
ai Bouven manė esanti 
nebegyva. Atmerkė akis šaltyje ir tamsoje. Šaltį juto po 
savimi, visiškai tokį kaip žemė po vazonu motinos sode, 
drėgnas lopas, pažaliavęs ir dvokiantis, nes ant jo nuolat 
laša iš lauko čiaupo. Visur tvyrojo tamsa. Juoduma slėgė 
it sunki antklodė, 1r ji įtempė akis stengdamasi iš begali- 
nės nesaties išplėšti kokį pavidalą, kuris galėtų patvir- 
tinti, kad ji ne kape. Iš pradžių nejudėjo. Neištiesė nei 
kojų, nei rankų pirštų, nes nenorėjo pajusti karsto šonų, 
nes nenorėjo žinoti, kad mirtis štai tokia, juk manė, kad 
ji reiškia šventuosius, saulės šviesą ir angelus ant sū- 
puoklių, skambinančius arfomis. 

Šarlotė klausėsi ištempusi ausis, tačiau nieko neišgir- 
do. Patraukė nosimi, tačiau nieko neužuodė, išskyrus plė- 
kus aplink, taip atsiduoda seni akmenys, kai apauga pe- 
lėsiais. Nurijo seilę ir pajuto silpną obuolių sulčių skonį. 
Jo pakako, kad prisimintų. 

Jis pagirdė ją obuolių sultimis, juk taip? P: *-vė jai 
butelį atsuktu dangteliu, ant jo šonų margavo spindin- 
tys drėgmės karoliukai. Jis nusišypsojo ir spustelėjo jai 
petį. Pasakė: 

— Nesijaudink, Lote. Mamytė nenori, kad jaudintumeis. 

Mamytė. Štai dėl ko viskas įvyko. Kur mamytė? Kas 
jai atsitiko? O Lotei? Kas atsitiko Lotei? 

— Nelaimingas atsitikimas, - pasakė jis. - Turiu tave 
nuvežti pas mamą. 

— Kur? - paklausė ji. - Kur mamytė? - O paskui gar- 
siau, nes jai staiga susuko pilvą ir nepatiko, kaip jis žiūri 
1 ją. - Pasakykit, kur mano mama! Pasakykit! Tuoj pat! 

— Viskas gerai, - apsidairęs greit atsakė jis. Kaip ir 
mamyte, jį trikdė jos keliamas triukšmas. - Tyliau, Lo- 
te. Ji Vyriausybės apsaugos namuose. Ar žinai, ką tai 
reiškia? 

Šarlotė papurtė galvą. Juk teturėjo dešimt metų ir dau- 
guma Vyriausybės veiksmų jai buvo paslaptis. Tikrai Žži- 
nojo tik tiek, kad darbas Vyriausybėje reiškia, jog mamy- 
tė išeina iš namų prieš septynias ryto ir paprastai grįžta, 
kai ji jau miega. Mamytė eidavo į savo biurą Parlamento 
aikštėje. Eidavo į posėdžius Vidaus reikalų ministerijo- 
je. Eidavo į Bendruomenių rūmus. Penktadienio vakarą 
ji pfiiminėdavo rinkėjus Merilboune, o Lotė ruošdavo pa- 
mokas, nukišta į geltonsienį kambarį, kuriame rinkdavo- 
si rinkėjų vykdomasis komitetas. 

— Elkis gražiai, - sakydavo mamytė, kai Šarlotė penk- 
tadienį popiet pareidavo iš mokyklos. Reikšmingai kryp- 
telėdavo galva geltonsienio kambario pusėn. - Kad man 
nė nosies neiškištum, kol eisim. Aišku? 

— Taip, mamyte. 

Tada mamytė nusišypsodavo. 

— Tai pabučiuok mus, - tardavo. — Ir apkabink. Noriu, 
kad ir apkabintum. - Ir nutraukdavo pokalbį su parapijos 
pastoriumi, pakistaniečiu bakalėjininku iš Edžver Rou- 
do, vietine mokytoja ar kitu asmeniu, norinčiu atimti iš 
parlamentarės dešimt brangių minučių. Ir kietai, iki 


Priešo akivaizdoje 13 


skausmo, suspausdavo Lotę glėby. Paskui pliaukštelėda- 
vo per užpakalį ir, pasakiusi: „Dabar bėk“, atsisukdavo į 
lankytoją tyliai juokdamasi: 

— Jau tie vaikai. 

Penktadieniais būdavo geriausia. Po susitikimų su rin- 
kėjais mamytė ir Lotė drauge važiuodavo namo ir Lotė 
pasakodavo jai, kas nutiko per savaitę. Mama klausyda- 
vos1. Linkčiodavo ir kartais patapšnodavo Lotei kelį, bet 
jos akys visą laiką būdavo įsmeigtos į gatvę už vairuoto- 
jo galvos. 

— Mamyte, - sakydavo Lotė ir atsidusdavo it kankinė, 
mėgindama atitraukti motinos dėmesį nuo Merilbouno 
pagrindinės gatvės į save. Juk mamytei nėra reikalo žiū- 
rėti į pagrindinę gatvę. Ne ji vairuoja automobilį. - Aš su 
tavim kalbu. Ko tu dairaisi? 

— Bėdos, Šarlote. Aš dairausi bėdos. Išmintingai pasi- 
elgtum irgi taip darydama. 

Atrodo, kad bėda ištiko. Tačiau Vyriausybės apsaugos 
namai? Kas tai per daiktas? Vieta slėptis, kai kas nbrs 
numeta bombą? 

— Mes važiuojam į apsaugos namus? — Lotė paskubom 
nugurkė obuolių sultis. Skonis buvo keistokas - toli gra- 
žu ne saldus, bet ji nurijo kaip pridera, nes žinojo, kad 
tik išdykėliai būna nedėkingi suaugusiesiems. 

— Kaip tik taip, - atsakė jis. — Važiuojam į apsaugos na- 
mus. Ten laukia tavo mama. 

Aiškiai ji tiek ir teprisiminė. Paskui viskas aptemo. 
Vokai apsunko važiuojant per Londoną, ir po kelių minu- 
čių pasirodė, kad ji nebenulaiko galvos. Lyg per miglą 
prisiminė, kaip meilus balsas pasakė: „Lotė - gera mer- 
gytė. Nusnūsk truputį, gerai?“ — Ir kažkieno ranka nuė- 
mė jai akinius. 

Sulig šia mintimi Lotė tamsoje lėtai pakėlė rankas prie 
veido, laikydama jas kuo arčiau kūno, kad nepajustų kars- 
to, kuriame guli, šonų. Pirštai palietė smakrą. Lėtai it 
voras slinko skruostais aukštyn. Apčiuopė tarpuakį. Aki- 
niai buvo dingę. 

Žinoma, tamsoje nesvarbu. Tačiau jei užsidegs švie- 
sa... Tiktai kaip gali karste užsidegti šviesa? 

Lotė negiliai įkvėpė. Dar kartą. Dar. Kiek liko oro? — 
svarstė ji. Kiek liko laiko, kol... Ir kodėl? Kodėl? 

Ji pajuto, kaip sugniaužė gerklę, kaip užkaito krūtinė. 
Pajuto, kad perši akis. Pamanė: negalima verkti, niekad 
niekad negalima verkti. Negalima, kad kas nors pamaty- 
tų... Tik čia nėra nieko, kas galėtų pamatyti, juk nėra? Nie- 
ko, tik begalinė juoduma ant juodumos. Ir dėl to jai vėl 
sugniaužė gerklę, vėl užkaito krūtinė, vėl ėmė peršėti 
akys. Negalima, pamanė Lotė. Negalima verkti. Ne ne. 


Rodnis Aronsonas atrėmė į redaktoriaus kabineto pa- 
langę savo storą užpakalį ir pajuto, kaip senos žaliuzės 
drasko jo safari stiliaus švarko nugarą. Vienoje iš kišenių 
sugraibė riešutinio šokolado plytelės likučius ir kruopš- 
čiai, it paleontologas, valantis žemes nuo priešistorinio 
žmogaus palaikų, nuvyniojo foliją. 

Kitame kambario gale už posėdžių stalo Valdžios Kė- 
dėje, anot Rodnio, visiškai atsipalaidavęs sėdėjo Denis 
Laksfordas. Su trikampe šypsena smulkiame veide jis 
klausėsi dienos baigiamosios ataskaitos apie tai, ką Flito 
gatvė praėjusią savaitę pakrikštijo „Išnuomojamo berniu- 
ko rumba“. Atsiskaitinėjo —- su nemažu įkvėpimu - ge- 
riausias „The Source“ reporteris. Mičelas Korsikas, jau- 


Priešo akivaizdoje 15 


nas dvidešimt trejų metų vyriškis, idiotiškai apsitaisęs 
kaubojaus drabužiais, pasižymėjo skaliko instinktu ir ner- 
vingu barakudos jautrumu. Šiais įdomiais Parlamento nuo- 
dėmėlių, viešo smurto ir ištvirkavimo laikais jis buvo kaip 
tik tai, ko reikia. 

— Anot popietinio pareiškimo, - kalbėjo Korsikas, — 
mūsų gerbiamas parlamentaras iš Rytų Nortolko tvirti- 
na, kad rinkėjai jį vieningai remia. Jis nekaltas, kol jo kaltė 
neįrodyta, ir taip toliau, ir panašiai. Ištikimas partijai pir- 
mininkas pareiškė, kad visą sąmyšį sukėlusi bulvarinė 
spauda, kuri, jo tvirtinimu, vėl mėgina pakenkti Vyriau- 
sybei. - Korsikas permetė akimis užrašus, aiškiai ban- 
dydamas suieškoti tinkamą citatą. Suradęs vėl užsmau- 
kė ant galvos savo vertingąją kaubojišką skrybėlę, atsi- 
stojo narsia poza ir padeklamavo: „Ne paslaptis, kad ži- 
niasklaida pasišovė nuversti Vyriausybę. Šis triukšmas 
dėl parsidavinėjančio vaikino — tik dar vienas Flito gat- 
vės bandymas nulemti Parlamento debatų kryptį. Tačiau 
jei žiniasklaida nori sužlugdyti Vyriausybę, jai teks susi- 
durti su ne vienu jos vertu priešininku, besiveržiančiu į 
mūšį, nuo Dauningo gatvės iki Vaitholo ir Vestminsterio 
rūmų“. Korsikas užvertė užrašų knygelę ir įsikišo į už- 
pakalinę smarkiai aptrintų džinsų kišenę. - Skamba 1šdi- 
džiai, ar ne? 

Laksfordas atsilošė su visa kėde ir sukryžiavo rankas 
ant itin plokščio pilvo. Keturiasdešimt šešeri metai, o 
kūnas kaip jaunuolio, plius blausiai šviesių plaukų kupe- 
ta. Jį reikia numarinti, niūriai pamanė Rodnis. Kolegoms, 
ypač Rodniui, nebereikės plumpsėti paskui jo elegantiš- 
ką užpakalį. 

— Mums nėra reikalo versti Vyriausybės, — pasakė Laks- 
tordas. — Galime dykinėti ir žiūrėti, kaip jie patys save ver- 

čia. - Jis tingiai pačiupinėjo raštuotas šilkines petnešas. — 
Ar ponas Larnsis tebekartoja pirminę versiją? 

— Kaip papūga, - atsakė Korsikas. - Mūsų gerbiamas 
parlamentaras iš Rytų Norfolko begalę kartų pakartojo 
ankstesnįjį pareiškimą apie, anot jo, „apgailėtiną nesusi- 
pratimą, kilusį dėl to, kad praėjusio ketvirtadienio naktį 
buvau nuvažiavęs už Pedingtono stoties“. Tvirtina, jog 
rinkęes duomenis specialiam kovos su narkomanija ir pros- 
titucija komitetui. 

— Nejaugi egzistuoja toks komitetas? — paklausė Laks- 
fordas. 

— Jei neegzistuoja, galite neabejoti, kad Vyriausybė jį 
kaipmat įsteigs. 

Laksfordas uždėjo rankas ant pakaušio ir dar labiau 
atsilošė su kėde. Buvo be galo patenkintas tokia įvykių 
eiga. Per pastarąją kadenciją, kai valdžios vairas konser- 
vatorių rankose, tautos bulvarinė spauda atkapstė parla- 
mentarų su meilužėmis, parlamentarų su nesantuokiniais 
vaikais, parlamentarų su telefonu iškviečiamomis pros- 
titutėmis, parlamentarų onanistų, parlamentarų, speku- 
liuojančių nekilnojamuoju turtu, ir parlamentarų, turin- 
čių įtartinų ryšių su pramone, tačiau toks atvejis buvo 
pirmutinis: kad konservatorius, ir dar Parlamento narys, 
sučiuptas už Pedingtono stoties nusikaltimo vietoje, še- 
šiolikmečio parsidavinėjančio homoseksualo glėby. Tokie 
dalykėliai yra laikraštininkų svajonė, ir Rodnis įsivaizda- 
vo, kaip Laksfordas mintyse skaičiuoja, kiek jam padi- 
dins atlyginimą, kai bus susumuoti rezultatai ir apskai- 
čiuotas pelnas. Šitaip klostantis įvykiams, jis tikrai gali 
įvykdyti savo pažadą ir paversti „The Source“ didžiausio 
tiražo laikraščiu. Bjaurybei sekasi, terauna velnias jo nie- 
kingą sieliūkštę. Tačiau, Rodnio nuomone, jis — ne vie- 

nintelis Londono žurnalistas, galintis suleisti dantis į ne- 
tikėtą progą ir išplėšti iš jos istoriją 1t skalikas - iš kiš- 
kio gabalą mėsos. Jis ne vienintelis Flito gatvės karys. 

— Dar trys dienos, ir ministras pirmininkas jį išmes 
už borto, - išpranašavo Laksfordas. Dirstelėjo Rodnio pu- 
sėn. - O tu kaip manai? 

— Sakyčiau, kad trijų dienų per daug, Denikai. — Rod- 
nis mintyse šyptelėjo išvydęs Laksfordo miną. Redakto- 
rius negalėjo pakęsti mažybinių savo vardo formų. 

Laksfordas prisimerkęs apgalvojo Rodnio atsakymą. 
Mūsų Laksfordas ne kvailys, pamanė Rodnis. Nebūtų at- 
sidūręs ten, kur dabar yra, jei būtų bijojęs durklų už nu- 
garos. Laksfordas vėl susidomėjo reporteriu. 

— Ką dar turi pasakyti? 

Korsikas skaičiavo lenkdamas pirštus. 

— Vakar parlamentaro Larnsio žmona prisiekė neap- 
leisianti vyro, tačiau iš patikimų šaltinių sužinojau, kad ji 
šį vakarą išsikrausto. Man reikės fotografo tam reikalui. 

— Tuo pasirūpins Rodas, - pasakė Laksfordas, nė ne- 
žvilgtelėjęs Rodnio pusėn. - Kas dar? 

— Šį vakarą Rytų Norfolko konservatorių asociacija ren- 
kasi aptarti savo parlamentaro „politinio patikimumo“. 
Man skambino kai kas ir pranešė, kad Larnsiui bus pa- 
siūlyta atsistatydinti. 

— Dar kas nors? 

— Laukiame ministro pirmininko komentarų. Tiesa, dar 
vienas dalykas. Paskambino anonimas ir pranešė, kad 
Larnsis visada mėgęs berniukus, net mokykloje. Žmona 
nuo pat vestuvių dienos buvo tik priedanga. 

— O tas berniokas? 

— Tuo tarpu slapstosi. Tėvų namuose Lambete. 

— Ar jį galima prakalbinti? O tėvus? 

— Dar tebenarplioju šitą reikalą. 

Laksfordas nuleido kėdę. 

— Tada gerai, - pasakė ir šelmiškai pridūrė nusišyp- 
sodamas savo trikampe šypsena. - Ir toliau taip darbuo- 
kis, Mičai. 

Korsikas juokais kilstelėjo skrybėlę ir pasuko iš kabi- 
neto. Kai priėjo prie durų, jos atsidarė. Šešiasdešimtme- 
te Laksfordo sekretorė, nešina dviem šūsnim laiškų, žen- 
gė prie posėdžių stalo ir padėjo juos priešais redaktorių. 
Pirma krūvelė buvo atplėštų laiškų, ji atsidūrė Laksfor- 
dui iš kairės. Antra buvo neatplėštų, pažymėta Asmeniš- 
kai, Slaptai arba Tik Redaktoriui, šie atsidūrė Laksfor- 
dui iš dešinės. Po to sekretorė iš redaktoriaus rašomojo 
stalo išėmė peilį vokams atplėšti ir padėjo ant posėdžių 
stalo lygiai per du colius nuo neatplėštų laiškų. Dar ji 
atnešė šiukšlių dėžę ir pastatė greta Laksfordo kėdės. 

— (Gal dar ko nors reikia, pone Laksfordai? — pagarbiai 
paklausė ji, kaip ir kiekvieną vakarą prieš išeidama namo. 

„Pačiulpk, ponia Voles, - mintyse atsakė Rodnis. — 
Klaupkis, moterie. Ir aičiok, kai tai darai“. Nebesusilai- 
kė ir sukikeno įsivaizdavęs ponią Voles - kaip visada, pa- 
sidabinusią nertiniu, tvido kostiumėliu ir perlais, - klū- 
pančią Laksfordui tarp šlaunų. Kad nuslėptų savo links- 
mumą, greit nuleido galvą ir įsižiūrėjo į šokolado plyte- 
lės likučius. 

Laksfordas pradėjo sklaidyti neatplėštus laiškus. 

— Paskambinkite mano Žmonai prieš išeidama, - pa- 
sakė jis sekretorei. - Šį vakarą neturėčiau užsibūti ilgiau 
kaip iki aštuonių. 

Ponia Voles linktelėjo ir praktiškais rumbuotapadžiais 
batais žaliu kilimu tyliai nukulniavo prie durų. Pirmą kartą 
tą dieną likęs vienas su „The Source“ redaktoriumi, Rod- 

nis nuslydo nuo palangės, o Laksfordas paėmė laiškų ati- 
darytuvą ir griebėsi krūvelės iš kairės. Rodnis niekaip 
neperprato Laksfordo pomėgio pačiam atplėšinėti asme- 
niškus laiškus. Turint omeny politines laikraščio simpa- 
tijas, —- kairiau nebegalima, jei nenori gauti Raudonojo, 
Komunistėlio, Rausvuolio ar panašios nemalonios pra- 
vardės, - laiškas su užrašu Asmeniškai gali būti bomba. 
Jau geriau tegu ponia Voles netenka pirštų, rankų ar akies, 
negu laikraščio redaktorius tampa potencialiu kokio pus- 
pročio taikiniu. Žinoma, Laksfordųi taip neatrodo. Ne dėl 
to, kad jį jaudintų poniai Voles gresiantis pavojus. Jis vei- 
kiau pasakytų, kad redaktoriaus darbas - įvertinti skai- 
tytojų atsiliepimus. Pareikštų, kad „The Source“ neišsi- 
kovos trokštamos pirmos vietos tiražų karuose, jei vy- 
riausiasis redaktorius vadovaus pulkams iš užnugario. Nė 
vienas šio to vertas redaktorius nepraranda ryšio su skai- 
tytojais. 

Rodnis stebėjo, kaip Laksfordas atidžiai skaito pirmą- 
jį laišką. Jis sušnarpštė, suglamžė laišką ir švystelėjo į 
šiukšlių dėžę. Atplėšė antrą ir greit permetė akimis. Su- 
kikeno ir pasiuntė įkandin pirmojo. Perskaitė trečią, ket- 
virtą, penktą, o atplėšdamas šeštą išsiblaškęs — Rodnis 
žinojo, kad tyčia, —- paklausė: 

— Na, Rodai, apie ką mąstai? 

Mąstė Rodnis apie Laksfordo padėtį: Galingųjų Vieš- 
pats, valdžios palaimintas, pirmasis sąraše, seniūnų vy- 
resnysis ir šiaip gerbtinas „The Source“ redaktorius. Vos 
prieš šešetą mėnesių Laksfordas jam iš panosės nušvil- 
pė seniausiai užsitarnautą paaukštinimą, nes Rodnis, anot 
kiauliasnukio sodriabalsio pirmininko, „nepasižymi rei- 
kiamais instinktais“ ir nesugebės padaryti laikraštyje per- 
mainų, kurios jį išpopuliarintų. „Kokiais instinktais?“ — 

mandagiai paklausė jis, kai pirmininkas pranešė jam šią 
naujieną. „Žudiko, - atsakė pirmininkas. - Laksfordas jų 
turi nors vežimu vežk. Tik pažiūrėkite, ką jis padarė iš 
„Globe“. 

„Globe“ iš leisgyvio laikraštuko, skirto paskaloms apie 
kino žvaigždes ir saldžioms istorijoms apie karališkąją šei- 
mą, jis pavertė perkamiausiu šalies laikraščiu. Tačiau ne 
pakeldamas lygį. Per daug buvo prisitaikęs prie laiko. Vei- 
kiau padarė tai pataikaudamas žemiesiems skaitytojų ins- 
tinktams. Kasdien penėjo juos skandalais, seksualinėmis 
politikų išdaigėlėmis, Anglikonų bažnyčios veidmainyste 
bei išoriniu 1r didžiai atsitiktiniu prastuomenės kilnumu. 
Laksfordo skaitytojų juslėms buvo iškelta tikra puota, ir 
milijonai kasryt paklodavo po trisdešimt penkis pensus, 
lyg vien tik „The Source“ redaktorius — ne jo personalas 
17 ne Rodhnis, kuris nė kiek ne kvailesnis ir turėjo penke- 
riais metais ilgesnę patirtį už Laksfordo, - žinotų, kaip juos 
patenkinti. O kol tas pašlemėkas maudosi vis didesnės šlo- 
vės spinduliuose, kiti Londono laikraštėliai iš kailio ne- 
riasi, kad neatsiliktų. Kai Vyriausybė pagrasindavo imtis 
priemonių, visi jie kartu parodydavo nosį ir pareikšdavo: 
„Pabučiuok užpakalį“. Tačiau tautos balsas Vestminstery- 
je nereiškė nieko, bent jau kai spauda vanodavo ministrą 
pirmininką už kolegos parlamentaro torio įnašą išryški- 
nant Konservatorių partijai, regis, įgimtą veidmainystę. 

Nepasakysi, kad Rodniui Aronsonui buvo skaudu ma- 
tyti, Kaip skęsta torių valstybės laivas. Gavęs teisę bal- 
suoti, jis balsuodavo už leiboristus, blogiausiu atveju — 
už liberalus demokratus. Jį be galo džiugino mintis, kad 
leiboristams dabartinis neramus politinis klimatas nau- 
dingas. Taigi kitomis aplinkybėmis Rodniui būtų teiku- 
sios malonumo kasdieninės spaudos konferencijos, pikti 

telefono skambučiai, išankstinių rinkimų reikalavimai ir 
baisios pranašystės apie vietinių rinkimų, įvyksiančių po 
dviejų savaičių, rezultatus. Tačiau tokiomis aplinkybėmis, 
kai prie vairo stovi ir veikiausiai neribotai stovės Laks- 
fordas, užkirtęs Rodniui kelią į viršūnę, Rodnis irzo. Sa- 
kė sau, kad nerimauja, nes yra geresnis Žurnalistas. Ta- 
čiau 1š tiesų pavydėjo. 

„The Source“ jis dirbo nuo šešiolikos metų, nuo pa- 
stumdėlio išsitarnavo iki dabartinių redaktoriaus pava- 
duotojo pareigų — neužmirškite, kad antrų pagal svarbą, — 
vien stipria valia, tvirtu charakteriu ir dideliu talentu. Jis 
turėjo būti paskirtas vadovu, ir visi tai žinojo. Laksfor- 
das irgi, dėl to dabar ir stebi jį atspėdamas jo mintis, šita 
lapė, ir laukdamas atsakymo. Neturi žudiko instinktų, pa- 
sakė jam. Taip. Teisingai. Ką gi, netrukus visi sužinos, 
kaip yra iš tikrųjų. 

— Apie ką mąstai, Rodai? - pakartojo Laksfordas ir vėl 
nukreipė žvilgsnį į korespondenciją. 

Tavo darbą, pamanė Rodnis. Tačiau pasakė ką kita: 

— Šitas skandalas dėl parsiduodančio vaikino. Man ro- 
dos, metas atsitraukti. 

— Kodėl? 

— Paseno. Tą 1storiją spausdinam pirmam puslapy nuo 
penktadienio. Vakar ir šiandien tiktai perpasakojom sek- 
madienio ir pirmadienio įvykius. Žinau, kad Mičas Kor- 
sikas aptiko dar kažkokį pėdsaką, tačiau kol nieko neiš- 
kapstė, mano nuomone, reikėtų aprimti. 

Laksfordas atidėjo šeštą laišką į šoną ir timptelėjo už 
ilgiausių —- firminių — žandenų, vaizduodamas, kad redak- 
torius svarsto pavaldinio nuomonę. Paėmė septintą voką 
1r užkišo peilį. Atsakė vis dar nutaisęs tą miną. 

— Vyriausybė savo noru atsidūrė tokioje padėtyje. Mi- 

nistras pirmininkas pareiškė, kad partijos programos da- 
lis yra Puoselėti Esmines Angliškas Vertybes, ar ne taip? 
Vos prieš porą metų, teisybė? Mes viso labo tiriame, ką, 
kaip matyti, toriams reiškia Puoselėti Esmines Angliš- 
kas Vertybes. Mamutė ir tėtukas, daržovių pardavėjas, 
dėdė batsiuvys ir senelis pensininkas manė, kad tai reiš- 
kia padorumą ir „Dieve, saugok Karalienę“ kino teatruo- 
se, filmui pasibaigus. Mūsų toriai parlamentarai, regis, 
mano kitaip. 

— Teisingai, - sutiko Rodnis. - Tačiau negi norim pa- 
sirodyti, kad stengiamės nuversti Vyriausybę be galo ra- 
šinėdami apie tai, ką kažkoks pusgalvis parlamentaras 
laisvalaikiu išdarinėja su savo pimpalu? Velnias, su to- 
riais galima kariauti kūrybingiau. Kodėl mums... 

— Paskutinę akimirką prabilo sąžinė? - Laksfordas kan- 
džiai kilstelėjo antakį ir grįžo prie laiško: atplėšė voką ir 
ištraukė sulankstytą popieriaus lapą. - Nebūčiau apie tave 
to pamanęs, Rodai. 

Rodnis pajuto, kad kaista veidas. 

— Aš tik sakau, jei ketiname apšaudyti Vyriausybę iš 
pabūklų, reikėtų pagalvoti, ar neverta nukreipti ugnies į 
esmingesnius dalykus negu Parlamento narių dulkinima- 
sis laisvalaikiu. Laikraščiai tai daro šimtą metų, ir ką pe- 
še? Tie kopūstgalviai vis dar valdo. 

— Mano nuomone, skaitytojai jaučia, kad tai daroma jų 
labui. Koks, sakei, dabar mūsų tiražas? - Įprasta Laks- 
fordo taktika. Jis neklausdavo tokių dalykų, jei iš anksto 
nežinodavo atsakymo. Lyg norėdamas tai pabrėžti, vėl 
įsigilino į laišką, kurį laikė rankoje. 

— Nesiūlau nepaisyti nesantuokinio dulkinimosi atve- 
jų. Žinau, tai mūsų duona ir druska. Tačiau jei suregztume 
istoriją taip, kad atrodytų, jog Vyriausybė... - Rodnis pa- 


Priešo akivaizdoje 23 


juto, kad Laksfordas nesiklauso. Susiraukęs žiūrėjo į laiš- 
ką rankoje. Timptelėjo už žandenų, tačiau šį kartą ir veiks- 
mas, ir susimąstymas buvo nuoširdūs. Rodnis neabėjojo. 
Viltingai, stengdamasis, kad balse nesijustų, paklausė: 

— Kas nors negero, Denai? 

Ranka, laikiusi laišką, suglamžė jį. 

— Niekai, - tarė Laksfordas. Išmetė laišką į šiukšlių 
dėžę paskui kitus. Paėmė kitą laišką ir atplėšė. - Kas per 
nesąmonės, —- metė. —- Prabilo plačiosios besmegenių ma- 
sės. - Perskaitė laišką ir pasakė Rodniui: - Štai tuo mes 
1r skiriamės. Tu, Rodni, atrodo, manai, kad mūsų skaity- 
tojus galima apšviesti. O aš matau juos tokius, kokie yra. 
Mūsų tauta labai nevalyva ir dar labiau neapsiskaičiusi. 
Nuomonę jai reikia supenėti šaukštu kaip drungną ko- 
šę. - Laksfordas atstūmė kėdę nuo posėdžių stalo. - Dar 
nori šį vakarą apie ką nors pakalbėti? Matai, turiu daug 
kam paskambinti ir grįžti namo pas šeimą. 

Štai koks tavo darbas, vėl pamanė Rodnis. Štai ką pe- 
šiau už dvidešimt dvejus ištikimybės šiam apgailėtinam 
laikraštpalaikiui metus. Tačiau pasakė: 

— Ne, Denai. Daugiau nieko. Bent dabar. 

Švystelėjo šokolado popierėlį prie išmestų redakto- 
riaus laiškų 1r pasuko durų link. Kai patraukęs už ranke- 
nos jas atidarė, Laksfordas pašaukė: 

— Rodai! — Tam atsisukus pridūrė: — Tau į barzdą pri- 
biro šokolado. 

Rodniui išeinant, Laksfordas šypsojosi. 


Tačiau kai tik anas išėjo, šypsena dingo. Denis Laks- 
fordas su visa kėde atsisuko į šiukšlių dėžę. Ištraukė laiš- 

ką. Išlygino pasidėjęs ant posėdžių stalo ir perskaitė dar 
kartą. Jame tebuvo kreipinys iš vieno žodžio ir sakinys, 
neturintis nieko bendra su parsiduodančiais berniukais, 
automobiliais ar parlamentaru Sinkleriu Larnsiu. 


Laksforda:, 
Pirmame buslapyje bribažink savo birmagimį, 17 Šarlotė 
bus laisva. 


Laksfordas spoksojo į laiškelį, o nuo lengvo ir greito 
širdies plakimo spengė ausyse. Greit permąstė saujelę 
galimų siuntėjų, tačiau visi buvo tokie neįtikėtini, kad 
tegalėjo prieiti vieną išvadą: laiškas yra blefas. Vis dėlto 
rūpestingai peržiūrėjo likusias šiukšles, stengdamasis ne- 
sumaišyti šios dienos išmesto pašto tvarkos. Surado laiš- 
ko voką ir ištyrinėjo. Ant pašto ženklo buvo matyti dalis 
antspaudo, panašaus į priešpilnį. Išblukęs, tačiau Laks- 
fordas įžiūrėjo, kad laiškas išsiųstas Londone. 

Laksfordas atsilošė kėdėje. Dar kartą perskaitė pir- 
mus penkis žodžius. Pirmame puslapyje bribažink savo 
pirmagimį. Šarlotę, pamanė. 

Per pastaruosius dešimt metų pagalvodavo apie Šar- 
lotę tik kartą per mėnesį; tik ketvirtį valandos, slepiamą 
nuo viso pasaulio, net nuo Šarlotės motinos, prisiminda- 
vo tėvystę. Likusį laiką stengdavosi išbraukti tą mergy- 
tę iš atminties. Niekad niekam apie ją neprasitarė. Bū- 
davo dienų, kai jam pavykdavo užmiršti, kad yra ne vie- 
no vaiko tėvas. 

Čiupo laišką su voku ir nusinešė prie lango. Žiūrėjo į 
Faringtono gatvę ir klausėsi slopaus eismo ūžesio. 

Žinojo, kad kažkas, kažkas visai čia pat, kažkas Flito 
gatvėje, o gal Vopinge ar net dangų siekiančiame Šunų 

salos stikliniame dangoraižyje tyko, kada jis suklys. Kaž- 
kas tenai —- puikiai išmanantis, kaip istoriją, visiškai ne- 
susijusią su dabarties įvykiais, išpūsti spaudoje ir sukel- 
ti visuomenei apetitą vaizduojant griuvimą nuo pjedes- 
talo, - laukia, kol jis, išgąsdintas laiško, neapdairiai pa- 
liks pėdsaką, kuris jį susietų su Šarlotės motina. Kai jis 
tai padarys, spauda puls. Vienas laikraštis išdėstys visą 
istoriją. Kiti seks įkandin. O jie abu, jis ir Šarlotės moti- 
na, sumokės už savo klaidą. Ji už bausmę atsidurs prie 
gėdos stulpo ir neteks politinės galios. Jo praradimas bus 
asmeniškesnis. 

Piktai nusišaipė pamanęs, kad įkrito į kitiems kasamą 
duobę. Jei tiesa apie Šarlotės gimimą Vyriausybei nekel- 
tų dar didesnio pavojaus, Laksfordas būtų linkes manyti, 
kad laiškas atsiųstas iš Dauningo gatvės dešimto nume- 
rio: atseit žinok, kaip malonu bent kartą pačiam gauti į 
kailį. Tačiau Vyriausybė ne mažiau už Laksfordą suinte- 
resuota nutylėti tą tiesą. O jei Vyriausybė neturi nieko 
bendra su laišku ir jo miglotu grasinimu, aišku, kad prie- 
šas kitas. 

Jų šimtai. Visuose visuomenės sluoksniuose. Nekan- 
trių. Laukiančių. Besitikinčių, kad jis išsiduos. 

Denis Laksfordas per ilgai išlošinėjo naudodamasis sa- 
vo pranašumais, kad padarytų neteisingą ėjimą. Padidino 
mažėjantį „The Source“ tiražą negalvodamas, kokiais bū- 
dais žurnalistai ieško tiesos. Todėl nusprendė išmesti laiš- 
ką ir užmiršti, tegu priešai siunta. Jei gaus dar vieną, 1š- 
mes Ir tą. 

Vėl suglamžė laišką ir atsisuko nuo lango numesti jo 
prie kitų. Tačiau tuo metu akys užkliuvo už sekretorės 
atplėštų laiškų krūvelės. Pasvarstė, ar tikėtina gauti dar 
vieną laišką, šį kartą nepažymėtą „asmeniškai“, be jokio 

užrašo, kad bet kas galėtų atplėšti, arba adresuotą tiesiai 
Mičui Korsikui ar kuriam kitam reporteriui, dabar sekan- 
čiam ištvirkėlio pėdomis. Toks laiškas nebūtų taip neaiš- 
kiai surašytas. Būtų paminėtos pavardės, nurodytos da- 
tos ir vietos ir dešimties žodžių blefas virstų šventa ko- 
va dėl teisybės. 

Jis gali užkirsti tam kelią. Tereikia paskambinti ir iš- 
girsti atsakymus į vienintelius dabar įmanomus klausi- 
mus: ar kam nors sakei, Ive? Nors vienam žmogui? Ka- 
da nors? Per pastaruosius dešimt metų? Apie mus? Ar 
sakei? 

Jei ne, laiškas tėra bandymas jį išgąsdinti ir dėl jo ne- 
verta sukti galvos. Jei taip, ji turi žinoti, kad juos apsiaus 
Iš Visų pusių. 

> B žiūrovus, Debora 
Sent Džeims padėjo tris nespalvotas nuotraukas ant vie- 
no iš stalų vyro laboratorijoje. Ji pataisė fluorescencines 
lempas ir žengtelėjo atgal, laukdama vyro ir jo pagalbi- 
ninkės, ledi Helenos Klaid, įvertinimo. Jau keturi mėne- 
siai ji eksperimentuoja su naująja nuotraukų serija ir nors 
visiškai patenkinta rezultatais, vis labiau jaučia pareigą 
finansiškai paremti namų ūkį. Norėjo, kad toji parama bū- 
tų nuolatinė, ne vien iš atsitiktinių užsakymų, kuriuos 
iki šiol pavykdavo išpešti minant reklamos agentūrų, ta- 
lentų agentūrų, žurnalų redakcijų, telegrafų ir leidyklų 
slenksčius. Per pastaruosius kelerius metus, nuo to lai- 
ko, kai baigė mokslus, Deborai pradėjo atrodyti, kad ji 
beveik visada, kai nemiega, laksto su portfeliu iš vieno 
Londono galo į kitą, o juk norėjo tik susilaukti sėkmės 
darydama menines fotografijas. Kitiems, nuo Štiglico iki 
Mepltorpo, pavyko. Kodėl jai turi nepavykti? 

Debora suspaudė delnus ir laukė, ką pasakys vyras 
arba Helena Klaid. Bet jie karštai aptarinėjo Saimono 
prieš porą savaičių įteiktą parodymų teisme apie van- 
dens-drebučių sprogmenis kopiją, o paskui ketino imtis 
nusikaltimo įrankio žymių metale prie durų rankenos ana- 

lizės, rengiamoje žmogžudystės byloje pasamdyti gynė- 
jo. Tačiau jie labai noriai sutiko atsipūsti. Plušo nuo de- 
vintos ryto, padarę pertraukas tik per pietus ir vakarie- 
nę, ir Deborai atrodė, kad dabar, pusę dešimtos vakaro, 
bent jau Helena pasiruošusi baigti darbą. 

Saimonas palinko prie Liaudies fronto skustagalvio. He- 
lena tyrinėjo Vest Indijos mergaitę su milžiniška Didžio- 
sios Britanijos vėliava, nukarusia nuo rankų. Ir skustagal- 
vis, ir mergina stovėjo prie dekoracijos, kurią Debora pa- 
sidarė iš didžiulių storai nudažytos drobės trikampių. 

Ji prabilo, nes ir Saimonas, ir Helena tebetylėjo. 

— Matote, noriu, kad nuotraukos atspindėtų asmeny- 
bę. Nebenoriu objektyvaus vaizdo, kaip seniau. Foną pa- 
ruošiu pati - tai drobė, kurią pernai vasario mėnesį da- 
žiau sode, atsimeni, Saimonai? Tačiau kiekviena nuotrau- 
ka atskleidžia individualybę. Objektas negali pasislėpti. 
Jis - arba, žinoma, ji - negali suklastoti savęs, nes filmo 
greitis per mažas ir objektas nepajėgia apsimetinėti tiek 
laiko, kiek reikia tinkamam išlaikymui. Taigi. Kaip jums 
patinka? 

Tarė sau, kad jai visai nesvarbu, ką jie mano. Ji atrado 
kažką naujo ir neketina sustoti. Tačiau nepakenktų dar 
kieno nešališkas patvirtinimas, kad darbai iš tiesų tokie 
geri, kaip jai atrodo. Net jei tas kažkas - jos vyras, žmo- 
gus, mažiausiai linkęs kabinėtis prie jos bandymų. 

Jis atsitraukė nuo skustagalvio, apėjo Heleną, tebety- 
rinėjančią merginą su vėliava, ir prisiartino prie trečio- 
sios nuotraukos - rastafario įspūdingai karoliukais išsiu- 
vinėtu šaliu, užmestu ant skylėtų marškinėlių. 

— Kur tu jas darei, Debora? - paklausė. 

— Kovent Gardene. Prie teatro muziejaus. Paskui no- 
rėčiau fotografuoti prie Šv. Botolfo bažnyčios. Benamius. 

Supranti? - Žiūrėjo, kaip Helena eina prie kitos nuotrau- 
kos. Laukdama vos nepradėjo graužti nagų. 

Pagaliau Helena pakėlė akis. 

— Man atrodo, jos nuostabios. 

— Tikrai? Tikrai taip manai? Ar tau atrodo... Matai, jie 
visiškai skirtingi, tiesa? Aš norėjau... supranti... dirbu dvi- 
dešimt ir dvidešimt keturių colių „Polaroidu“, palikau 
žvaigždutės žymes ir chemikalų žymes ant atspaudų, nes 
norėjau, kad jie tarsi skelbtų esą nuotraukos. Tai sukurta 
tikrovė, tik patys objektai - tiesa. Bent jau... Na, norė- 
čiau taip manyti... - Debora nubraukė nuo veido varinę 
plaukų kupetą. Susipainiojo kalbėdama. Visada taip. At- 
siduso. - Štai ką stengiuosi... 

Vyras apkabino jai pečius ir garsiai pakštelėjo į galvą. 

— Puikus darbas, - tarė jis. - Kiek prifotografavai? 

— O, dešimtis. Šimtus. Na, gal ne šimtus, bet labai daug. 
Tik tuos didžiulius atspaudus ėmiau daryti dabar. Nuo- 
širdžiai tikiu, kad jie pakankamai geri rodyti... galerijoje, 
noriu pasakyti. Kaip menas. Na, jos juk ir yra menas... — 
Balsas nutrūko, nes akies kampučiu ji pastebėjo kruste- 
lėjimą. Atsisuko į laboratorijos duris ir pamatė, kad tė- 
vas, senas Sent Džeimso šeimos narys, tyliai užkopė į 
Čein Rou gatvės namo viršų. 

— Pone Sent Džeimsai, - tarė Džozefas Koteris, patvir- 
tindamas savo teiginį, girdi, niekad Saimono nevadinąs var- 
du. Duktė ištekėjo neseniai, be to, jis taip ir nesugebėjo 
apsiprasti su mintimi, kad jos vyras - jaunasis tėvo darb- 
davys. - Turite svečių. Nuvedžiau juos į kabinetą. 

— Svečių? — paklausė Debora. - Negirdėjau... ar var- 
pelis skambėjo, tėti? 

— Šitiems svečiams varpelis nereikalingas, - atsakė 
Koteris. Jis įėjo į laboratoriją ir susiraukė pamatęs De- 

boros nuotraukas. - Šlykštus tipas, - pasakė apie Liau- 
dies fronto mušeiką. — Atėjo Deividas, - pranešė Debo- 
ros vyrui. - Kartu su draugeliu, pasidabinusiu madingo- 
mis petnešomis ir akį rėžiančiais batais. 

— Deividas? — paklausė Debora. - Deividas Sent 
Džeimsas? Čia? Londone? 

— Čia, namie, - patikslino Koteris. - O apsiskarmala- 
vęs baisiau kaip paprastai. Galva neneša, kur tas vyrio- 
kas perka rūbus. Manau, kad labdaroj. Visi norit kavos? 
Atrodo, anie puodelio neatsisakytų. 

Debora jau lėkė laiptais žemyn šaukdama: „Deividai:! 
Deividai!“ — o jos vyras atsakė: 

— Kavos - taip. Kadangi pažįstu brolį, geriau atneškit 
1r likusį šokoladinio torto gabalą. Atidėkim šį reikalą iki 
rytojaus, - pasakė Helenai. - Jau eisi? 

— Pirma pasisveikinsiu su Deividu. - Helena išjungė 
fluorescencines lempas ir nusekė paskui Sent Džeimsą; 
šis lipo į apačią lėtai ir atsargiai, nes kairė koja buvo su 
metaliniu įtvaru. Koteris nuėjo įkandin. 

Kabineto durys buvo atviros. Viduje kalbėjo Debora. 

— Ką čia veiki, Deividai? Kodėl nepaskambinai? Tikiuo- 
si, Silvijai ar vaikams nieko neatsitiko? 

Deividas pakštelėjo svainei į skruostą. 

— Nieko. Jie gyvena puikiai, Debe. Aš atvažiavau į pa- 
sitarimą apie Europos prekybą. Tenai Denis mane ir su- 
sekė. Aa... Čia Saimonas. Denis Laksfordas, mano brolis 
Saimonas. Mano svainė. Ir Helena Klaid. Helena, kaip 
gyveni? Šimtą metų nesimatėm, ar ne? 

— Nuo praėjusių metų antros Kalėdų dienos, - atsakė 
Helena. - Pas tavo tėvus. Tačiau ten buvo toks susigrū- 
dimas, kad atleidžiu už trumpą atmintį. 

— Aš, aišku, beveik visą vakarą ganiausi prie baro. — 

Deividas abiem rankom pliaukštelėjo per pilvą, vieninte- 
lį dalyką, kuriuo skyrėsi nuo jaunylio brolio. Kitais at- 
žvilgiais jis ir Sent Džeimsas, kaip ir visi Sent Džeimsų 
atžalos, buvo nepaprastai panašūs, tokių pat garbanotų 
juodų plaukų, tokio pat ūgio, tokių pat aštrių, kampuotų 
bruožų, tos pačios nenusakomos, gal pilkos, gal mėlynos, 
akių spalvos. Tikrai vilkėjo taip, kaip Koteris jį apibūdi- 
no, - keistai. Deivido plokščiapadžiai sandalai, rombais 
išmargintos kojinės, tvido švarkas ir polo marškiniai įkū- 
nijo eklektiką, kuri šeimai kėlė neviltį. Jis buvo verslo 
genijus: nuo tada, kai tėvas išėjo į pensiją, padidino šei- 
mos laivininkystės kompanijos pelną keturis kartus. Ta- 
čiau iš pažiūros niekas nebūtų to atspėjęs. 

— Man rerkia jūsų pagalbos. - Deividas išsirinko vieną 
iš dviejų odinių krėslų prie židinio. Drąsiai kaip žmogus, 
kuris įsakinėja legionui tarnautojų, mostelėjo visiems sės- 
tis. — Teisingiau pasakius, Deniui reikia jūsų pagalbos. To- 
dėl ir atėjome. 

— Kokios pagalbos? — Sent Džeimsas stebėjo vyriškį, 
atėjusį su broliu. Jis stovėjo beveik šešėlyje, prie sienos, 
ant kurios Debora kabindavo nuolat keičiamas nuotrau- 
kas. Sent Džeimsas įsižiūrėjo į Laksfordą: tvirtas pus- 
amžis vidutinio ūgio vyriškis, sprendžiant iš tvarkingos 
mėlynos striukės, šilkinio kaklaraiščio ir gelsvai rudų kel- 
nių, —- dabita, tačiau veidas įtarus ir nepasitikėjimas vis 
auga. Sent Džeimsas žinojo to nepasitikėjimo priežastį, 
nors trumpam ji visada sugadindavo jam nuotaiką. De- 
niui Laksfordui reikia pagalbos, tačiau jis nesitiki sulaukti 
jos iš luošio. Sent Džeimsas norėjo pasakyti: „Tai tik ko- 
ja, pone Laksfordai. Mano protas dirba kaip visada“. Ta- 
čiau nepasakė, laukė, kol vyriškis prabils; tuo tarpu He- 
lena su Debora įsitaisė ant sofos ir sofutės. 


32 E George 


Laksfordui, regis, nepatiko, kad moterys ketina klau- 
sytis pokalbio. 

— Reikalas asmeniškas, - tarė jis. - Itin slaptas. Ne- 
noriu... 

— Ši trijulė, Deni, visiškai nelinkusi parduoti tavo is- 
torijos žiniasklaidai, - įsiterpė Deividas Sent Džeimsas. - 
Drįstu tvirtinti, jie net nežino, kas esi. O gal žinote? - 
paklausė kitus. - Nesvarbu. Iš veidų matau, kad ne. 

Jis aiškino toliau. Pasakė, kad jie su Laksfordu kartu 
studijavo Lankasterio universitete, buvo priešininkai dis- 
kusijų klube 1r draugai, kai kartu lakdavo po egzaminų. 
Daugelį metų po universiteto baigimo jų ryšiai nenutrū- 
ko, abu stebėjo sėkmingą vienas kito karjerą. 

— Denis — rašytojas, - kalbėjo Deividas. - Velniškai ge- 
ras, geresnio, tiesą sakant, nepažįstu. - Jis atvykęs į Lon- 
doną palikti pėdsako literatūroje, pasakojo Deividas, ta- 
čiau nukrypęs į žurnalistiką ir nusprendęs joje pasilikti. 
Pradėjo „Guardian“ politikos apžvalgininku. Dabar redak- 
torius. 

— Ar „Guardian“? — paklausė Sent Džeimsas. 

— „The Source“, - atsakė Laksfordas, akiplėšiškai žiū- 
rėdamas į visus, bene kuris išdrįs ką pasakyti. Pradėti 
„Guardian“ ir baigti „The Source“ —- ne kiekvieno supra- 
timu kelias į dangų, tačiau atrodė, kad Laksfordas neke- 
tina leistis kritikuojamas. 

Deividas, regis, nepastebėjo to žvilgsnio. Linktelėjes 
Laksfordo pusėn, tarė: 

— Saimonai, jis perėmė „The Source“ prieš šešis mė- 
nesius, po to, kai pavertė „Globe“ populiariausiu laik- 
raščiu. Vadovaudamas jam, tapo jauniausiu redaktoriumi 
Flito gatvės istorijoje, be to, susilaukusiu didžiausio pasi- 
sekimo. Ir tebėra. Net „Sunday Times“ pripažino. Iš- 
spausdino apie jį didžiulį straipsnį. Kada tai buvo, Deni? 

Laksfordas nekreipė dėmesio į klausimą ir, rodos, su- 
1720 nuo Deivido panegirikų. Valandėlę mąstė. 

— Ne, - pagaliau tarė Deividui. - Nieko iš to nebus. Per 
didelė rizika. Nereikėjo man čia važiuoti. 

Debora krustelėjo. 

— Mes išeisim, - tarė ji. - Helena, einam? 

Tačiau Sent Džeimsas įdėmiai žiūrėjo į laikraščio re- 
daktorių, ir kažkodėl - ar ne dėl ramaus jo sugebėjimo 
valdyti padėtį - jam išsprūdo: 

— Helena dirba su manim, pone Laksfordai. Jei jums 
reikia mano pagalbos, teks priimti ir jos, net jei dabar 
taip neatrodo. O žmonai aš pasakoju beveik apie visus 
darbo reikalus. 

— Būtent, - tarė Laksfordas ir apsisuko eiti. 

Deividas Sent Džeimsas mostelėjo jam grįžti. 

— Privalai kuo nors pasitikėti, - tarė jis ir priėjo prie 
brolio. —- Visa bėda, kad ant kortos pastatyta torio karjera. 

— Manyčiau, jums tai malonu, - pasakė Laksfordui Sent 
Džeimsas. - „The Source“ niekad neslėpė savo politinės 
pakraipos. 

— Neeilinio torio karjera, - tarė Deividas. - Pasakyk 
jam, Deni. Jis gali tau padėti. Teks rinktis arba jį, arba 
nepažįstamą žmogų,.kuris gali nebūti toks etiškas kaip 
Saimonas. Arba policiją. O tu juk žinai, kur tai veda. 

Kol Denis Laksfordas svarstė, Koteris atnešė kavos 
1r šokoladinio torto. Jis padėjo didžiulį padėklą ant kavos 
staliuko prieš Heleną ir dirstelėjo durų pusėn - tenai 
veiksmą viltingai stebėjo mažas ilgaplaukis taksas. 

— Ei tu, - tarė Koteris, - Gražuole. Ar neliepiau tau 
likti virtuvėje? — Kalytė suvizgino uodega ir sulojo. — 
Mėgsta šokoladą, tikrai, - paaiškino Koteris. 

— Viską mėgsta, - pataisė Debora. Pasislinko paimti 
iš Helenos puodelių ir ėmė pilstyti kavą. Koteris čiupo 

šunį ir vėl nuėjo į namo galą. Po valandėlės visi išgirdo, 
kaip jis lipa laiptais. - Pieno su cukrum, pone Lakstor- 
dai? — maloniai paklausė Debora, lyg Laksfordas prieš va- 
landėlę nebūtų suabejojęs jos padorumu. — Gal ir torto 
paragausite? Tėvas kepė. Jis - nepaprastas virėjas. 

Atrodė, kad Laksfordui irgi aišku, jog paragaudamas 
jų duonos - ar, šiuo atveju, torto - peržengs ribą, kurios 
peržengti nenori. Vis dėlto paėmė. Nuėjo prie sofos, at- 
sisėdo ant krašto 1r susimąstė, o Debora su Helena to- 
liau dalijo kavą ir tortą. Pagaliau jis prabilo: 

— Gerai. Matau, kad nelabai yra iš ko rinktis. 

Įkišo ranką į vidinę striukės kišenę, parodydamas spal- 
votas petnešas, padariusias tokį įspūdį Koteriui. Ištrau- 
kė voką ir padavė Sent Džeimsui paaiškinęs, kad gavo 
su popietiniu paštu. 

Sent Džeimsas įdėmiai apžiūrėjo voką prieš išimda- 
mas laišką. Perskaitė trumpą žinutę. Iškart nuėjo prie 
stalo 1r valandėlę rausėsi šoniniame stalčiuje, iš ten iš- 
traukė plastmasinį maišelį ir ten įkišo tą vieną popieriaus 
lapuką. 

— Ar dar kas jį lietė? —- paklausė. 

— Tik jūs ir aš. 

— Gerai. - Sent Džeimsas padavė maišelį Helenai. — 
Šarlotė? — paklausė Laksfordą. - Kas ji? Ir kas jūsų pir- 
magimis? 

— Ji. Šarlotė. Ją pagrobė. 

— Skambinote valdžiai? 

— Į policiją kreiptis negalime, jei tai turite galvoje. Ne- 
galima jokio viešumo. 

— Viešumo nebus, - pabrėžė Sent Džeimsas. - Proce- 
dūra numato, kad pagrobimai tiriami slapta. Jūs tai gerai 
žinote, tiesa? Maniau, kad laikraštininkas... 

— Aš gerai žinau, kad policija kasdien praneša naujau- 
sias Žinias spaudai, kai tiria pagrobimą, - piktai atšovė 
Laksfordas. - Nors šalys supranta, jog nieko negalima 
spausdinti, kol auka negrįš į šeimą. 

— Ir kodėl gi tai netinka, pone Laksfordai? 

— Dėl aukos. 

— Jūsų dukters. 

— Taip. Ir Ivės Bouven dukters. 

Helena susidūrė su Sent Džeimso žvilgsniu, grąžin- 
dama jam pagrobėjo laišką. Tas pamatė, kad ji kilstelėjo 
antakius. Debora tarė: 

— Ivė Bouven? Nemanau, kad pažįstu... Saimonai? Tu 
žinai?.. 

Ivė Bouven, paaiškino jai Deividas, yra vidaus reikalų 
ministro pavaduotoja, viena iš garsiausių konservatorių 
Vyriausybės jaunesniųjų ministrų. Turi populiarios lyde- 
rės savybių ir stulbinamu greičiu kopia karjeros laiptais, 
kad kada nors taptų antrąja Margareta Tečer. Į Parlamentą 
ją išrinko Merilbounas, duktė, atrodo, irgi dingo Meril- 
boune. 

— Kai paštu gavau šitą, - Laksfordas parodė į laišką, - 
iškart paskambinau Ivei. Tiesą sakant, maniau, kad tai 
blefas. Maniau, kažkas kažką apie mus iššniukštinėjo. Ma- 
niau, kažkas nori mane išprovokuoti, kad išsiduočiau bu- 
vęs jos meilužis. Maniau, kažkam reikia įrodymo, jog Ivę 
su manimi jungia Šarlotė, ir suvaidinus, kad Šarlotė pa- 
grobta, - ir stebint mano elgesį, tikimasi tą įrodymą iš- 
gauti. 

— Kam reikia įrodyti jūsų ryšį su Ive Bouven? - pa- 
klausė Helena. 

— Kad būtų galima parduoti šią istoriją žiniasklaidai. 
Neverta pasakoti, kaip įsisiautės spauda paaiškėjus, kad 

vienintelio Ivės Bouven vaiko tėvas ne kas kitas, o aš. 
Ypač kai ji... —- Atrodė, kad jis ieško eufemizmo ir niekaip 
negali rasti. 

Sent Džeimsas užbaigė jo mintį nesistengdamas jos 
švelninti. 

— Kai ji pasinaudojo pavainike siekdama savų tikslų? 

— Mergytė tapo jos vėliava, - pripažino Laksfordas. — 
Galite įsivaizduoti, kokia bus spaudai šventė paaiškėjus, 
kad Ivė Bouven nusidėjo su tokiu kaip aš. 

Sent Džeimsas puikiai įsivaizdavo. Merilbouno išrink- 
ta parlamentarė seniai vaidina puolusią moterį, kuri išpir- 
ko nuodėme, kuri nepasidarė aborto, nes toks sprendimas 
būtų atspindėjęs visuomenės vertybių nuosmukį, kuri do- 
rai augina savo pavainike. Ir į Parlamentą ją, bent jau iš 
dalies, pirmiausia išrinko dėl nesantuokinės dukters - ir 
dėl to, kad Ivė Bouven kilniai neprisipažino, kas tėvas. Ji 
viešai palaikė dorovę, religiją, esmines vertybes, šeimos 
solidarumą, ištikimybę karalienei ir tėvynei. Įkūnijo visas 
konservatorių savybes, iš kurių šaipėsi „The Source“. 

— Ta istorija jai neblogai pravertė, - tarė Sent Džeim- 
sas. — Politikė, viešai prisipažinusi, kad nėra tobula. To- 
kiam dalykui balsuojant sunku atsispirti. Jau nekalbu apie 
ministro pirmininko siekimą sustiprinti Vyriausybę mo- 
terimis. Beje, ar jis žino, kad vaikas pagrobtas? 

— Nė vienam Vyriausybės nariui nebuvo pranešta. 

— O jūs neabejojate, kad ji pagrobta? - Sent Džeimsas 
parodė į laišką, gulintį ant kelių. - Parašytas didžiosio- 
mis raidėmis. Tai lengvai galėjo padaryti vaikas. Gal kar- 
tais pati Šarlotė sugalvojo? Ar ji žino apie jus? Ar nemė- 
gina šitokiu būdu paveikti motinos? 

— Žinoma, ne. Dieve mano. Jai tik dešimt metų. Ivė jai 
nieko nesakė. 

— Jūs tuo įsitikinęs? 

— Be abejo, negaliu būti įsitikinęs. Galiu tik remtis 
Ivės žodžiais. 

— O jūs tikrai niekam nesakėte? Jūs vedęs? Ar sakė- 
te Žmonai? 

— Aš nesakiau niekam, - tvirtai pareiškė Laksfordas, 
nekreipdamas dėmesio į du kitus klausimus. - Ivė tvirti- 
na irgi nesakiusi, bet, matyt, kada nors bus prasitarusi — 
gal užsiminusi, gal atsitiktinai leptelėjusi. Veikiausiai bus 
kažką pasakiusi žmogui, kuris ant jos griežia dantį. 

— O ant jūsų danties niekas negriežia? - Tamsios He- 
lenos akys žvelgė atvirai, išraiška buvo maloni, tai reiš- 
kė, kad ji neturi supratimo apie pagrindinę „The Sour- 
ce“ nuostatą: kuo greičiau atkapstyti purvą ir pirmiesiems 
išspausdinti. 

— Sakyčiau, pusė šalies, - pripažino Laksfordas. —- Ta- 
čiau vargu ar mano karjera nueis šuniui ant uodegos, jei 
kas šnipštelės, kad esu nesantuokinio Ivės Bouven vai- 
ko tėvas. Kurį laiką dėl savo politinių įsitikinimų būsiu 
pajuokos objektas, tačiau viskas tuo ir baigsis. Pakenkti 
galima Ivei, ne man. 

— Tai kodėl laišką atsiuntė jums? - paklausė Sent 
Džeimsas. 

— Mes abu gavom. Aš savąjį paštu. Jos laiškas laukė 
namie, anot šeimininkės, atneštas dieną. 

Sent Džeimsas dar kartą apžiūrėjo voką. Pašte ant- 
spauduotas prieš dvi dienas. 

— Kada dingo Šarlotė? - paklausė jis. 

— Šiandien popiet. Kažkur tarp Blendfordo gatvės ir 
Devonšyro aikštės. 

— Išpirkos reikalauja? 

— Reikalauja tik paskelbti, kas Šarlotės tėvas. 

— Jūs neketinate to daryti. 

— Ketinu. Geriau nereikėtų, turėčiau sunkumų, bet ke- 
tinu. Tačiau Ivė nė girdėti nenori. 

— Jūs su ja matėtės? 

— Kalbėjausi. Po to paskambinau Deividui. Prisiminiau, 
kad jis turi brolį. Žinojau, jūs esate ar bent jau buvote 
susijęs Su nusikaltimų tyrimu. Pamaniau, kad galite pa- 
dėti. 

Sent Džeimsas papurtė galvą ir grąžino Laksfordui 
laišką su voku. 

— Aš tokių dalykų netiriu. Tai gali atsargiai sutvarkyti... 

— Paklausykite manęs. — Laksfordas nebuvo net palie- 
tęs nei torto, nei kavos, bet dabar paėmė kavą. Gurkšte- 
lėjo ir vėl pastatė puodelį ant lėkštutės. Truputis kavos 
išsipylė 1r sušlapino jam pirštus. Nebandė jų nusišluos- 
tyti. — Jūs nežinote, kaip paprastai darbuojasi laikrašti- 
ninkai. Policija nueis pas Ivę į namus, ir iš tiesų niekas 
apie tai neišgirs. Tačiau su ja jiems reikės pasikalbėti ne 
kartą ir jie nelauks po valandą, kol ji viena atsidurs Me- 
rilboune. Eis su ja susitikti į Vidaus reikalų ministeriją, 
nes ši netoli Skotland Jardo, o šis ypatingas pagrobimas, 
dievaži, atiteks Skotland Jardui, jei mes neužkirsime tam 
kelio. 

— Skotland Jardas ir Vidaus reikalų ministerija neat- 
skiriami, - pabrėžė Sent Džeimsas. - Jūs tai žinote. Net 
jei būtų kitaip, tardytojai neis su ja susitikti uniformuoti. 

— Jūs iš tiesų manote, kad svarbiausia uniformos? — 
paklausė Laksfordas. - Kiekvienas ko nors vertas Žžur- 
nalistas vos akį užmetęs atpažins policininką. Taigi Vi- 
daus reikalų ministerijoje apsireiškia policininkas, norin- 
tis susitikti su ministro pavaduotoja. Kurio nors laikraš- 
čio korespondentas jį pamato. Kas nors iš Vidaus reikalų 

ministerijos linkęs pašniukštinėti - sekretorė, archyvi- 
ninkas, sargas, penktaeilis valdininkas, kuris turi per daug 
skolų ir per daug domisi pinigais. Tačiau tai įvyksta. Kaž- 
kas išsiplepa korespondentui. Dabar jo laikraštis visą dė- 
mesį skiria Ivei Bouven. Kas yra ši moteris, klausia laik- 
raštis. Kas darosi, jeigu atvažinėja policija? Beje, kas jos 
vaiko tėvas? Kada nors Šarlotė bus susieta su manimi. 

— Jei niekam neprasitarėte, nepanašu, - tarė Sent 
Džeimsas. 

— Nesvarbu, prasitariau ar neprasitariau, - tarė Laks- 
fordas. —- Svarbu, kad Ivė pasakė. Tvirtina nesakiusi, bet 
turėjo pasakyti. Kažkas žino —- kažkas laukia. Jei kreipsi- 
mės į policiją — grobikas to ir tikisi, - visa istorija garan- 
tuotai paklius į spaudą. Jei taip atsitiks, Ivei galas. Teks 
atsistatydinti, spėju, kad neteks ir vietos Parlamente. Jei 
ne dabar, per kitus rinkimus. 

— Nebent susilauktų visuomenės užuojautos, tokiu at- 
veju šitas reikalas neblogai pasitarnautų jos interesams. 

— Tai, - pasakė Laksfordas, - itin niekšiška pastaba. Ką 
jūs kalbate? Dėl Dievo, ji Šarlotės motina. 

Debora atsisuko į vyrą. Ji sėdėjo ant sofutės priešais 
jo krėslą. Lengvai palietė sveikąją koją ir atsistojo. 

— Ar negalėčiau tau kai ko pasakyti, Saimonai? — pa- 
klausė. 

Sent Džeimsas matė, kad ji išraudusi. Iškart pasigai- 
lėjo leidęs jai dalyvauti pokalbyje. Tą akimirką, kai išgir- 
do, kad viskas sukasi apie vaiką, turėjo ją kokia nors 
dingstimi išsiųsti iš kambario. Vaikai — ir jos negalėjimas 
gimdyti — buvo jautriausia jos vieta. 

Jis nuėjo paskui ją į valgomąjį. Ji atsistojo prie stalo, 
sunertomis už nugaros rankomis atsirėmė į poliruotą 
medį. 

— Žinau, ką galvoji, bet klysti. Nėra reikalo manęs tau- 
soti. 

— Nenoriu veltis į šitą reikalą, Debora. Per didelė r1zi- 
ka. Nenoriu, kad man slėgtų sąžinę, jei mergytę ištiktų 
bėda. 

— Tačiau neatrodo, kad čia tipiškas pagrobimas, teisy- 
bė? Niekas neprašo pinigų, reikalaujama tik viešumo. Ir 
mirtimi negrasinama. Žinai, jei tu nepadėsi, jie eis pas 
ką nors kitą. 

— Arba į policiją, kur iškart turėjo eiti. 

— Tačiau juk esi dirbęs tokį darbą. Helena irgi. Žino- 
ma, jau senokai. Tačiau dirbai. Ir ne bet kaip. 

Sent Džeimsas nieko neatsakė. Žinojo, ką turi dary- 
ti, —- tai, ką jau padarė. Pasakyti Laksfordui, jog nenori 
painiotis į šį reikalą. Tačiau Debora stebėjo jį, o jos veide 
kaip veidrodyje atsispindėjo begalinis pasitikėjimas juo — 
kaip visada. Kad jis padarys, ką reikia, kad prireikus bus 
išmintingas. 

— Gali nusistatyti terminą, —- protingai patarė ji. - Ga- 
li... Tarkim, skirsi tam... na, dieną? Dvi? Aptikti pėdsa- 
kui. Pasikalbėti su ją pažinojusiais žmonėmis. Su... neži- 
nau. Ką nors daryti. Mat jei tu užsiimsi, bent jau žinosi, 
kad tyrimas vyksta kaip reikia. O juk tu to nori, teisybė? 
Žinoti, kad viskas vyksta kaip reikia? 

Sent Džeimsas palietė jai skruostą. Oda buvo karšta. 
Akys išplėstos, didelės. Ji pati atrodė kaip vaikas, nors 
jau turėjo dvidešimt penkerius metus. Visų pirma ne- 
reikėjo leisti, kad ji išgirstų Laksfordo pasakojimą, vėl 
pamanė jis. Reikėjo išsiųsti ją daryti nuotraukų. Reikė- 
jo užsispirti. Reikėjo... Sent Džeimsas staigiai liepė sau 
liautis. Debora teisi. Jis visada norės ją tausoti. Jis trokš- 
ta ją apsaugoti. Jų santuokos rykštė, didžiausias trūku- 

mas yra tai, kad jis vienuolika metų vyresnis ir pažįsta 
ją nuo pat gimimo. 

— Jiems reikia tavęs, - pasakė ji. —- Manau, turi padėti. 
Bent jau pasikalbėk su motina. Išklausyk, ką ji pasakys. 
Šįvakar gali tiek padaryti. Tu ir Helena galite nuvažiuoti 
pas ją. Tuoj pat. - Suėmė jo ranką, vis dar glostančią jai 
skruostą. 

— Negaliu pažadėti per dvi dienas, - atsakė jis. 

— Nesvarbu, kad tik imtumeis. Gerai? Žinau, nesigai- 
lėsi. 

Jau gailiuosi, pamanė Sent Džeimsas. Tačiau sutikda- 
mas linktelėjo. 


-1— 


Denis Laksfordas, grįždamas namo, turėjo daugybę 
laiko sielos maišačiai apmalšinti. Gyveno Haigeite, ge- 
ras kelio galas į šiaurę nuo Sent Džeimso namų Čelsyje 
prie upės, ir nardydamas „Poršė“ tarp mašinų, susikau- 
pė, mintyse surentė sieną, kurios žmona, vylėsi jis, ne- 
pramuš. 

Paskambino jai pasikalbėjęs su Ive. Numatytu laiku 
nespėsiu grįžti, paaiškino. Atleisk, mieloji. Kai kas atsi- 
tiko. Lambete fotografas tyko, kada Larnsio berniukas 
išlįs iš tėvų namo; reporteris pasiruošęs laukia vaikio ko- 
mentaro; neatiduodame laikraščio spausdinti iki pasku- 
tinės akimirkos, nes norime tai pateikti rytinėje laidoje. 
Turiu čia būti. Ar sugrioviau vakaro planus? 

Fiona atsake, kad ne. Ji kaip tik skaitė Leo, kai su- 
skambo telefonas, tiesą pasakius, skaitė su Leo, nes nie- 
kas neskaito Leo, kai Leo nori skaityti pats. Jis pasirinko 
Džotą, atsiduso Fiona. Ir vėl. Norėčiau, kad jo dėmesį 

patrauktų kitas meno laikotarpis. Skaitant apie religinę 
tapybą, mane ima miegas. 

Užtat sielai naudinga, tarė Laksfordas, dėdamasis 
linksmas, nors pamanė: ar neturėtų jis skaityti apie di- 
nozaurus, būdamas tokio amžiaus? Apie žvaigždynus? 
Apie stambiųjų žvėrių medžiotojus? Apie gyvates ir var- 
les? Kodėl, velniai griebtų, aštuonmetis skaito apie ke- 
turiolikto amžiaus dailininką? Ir kodėl motina jį skatina? 

Jie per daug artimi, nebe pirmą kartą pamanė Laks- 
fordas. Leo siela dar neatsiskyrusi nuo motinos. Berniu- 
kui tik į naudą išeis Beiverstoko mokykla, kur bus 1š- 
siųstas rudenį. Leo ta mintis nepatiko, Fionai nepatiko 
dar labiau, tačiau Laksfordas žinojo, kad abiem tai išeis į 
gera. Ar jam Beiverstokas neišėjo į gera? Ar nepadarė jo 
vyru? Ar neatvėrė jam akių? Ar ne dėl to, kad buvo iš- 
siųstas į pensioną, tapo tuo, kas yra šiandien? 

Jis užgniaužė mintį, kur yra šiandien, šiąnakt, šią aki- 
mirką. Turėjo ištrinti iš atminties laišką ir viską, kas su 
juo susiję. Tik taip galima suręsti tvirtą sieną. 

Vis dėlto mintys kaip bangelės plakėsi į kliūtis, pasta- 
tytas joms sulaikyti, ir vis sukosi apie pokalbį su Ive. 

Jis nesikalbėjo su ja nuo to laiko, kai ji prieš šitiek 
metų pasisakė esanti nėščia, - praėjus lygiai penkiems 
menesiams po torių konferencijos, kurioje jie susipaži- 
no. Tiesą sakant, pažinojo ją nuo universiteto laikų, paži- 
nojo iš matymo dirbdamas laikraštyje ir žavėjosi ja, nors 
bjaurėjosi jos politika. Išvydęs ją Blekpule tarp žilaplau- 
kių konservatorių partijos galiūnų pilkais kostiumais ir 
pilkais veidais, pajuto, kad jinai jam tokia pat patraukli, o 
jos politika - kokti. Tačiau tuo metu juodu buvo kolegos 
žurnalistai - jis jau porą metų redagavo „Globe“, ji buvo 
„Daily Telegraph“ politikos apžvalgininkė, - o vakarie- 

niaujant ir geriant su kolegomis, pasitaikydavo progų su- 
remti ragus ir galvas dėl konservatorių geležine ranka 
gniaužiamo valdžios vairo. Surėmus ragus ir galvas, bu- 
vo suremti ir kūnai. Ne kartą, nes vieną kartą galima iš 
bėdos pateisinti: persigėrėm, apėmė geismas, geriau už- 
miršti. Tačiau karštligiškas romanas truko per visą kon- 
ferenciją. Iš jo gimė Šarlotė. 

Ką jis manė? — svarstė Laksfordas. Tuo metu, kai vy- 
ko konferencija, jau metai buvo pažįstamas su Fiona, Ži- 
nojo ketinąs ją vesti, stengėsi laimėti jos pasitikėjimą ir 
širdį, be abejo, ir geidulingą kūną, o pirmai progai pasi- 
taikius, viskas nuėjo po velnių. Na, nevisiškai, nes Ivė 
ne tik nenorėjo už jo tekėti, ji nenorėjo nė girdėti apie 
santuoką su juo, kai jis atsainiai pasipiršo sužinojęs, kad 
ji nėščia. Ji taikė į politikes. Vedybos su Deniu Laksfor- 
du neįėjo į tokios karjeros planą. „Dieve mano, - pasakė 
ji. - Negi iš tiesų manai, kad susimesiu su Bjaurasties 
Karalium tik dėl vyro pavardės vaiko gimimo liudijime? 
Matyt, esi labiau apkiautęs, negu galima spręsti iš tavo 
politinių pažiūrų“. Taigi jie išsiskyrė. O vėlesniais me- 
tais, jai kopiant vis aukštyn valdžios laiptais, jis kartais 
sakydavo sau, kad Ivė sėkmingai padarė tai, ko jam pada- 
ryti nepavyko: išsioperavo atmintį, amputavo karantį pra- 
eities apendiksą. 

Tačiau kai jis paskambino, paaiškėjo, kad taip nėra. Nes 
yra Šarlotė. 

— Ko nori? —- paklausė ji, kai jam pagaliau pavyko susi- 
siekti su ja Bendruomenių rūmuose. — Kodėl skambini? — 
Kalbėjo tyliai ir griežtai. Fone buvo girdėti kiti balsai. 

— Reikia pasikalbėti, - tarė jis. 

— Deja, nejaučiu tokio poreikio. 

— Dėl Šarlotės. 


44 E George 


Išgirdo, kaip ji šaižiai įkvėpė. Jos balsas nepasikeitė. 

— Ji neturi nieko bendra su tavim, ir tu tai žinai. 

— Evelina, - paskubom išbėrė jis, - žinau, kad mano 
skambutis tau kaip perkūnas iš giedro dangaus. 

— Ir dar nepaprastai tinkamu laiku. 

— Atleisk. Girdžiu, kad esi ne viena. Ar gali susirasti 
neviešą telefoną? 

— Nė neketinu... 

— Gavau laišką. Kaltinantį mane. 

— Nieko nuostabaus. Manyčiau, kaltinantys laiškai — 
tau įprastas dalykas. 

— Kažkas žino. 

— Ką? 

— Apie mus. Apie Šarlotę. 

Regis, ji išsigando, bent neilgam. Iš pradžių tylėjo. Jis 
pamanė girdįs, kaip jos pirštas barbena į mikrofoną. Pas- 
kui ji staiga pareiškė: 

— Nesąmonė. 

— Klausyk. Tik paklausyk. - Jis perskaitė tekstą. Ji nie- 
ko nepasakė. Kažkur greta jos kabinete nusižvengė vy- 
riškis. - Čia rašoma „pirmagimį“, - tarė Laksfordas. — 
Kažkas žino. Tu kam nors pasisakei? 

— Laisva? — pakartojo ji. - Šarlotė bus laisva? — Vėl 
stojo tyla, ir Laksfordas beveik išgirdo, kaip dirba jos sme- 
genys, vertindamos galimą žalą reputacijai 17 matuoda- 
mos politinio atgarsio mastą. - Duok savo numerį, - pa- 
galiau pasakė ji. - Aš tau paskambinsiu. 

Ji tai padarė, tačiau skambino jau visai kita Ivė. 

— Deni, - pasakė ji, - velniai tave griebtų. Ką tu pa- 
darei? 

Nei verksmo, nei siaubo, nei motiniškos isterijos, nei 
mušimosi į krūtinę, nei įniršio. Tik šie septyni Žodžiai. 

Galas viltims, kad kažkas blefuoja. Pasirodo, niekas ne- 
blefuoja. Šarlotė dingo. Kažkas ją pagrobė, kažkas - arba 
kažkieno pasamdytas žmogus - žino tiesą. 

Jis turi nuslėpti tą tiesą nuo Fionos. Per dešimt vedy- 
binio gyvenimo metų jai buvo šventas dalykas nieko nuo 
jo neslėpti. Baisu pagalvoti, koks smūgis bus jos pasiti- 
kėjimui, jei ji sužinos, kad vieną paslaptį jis nutylėjo. Blo- 
ga jau tai, kad yra tėvas vaikui, kurio niekad nematė. Gal- 
būt Fiona ir atleistų. Bet pradėti kūdikį tuo metu, kai 
rėži sparną apie Fioną, kai meiliniesi jai... Visa, kas buvo 
paskui, jai pasirodys tik vienokia ar kitokia apgavystė. O 
apgavystės ji neatleis. 

Laksfordas išsuko iš Haigeit Roudo. Milfildo skers- 
gatvio vingiu įvažiavo į Hempsted Hitą ir iš mažų šoki- 
nėjančių žiburėlių palei taką prie tvenkinių suprato, kad 
dviratininkai tebesidžiaugia gegužės pabaigos oru, nors 
jau vėlu ir sutemę. Sumažino greitį, kai iš ligustrų ir bu- 
gienių gyvatvorės išniro jo sodybą juosianti plytų siena. 
Įsuko pro kolonas ir nuožulniai kylančia alėja nuvažiavo 
prie vilos, kuri pastaruosius dešimt metų buvo jų namai. 

Fiona buvo sode. Laksfordas iš tolo pamatė tarp juos- 
vai žalių paparčių šmėsčiojant baltą muslino chalatą ir nu- 
ėjo pas ją. Žengė taikydamas į tako akmenis, batų padai 
braukė per tarpų žoles, ant jų jau buvo iškritusi vakaro 
rasa. Gal žmona ir išgirdo, kad atvažiuoja automobilis, 
bet neišsidavė. Ji ėjo prie didžiausio medžio sode, į skėtį 
panašaus skroblo, po juo ant sodo tvenkinio krašto sto- 
vėjo medinis suolas. 

Ji buvo susiraičiusi ant suolo, kai jis priėjo, ilgėliau- 
sias manekenės kojas ir dailias pėdas slėpė chalato klos- 
tės. Plaukus buvo susisegusi, kad nekristų ant veido, ir 
jis, atsisėdęs greta, pirmiausia švelniai pabučiavo ją, pas- 
kui ištraukė segtukus, kad plaukai nuvilnytų krūtine. Pa- 

juto krustelint tą pačią jausmų maišalynę kaip papras- 
tai - pagarbią baimę, geismą ir nuostabą, kad tokia die- 
viška būtybė tikrai jo žmona. 

Buvo dėkingas tamsai, nes šis pirmas susitikimas ta- 
po lengvesnis. Buvo dėkingas, ir kad ji nusprendė išeiti į 
lauką, nes sodas - didžiausias jos šeimininkavimo laimė- 
jimas, kaip ji mėgdavo sakyti, - davė galimybę nukreipti 
nuo savęs dėmesį. 

— Nešalta? —- paklausė. — Gal apsigaubtum mano švarku? 

— Puikus vakaras, —- atsakė ji. - Negalėjau išbūti vi- 
duj. Kaip tau atrodo, ar vasara bus klaiki, jei gegužė to- 
kia puiki? 

— Paprastai taip būna. 

Tvenkinio paviršių suraibino žuvis, uodegos peleku 
pliaukštelėdama per lelijos lapą. 

— Kokia neteisybė, - pasakė Fiona. - Pavasaris turėtų 
būti kaip pažadas, kurį ištesi vasara. - Ji mostelėjo ranka 
į berželių jaunuolyną dauboje už kokių dvidešimties jar- 
dų nuo tos vietos, kur jie sėdėjo. - Šiais metais vėl at- 
skrido lakštingalos. Įsikūrė ir kiauliukių šeimyna, mudu 
su Leo ją stebėjom šiandien po pietų. Šėrėm voveraites. 
Mielasis, Leo reikia išmokyti nemaitinti voverių iš ran- 
kos. Aš jam tai nuolat kartoju. Jis ginčija, kad Anglijoje 
niekas neserga pasiutlige, ir nenori galvoti apie gyvulė- 
liui, kuris per daug priprato prie žmonių, gresiantį pavo- 
jų. Gal vėl su juo pakalbėsi? 

Lakstfordas pamanė, kad jei ir kalbėsis su Leo apie ką 
nors, tikrai ne apie voveres. Domėtis gyvūnais būdinga 
augančiam berniukui, dėkui Dievui. 

Fiona kalbėjo toliau. Laksfordas matė, kad ji šneka 
atsargiai, ir pasijuto nejaukiai, kol nepaaiškėjo, kur ji 
kreipia. 

— Jis vėl kalbėjo apie Beiverstoką, mielasis. Regis, taip 
nenori važiuoti. Negi nepastebėjai? Aš nuolat aiškinu, kad 
tai tavo mokykla ir negi jis nenorėtų būti tikras beivers- 
tokietis, kaip tėvas? Jis sako, kad ne, jo nevilioja ši min- 
tis, ir bene tai svarbu, juk senelis nėra tikras beiversto- 
kietis, dėdė Džekas irgi, tačiau jiems puikiausiai sekasi, 
teisybė? 

— Mes jau tai aptarėm, Fiona. 

— Žinoma, mielasis. Ne kartą. Aš tik noriu tau pakar- 
toti, ką sakė Leo, kad rytą būtum pasiruošęs. Jis pareiš- 
kė, kad ketina apie tai su tavim pasišnekėti per pusry- 
čius — anot jo, kaip vyras su vyru, - jei, žinoma, būsi at- 
sikėlęs prieš jam išeinant į mokyklą. Aš sakiau, jog šįva- 
kar grįši vėlai. Klausyk, mielasis. Lakštingala. Kaip nuo- 
stabu... Beje, ar gavote medžiagos straipsniui? 

Laksfordas vos nesutriko. Jos balsas buvo toks tylus. 
Jo delnas glostė minkštus jos plaukus. Jis bandė atpažin- 
ti jos kvepalus. Galvojo, kaip jie paskutinį kartą mylėjosi 
lauke. Todėl vos nepražiopsojo subtiliai pakeistos temos, 
švelniai moteriškai perjungtų pokalbio bėgių. 

— Ne, - tarė jis 1r toliau sakė tiesą džiaugdamasis, kad 
yra tiesa, kurią galima sakyti. - Parsiduodantis vaikis šiuo 
metu slepiasi. Atidavėm numerį spausdinti be jo. 

— Įsivaizduoju, kaip siaubinga sugaišti vakarą ir nieko 
nelaimėti. 

— Trečdalį savo darbo bergždžiai laukiu. Dar vieną treč- 
dalį suku galvą, ką dėti į tuščią vietą rytdienos pirmaja- 
me puslapyje. Rodnis siūlo palikti tą istoriją ramybėje. 
Šiandien po pietų tai aptarinėjome. 

— Šįvakar jis tau čia skambino. Gal dėl to. Pasakiau 
jam, kad tu vis dar redakcijoje. Jis pasakė ten skambi- 
nęs, bet neprisiskambines. Tavo asmeninė linija tyli. 

Apie pusę devynių. Veikiausiai buvai išlėkęs ko nors už- 
kąsti, ar ne? 

— Tikriausiai. Pusę devynių? 

— Jis taip sakė. 

— Man regis, tada buvau išėjęs sviestainio. —- Laksfor- 
das pasimuistė ant suolo, jausdamasis bjauriai ir nejau- 
kiai. Jis niekad nemeluodavo žmonai, išskyrus tą vienin- 
telį melą apie begalinę torių konferencijos Blekpule nuo- 
bodybę. O juk tada Fiona nebuvo jo žmona, taigi teisin- 
gumas ir ištikimybė neką tenukentėjo? Jis atsiduso ir pa- 
emė akmens skeveldrėlę iš po kojų. Nykščiu sprigtelėjo 
tvenkinin. Žiūrėjo į susidomėjimo šurmulį vandens pa- 
viršiuje: žuvys nėrė ten, kur įkrito akmenukas, tikėda- 
mosi sučiupti vabalėlį. —- Reikėtų eiti atostogų, - tarė 
jis. — Pietų Prancūzija. Išsinuomoti automobilį ir važiuo- 
ti per Provansą. Išsinuomoti ten namą mėnesiui. Ką? Šią 
vasarą? 

Ji tyliai nusijuokė. Pajuto jos vėsią ranką ant sprando. 
Pirštai sulindo jam į plaukus. 

— Negi tu galėtum mėnesiui atsiplėšti nuo laikraščio? 
Per savaitę išprotėtum iš nuobodulio. Jau nekalbu apie 
kankinamą mintį, kad Rodnis Aronsonas nesnaudžia, len- 
da visiems, nuo pirmininko iki valytojų, į užpakalį. Jis 
kėsinasi užimti tavo vietą, juk žinai. 

Taip, pamanė Laksfordas, Rodnis Aronsonas kėsinasi 
padaryti būtent tai. Jis seka kiekvieną Laksfordo žingsnį 
1r sprendimą nuo pat atėjimo į „The Source“, tykodamas 
vienintelės klaidos, kurią galėtų parodyti pirmininkui ir 
šitaip aprūpinti savo ateitį. Jei Šarlotę Bouven galima būtų 
pavadinti ta vienintele klaida... Bet Rodnis negali žinoti 
apie Šarlotę. Niekaip negali. Niekaip. Negali. 

— Koks tu tylus, - pasakė Fiona. - Pavargai? 

— Tik užsigalvojau. 

— Apie ką? 

— Apie paskutinį kartą, kai mylėjomės sode. Neprisi- 
menu, kada tai buvo. Tik prisimenu, kad lijo. 

— Praėjusį rugsėjį, - tarė ji. 

Jis per petį žvilgtelėjo į ją. 

— "Tu prisimeni. 

— Štai ten, prie beržų, kur žolė aukštesnė. Gėrėm vy- 
ną, užsikąsdami sūriu. Viduje paleidome muziką. Pasiė- 
mėm antklodę iš bagažinės. 

— Taip 1r buvo? 

— Taip. 

Meėnesienoje ji atrodė nuostabiai. Kaip meno kūrinys — 
tokia ir buvo. Putnios lūpos kvietė, kaklo linkis prašyte 
prašėsi bučinio, skulptūriškas kūnas gundė be žodžių. 

— Ta antklodė, - tarė Laksfordas, - tebėra bagažinėje. 

Putniosios lūpos išlinko. 

— Eik paimk, - pasakė ji. 


1. 

ai Bouven, vidaus reikalų 
ministro pavaduotoja, šeštus metus Parlamente atstovau- 
janti Merilbounui, gyveno Devonšyro aikštėje, akmeni- 
mis grįstame kablio formos plote, pagal kurį ėjo arklidės 
1r garažai, jau seniai paversti gyvenamaisiais namais. Jos 
namas plokščiu stogu su nukarusiais gebenių kuokštais, 
įspūdingas triaukštis dvigubo pločio statinys iš skalūno, 
baltai dažyto medžio ir plytų, stovėjo šiaurrytinėje aikš- 
tės dalyje. 

Sent Džeimsas kalbėjosi su ministro pavaduotoja, prieš 
išvykdamas iš Čelsio. Numerį surinko Lakstordas ir, te- 
pasakęs: „Aš radau žmogų, Evelina. Turi su juo pasikal- 
bėti“, perdavė ragelį Sent Džeimsui, nelaukdamas jos at- 
sakymo. Sent Džeimso pokalbis su parlamentare buvo 
trumpas: jis tuojau atvažiuosiąs pas ją; kartu atsivešiąs 
partnerį; ar ministro pavaduotoja nenorėtų jam ko nors 
pranešti prieš atvykstant? 

Iš pradžių ji šiurkščiai paklausė: 

— Iš kur pažįstate Laksfordą? 

— Per savo brolį. 

— Kas jis? 

— Verslininkas, atvykęs į konferenciją. Iš Sauthemp- 
tono. 

— Jis turi savo tikslų? 

— Vyriausybėje? Vidaus reikalų ministerijoje? Labai 
abejoju. 

— Gerai. - Ji padiktavo adresą ir mįslingai pridūrė: — 
Lakstfordą palikite. Jei atvažiavus pasirodys, kad kažkas 
stebi namą, nesustokite, susitiksime vėliau. Aišku? 

Aišku. Deniui Laksfordui išvykus, Sent Džeimsas ir 
Helena Klaid sąžiningai luktelėjo ketvirtį valandos ir tik 
tada išvažiavo į Merilbouną. Buvo po vienuolikos, kai iš 
pagrindinės gatvės išsuko į Devonšyro aikštę; apvažia- 
vęs visą plotą, kad įsitikintų, jog niekas neslampinėja kai- 
mynystėje, Sent Džeimsas sustabdė savo seną „MG“ 
prieš Ivės Bouven namus ir tyliai atleido sankabą. 

Verandoje virš priekinių durų degė lemputė. Iš vidaus 
pro užtrauktas pirmojo aukšto langų užuolaidas nevieno- 
dais pluoštais irgi skverbėsi šviesa. Jiems paskambinus, 
marmuru ar plytelėmis iškart atkaukšėjo greiti žingsniai. 
Buvo atitrauktas gerai išteptas skląstis. Durys atsilapojo. 

Iveė Bouven paklausė: „Ponas Sent Džeimsas?“ Pasi- 
traukė į šešėlį beveik iškart, kai ją apšvietė šviesa, o Sent 
Džeimsui su Helena įėjus, užtrenkė ir užsklendė duris. 
Tarė: „Štai čia“ ir terakotos plytelėmis nusivedė juos į 
dešinę, į svetainę; ten ant šoninio staliuko gulėjo atviras 
portfelis, prigrūstas rudo kartono aplankų, mašinraščio 
puslapių, žinių iškarpų, telefono pranešimų, dokumentų 
1r brošiūrų. Ivė Bouven užspaudė viršų nė nesukišusi iš- 
lindusių popierių. Paėmė storą žalią vyno taurę, išgėrė ir 
vėl įsipylė baltojo vyno iš butelio, įstatyto į kibirėlį ant 
grindų. 

— Įdomu būtų žinoti, kiek jis jums moka už šią šara- 
dą, - tarė ji. 

— Atleiskite, nesupratau, —- sumišo Sent Džeimsas. 

— Be abejo, čia Laksfordo darbas. Tačiau iš jūsų minos 
suprantu, kad kol kas šitai jums nepatikėta. Koks jis 1š- 
mintingas. - Ji atsisėdo į tą pačią vietą, kur aiškiai sėdė- 
jo prieš jiems ateinant, ir mostelėjo į sofą ir krėslus, pa- 
našius į milžiniškas tamsiai rudas krūvon susiūtas pagal- 
ves. Pastatė taurę su vynu ant kelių, abiem rankom spaus- 
dama prie dailaus kostiumėlio sijono. Juodo baltais dry- 
žiukais. Jį pamatęs Sent Džeimsas prisiminė skaitęs in- 
terviu su vidaus reikalų ministro pavaduotoja netrukus 
po to, kai pasklido gandas, kad Vyriausybė numačiusi pa- 
skirti ją į šį postą. Niekas negalės jos kaltinti, kad Ben- 
druomenių rūmuose atkreipianti į save dėmesį kolegėms 
įprastais būdais, pareiškė ji. Neketina apsikaišyti raudo- 
nomis plunksnomis, kad skirtųsi nuo vyrų. Patikės tai 
savo smegenims. 

— Denis Laksfordas - žmogus be sąžinės, - staiga i1š- 
pyškino ji. Žodžiai skambėjo šaltai, balsas sueižėjo kaip 
stiklas. - Maestro diriguoja šiam orkestrui. O, žinoma, 
netiesiogiai. Manau, kad gatvėje grobti dešimtmečius — 
net jam per žemas lygis. Tačiau nepadarykite klaidos, jis 
jus laiko kvailiu 17 mane bando apmauti. Neišdegs. 

— Kodėl jums atrodo, kad jis čia įsipainiojęs? —- Sent 
Džeimsas įsitaisė ant sofos, kuri, nors beformė, pasirodė 
nepaprastai patogi. Pasidėjo luošąją koją taip, kad nekliū- 
tų. Helena tebestovėjo prie židinio, netoli nišoje suka- 
bintos prizų kolekcijos, kad galėtų apžiūrinėti ponią Bou- 
ven iš tokios vietos kambaryje, kur tai nebus pastebima. 

— Mat pasaulyje tėra du žmonės, žinantys, kas mano 
dukters tevas. Vienas jų aš. Kitas - Denis Laksfordas. 

— Jūsų duktė nežino? 

— Žinoma, ne. Nė kalbos negali būti. O pati niekaip 
nebūtų išsiaiškinusi. 

— Jūsų tėvai? Šeima? 

— Niekas, pone Sent Džeimsai, išskyrus Denį ir ma- 
ne. - Ji santūriai gurkštelėjo vyno. - Jo laikraštpalaikio 
tikslas - nuversti Vyriausybę. Šiuo tarpu aplinkybės vi- 
siems laikams sutriuškinti konservatorių partiją susiklos- 
tė palankiai. Jis ir bando tai padaryti. 

— Nesuprantu jūsų. 

— Nemanote, kad metas itin tinkamas? Dingsta mano 
duktė. Laksfordo rankose atsiduria tariamas grobiko raš- 
telis. Reikalaujantis viešumo. Ir viskas lipa ant kulnų 
Sinklerio Larnsio išdykavimams Pedingtone su nepil- 
namečiu. 

— Ponas Laksfordas nesielgė kaip žmogus, organiza- 
vęs vaiko pagrobimą bulvarinių laikraščių džiaugsmui, — 
tarė Sent Džeimsas. 

— Ne bulvarinių laikraščių, — atsakė ji. — Tik vieno bul- 
varinio laikraščio. Vargu ar jis leis varžovams nudžiauti 
tokią šaunią jo paties istoriją. 

— Atrodo, jis ne mažiau už jus linkęs šį reikalą nutylėti. 

— Jūs —- Žmonių elgesio žinovas, pone Sent Džeimsai? 
Be kitų savo talentų? 

— Manau, kad išmintinga įvertinti žmones, kurie krei- 
piasi į mane pagalbos. Prieš sutinkant padėti. 

— Kas per įžvalgumas.... Kai turėsime daugiau laiko, 
galbūt paprašysiu įvertinti mane. - Ji pastatė taurę vyno 
greta portfelio. Nusiėmė apskritus vėžlio kiauto akinius 
1r patrynė stiklus į krėslo ranktūrį, lyg norėtų nuvalyti 
juos ir tuo pačiu metu patyrinėti Sent Džeimsą. Vėžlio 
kiauto rėmeliai buvo beveik tokio pat atspalvio kaip Ivės 
Bouven lygūs pažo plaukai, ir kai ji vėl užsidėjo akinius 
ant nosies, jie lietė galus kirpčiukų, kuriuos ji nešiojo 
labai ilgus, net dengė antakius. — Leiskite man kai ko pa- 

klausti. Jums neatrodo keista, kad ponas Laksfordas pa- 
grobėjo raštelį gavo paštu? 

— Aišku, - atsakė Sent Džeimsas. — Pašte antspauduo- 
tas vakar. O išsiųstas turbūt užvakar. 

— Kai mano duktė saugiai sėdėjo namie. Taigi ištyri- 
nėję faktus sutarsime, kad pagrobėjas, išsiųsdamas laiš- 
ką, neabejojo pagrobimo sėkme. 

— Arba, - pridūrė Sent Džeimsas, - pagrobėjas nesi- 
jaudina dėl nesėkmės, nes jei jam nepavyks, laiškas ga- 
vėjui nepadarys jokios žalos. Tai reiškia, kad pagrobėjas 
1r laiško gavėjas — tas pats asmuo. Arba pagrobėją pasam- 
dė laiško gavėjas. 

— Na, matot. 

— Aš nepražiūrėjau pašto antspaudo, ponia Bouven. Ir 
ne viską, kas man sakoma, imu už gryną pinigą. Esu lin- 
kęs sutikti, kad Denis Laksfordas gali būti su tuo susi- 
jęs. Lygiai esu linkęs įtarti jus. 

Jos lūpos suvirpo. Staigiai linktelėjo. 

— Na na, - tarė ji, - ne toks jūs jau Laksfordo pastum- 
dėlis, kaip jis mano, ką? Manau, esate tinkamas žmogus. 

Ji atsistojo ir nuėjo prie trapecinės bronzos skulptū- 
ros, stovinčios ant stovo tarp dviejų priekinių langų. Pa- 
kreipe skulptūrą ir iš po jos ištraukė voką; atnešė jį Sent 
Džeimsui ir vėl atsisėdo. 

— Jį atnešė dieną. Galbūt tarp pirmos ir trečios valan- 
dos. Mano šeimininkė - ponia Magir, jau išėjusi, - rado 
jį grįžusi iš savo bukmekerio, pas kurį lankosi kartą per 
savaitę. Padėjo jį prie kitos korespondencijos — matote, 
ant jo mano pavardė, - ir užmiršo, kol aš po Denio Laks- 
fordo skambučio paskambinau jai septintą valandą ir pa- 
klausiau apie Šarlotę. 

Sent Džeimsas įdėmiai apžiūrėjo voką. Baltas, nebran- 

gus, tokių gali nusipirkti visur, bet kurioj „Boots“ krau- 
tuvėlėj ar laikraščių kioske. Apsimovė gumines piršti- 
nes ir iškratė laišką. Išlankstė popieriaus lakštą ir įdėjo į 
kitą plastmasinį maišelį, atsineštą iš namų. Nusimovė 
pirštines ir perskaitė trumpą žinutę. 


Ive Bouven, 


Jei nori sužinoti, kas atsitiko Lotei, skambink j0s tėvui. 


— Lotė, - pakartojo Sent Džeimsas. 

— Taip ji save vadina. 

— Kaip ją vadina Laksfordas? 

Ivė Bouven nesuabejojo savo įsitikinimu, kad kaltas 
Laksfordas. 

— Nėra neįmanoma sužinoti šio vardo, pone Sent 
Džeimsai. Aišku, kažkas jį sužinojo. 

— Arba jau žinojo. - Sent Džeimsas parodė laišką He- 
lenai. Perskaičius: ji prabilo: 

— Sakote skambinusi poniai Magir septintą vakaro, po- 
nia Bouven. Bet juk jūsų dukters nebuvo jau kelias va- 
landas. Negi ponia Magir nepastebėjo? 

— Pastebėjo. 

— Ir nepranešė jums? 

Ministro pavaduotoja vos pastebimai pakeitė padė- 
tį. Krūtinė kilstelėjo — tai net buvo galima palaikyti ato- 
dūsiu. 

— Kelis kartus per pastaruosius metus - nuo to laiko, 
kai dirbu Vidaus reikalų ministerijoje, - Šarlotė prikrėtė 
išdaigų. Ponia Magir žino, kad aš tikiuosi, jog ji sugebės 
susitvarkyti su Šarlote netrukdydama manęs darbe. Ji ma- 
nė, tai dar viena išdaiga. 

— Kodėl? 

— Trečiadienį popiet Šarlotė mokosi muzikos ir nela- 
bai tai mėgsta. Kas savaitė vargais negalais ten nusivel- 
ka ir vis graso nusiskandinti kanalizacijoje arba nuskan- 
dinti savo fleitą. Kai ji nepasirodė iškart po pamokos, po- 
nia Magir nutarė, kad mergaitė, kaip paprastai, nuspren- 
dė pakvailioti. Tik apie šešias ji pradėjo skambinti ir klau- 
sinėti, ar nesisvečiuoja Šarlotė pas kurią bendraklasę ir 
ar buvo pamokoje. 

— Tai ji viena eina į pamoką? - pasitikslino Helena. 

Parlamento narė, aišku, išgirdo neištartą, bet neišven- 
giamai numanomą klausimą, slypintį Helenos žodžiuose: 
„Nejau dešimtmetė mergytė neprižiūrima laksto Londo- 
no gatvėmis?“ 

— Dabar vaikai vaikšto būriais, negi nepastebėjot? — 
atsakė ji. - Šarlotė nebūna viena. O kai taip atsitinka, po- 
nia Magir bando ją lydėti. 

— Bando. - Šis žodis neprasprūdo Helenai pro ausis. 

— Šarlotei nelabai patinka, kai iš paskos seka storulė 
airė apsmukusiomis blauzdinėmis ir kandžių sukapotu 
megztiniu. Beje, ko mes čia susirinkom aptarti: kaip aš 
prižiūriu vaiką ar kur jis dabar yra? 

Sent Džeimsas veikiau pajuto, negu pamatė Helenos 
reakciją į šiuos žodžius. Rodos, net oras sutirštėjo nuo 
vienos moters pykčio ir kitos nepatiklumo. Tačiau nė vie- 
nas iš šių jausmų nepadės nustatyti, kur vaikas. Jis pa- 
keitė temą. 

— Išsiaiškinusi, kad Šarlotė nesisvečiuoja pas bendra- 
klase, ponia Magir vis tiek jums nepaskambino? 

— Po įvykio praėjusį mėnesį aš labai griežtai apibrė- 
Žiau jos pareigas, susijusias Su mano dukra. 

— Kokio įvykio? 

— Tipiško kietakaktiškumo pavyzdžio. - Parlamentarė 

vėl gurkštelėjo vyno. - Šarlotė slėpėsi Šventos Berna- 
detos - tai jos mokykla Blendfordo gatvėje, - katilinėje, 
nes nenorėjo eiti pas psichoterapeutą. Ji lankosi pas jį 
kartą per savaitę, žino, kad turi eiti, tačiau maždaug kar- 
tą per mėnesį nusprendžia neklausyti. Kaip tik taip aną 
savaitę ir buvo. Ponia Magir persigandusi paskambino 
man, kai Šarlotė laiku nepasirodė. Turėjau mesti darbą ir 
suieškoti ją. Kaip tik tada ponia Magir ir aš sėdom ir tiks- 
liai apibrėžėm jos įsipareigojimus dėl mano dukros. Ir ko- 
kiomis valandomis ji vykdys tuos įsipareigojimus. 

Heleną, regis, vis labiau stulbino ministro pavaduoto- 
jos požiūris į vaikų priežiūrą. Ji, regis, norėjo dar paklau- 
sinėti moterį. Sent Džeimsas užkirto tam kelią. Nėra rei- 
kalo dar labiau erzinti ministro pavaduotojos, bent jau šiuo 
metu. 

— Kur vyko muzikos pamoka? 

Ji atsakė, kad pamoka vyksta netoli Šv. Bernadetos 
mokyklos, rajone, vadinamame Kros Kizo aklagatviu ne- 
toli Merilbouno pagrindinės gatvės. Šarlotė eina ten kiek- 
vieną trečiadienį iškart po pamokų. Ją moko mokytojas 
Deimjenas Čeimbersas. 

— Ar šiandien jūsų duktė buvo pamokoje? 

Buvo. Šeštą valandą pradėjusi ieškoti Šarlotės, ponia 
Magir pirmiausia paskambino ponui Čeimbersui. Anot jo, 
mergaitė atėjusi ir išėjusi įprastu laiku. 

— Turėsime pasikalbėti su šiuo žmogumi, - pabrėžė Sent 
Džeimsas. - Ir jis tikriausiai norės žinoti, kodėl mes jį klau- 
sinėjam. Ar pagalvojote apie tai ir kuo tai gali baigtis? 

Matyt, Ivė Bouven jau buvo susitaikiusi su mintimi, 
jog dukters dingimo net privačiai neįmanoma tirti neap- 
klausus tų, kurie ją matė paskutiniai. O tie, kurie ją matė 
paskutiniai, be abejo, spėlios, ko čia šniukštinėja luošas 

vyriškis ir jį lydinti moteris, kodėl jie seka vaiko pėdsa- 
kais. Nieko nepadarysi. Apklaustieji iš smalsumo gali šį 
bei tą leptelėti laikraščiams, tačiau Šarlotės motina šį kar- 
tą, regis, buvo linkusi rizikuoti. 

— Kol aiškinamės mes, bet kokios istorijos tėra spė- 
lionės, — pasakė ji. - Tik policijai įsikišus, reikalas tam- 
pa aiškus. 

— Spėlionės gali pridaryti baisiai daug žalos, - tarė Sent 
Džeimsas. - Jūs privalote kreiptis į policiją. Manau, dirb- 
dama Vidaus reikalų ministerijoje, esate pakankamai įta- 
kinga. 

— Esu įtakinga. Bet į policiją nesikreipsiu. Negali būti 
nė kalbos. 

Jos išraiška buvo atkakli. Jis ir Helena gali įrodinėti 
savo teisybę dar bent ketvirtį valandos, tačiau Sent 
Džeimsas juto, kad jų pastangos būtų bergždžios. Svar- 
biausia rasti vaiką - rasti greit. Paprašė apibūdinti, kuo 
rytą vilkėjo mergytė, paprašė ir nuotraukos. Ivė Bouven 
atsakė rytą dukters nemačiusi, rytą ji niekad nemato Šar- 
lotės, nes išvažiuoja iš namų šiai dar nepabudus. Tačiau 
ji, be abejo, vilkėjo mokykline uniforma. Kažkur viršuje 
turi jos, taip apsivilkusios, nuotrauką. Išėjo iš kambario 
jos atnešti. Jie išgirdo, kaip ji lipa laiptais. 

— Daugiau negu keista, Saimonai, - tyliai tarė Helena, 
kai jie liko vieni. - Ji elgiasi taip, kad beveik gali pama- 
nyti... — Ji užsikirto. Susinėrė rankas. - Ar tau neatrodo, 
kad jos reakcija į Šarlotės pagrobimą nenatūrali? 

Sent Džeimsas atsistojo ir nuėjo apžiūrėti prizų. Ant 
jų buvo užrašyta Ivės Bouven pavardė, o skirti už arklių 
išjodinėjimą. Atrodė logiška, kad ji laimėjusi per tuziną 
prizų už tokią veiklą. Kaži, ar pavaldiniai klauso jos kaip 
1r arklys? 

— Ji mano, kad tai Laksfordo darbas, Helena, - tarė 
jis. —- O šis nenorėtų įskaudinti vaiko, tik pagąsdinti mo- 
tiną. Aišku, ji nesileis įbauginama. 

— Vis dėlto reikėtų tikėtis, kad namų aplinkoje ji šiek 
tiek išsiduos nerimaujanti. 

— Ji - politikė. Neketina lošti atverstomis kortomis. 

— Tačiau kalbame apie jos dukterį. Kodėl ta viena bas- 
tosi gatvėmis? Ir ką veikė jos motina nuo septintos ryto 
iki dabar? — Helena parodė į stalą, portfelį, jame nebe- 
telpančius dokumentus. - Nemanau, kad pagrobto vaiko 
motina - nesvarbu, kas jį pagrobė, - galėtų susikaupti 
darbui. Nenatūralu, teisybė? Viskas nenatūralu. 

— Visiškai pritariu. Tačiau ji puikiai žino, kaip mums 
atrodys tokie dalykai. Nebūtų taip greit iškilusi, jei iš 
anksto nebūtų Žžinojusi. - Sent Džeimsas įdėmiai apžiū- 
rėjo galeriją fotografijų, kaip pakliuvo sustatytų ant siau- 
ro staliuko iš chromo 1r stiklo tarp trijų kambarinių gė- 
lių. Atkreipė dėmesį į Ivės Bouven nuotrauką su minist- 
ru pirmininku, į kitą Ivės Bouven nuotrauką su vidaus 
reikalų ministru, į trečią Ivės Bouven, priimančios svei- 
kinimus, nuotrauką - greta jos vyriausioji Anglijos kara- 
lienės duktė sveikino, regis, žemesniųjų policijos parei- 
gūnų būrelį. 

— Dalykai, — Helena švelniai pašiepė Sent Džeimsą už 
parinktą žodį, - atrodo nepaprastai santūriai, jei jus do- 
mina mano nuomonė. 

Helenai kalbant, priekinių durų sklendė buvo atsklęs- 
ta raktu. Durys atsidarė ir užsidarė. Sklendė vėl dunks- 
telėjo. Plytelėmis atkaukšėjo žingsniai ir svetainės tarp- 
duryje atsistojo beveik šešių pėdų ūgio liesas vyriškis 
siaurais pečiais. Arbatos spalvos akimis nužvelgė Sent 
Džeimsą, paskui Heleną, bet iš pradžių tylėjo. Atrodė pa- 

vargęs, seno ąžuolo spalvos plaukai berniokiškai sutar- 
šyti, lyg būtų juos šiaušęs pirštais, kad į galvą priplūstų 
daugiau kraujo. 

Pagaliau prabilo: 

— Sveiki. Kur Ivė? 

— Viršuje, — atsakė Sent Džeimsas. —- Nuėjo nuotraukos. 

— Nuotraukos? - Jis pasižiūrėjo į Heleną, vėl į Sent 
Džeimsą. Matyt, kažką įžvelgė jų veiduose, nes balsas iš 
draugiškai abejingo iškart virto atsargiu. - Kas yra? - pa- 
klausė mažumą karingai, parodydamas, kad įpratęs prie 
greitų ir pagarbių atsakymų. Pasirodo, net ministrai be 
svarbios priežasties nepriiminėja svečių kone vidurnak- 
tį. Šaižiai sušuko laiptų pusėn: - Ive? - Paskui pasakė 
Sent Džeimsui: - Kas nors atsitiko? Ivė sveika? Ar mi- 
nistras pirmininkas... 

— Aleksai, —- prabilo Sent Džeimsui nematoma Ivė Bou- 
ven. Jis išgirdo ją skubiai nulipant laiptais. 

— Kas čia yra? - paklausė Aleksas. 

Ji išvengė klausimo pristatydama jį Helenai ir Sent 
Džeimsui: 

— Mano vyras. Aleksandras Stounas. 

Sent Džeimsas neprisiminė skaites, kad ministro pa- 
vaduotoja ištekėjusi, tačiau kai Ivė Bouven pristatė vy- 
rą, suvokė turėjęs apie tai girdėti, informacija slypi kaž- 
kurioje apdulkėjusioje atminties kertelėje, juk jis nega- 
lėjo visiškai užmiršti, kad Aleksandras Stounas yra mi- 
nistro pavaduotojos vyras. Stounas buvo vienas žymiau- 
sių šalies verslininkų. Ypač domėjosi restoranais, jam pri- 
klausė ne mažiau kaip pustuzinis prašmatnių įstaigų nuo 
Hamersmito iki Holberno. Buvo nuostabus virėjas, vy- 
rukas iš Niukaslio, kelyje iš pyragaičių kepyklos Brauno 
viešbutyje į klestinčius nuosavus restoranus sugebėjęs 

atsikratyti tarmiškos tarties. Stounas buvo tikrų tikriau- 
sias konservatorių partijos idealo įkūnijimas: jokių kil- 
mės ar išsilavinimo teikiamų pranašumų - be abejo, jo- 
kios vyriausybinės paramos - ir į žmones prasimušė pats. 
Jis buvo gyva įgyvendinta galimybė ir tobula privati nuo- 
savybė. Vienu žodžiu, tobulas vyras konservatorių parla- 
mentarei. 

— Kai kas atsitiko, - paaiškino jam Ivė Bouven. Ra- 
mindama palietė jam ranką. - Aleksai, bijau, kad nelabai 
malonus dalykas. 

Stounas vėl nužvelgė Sent Džeimsą, paskui Heleną. 
Sent Džeimsas bandė suvokti, kodėl Ivė Bouven dar ne- 
pasakiusi vyrui apie dukters pagrobimą. Matė, kad apie 
tai galvoja ir Helena. Jųdviejų veidus buvo verta patyrinė- 
ti; Aleksandras Stounas patyrinėjo, ir jo veidas išblyško. 

— Tėtis? — paklausė jis. - Mirė? Širdis? 

— Tavo tėvui nieko neatsitiko, Aleksai. Šarlotė dingo. 

Jis įsmeigė akis į žmoną. 

— Šarlotė, — bukai pakartojo. — Šarlotė. Šarlė. Ką? 

— Ją pagrobė. 

Jis, rodos, apkvaito. 

— Ką? Kada? Kas darosi... 

— Šiandien po pietų. Po muzikos pamokos. 

Jis pakėlė dešinę ranką prie sutaršytų plaukų ir dar 
labiau juos suvėlė. 

— Po perkūnais, Ive. Kas per velniava? Kodėl nepa- 
skambinai? Po dviejų buvau „Kuskuse“. Juk žinai. Kodėl 
man nepaskambinai? 

— Iki septynių nežinojau. Ir viskas įvyko labai staigiai. 

— Jūs iš policijos, —- pasakė jis Sent Džeimsui. 

— Jokios policijos, - pareiškė jo žmona. 

Jis staigiai apsisuko. 

— Tu išprotėjai? Kas per velniava... 

— Aleksai! —- Parlamento narės balsas buvo tylus ir at- 
kaklus. - Gal palauksi virtuvėje? Pagaminsi vakarienę? 
Po valandėlės ateisiu paaiškinti. 

— Paaiškinti ką? — paklausė jis. - Kas, po perkūnais, 
dedasi? Kas šie žmonės? Noriu išgirsti atsakymą, Ive. 

— Ir išgirsi. - Ji vėl palietė jam ranką. - Prašau leisti 
man baigti. Prašau. 

— Velniai griebtų, nedrįsk manęs vaikyti kaip savo val- 
dininkėlių. 

— Aleksai, patikėk manim. Nieko panašaus. Leisk man 
baigti. 

Stounas atsitraukė nuo jos. 

— Velniai griebtų, - suniurnėjo jis. Ir nustypino per 
svetainę, per valgomąjį ir pro švaistines duris, matyt, ve- 
dančias į virtuvę. 

Ivė Bouven nulydėjo jį akimis. Už durų trinksėjo atida- 
romos ir uždaromos spintelės. Į stalo viršų dzingsėjo puo- 
dai. Bėgo vanduo. Ji padavė nuotrauką Sent Džeimsui. 

— Čia Šarlotė. 

— Man reikės savaitinio jos pamokų tvarkaraščio. Jos 
draugų sąrašo. Vietų, kur ji lankosi, adresų. 

Ji linktelėjo, nors buvo aišku, kad mintimis virtuvėje 
su vyru. 

— Žinoma, - tarė. Grįžo prie kėdės, paėmė rašiklį, už- 
rašų knygelę, plaukai užkrito ant veido ir paslėpė jį. 

— Kodėl nepaskambinote vyrui, ponia Bouven? - pa- 
klausė Helena. - Kai sužinojote, kad Šarlotė dingo, ko- 
dėl nepaskambinote? 

Ivė Bouven pakėlė galvą. Atrodė visiškai rami, lyg per 
tą laiką, kol ėjo per kambarį, būtų užgniaužusi visus ga- 
linčius ją išduoti jausmus. 

— Nenorėjau, kad jis taptų dar viena Denio Laksfordo 
auka, - pasakė ji. —- Man pasirodė, kad jų ir taip užtenka. 


Aleksandras Stounas įtūžęs darbavosi. Išplakė raudo- 
nąjį vyną su alyvų aliejaus, smulkintų pomidorų, svogū- 
nų, petražolių ir česnakų mišiniu. Sumažino ugnį po kep- 
tuve, nužirgliojo nuo savo vertingosios modernių moder- 
niausios viryklės prie pjaustymo lentos ir žaibiškai nu- 
kapojo kepurėles tuzinui grybų. Sušlavė juos į dubenį ir 
nusinešė prie viryklės. Ten jau buvo beužverdąs didelis 
puodas vandens. Garas kilo į lubas it permatomos plunks- 
nos, ir jam staiga toptelėjo mintis apie Šarlę - kaip kir- 
vio pentim žiebė. Vaiduoklių paukščių plunksnos, būtų 
pasakiusi ji, prisitrauktų suoliuką kojoms prie viryklės ir 
čiauškėtų, kol jis dirba. 

Viešpatie, pamanė jis. 

Sugniaužė kumštį ir trenkė į šlaunį. Pajuto peršint akis 
1r tarė sau, kad kontaktinius lęšius paveikė viryklės karš- 
tis ir kepančių svogūnų bei česnakų gaižumas. Paskui pa- 
vadino save silpnavaliu melagiu, liovėsi dirbti ir nuleido 
galvą. Kvėpavo lyg trumpų nuotolių bėgikas; pabandė nu- 
siraminti. Turėjo pripažinti tiesą: dar nežino faktų, ir kol 
jų nežino, energiją eikvoja įniršiui. Jam iš to jokios nau- 
dos. Šarlei jokios naudos. 

Teisingai, pamanė. Taip. Gerai. Imkimės darbo. Pagy- 
vensim. Pamatysim. 

Atsitraukė nuo viryklės. Išėmė iš šaldytuvo pakelį 
lakštinių. Išvyniojo ir jau ruošėsi dėti į verdantį vandenį, 
kai suvokė, kad delnas nejaučia šalčio. Tada taip staigiai 
metė lakštinius į puodą, kad ištryškęs geizeris nušutino 

odą. Tai jis pajuto ir instinktyviai atšoko nuo viryklės, 
lyg būtų naujokas virtuvėje. 

— Po perkūnais, - sušnibždėjo. — Velniai rautų. Po per- 
kūnais. 

Priėjo prie kalendoriaus, kabančio ant sienos greta te- 
lefono. Norėjo įsitikinti. Gal kartais neužrašė restorano, 
kurio virėjus ir padavėjus tą dieną stebės, gal nepasirū- 
pino pranešti poniai Magir, Šarlei, žmonai, kur bus, gal 
nepagalvojo apie kraštutinį atvejį, kai jo žūtbūt prireiks... 
Tačiau trečiadienio kvadratėlyje buvo užrašyta „Kusku- 
sas“. Kaip išvakarėse „Skeptras“. Kaip rytoj „Numidijos 
gervė“. Vadinasi, jokio pateisinimo. Vadinasi, jis Žino vi- 
sus faktus. Vadinasi, gali tūžti, kiek širdis geidžia, kumš- 
čiais trankyti spinteles, daužyti į grindis stiklines ir lėkš- 
tes, taškyti į sienas peilius, apversti šaldytuvą ir trypti 
jo turinį... 

— Jie išėjo. 

Jis staigiai apsisuko. Tarpduryje stovėjo Ivė. Nusiė- 
musi akinius, vangiai valė juos į juodą šilkinį švarko pa- 
mušalą. 

— Nereikėjo nieko naujo virti, - pasakė ji, linktelėjusi 
viryklės pusėn. - Ponia Magir turbūt mums ką nors pa- 
gamino. Turėjo pagaminti. Visada gamina... 

Šarlotei. Nepasakė šio žodžio, nes neketino ištarti duk- 
ters vardo. Jei ištars, suteiks jam progą pradėti kalbą, 
kol ji dar nepasiruošusi. O ji juk nelemta politikė ir vel- 
niškai gerai žino, kaip elgtis, kad būtų jos viršus. 

Ji nuėjo prie šaldytuvo, lyg tame pačiame kambaryje 
nebūtų įpusėtas gaminti valgis. Aleksas žiūrėjo, kaip ji 
išima dvi uždengtas lėkštes, kurias jis jau buvo ištyri- 
nėjęs, nuneša ant stalo ir išvynioja ponios Magir trečia- 
dienio vakaro dovaną - sūrį su makaronais, salotas ir 

šviežias virtas bulves, dosniai apibarstytas ankštiniais 
pipirais. 

— Dieve, - tarė ji, spoksodama į sūrio gabaliukus ant 
sulipusių makaronų. 

- Aš kasdien ką nors palieku Šarlei, - pasakė jis. — Te- 
reikia pašildyti, bet ji nė nemano to daryti. Vadina mano 
patiekalus „šlamštu įmantriais vardais“. 

— O argi ne šlamštas? —- Ivė išvertė abi lėkštes į kriauk- 
lę. Spustelėjo mygtuką ir laukė, kol atliekų maltuvas pa- 
sisotins. Vanduo vis bėgo ir bėgo, o Aleksas žiūrėjo, kaip 
ji stebi jį, žinodamas, kad ji dabar ruošiasi pokalbiui. Jos 
galva buvo palenkta, pečiai nuleisti. Kaklas atviras. Bal- 
tas, gležnas 1r meldė pasigailėti. Bet jo nesugraudino. 

Jis per virtuvę nuėjo prie jos, išjungė maltuvą ir užsu- 
ko čiaupą. Paėmęs už rankos, atsuko ją į save. Buvo kaip 
sustingusi. Jo ranka nusviro. 

— Kas atsitiko? - įsakmiai paklausė jis. 

— Tik tai, ką aš tau sakiau. Ji dingo eidama namo po 
muzikos pamokos. 

— Magir jos nelydėjo? 

— Matyt, ne. 

— Po berkūnais, Ive. Mes jau apie tai kalbėjom. Jei ne- 
galima ja pasitikėti... 

— Ji manė, kad Šarlotė su draugėmis. 

— Ji manė. Ji, velniai griebtų, mane. —- Jis vėl pajuto 
norą trenkti. Jei čia būtų buvusi šeimininkė, būtų grie- 
bęs jai už gerklės. - Kodėl? - aštriai paklausė. - Tik pa- 
sakyk, kodėl. 

Ji neapsimetė nesupratusi. Atsisuko. Suėmė sau al- 
kūnes. Tokia poza atitolino jį nuo jos labiau, negu kad 
būtų nuėjusi į kitą kambario galą. 

— Aleksai, turėjau galvoti, ką darau. 

Jis pasijuto dėkingas, kad ji bent jau nebando toliau 
meluoti, esą viskas atsitiko per greit, nebuvo laiko. Ta- 
čiau dėkingumas pasirodė menkas, it sėkla, mesta į be- 
vaisę žemę. 

— Apie ką čia galvoti? — paklausė tyčia mandagiai ir ra- 
miai. - Man atrodo, paprastas keturių veiksmų reikalas. — 
Jis užlenkė nykštį ir tris pirštus, po vieną kiekvienam 
veiksmui. - Šarlę pagrobia. Tu man skambini į restoraną. 
Aš paimu tave iš ministerijos. Mes vykstam į policiją. 

— Ne taip viskas paprasta. 

— Regis, tu įklimpai ties pirmuoju veiksmu. Tiesa? — 
Jos veidas nepasikeitė. Tebebuvo visiškai ramus, toks, 
koks būtinas dirbant jos darbą, ir ta ramybė greitai naiki- 
no jo. - Po perkūnais. Tiesa, Ive? 

— Nori, kad paaiškinčiau? 

— Noriu, kad pasakytum man, kas, po galais, buvo tie 
žmonės svetainėje. Noriu, kad pasakytum man, kurių vel- 
nių neiškvietei policijos. Noriu, kad paaiškintum — ne dau- 
giau kaip dešimčia žodžių, Ive, - kodėl manai, jog nėra 
reikalo man pranešti apie dukters... 

— Podukros, Aleksai. 

— Griausmas! Taigi jei būčiau jos tėvas - tau tai reikš- 
tų tik seklos donorą, - būčiau nusipelnęs skambučio, pra- 
nešančio, kad mano vaikas dingo. Ar teisingai supratau? 

— Nevisiškai. Šarlotės tėvas jau žino. Jis ir paskambi- 
no man, kad ją pagrobė. Manau, pats ir pasirūpino, kad ją 
pagrobtų. 

Kaip tik šią akimirką lakštiniams užkaistas vanduo už- 
virė ir pliūptelėjo putota banga per puodo kraštus ant de- 
giklio. Jausdamasis, lyg iki klubų maknotų per košę, Alek- 
sas nuėjo prie viryklės ir automatiškai pamaišė, sumaži- 
no ugnį, nukėlė puodą, stumtelėjo į liepsnos sklaidiklį, o 

ausyse visą laiką aidėjo Šazlotės tėvas, Šarlotės tėvas, Šar- 
lotės tevas. Rūpestingai pakabino maišiklį ir tik tada atsi- 
suko į žmoną. Ji buvo iš prigimties šviesiaodė, tačiau vir- 
tuvės šviesoje atrodė mirtinai išblyškusi. 

— Šarlės tėvas, — tarė jis. 

— Jis pareiškė gavęs pagrobėjo raštelį. Aš irgi gavau. — 
Aleksas pamatė, kaip jos pirštai gniaužia alkūnes. Lyg 
kauptų psichines ar emocines jėgas. Suprato, kad blo- 
giausia dar prieš akis. 

— Kalbėk toliau, - ramiai pasakė. 

— Nebevirsi lakštinių? 

— Neturiu apetito. O tu? 

Ji papurtė galvą. Tačiau paliko jį ir grįžo į svetainę, o 
jis tuo tarpu bukai stovėjo ir maišė padažą bei lakštinius 
galvodamas, kada vėl panorės valgyti. Ji grįžo su atkimš- 
tu vyno buteliu ir dviem taurėm. Pripylė jas ant baro ša- 
lia viryklės. Stumtelėjo vieną taurę jo pusėn. 

Jis suvokė, kad ji neketina sakyti, jei jis neprivers. Pa- 
sakys jam visa kita - kas, kaip atrodo, atsitiko Šarlei, ku- 
riuo dienos metu, būtent kaip 1r kokiais žodžiais jai buvo 
apie tai pranešta. Tačiau to vardo nepasakys, jei jis ne- 
prispirs. Per septynerius jų pažinties, per šešerius san- 
tuokos metus ji neatskleidė vienintelės paslapties - kas 
yra Šarlotės tėvas. Ir Aleksui atrodė nesąžininga ją vers- 
ti. Kad ir kas būtų Šarlotės tėvas, tai - Ivės praeitis. Alek- 
sas norėjo priklausyti tik jos dabarčiai ir ateičiai. 

— Kodėl jis ją pagrobė? 

Ji atsakė nesijaudindama, išvardijo išvadas, kurias jau 
buvo priėjusi. 

— Jis nori, kad Žmonės žinotų, kas jos tėvas. Nori to- 
liau kenkti toriams. Mat jei Vyriausybei ir toliau badys 
nosį seksualiniais skandalais, kurie pakerta visuomenės 

pasitikėjimą išrinktais pareigūnais, ministras pirminin- 
kas bus priverstas paskelbti visuotinius rinkimus ir to- 
riai juos pralaimės. To jis ir nori. 

Aleksas nusitvėrė žodžių, labiausiai jį sukrėtusių ir 
daugiausia pasakiusių apie tiek metų nutylimą jos pa- 
slaptį. 

— Seksualiniais skandalais? 

Jos lūpos nelinksmai išsišiepė. 

— Seksualiniais skandalais. 

— Kas jis, Ive? 

— Denis Laksfordas. 

Tas vardas jam nieko nereiškė. Kiek metų baimės, 
svarstymų, spėlionių, prielaidų, o vardas, po perkūnais, 
visiškai nieko nereiškia. Matė, kad ji suprato jį nesusi- 
vokiant. Kandžiai nusijuokė pati iš savęs ir nuėjo prie 
virtuvinio stalo, stovinčio lango į užpakalinį sodą nišoje. 
Greta vienos kėdės stovėjo palmių plaušų stovas žurna- 
lams. Ten ponia Magir laikė savo skaitalą, kuris ją links- 
mindavo valgant priešpiečius. Nuo stovo Ivė paėmė laik- 
raštį. Nusinešė prie baro ir padėjo prieš Aleksą. 

Raudoname kaip liepsna fone rėksmingomis geltono- 
mis raidėmis buvo išvingiuotas pavadinimas „The Sour- 
ce“. Po pavadinimu trijų colių antraštė klykė Parlamen- 
taras plešia meilę. Antraštę papildė dvi spalvotos nuotrau- 
kos, vienoje buvo Sinkleris Larnsis, Rytų Norfolko at- 
stovas Parlamente, niūriu veidu išnyrantis iš kažkokio 
pastato su pagyvenusiu, lazdele pasiramsčiuojančiu po- 
nu, ant kurio buvo užrašyta Rinkėjų asociacijO0s birmi- 
ninkas, antroje - raudonas „Sitroenas“, po šiuo puikavo- 
si parašas: „Sinklerio Larnsio meilės lizdelis ant ratų“. 
Likusioje pirmojo puslapio dalyje margavo antraštės „Lai- 
mėkite svajonių atostogas“ (11 p.), „Pusryčiai su jūsų 

mėgstamiausia žvaigžde“ (8 p.) ir „Kriketo žmogžudžio 
teismas artėja“ (29 p.). 

Jis susiraukė. Laikraštpalaikis buvo pigus ir triukš- 
mingas, toks jis, be abejo, ir norėjo būti. Rėksmingai sten- 
gėsi atkreipti dėmesį, ir Aleksas įsivaizdavo, kaip jį 
graibsto tūkstančiai važinėjančių į darbą Žmonių, norė- 
dami pakeliui pasiskaityti smagių istorijų. Tačiau laikraš- 
tis per prastas, kad galėtų paveikti viešąją nuomonę. Kas 
gi skaito tokį šlamštą, išskyrus kokią nors ponią Magir, 
kurios nepavadinsi intelektuale. 

Ivė vėl nuėjo prie stovo. Ištraukė dar tris laikraštpa- 
laikio numerius ir rūpestingai išdėliojo ant baro priešais 
jį. Visą priekinį vieno puslapį užėmė Naujausia barla- 
mentaro baslaptis: kadre vyriausiasis patarėjas. Kitą da- 
bino To7r1i0 parlamentaro ketvirtoji meiluže! Iš trečio ver- 
žėsi Karališkasis 7audonis: kas naktį šildo brincesę? 

— Nesuprantu, - tarė Aleksas. —- Tavo atvejis visiškai 
kitoks. Dėl ko laikraščiams tave kalti prie kryžiaus? Pa- 
darei klaidą. Pastojai. Pagimdei kūdikį. Auginai ją, rūpi- 
naisi ja ir gyvenai toliau. Kas gi čia skandalingo? 

— Tu nieko nesupranti. 

— Ką čia reikia suprasti? 

— Denį Laksfordą. Tai jo laikraštis, Aleksai. Šį laikraš- 
tį redaguoja Šarlotės tėvas, jis redagavo kitą tokį pat pa- 
sibjaurėtiną, kai mudu... - Ji greit sumirksėjo, ir valan- 
dėlę jis manė, kad jos šaltakraujiškumas išgaruos. - Štai 
ką jis darė —- redagavo laikraštpalaikį, rinko bjauriausias 
paskalas, drabstė purvais tuos, kuriuos norėjo pažemin- 
ti, - kai mudu smaginomės Blekpule. 

Jis atplėšė nuo jos žvilgsnį ir vėl pasižiūrėjo į laikraš- 
tį. Tarė sau, kad jei neteisingai išgirdo, tai ir tikėti nerei- 
kia. Ji krustelėjo, ir jis pamatė, kad pakėlė vyno taurę, 

lyg ruoštųsi sakyti tostą, bet jo taip ir nepasakė. O pasa- 
kė štai ką: 

— Ivė Bouven, būsimoji torių parlamentarė, būsimoji 
ministro pavaduotoja, būsimoji ministrė pirmininkė, ul- 
trakonservatyvi, skelbianti: „Dievas - mano prieglauda 
ir stiprybė“, aukštos moralės reporteriukė žaidžia dvi- 
nugarį žvėrį su Bjaurasties Karaliumi. Dieve mano, laik- 
raščiams bus tikra šventė. O šis bus lyderis. 

Aleksas bandė sugalvoti, ką čia pasakius, tačiau buvo 
sunku, nes tą akimirką tik juto, kaip ledo šarvas suraki- 
na širdį. Net jo Žodžiai suskambo negyvai: 

— Tada nebuvai Parlamento narė. 

— Smulkmena, kurios visuomenė mielai nepastebės, 
galvą guldau. Visuomenė su didžiausiu malonumu gal- 
vos, kaip mudu slankiojam po Blekpulo viešbutį karštli- 
giškai skirdami vienas kitam pasimatymus, kaip aš iš- 
skečiu kojas ant viešbučio lovos geisdama, kad Laksfor- 
das įsiskverbtų į mano gelmes savo galingu organu. O 
kitą rytą nutaisau kolegoms Nelytėtos Skaistuolės miną. 
Ir šitiek metų laikau paslaptį. Elgiuosi, lyg to vyriškio 
pažiūros man būtų doroviškai nepriimtinos. 

Aleksas žiūrėjo į ją išvertęs akis. Žiūrėjo į bruožus, ku- 
riuos matė pastaruosius septynerius metus: lygius plau- 
kus, vaiskias šviesiai rudas akis, smailoką smakrą, per plo- 
ną viršutinę lūpą. Pamanė: štai mano žmona. Štai moteris, 
kurią aš myliu. Su kuria būnu toks, koks nebūnu su nie- 
kuo kitu. Ar aš nors kiek ją pažįstu? Negyvai paklausė: 

— O taip nėra? Nebuvo? 

Jos akys tarsi patamsėjo. Atsakė keistai tolimu balsu: 

— Kaip tu gali mane to klausti, Aleksai? 

— Nes noriu žinoti. Turiu teisę žinoti. 

— Ką žinoti? 

— Kas, po velnių, esi. 

Ji neatsakė. Tik ilgai ilgai žiūrėjo jam į akis, paskui 
nukėlė puodą nuo viryklės ir nunešusi prie kriauklės 1š- 
vertė lakštinius į koštuvą. Šakute kilstelėjo pluoštą. 

— Pervirei makaronus, Aleksai, - tyliai pasakė. - Ne- 
sitikėjau, kad gali padaryti tokią klaidą. 

— Atsakyk, - tarė jis. 

— Man rodos, ką tik atsakiau. 

— Klaida buvo nėštumas, - spyrėsi jis, - 0 ne netinka- 
mas partneris. Juk žinojai, kas tai per tipas, kai gulėjai 
su juo. Turėjai Žinoti. 

— Taip. Žinojau. Nori, kad pasakyčiau, jog tai man bu- 
vo nesvarbu? 

— Noriu, kad pasakytum tiesą. 

— Gerai. Buvo nesvarbu. Aš norėjau su juo permiegoti. 

— Kodėl? 

— Jis davė peno mano protui. Dauguma vyrų nesivar- 
gina bandyti suvilioti moterį per protą. 

Aleksas nusitvėrė šito žodžio, nes taip norėjo. 

— Jis tave suviliojo. 

— Pirmą kartą. Paskui ne. Paskui abu norėjom. 

— Taigi tu su juo ne kartą dulkinais. 

Ji nekrūptelėjo, kaip jis norėjo, išgirdusi tokį žodį. 

— Dulkinausi su juo per visą konferenciją. Kasnakt. Ir 
beveik kiekvieną rytą. 

— Nuostabu. - Jis sugraibė laikraščius. Vėl sudėjo ant 
stovo. Nuėjo prie viryklės ir stvėrė keptuvę su padažu. 
Išvertė ją į kriauklę ir žiūrėjo, kaip padažas burbuliuoda- 
mas prasmenga. Ji tebestovėjo prie džiovinimo lentos. 
Jautė, kad ji arti, bet negalėjo į ją žiūrėti. Jautėsi, lyg jo 
sielai būtų suduotas mirtinas smūgis. Tik išspaudė: 

— Taigi jis pasiėmė Šarlę. Laksfordas. 

— Jis organizavo. Ir jei viešai prisipažins esąs jos tė- 
vas —- pirmame laikraščio puslapyje, - ji grįš. 

— Kodėl nepaskambinus policijai? 

— Aš ketinu jį demaskuoti. 

— Pasinaudodama Šarle? 

— Pasinaudodama Šarlote? Ką tuo nori pasakyti? 

Šitai jis jau sugebėjo pajusti ir ėmė mėgautis pojūčiu. 

— Kur jis ją nugabeno, Ive? Ar ji žino, kas vyksta? Gal 
alkana? Gal sušalusi? Gal paklaikusi iš siaubo? Gatvėje 
ją pagrobė nepažįstamas žmogus. Negi tavęs nedomina 
niekas, tik kaip išgelbėti savo reputaciją ir laimėti žaidi- 
mą pranešant apie to bjaurybės Laksfordo apgavystę? 

— Nereikia referendumo dėl motinystės, - ramiai pa- 
sakė ji. - Gyvenime aš padariau klaidą. Už ją sumokėjau. 
Vis dar moku. Mokėsiu, kol numirsiu. 

— Mes kalbam apie vaiką, o ne apie klaidingą žingsnį. 
Dešimtmetį vaiką. Ė 

— Ir aš ketinu ją surasti. Bet savaip. Geriau degsiu pra- 
gare, negu padarysiu taip, kaip jis nori. Tik pažvelk į jo 
laikraštį, jei nesugebi iššifruoti, ko jis nori iš manęs, Alek- 
sai. O prieš pasmerkdamas mane už begalinį egoizmą, 
pamėgink įsivaizduoti, ką šaunus seksualinis skandaliu- 
kas laikraščiuose padarytų Šarlotei. 

Aišku, jis suprato. Vienas didžiausių politiko gyveni- 
mo košmarų yra netikėtai išaiškėjusi negraži paslaptis, 
kurią, regis, esi seniai ir saugiai palaidojęs. Kai ta senie- 
na nusipurto dulkes ir pasirodo visuomenei, kiekvienas 
jos savininko veiksmas, posakis ir ketinimas darosi įtar- 
tini. Tokia paslaptis — nesvarbu, kad ji tūno dabartinio jos 
savininko gyvenimo periferijoje, - verčia abejoti moty- 
vais, pro mikroskopą tyrinėti pasisakymus, sekti kiek- 
vieną žingsnį, nagrinėti laiškus, analizuoti kalbas ir kuo 
intymiau šniukštinėti visur kitur, bandant užuosti veid- 
mainystę. Tačiau negražiosios paslapties savininku tyri- 

mas nesibaigia. Ji suteršia visus tos šeimos narius, jų pa- 
vardės ir gyvenimai taip pat apdrabstomi visuomenei Die- 
vo duotos teisės būti informuotai purvu. Parnelis. Tai pa- 
tyrė. Patyrė 1r Profumas. Jeo ir Ešbis pajuto, kaip malo- 
nu, kai tyrimų skalpelis pjausto asmeninį gyvenimą. Ka- 
dangi nei jos pirmtakams Parlamente, nei: pačiai karališ- 
kajai šeimai nepavyko išvengti viešo demaskavimo ir pa- 
juokos, Ivė žinojo, kad nebus išimtis, bent jau Lakstfor- 
dui tikrai ne - šį kursto ne tik tiražo, bet ir asmeninės 
neapykantos konservatoriams demonai. 

Aleksas pajuto, kad jį prislėgė keleriopa našta. Kūnas 
reikalavo veiklos. Protas reikalavo supratimo. Širdis lie- 
pė trauktis. Jis blaškėsi tarp pasibjaurėjimo ir užuojau- 
tos, jausdamasis kaip sudaužytas. Laimėjo užuojauta, bet 
tik valandėlę. 

Kryptelėjęs smakrą svetainės pusėn, jis tarė: 

— Tai kas jie buvo? Tas vyras ir moteris? 

Iš jos veido suvokė, kad ji mano nugalėjusi. 

— Kadaise jis dirbo Skotland Jardui. Ji... Nežinau. Kaž- 
kokia jo pagalbininkė. 

— Esi tikra, kad jie susidoros? 

— Taip, esu. 

— Kodėl? 

— Mat kai jis paprašė Šarlotės tvarkaraščio, turėjau J] 
parašyti dukart. Vieną kartą paprastai. Antrą kartą spaus- 
dintomis raidėmis. 

— Nesuprantu. 

— Jis turi abu grobiko raštelius, Aleksai. Tą, kurį ga- 
vau aš. Tą, kurį gavo Denis. Jis nori pamatyti mano rašy- 
seną. Nori palyginti ją su raštelių rašysena. Mano, kad aš 
galiu būti įsipainiojusi. Jis niekuo nepasitiki. Tai, mano 
nuomone, rodo, kad juo galima pasitikėti. 

I iišius penkios minutės 


šeštos, - pasakė Deimjenas Čeimbersas. Kalbėjo atvirais 
balsiais, išduodančiais Belfasto gyventoją. — Kartais pa- 
silieka ilgiau. Žino, kad iki septynių pamokos neturiu, to- 
dėl kartais čia trainiojasi. Jai patinka, kai aš švilpauju, 
mušu taktą šaukštais. Tačiau šiandien iškart panoro išei- 
ti. Taip ir padarė. Kokios penkios minutės po penkių. — 
Trim ilgais pirštais subruko plonus abrikoso spalvos plau- 
kus į ilgą arklio uodegą, surištą ant sprando. Laukė kito 
Sent Džeimso klausimo. 

Jie išvertė Šarlotės muzikos mokytoją 1š lovos, tačiau 
jis nesipiktino įsibrovimu. Tepasakė: „Dingo? Lotė Bou- 
ven dingo? Velnias!“ Ir atsiprašęs nuskuodė laiptais į vir- 
šų. Vonion kriokdamas energingai pliūptelėjo vanduo. At- 
sidarė ir užsidarė durys. Praėjo valandėlė. Durys atsida- 
rė ir vėl užsidarė. Vandenį užsuko. Jis atidundėjo žemyn 
pas juos. Ant nuogo kūno vilkėjo ilgą raudonos vilnos cha- 
latą. Kulkšnys buvo plikos. Ir baltos kaip balinti kaulai — 
visas kūnas toks. Buvo įsispyręs į suplyšusias odines šle- 
petes. 

Deimjenas Čeimbersas gyveno viename iš kurmio dy- 
džio gyventojams skirtų namukų Kros Kizo aklagatvyje, 


Priešo akivaizdoje /5 


kvartale, kuriame akmenimis grįstos, siauros kaip triu- 
šių urveliai gatvikės su senoviniais žibintais ir įtartina 
aplinka skatina žvalgytis per petį ir spartinti žingsnį. Sent 
Džeimsui su Helena nepavyko įvažiuoti į šį rajoną - „MG“ 
neprasispraudė, 0 jei ir būtų pralindęs, nebūtų įmanoma 
jo apgręžti, — todėl paliko jį Balstrodės aikštėje, toliau nuo 
pagrindinės gatvės, ir tame labirinte leidosi ieškoti dvy- 
likto numerio, kuriame gyveno Šarlotės Bouven muzi- 
kos mokytojas. 

Dabar sėdėjo su juo svetainėje, neką didesnėje už se- 
namadiško traukinio vagono kupė. Ribotą grindų erdvę da- 
lijosi spinetas, elektriniai vargonai, violončelė, du smui- 
kai, arfa, trombonas, mandolina, cimbolai, du kreivi piu- 
pitrai ir pustuzinis kanalizacijos žiurkių dydžio dulkių ka- 
muolių. Sent Džeimsas ir Helena įsitaisė ant fortepijono 
suoliuko. Deimjenas Čeimbersas pritūpė ant metalinės kė- 
dės krašto. Pasikišo delnus giliai po pažastimis, o tokia 
poza dar labiau mažino jo penkių pėdų penkių colių ūgį. 

— Ji norėjo išmokti pūsti tūbą, - tarė jis. - Jai patiko 
forma. Sakė, kad tūbos panašios į auksines dramblio au- 
sis. Žinoma, jos varinės, o ne auksinės, bet Lotė nesuka 
sau galvos dėl smulkmenų. Galėjau ją išmokyti pūsti tū- 
bą —- galiu mokyti groti beveik visais muzikos instrumen- 
tais, — tačiau jos motina nenorėjo nė girdėti. Iš pradžių ji 
nusprendė, kad vaikas grieš smuiku, mes mokėmės še- 
šias savaites, kol Lotės džyrinimas vos neišvarė tėvų iš 
proto. Tada ji nusprendė, kad vaikas skambins fortepijo- 
nu, tačiau namie fortepijonui neatsirado vietos, o Lotė 
atsisakė mokytis groti mokyklos instrumentu. Todėl per- 
ėjom prie fleitos. Maža, nešiojama, nedaug triukšmo. Mo- 
komės jau beveik metus. Ji nelabai ką išmoko, nes neno- 
ri mokytis. Jos geriausia draugė — mergytė, vardu Brita, 

nemėgsta klausytis muzikos ir nori, kad ji nuolat žaistų. 
Su ja. Užuot pūtusi fleitą. 

Sent Džeimsas išsitraukė iš švarko kišenės Ivės Bou- 
ven sudarytą sąrašą. Permetė jį akimis. „Brita“, - pakar- 
tojo. Šio vardo nebuvo įrašyta. Šiek tiek nustebęs paste- 
bėjo, kad įrašytos tik suaugusiųjų, su kuriais Šarlotė su- 
sitikdavo kaip su specialistais, pavardės: šokių mokyto- 
jo, psichoterapeuto, chorvedžio, muzikos mokytojo. Su- 
siraukė tai pamatęs. 

— Teisingai, Brita. Pavardės nežinau. Tačiau ji - tikras 
kipšiukas, anot Lotės, todėl neturėtų būti sunku ją rasti, 
jei norėsite pasikalbėti. Ji su Lote visuomet ką nors pra- 
simano. Drauge kniaukia saldainius. Gadina nervus pen- 
sininkams. Įsėlina į totalizatorių, nors neturi teisės ten 
maišytis. Prasmunka į kiną be bilieto. Jūs negirdėjote apie 
Britą? Ponia Bouven jums nepasakojo? 

Jis dar giliau pasikišo delnus po pažastimis. Todėl pe- 
čiai sulinko. Deimjenui Čeimbersui veikiausiai ne ma- 
žiau kaip trisdešimt, tačiau tokia poza jis buvo panašus į 
Šarlotės bendraamžį, o ne žmogų, pagal metus tinkantį 
jai į tėvus. 

— Ką ji vilkėjo, kai išėjo iš čia šiandien po pietų? - pa- 
klausė Sent Džeimsas. 

— Vilkėjo? Savo drabužius. Ką daugiau ji gali vilkėti? 
Čia nieko nenusivilko. Nebent megztinį. Kam jai nusi- 
vilkti? 

Sent Džeimsas pajuto neramų Helenos žvilgsnį. Pa- 
rodė Čeimbersui nuotrauką, kurią jiems buvo davusi 
Ivė Bouven. 

— Taip. Taip ji visuomet vilki, - pasakė muzikos mo- 
kytojas. - Tai jos mokyklinė uniforma. Šlykšti žalia spal- 
va, tiesa? Panaši į pelėsių. Jai nelabai patinka. Bet plau- 

kai dabar trumpesni negu nuotraukoje. Praėjusį šešta- 
dienį ją apkirpo. Panaši į bitlų jaunystės šukuoseną, jei 
suprantate, ką noriu pasakyti? Šiandien po pietų ji dėl to 
murmėjo. Sakė dabar atrodanti kaip berniukas. Sakė, jog 
dabar, kai liko be plaukų, reikės dažytis lūpas ir nešioti 
auskarus, kad žmonės matytų, jog ji mergaitė. Sakė, kad 
Čitas... ji taip vadina patėvį, bet jūs tikriausiai jau žinote, 
tiesa? Sutrumpintas Papacito. Ji mokosi ispanų kalbos. 
Sakė, Čitas aiškinęs jai, jog lūpų dažai ir auskarai nebe- 
reiškia moteriškumo, tačiau man pasirodė, kad ji nesu- 
prato, ką jis norėjo pasakyti. Praėjusią savaitę ji nudžio- 
vė motinos lūpų dažus. Į pamoką atėjo pasidažiusi lūpas. 
Atrodė kaip klouniukas, nes neturėjo veidrodžio, kai te- 
pėsi lūpas, ir kliuvo nevisiškai ten, kur reikia. Nuvedžiau 
ją į viršų, kad tualeto veidrodyje pasižiūrėtų, kaip išsi- 
terliojo. - Jis nusikosėjo į kumštį, vėl susigrūdo jį į pa- 
žastį ir ėmė belsti koja. — Žinoma, tai vienintelis kartas, 
kai ji buvo viršuje. 

Helena ant fortepijono suoliuko įsitempė, o Sent 
Džeimsas stebėjo muzikos mokytoją 1r svarstė galimas 
jo susijaudinimo priežastis - tarp jų ir tą, dėl kurios jam 
teko lėkti laiptais į viršų, kai jie ką tik atvyko. 

— Ar tas kitas vaikas... Brita, — tarė jis, — kada nors at- 
eidavo su Šarlote į pamoką? 

— Beveik visada. 

— Šiandien? 

— Taip. Bent jau Lotė sakė, kad Brita kartu su ja. 

— Jūs pats jos nematėte? 

— Neleisčiau jos į vidų. Per daug blaškytų. Liepiu jai 
laukti „Princo Alberto“ kavinėje. Ji slampinėja tarp sta- 
liukų ant šaligatvio. Veikiausiai patys juos matėt. Balst- 
rodės aikštės kampe. š 

— Ji ten ir šiandien buvo? 

— Lotė sakė, kad laukia, todėl taip greitai ir išėjo. Tai 
vienintelė vieta, tinkama laukti. - Jis susimąstė ir pri- 
kando lūpą. - Žinote, nenustebčiau, jei tai sumanė Brita. 
Noriu pasakyti, Lotės pabėgimą. Nes ji juk babego, tiesa? 
Sakėte, ji dingo, bet juk nemanote, kad... kaip tai vadina- 
ma... padarytas nusikaltimas? - Jis išsiviepė tardamas 
pastarąjį žodį. Koja ėmė belsti energingiau. 

Helena palinko į priekį. Kambarys buvo toks mažutis, 
kad jie beveik lietėsi keliais. Pasinaudodama šiuo artu- 
mu, švelniai uždėjo ranką Čeimbersui ant dešinio kelio. 
Jis liovėsi beldęs koja. 

— Atleiskite, — atsiprašė. — Aš susijaudinęs. Nieko nuo- 
stabaus. 

— Taip, - sutiko Helena. — Matau. Kodėl? 

— Nekaip atrodau. Dėl šitos istorijos su Lote. Galimas 
daiktas, esu paskutinis ją matęs žmogus. Tai įtartina. 

— Mes dar nežinom, kas paskutinis ją matė, - tarė Sent 
Džeimsas. 

— O jeigu pateks į laikraščius... - Čeimbersas dar stip- 
riau apglėbė save. - Aš mokau vaikus muzikos. Kažin, ar 
verslui išeis į naudą, jei pasklis gandas, kad viena moki- 
nė dingo po pamokos pas mane. Geriau jau taip nebūtų 
atsitikę. Čia gyvenu tykiai ir labai norėčiau, kad taip bū- 
tų 1r toliau. 

Protingai pasakyta, turėjo pripažinti Sent Džeimsas. 
Ant kortos pastatytas Čeimberso pragyvenimas, o jie ir 
jų klausimai, be abejo, parodė, kokia kebli jo padėtis. Ir 
vis dėlto jo reakcija į jų apsilankymą karštligiška. 

Sent Džeimsas nurodė Čeimbersui, kad Šarlotės pa- 
grobėjas — žinoma, jei ji pagrobta, o ne slapstosi kur nors 
su drauge - turėjęs žinoti, kokiu keliu ji eina iš mokyk- 
los į muzikos pamoką ir iš ten į namus. 

Čeimbersas sutiko. Tačiau mokykla buvo netoli jo na- 
mų, ateiti ir išeiti galėjai tik vienu čia pat esančiu keliu - 
tuo, kuriuo atėjo Sent Džeimsas ir Helena, - todėl suži- 
noti Lotės mMaršrutui nereiktų daug laiko, pasakė jis. 

— Ar nepastebėjote per pastarąsias kelias dienas čia 
ko nors bastantis? - paklausė Sent Džeimsas. 

Atrodė, kad Čeimbersas norėtų pasakyti „taip“, bent 
jau tam, kad nukreiptų nuo savęs dėmesį. Tačiau atsakė 
„ne“, visiškai nieko nematęs. Žinoma, kiek viltingiau pri- 
dūrė jis, pastebėjęs policijos patrulius — vargu ar įmano- 
ma jų nepastebėti — ir vieną kitą ne ton pusėn pasukusį 
turistą, kuris vietoj Ridžens Parko atsidūrė Merilboune. 
Tačiau be jų ir žmonių, kuriuos esi įpratęs matyti — paš- 
tininko, valytojų, darbininkų, kurie per pietus sėdi „Princo 
Alberto“ kavinėje, - nematė nieko, kas rėžtų akį. Antra 
vertus, jis retai išeina iš namų, todėl ponas Sent Džeim- 
sas verčiau tegu paklausinėja kaimynystėje. Kas nors tu- 
rėjo matyti, teisybė? Kaip gali vaikas imti ir išnykti nie- 
kam nieko nepastebėjus? Jei jis išnyko. Nes ji gali būti 
su Brita. Gal tai dar viena Britos išdaiga. 

— Bet jūs ne viską pasakėte, tiesa, pone Čeimbersai? — 
užjaučiamai paklausė Helena. - Ar nenorėtumėte mums 
dar ko nors papasakoti? 

Jis pažvelgė į ją, į Sent Džeimsą. 

— Kažkas yra su jumis namuose, - tarė Sent Džeim- 
sas. - Žmogus, pas kurį jūs nukūrėte į viršų pasikalbėti, 
kai mes tik atvykom? 

Deimjenas Čeimbersas užkaito. 

— Tai nieko bendra su šituo reikalu neturi. Garbės žo- 
dis, — tarė. 

Ji vardu Reičelė, tyliai pasakė. Reičelė Mauntbeten. 
Be abejo, ne giminaitė. Filharmonijos smuikininkė. Jie 
pažįstami daug mėnesių. Šiąnakt vėlai išsiruošė vakarie- 


80 E George 


nės. Jis pakvietė ją išgerti, ji, rodos, džiaugsmingai suti- 
ko, o kai pasiūlė užlipti į viršų... Jie pirmą kartą buvo 
šitaip. Jis norėjo, kad viskas būtų tobula. Paskui jie pasi- 
beldę į duris. O dabar štai. 

— Reičelė... na, ji nėra laisva, - paaiškino jis. - Ji pa- 
manė, kad už durų jos vyras, kai pasibeldėt. Ar pakviesti 
ją į apačią? Nenorėčiau. Tai, ko gera, sugadintų mudviejų 
santykius. Tačiau atsivesiu ją, jei norit. Nors, - pridūrė 
jis, —- neketinu jos panaudoti kaip alibi ar panašiai, jei pri- 
reiktų. Noriu pasakyti, jei prireiktų alibi. Juk taip neda- 
roma, tiesa? 

Tačiau dėl Reičelės, kalbėjo jis toliau, nenorėtų būti 
minimas Lotės byloje. Žinąs, kad tai skamba žiauriai, ir 
negalįs sakyti, jog jam nerūpi, kur mergytė, tačiau roma- 
nas su Reičele jam baisiai svarbus... Jis tikisi, kad jie su- 
prasią. 

Pakeliui į Sent Džeimso automobilį Helena pasakė: 

— Vis keisčiau ir keisčiau, Saimonai. Kažkas ne taip su 
motina. Kažkas ne taip su ponu Čeimbersu. Gal mumis 
pasinaudojo? 

— Kam? 

— Nežinau. - Ji šmurkštelėjo į „MG“ ir palaukusi, kol 
jis atsisėdo greta ir įjungė variklį, kalbėjo toliau: — Nie- 
kas nesielgia taip, kaip reikėtų. Ivė Bouven, kurios duk- 
tė dingo gatvėje, nenori kviesti policijos, nors pasinau- 
dojusi pareigomis Vidaus reikalų ministerijoje, galėtų pa- 
reikalauti rinktinių Skotland Jardo darbuotojų, ir nė šuo 
nesulotų. Denis Laksfordas, pagal visas taisykles turė- 
jęs griebti šią istoriją kaip paklaikęs, nenori nieko apie ją 
girdėti. Deimjenas Čeimbersas su meiluže antrame aukš- 
te - galiu lažintis, jog jis neketino mums jos rodyti, - bi- 
jo, kad jo nesusietų su dešimtmete mergyte, kuri dingo. 


| d 
Pirdės o. akivaizdoje 81 


Jei ji iš tikrųjų dingo. Mat galbūt taip nėra. Gal jie visi 
žino, kur Šarlotė. Gal dėl to Ivė Bouven tokia rami, o 
Denis Laksfordas toks susinervinęs, nors tikėtumeis 
priešingo elgesio. 

Sent Džeimsas nuvažiavo Vigmoro gatvės pusėn. Ty- 
lėdamas pasuko į Haid Parką. 

— Tu nenorėjai šito imtis, teisybė? — vėl prabilo He- 
lena. 

— Šioje srityje neturiu patirties, Helena. Esu teismo 
medicinos ekspertas, o ne seklys. Duokite man kraujo 
dėmių arba pirštų atspaudų, ir atsakysiu į daugybę klau- 
simų. Tačiau apie tokius reikalus neką išmanau. 

— Tai kodėl?.. - Ji įsižiūrėjo į jį. Jis pajuto, kad iš jo 
veido ji viską spėja, - įžvalgiai kaip paprastai. - Debora, — 
tarė. 

— Pasakiau jai, kad pasikalbėsiu su Ive Bouven, štai ir 
viskas. Pasakiau, kad siūlysiu jai kviesti policiją. 

— Tu tai padarei, - nurodė Helena. Jie įveikė transporto 
spūstį ties Marmuro arka ir pasuko į ryškiai apšviestų 
Parko alėjos viešbučių kreivę. - Kas toliau? 

— Galime veikti dvejopai. Arba tiriame patys, kol Ivė 
Bouven palūš, arba pranešame Skotland Jardui, nelauk- 
dami jos pritarimo. - Jis nukreipė žvilgsnį nuo kelio į ją. — 
Nėra reikalo tau sakyti, koks lengvas antrasis būdas. 

Ji atlaikė jo žvilgsnį. 

— Leisk man pagalvoti. 


Helena nusispyreė batelius vos įžengusi pro lauko du- 
ris. Sukuždėjo: „O palaima“, nes kojos nebesikankino tar- 
naudamos mados dievui, ir sugriebusi batelius, sunkiai 

nušlepsėjo marmurinėmis grindimis ir laiptais aukštyn į 
savo butą, kurį sudarė šeši kambariai Viktorijos epochos 
pabaigos pastato antrame aukšte su svetainės langu, iš- 
einančiu į žalumos stačiakampį - Pietų Kensingtono On- 
slou aikštę. Svetainėje, kaip ji pastebėjo jau gatvėje, de- 
gė šviesa. Kadangi švietė ne taimeris, kurio rytą, prieš 
išeidama pas Saimoną į laboratoriją, neprisuko, šviesos 
pluoštas, krintantis per balkono durų užuolaidas, įspėjo, 
j0g turi lankytoją. Tai galėjo būti tik vienas žmogus. 

Už durų luktelėjo suspaudusi rankoje raktą. Mąstė apie 
Saimono žodžius. Iš tiesų kaip būtų lengva pranešti Skot- 
land Jardui be Ivės Bouven žinios ar sutikimo, ypač kai 
detektyvas iš Jardo kriminalinio skyriaus dabar laukia jos 
už šių sunkių ąžuolinių durų. 

Reikia tik šnipštelėti Tomiui. Jis tuojau griebsis dar- 
bo. Pasirūpins, kad būtų imtasi atitinkamų priemonių: 
klausoma telefoninių pokalbių ten, kur, Jardo nuomone, 
reikia; tikrinama visų, nors kiek susijusių su ministro pa- 
vaduotoja, „The Source“ redaktoriumi ir jų dukterimi, 
praeitis; smulkiausiai analizuojami abu gauti laiškai; rytą 
detektyvų kariuomenė plūstelės Merilbouno gatvėmis, 
klausinėdama galimus mergytės dingimo liudininkus ir 
grandydama kiekvieną to rajono colį, bene ras įkaltį, pa- 
aiškinantį, kas šiandien atsitiko Šarlotei Bouven. Bus pa- 
1mti pirštų atspaudai ir perduoti Nacionalinei pirštų at- 
spaudų žinybai. Šarlotės išvaizdos aprašymai pateks į 
kompiuterius. Byla bus paskelbta ypatingai svarbia, ir jos 
tirti bus paskirti geriausi darbuotojai. Tiesą sakant, To- 
miui jos gal net nepatikės. Be abejonės, bylą tirs įtakin- 
gesni už jį Skotland Jardo žmonės. Kai tik jis praneš, kad 
Ivės Bouven duktė pagrobta, vaiko paieška atsidurs ki- 
tose rankose. 

O tai, be abejo, reiškia, kad Jardas elgsis pagal nusta- 
tytas taisykles. O tai, be abejo, reiškia, kad žiniasklaida 
bus informuota. 

Helena susiraukusi žiūrėjo į rakto žiedą delne. Jei ji 
galėtų pasikliauti vien Tomiu, jei bylą tirtų tik vienas po- 
licijos pareigūnas — Tomis... Tačiau taip juk negali būti? 

Atlapojusi duris, pašaukė jį vardu. 

— Aš čia, Helena, - atsakė jis, ir ji nuėjo ten, iš kur 
sklido balsas, į virtuvę; jis stovėjo sargyboje šalia skru- 
dintuvo, pasiraitojęs rankoves iki alkūnių, atsisagstęs 
marškinius ir nusirišęs kaklaraištį, o ant stalo stovėjo 
atidarytas sviestainių užtepinio stiklainis. Laikė krūvą 
laikraščių. Skaitė juos virtuvės šviesoje, atsispindinčio- 
je nuo jo šviesių sutaršytų plaukų, o kai ji numetė batu- 
kus ant grindų, pažvelgė į ją per akinių viršų. 

— Vėlai grįžti, - pasakė dėdamas laikraščius ant stalo 
1r akinius — ant laikraščių. - Jau beveik nesitikėjau. 

— Negi čia tavo vakarienė? - Ji sviedė rankinę ant sta- 
lo, permetė akimis dienos paštą, ištraukė sesers Airisės 
laišką ir nuėjo su juo prie Tomio. Jis, kaip paprastai, pa- 
kišo ranką jai po plaukais - šiltą delną ant sprando - ir 
pabučiavo. Iš pradžių į lūpas, paskui į kaktą, paskui vėl į 
lūpas. Laikė ją priglaudęs prie šono ir laukė skrebučio. Ji 
drykstelėjo voką kartodama: „Negi? Negi?“ Ir kadangi 
jis tuoj pat neatsakė, pridūrė: - Tomi, pasakyk, kad čia 
ne visa tavo vakarienė. Tu nepakenčiamas tipas. Kodėl 
nieko nevalgai? 

Jis prispaudė lūpas jai prie skruosto. 

— Pritrūkstu laiko. - Balsas buvo pavargęs. - Beveik 
visą dieną ir vakarą praleidau su Flemingo bylos kaltin- 
tojais. Užrašomi visų parodymai. Pateikiami kaltinimai. 
Advokatai kelia reikalavimus. Reikalaujama ataskaitų. 
Rengiamos spaudos konferencijos. Užmiršau. 

— Pavalgyti? Negi šitai įmanoma? Nepastebi, kad esi 
alkanas? 

— Galima užmiršti, Helena. 

— Cha. Aš negaliu. 

— Puikiai žinau. - Skrebutis pokštelėjo. Jis pasmeigė jį 
ant šakutės ir aptepė. Atsišliejęs į stalą, valandėlę kramtė, 
paskui akivaizdžiai nustebęs tarė: - Viešpatie, kokia bjau- 
rastis. Negaliu patikėti, kad šitiek jų surijau Oksforde. 

— Skonio receptoriai kitokie, kai tau dvidešimt metų. 
Jei turėtum butelį pigaus bizalo, pasijustum grįžęs į jau- 
nyste. - Ji išskleidė laišką. 

— Kas nauja? - paklausė jis. 

Ji perskaitė kelias eilutes 1r pateikė jam faktus. 

— Kiek šįmet fermos karvės atsivedė veršių. Didelis 
džiaugsmas iškentus dar vieną Montanos žiemą. Džona- 
tono pažymiai ne tokie, kokie turi būti, ir gal vertėtų jį 
išsiųsti į Anglijos pensioną? (Tikrai ne.) Mamytės vizi- 
tas nusisekė, bet tik dėl to, kad Dafnė neleido joms per- 
kąsti viena kitai gerklės. Kada aš atvyksiu į svečius? At- 
rodo, kad dabar galiu pasikviesti 1r tave, kai, anot jos, 
esam oficialiai susižadėję. O kada vestuvės, nes jai rei- 
kės bent tris mėnesius laikytis dietos, kad galėtų pasiro- 
dyti žmonėms. —- Helena sulankstė laišką. Praleido iškil- 
mingus sesers sveikinimus Helenos sužadėtuvių su To- 
mu Linliu, aštuntuoju Ašertono grafu, proga, storai pa- 
brauktus „pagaliau pagaliau pagaliau“, tuziną šauktukų, 
šiurkščius juokelius apie būsimą gyvenimą, kuriame, anot 
Airisės, pagrindinis vaidmuo teks Linliui. - Tai tiek. 

— Norėjau pasakyti, - tebemaumodamas pasakė To- 
mis, - šįvakar. Kas nauja? 

— Šįvakar? — Helena bandė dėtis nerūpestinga, tačiau 
balsas nuskambėjo ir kvailai, ir kaltai. Tomio veidas vos 

vos pasikeitė. Ji bandė drąsintis, kad jis veikiau sutrikęs 
negu įtarus. 

— Dirbi iki vėlumos, - paaiškino. Tačiau jo rudos akys 
buvo budrios. 

Norėdama išvengti tiriamo jų žvilgsnio, Helena nuėjo 
arbatinio ir valandėlę krapštėsi pildama į jį vandenį ir kiš- 
dama laidą. Pastatė ir nusišluostė ranką, aplietą vande- 
niu iš snapelio. Paėmė iš indaujos arbatžolių skardinę ir 
šaukšteliu įbėrė arbatžolių į porceliano arbatinuką. 

— Baisi diena, - tarė. - Nusikaltimo įrankio žymės me- 
tale. Spoksojau pro mikroskopą, kol pamaniau, kad apak- 
siu.Tačiau tu pažįsti Saimoną. Kam baigti darbą aštuntą 
vakaro, jei galima dirbti dar keturias valandas, kol nu- 
griūsi iš nuovargio? Man bent jau pavyko iš jo išspausti 
pietus ir vakarienę, bet tik dėl to, kad Debora buvo na- 
mie. Jis toks pat netikęs valgytojas, kaip ir tu. Kas yra 
mano gyvenimo vyrams? Kodėl jie taip bjaurisi maistu? 

Barkštelėjo ant skardinės dangtelį 1r padėjo ją atgal į 
1ndaują, jausdama, kad Tomis ją stebi. Dviem pirštais už- 
kabino du puodukus, padėjo ant lekštučių 1r ištraukė iš 
stalčiaus du šaukštelius. 

— Debora padarė keletą nuostabių portretų, - pasakė 
jam. — Norėjau atsinešti vieną tau parodyti, bet užmir- 
šau. Nesvarbu. Paimsiu iš jos rytoj. 

— Rytoj vėl dirbsi? | 

— Bijau, kad dar liko darbo daugybei valandų. Gal net 
dienų. Kodėl klausi? Buvai ką nors sumanęs? 

— Ketinau patraukti į Kornvalį, kai baigsis Flemingo 
byla. 

Jai pasidarė gera pagalvojus apie Kornvalį, saulę, vėją 
nuo jūros, o greta Tomį, nepaskendusį darbuose. 

— Skamba nuostabiai, brangusis. 

— Galėsi ištrūkti? 

— Kada? 

— Rytoj vakare. Gal poryt. 

Helena neįsivaizdavo, kaip. Ir neįsivaizdavo, kaip pa- 
sakyti Tomiui, kad neįsivaizduoja, kaip. Jos darbas Sai- 
monui geriausiu atveju buvo epizodiškas, ir net kai ne- 
numaldomai artėdavo terminas, tuoj pat reikėdavo liu- 
dyti teisme, skaityti paskaitą ar paruošti kursą universi- 
tetui, Saimonas būdavo labai sukalbamas darbdavys - jei 
galima jį vadinti darbdaviu, - lengvai susitaikantis su He- 
lenos nebuvimu laboratorijoje. Per pastaruosius kelerius 
metus jie įprato dirbti kartu. Be oficialaus susitarimo. 
Todėl vargu ar ji gali pareikšti Tomiui, jog Saimonas prieš- 
taraus, kad ji kelioms dienoms išvyktų į Kornvalį. Įpras- 
tomis aplinkybėmis jis nė kiek neprieštarautų, ir Tomis 
puikiai žino. 

Aišku, aplinkybės neįprastos. Nes įprastomis aplinky- 
bėmis ji nestovėtų virtuvėje trokšdama, kad vanduo už- 
virtų, vėl atitraukdamas jos dėmesį, ir nereiktų galvoti, 
kaip nepasakyti tiesos, bet 1r nepameluoti. Mat jai buvo 
bjauru meluoti Tomiui. Mat ji žinojo: jis supras, jog ji me- 
luoja, ir ims svarstyti, kodėl. Jos praeitis beveik tokia 
pat spalvinga kaip jo, o kai meilužiai pradeda išsisukinė- 
ti — mMeilužiai, kurių praeitis paini ir, nelaimei, nesutam- 
pa, —- paprastai reiškia, kad vieno iš jų praeitis netikėtai 
įsibrovė į abiejų dabartį. Argi ne taip? Ir argi ne taip ma- 
nys Tomis? 

Viešpatie, pamanė Helena. Galva sukasi. Ar tas van- 
duo niekad neužvirs? 

— Prireiks bent pusdienio peržiūrėti dvaro buhalteri- 
nėms knygoms, kai ten nuvyksime, - kalbėjo Tomis, - bet 
paskui laikas priklausys mums. O tu galėtum tą pusdienį 
pabūti su mama, ar ne? 

Galėtų. Žinoma, galėtų. Ji dar nematė ledi Ašerton nuo 
to laiko, kai, anot Airisės, juodu su Tomiu oficialiai susiža- 
dėjo. Jos kalbėjosi telefonu. Abi sutiko, kad reikia aptarti 
daug dalykų dėl ateities. Štai proga tai padaryti. Tiktai va- 
žiuoti ji negali. Rytoj tikrai ne, poryt veikiausiai irgi. 

Atėjo metas pasakyti Tomiui tiesą. Matai, mielasis, aš 
17 Saimonas kai ką tiriam. Klausi, ką? Tiesą sakant, nie- 
ko. Menkniekį. Tau tikrai neverta rūpintis. Tikrai. 

Dar vienas melas. Melas po melo. Siaubinga maišalynė. 

Helena viltingai žvelgė į arbatinį. Lyg atsakydamas į 
jos maldas, iš jo ėmė virsti garas. Arbatinis išsijungė, ir 
ji puolė prie jo. 

—...atrodo, kad jie pasiryžę kuo greičiau pulti Kornvalį 
17 švęsti, - kalbėjo Tomis. - Manau, tai sumanė teta Au- 
gusta. Viską atiduotų už pobūvį. 

— Teta Augusta? Apie ką tu kalbi, Tomi? - paklausė 
Helena ir tik tada atsikvošėjo, kad kol ji mąstė, kaip gud- 
riau jam pamelavus, jis plepėjo apie jų sužadėtuves. — At- 
leisk, mielasis. Valandėlę užsisvajojau. Galvojau apie ta- 
vo motiną. - Ji užplikė arbatžoles, stipriai pamaišė ir šal- 
dytuve ėmė ieškoti pieno. 

Tomis tylėjo, kol ji dėjo arbatinuką ir visa kita ant me- 
dinio padėklo. Ji paėmė padėklą. 

— Nugriūkime svetainėje, brangusis. Bijau, kad bai- 
giau „Lapsang Souchong“. Teks tau gerti „Earl Grey“. 

— Kas yra, Helena? - atsiliepė jis. 

Ji pamanė „velnias“, ištarė: „Yra?“ 

— Nereikia, - tarė jis. - Aš ne kvailys. Tave kažkas 
slegia? 

Ji atsiduso 1r pasakė dalį tiesos. 

— Nervai. Atleisk. - Ir pamanė: „Tegu jis nieko dau- 
giau nebeklausia“. O kad nepaklaustų, pridūrė: —- Vis dėl 


88 E George 


šitos permainos mūsų gyvenime. Kad viskas pagaliau aiš- 
ku. Svarstau, ar viskas gerai susiklostys. 

— Kulnai svyla, kad reiks už manęs tekėti? 

— Ne, nesvyla. - Ji nusišypsojo. - Tikrai ne. Nors bai- 
siai nutrinti. Nežinau, ką maniau, kai pirkau tuos bate- 
lius, Tomi. Žalius kaip miškas, idealiai tinkančius prie šio 
kostiumėlio ir tikrų tikriausią kankinimo įrankį. Antrą va- 
landą gerai supratau, ką jaučia apatinė nukryžiuoto žmo- 
gaus kūno dalis. Eikš, patrink man kojas. Ir papasakok 
apie savo dieną. 

Jis neužkibo. Suprato pamačiusi, kaip žiūri į ją. Stebė- 
JO ją policijos inspektoriaus žvilgsniu, nuo kurio sveika 
neištrūksi. Greit nusisuko nuo jo ir nuėjo į svetainę. Pri- 
pylė arbatos. 

— Tai Flemingo byla baigta? — paklausė turėdama ome- 
ny tyrimą, per pastarąsias keletą savaičių atėmusį jam 
baisybę laiko. 

Jis neskubėjo pas ją, o kai atėjo, pasuko ne prie sofos, 
kur jinai jam pastatė puodelį, o prie toršero - įjungė jį, 
paskui! įjungė stalinę lempą greta sofos, paskui - kitą ša- 
lia krėslo. Išgujo visus šešėlius. 

Priėjo prie jos, bet greta nesisėdo. Pasirinko krėslą, 
iš kur galės matyti jos veidą, iš kur — ji žinojo - lengvai 
galės ją tyrinėti. Tai jis ir darė, kai ji paėmė puodelį ir 
gurkštelėjo arbatos. 

Žinojo, kad jis primygtinai reikalaus tiesos. Pasakys: 
kas vis dėlto yra, Helena, nemeluok man daugiau, visada 
matau, kai man meluoja, šitiek metų teko klausytis aukš- 
čiausio kalibro melagių ir nenorėčiau manyti, kad mote- 
ris, kurią vedu, viena iš jų, taigi jei neprieštarauji, išsklai- 
dykim miglą tuoj pat, nes pradėjau abejoti tavimi ir mu- 

mis, o kol tos abejonės neišvaikytos, nežinau, kaip galė- 
tume eiti toliau. 

Tačiau jis pasakė visai ką kita; rankos glebiai suner- 
tos tarp kelių, arbata nepaliesta, veidas rimtas, o balsas... 
Ar jis iš tiesų skambėjo neryžtingai? 

— Žinau, kad kartais aš per smarkiai spaudžiu, Hele- 
na. Galiu tik šitaip pasiteisinti: nuolat jaučiu, kad mes 
turime skubėti. Lyg manyčiau, kad laiko mažai ir reikia 
viską užbaigti. Šiandien. Šiąnakt. Tuoj pat. Visada taip 
jausdavausi galvodamas apie tave. 

Ji padėjo puodelį ant stalo. 

— Spaudi... Nesuprantu. 

— Turėjau paskambinti tau, kad būsiu čia, kai grįši na- 
mo, nesusipratau to padaryti. - Jo žvilgsnis nukrypo nuo 
jos į savo rankas. Bandė prabilti nerūpestingiau. - Klau- 
syk, brangioji, nepyksiu, jei šiąnakt tu... - Jis pakėlė gal- 
vą. Įkvėpė pilną krūtinę oro, paskui iškvėpė. - Velnias, — 
tarė ir ryžosi: — Helena, gal šiąnakt norėtum likti viena? 

Nuo sofos ji stebėjo jį jausdama, kaip tirpsta iš šimte- 
riopo švelnumo. Jausmas panašus kaip klimpstant lakia- 
jame smėlyje, ir nors prigimtis vertė ją ko nors griebtis 
1r išsikapstyti, širdis neleido. Ji ilgai spyrėsi toms Tomio 
savybėms, dėl kurių jam buvo prisegta pavydėtino jauni- 
kių medžioklės laimikio etiketė. Dažniausiai buvo abe- 
jinga jo grožiui. Jo turtai jos nedomino. Jo karšta prigim- 
tis kartais erzino. Jo aistra glostė savimeilę, tačiau abe- 
jojo jos patikimumu, nes kadaise matė jį ne mažiau aist- 
ringai mylint kitas moteris. Jo protas iš tiesų žavėjo, ta- 
Čiau ji pažinojo kitų Vyrų, tokių pat nuovokių, protingų ir 
gabių kaip Tomis. Tačiau šitai... Helenos šarvai neatlai- 
kė. Apsupta atkaklumo ir tvirtumo, ji tirpdavo kaip vaš- 
kas nuo vyro nedrąsos. 

Ji pakilo nuo sofos. Priėjo ir atsiklaupė šalia jo kėdės. 
Pakėlė akis jam į veidą. 
— Viena, - tyliai tarė, - kaip tik nenoriu būti. 


—— 


Šį kartą ją pažadino šviesa. Ji taip plieskė į akis, kad 
Šarlotei toptelėjo, jog Šventoji Trejybė apdovanojo ją Ma- 
lone. Prisiminė, kaip sesuo Agnetė aiškino Trejybę per 
tikybos pamokas Šv. Bernadetos mokykloje; ji nubrėžė 
trikampį, įvardijo kiekvieną kampą: Tėvas, Sūnus ir Šven- 
toji Dvasia, o paskui ypatinga geltona kaip auksas kreida 
pripiešė didžiulius saulės spindulius, trykštančius iš tri- 
kampio kraštų. Tačiau sesuo Agnetė paaiškino, kad tai 
ne saulės spinduliai. Tai Malonė. Turi būti apšviestas Ma- 
lonės, jei nori patekti į dangų. 

Lotė sumirksėjo žiūrėdama į baltą karštį. Matyt, Šven- 
toji Trejybė, nusprendė ji, nes plūduriuoja 1r kabo ore, 
kaip dera Dievui. O iš tamsos atsklido balsas - lyg Die- 
vo, bylojančio Mozei iš degančio krūmo. 

— Čia tau. Valgyk. 

Švytėjimas nusileido. Išlindo ranka. Greta Lotės gal- 
vos subarškėjo skardinis indas. Paskui šviesa smuktelė- 
jo iki jos ir sušnypštė it iš padangos besiveržiantis oras. 
Šviesa žvangtelėjo ant grindų. Ji susigūžė, kad nenude- 
gintų. Atsitraukė toliau ir įžiūrėjo, kad ant liepsnos skry- 
bėlė ir kad ji užmauta ant stovo. Žibintas, suprato. Ne 
Trejybė. Taigi ji dar nenumirė. 

Į šviesos ratą įžengė figūra juodais rūbais, iškreipta 
jos regėjimo tarsi kreivame veidrodyje. Lotė perdžiūvu- 
sia gerkle paklausė: 

— Kur mano akiniai? Nebeturiu akinių. Man reikia aki- 
nių. Aš be jų blogai matau. 

— Tamsoje tau jų nereikia, - atšovė jis. 

— Aš ne tamsoje. Tu atnešei žibintą. Atiduok man aki- 
nius. Man reikia akinių. Jei neduosi akinių, pasiskųsiu. 
Tikrai. 

— Atgausi akinius, kai ateis laikas. - Kažkas barkšte- 
lėjo ant grindų. Aukštas cilindras. Raudonas. Termosas, 
pamanė Lotė. Jis atsuko dangtelį ir supylė skystį į dube- 
nį. Kvapnų. Karštą. Lotės pilvas suurzgė. 

— Kur mano mamytė? — paklausė ji. - Sakei, ji apsau- 
gos namuose. Sakei, mane nuveši pas ją. Sakei. Tačiau 
čia ne apsaugos namai. Tai kur ji? Kur ji? 

— Nutilk, - įsakė jis. 

— Klyksiu, jei norėsiu. Mamyte! Mamyte! Mama! - Ji 
pradėjo stotis. 

Ranka žaibiškai užčiaupė jai burną, pirštai kaip tigro 
nagai įsikirto į skruostus. Ranka trūktelėjo ją per grin- 
dis. Ji suklupo, į ją įsmigo kažkas aštraus, gal akmuo. 

— Mamyte! - sukliko ji, kai ranka ją paleido. - Ma... 

Ranka nutildė jos balsą, panardino į sriubą galvą. Sriuba 
buvo karšta. Degino. Lotė stipriai užsimerkė. Ėmė ko- 
sėti. Spardytis. Jos rankos draskė jam plaštakas. 

— Dabar nurimsi, Lote? - pasakė jis jai į ausį. 

Ji linktelėjo. Jis pakėlė ją. Lotės veidu ant mokyklinės 
uniformos priekio varvėjo sriuba. Ji sukosėjo. Nusišluostė 
veidą megztinio rankove. 

Kad ir kur būtų ją atvedęs, vieta buvo šalta. Į vidų pro 
kažkur pūtė vėjas, tačiau įdėmiai apsidairiusi pastebėjo, 
jog nieko negali įžiūrėti už šviesos rato, krintančio nuo 
žibinto. Net žmogaus matė tik batą, sulenktą kelį ir ran- 
kas. Atšoko nuo jų. Rankos paėmė termosą ir dar įpylė 
sriubos. 

— Niekas tavęs negirdės, jeigu rėksi. 

— Tai kodėl neleidai? 

— Nemėgstu, kai mergiotės triukšmauja. - Koja stum- 
telėjo indą jos pusėn. 

— Noriu į tualetą. 

— Paskui. Valgyk. 

— Čia nuodai? 

— Tikrai. Tu man reikalinga mirusi kaip kulka kojoje. 
Valgyk. 

Ji apsidairė. 

— Neturiu šaukšto. 

— Ką tik tau nereikėjo šaukšto, ar ne? Valgyk taip. 

Jis pasitraukė toliau nuo šviesos. Lotė išgirdo čirkš- 
telėjimą ir pamatė žybtelint degtuką. Jis susikūprino ir 
kai atsuko jai nugarą, ji pastebėjo švytintį kaip jonvabalis 
cigaretės galiuką. 

— Kur mano mamytė? — Klausdama pakėlė dubenį. 
Daržovių sriuba, tokia, kokią verda ponia Magir. Ji buvo 
alkana kaip niekad, todėl puolė gerti, o daržoves į burną 
susikimšo pirštais. - Kur mamytė? - vėl paklausė. 

— Valgyk. 

Keldama dubenį, stebėjo jį. Jis buvo tik šešėlis, o be 
akinių — labai neaiškus šešėlis. 

— Ko spoksai? Negali žiūrėti kur nors kitur? 

Ji nuleido akis. Tiesą sakant, beprasmiška stengtis jį 
pamatyti. Įžiūrėjo tik pavidalą. Galvą, pečius, rankas, ko- 
jas. Jis rūpestingai vengė šviesos. 

Tada Lotei toptelėjo, kad ji pagrobta. Ją supurtė dre- 
bulys, toks smarkus drebulys, kad ji išlaistė iš indo dar- 
žovių sriubą. Viralas per ranką nuvarvėjo į uniforminės 
prijuostės sterblę. Kas būna, kai žmonės pagrobiami? — 
spėliojo ji. Bandė prisiminti. Viskas dėl pinigų, taip? Ta- 
ve paslepia, kol kas nors sumoka išpirką. Tiesa, mamytė 
neturi daug pinigų. Bet Čitas turi. 

— Tau reikia mano tėčio pinigų? — paklausė ji. 

Jis sušnarpštė. 

— Tai, ko man reikia iš tavo tėvo, neturi nieko bendro 
su pinigais. 

— Bet tu mane pagrobei, teisybė? Man neatrodo, kad 
tai apsaugos namai, ir neatrodo, kad čia kažkur yra mano 
mamytė. O jei ne apsaugos namai ir nėra mamytės, tada 
pasičiupai mane, nes tau reikia pinigų. Ar ne taip? Kodėl 
gi... - Ji prisiminė. Sesuo Agnetė šlubčiojo priešais kla- 
sę iš vieno kampo į kitą, pasakodama Šv. Marijos Goreti, 
kuri mirė, bet liko skaisti, istoriją. Ar Šv. Mariją Goreti 
1rgi pagrobė? Ar ne taip prasidėjo ta baisi istorija? Kad 
kažkas, norėjęs išniekinti jos Brangiausią Šventosios 
Dvasios Bažnyčią, pagrobė ją? Lotė atsargiai padėjo indą 
ant grindų. Apipiltos sriuba rankos buvo lipnios, ir ji nu- 
sišluostė jas į prijuostę. Nebuvo įsitikinusi, ar supranta, 
kaip išniekinama Brangiausia Šventosios Dvasios Baž- 
nyčia, tačiau jei tai susiję su nepažįstamo vyro pasiūlyta 
sriuba, reikia atsisakyti. 

— Jau pavalgiau, — pasakė ji ir neužmiršo pridurti: — La- 
bai labai dėkui. 

— Suvalgyk viską. 

— Daugiau nebenoriu. 

— Sakiau, suvalgyk. Kad nieko neliktų. Girdi? - Jis žen- 
gė į priekį ir išpylė sriubos likučius iš termoso į dubenį. 
Sultinyje mirguliavo geltoni karoliukai. Jie slinko vienas 
prie kito ir jungėsi į ratą, panašų į fėjos vėrinį. - Nori, 
kad padėčiau? 

Lotei nelabai patiko jo balsas. Žinojo, ką jis nori pasa- 
kyti. Jis vėl įgrūs jos veidą į sriubą. Laikys tol, kol ji nu- 
skęs arba pradės valgyti. Pamanė, kad nelabai norėtų 
nuskęsti, todėl paemė dubenį. Dievas jai atleis, kad su- 
valgė sriubą, juk atleis? 

Baigusi padėjo indą ant grindų. 

— Man reikia į tualetą, - pasakė ji. 

Jis subarškinęs kažką pastatė šviesos rate. Dar vieną 
dubenį, tačiau šis buvo gilus ir storasienis, apipaišytas 
saulučių vainiku ir banguotu pakraščiu it aštuonkojo bur- 
na. Ji suglumusi spoksojo į indą. 

— Aš daugiau nebenoriu sriubos, - pasakė ji. - Suval- 
giau, ką man davei. Man reikia į tualetą. 

— Tai ir daryk, - atsakė jis. — Nežinai, kas čia yra? 

Ji matė, kad, jo supratimu, turinti naudotis šituo puo- 
du, kad, jo supratimu, turinti tai daryti jam matant. Jo 
supratimu, turinti nusimauti kelnytes, atsitūpti ir sisio- 
ti, o jis visą laiką žiūrės ir klausysis. Visai kaip namie 
ponia Magir — stovi už durų ir šaukia: „Ar šį rytą tušti- 
naisi, brangute?“ 

— Negaliu, - tarė ji. — Tik ne tau matant. 

— Tai ir nedaryk, - pasakė jis ir pasiėmė puodą. Žai- 
biškai stvėrė termosą, sriubos dubenį ir žibintą. Šviesa 
užgeso. Lotė pajuto kažką šlumštelint šalia ant grindų. 
Riktelėjo ir atšoko. Šalto oro srautas plūstelėjo virš jos 
lyg iš kapinių skrendantys vaiduokliai. Paskui kažkas 
žvangtelėjo, čiūžtelėjo, ir ji suprato likusi viena. 

Paplekšnojo ranka grindis, kur kažkas šlumštelėjo. Jis 
numetė antklodę. Ši dvokė ir buvo šiurkšti, bet Lotė pa- 
ėmė ją ir prispaudė prie pilvo stengdamasi negalvoti, ką 
antklodė reiškia: jog reikės pasilikti šiose tamsybėse. 

— Bet man reikia į tualetą, - suverkšleno ji. Vėl paju- 
to gerklėje gumulą ir kažkas suspaudė krūtinę. Ne ne, 
pamanė. Negalima, negalima. — Man reikia į tualetą. 

Susmuko ant grindų. Lūpos drebėjo, akys pritvinko 
ašarų. Ji prispaudė ranką prie burnos ir stipriai užsimer- 

kė. Nurijo seilę ir bandė gumulą gerklėje įstumti atgal į 
vidurius. 

— Galvok apie linksmus dalykus, - pasakytų motina. 

Todėl ji pagalvojo apie Britą. Net jos vardą ištarė. Su- 
šnibždėjo: 

— Brita. Geriausia draugė Brita. 

Brita buvo linksmiausias dalykas, kokį galėjo sugal- 
voti. Būti su Brita. Sekti pasakas. Krėsti juokus. 

Prisivertė galvoti, ką darytų Brita, atsidūrusi čia. Ką 
darytų Brita šitoje tamsoje? 

Visų pirma pasisiotų, pamanė Lotė. Brita pasisiotų. Ji 
pasakytų: tu mane įkišai į šitą tamsią skylę, pone, bet 
negali priversti daryti, ką liepi. Taigi aš padarysiu sisiu- 
ką. Va čia 1r va dabar. Ne į kažkokį puodą, o tiesiai ant 
grindų. 

Grindys. Turėjo suprasti, kad tai ne karstas, pamanė 
Lotė, o grindys. Kietos kaip akmuo grindys. Tiktai... 

Lotė pačiupinėjo grindis, per kurias jis ją vilko, tas 
pačias grindis, į kurias įsibrėžė kelį. Be abejo, pabudusi 
tamsoje, Brita pirmiausia taip ir būtų padariusi. Brita būtų 
pamėginusi iššniukštinėti, kur ji yra. Negulėtų čia žliiumb- 
dama kaip kūdikis. 

Lotė šniurkštelėjo ir pirštais perbraukė grindis. Jos 
buvo šiek tiek kauburiuotos, matyt, dėl to ji 1r kelį įsi- 
brėžė. Apčiuopė stačiakampio formos iškilumą. Paskui 
greta kitą stačiakampį. Ir dar vieną. 

— Plytos, — sušnibždėjo. Brita ja didžiuosis. 

Lotė galvojo apie grindis iš plytų ir ką iš tokių grindų 
galima sužinoti apie vietą, kurioje ji laikoma. Suprato, kad 
jei daug judės, gali užsigauti. Gali suklupti. Gali pargriū- 
ti. Gali stačia galva nerti į šulinį. Gali... 

Šulinys tamsoje? — būtų paklaususi Brita. Vargu, Lote. 

Todėl Lotė tol ropinėjo po grindis, kol pirštai galų ga- 
le atsirėmė į medį. Jis buvo šiurkštus ir pilnas šerpetų, 
su mažutėmis šaltomis vinių galvutėmis. Apčiuopė kraš- 
tus ir kampus. Apčiuopė šonus. Dėžė, nusprendė. Ne vie- 
na. Pamažu slinkdama sugraibė visą krūvą. 

Atsitrenkė į kitokį paviršių, kylantį nuo grindų. Jis bu- 
vo lygus ir išgaubtas, o kai ji klausiamai pabeldė krum- 
pliais, sujudėjo nelygiai ir suteliūškavo. Pažįstamas gar- 
sas priminė jai sūrų vandenį, smėlį ir linksmus žaidimus 
paplūdimyje. 

— Plastmasinis kibiras, — didžiuodamasi tarė ji. Brita 
nebūtų taip greitai atspėjusi. 

Išgirdo viduje teškesį ir prikišusi veidą pauostė. Jokio 
kvapo. Įkišo pirštus į skystį ir palaižė. 

— Vanduo, - pasakė. - Kibiras vandens. 

Iškart suprato, ką darytų Brita. Ji pasakytų: „Ką gi, 
noriu sisiot, Lote“. Ir paleistų į kibirą. 

Lotė taip ir padarė. Išpylė vandenį, nusimovė kelny- 
tes ir pritūpė. Plūstelėjo karšta šlapimo srovelė. Atsirė- 
me į kibiro kraštą ir nuleido galvą ant kelių. Vienas kelis 
tvinkčiojo toje vietoje, kur jį prakirto plyta. Palaižė ir pa- 
juto kraujo skonį. Staiga pasijuto nuvargusi. Pasijuto vie- 
niša. Mintys apie Britą dingo kaip sprogę burbulai. 

— Noriu mamytės, - sukuždėjo Lotė. 

Ir dabar žinojo, ką Brita pasakytų. 

Ar pagalvojai, kad gal mamytei nereikia tavęs? 

m Džeimsas paliko ir He- 
leną, ir Deborą pagrindinėje Merilbouno gatvėje 
priešais „Moliūgo bakalėją“, kur pagyvenusi moteriš- 
kė, tempiama nekantraujančio foksterjero, rinkosi krai- 
telę braškių. Helena ir Debora su Šarlotės Bouven nuo- 
trauka apvaikščios Šv. Bernadetos vienuolyno mokyklą 
Blendfordo gatvėje, mažutį Deimjeno Čeimberso namu- 
ką Kros Kizo aklagatvyje ir Devonšyro aikštės rajoną 
netoli pagrindinės gatvės pradžios. Turėjo dvejopą tikslą. 
Ieškos visų, galėjusių vakar popiet matyti Šarlotę. Nu- 
matys visus įmanomus maršrutus, kuriais mergytė ga- 
lėjo eiti iš mokyklos pas Čeimbersą ir iš Čeimberso na- 
mo. Jų užduotis buvo Šarlotė. Sent Džeimso užduotis 
buvo Šarlotės draugė Brita. 

Dar ilgai po to, kai išleido Heleną prie jos buto, dar 
ilgai po to, kai Debora nuėjo miegoti, Sent Džeimsas ne- 
ramiai klaidžiojo po namus. Pradėjo nuo kabineto - ten 
kaip pakliuvo ėmė nuo lentynų knygas ir išgėrė dvi tau- 
res brendžio apsimesdamas, kad skaito. Iš kabineto nuė- 
jo į virtuvę, išsivirė puodelį kakavos, bet jos negėrė ir, 
šuniškam Gražuolės džiaugsmui, dešimt minučių mėtė 
teniso kamuoliuką nuo laiptų iki užpakalinių durų. Užko- 

pė laiptais į miegamąjį ir žiūrėjo?kaip miega žmona. Pa- 
galiau užsiropštė viršun į laboratoriją. Deboros nuotrau- 
kos vis dar gulėjo ant stalo, kur iš vakaro buvo išdėlioju- 
si, ir iš viršaus krintančioje šviesoje įsižiūrėjo į Vest In- 
dijos mergaitę su Didžiosios Britanijos vėliava rankose. 
Nusprendė, kad ji negali būti vyresnė kaip dešimties me- 
tų. Šarlotės Bouven amžiaus. 

Sent Džeimsas nunešė nuotraukas į tamsųjį Debo- 
ros kambarėlį ir paėmė plastmasinius maišelius, į ku- 
riuos buvo sudėjęs Ivės Bouven ir Denio Laksfordo gau- 
tus raštelius. Prie jų padėjo Ivės Bouven spausdinto- 
mis raidėmis sudarytą sąrašą. Įjungė tris galingas lem- 
pas ir paėmė didinamąjį stiklą. Ėmė tyrinėti abu rašte- 
lius ir sąrašą. 

Ieškojo bendrybių. Kadangi žodžiai juose nesikartojo, 
turėjo pasikliauti pasikartojančiomis raidėmis. F., f, v 1r 
tinkamiausia analizei bei šifravimui raide e. 

Laksfordo raštelio f brūkšniukas buvo lygiai toks pat 
kaip Bouven raštelyje. Abiem atvejais brūkšnelis jungė- 
si su kita raide. Taip pat perbraukta / žodžiuose Šarlotė ir 
Lotei. Abiejų laiškų v atsiskyrusi, apvali ir niekaip nesi- 
jungė su kitomis raidėmis. Antra vertus, e apatinė dalis 
visada sujungta su po jos einančia raide, o viršutinė kil- 
putė tūnojo nuošaliai, nesusijusi su priešais esančiomis 
raidėmis. Apskritai abu rašteliai parašyti pusiau spaus- 
dintomis raidėmis, pusiau pasvirai, kažkokiu tarpiniu sti- 
liumi. Net nepatyrusiai akiai buvo aišku, kad abu rašte- 
liai rašyti ta pačia ranka. 

Jis paėmė Ivės Bouven sąrašą ir ėmė ieškoti subtilių 
panašumų, kurių žmogui, net bandančiam pakeisti rašy- 
seną, paprastai nepavyksta paslėpti. Raidė rašoma nesą- 
moningai, ir jei tyčia nestebi kiekvieno brūkštelėjimo, 

bandydamas pakeisti rašyseną, netyčia būtinai padarysi 
klaidą. Jis ir ieškojo tokių klaidų: aiškios / kilpos, a ir 0 
pradžios, 7 vingio ir to vingio pradžios, tarpų tarp žodžių, 
vienodo rašiklio kilstelėjimo žodžio pabaigoje, prieš pra- 
dedant rašyti kitą. 

Sent Džeimsas apžiūrėjo atskiras raides pro didina- 
mąjį stiklą. Ištyrinėjo kiekvieną žodį. Išmatavo tarpus tarp 
jų, raidžių plotį ir aukštį. Padarė tai su abiem grobiko raš- 
teliais ir Ivės Bouven sąrašu. Rezultatas buvo tas pats. 
Raštelius parašė ta pati ranka, tačiau ne Ivės Bouven. 

Sent Džeimsas atsilošė ir pradėjo svarstyti, kokia 
kryptimi neišvengiamai pasuko jo mintys, ištyrinėjus raš- 
to pavyzdžius. Jei Ivė Bouven sakė tiesą, - kad tik Denis 
Laksfordas žino, kas tikrasis Šarlotės tėvas, —- dabar bū- 
tų išmintingiausia gauti tyrimams Laksfordo rašto spaus- 
dintomis raidėmis pavyzdį. Tačiau tokiu tikslu klaidžioti 
grafologijos labirintais, jo nuomone, tuščias laiko gaiši- 
mas. Mat jei Šarlotė iš tiesų dingo Denio Laksfordo nu- 
rodymu, jis — žurnalistas, numanantis apie policijos dar- 
bą, — vargu ar bus toks kvailas, kad pats rašytų raštelius. 

Kaip tik tai Sent Džeimsui ir atrodė neįprasta. Kaip 
tik tai jam ir kėlė nerimą: kad kažkas raštelius parašė. 
Ne mašinėle atspausdino, ne suklijavo iš raidžių, iškirp- 
tų iš žurnalų ar laikraščių. Tai gali reikšti du dalykus: 
grobikas nemano, kad bus sugautas; arba grobikas ne- 
mano, kad bus nubaustas paaiškėjus tiesai apie vaiko pa- 
grobimą. 

Bet kuriuo atveju žmogus, gatvėje pagrobęs Šarlotę 
Bouven, arba gerai žino vaiko dienotvarkę, arba nepatin- 
Bėjo jos ištyrinėti. Jei teisingas pirmas atvejis, įsipainio- 
jęs, bent jau netiesiogiai, šeimos narys. Jei teisingas ant- 
ras atvejis, tikėtina, kad Šarlotės grobikas iš pradžių ją 

sekė. O sėlintojas galų gale patraukia dėmesį. Kad ją se- 
ka, greičiausiai galėjo pastebėti pati Šarlotė. Arba jos 
draugė Brita. Galvodamas apie Britą, Sent Džeimsas pa- 
suko šiaurėn, į Devonšyro aikštę, palikęs žmoną su He- 
lena Klaid pagrindinėje Merilbouno gatvėje. 

Už uždarų Ivės Bouven namo durų buvo girdėti a ka- 
pela dainavimas. Skambindamas Sent Džeimsas girdėjo 
ramų vyrišką giedojimą, tokį tikiesi išgirsti vienuolyne 
ar katedroje. Kai nykščiu paspaudė skambutį, giedojimas 
staiga liovėsi. Po valandėlės durys atsidarė. 

Jis tikėjosi pamatyti Ivę Bouven arba jos vyrą. Tačiau 
prieš jį stovėjo raudonveidė kriaušiškos figūros moteriš- 
kė. Ji vilkėjo storą oranžinį megztinį ir mūvėjo tamsiai 
raudonas blauzdines išduobtais keliais. 

— Aukų lape rašytis neketinu, nereikia man ir Jehovos 
liudininkų bei mormonų pamokslų, dėkui, - gyvai išpyš- 
kino ji airės kaimietės akcentu, lyg būtų atvykusi iš ten 
vos prieš savaitę. 

Sent Džeimsas nusprendė, kad pagal parlamentarės 
apibūdinimą čia turėtų būti ponia Magir, šeimininkė. Kol 
ji neuždarė durų, prisistatė ir paprašė Ivės Bouven. 

Ponios Magir balsas iškart pasikeitė, iš atžaraus tapo 
tylus ir įtemptas. 

- Jūs tas ponas, kuris ieško Šarlės? 

Sent Džeimsas atsakė, kad taip. Moteris greitai atsi- 
traukė nuo durų. Ji nusivedė jį į svetainę, kur iš magne- 
tofono tebesklido liūdnas gerokai pritildytas Sanctus. 
Magnetofonas stovėjo prie kavos staliuko, ant kurio bu- 
vo surenkamasis altorėlis. Abiejose kryžiaus pusėse mir- 
gėjo žvakės, vienai prie šalies dar stovėjo grakšti Švč. 
Mergelės statulėlė, ištiesusi apdaužytas rankas, o kitai — 
barzdotas šventasis, ant kroko spalvos rūbų užsimetęs 

žalią skraistę. Išvydęs altorių, Sent Džeimsas vėl atsisu- 
ko į ponią Magir ir pastebėjo, kad jos dešinė ranka spau- 
džia rožinio karoliukus. 

— Šįryt kalbu visas paslaptis, - miglotai paaiškino po- 
nia Magir, linktelėjusi galva altorėlio pusėn. - Džiaugs- 
mingąją, sopulingąją ir šlovingąją, visas tris. Ir klūposiu, 
kol padarysiu, ką galiu, kad Šarlotė sugrįžtų, nors tai ir 
ne kažin kas. Meldžiuosi šventam Tomui ir Palaimintajai 
Mergelei. Katras nors pasirūpins ja. 

Ji, rodos, užmiršo, kad jau nebeklūpo, nors ką tik pa- 
reiškė nesistosianti. Priėjo prie magnetofono ir paspau- 
dė mygtuką. Giesmė nutilo. 

— Negaliu nueiti į bažnyčią, bet galiu pati ją įsirengti. 
Viešpats supras. 

Ji pabučiavo kryželį ir meiliai padėjo rožinį prie san- 
dalais apautų šv. Tomo kojų. Valandėlę sugaišo dėlioda- 
ma karoliukus taip, kad jie nesiliestų, o kryželis gulėtų 
Nukryžiuotuoju į viršų. 

— Jos nera, - pasakė Sent Džeimsui. 

— Ponios Bouven nėra namie? 

— Nei pono Alekso. 

— Jie išvažiavo ieškoti Šarlotės? 

Ponia Magir bukais pirštais vėl palietė rožinio kryže- 
l;. Atrodė, moteriškė iš tuzino galimų atsakymų renkasi 
palankiausią. Matyt, nieko tinkamo nerado, nes galų gale 
tarstelėjo: 

— Ne. 

— Tai kur... 

— Jis išėjo į vieną iš savo restoranų. Ji Bendruomenių 
rūmuose. Jis būtų pasilikęs namie, bet ji nori, kad viskas 
atrodytų kaip paprastai. Todėl aš čia, užuot, kaip norė- 
čiau, klūpojusi švento Luko bažnyčioje 1r meldusis prie- 

šais Švenčiausiąjį. - Ji pajuto Sent Džeimso nuostabą dėl 
tokios reakcijos į Šarlotės dingimą — atseit darbas lyg nie- 
kur nieko. Tikėjosi jos, nes greitai kalbėjo toliau: - Jie 
toli gražu ne tokie beširdžiai, kaip atrodo, jaunuoli. Ponia 
Ivė šįryt skambino man penkiolika antros. Aš nemiego- 
jau —- oji net nebandė užmigti, sergėk Dieve, - aš nuo su- 
temos iki aušros nė bluosto nesudėjau. Ji pasakė man, 
kad jūs tirsite šitą siaubingą dalyką, atsitikusį Šarlei, o 
kol kas mes visi —- ponas Aleksas, ji 17 aš - turime nepa- 
mesti galvos ir darbuotis toliau, jei galima, taip kaip pa- 
prastai. Šarlės labui. Todėl aš čia. O ji, susimylėk, Dieve, 
išėjo į darbą 1r bando apsimesti, kad visame pasaulyje jai 
rūpi tik išleisti dar vieną įstatymą prieš IRA. 

Ši žinia sudomino Sent Džeimsą. 

— Ponia Bouven dalyvauja įstatymų prieš IRA leidžia- 
mojo komiteto darbe? 

— Nuo pat pradžių. Vos spėjo prieš dvejus metus įkelti 
koją į Vidaus reikalų ministeriją, ir iki ausų įklimpo į anti- 
terorizmą, draudimus turėti sprogmenų, vienokius ar ki- 
tokius įstatymų projektus, 1lginančius bausmės laiką IRA 
partizanams. Lyg nebūtų paprastesnio būdo išspręsti ši- 
tam reikalui, išskyrus tauškalus Bendruomenių rūmuose. 

Štai ką vertėtų nuodugniai patyrinėti, suvokė Sent 
Džeimsas: įstatymų prieš IRA leidybą. Parlamentarė, ne- 
dingstanti iš visuomenės akiračio, negalės slėpti savo po- 
žiūrio į skaudžias problemas, o gal ir nebus suinteresuo- 
ta to daryti. Tai — ir kad į jos ir vaiko kasdieninį gyveni- 
mą įsipainiojusi, nors netiesiogiai, airė - reikėtų apgal- 
voti, jei Brita negalės suteikti pagalbos, reikalingos Šar- 
lotei rasti. 

Ponia Magir mostelėjo ton pusėn, kurion vakar vaka- 
re pasuko Aleksas Stounas, išėjęs iš svetainės. 

— Jeigu norite pasikalbėti, bus geriausia, jei aš dirbsiu 
savo darbą, kol šnekėsime. Galbūt elgdamasi kaip papras- 
tai, taip ir pasijusiu. — Ir nusivedė jį per valgomąjį į mo- 
dernišką virtuvę. Ant vieno stalo gulėjo atvožta raudon- 
medžio dėžutė su sidabriniais stalo įrankiais. Greta sto- 
vėjo žemas stiklainis su politūra ir voliojosi krūvelė pa- 
juodusių skudurų. 

— Įprastas ketvirtadienis, - pasakė ponia Magir. - Ne- 
galiu suprasti, kaip ponia Bouven nepalūžo, bet jei ji lai- 
kosi, galiu ir aš. - Atsuko stiklainio dangtelį ir padėjo ant 
granitinio stalo viršaus. Jos lūpų kampučiai nukaro žemyn. 
Pakabino skuduru žalios politūros. — Dar kūdikis, — pasa- 
kė tylesniu balsu. - Dieve, padėk mums. Ji dar kūdikis. 

Sent Džeimsas atsisėdo prie baro šalia viryklės. Žiū- 
rėjo, kaip ponia Magir šveičia didžiulį šaukštą. 

— Kada paskutinį kartą matėte Šarlotę? - paklausė. 

— Vakar vakare. Lydėjau ją iki šventos Bernadetos, kaip 
visada. 

— Kiekvieną rytą? 

— Kai ponas Aleksas jos nenuveža. Bet iš tiesų rytą aš 
neinu su mergaite. Einu paskui ją. Norėdama įsitikinti, 
kad tikrai nuėjo į mokyklą, o ne ten, kur jai nedera būti. 

— Ji bėgdavo iš pamokų? 

— Iš pradžių. Ji nemėgsta Šventos Bernadetos. Norė- 
tų mokytis valstybinėje mokykloje, bet ponia Ivė nenori 
nė girdėti. 

— Ponia Bouven katalikė? 

— Ponia Ivė visada deramai garbina Dievą, bet ji ne 
katalikė. Sekmadieniais eina melstis į Merilbouno baž- 
nyčią. 

— Tada keista, kad dukteriai parinko vienuolyno mo- 
kyklą. 


104 E George 


— Ji mano, kad Šarlotei reikia drausmės. O jei vaikui 
reikia drausmės, katalikiška mokykla jos duos. 

— O jūs kaip manote? 

Ponia Magir sušnairavo į šaukštą. Pirštu pačiupinėjo 
jo įdubimą. 

— Manau? 

— Ar Šarlotei reikia drausmės? 

— Kietai augintam vaikui drausmės nereikia, pone Sent 
Džeimsai. Ar ne taip buvo su mano penketu? Ar ne taip 
buvo su mano broliais ir seserimis? Mūsų augo aštuo- 
niolika, visi miegojom trijuose kambariuose, ir niekad ne- 
reikėjo pliaukšėti per užpakalį, kad gyventume dorai. Ta- 
čiau laikai pasikeitė, ir ne man mesti akmenį į garbingą, 
puikią moterį, pasidavusią žmogiškai akimirkos silpny- 
bei, esą ji - bloga motina. Viešpats atleidžia mums nuo- 
dėmes, Jis seniai jai atleido. Be to, kai kurie dalykai mo- 
teriai įgimti. Kai kurie ne. 

— Kokie dalykai? 

Ponia Magir susikaupusi blizgino šaukštą. Trumpai nu- 
kirptu nykščio nagu perbraukė per jo kotą. 

— Ponia Ivė daro, ką gali, - pasakė ji. - Daro, ką, jos 
supratimu, gali ir visada darė. 

— Jūs seniai dirbate pas ją? 

— Nuo tada, kai Šarlei sukako šešios savaitės. O kokia 
rėksnė buvo ta mergytė, lyg Dievas būtų ją pasiuntęs 
žemėn išbandyti motinos kantrybės. Taip ir nenurimo, 
kol neišmoko kalbėti. 

— O jūsų kantrybė? 

— Augindamas penkis vaikus, išmoksti kantrybės. Šar- 
lės klyksmai man buvo ne naujiena. 

- O Šarlotės tėvas? - lengvai įterpė klausimą Sent 
Džeimsas. — Kaip jis susitvarkė su ja? 

— Ponas Aleksas? 

— Kalbu apie Šarlotės tikrąjį tėvą. 

— Nepažįstu to niekšo. Iš jo niekad nesulaukėm nei 
žodelio, nei atviruko, nei skambučio, jokio ženklo. Ne. 
Nė karto. To ji ir norinti, sako ponia Ivė. Net dabar. Net 
dabar. Tik pagalvokit. Palaimintasis Jėzau, kaip ją užgavo 
tas pabaisa. - Ponia Magir pakėlė storą rankovę prie vei- 
do. Prispaudė ją iš pradžių prie vienos akies, paskui prie 
kitos. - Atsiprašau. Jaučiuosi visiškai bejėgė, tikrai. Sė- 
džiu šiuose namuose ir apsimetu dirbanti įprastinius ket- 
virtadienio darbus. Žinau, kad taip geriau. Žinau, kad taip 
reikia elgtis dėl Šarlės. Bet tai beprotybė. Beprotybė. 

Sent Džeimsas žiūrėjo, kaip ji 1ma šakutę, dirba savo 
darbą pagal Ivės Bouven nurodymus. Tačiau jos širdis, 
regis, buvo kitur, o lūpos, kai blizgino sidabrą, drebėjo. 
Moteris atrodė nuoširdžiai susikrimtusi, bet Sent Džeim- 
sas žinojo išmanąs, kaip tyrinėti įkalčius, o kaip vertinti 
liudytojus ir galimus įtariamuosius, - ne. Jis vėl pakrei- 
pe kalbą apie rytinį ėjimą į mokyklą, prašydamas prisi- 
minti, gal gatvėje ką mačiusi, gal koks žmogus sekęs Šar- 
lotę ar šiaip kuo nors kritęs į akis. 

Valandėlę ji spoksojo į dėžę su sidabru. Galų gale pa- 
sakė nieko ypatingo nepastebėjusi. Juk jos eidavo pagrin- 
dine gatve, o ten visada pilna žmonių. Pasiuntiniai, tar- 
nautojai pakeliui į darbą, krautuvininkai, atidarantys par- 
duotuves, bėgiotojai ristele ir dviratininkai, žmonės, sku- 
bantys į autobusą ar metro. Nepastebėjusi. Nemaniusi, 
kad reikia stebėti. Ji nenuleidusi akių nuo Šarlotės ir rū- 
pinusis, kad vaikas nueitų į mokyklą. Galvojusi apie die- 
nos darbus, ką pagaminsianti Šarlotei pietų ir... Gerasis 
Dieve, atleisk jai, kad nežinojusi, kad nebudėjusi, nes vel- 
nias nesnaudžia, kad neprižiūrėjusi Šarlės taip, kaip tu- 

rėjo, kaip jai už tai buvo mokama, kaip tikėtasi, kad pri- 
žiūrės, kaip... 

Ponia Magir numetė sidabrą ir politūrą. Sugraibė ran- 
kovėje nosinę. Smarkiai nusišnypštė ir tarė: 

— Gerasis Viešpatie, neleisk, kad jai bent plaukelis nuo 
galvos nukristų. Mėginsime išvysti Tavo ranką šioje bė- 
doje. Išmoksime suprasti, ką Tu nori pasakyti. 

Sent Džeimsas svarstė, kokią dar paslėptą reikšmę gali 
turėti vaiko dingimas, išskyrus paprastą siaubą. Jo nuo- 
mone, religija nepaaiškina paslapčių, baisių žiaurumų ar 
gyvenimo prieštaravimų. 

— Prieš dingdama Šarlotė, rodos, buvo su kitu vai- 
ku, - tarė jis. - Ką galite man pasakyti apie mergytę, 
vardu Brita? 

— Nelabai daug ir dar mažiau gero. Pasiutėlė iš iširu- 
sios šeimos. Iš Šarlotės tarškėjimo man pasirodė, kad 
jos mamytei labiau rūpi diskotekos, o ne kada Brita par- 
eina ir išeina. Šarlės tas vaikas nieko gero neišmokė. 

— Kaip suprasti „pasiutėlė“? 

— Išdykusi. Norėdavo, kad ir Šarlė drauge krėstų iš- 
daigas. —- Brita nutrūktgalvė, paaiškino ponia Magir. 
Kniaukia saldainius iš Beikerio gatvės prekiautojų. Pra- 
smunka be bilieto į Madam Tiuso muziejų. Žymekliu ra- 
šinėja savo inicialus metro. 

— Ji Šarlotės bendraklasė? 

— Pasirodo, taip. Ponia Ivė su ponu Aleksu pasirūpino, 
kad Šarlotė ir dieną, ir naktį būtų taip užimta, jog susi- 
rasti draugę galėjo tik Šventos Bernadetos mokykloje. 
Kada gi dar vaikas ištaikytų laiko būti su ana? — paklausė 
ponia Magir. Į kitus jo klausimus atsakė nežinanti mer- 
gytės pavardės, nepažįstanti jos, tačiau guldanti galvą, 
kad tai užsieniečių šeima. - Ir gyvena iš bedarbio pašal- 

pos, - pridūrė. —- Naktį šoka, dieną miega ir priima vals- 
tybės pagalbą nerausdami iš gėdos. 

Sent Džeimsas susimąstė apie šį naują, keistą ir ke- 
liantį nerimą dalyką mažosios Šarlotės Bouven gyveni- 
me. Jo vaikystėje šeima žinodavo visų draugių ir jų tėvų 
pavardes, adresus, telefono numerius, 0 gal ir kraujo gru- 
pe. Kai jis suirzo dėl tokio pažįstamų tyrinėjimo, motina 
paaiškino, kad tai jų, jo globėjų, pareiga. Kaip Ivė Bou- 
ven ir Aleksandras Stounas atlieka savo pareigą Šarlo- 
tei? — susimąstė jis. 

Atrodė, kad ponia Magir atspėjo jo mintis. 

— Šarlė nuolat užsiėmusi, pone Sent Džeimsai, - tarė 
ji. — Tuo pasirūpino ponia Ivė. Pirmadienį po pamokų vai- 
kas mokosi šokti, antradienį eina pas psichologą, trečia- 
dienį mokosi muzikos, ketvirtadienį žaidžia užklasinius 
žaidimus mokykloje. Penktadienį po pietų drožia tiesiai 
pas ponią Ivę į biurą Parlamento aikštėje. Niekur, išsky- 
rus mokyklą, nera laiko susirasti draugų, o mokykloje 
mergytę prižiūri gerosios seserys, taigi pavojus negre- 
sia. Arba neturėjo grėsti. 

— Tai kada Šarlotė žaidžia su šita mergaite? 

— Kai tik pasitaiko proga. Per žaidimų dienas mokyk- 
loje. Eidama šokti ar groti. Vaikai visada randa laiko drau- 
gystei. 

— O savaitgaliais? 

Savaitgalius Šarlė praleidžia su tėvais, paaiškino ponia 
Magir. Arba su abiem, arba su ponu Aleksu viename iš jo 
restoranų, arba su ponia Ive Parlamento aikštės biure. 

— Savaitgaliai skirti šeimai, - pasakė ji, ir iš balso bu- 
vo aišku, kad šios taisyklės laikomasi labai griežtai. Lyg 
užbaigdama Sent Džeimso mintį, kalbėjo toliau: - Jie — 
užimti žmonės. Turėtų žinoti, kas Šarlotės draugai. Tu- 

rėtų žinoti, ką ji veikia, kai nebūna su jais. Jie ne visada 
tai žino, taip jau yra. Atleisk jiems, Viešpatie, nes nejsi- 
vaizduoju, kaip jie sau atleis. 


—- 


Šv. Bernadetos pradinė mokykla stovėjo Blendfordo 
gatvėje, truputį paėjėjus į vakarus nuo pagrindinės gat- 
vės ir kokį ketvirtį mylios — nuo Devonšyro aikštės. Mo- 
kyklai, keturaukščiam plytų pastatui su kryžiais papuoš- 
tais frontonais ir šventosios globėjos statula nišoje virš 
plačios priekinės verandos, vadovavo Šventųjų kankinių 
vienuolyno seserys. Vidutinis jų amžius buvo apie sep- 
tyniasdešimt. Jos vilkėjo sunkiais juodais abitais, lieme- 
nį juosė didžiuliai medžio rožiniai, kaklą - baltos apykak- 
lės, o galvas gobė gobtuvai, panašūs į nukirsdintas gul- 
bes. Mokykla buvo švarutėlė it nublizginta komunijos tau- 
rė. Langai žerėjo, sienos priminė geros krikščioniškos 
sielos vidų, pilko linoleumo grindys spindėjo, ore sklai- 
dėsi politūros ir dezinfekcinių medžiagų kvapas. Jei kū- 
niškoji švara — dvasios tyrumo rodiklis, velnias neturėjo 
jokių vilčių sugundyti šios mokyklos auklėtines. 

Po trumpo pokalbio su mokyklos direktore, vienuole, 
vardu Kristaus kančių Marija, kuri klausėsi maldingai su- 
dėjusi rankas ant krūtinės, nenuleisdama įžvalgių juodų 
akių nuo Sent Džeimso veido, laiptais nulydėjo jį į antrą 
aukštą. Jis ėjo paskui Kristaus kančių Mariją nebyliu ko- 
ridoriumi, kur už durų buvo kalami į galvas rimti moks- 
lai. Kristaus kančių Marija įėjo pro antras nuo galo duris, 
kartą smarkiai pabeldusi. Klasė - kokios dvidešimt pen- 
kios mergytės, sėdinčios tvarkingomis eilėmis, —- pašo- 
ko brūžindama kėdėmis. Rankose jos laikė parkerius ir 

liniuotes. Choru išpyškino: „Labas rytas, sesuo!“ Vie- 
nuolė linktelėjo. Mergaitės tylomis vėl susėdo ir toliau 
dirbo savo darbą: skrupulingai braižė sakinių diagramas, 
o jų pirštai buvo kryžmai suliniuoti rašalu nuo gramati- 
nių linijų braižymo. 

Kristaus kančių Marija tyliai šnektelėjo su vienuole, 
išėjusia prieš klasę jos pasitikti trūkčiojančia žmogaus, ku- 
riam neseniai persodino klubo sąnarį, eisena. Jos veidas 
buvo panašus į džiovintą abrikosą, o stori akiniai be rėme- 
lių. Po trumpo pokalbio antroji vienuolė linktelėjo ir išėjo 
pas Sent Džeimsą. Atsidūrusi koridoriuje, uždarė duris, o 
sesuo Kristaus kančių Marija liko pavaduoti mokytojos. 

— Aš - sesuo Agnetė, - tarė jam. - Sesuo Kristaus 
kančių Marija paaiškino, kad jūs atėjote dėl Šarlotės 
Bouven. 

— Ji dingo. 

Vienuolė sučiaupė lūpas. Pirštai sugraibė rožinio, juo- 
siančio liemenį ir nukarusio iki kelių, karoliukus. 

— Gyva motina, - pasakė. - Tai manęs nestebina. 

— Kodėl, sesuo? 

— Ji trokšta dėmesio. Klasėje, valgykloje, kai žaidžia, 
kai meldžiasi. Čia, be abejo, dar viena išmonė, kad visi 
dėl jos nerimautų. Ne pirmas kartas. 

— Sakote, Šarlotė pabėgdavo ir anksčiau? 

— Ji negražiai elgdavosi. Praėjusią savaitę atsinešė į 
mokyklą motinos kosmetiką ir per pietus tualete išsida- 
že. Kai įėjo į klasę, atrodė kaip klounas, tačiau ji to ir 
norėjo. Kas eina į cirką, mėgsta klounus. Teisingai kal- 
bu? — Sesuo Agnetė nutilo ir ėmė raustis bedugnės kiše- 
nės gelmėse. Ištraukė suglamžytą nosine ir prispaudė 
prie burnos kampučių, nusišluostė seiles, susirinkusias, 
kol kalbėjo. — Suole ji ramiai neišsėdės nė dvidešimties 


110 E George 


minučių. Varto knygas, stumdo žiurkėno narvelį arba pur- 
to aukų skardines... 

— Aukų skardines? 

— Pinigai misijoms, - paaiškino sesuo Agnetė ir toliau 
dėstė savo mintis. —- Norėjo būti klasės seniūnė, o kai 
mergaitės balsavo už kitą, ją ištiko isterija ir teko visai 
popietei išvaryti iš klasės. Nesupranta, kodėl ji pati ir 
jos darbai turi būti tvarkingi, nesilaiko taisyklių, kurios 
jai nepatinka, o per tikybos pamokas pareiškia, kad ji — 
ne katalikė ir negalima jos versti lankyti šitų pamokų. 
Štai kas išeina, kai priimi į mokyklą nekatalikus. Žino- 
ma, sprendžiu ne aš. Mes čia esame tarnauti bendruo- 
menei. - Ji vėl įsikišo nosinę į kišenę ir kaip sesuo Kris- 
taus kančių Marija susidėjo rankas ant krūtinės. Sent 
Džeimsas pasinaudojo šia pertraukėle informacijai apgal- 
voti ir įvertinti, kuo papildė savo žinias apie Šarlotę, o 
vienuolė pridūrė: - Be abejo, jūs manote, kad aš per 
griežtai kalbu apie mergaitę. Tačiau nė kiek neabejoju, 
kad motina mielai patvirtins, kokio sunkaus būdo tas vai- 
kas. Ji čia ne kartą buvo pasitarti. 

— Ponia Bouven? 

— Kalbėjausi su ja vos praėjusį trečiadienį dėl tos kos- 
metikos ir galiu pridurti, kad ji griežtai nubaudė vaiką, — 
kaip ir reikėjo nubausti, - kam be leidimo paėmė moti- 
nos daiktą. 

— Kaip ją nubaudė? 

Sesuo Agnetė ištraukė rankas iš po apykaklės 1r skės- 
telėjo jomis parodydama, kad nežinanti. 

— Kaip ją nubaudė, taip, tačiau to pakako vaikui su- 
tramdyti visą savaitę. Žinoma, pirmadienį ji vėl elgėsi 
kaip paprastai. 

— Buvo sunkiai sukalbama? 

— Aš jau sakiau - kaip paprastai. 

— Galbūt Šarlotės šėliojimą skatina bendraklasės, - ta- 
rė Sent Džeimsas. 

Sesuo Agnetė tai palaikė įžeidimu. 

— Mano pamokos garsėja drausme, pone. 

Sent Džeimsas puolė raminti: 

— Aš kalbėjau apie Šarlotės draugę šioje mokykloje. 
Labai tikėtina, kad ji žino, kur Šarlotė. O jei ne, tai gal ką 
nors matė, kai jos ėjo namo iš mokyklos, ir iš to galėsi- 
me spėti, kur ji. Aš ir atėjau pasikalbėti su ta mergaite. Ji 
vardu Brita. 

— Brita. - Sesuo Agnetė suraukė plačių antakių liku- 
čius. Priėjo prie langelio klasės duryse ir įsižiūrėjo į vi- 
dų, lyg ieškotų tos mergaitės. —- Mano klasėje nėra jo- 
kios Britos. 

— Galbūt pravardė, - spėjo Sent Džeimsas. 

Ji grįžo prie langelio. Dar kartą tiriamai nužvelgė kla- 
sę ir tarė: 

— Galbūt Sanpaulo. Britani Sanpaulo. 

— Gal galėčiau su ja pasikalbėti? 

Sesuo Agnetė atvedė mergaitę, paniurusią dešimtme- 
tę, kurios panašią į statinaitę figūrėlę negražiai aptempė 
uniforma. Jos plaukai buvo per trumpi apskritam kaip mė- 
nulis veidui, o kai prakalbo, burnoje suspindo plokštelės. 

Ji neslėpė savo jausmų. 

— Lotė Bouven? —- nepatikliai pakartojo. Kalbėjo toliau, 
šnypšdama garsą „s“. - Man ji ne draugė. Ji man jokiu 
būdu ne draugė. Mane nuo jos vemt verčia. Atleiskite, 
sesuo, - skubiai pridūrė dirstelėjusi į seserį Agnetę. 

— Tikrai turi dėl ko atsiprašyti, - tarė sesuo Agnetė. — 
Atsakyk į šio vyriškio klausimus. 

Britani ne kažin ką galėjo pasakyti Sent Džeimsui. Bet 

pasakė taip, lyg nuo pirmojo semestro mokykloje būtų 
tik ir laukusi progos iškloti, ką mano apie Šarlotę. Lotė 
Bouven tyčiojasi iš kitų mokinių, pasakojo Britani. Iy- 
čiojasi iš plaukų, tyčiojasi iš veidų, tyčiojasi iš atsakymų 
per pamoką, tyčiojasi iš jų svorio, tyčiojasi iš jų balsų. 
Sent Džeimsui pasirodė, kad ji ypač tyčiojasi iš pačios 
Britani Sanpaulo. Mintyse jis kandžiai padėkojo seseriai 
Agnetei, įsiūliusiai jam tokį nemalonų vaiką, ir jau keti- 
no nutraukti Šarlotės Bouven nuodėmių litaniją - Lotė 
visą laiką giriasi savo motina, giriasi atostogomis kartu 
su tėvais, giriasi iš tėvų gautomis dovanomis, - kai ji bai- 
gė savo postringavimus pareiškimu, jog Lotės niekas ne- 
mėgsta, niekas nenori pietauti kartu su ja, niekas nenori 
jos Matyti mokykloje, niekas nenori su ja draugauti... iš- 
skyrus bukąją Brigitą Volters, o kodėl ji sukinėjasi apie 
Lotę, aišku kiekvienam. 

— Brigita? - pakartojo Sent Džeimsas. Šiokia tokia pa- 
žanga. „Brigita“ bent jau skamba panašiau į „Britą“, vai- 
kas galėtų taip ištarti vyresnės sesers vardą. 

Brigita mokosi Vincento Pauliečio kongregacijos se- 
sers klasėje, pranešė Britani. Ji su Šarlote kartu dainuo- 
ja mokyklos chore. 

Per penkias minutes iš tos sesers - ne mažiau kaip 
aštuoniasdešimties metų, neprigirdinčios, - sužinota, kad 
šiandien Brigitos Volters mokykloje nebuvo. Jokios ži- 
nios iš tėvų, kad serga ir kuo, bet argi nūnai gali iš tėvų 
ko nors tikėtis? Per daug užsiėmę, kad paskambintų, per 
daug užsiėmę, kad domėtųsi vaikų gyvenimu, per daug 
užsiėmę, kad būtų mandagūs, per daug... 

Sent Džeimsas skubiai padėkojo vienuolei. Paspruko 
išpešęs Brigitos Volters adresą ir telefono numerį. 

Regis, ledai pajudėjo. 

Ga ką turime rytdienai? — 
Denis Laksfordas parodė pirštu į Sarą Heplšort, naujie- 
nų redaktorę. Ji liežuviu stumtelėjo kramtomąją gumą 
už žando ir paėmė užrašus. 

Susėdę Laksfordo kabinete aplink stalą, kasdieninio 
pasitarimo pabaigos laukė kiti redaktoriai. Per pasitari- 
mą sprendžiama, apie ką rašys rytdienos „The Source“, 
kaip regs visokias istorijas ir kas, Laksfordo nuomone, 
turi būti spausdinama pirmame puslapyje. Sporto sky- 
riaus redaktorius įrodinėjo, kad reikia daugiau vietos skir- 
ti Anglijos kriketo komandai, tačiau jo pasiūlymas buvo 
sutiktas pašaipiais šauksmais, nors visai neseniai mirė 
geriausias Anglijos kriketo mušėjas. Palyginti su „Iš- 
nuomojamo berniuko rumba“, garsaus kriketininko pa- 
smaugimas buvo smulkmena, nesvarbu, ką areštavo ir ap- 
kaltino organizavus tą nužudymą. Be to, tai jau nebe nau- 
jiena ir nebe taip įdomu, kaip torių bandymai sumažinti 
žalą, padarytą Sinklerio Larnsio, su parsiduodančiu vaikė- 
zu nučiupto „Sitroene“ užtamsintais langais („Tas pašle- 
mėkas net automobilį įsitaisęs neanglišką“, — didžiai pa- 
sipiktino Sara Heplšort); porelę, tariamai „aptarinėjančią 
tarpininkavimo pavojus“ staiga užklupo vietos policija. 


114 E George 


Sara pieštuku baksnojo į sąrašo punktus. 

— Larnsis susitiko su savo rinkėjų komitetu. Kol kas 
nieko tikro, bet patikimas šaltinis pranešė, kad ketinama 
Jį prašyti atsistatydinti. Rytų Norfolkas linkęs taikstytis 
su viena kita išdaigėle. Viskas atleistina: būkime krikš- 
čioniškai pakantūs, kuris be nuodėmės, tegu pirmas me- 
ta akmenį, ir panašiai. Tačiau, regis, jie neatleidžia žmo- 
giškų silpnybių, susijusių su vedusiais vyrais, nepilna- 
mečiais berniokais, uždarais automobiliais 1r keitimusi 
kūno išskyromis bei pinigais. Pagrindinis komitetui iški- 
lęs klausimas - ar reikalauti papildomų rinkimų, kai mi- 
nistro pirmininko populiarumas išblėses. Jei nereikalaus, 
atrodys, kad jiems nerūpi Puoselėti Esmines Angliškas 
Vertybes. Jei išreikalaus, turės atiduoti vieną vietą lei- 
boristams, ir jie tai žino. 

— Politika, kaip paprastai, - pasiskundė sporto redak- 
torius. 

— Šita istorija išsikvėpė, — pridūrė Rodnis Aronsonas. 

Laksfordas nekreipė į juos dėmesio. Sporto redakto- 
rius galvą padėtų už savo kriketo sensaciją, nesvarbu, 
kokie kiti įvykiai, o Rodnis turi savą tikslą, niekaip nesu- 
sijusį Su istorijos senumu. Jis visą dieną žiūri į Laksfordą 
it mokslininkas, stebintis amebos dalijimąsi, 17 Laksfor- 
das baigia įsitikinti, kad tiriamas žvilgsnis neturi nieko 
bendro su kito numerio turiniu, bet glaudžiai susijęs su 
spėlionėmis, kodėl Laksfordas visą dieną nieko nevalgė, 
kodel ne kartą bandė paskambinti telefonu, kodėl stvėrė 
pirmąjį dienos paštą ir peržvelgė laiškus nepaprastai su- 
sikaupęs. 

— Išnuomojamas berniukas nusilenkė visuomenei tė- 
tušio padedamas, - toliau kalbėjo Sara Heplšort. — Pasi- 
rodė pareiškimas: „Defis baisiai apgailestauja dėl to, ką 

tenka iškentėti ponui Larnsiui. Defiui atrodo, kad jis — 
šaunus vyras“. 

— Defis?* — nepatikėjo meninis redaktorius. - Larn- 
sis tikrai dulkino vaikėzą, vardu Defis? 

— Gal jis kvaksi orgazmo metu? - tarė verslo žinių re- 
daktorius. 

+ Pritariamas kvatojimas. Sara kalbėjo toliau: 

— Tačiau mes turime vieną bernioko citatą, už kurios, 
mano nuomone, galima užsikabinti. - Sporto žinių redak- 
toriui, kuris giliai įkvėpė ruošdamasis toliau ginčytis dėl 
pasmaugto kriketininko, pasakė: — Liaukis, Vili. Būk re- 
alistas. Šešias dienas rašėme apie Flemingo mirtį pir- 
mame puslapyje. Istorija jau nuvalkiota. Bet šitai... Ma- 
nau, reikia nuotraukos. Defis kalba su spaudos atstovais. 
Jo klausia, kaip jis gyvenąs. Kaip jautiesi dulkindamasis 
automobiliuose su pagyvenusiais vyrais? Jis atsako: „Juk 
reikia gyventi, ar ne?“ Tokia mūsų antraštė. Su tinkamu 
komentaru šeštame puslapyje apie torių Vyriausybės nu- 
varytą ekonomiką ir ko dėl to tenka griebtis paaugliams. 
Rodnis gali parašyti. 

— Džiaugčiausi bet kuriomis kitomis aplinkybėmis, — 
linksmai pasakė Rodnis. —- Tačiau šiuo atveju po straips- 
niu turėtų būti Denio pavardė. Jo plunksna kur kas ašt- 
resnė už mano, 0 toriai nusipelnė pylos nuo tikro meist- 
ro. Ką pasakysi, Deni? Ar rašysi? — Kalbėdamas įsidėjo į 
burną šokolado gabalėlį. Nutaisė susirūpinusią miną. — 
Šiandien atrodai nusibaigęs. Susigriebei kokią ligą? 

Laksfordas apdovanojo Rodnį tiriamu penkių sekun- 
džių žvilgsniu. Rodnis norėjo štai ką pasakyti: „Atšipo 
dantys, Deni? Per skystos blauzdos?“ — bet pristigo drą- 


-* Animacinio filmo herojus, kvailas ančiukas, painiojantis garsus. 

sos prabilti taip atvirai. Laksfordas susimąstė, ar nesu- 
kaupęs kartotekose pakankamai purvo tam kirminui iš- 
mesti iš darbo. Vargu. Rodnis per daug gudrus. 

— Larnsis užims pirmą puslapį, - pasakė Laksfordas. — 
Išspausdinkite vaikėzo nuotrauką. Man reikės natūralaus 
dydžio antraštės ir nuotraukos maketo prieš spausdinant. 
Kriketą grąžinti į sporto skyrių. - Ir apžvelgė kitas isto- 
rijas, nežiūrėdamas į užrašus. Verslas, politika, žinios iš 
pasaulio, nusikaltimai. Galėjo pasižiūrėti į užrašų knyge- 
le, redaktoriai būtų jį gerbę nė kiek ne mažiau, tačiau 
norėjo, kad Rodnis pamatytų ir prisimintų, kas ką tvarko 
laikraštyje. 

Pasitarimas baigėsi, pasigirdo šiūravimas kojomis, 
sporto žinių redaktorius niurnėjo dėl „elementaraus pa- 
dorumo“, o fotografijų skyriaus redaktorius, aidint švil- 
pimui, sušuko naujienų skyriun: 

— Kur Diksonas? Man reikia didelės Defio nuotrau- 
kos. 

Sara Heplšort susirinko popierius, pokštaudama su nu- 
sikaltimų 1r politikos skyrių redaktoriais. Visi trys pasu- 
ko prie durų ir prasiskyrė praleisdami Laksfordo sekre- 
torę. 

— Telefonas, - tarė ponia Voles. - Pirma sakiau, kad jūs 
pasitarime ir bandžiau paklausti numerio, bet jis nesakė. 
Skambino dar du kartus. Dabar laukia. 

— Kas? - paklausė Laksfordas. 

— Nepasakė. Tik kad nori su jumis pasikalbėti apie... 
vaiką. —- Ji pamojavo ranka priešais veidą, it vaikytų uo- 
dus, ir sutrikusi išraiška dingo. — Taip ir pasakė, pone Laks- 
fordai. Manau, kad jis turi omeny tą vaikiną, kuris... aną 
naktį... geležinkelio stoty... - Ji paraudo. Ne pirmą kartą 
Denis Laksfordas nusistebėjo, kad ponia Voles taip ilgai 

ištvėrė šiame laikraštyje. Jis ją paveldėjo iš pirmtako, ku- 
rį ne kartą prajuokino jos subtilus jautrumas. — Sakiau jam, 
ta istorija užsiima Mičas Korsikas, bet jis tvirtina, kad jūs 
tikrai nenorėsite, jog jis šnekėtų su Korsiku. 

— Nori, aš atsiliepsiu, Deni? — paklausė Rodnis. — Nė- 
ra reikalo, kad kiekvienas skiltas perėtas panorėjęs pri- 
siskambintų redaktoriui. 

Tačiau Laksfordas pajuto, kaip susitraukė pilvo rau- 
menys pamanius, ką gali reikšti žodžiai „nori pasikalbėti 
apie vaiką“. 

— Atsiliepsiu aš, — tarė jis. - Sujunkite. — Ir ponia Vo- 
les grįžo prie stalo sujungti. 

— Deni, tai pirmas toks įvykis, - pasakė Rodnis. - Skai- 
tyti laiškus — vienas dalykas, bet atsakinėti į skambu- 
čius?.. 

Telefonas suskambo. 

— Dėkui už rūpestį, Rodai, - tarė Laksfordas ir nuėjo 
prie stalo pakelti ragelio. Aišku, ponia Voles gali būti tei- 
si, gali skambinti dėl informacijos apie Defį, skambutis 
gali būti tik dar vienas neramios dienos reikalas. Pakėlė 
ragelį. - Laksfordas. 

— Tai kur istorija, Laksfordai? — paklausė vyriškas bal- 
sas. —- Aš ją užmušiu, jei neišspausdinsi. 


Atšaukus vieną susirinkimą ir atidėjus kitą, Ivei Bou- 
ven prieš penkias pavyko ištrūkti į „Harrods“. Paliko pa- 
vaduotoją sukti galvos dėl grafiko, atsiprašinėti telefonu, 
kurti pasiteisinimų; jis įtariai pasižiūrėjo, kai Ivė įsakė, 
kad jos paimti iškart privažiuotų automobilis. Iš Parla- 
mento aikštės į Vidaus reikalų ministeriją galima nueiti, 

ir Džoelis Vudvordas žinojo. Žinojo, ir kad jos glausta fra- 
zė: „Kai kas įvyko. Atšauk susirinkimą pusę penkių“ ne- 
turi nieko bendro su Vyriausybės reikalais. 

Žinoma, Džoelis spėlios. Pavaduotojas įtartinai do- 
mėjosi jos asmeniniais reikalais. Tačiau jis neuždavinės 
jai klausimų, į kuriuos atsakydama turėtų išradingai me- 
luoti. Jis niekam neprasitars apie savo įtarimus, jei to- 
kių jam kilo, kas čia skambino. Nebent grįžusią nerū- 
pestingai paklaus: „Susitikimas pavyko?“ 1r pabandys 
atspėti, ar sako teisybę. Gal kai kam paskambins ir pa- 
sidomės, kur ji buvo, ieškodamas neatitikimų tarp to, 
ką pasakys kiti ir ką pasakys ji. Tačiau išvadas Džoelis 
pasilaikys. Jis Už Karalienę ir Tėvynę, o dar labiau Už 
Darbdavę ir per daug vertino abejotiną savo darbo svar- 
bą, kad rizikuotų užsitraukdamas jos nemalonę. Džoe- 
liui Vudvordui labiau patiko šį bei tą Žinoti - tokioje si- 
tuacijoje tyla ir reikšmingas linktelėjimas paprastes- 
niems mirtingiesiems primintų, kad jis glaudžiai susi- 
jęs su vidaus reikalų ministro pavaduotojos reikalais, — 
negu būti pažemintam iki tarnybos, kai nežinai nieko ir 
turi pasikliauti vien protu ir darbu, jei nori įsitvirtinti 
įstaigos hierarchijoje. 

O vairuotojo darbas — vairuoti. Buvo įpratęs per vie- 
ną dieną vežioti ją po tokias skirtingas vietas kaip Betna 
Grinas, Meiferas ir Holovėjaus kalėjimas. Jis nesistebės 
įsakymu vežti ją į „Harrods“. 

Išleido ją prie „Hanso pusmėnulio“ durų. Į jos: „Dvi- 
re pro bronzines duris, ten stovėjo apsauga, besidairanti, 
ar kokie teroristai neketina sujaukti verslo reikalų, ir pa- 
suko prie eskalatorių. Buvo pavakarys, bet eskalatoriuo- 
se pilna pirkėjų, ir ji pasijuto suspausta tarp trijų nuo gal- 

vos iki kojų į plačius indiškus šalius įsisupusių moteriš- 
kių ir gagenančių, krepšiais apsikrovusių vokiečių. 

Ketvirtame aukšte ji prasibrovė pro glaustinukes, mau- 
dymosi kostiumėlius, merginas šiaudinėmis skrybėlėmis 
1r rastafarius ir pasuko prie elitinio skyriaus, už kurio 
juodų džinsų, juodų berankovių palaidinių, juodų bolero 
švarkelių, juodų liemenių ir juodų berečių madingą šio 
skyriaus klientūrą aptarnavo restoranas „Kelias vidun“. 

Pamatė, kad Denis Laksfordas jau sėdi. Jam pavyko 
gauti kampinį staliuką pilku viršumi, pusiau užstotą mil- 
žiniškos geltonos kolonos. Gėrė kažką putojantį iš aukš- 
tos taurės ir apsimetė, kad skaito valgiaraštį. 

Ivė nematė jo nuo tos popietės, kai jis sužinojo, kad ji 
nėščia. Per šituos dešimt metų jų keliai galėjo susikirsti — 
ypač kai jinai ryžosi atsidurti visuomenės akiratyje, — ta- 
čiau ji pasirūpino, kad taip neatsitiktų. Atrodė, jis irgi vi- 
siškai patenkintas laikydamasis nuo jos atokiau, o kadangi 
dirbdamas „Globe“, paskui „The Source“ redaktoriumi, 
tiesiogiai neprivalėjo trintis tarp politikų, jei nenorėjo, nie- 
kad daugiau nebedalyvavo torių konferencijoje ar kokia- 
me kitame subuvime, kur juodu būtų galėję susitikti. 

Pamatė, kad jis beveik nepasikeitė. Tie patys tankūs 
rusvi plaukai, tie patys dabitiški drabužiai, ta pati daili 
figūra, tos pačios per ilgos žandenos. Net - kai atsistojo 
jai priėjus prie stalo — tas pats dantytas randas ant smak- 
ro, muštynių Beiverstoko berniukų mokyklos miegama- 
jame pirmąjį mėnesį atminimas. Daugiau kaip prieš de- 
šimt metų jos viešbučio kambaryje Blekpule tarp sekso 
priepuolių jie lygino savo randus. Ją domino, kodėl jis 
neaugina barzdos savajam paslėpti. Jį domino, kodėl ji ne- 
šioja per ilgus kirpčiukus pridengti savajam, kertančiam 
dešinį antakį ir panašiam į žvaigždutę. 

— Deni, - pasakė sveikindamasi, bet nepaspaudė ran- 
kos. Pastūmė jo taurę į priešingą stalo pusę, kad veidu į 
parduotuvę sėdėtų jis, o ne ji. Pastatė „diplomatą“ ant 
grindų ir atsisėdo į jo vietą. - Galiu su tavim šnekėtis 
dešimt minučių. - Ji nustūmė valgiaraštį, o kai atėjo pa- 
davėjas, užsisakė: — Juodos kavos. Daugiau nieko. 

Kai padavėjas nuėjo, Deniui tarė: 

— Jei kur nors paslėpei fotografą įamžinti mudviejų 
švelnumo akimirkos rytdienos numeriui, nuoširdžiai abe- 
joju, ar mano pakaušis pakankamai skandalingas. O ka- 
dangi neketinu apleisti šios patalpos tavo lydima, progos 
parodyti skaitytojams, jog mus galbūt kas nors sieja, ne- 
turėsi. 

Denis, visada garsėjęs apsimetėlio talentu, suvaidino, 
kad jos žodžiai jį sutrikdė, įsidėmėjo ji. 

— Dėl Dievo, Evelina, aš tau ne dėl to skambinau, — 
tarė jis. 

— Nelaikyk manęs kvaile. Abu žinom, kieno pusėje ta- 
vo politinės simpatijos. Su džiaugsmu nuverstum Vyriau- 
sybę. Tačiau ar nemanai, kad jei paaiškės, kas tave sieja 
su Šarlote, gali žlugti ir tavo karjera? 

— Aš 1š pat pradžių sakiau, kad prisipažinčiau esąs jos 
tėvas, jei reikėtų... 

— Aš ne apie tai kalbu, Deni. Senovės istorija anaiptol 
ne tokia įdomi kaip dabartiniai įvykiai. Be abejo, žinai 
geriau už kitus. Ne, aš kalbu apie naujesnį tavo ryšį su 
Šarlote negu jos pradėjimas. - Ji atsargiai pabrėžė su gy- 
vybės davimu susijusį žodį- ir atsilošė kėdėje, kai buvo 
atnešta kava. Padavėjas prispaudė grūdelius metaliniu ka- 
vavirės stūmokliuku. Paklausė Denį, ar šis nenorėtų dar 
vieno „Perrier“, o kai Denis linktelėjo, nuėjo atnešti. Tuo 
tarpu Denis įdėmiai apžiūrinėjo Ivę. Jo žvilgsnis buvo su- 

glumęs, tačiau jis patylėjo, kol jie po valandėlės vėl liko 
vieni su savo gėrimais. 

— Naujesnio mano ryšio su Šarlote nėra, - pasakė. 

Ji mąsliai maišė kavą, irgi stebėdama jį. Kaktą ties 
plaukų šaknimis jam išmušė prakaito karoliukai. Ji spė- 
liojo, kodėl: nuo pastangų apsimesti ar iš susirūpinimo, 
pavyks ar nepavyks laimėti šį raundą, kol nepradėta 
spausdinti jo nešvankaus laikraščio rytdienos laida. 

— Ko gero, naujesnis ryšys egzistuoja, - atrėmė ji. — 
Ir norėčiau, kad žinotum, jog iš tavo užmačių nieko neiš- 
eis. Gali laikyti Šarlotę įkaite kiek nori, bandydamas man 
įsakinėti, Deni, tačiau tai nepakeis galutinio šio įvykio 
padarinio: teks ją grąžinti, 1r aš pasirūpinsiu, kad tave 
apkaltintų vaiko pagrobimu. O tai, mano nuomone, neiš- 
eis į naudą nei tavo karjerai, nei reputacijai. Be abejo, 
laikraštis, kurio redaktorius nebebūsi, turės medžiagos 
sensacingam straipsniui. 

Jo akys vis dar buvo įsmeigtos į jos, todėl ji pastebėjo, 
kaip staiga išsiplėtė vyzdžiai. Be abejo, jis bandė atspėti, 
ar ji taip kalbėdama blefuoja, ar ne. 

— Išprotėjai? - tarė. - Aš neturiu Šarlotės. Nelaikau 
jos uždaręs. Aš nepagrobiau Šarlotės. Po velnių, net ne- 
žinau... 

Jį pertraukė juokas prie gretimo staliuko. Ant kėdžių 
klestelėjo trys pirkėjos. Jos triukšmingai svarstė, kas 1a- 
biau tinka atgauti energijai po įtemptos popietės „Har- 
rods“, — vaisinis tortas ar citrinų pyragas. 

Denis palinko į priekį ir kapodamas žodžius išdėstė: 

— Evelina, velniai griebtų, verčiau išklausyk. Tai tie- 
sa. Tiesa. Aš nepagrobiau Šarlotės. Neturiu supratimo, 
kur ji yra. Tačiau kažkas tai žino ir skambino man prieš 
pusantros valandos. 

— Tu taip sakai, - atšovė ji. 

— Taip yra, - pareiškė jis. - Kuriam galui man to rei- 
kėtų? — Jis suglamžė servetėlę. Prašneko tylesniu bal- 
su: — Bent paklausyk. Gerai? - Dirstelėjo į gretimą sta- 
liuką, prie kurio pirkėjos viena po kitos garsiai rinkosi 
citrinų pyragą. Vėl atsisuko į Ivę. Slėpė nuo restorano ir 
jo lankytojų veidą ir žodžius, ir valandėlę jam pavyko su- 
vaidinti, — nepriekaištingai, mintyse ji pagyrė jį, - kad jam 
ne mažiau svarbu, jog niekas nesužinotų apie šį pasima- 
tymą. Atpasakojo savo tariamą pokalbį su pagrobėju. 

— Jis pasakė, kad nori išvysti visą istoriją rytdienos laik- 
raštyje, - kalbėjo Denis. - Pasakė taip: „Noriu faktų apie 
tavo pirmą vaiką laikraštyje, Laksfordai. Noriu, kad jie būtų 
pirmame puslapyje. Noriu, kad pats papasakotum visą i1s- 
toriją, papasakotum taip, kaip buvo, nieko neslėpdamas. 
Ypač jos pavardės. Aš noriu perskaityti jos pavardę. Noriu 
visos prakeiktos istorijos“. Pasakiau, kad gali būti neįma- 
noma. Pasakiau, kad turiu pirmiau pasikalbėti su tavim. 
Pasakiau, kad nesu vienintelis į šį reikalą įpainiotas as- 
muo, reikia atsižvelgti ir į motinos jausmus. 

— Koks tu geras. Visada didžiai rūpinaisi kitų jaus- 
mais. — Ivė dar įsipylė kavos ir įsidėjo cukraus. 

— Jis nepatikėjo, — pasakė Denis, nekreipdamas dėme- 
SiO į jos pašaipą. —- Paklausė, kada man rūpėjo motinos 
jausmai. 

— Koks jis įžvalgus. 

— Paklausyk, velniai rautų. Jis pasakė: „Kada tau nors 
kiek rūpėjo mama, Laksfordai? Kai ją tvarkei? Kai pasa- 
kei: „Pasišnekėkim“. Pasišnekėkim. Kurgi ne. Nors mirk 
iš juoko, šikniau“. Tada pamaniau... Evelina, tai žmogus, 
buvęs Blekpulo konferencijoje. Mudu, tu ir aš, ten šne- 
kėjomės. Nuo to ir prasidėjo. 

— Aš žinau, nuo ko prasidėjo, — tarė ji lediniu balsu. 

— Manėm, kad elgiamės atsargiai, bet, matyt, kažkur 
padarėm klaidą. Ir kažkas nuo tada iki šios akimirkos lau- 
kė progos. 

— Kam? 

— Tau sužlugdyti. Klausyk. - Denis su kėde prisislin- 
ko prie jos. Ji vos susilaikė neatsitraukusi. - Kad ir ką 
galvotum apie mano ketinimus, Šarlotės pagrobimas ne- 
susijęs su Vyriausybės nuvertimu. 

— Kaip drįsti užginčyti, kai tavo laikraštis apsiputojęs 
klykia apie Sinklerį Larnsį? 

— Situacija nė iš tolo neprimena Projumo. Taip, po at- 
sitikimo su Larnsiu Vyriausybė, Puoselėjanti Esmines 
Angliškas Vertybes, atrodo idiotiškai, tačiau galimybė, 
kad ji iš tiesų žlugs, menka. Dėl Larnsio ir dėl tavęs tik- 
rai nežlugs. Kalbama apie seksualines nuodėmėles. Tai 
ne tas pat kaip Parlamentui meluojantis parlamentaras. 
Neįsipainioję jokie rusų šnipai. Taigi čia ne sąmokslas. 
Asmeninis dalykas. Asmeniškai prieš tave ir tavo karje- 
rą. Turėtum suprasti. 

Kalbėdamas impulsyviai ištiesė ranką per stalą. Su- 
gniaužė jos pirštus. Ji juto jo karštį, jis greit kilo gyslo- 
mis, kol superšėjo gerklėje. 

— Prašom atitraukti ranką, - tarė žiūrėdama į šalį. Ka- 
dangi jis ne iškart tai padarė, vėl pažvelgė į jį. - Deni, aš 
pasakiau... 

— Girdėjau. —- Tačiau nė nekrustelėjo. - Kodėl tu ma- 
nęs taip nekenti? 

— Nebūk juokingas. Kad tavęs nekesčiau, turiu ištai- 
kyti laiko apie tave galvoti. Bet neištaikau. 

— Meluoji. 

— O tu apgaudinėji save. Atitrauk ranką, kol neapšuti- 
nau kava. 

— Aš tau piršausi, Evelina. Tu atsisakei. 

— Nepasakok mano gyvenimo istorijos, aš ją puikiai 
žinau. 

— Vadinasi, ne dėl to, kad mes nesusituokėm. Vadina- 
si, dėl to, kad žinojai, jog aš tavęs nemyliu. Ar tai įžeidė 
tavo puritoniškus principus? Vis dar tebežeidžia? Žinoji- 
mas, kad buvai mano seksualinis nuotykis? Kad miegojai 
su vyru, kuris širdies gilumoje tik norėjo tave išdulkin- 
ti? O gal pats veiksmas nebuvo toks svarbus kaip su juo 
susijęs malonumas? Beje, tavo malonumas. Manasis aiš- 
kus, nes yra Šarlotė. 

Ji pajuto norą staigiai numušti jo ranką. Jei būtų buvę 
ne tokioje viešoje vietoje, taip būtų ir padariusi. Net del- 
nas niežtėjo iš noro skelti jam per veidą. 

— Tu menkysta, - tarė ji. 

Jis atitraukė ranką. 

— Dėl kurio įžeidimo? Kad paliečiau tave tada? Ar kad 
paliečiau dabar? 

— Tu manęs nelietei, - atšovė ji. - Niekad. 

— Apgaudinėji save, Ive. Ar ne pati pasirinkai šiuos 
žodžius? 

— Kaip tu drįsti... 

— Ką? Sakyti tiesą? Kas buvo, tas buvo, ir abiem buvo 
malonu. Neperrašinėk istorijos, tau geriau jos neprisi- 
minti. Ir nekaltink manęs, kad galbūt vienintelį kartą gy- 
venime smagiai praleidai laiką. 

Ji stumtelėjo kavos puodelį į stalo vidurį. Jis atspėjo 
jos ketinimą ir atsistojo. Prie „Perrier“ taurės numetė 
dešimties svarų banknotą. 

- Šitas tipas nori, kad visa istorija būtų rytdienos laik- 
raštyje. Nori, kad ji atsidurtų pirmame puslapyje. Nori 
visos istorijos, nuo pradžios iki galo. Ketinu parašyti. Ga- 

liu sulaikyti spausdinimą iki devintos valandos. Jei nu- 
spręsi rimtai pagalvoti apie šį reikalą, žinai, kur mane 
rasti. 

— Didžiulis ego:zmas visada buvo nepatraukliausias ta- 
vo bruožas, Deni. 

— Kaip ir žūtbūtinis tavo noras paimti viršų. Tačiau 
šį kartą nebus tavo viršaus. Būtų gerai, kad suprastum, 
kol nevėlu. Juk ant kortos pastatytas kito gyvenimas. 
Ne tik tavo. 

Jis apsisuko ir nuėjo. 

Ji pajuto, kad sprando ir pečių raumenis traukia mėš- 
lungis. Pamaigė juos, kad palengvėtų. Denis Laksfordas 
įkūnijo viską — viską, ką ji vyrų niekino, ir šis susitiki- 
mas tik sustiprino jos nuomonę. Tačiau dabartinį postą ji 
prasimušė ne nuolaidžiaudama vyrų norui viešpatauti. Ir 
dabar neketino pasiduoti. Tegul spaudžia ją abejotinais 
grobiko laiškučiais, išgalvotais telefono skambučiais, vi- 
siškai įtikimai vaizduojamu tėvišku susirūpinimu. Tegul 
mėgina išjudinti jos motinystės instinktą, kuris, jo nuo- 
mone, moteriai įgimtas. Tegul vaidina pasipiktinusį, nuo- 
širdų, politiškai įžvalgų. Tačiau niekas neužbrauks papras- 
to fakto, kad šešis mėnesius Denio Laksfordo globoja- 
mas „The Source“ darė viską, ką galėjo, purvais drabs- 
tydamas Vyriausybę ir garbstydamas opoziciją. Ji tai Ži- 
no, kaip ir visi, kurie moka skaityti. Kaip gali Laksfordas 
manyti, kad vien dėl to, jog sugebėjo įpainioti Ivės Bou- 
ven dukterį, ji dabar viešai išpažins praeities nuodėmes, 
sužlugdys savo karjerą, o ant Vyriausybei sudeginti spau- 
dos kraunamo laužo atsidurs dar vienas žabų kūlelis... 
Nieko juokingesnio negalima sugalvoti. 

Juk iš esmės viskas dėl jo laikraščio. Dėl tiražų, poli- 
tinės padėties, reklamos pelno ir redaktoriaus reputaci- 

jos. Ji tik įkaitė Denio Laksfordo kovoje dėl galios. Ta- 
čiau jis padarė klaidą manydamas, jog ji leisis nustumia- 
ma į jo pageidaujamą vietą šachmatų lentoje. 

Kiaulė. Jis visada buvo kiaulė. 

Ivė atsistojo ir paėmė portfelį. Pasuko prie durų. De- 
nis buvo seniai išėjęs, todėl nebijojo, kad kas nors jos 
apsilankymą „Harrods“ susies su juo. Jam nepasisekė, 
pamanė ji. Ne viskas gyvenime klostosi taip, kaip jis pla- 
navo. 


"1 


Rodnis Aronsonas negalėjo patikėti savo akimis. Lin- 
dėjo už drabužių pakabų ir vitrinų su juodais galvos ap- 
dangalais nuo tada, kai Laksfordas įėjo į restoraną. Jis 
pražiopsojo moters atvykimą —- valandėlę jo stebėjimo 
postą buvo užstojęs suprakaitavęs krovikas, stumiantis 
pakabas su juodais dvieiliais švarkais sidabrinėmis lėkš- 
telių dydžio sagomis. O kai Ponas Prakaituotojas paga- 
liau nervingai sustatė dvi eiles pakabų su kelnėmis taip, 
kaip jam patiko, 1r Rodnis pabandė žmoniškai pasižiūrėti 
Į] ją, pamatė tik grakščią nugarą dailiai prigludusiu švar- 
keliu ir lygiai krintančius rudeninio buko lapų spalvos 
plaukus. Bandė dar ką nors įžiūrėti, bet nepasisekė. Ne- 
galėjo rizikuoti, kad jį pamatytų Laksfordas. 

Viena - stebėti, kaip įsitempia Laksfordo kūnas, su- 
skambus telefonui, stebėti, kaip jis apsuka kėdę, kad ne- 
simatytų veido, kaip pavaro jį glaustu: „Pasirūpink veda- 
muoju apie parsiduodantį vaikėzą, Rodni“, tykoti kaip ka- 
tinui, kol pelė Laksfordas išsmuks lauk ir pasigaus taksi 
Ladgeito aikštėje, sekti jį savu taksi it pigaus kriminali- 
nio filmo sekliui. Visa tai atleistina, tam tiktų antraštė: 

„Rūpinimasis laikraščio interesais“. Bet šitai... Šitai pa- 
vojinga. Pokalbis tarp „The Source“ redaktoriaus 1r Mo- 
ters Buko Lapų Plaukais buvo toks įtemptas, kad į galvą 
ateidavo mintis, jog susitikimas ne dalykinis, o tai valdy- 
bos pirmininkui jau būtų galima aiškinti laikraščio inte- 
resų išdavimu. Žinoma, to Rodniui ir tereikėjo. Progos 
nuversti Laksfordą ir užimti teisėtai priklausančią vado- 
vo vietą kasdieniniame naujienų apžvalgos susirinkime. 
Tačiau šis susitikimas, kurio liudininku jis tapo, - velniai 
griebtų kankinamą būtinybę laikytis atokiai, - atrodo kaip 
tikras meilės pasimatymas: sukištos galvos, palenktos 
nugaros, kad niekas nenugirstų uždusus tariamų žodžių, 
Laksfordas, pasukantis kėdę jos pusėn, švelni susilieti- 
mo akimirka — plaštaka ant rankos vietoj plaštakos po si- 
jonu. Ir visiškai nenuginčijamas dalykas: kad jie atvyko 
1r išvyko atskirai. Negali būti jokios abejonės. Denis laks- 
to paskui kažkokį sijoną. 

Tam šūdžiui protas pasimaišė, pamanė Rodnis. Kritiš- 
kai iš tolo sekė akimis moterį. Gražios kojos, dailus užpa- 
kaliukas, visa kita, sprendžiant iš griežtų kostiumėlio lini- 
jų, turbūt irgi neprasta. Tačiau nereikia užmiršti, kad Rod- 
nio namie laukia ir kasnakt aptarnauja Riebuilė Betsi, o 
Denio Laksfordo židinį kursto Fiona. Pasakiškoji Fiona. 
Dieviškoji Fiona. Praminta Skruostais, nes jokio madų žur- 
nalo viršelio iki jos nepuošė dailesni skruostikauliai. Kai 
namie laukia Fiona —- o Rodnis gyvai įsivaizdavo, kokiais 
drabužiais, su kokiomis mintimis ir kokių lūkesčių apimta 
nežemiškoji žavėtoja Fiona kasvakar pasitinka savo vieš- 
patį ir valdovą, grįžusį iš Flito gatvės, - ką, po velnių, da- 
ro Laksfordas, norėdamas kitai įkišti savo dešrelę? 

Rodnis nesuprato, kaip vyras gali apgaudinėti tokią 
moterį kaip Fiona, kaip vyrui gali net ateiti į galvą ap- 

gaudinėti tokią moterį kaip Fiona. Tačiau aistringas ro- 
maniukas, kai esi vedęs Skruostus, iš tiesų paaiškina 
Laksfordo pastarojo meto išsiblaškymą, įtartiną nervin- 
gumą ir paslaptingą dingimą vakar vakare. Anot įspūdin- 
gosios pačios, namie jo nebuvo. Anot naujienų apdoroji- 
mo centro smalsuolių, ir darbe nebuvo. Anot mobiliojo 
telefono, ir automobilyje nebuvo. Tada Rodnis manė, kad 
Laksfordas veikiausiai išlėkęs vakarieniauti. Tačiau da- 
bar neabejojo, kad jei ir buvo kur išlėkęs, tai tik su Mo- 
terim Buko Lapų Plaukais. 

Ji atrodė kažkur velniškai matyta, tik Rodnis neprisi- 
minė pavardės. Tačiau tikrai kažkokia garsenybė. Iš žy- 
miausių advokatų, o gal municipaliteto. 

Kai jie prisiartino prie eskalatorių, jis šonu prislinko 
artyn. Pavyko tik kartą dirstelėti į jos veidą, kai ėjo iš 
restorano, ir ji atsuko jam pakaušį. Jei kaip nors pavyktų 
keliolika sekundžių įsižiūrėti į ją, tikrai prisimintų pa- 
vardę, tuo neabejojo. 

Paaiškėjo, kad neįmanoma. Nebent pultų ant eskala- 
toriaus priešais ją ir atbulas leistųsi žiūrėdamas jai į vei- 
dą. Beliko eiti iš paskos ir tikėtis, jog ji kaip nors i1šsi- 
duos. 

Ji nusileido į pat pirmąjį aukštą su būriu pirkėjų, dau- 
guma jų, kaip ir ji, pasuko prie durų. Liulėjo žalių pirki- 
nių krepšių lava. Žmonės tratėjo tuzinu kalbų ir kaip pa- 
klaikę mosikavo rankomis, pabrėždami žodžius. Jis antrą 
kartą tą dieną prisiminė - pirmą kartą, kai kilo paskui 
Lakstordą į viršų, - kodėl kojos nekelia į „Harrods“. 

Buvo metas, kai pirmas aukštas kaip kūle primuštas, 
besistumdanti pirkėjų masė brovėsi prie durų. Kai Mo- 
teris Buko Lapų Plaukais išėjo kartu, Rodnis ėmė mels- 
tis, kad ji gatvėje pasuktų Naitsbridžo metro stoties link. 

Teisybė, sprendžiant iš rūbo, turėjo atvažiuoti limuzinu, 
taksi ar nuosavu automobiliu. Tačiau viltis visada gali- 
ma. Na, jei ji važiuos metro, jis eis įkandin. Reikės tik 
pasekti ją iki namų, o nustatyti, kas ji tokia, tebus forma- 
lumas. 

Tačiau viltis žlugo, kai jis atsidūrė prie durų į gatvę 
kokia dešimčia sekundžių vėliau už ją. Pasidairė šaligat- 
vyje pažįstamos plaukų spalvos, viltingai žvelgdamas į 
minias, pro Beizilio gatvės kampą sukančias į Naitsbri- 
džo stotį. Pamatė ją tarp Žmonių ir iš pradžių pamanė, 
kad ji paslaugiai važiuos metro. Tačiau kai paskui ją nu- 
turseno į „Hanso Pusmėnulį“, išvydo, kaip ji žygiuoja prie 
juodo „Rouverio“, iš kurio ropštėsi vairuotojas tamsiu 
kostiumu. Sėsdamasi į užpakalinę sėdynę, atsisuko į Rod- 
nį, ir valandėlę jis vėl išvydo jos veidą. 

Įsidėmėjo tiesius jį gaubiančius plaukus, vėžlio kiauto 
akinius, putnią viršutinę lūpą, smailų smakrą. Vilkėjo val- 
džios žmogaus drabužiais, nešėsi valdžios žmogaus port- 
felį, laikysena buvo kaip valdžios žmogaus, žengė ryžtin- 
ga, energinga eisena. Moteriškę, su kuria tas bjaurybė 
Denis Laksfordas ryžtųsi apgaudinėti žmoną, jis įsiVaiz- 
davo visiškai kitaip. Antra vertus, pargriauti ant lovos 
tokią moterį, be abejo, teikia primityvaus urvinio Žžmo- 
gaus pasitenkinimą. Rodniui nepatiko valdingos moterys. 
Bet Laksfordui, kuris pats valdingas, bandymas, pirma, 
atitirpdyti ją, antra, suvilioti ir, trečia, laimėti sukeltų be- 
protišką geismą. Taigi kas ji? 

Jis žiūrėjo, kaip jos automobilis įsmunka į šliaužiantį 
vėlyvos popietės eismo srautą. Kai važiavo pro šalį, Rod- 
nis susidomėjo nebe keleive, o vairuotoju ir pačiu auto- 
mobiliu. Tada ir pamatė lentelę su numeriu ir - dar svar- 
biau — paskutines tris numerio raides. Jo akys išsiplėtė. 

Šios raidės reiškė, kad „Rouveris“ priklauso tam tikram 
automobilių parkui. O jis kadaise ilgai bastėsi aplink Vest- 
minsterį ir tiksliai žino, kieno tas automobilių parkas. Pa- 
juto, kaip lūpos džiugiai užsirietė į viršų. Išgirdo, kaip 
sukikeno. 

Automobilis dingo už kampo, tačiau jo vaizdas liko Rod- 
nio galvoje. Kaip ir to vaizdo paaiškinimas. 

Numeris buvo vyriausybinis. Vadinasi, „Rouveris“ pri- 
klauso Vyriausybės automobilių parkui. Taigi Moteris Bu- 
ko Lapų Plaukais yra Vyriausybės narė. Taigi - apie tai 
pamanęs Rodnis neįstengė ir nesistengė nuslopinti 
džiaugsmo šūksnio — Denis Laksfordas, tariamai remian- 
tis leiboristų partiją, leiboristų laikraščio redaktorius, dul- 
kinasi su prieše. 


Priešo akivaizdoje 131 


D kos Ivės Bouven padė- 
Jėjui, kad palauks, kol parlamentarė grįš, Sent Džeimsas 
buvo apdovanotas nepritariamu kankinio žvilgsniu. 

— Kaip norite, - atsakė vyriškis. - Tada sėskitės te- 
nai. - Iš jo minos buvo galima numanyti, kad Sent 
Džeimsas čia reikalingas kaip kenksmingos dujos, sklei- 
džiamos kontoros centrinio šildymo. Jis toliau dirbo sa- 
vo darbą tokiu veidu, lyg norėtų parodyti, kokia našta 
visiems šis nenumatytas apsilankymas. Lakstė aplink 
kaip žaibas: nuo telefonų prie faksų, nuo kartotekų prie 
didžiulio kalendoriaus, kabančio ant sienos. Stebėdamas 
Jį, Sent Džeimsas prisiminė Baltąjį Triušį iš „Alisos ste- 
buklų šalyje“, nors iš pažiūros jis labiau priminė vėlia- 
vos stiebą, ant kurio išsipūtę plevėsavo tamsiojo alaus 
spalvos plaukai. 

Vaikinas pašoko tą akimirką, kai kokios dvidešimt mi- 
nučių po Sent Džeimso atvykimo į kontorą įžengė Ivė 
Bouven. Jis nudrožė per kambarį prie durų. 

— Jau norėjau paleisti jūsų pėdomis skalikus, - pasakė 
ir paėmė jos portfelį. Kalbėdamas peržiūrinėjo krūvelę 
telefono pranešimų. - Komiteto susirinkimas atidėtas 
rytdienai. Bendruomenių rūmų debatai prasideda šįva- 

kar aštuntą. Muitininkų delegacija norėtų įtraukti į die- 
notvarkę pietus, ne vakarienę. Lankasterio universite- 
tas norėtų, kad birželio mėnesį pasakytumėte kalbą Kon- 
servatorių feminisčių asociacijai. O ponas Harvis klau- 
sia, ar jūs artimiausią dešimtmetį ketinate atsakyti į jo 
klausimą, duotą Solsberyje: ar mums iš tikrųjų reikia dar 
vieno kalėjimo ir ar jis būtinai turi stovėti jo rinkiminėje 
apygardoje? 

Ivė Bouven išplėšė iš jo pranešimus. 

— Nemanau, kad per pastarąsias dvi valandas netekau 
sugebėjimo skaityti, Džoeli. Negi negalėtum nuveikti ko 
nors naudingesnio? 

Nuo priekaišto padėjėjo veidas akimirkai užsiplieskė 
pykčiu. 

— Virdžinija šiandien baigė darbą, ponia Bouven, - pa- 
reiškė oficialiu tonu. — Pamaniau, kad geriau nepalikti tuš- 
čios kontoros, nes šis ponas panoro laukti, kol grįšite. 

Sulig tais žodžiais Ivė Bouven pakėlė akis nuo prane- 
šimų ir išvydo Sent Džeimsą. 

— Eik vakarieniauti, — pasakė ji, nepakeldama į Džoelį 
akių. - Anksčiau kaip aštuntą man tavęs nereikės. Pra- 
šom čia, - pridūrė Sent Džeimsui ir nusivedė į kabinetą. 

Prieš duris stovėjo medinis rašomasis stalas, Ivė Bou- 
ven nuėjo prie bariuko, stovinčio už jo, ir iš termoso pr1- 
sipylė plastmasinį puodelį vandens. Pagraibė stalčiuje, 
ištraukė buteliuką aspirino, iškratė į delną keturias tab- 
letes. Išgėrusi jas susmuko į žalios odos krėslą už stalo, 
nusiemė akinius ir tarė: „Na?“ 

Iš pradžių Sent Džeimsas papasakojo, ką pasisekė at- 
kapstyti Helenai su Debora, dieną padirbėjus Merilbou- 
ne. Jis susitiko su jomis „Tekančios saulės“ užeigoje 
penktą valandą. Jos, kaip ir jis, neabejojo, kad surinkta 

informacija pradeda įgauti formą ir kad tai gali būti pėd- 
sakas, vedantis prie Šarlotės Bouven. 

Mergytę iš nuotraukos atpažino ne vienoje parduotu- 
vėje. Paprastai apie ją pasakydavo: „Pleputė“ arba: „Ši ma- 
žylė mėgsta pašnekėti“. Niekas nežinojo, kuo ji vardu, ta- 
čiau tie, kurie atpažino, beveik neabejodami: atsakė, kada 
matę ją paskutinį kartą. Ir „Kalifornijos picos“ Blendfordo 
gatvėje, ir „Varpų muzikos parduotuvės“ pagrindinėje gat- 
vėje, ir „Auksinio elnio“ žuvų su keptom bulvėm užkandi- 
nėje Merilbouno skersgatvyje pardavėjai galėjo tiksliai nu- 
rodyti, kada paskutinį kartą matė mergytę. Į piceriją ir mu- 
zikos parduotuvę Šarlotę atlydėdavo kita mergaitė iš Šv. 
Bernadetos, mergaitė, džiaugsmingai skatinusi Šarlotę 
Bouven švaistyti penkių svarų banknotus perkant jai pir- 
mojoje parduotuvėje picą ir kokakolą, antrojoje - kompak- 
tinius diskus. Tai vyko vienur pirmadienį, kitur antradienį 
prieš Šarlotei dingstant. „Auksiniame elnyje“ - užkandi- 
nėje arčiausiai muzikos mokytojo namų, taigi turbūt ir tos 
vietos, kur buvo pagrobta Šarlotė, - paaiškėjo, kad mer- 
gytė čia lankydavosi kiekvieną trečiadienį. Trečiadienį ji 
išberdavo ant stiklinio prekystalio saują lipnių monetų ir 
visuomet pirkdavo tą patį: maišelį keptų bulvių ir kokako- 
los. Šliūkštelėdavo ant bulvių tiek acto, kad žmogui jaut- 
resniais skonio receptoriais akys išvirstų ant kaktos, ir 
valgydama išeidavo. Savininkas, paklaustas, ar Šarlotės tuo 
metu, kai ji ateidavo apsipirkti, nelydėdavo kita mergytė, 
ilgai svarstė. Iš pradžių atsakė „ne“, paskui „taip“, tada 
„galbūt“, pagaliau pareiškė negalįs tikrai pasakyti, nes žuvų 
su keptom bulvėm užkandinė yra nuolatinė vietos „vel- 
niūkščių“ susibūrimų vieta po pamokų, o nūdienių mer- 
gaičių jis nebegalįs atskirti nuo berniukų, tuo labiau nega- 
lįs pasakyti, kas su kuo ateina. 

Vis dėlto picerijoje ir muzikos parduotuvėje Helenai 
su Debora apibūdino mergaitę, lydėjusią Šarlotę pasku- 
tinėmis dienomis prieš dingstant. Garbanoti plaukai, 
mėgsta raudonai violetines beretes, kurias kaitalioja su 
fluorescencinių spalvų lankeliais plaukams, smarkiai šla- 
kuota, o nagai nukramtyti iki gyvuonies. Be to, ji, kaip ir 
Šarlotė, vilkėjo Šv. Bernadetos mokyklos uniformą. 

— Kas ji tokia? —- paklausė Ivė Bouven. - Ir kodėl ji 
šlaistosi su Šarlote tuo metu, kai Šarlotė turėtų mokytis 
šokti ar sėdėti pas psichoterapeutą? 

Sent Džeimsas atsakė jai, kad, galimas dalykas, Šar- 
lotė vaikštinėdavo su ja prieš imdamasi tai popietei nu- 
matyto darbo. Abiejose parduotuvėse patvirtinta, kad 
mergaitės ten apsilankė koks pusvalandis po pamokų. 
Mergaitė, apie kurią kalbama, vadinosi Brigita Volters. 
Ar Ivė Bouven ją pažįstanti? 

Parlamentarė atsakė neigiamai. Nemačiusi tos mer- 
gaitės. Jai nelabai dažnai pasitaikanti proga pabūti su 
Šarlote, todėl kai ištaiko laiko, praleidžia jį dviese su 
dukterimi arba su dukterimi ir vyru, o ne su dukters 
draugėmis. 

— Taigi Britos jūs veikiausiai taip pat nepažįstate, — 
tarė Sent Džeimsas. 

— Britos? 

Jis išdėstė, ką žino apie Šarlotės draugę. 

— Iš pradžių maniau, kad Brita ir Brigita - ta pati mer- 
gaitė, nes ponas Čeimbersas sakė, kad Brita paprastai 
lydi Šarlotę į trečiadienio muzikos pamoką. 

— Bet ne ta pati? 

Sent Džeimsas papasakojo jai apie susitikimą su siau- 
bingai sloguojančia Brigita, kuri apkamšyta gulėjo lovoje 
Vimpoulo gatvėje. Jis kalbėjosi su mergyte, budriai ste- 

bimas jos senelės susuktais plaukais; ši sėdėjo supamo- 
joje kėdėje miegamojo kampe kaip įtari duenja. Vos įžen- 
gęs į vaiko kambarį, jis suprato, kad tai ir yra bevardė 
Šarlotės palydovė „Kalifornijos picoje“ ir „Varpų muzi- 
kos parduotuvėje“. Net jei jos plaukai nebūtų buvę gar- 
banoti it ką tik nukirpta vilna, net jei jos nebūtų išdavęs 
fluorescencinio žalumo lankelis plaukams, nagus ji kramtė 
taip nuožmiai, lyg vaidintų vodevilyje, ir liaudavosi tik 
tada, kai reikėdavo atsakyti į klausimą. 

Iš pradžių jis manė pagaliau susekęs Britą. Tačiau ji 
buvo ne Brita 1r Brita nebuvo jos pravardė. Ji pravardės 
neturinti, pranešė jam. Tiesą sakant, ji pavadinta senelio 
sesers švedės vardu, ši gyvenanti Stokholme su ketvir- 
tu vyru, septyniais kurtais ir turinti krūvas pinigų. Dau- 
giau negu Lotė Bouven, pasakė ji. Brigita su senele ap- 
lankanti senelio seserį per kiekvienas vasaros atostogas. 
O čia tetulytės nuotrauka, jei jis norėtų pasižiūrėti. 

Sent Džeimsas paklausė, ar ji pažįstanti Britą. Taip, 
pažįsta. Lotės draugė iš kažkurios valstybinės Merilbou- 
no mokyklos su mo7maliais mokytojais, apsirengusiais 
kaip žmones, o ne nukaršusiomis senomis poniomis, ku- 
rioms tyška seilės, kai kalba, - patikliai dėstė ji, reikš- 
mingai žvilgtelėjusi senelės pusėn. 

— Ar nenujaučiate, kokia tai galėtų būti mokykla? - pa- 
klausė Sent Džeimsas Ivę Bouven. 

Ji apgalvojo klausimą. 

— Galbūt Džefrio Šenklingo mokykla, - atsakė. Ji Kro- 
fordo aikštėje, netoli Edžver Roudo. Parlamentarė pami- 
nėjo ją kaip tikėtiną vietą, kurioje Sent Džeimsas galėtų 
rasti Britą, nes Šarlotė ten ir troško mokytis. - Labiau 
norėjo eiti į tą, o ne į Šventos Bernadetos mokyklą. Tie- 
są sakant, vis dar nori. Neabejoju, jog kai kurias šunybes 

iškrėtė tam, kad ją pašalintų iš Šventos Bernadetos ir 
man reiktų atiduoti ją į Šenklingo mokyklą. 

— Sesuo Agnetė iš tiesų sakė man, kad Šarlotė suvai- 
dinusi tikrą spektaklį, kai atsinešė į mokyklą jūsų kos- 
metiką. 

— Ji nuolat ima mano dažus. Arba juos, arba drabužius. 

— Jūs už tai ją barate? 

Ministro pavaduotoja nykščiu 1r smilium patrynė odą 
virš akių, lyg šauktųsi galvos skausmo. Vėl užsidėjo aki- 
nius ant nosies. 

— Ji nėra lengvai sudrausminamas vaikas. Rodos, nie- 
kad nesistengia įtikti ar gražiai eigtis. 

— Sesuo Agnetė sakė, kad Šarlotė buvo nubausta, kam 
paėmė jūsų dažus. Iš tiesų ji pasakė „griežtai nubausta“. 

Ivė Bouven įdėmiai, bet ramiai pasižiūrėjo į jį prieš 
atsakydama. 

— Nesu linkusi nepaisyti dukters neklusnumo, pone 
Sent Džeimsai. 

— Kaip ji paprastai elgiasi nubausta? 

— Paprastai ožiuojasi. Paskui paprastai vėl susiruošia 
ką nors i1škrėsti. 

— Ji buvo kada nors pabėgusi iš namų? O gal grasino 
pabėgti? 

— Matau, kad mūvite vestuvinį žiedą. Ar turite vaikų? 
Ne? Na, jei turetumėt, žinotumėt, kad įprastas vaiko, bau- 
džiamo už neklusnumą, grasinimas tėvams toks: „Aš pa- 
bėgsiu iš namų, tada jūs pasigailėsit. Pažiūrėsim, ar ne- 
pasigailėsit“. 

— Kaip Šarlotė galėjo susipažinti su ta kita mergaite, 
Brita? 

Parlamentarė atsistojo. Nerami nuėjo prie lango del- 
nais apgniaužusi alkūnes. 

— Be abejo, suprantu, kur jūs lenkiat. Šarlotė iškloja 
Britai, kad motina ją muša, - neabejoju, būtent taip ma- 
no duktė apibūdintų penkis gerus pliaukštelėjimus per 
užpakalį; beje, prilupau ją, tik kai nušvilpė lūpų dažus 
trečią kartą. Brita pasiūlo kaip reikiant pamokyti mamą. 
Taigi jos pasprunka ir laukia, kol mama pasimokys. 

— Verta pagalvoti. Vaikai dažnai ką nors padaro nelabai 
suprasdami, kaip jų poelgis paveiks tėvus. 

— Vaikai šitaip elgiasi ne dažnai. Jie šitaip elgiasi visą 
laiką. — Ji įdėmiai žvelgė 1 Parlamento aikštę apačioje. 
Paskui pakėlė akis ir, regis, įsižiūrėjo į gotišką Vestmins- 
terio rūmų architektūrą. - Jei ta kita mergaitė lanko Šen- 
klingo mokyklą, - tarė nenusisukdama nuo prieš akis at- 
sivėrusio vaizdo, - Šarlotė veikiausiai susitiko ją mano 
rinkiminės apygardos būstinėje. Ji ten būna kiekvieną 
penktadienį. Turbūt katras iš jos tėvų atėjo pas mane, o 
kol mes kalbėjomės, Brita slampinėjo aplink. Jei kyšte- 
lėjo nosį į posėdžių kambarį, pamatė pamokas ruošiančią 
Šarlotę. - Ji atsisuko nuo lango. - Bet šis reikalas nesu- 
sijęs su Brita, kad ir kas ji būtų. Šarlotė ne pas Britą. 

— Vis dėlto norėčiau su ja pasikalbėti. Jei ir yra kokia 
galimybė sužinoti, kaip atrodo asmuo, pagrobęs Šarlotę, 
tai tik iš jos. Galbūt jinai jį matė vakar po pietų. Ar anks- 
čiau, jei jis sekė jūsų dukterį. 

— Nėra reikalo ieškoti Britos norint sužinoti, kaip at- 
rodo Šarlotės pagrobėjas. Jūs tai jau žinote, nes buvote 
su juo susitikęs. Denis Laksfordas. 

Prie lango, įrėminta ankstyvo vakaro dangaus, ji pa- 
pasakojo jam apie pasimatymą su Laksfordu. Atpasakojo 
Laksfordo istoriją apie pagrobėjo telefono skambutį. Pa- 
sakė, kad Šarlotei grasinama mirtimi ir reikalaujama iš- 
spausdinti jos gimimo istoriją, parašytą paties Denio 

Laksfordo - su pavardėmis, datomis ir vietomis, - pirma- 
me rytdienos „The Source“ puslapyje. 

Išgirdus, kad vaikui grasinama mirtimi, Sent Džeim- 
so galvoje suskambo begalė pavojaus signalų. 

— Tai viską keičia, - tvirtai tarė. - Jai gresia pavojus. 
Mes privalome... 

— Niekai. Denis Laksfordas nori, kad aš manyčiau, jog 
jai gresia pavojus. 

— Ponia Bouven, jūs klystate. Ir mes skambiname po- 
licijai. Dabar. 

Ji vėl priėjo prie baro. Įsipylė dar vieną puodelį vandens. 
Išgėrė ramiai žiūrėdama į jį ir visiškai šaltai pasakė: 

— Pone Sent Džeimsai, gerai pagalvokite. Norėčiau at- 
kreipti dėmesį, kad lengvai galiu sutrukdyti policijai tirti 
šį reikalą. Pakaktų vieno telefono skambučio. Ir jei ma- 
not, kad aš negaliu —- ar neketinu —- to padaryti užimdama 
tokį postą Vidaus reikalų ministerijoje, tai nelabai išma- 
note, kas, ką ir kur valdo. 

Sent Džeimsas pajuto, kad jį užplūsta nuostaba. Ne- 
būtų galėjęs patikėti, jog tokiomis aplinkybėmis kokiam 
nors vyrui ar moteriai taip kietaširdiškai stigtų sveiko 
proto. Tačiau jai toliau kalbant, jis ne tik suvokė padėtį, 
bet ir suprato, kad veikti galima tik vienu būdu. Plūdo 
save, kam įsivėlė į šitą makalynę. 

Ji kalbėjo toliau, lyg būtų atspėjusi jo mintis ir žinotų, 
kokią išvadą jis priėjo. 

— Galite įsivaizduoti, kokią įtaką toks straipsnis pada- 
rytų pono Laksfordo laikraščio tiražui ir pajamoms už re- 
klamą. Vargu ar laikraštį mažiau pirks dėl to, kad jis pats 
glaudžiai susijęs su šia istorija. Priešingai, laikraštį vei- 
kiausiai dar labiau pirks dėl to, kad jis įsipainiojęs, ir jis 
žino. O, šiek tiek varžysis, kad viskas paaiškėjo, tačiau 

Šarlotė, šiaip ar taip, yra gyvas pono Laksfordo vyrišku- 
mo įrodymas, ir, manau, sutiksite, kad vyrai linkę bernio- 
kiškai — bet neilgai — drovėtis, kai išeina aikštėn, kokie jie 
šaunūs patinai. Mūsų visuomenėje kur kas didesnę kainą 
moka moteris, viešai atskleidusi, kad ji - nusidėjėlė. 

— Bet kad Šarlotė - pavainikė, ne paslaptis. 

— Ne. Iš tiesų. Paslaptis - kas jos tėvas. Būtent tą tė- 
vystę - ir nevykusį bei neginčijamai veidmainišką mei- 
lužio pasirinkimą — man prikiš kaip didžiausią nuodėmę. 
Mat kad ir ką manytumėte, tai susiję su politika, pone 
Sent Džeimsai. Ne su gyvybe ar mirtimi. Net ne su do- 
rove. Ir nors aš nesu tokia žymi politikė kaip ministras 
pirmininkas, vidaus reikalų ministras ar finansų minist- 
ras, už šią istoriją, išspausdintą tuoj pat po straipsnio apie 
Sinklerį Larnsį su parsiduodančiu vaikinuku, sumokėsiu 
savo karjera. O kol kas galėsiu Parlamente atstovauti Me- 
rilbounui. Rinkiminėje apygardoje, kurioje iš pradžių bu- 
vau išrinkta tik aštuonių šimtų balsų persvara, kažin ar 
bus reikalaujama, kad atsistatydinčiau 1r būtų surengti 
papildomi rinkimai. Tačiau labai didelė tikimybė, jog per 
kitus rinkimus komitetas manęs neperrinks. Ir net jei 
taip neatsitiktų, net jei Vyriausybei pavyktų atlaikyti šį 
smūgį, kaip jūs manote, į kokias politines aukštumas ga- 
lėsiu iškilti paskelbus apie mano smaginimąsi su Deniu 
Laksfordu? Turiu galvoj ne ilgą romaną, ne kvailą mote- 
rišką širdelę, sudužusią dėl vyro, kurį dievinau, bet ne- 
galėjau turėti, ne suviliotą Tesę iš tos velnio D'Erbervi- 
lių giminės. Kalbu apie seksą, šiurkštų, prakaituotą sek- 
są. Su, lyg tyčia, atviru konservatorių partijos priešu nu- 
meris pirmas. Ar jūs, pone Sent Džeimsai, nuoširdžiai 
manote, kad ministras pirmininkas mane už tai apdova- 
nos? Tačiau, neabejoju, sutiksite, kad pirmame puslapy- 
je būtų ką paskaityti. 

Sent Džeimsas pastebėjo, kad kalbėti ji baigė virpė- 
dama. Kai paleido alkūnes ir pasitaisė akinius ant nosies, 
rankos drebėjo. Ji apžvelgė kabinetą, užrašų knygelių, ap- 
lankų, ataskaitų, laiškų, nuotraukų ir įrėmintų garbės raš- 
tų kratinyje, regis, įžiūrėdama naujai apibrėžtas savo po- 
litinio gyvenimo ribas. 

— Jis pabaisa, - pasakė ji. - Šios istorijos neišspausdi- 
no anksčiau tik dėl vienos priežasties - metas buvo ne- 
tinkamas. Dabar, po skandalo dėl Larnsio 1r to vaikėzo, 
išmušė valanda. 

— Per pastaruosius dešimt metų būta ir kitų lytinio 
palaidumo demaskavimo atvejų, - priminė Sent Džeim- 
sas. - Sunku patikėti, kad Laksfordas būtų laukęs iki šiol. 

— Pažvelkite į apklausas, pone Sent Džeimsai. Minist- 
ro pirmininko reitingas dar niekad nebuvo toks žemas. 
Leiboristų laikraščiui nepasitaikys geresnės progos už- 
tvoti toriams beviltiškai viliantis, kad tokio smūgio pa- 
kaks visai Vyriausybei nuversti. Už tą smūgį, galvą gul- 
dau, atsakyti teks man. 

— Tačiau jei pagrobimą organizavo Lakstfordas, - ne- 
sutiko Sent Džeimsas, - jis pats rizikuoja viskuo. Atsi- 
durs kalėjime už vaiko pagrobimą, jei mums pavyks rasti 
įrodymų jam apkaltinti. 

— Jis — laikraštininkas, — pabrėžė ji. - Jiems viskuo ri- 
zikuoti — savaime suprantamas dalykas, jei tik gali para- 
šyti gerą straipsnį. 


—- 
Sent Džeimso dėmesį patraukė laboratorijos tarpdu- 


ry šmėstelėjęs geltonas chalatas, ir jis pakėlė akis. Tam- 
saus koridoriaus fone stovėjo Debora ir stebėjo jį. 

— Eisi gulti? — paklausė. - Vakar baisiai ilgai naktinė- 
jai. Ar ir vėl dirbsi lyg paryčių? 

Jis uždėjo didinamąjį stiklą ant plastmasinio maišelio 
su Deniui Laksfordui atsiųsta pagrobėjo žinute. Atsitie- 
sė ir krūptelėjo, nes per ilgai vienoje padėtyje buvusius 
raumenis sutraukė mėšlungis. Debora suraukė antakius, 
kai jis pakėlė rankas kaklo pamasažuoti. Priėjo prie jo ir 
švelniai jas nustūmė. Nubraukė į šalį per ilgus jo plau- 
kus, meiliai pakštelėjo į sprandą ir pati pradėjo maigyti. 
Jis atsilošė ir leido jai darbuotis. 

— Lelijos, — sušnibždėjo jis, kai raumenys pradėjo 
kaisti. 

— Kokios lelijos? 

— Tavo kvepalai. Man jie patinka. 

— Puiku, ypač jei jiems pavyktų įvilioti tave į lovą žmo- 
nišku laiku. 

Jis pabučiavo jai delną. 

— Jiems tai pavyktų bet kuriuo laiku. 

— Šiaip ar taip, miegamajame tai daryti būtų lengviau. 

— Miegamajame daug kas būtų lengviau, - atsakė jis. - 
Pasakyti, kas? 

Ji nusijuokė. Prisiglaudė ir apglėbė jo liemenį, krūti- 
ne jaukiai prisispausdama jam prie nugaros. 

— Ką dabar tiri? Per vakarienę buvai baisiai tykus. Tė- 
tis paskui klausė, gal tu staiga pasibjaurėjai jo antiena su 
apelsinais. Aš pasakiau, kad kol jis gamins antieną su apel- 
sinais iš vištienos, viskas bus gerai. Žinai, papasakojau 
jam apie antieną ir triušieną. Saimonas, sakau, nė nepa- 
lies antienos ar triušienos. Ar elnienos. Tėtis nelabai su- 
pranta. Bet juk jis niekad nesikraustė iš galvos dėl An- 
čiuko Donaldo, Tamperio ir Bembio. 

— Per didelė Volto Disnėjaus dozė vaikystėje. 

— Hm... Taip. Aš pati vis dar stengiuosi atsipeikėti po 
Bembio motinos mirties. 

— Neprimink man, - nusijuokė jis. - Turėjau tave kūk- 
čiojančią išnešti iš kino teatro. Net ledai negelbėjo. Jei 
būtum pasilikusi iki filmo galo, būtum pamačiusi, kad vis- 
kas baigėsi gerai. 

— Tačiau ta vieta pataikė kaip pirštu į akį, mano meile. 
Tuo metu. 

— Žinoma, paskui aš supratau. Nė metams nepraėjus 
po tavo motinos mirties... Kas buvo atsitikę mano sme- 
geninei? O tada maniau: „Nusivesiu Deborą per gimta- 
dienį pasižiūrėti gražaus filmo. Pats jį mačiau jos metų, 
1r labai patiko“. Maniau, kad tavo tėvas man galvą nuims, 
kai paaiškinau, kodėl tu tokia nusiminusi. 

— Jis tau seniai atleido. Kaip ir aš. Tačiau tavo suma- 
nymai, kaip turėtume švęsti mano gimtadienį, būdavo iš 
tiesų keisti. Mumijų apžiūra. Madam Tiuso siaubo kam- 
barys. Filmas, kuriame nušauna Bembio motiną. 

— Tai tik rodo, kaip aš gebu elgtis su vaikais, — tarė 
jis. - Gal ne taip ir blogai, kad mes jų ne... - Jis prikando 
liežuvį. Suėmė jos rankas, kol ji neatsitraukė. — Atleisk, — 
tarė. Ji ne iškart atsiliepė, todėl jis apsisuko ant tabure- 
tės, kad matytų jos veidą. Ji atrodė, lyg mintyse gromu- 
luotų jo žodžius, mėgintų, koks jų skonis 1r kokia esmė. — 
Atleisk, - pakartojo. 

— Tu tikrai norėjai tai pasakyti? 

— Ne. Šiaip leptelėjau. Tauškiau negalvodamas. Ne- 
prilaikiau liežuvio. 

— Aš nenoriu, kad kalbėdamas su manim galvotum, ką 
sakai. - Ji per žingsnį atsitraukė. Jos rankos — ką tik šil- 
džiusios jo kūną - sukiojo chalato dirželio mazgus. — No- 
riu, kad būtum, kas esi. Noriu, kad sakytum, ką manai. 
Kodėl nuolat stengiesi mane apsaugoti? 

Jis apgalvojo jos klausimus. Kodėl žmonės slepia min- 
tis vieni nuo kitų? Kodėl kalba miglotai? Ko jie bijo? Ži- 
noma, praradimo. Visi jo bijo, nors visi stengiasi atsilai- 
kyti, kai juos ištinka praradimas. Debora tai žino geriau 
už kitus. 

Jis ištiesė į ją rankas. Pajuto jos priešinimąsi. 

— Debora. Prašau, - tarė, ir ji priėjo. - Aš noriu to, ko 
tu nori. Bet, priešingai tau, netrokštu to labiau už viską 
pasaulyje. Labiau už viską pasaulyje trokštu tavęs. Kiek- 
vieną kartą, kai tu neišnešiodavai kūdikio, aš netekdavau 
dalelės tavęs. Nenorėjau, kad ir toliau taip būtų, nes žino- 
jau, kuo viskas baigsis. Galėjau taikstytis su dalies tavęs 
praradimu, tačiau žinojau, kad neištversiu netekęs tavęs 
visos. Ir tai, mano meile, yra neatsargi teisybė. Tu nori 
vaikų bet kokia kaina. Man kaina kartais atrodo per didelė. 

Jos akys buvo pilnos ašarų, ir jis, apimtas vis didėjan- 
čios nevilties, pamanė, kad dabar laukia dar vienas skaus- 
mingas ginčas su žmona, ginčas, galintis trukti iki auš- 
ros, neišsprendžiamas ginčas, nesuteiksiantis nė vienam 
ramybės, sukelsiantis jai dar vieną ilgą depresiją. Tačiau 
ji nustebino jį - taip dažnai atsitikdavo. 

— Dėkui, —- sušnibždėjo ji. Čhalato rankove nusišluos- 
tė akis. - Tu iš tiesų esi nuostabiausias vyriškis. 

— Šiąnakt nesijaučiu itin nuostabus. 

— Matau, kad ne. Kažkas tave slegia nuo to laiko, kai 
grįžai namo, tiesa? Kas? 

— Vis didėjantis nerimas. 

— Šarlotė Bouven? 

Jis papasakojo jai apie pokalbį su mergytės motina. 
Papasakojo, kad Šarlotei grasinama mirtimi. Pamatė, kaip 
ji susirūpino. 

— Mano padėtis be išeities, - paaiškino jis. —- Turiu su- 
rasti vaiką. 

— Gal paskambinti Tomiui? 

— Beprasmiška. Užimdama tokį postą Vidaus reikalų 
ministerijoje, Ivė Bouven gali amžiams palaidoti polici- 
jos tyrimą. Ir ji neleido man suabejoti, kad taip padarys. 

— Tai ką mums daryti? 

— Viltis, kad Bouven teisi, ir žygiuoti toliau. 

— Bet tu nemanai, kad ji teisi? 

— Nežinau, ką ir manyti. 

Jos nugara sulinko. 

— Oi, Saimonai, - tarė, - Dieve mano. Aš tave įstūmiau 
į šią košę, ar ne? 

Sent Džeimsas negalėjo paneigti, kad ėmėsi šios by- 
los jos prašomas, bet žinojo, kad maža laimės ir daug ne- 
teks kaltindamas Deborą ar save. Todėl tepasakė: 

— Blaiviai mąstant galima sakyti, kad padarėme šiokią 
tokią pažangą. Žinome kelią, kuriuo Šarlotė eidavo namo 
iš mokyklos ar muzikos pamokos. Žinome parduotuves, į 
kurias ji užsukdavo. Susekėme vieną jos draugių ir daug- 
maž nujaučiame, kur rasti kitą. Tačiau man neramu dėl 
to, kur mes einame. 

— Tai dėl to vėl tyrinėji raštelius? 

— Aš vėl tyrinėju raštelius, nes negaliu sugalvoti, ką 
šiuo metu dar galima nuveikti. Ir būtent tai man nepatin- 
ka daug labiau už nerimą dėl savo visos dienos darbo. — 
Jis praėjo pro ją ir išjungė dvi galingas lempas, akinamai 
šviečiančias ant laboratorijos stalo, paliko tik švelnesnę 
šviesą skleidžiančius šviestuvus palubėje. 

— Tikriausiai Tomis, tirdamas bylą, visą laiką taip jau- 
čiasi, - tarė Debora. 

— Jam tai įprasta, nes jis — policijos inspektorius. Turi 
kantrybės, reikalingos faktams rinkti, jungti jiems į vi- 
sumą ir įkalčiams lyginti. Aš neturiu tokios kantrybės. 

Ir abejoju, ar pajėgsiu ją išsiugdyti sulaukęs tiek metų. — 
Sent Džeimsas paėmė plastmasinius aplankus ir kitą ra- 
šysenos pavyzdį. Vėl uždėjo juos ant kartotekos spinte- 
lės prie durų. - Jeigu tai tikras pagrobimas, o ne, kaip 
įsitikinusi Ivė Bouven, Denio Laksfordo sumanyta ap- 
gaulė Vyriausybei sukompromituoti ir jo laikraščiui pasi- 
pelnyti, - reikia viską išsiaiškinti kuo skubiausiai, nors 
niekas, regis, to nejaučia, be manęs. 

— Atrodė, kad Denis Laksfordas jaučia. 

— Bet jis toks pat neperkalbamas dėl bylos tyrimo bū- 
do, kaip ir ji. — Jis grįžo prie laboratorinio stalo pas ją. — 
Dėl to šita makalynė ir kelia nerimą. O nerimas man ne- 
patinka. Nepatinka blaškymasis. Negaliu susikaupti. La- 
bai to nemėgstu, juk paprastai mano gyvenimas ramus it 
Šveicarijos oras. 

— Nes kulkos, plaukai ir pirštų atspaudai negali su ta- 
vim ginčytis, - atšovė ji. - Jie neturi požiūrio, kurį rei- 
kia išsakyti. 

— Aš įpratęs dirbti su daiktais, ne su žmonėmis. Daik- 
tai — pagalbininkai, nes nejudėdami guli po mikroskopu 
ar chromatografe. Žmonės nelinkę taip daryti. 

— Bet šiuo metu veiksmo būdas akivaizdus, ar ne? 

— Būdas? ' 

— Tęsti darbą. Turime pasidairyti Šenklingo mokyklo- 
je. Ir landynėse Jurgio gatvėje. 

— Landynėse? Kokiose landynėse? 

— Helena ir aš pasakojom tau apie jas šiandien po pie- 
tų. Bare. Negi neprisimeni? 

Tada jis prisiminė. Daug apleistų pastatų ir netoli Šv. 
Bernadetos mokyklos, ir netoli Deimjeno Čeimberso na- 
mo. Ir Helena, ir Debora, gerdamos arbatą, su įkarščiu 
kalbėjo apie juos. Pastatai buvo arti galimos pagrobimo vie- 

tos, pakeliui į vaiko namus, tačiau kartu tokie suirę ir iš 
pažiūros atstumiantys, kad atsitiktinis praeivis tikrai ne- 
panorėtų jų tyrinėti. Tačiau žmogui, ieškančiam slėptu- 
vės, jie būtų tobula Šarlotės dingimo galvosūkio detalė. 
Pastatų apžiūra nebuvo įtraukta į šios dienos darbotvarkę, 
todėl Helena su Debora atidėjo tai rytojui nusprendusios, 
kad dirbti apsitempus mėlynais džinsais, treningais, apsi- 
avus storos drobės sportbačiais guminiais padais ir pasiė- 
mus prožektorius bus lengviau. Sent Džeimsas atsiduso 
supykęs ant savęs, kam užmiršo tuos pastatus. 

— Dar viena priežastis, kodėl negalėčiau tikėtis sėk- 
mės, tapęs privačiu sekliu, - tarė jis. 

— Taigi žinome, kuria kryptimi pasukti. 

— Jaučiuosi dėl to nė kiek ne geriau. 

Ji palietė jam ranką. 

— Aš pasitikiu tavim. 

Tačiau balsas išdavė nerimą, nes aušo antroji diena, o 
vaiko gyvybė tebekybo ant plauko. 


—"N— 


Šarlotė išniro iš miego kaip iš vandens Fermeno įlan- 
koje, plaukdama prie valties, kai atostogavo Gernsyje. 
Tačiau, priešingai vasaros atostogoms Gernsyje, išniro į 
tamsą. 

Atrodė, burna prisivėlusi katės plaukų. Atrodė, ant akių 
kampučių kažkas užlašino klijų. Atrodė, galva sunkesnė 
už miltų maišą, į kurį įsirausdavo ponia Magir, ruošda- 
masi kepti pyragaičius. O rankos buvo tokios pailsusios, 
kad tik vargais negalais įstengė pakelti dvokiančią vilno- 
nę antklodę ir stipriau apsupti drebantį kūną. Mėšlungis 
sutraukė, pamanė ji ir beveik išgirdo senelę sakant se- 

neliui: „Piteri, ateik pažiūrėti į vaiką. Man rodos, ji su- 
sirgo“. 

Iš pradžių jai apsvaigo galva. Paskui ėmė drebėti ko- 
jos. Ji nenorėjo sėdėti ant plytinių grindų, bandė susiras- 
ti kelią atgal prie dėžių, kad galėtų ant jų atsisėsti. Bet 
kažkodėl apsisuko ir užkliuvo už antklodės, kurią jis pa- 
liko ant grindų. Buvo visiškai užmiršusi antklodę. Jos 
kraštai permirko, nes ji išpylė ant jų vandenį iš kibiro, 
kai nusprendė jį paversti klozetu. 

Pagalvojusi apie vandenį, Lotė pabandė nuryti seilę. 
Jei nebūtų jo išpylusi, turėtų ko atsigerti. Sunku pasaky- 
ti, kada dabar jai duos vandens, obuolių sulčių ar sriubos, 
kad išnyktų katės plaukai burnoje. 

Brita buvo įsitikinusi, kad viską žino. Visada sakyda- 
vo: „Nori, kad būčiau tavo geriausia draugė, tiesa?“ To- 
dėl kai Brita liepdavo: „Padaryk tai, Lote Bouven“ arba: 
„Tučtuojau tai padaryk“, Lotė paklusdavo. Juk nuostabu 
būti kieno nors geriausia drauge. Geriausia draugė - tai 
kvietimas į gimtadienio vakarėlį, žaidimai dviese, kuo 
nors apsimetus, kikenimas naktį, likus nakvoti pas drau- 
gę, atvirukai per šventes ir išsipasakotos paslaptys. Lo- 
tei labiau už viską pasaulyje reikėjo geriausios draugės. 
Todėl ji ir elgėsi taip, kad įsigytų tokią draugę. 

O gal Brita kaip tik nebūtų išpylusi vandens. Gal ji 
būtų šlapinusis jam matant, šlapinusis į aštuonkojo bur- 
ną, kurią jis pastatė ant grindų, šlapinusis ir juokusis jam 
į akis. Gal stengusis paieškoti, ar nėra, kuo galima pasi- 
naudoti. O gal nesukusi galvos, galima ką nors panaudoti 
ar ne. Gal būtų viso labo pritūpusi prie tų medinių dėžių 
1r palikusi klaną. Jei Lote būtų taip elgusis, dabar turėtų 
vandens atsigerti. Gal vanduo buvo nešvarus. Gal sūro: 
kas. Tačiau katės plaukus gerklėje būtų ištirpdęs. 

— Šalta, — sukuždėjo ji. - Noriu gert. 

Brita paklaustų, ko ji tebeguli ant grindų, jei sušalo ir 
ištroško. Brita paklaustų: „Čia ne turistinė kelionė, Lo- 
te. Kodėl tu taip elgiesi? Kodėl esi tokia gerutė?“ 

Lotė žinojo. ką darytų Brita. Ji pašoktų ir apžiūrėtų 
kambarį. Ji surastų duris, pro kurias įėjo ir išėjo jis. Ji 
rėktų. Spiegtų. Daužytų į duris. Pasirūpintų, kad kas nors 
ją išgirstų. 

Lotė pajuto, kad akys merkiasi. Buvo per daug pailsu- 
si kovoti su ją supančia juoduma. Vis tiek nieko nesima- 
tė. Girdėjo spragtelėjimą ir suprato, kad jis ją užrakino. 
Išeities nėra. 

Žinoma, Brita tuo niekad nepatikėtų. Ji paklaustų: „Nė- 
ra išeities? Kas per kvanka! Jis įėjo. Jis išėjo. Surask du- 
ris 1r išlaužk. Negulėk inkšdama, Lote“. 

„Ne inkšdama“, - pamanė Lotė. 

Brita atšautų: „Inkšdama, inkšdama. Kokia tu lepšė““. 

Lotė stipriau apsisiautė antklode. Sušlapusios nuo 1š- 
pilto vandens vietos lipo prie kojų. Ji susirietė į kamuoliu- 
ką. Sugniaužė kumščius 1r pasikišo po smakru. Prispaudė 
kumščius prie gerklės, kad nebejaustų, kaip nori gerti. 

„Lepšė“, - šaipėsi Brita. 

— Ne lepšė. 

Ne? Tai įrodyk. Įrodyk, Lote Bouven. 

Įrodyk. Taip Brita visada gaudavo, ko nori. Įrodyk, kad 
tu ne lepšė, įrodyk, kad nori būti mano draugė, įrodyk, 
kad aš tau patinku labiau už visas kitas, įrodyk, kad moki 
išlaikyti paslaptį. Įrodyk, įrodyk, įrodyk, įrodyk. Supilk 
visą šampūną į vonią, kad virstų per kraštus ir atrodytų 
kaip sniegas. Nudžiauk geriausius motinos lūpdažius ir 
išsidažyk jais mokykloje. Išmesk kelnaites į klozetą ir 
visą dieną lakstyk be jų. Nušvilpk man vieną „Twix“... 


Priešo akivaizdoje 149 


ne, nušvilpk du. Juk geriausios draugės daro tokius daly- 
kus dėl viena kitos. Tai ir reiškia būti geriausia drauge. 
Negi nenori būti kieno nors geriausia draugė? 

Lotė nori. Labai nori. O Brita turi draugių. Brita turi 
šimtus draugių. Todėl Lotė, jei irgi nori turėti daugybę 
draugių, turi būti panaši į Britą. Brita jai tat kalė iš pat 
pradžių. 

Lotė atsirėmė rankomis į plytas ir atsikėlė. Galva svai- 
go lyg plaukiant banguojančia jūra. Pritraukė kelius prie 
krūtinės, kad grindis liestų tik pėdos ir užpakalis. Kai 
svaigulys praėjo, atsistojo. Susvyravo, bet nepargriuvo. 

Atsistojusi nežinojo, ką daryti. Neryžtingai žengė į 
tamsą, krutindama pirštus it vabalas antenas. Drebėjo nuo 
šalčio. Skaičiavo žingsnius. Colis po colio slinko į priekį. 
“Kokia čia vieta? - spėliojo ji. Ne urvas. Buvo tamsu 
kaip urve, bet urvuose nebūna plytinių grindų ir jie ne- 
turi durų. Tai kas čia? Kur ji? 

Ištiesusi rankas į priekį, priėjo sieną. Jos formos ir 
struktūra jai buvo pažįstamos, tokias jau buvo čiuopusi. 
Plytos, suprato. Šliurino palei sieną it aklas kurmis. Ran- 
kos slidinėjo paviršiumi, iš pradžių aukštyn, paskui že- 
myn. Ji ieškojo lango — sienose paprastai būna langai, ar- 
gi ne? - lentomis užkalto lango su plyšiu, pro kurį galėtų 
dirstelėti. 

Lango nebus, Lote, būtų pasakiusi Brita, Lotei tapš- 
nojant sieną ir ieškant. Pamatytum šviesos ruoželius, o 
šviesos ruoželių nėra, taigi nėra ir lango, o tu kvanka. 

Brita teisi. Tačiau Lotė surado duris. Jų medis buvo 
šiurkštus ir trenkė pelėsiais; ji apčiupinėjo jų viršų ir apa- 
čią, ieškodama rankenos. Pasuko ją —- nieko. Tada pradė- 
jo daužyti duris. Ir rėkė. „Išleisk mane! Mamyte! Ma- 
myte!“ 

Atsako nebuvo. Ji prispaudė ausį prie medžio, bet nie- 
ko neišgirdo. Dar kartą trenkė į duris. Iš dusliai nuo jos 
kumščių sudundėjusio medžio suprato, kad durys labai 
storos, kaip bažnyčios. 

Bažnyčia? Gal ji požemyje? Kur laidojami numirėliai? 
Brita būtų tik pasijuokusi. Dar ji būtų ėmusi stūgauti it 
koks vaiduoklis ir perlėkusi per kambarį su paklode ant 
galvos. 

Lotė susigūžė pagalvojusi apie lavonus ir šmėklas. Ji 
emė slinkti greičiau. Galvojo: laukan, laukan, laukan. Rei- 
kia ištrūkti laukan. Ir šliaužė palei sieną, kol užsigavo 
skaudamą kelį. 

Krūptelėjo, bet nesudejavo ir nesuriko. Tik ištiesė 
ranką nustatyti, į ką atsitrenkė. Irgi medis, bet ne 
šiurkštus kaip dėžių. Pirštai greit apčiupinėjo jį. Panašu 
į lentą. Dviejų plaštakų pločio. Virš šios kita lygiai to- 
kio pat pločio lenta. Žemiau trečia. Ketvirta, rodos, ei- 
na įstrižai sienos... 

Laiptai, pamanė ji. 

Ėmė ropštis jais. Buvo baisiai statūs, panašesni į ko- 
pečias, ne į laiptus. Teko lipti ne tik kojomis, bet ir ran- 
komis. Kopdama prisiminė vienos dienos kelionę į Grin- 
vičą, burlaivį „Kati Sark“ ir ropštimąsi į laivą lygiai to- 
kiais laiptais. Bet juk ji negali būti laive, tiesa? Laive iš 
plytų? Toks nuskęstų kaip akmuo. Nė sekundės neišsi- 
laikytų. Be to, jei čia laivas, negi ji nejaustų jūros po ko- 
jomis? Negi grindys nesiūbuotų? Negi negirdėtų medi- 
nių stiebų girgždesio ir neužuostų sūraus oro? Negi ji... 

Galva atsitrenkė į lubas. Sukliko iš nuostabos. Pasi- 
lenkė. Susimąstė, kokie laiptai veda į lubas, 0 ne į laiptų 
aikštelę, kur gali daužyti į duris, —- ir suprato, kad jokie 
laiptai neveda į lubas be kokio nors tikslo. Čia turi būti 

durys, turi būti, gal liukas kaip senelio klėtyje, ten rei- 
kėdavo kopėčiom lipti ant aukšto. 

Jos delnas apgraibė lubų viršų. Baigė lipti atsargiau. 
Čiuopė pirštais lubas, slinkdama nuo sienos lauko pusėn. 
Rado kažką panašaus į liuko kampą medyje. Paskui kitą 
kampą. Slinko rankomis nuo jų, stengdamasi rasti vidurį. 
Paskui stumtelėjo. Nesmarkiai, nes rankos drebėjo ir bu- 
vo kaip nesavos. Tačiau vis dėlto stumtelėjo. 

Pajuto, kad liukas pasiduoda. Pailsėjo ir vėl pabandė 
stumtelėti. Durys buvo sunkios, lyg ant jų būtų uždėtas 
svarmuo, kad ji negalėtų išeiti, kad liktų šioje vietoje, kad 
niekam neįkyrėtų. Kaip visada. Ir ji neteko kantrybės. 

— Mamyte! - pašaukė. - Mamyte, ar tu tenai? Mamy- 
te! Mamyte! 

Jokio atsako. Ji stumtelėjo dar kartą. Paskui užropojo 
į Viršų, įsirėmė nugara ir pečiais. Įsitempė ir iš visų jėgų 
pastūmė, po to dar du kartus, stenėdama it ponia Magir, 
kai stumdavo šaldytuvą, kad galėtų už jo išvalyti. Liukas 
girgžtelėjęs atsidarė. 

Svaigulys ir silpnumas akimirksniu dingo. Jai pavyko, 
pavyko be niekieno pagalbos. Net bet Britos patarimo. 

Ji užsikorė į patalpą viršuje. Tamsu, bet šviesiau nei 
apačioje. Neryškūs juodo stačiakampio kraštai už kokių 
trijų pėdų buvo apvedžioti blėsčiojančia suodinai pilka švie- 
sa. Ji prasibrovė iki stačiakampio ir pamatė, kad tai langas 
nišoje, storai užkaltas lentomis. Tačiau pakraščiais vis dėlto 
prasiskverbė šviesa. Tai ir buvo blėsčiojanti pilkuma, ku- 
rią ji išvydo: nakties tamsa lauke, išsklaidyta mėnulio ir 
žvaigždžių, kitokia nei vientisa juoda siena viduje. 

Padedama tos pilkos šviesos, šešėliuose Lotė ir be aki- 
nių kai ką pamatė. Vidury stovėjo stulpas. Jis buvo labai 
panašus į gegužės medį, kurį ji kartą matė kaimo ganyk- 

loje netoli senelio ūkio, tik daug storesnis. Virš jo ėjo 
stora sija, o virš sijos, beveik neįžiūrimas tamsoje, iš šo- 
no karojo kažkoks didžiulis ratas, panašus į skraidančiąją 
lėkštę. Gegužės medis kilo aukštyn prie rato ir išnyko 
tamsoje aukštai už jo. 

Lotė prislinko prie stulpo ir palietė jį. Šaltas. Jauti, 
kad metalas, o ne medis. Neglotnus metalas, tikriausiai 
senas ir surūdijęs. Prie pagrindo papilta kažkokios kvai- 
los lipnios medžiagos. Ji prisimerkusi pažvelgė aukštyn, 
iš paskutiniųjų stengdamasi įžiūrėti ratą. Regis, jame buvo 
didžiuliai dantys —- it milžiniško krumpliaračio. Stulpas ir 
krumpliaratis, mąstė ji. Apkabino stulpą ir spėliojo, ką 
radusi. 

Kartą buvo mačiusi laikrodžio vidų, laikrodžio nuo se- 
nelės svetainės židinio, išlenkto kaip banga. Dėdė Džo- 
natonas padovanojo jį senelei gimimo dienos proga, bet 
jis blogai ėjo, nes buvo senovinis. Todėl senelis jį išardė 
ant virtuvės stalo. Jį sudarė ratukai, pritaikyti prie kitų 
ratukų, ir visi kartu judino tiksėjimo mechanizmą. Tie 
ratukai buvo tokios pat formos kaip šis, dantyti. 

Laikrodis, nusprendė ji. Milžiniškas laikrodis. Įsiklau- 
sė, bene išgirs tiksint. Neišgirdo nieko. Nei tiksėjimo, 
nei taksėjimo, nei krumpliaračių girgždesio. Sugedęs, pa- 
manė. Kaip tas senelės laikrodis ant židinio. Tačiau šis, 
palyginti su senelės laikrodžiu ant židinio, buvo didžiu- 
lis. Gal bažnyčios laikrodis. Bokšto laikrodis, išdidžiai sto- 
vintis aikštės vidury. Arba pilies laikrodis. 

Pilys nukreipė jos mintis kita linkme. Požeminiai ka- 
lėjimai. Ugnies apšviesti kambariai, pilni dantuotų skri- 
dinių ir krumpliaračių, ratų ir smaigalių. Klykiantys kali- 
niai ir kalėjimo sargai odinėmis kaukėmis, reikalaujan- 
tys prisipažinti. 

Kankinimai, pamanė Lotė. Storasis stulpas, prie ku- 
rio glaudėsi, ir milžiniškas ratas Virš jo įgijo naują pras- 
mę. Ranka nusviro, ji atsitraukė nuo stulpo. Kojos pasi- 
darė kaip guminės. Gal būtų buvę geriau nežinoti. 

Staiga nuo grindų plūstelėjo šaltis ir sūkuriu apsiautė 
jai kelius. Paskui apatiniame kambaryje kažkas garsiai 
dunkstelėjo, net aidas atsimušė į sienas. Šaltį lydėjusį 
metalinį girgždesį pakeitė tyla. 

Lotė išvydo, kad grindų kvadratas, pro kurį ji įlindo, 
šviečia šokinėjančia šviesa. Paskui pasigirdo šnaresys, 
apačioje kažkas vaikščiojo apsivilkęs storais rūbais. Po 
to vyriškas balsas pasakė: „Kur po?..“, o medinės dėžės 
ant grindų sutrinksėjo ir sugirgždėjo. 

Jis mano, kad aš pabėgau, suprato Lotė. Taigi įmano- 
ma pabėgti. Ir jei ji neišsiduos, kad surado laiptus ir jais 
užkopė, jei neišsiduos, kad aptiko liuką, kai jis išeis jos 
ieškoti, susiras, pro kur pabėgti ir iš tikrųjų pabėgs. 

Ji šmurkštelėjo per kambarį ir tyliai nuleido liuką. At- 
sisėdo ant jo vildamasi, kad jos svoris neleis atidaryti, 
Jei Jis pabandys. 

Pro plyšius grindyse pamatė, kad šviesa ryškėja. Iš- 
girdo jo sunkius žingsnius ant laiptų. Sulaikė kvapą. Liu- 
kas trupučiuką pakilo. Nusileido, paskui vėl pakilo. 

— Velnias, - tarė jis. - Velnias. 

Durys vėl nusileido. Lotė išgirdo, kaip jis nulipa laip- 
tais. 

Sulig tuo girgždesiu dingo šviesa. Lauko durys atsi- 
darė ir užsitrenkė. Stojo tyla. 

Lotė norėjo ploti. Norėjo rėkti. Visiškai pamiršo ka- 
tės plaukus burnoje ir vikriai pakėlė liuką. Net Brita ne- 
būtų mikliau apsisukusi. Net Brita nebūtų jo taip šauniai 
apmovusi. Tiesą sakant, Brita veikiausiai būtų paleidusi 

jam į veidą kibirą ir nuskuodusi kiek kojos neša, bet Bri- 
tai nė į galvą nebūtų atėję jo pergudrauti, įtikinti, kad ji 
jau išnešė kudašių. 

Apačioje buvo tamsu, bet šįkart juoduma Lotės ne- 
gąsdino, nes ji žinojo, kad tamsa greitai išsisklaidys. Ap- 
čiuopom nusirabždino laiptais ir nukūrė prie medinių 
dėžių. Be abejo, durys ten. Dėžės slepia Lotės aukščio 
dureles. 

Lotė įrėmė petį į pirmąją dėžę. Negi Brita nenustebs 
išgirdusi apie šį nuotykį? Negi Čitas neapstulbs, kad Lo- 
tė laimėjo? Negi mamytė nesididžiuos dukra, kuri... 

Staiga žvangtelėjo metalas. 

Jos pusėn kaip kumščio smūgis lanku nuspriegė 
šviesa. 

Lotė žaibiškai apsisuko kumščiais užspaudusi burną. 

— Tik tėtis tave iš čia išvaduos, Lote, - pasakė jis. — 
Tau pačiai nepavyks. 

Ji sumirksėjo. Jis vilkėjo juodai. Nematė jo, tik pavi- 
dalą už žibinto. Nuleido kumščius. 

— Aš galiu ištrūkti, - pasakė ji. - Pamatysi, kad galiu. 
O kai ištrūksiu, mamytė parodys tau, kur pipirai auga. 
Ji — Vyriausybės narė. Ji sodina žmones į kalėjimą. Užra- 
kina juos Skrabse ir išmeta raktą, taip bus ir tau. Palauk 
tiktai. 

— Sakai, bus, Lote? Nemanau. Nebus, jei tėtis papasa- 
kos tiesą - o turėtų. Jis šaunuolis, tas tavo tetis. Aukš- 
čiausios klasės tipas. Bet niekas to niekad nežinojo, o da- 
bar jam pasitaikė proga atskleisti pasauliui savo darbus. 
Jis gali papasakoti tikrą istoriją ir išgelbėti savo mažę. 

— Kokią istoriją? - paklausė Lotė. - Čitas nepasakoja 
istorijų. Jas pasakoja ponia Magir. Ji išgalvoja istorijas. 

— Ką gi, tu padėsi tėčiui vieną sugalvoti. Eikš čia, Lote. 

— Neisiu, - atšovė Lotė. - Aš ištroškusi ir neisiu. Duok 
man atsigerti. 

Dunkst - jis kažką pastatė ant grindų. Koja pastūmė į 
šviesą. Aukštas raudonas termosas. Lotė nekantriai ženg- 
telėjo prie jo. 

— Puiku, - tarė jis. - Bet paskui. Kai padėsi tėčiui su- 
kurti istoriją. 

— Aš tau niekad nepadėsiu. 

— Ne? - Jis sučežino popierinį maišelį, vis dar menkai 
apšviestą. - Bulvių apkepas su mėsa, - tarė. - Šaltos 
obuolių sultys ir karštas bulvių apkepas su mėsa. 

(Gomurys ir gerklė vėl storai apsivėlė katės plaukais. 
O skrandis buvo tuščias, to ji iki šiol beveik nepastebėjo. 
Bet kai jis paminėjo bulvių apkepą, pilvas akimirksniu 
prilipo prie nugaros. 

Lotė žinojo, kad turi atsukti jam nugarą ir pasiųsti vel- 
niop, ir jei nebūtų taip ištroškusi, jei jos gerklė būtų pa- 
jėgusi nuryti seilę, jei pilvas nebūtų pradėjęs gurgti, jei 
ji nebūtų užuodusi bulvių apkepo, būtų taip ir padariusi. 
Būtų nusijuokusi jam į veidą. Būtų trypusi kojomis. Bū- 
tų Žviegusi ir klykusi. Bet obuolių sultys. Gaivios ir sal- 
džios, o paskui valgis... 

Ji nudrožė į šviesą, jo pusėn. Gerai. Ji jam parodys. Ji 
nebijo. 

— Ką turėčiau daryti? - paklausė. 

Jis nusijuokė. 

— Kaip smagu, - tarė. 

Buvo jau po dešimtos ry- 


to, kai Aleksandras Stounas nusirito prie didžiulės !10- 
vos krašto ir įbedė akis į žadintuvą. Nepatikliai spokso- 
jo į raudonus skaičius ir ištarė: „Velnias“, kai jų reikš- 
mė pagaliau prasiskverbė į smegenis. Jis nepabudo, kai 
Ivės žadintuvas ant naktinio staliuko sučirškė įprastą 
penktą valandą. Tuo pasirūpino beveik du trečdaliai bu- 
telio degtinės, išmauktos vakar vakare nuo devynių iki 
pusės dvylikos. 

Jis sėdėjo ir gėrė virtuvėje už kvadratinio staliuko lan- 
go nišoje su vaizdu į sodą. Pirmą stiklinę atskiedė apelsi- 
nų sultimis, bet paskui gėrė gryną degtinę. Jau dvidešimt 
keturias valandas jį buvo apėmusi, kaip pats sakė, Paga- 
liau Sužinotos Tiesos būsena, ir nuo sužinotos tiesos, 
svarstymų, ar ji turi ką bendro su Šarlotės buvimo vieta — 
tuo aistringai tikėjo Ivė, - pastangų nespėlioti, ką ryšium 
su ta tiesa reiškia žmonos veiksmai ir elgesys, jautėsi it 
paralyžiuotas. Norėjo veikti, bet neturėjo žalio supratimo, 
ką. Per daug klausimų baladojosi smegeninėje. Namie ne- 
buvo kam atsakyti į juos. Ivė Bendruomenių rūmuose įsi- 
vėlusi į debatus, kurie baigsis po vidurnakčio. Nusprendė 
gerti. Gerti ir pasigerti. Tuo metu tai atrodė vienintelė ir 


Priešo akivaizdoje 15/ 


geriausia priemonė išdildyti žinojimui, be kurio būtų ga- 
lėjęs išsiversti visą likusį gyvenimą. 

Laksfordas, galvojo jis. Denis Šūdžius Laksfordas. Iki 
trečiadienio vakaro jis net nežinojo, kas tai per tipas, ta- 
čiau nuo to laiko Laksfordas ir Laksfordo įsiveržimas į jų 
gyvenimą neišėjo jam iš galvos. 

Atsargiai atsisėdo. Žarnos apsivertė taikydamosi prie 
pasikeitusios padėties. Miegamojo baldai bangavo, net 
vertė vemti, iš dalies nuo degtinės, dar nevisiškai įsigė- 
rusios į kraują, iš dalies dėl to, jog dar neįsidėjo į akis 
lęšių. 

Jis paėmė chalatą ir pamažu nuleido kojas ant žemės. 
Nurijo šleikštulio gumulą ir nuslinko į vonią, kur atsuko 
čiaupus. Pažvelgė į savo atvaizdą vonios veidrodyje. Vaiz- 
das buvo miglotas, nes jis dar buvo be lęšių, bet ryškiau- 
sios detalės matėsi gana aiškiai: krauju pasruvusios akys, 
išvargęs veidas, oda, nukarusi po dešimties girtų iki są- 
monės netekimo valandų. Atrodau kaip šūdo pluta, pa- 
manė. 

Saujomis taškė ant savęs šaltą vandenį. Nusišluostė 
veidą. Įsidėjo lęšius ir siekė skutimosi reikmenų. Sten- 
gėsi įveikti šleikštulį 1r galvos skausmą, įsistebeilyda- 
mas į muilinamą veidą. 

Iš apačios sklido neaiškus triukšmas - lyg tyliai gie- 
dotų vienuoliai. Matyt, Ivė liepė poniai Magir kiek įma- 
noma pritildyti kasdienines maldas. „Ponas Stounas va- 
kar vakare blogai jautėsi, - turbūt pasakė išvykdama iš 
namų - prieš aušrą, kaip paprastai. - Jam reikia išsimie- 
goti. Nedrumskite ramybės“. Ir ponia Magir pakluso, vi- 
si paklusdavo, jei ką liepdavo Ivė Bouven. 

— Tau nėra reikalo susitikti su Deniu, —- pasakė jam. — 
Tai turiu sutvarkyti viena. 

— Manau, kad turiu teisę šį bei tą pasakyti tam bjaury- 
bei, juk pastaruosius šešerius metus pavadavau Šarlei 
tėvą. 

— Geriau nebus, jei pajudinsi praeitį, Aleksai. 

Dar vienas netiesioginis įsakymas. Nesiartink prie 
Laksfordo. Laikykis atokiai nuo to mano gyvenimo 
tarpsnio. 

Aleksas buvo ne iš tų, kurie ko nors vengia. Nebūtų 
prasimušęs į garsius verslininkus, jei būtų traukęsis at- 
gal, palikdamas kitiems kurti strategijas ir laimėti mū- 
šius. Vakare, kai dingo Šarlė, pragulėjęs lovoje į lubas 
įsmeigtomis akimis, mintyse kurdamas vieną planą po 
kito, kaip ją susigrąžinti sveiką ir gyvą, vakar, kad Ivė 
nusiramintų, kad padėtų jai apsimesti, jog viskas kaip pa- 
prastai, nes ji to atkakliai norėjo, išvažiavo į darbą. Ta- 
čiau devintą valandą kantrybė trūko. Jis nusprendė, kad 
neketina prastumti dar vienos beprasmiškos dienos ne- 
pamėginęs įgyvendinti bent vieno iš savo planų. Paskam- 
bino į ministeriją ir pareikalavo, kad jos pataikūnas pa- 
dėjėjas perduotų Ivei žinią į Bendruomenių rūmus. 

— Padarykite tai dabar, - pasakė Vudvordui, kai šis pa- 
žerė krūvą pasiteisinimų, kad juo atsikratytų. — Tučtuo- 
jau. Padėtis kritiška. Supratot? — Pagaliau pusę vienuoli- 
kos ji paskambino, ir jis iš balso suprato, jog mano Laks- 
fordą pasigailėjus ir grąžinus Šarlę. 

— Nieko naujo, - atsakė jis į jos tylų neramų klausi- 
mą: „Aleksai, kas atsitiko?“ 

Jos balsas pasikeitė. 

— Tai ko skambini? - Ir nuo jos tono bei degtinės jis 
padūko. 

— Nes mūsų duktė dingo, - pasakė perdėtai manda- 
giai. —- Nes ką tik sugaišau visą dieną spręsdamas pra- 

keiktas verslo šaradas, kaip paprastai. Nes nesikalbėjau 
su tavim nuo ryto ir norėčiau sužinoti, kas, po perkū- 
nais, dedasi. Teisingai, Ive? 

Įsivaizdavo, kaip ji dirsčioja per petį, nes jos balsas 
pasidarė dar tylesnis. 

— Aleksai, aš tau skambinu iš Bendruomenių rūmų. 
Ar supranti, ką tai reiškia? 

— Auklėk savo kolegas. Su manim tokie dalykai neiš- 
degs. 

— Patikėk, čia ne vieta ir ne laikas... 

— Beje, galėjai man pati paskambinti. Bet kuriuo šios 
prakeiktos dienos metu. Tada nebūtų iškilusi kebli pro- 
blema skambinti man iš sumautų Bendruomenių rūmų. 
Kur, be abejonės, bet kas gali pasiklausyti. Juk dėl to ne- 
rimauji, teisybė, Ive? 

— Tu gėrei? 

— Kur mano duktė? 

— Negaliu dabar apie tai kalbėti. 

— Tai gal man atvažiuoti? Visada gali pateikti naujau- 
sias žinias apie Šarlės dingimą, girdint kokiam Parlamente 
dirbančiam žurnalistui. Geras būtų straipsnis, teisybė? 
Bet aš, po velnių, pamiršau. Tu kaip tik nepageidauji 
straipsnių. Teisybė? 

— Nekalbėk taip su manim, Aleksai. Žinau, kad tu nu- 
siminęs, turi priežastį... 

— Labai dėkui. 

—... bet suprask, kad vienintelis būdas sutvarkyti šitą 
reikalą yra... 

—... elgtis taip, kaip nori Ivė Bouven. Taigi pasakyk, 
kiek dar leisi Laksfordui remti tave prie sienos? 

— Aš su juo mačiausi. Jis žino mano nuomonę. 

Alekso pirštai sugniaužė telefono laidą. Geriau čia būtų 
Laksfordo kaklas. 

— Kada su juo mateisi? 

— Šiandien popiet. 

— Ir? 

— Jis neketina jos grąžinti. Dabar. Bet galų gale turės 
tai padaryti, nes aš aiškiai pasakiau, kad nesielgsiu taip, 
kaip jis nori. Teisybė, Aleksai? Užteks to, ką pasakiau? 

Ji norėjo baigti pokalbį. Buvo aišku, jog trokšta grįžti į 
Bendruomenių rūmus. Dalyvauti debatuose, balsuoti, dar 
kartą įrodyti, kaip įspūdingai geba suriesti į ožio ragą prie- 
šininką su jo kvailais argumentais. 

— Aš noriu pasikalbėti su tuo bjaurybe. 

— Nieko gero iš to nebus. Nesikišk, Aleksai. Pažadėk, 
kad nesikiši. Prašau. 

— Neketinu išgyventi dar vienos tokios dienos. Šitos 
„darbo kaip niekur nieko“ nesąmonės. Kai Šarlė kažkur... 
Aš taip nenoriu. 

— Puiku. Ir nedirbk. Bet prie Laksfordo nesiartink. 

— Kodėl? - nesusilaikė nepaklausęs. Galų gale tai es- 
minis klausimas. — Tau jo reikia vienai? Tik sau? Kaip 
Blekpule, Ive? 

— Taip kalbėti bjauru. Baigiu šį pokalbį. Galėsime pa- 
sišnekėti, kai būsi blaivus. Rytą. 

Ir padėjo ragelį. O jis gėrė degtinę. Gėrė tol, kol vir- 
tuvės grindys pakrypo. Tada nusvirduliavo laiptais į vir- 
šų 1r nenusirengęs griuvo skersai lovos. Kažkada naktį 
ji, matyt, numovė jam kelnes, nuvilko marškinius, nuavė 
batus, nes iš lovos išropojo su trumpikėmis ir kojinėm. 

Maktelėjo šešias tabletes aspirino ir nuslinko atgal į 
miegamąjį. Rengėsi lėtai, laukdamas, kol aspirinas bent 
kiek apmalšins dundesį kaukolėje. Pramiegojo rytinį po- 
kalbį su Ive, bet ir gerai. Taip sugriuvęs su ja nesusily- 
gintų. Turėjo pripažinti, kad ji netikėtai pasielgė gailes- 

tingai ir leido jam miegoti, kol išsipagirios, užuot pažadi- 
nusi ir prispyrusi kalbėtis, nes to pokalbio jis labai at- 
kakliai reikalavo. Būtų jį sumalusi į miltus trimis ar ke- 
turiais sakiniais, nepanaudodama nė dalies savo proto. 
Svarstė, kokias išvadas iš to galima padaryti apie Ivę - ir 
apie jų santuoką, - jei ji nusprendė išeiti neparodžiusi, 
kieno viršus. Paskui susimąstė, kuriam galui svarsto, ko- 
kia jo santuoka, juk anksčiau apie tai niekad negalvoda- 
vo. Tačiau atsakymą į šią spėlionę jis žinojo, kad ir kaip 
stengėsi išmesti iš galvos, o kai nulipo į virtuvę, išvydo 
ant stalo laikraštį. 

Ponios Magir niekur nebuvo matyti, tačiau „The Sour- 
ce“ numeris gulėjo ten, kur jinai buvo jį palikusi. 

Velniškai keista, pamanė Aleksas. Kiek galėjo prisi- 
minti, ponia Magir atsinešdavo tą šlamštą į jų namus kiek- 
vieną dieną. Tačiau iki trečiadienio vakaro, kai Ivė tyčia 
atkreipė jo dėmesį į tuos laikraščius, jis nė karto nebuvo 
Į juos pažvelgęs. O, kartais užmesdavo akį į kokį straips- 
nelį, kai pasitaikydavo vynioti popieriun kavos tirščius. 
Nusišaipė pamanęs, kiek ponios Magir smegenų ląstelių 
žūsta kasdieną jį skaitant. Bet jį galima vertinti tik tokiu 
matu. 

Dabar laikraštpalaikis traukė jį kaip magnetas. Nepai- 
sydamas organizmo poreikio išgerti karštos kavos, nuė- 
jo prie stalo ir įsispoksojo į laikraštį. 

Gyventi reikia, ar ne? - rėkė ryški antraštė pirmame 
puslapyje po vaikinuko purpurinės odos drabužiais nuo- 
trauka. Vaikinas buvo nufotografuotas einant plytom grįs- 
tu taku iš namų su prieangiu; jis kvailai šypsojosi į foto- 
aparatą, lyg iš anksto žinotų, kas bus parašyta po jo nuo- 
trauka. Vadinosi Defis Djukeinas, ir laikraštis teigė, kad 
tai tas pats vaikinas, kuris buvo nutvertas automobilyje 

su Sinkleriu Larnsiu, Rytų Norfolko parlamentaru. Ant- 
raštė po nuotrauka reiškė, kad aplinkybės privertusios 
Defį Djukeiną - be išsilavinimo, nuolat be darbo, statis- 
tiškai iš tų, kurie darbo taip ir nesusiras, - reguliariai pre- 
kiauti savo palankumu ir taip užsidirbti pragyvenimui. 
Skaitytojas, panorėjęs atsiversti ketvirtą puslapį, būtų ra- 
dęs jame redakcijos skiltį, žiauriai kritikuojančią Vyriau- 
sybę, per kurią šimtai šešiolikmečių atsidūrė kritiškoje 
padėtyje. Štai kuo viskas baigėsi vadinosi redaktoriaus 
straipsnis. Bet pamatęs, kad jį parašė kažkoks Rodnis 
Aronsonas, o ne Denis Laksfordas, Aleksas jo neskaitė. 
Nes norėjo pažinti tik Den; Laksfordą. Dėl priežasčių, 
svarbesnių už Laksfordo politiką. 

Anot Ivės, jie dulkinosi kiekvieną naktį ir kiekvieną 
rytą. Ir ne dėl to, kad tas šiknius ją suvedžiojo, bet kad 
norėjo, kad jai jo reikėjo. Jie poravosi kaip gyvuliai ir jai 
nė per plauką nerūpėjo, nei kas tas Laksfordas, nei ko- 
kios jo pažiūros, kad tik gautų tai, ko jai iš jo reikėjo. 

Aleksas vartė laikraštį ir ieškojo. Neprisipažino, ko 
ieško, bet vis tiek ieškojo. Pervertė laikraštį nuo pra- 
džios iki galo, o kai visą peržiūrėjo, iškniso palmių plau- 
šų stovą ir ištraukė visus „The Source“ numerius, ku- 
riuos buvo atsinešusi ponia Magir. 

Taip ir matė viešbučio kambarį. Matė oranžines užuo- 
laidas ir neskoningus, standartinius netikro ąžuolo bal- 
dus. Matė į pasiutimą varančią netvarką, kurią Ivė palik- 
davo visur, kur atsidurdavo: portfelį, popierius, žurnalus, 
kosmetiką, batus ant grindų, plaukų džiovintuvą ant ko- 
modos, permirkusių rankšluosčių kupstelius. Matė sta- 
lelį ant ratukų su maisto likučiais. Vonios kambary palik- 
tos šviesos pluošte matė lovą ir suniurkytas paklodes. 
Mate net ją, nes žinojo - žinojo daugelį metų, - kad jos 

keliai pakelti, kojos apsivijusios jam liemenį, rankos jo 
plaukuose ar jam ant nugaros; ji stulbinamai greit pasi- 
tenkins džiugiai riktelėdama ir ištars: brangusis, ne, liau- 
kis, nebegaliu... ir daugiau jis nieko nebematė. 

Pasibjaurėjęs nušveitė laikraščius ant grindų. Šitas rei- 
kalas susijęs su Šarle, tarė stengdamasis įkalti tai sau į 
galvą. Šitas reikalas nesusijęs su Ive. Šitas reikalas ne- 
susijęs su laikotarpiu prieš dešimt metų, kai aš jos nepa- 
žinojau, kai apskritai nenutuokiau, kad ji egzistuoja, kai 
jos poelgiai ir meilužiai man nerūpėjo, kad ir kas ir kokia 
ji buvo... Tačiau čia šuo ir pakastas, ar ne: kas ir kokia 
kadaise buvo jo žmona, kas ir kokia yra dabar? 

Aleksas nuėjo kavos. Atsistojo prie kriauklės ir išgė- 
rė juodą ir be cukraus. Kaip tik tinka nors neilgam ati- 
traukti dėmesį nuo skaudžių minčių. Tačiau vienu mau- 
ku išgėręs kavą — net gomurį ir gerklę išsiplikė, — vėl pra- 
dėjo galvoti apie ją. 

Ar jis pažįsta ją? — svarstė. Ar apskritai įmanoma ją 
pažinti? Šiaip ar taip, ji politikė. Įpratusi prie chameleo- 
niškų savo profesijos reikalavimų. 

Susimąstė apie jos karjerą ir su tuo susijusius dalykus. 
Ji įstojo į Merilbouno konservatorių asociaciją, ten jie ir 
susipažino. Ji dirbo partijai jo pusėje. Pateisino pasitikėji- 
mą su kaupu ir taip dažnai, kad rinkėjų komitetas sulaužė 
tradiciją ir paprašė ją įtraukti savo pavardę į kandidatų są- 
rašą, ji pati nepasisiūlė. O jis buvo komiteto narys ir daly- 
vavo pasitarime prieš išrenkant ją Merilbouno konserva- 
torių kandidate. Girdėjo, kaip karštai ji gina partijos idea- 
lus. Jis pats pritarė jos griežtam požiūriui į šeimos vertę, 
į neįkainojamą smulkiojo verslo svarbą, į žalingas valsty- 
binės paramos puses, bet niekad nebūtų išsakęs savo po- 
žiūrio taip, kaip tai padarė ji. Rodos, ji žinojo, ko jos klau- 

sinės rinkėjų komitetas, kol jie patys to dar nebuvo nu- 
sprendę. Kalbėjo apie būtinybę atkovoti naktines gatves, 
vėl paversti jas saugiomis. Bendrais bruožais apibūdino, 
kaip ketina didinti partijos persvarą Merilboune. Apibrė- 
žė, kokiais būdais pasiryžusi remti ministrą pirmininką. 
Turėjo ką šmaikščiai pasakyti apie rūpinimąsi mušamo- 
mis žmonomis, lytinį švietimą mokyklose, abortus, sėdė- 
jimo kalėjime laiką, rūpinimąsi seniais ir ligoniais, mokes- 
čius, biudžeto išlaidas 1r naujovišką rinkimų kampaniją. 
Buvo guvi, protinga ir padarė komitetui įspūdį faktų išma- 
nymu. Aleksas žinojo, kad jai tai nesunku, todėl ir svars- 
tė: ar ji iš tiesų tiki tuo, ką sako? Ar ji pati tikra? 

Ir susimąstė, kas jam kelia didesnį nerimą: ar kad Ivė 
galbūt ne tokia, kokia dedasi, ar kad ji išsižadėjo savęs 
norėdama pasidulkinti su kažkokiu tipu, įkūnijančiu visa, 
kas jai grasu. 

Nes Laksfordas iš tiesų toks. Nebūtų šito laikraščio 
redaktorius, jei būtų kitoks. Jo politika aiški. Beliko per- 
prasti, kokia fizinė to vyriškio prigimtis. Mat suvokti jo 
fizinę prigimtį - tai jį suprasti. O suprasti būtina, jei jie 
ketina kada nors išsiaiškinti... 

Teisingai. Aleksas kandžiai nusišaipė. Pasveikino sa- 
ve visiškai praskydus. Nepraėjo nė trisdešimt šešios va- 
landos, ir jam pavyko iš mąstančios būtybės virsti nusi- 
tašiusiu kvėša. Širdį draskanti neviltis, kaip surasti duk- 
rą ir apsaugoti ją, virto neandertaliečio poreikiu rasti ir 
sunaikinti ankstesnį partnerės draugą. Neverta meluoti, 
jog su Laksfordu reikia susitikti, kad suprastum jį. Alek- 
sas nori su juo susitikti ir užvažiuoti kumščiu. Ir ne už 
Šarlę. Ne už tai, ką jis daro Šarlei. Už Ivę. 

Aleksas suprato, kad niekad neprašė žmonos pasaky- 
ti, kas Šarlotės tėvas, nes, tiesą sakant, nenorėjo to Ži- 

not:. Sužinojus reikia atitinkamai elgtis. O jis labai norė- 
jo nieko nežinoti ir nieko nedaryti. 

— Velnias, - sušnibždėjo. Pasilenkė virš kriauklės, iš 
abiejų pusių atsirėmęs rankomis į džiovinimo lentas. Gal- 
būt šiandien reikėjo eiti į darbą, kaip padarė žmona. Dar- 
be bent jau turi svarstyti visokius pasiūlymus. O čia nie- 
ko, tik mintys. Varančios iš proto. 

Reikia išeiti. Reikia kažką daryti. 

Įsipylė dar vieną puodelį kavos ir išgėrė. Pajuto, kad 
galva nebeskyla, o šleikštulys baigia praeiti. Suvokė, kad 
tebegirdi giedant vienuolius, ir pasuko ton pusėn - į sve- 
tainę. 

Ponia Magir klūpojo ant putnių kelių priešais kavos 
staliuką, kur buvo pastačiusi kryžių, kelias statulėles ir 
žvakių. Jos akys buvo užmerktos. Lūpos be garso krutė- 
jo. Tiksliai kas dešimt sekundžių rožinio karoliukas i1š- 
slysdavo jai pro pirštus, o iš po juodų blakstienų ištrykš- 
davo ašaros. Jos riedėjo apskritais skruostais lašėdamos 
ant megztinio, ir dvi šlapios dėmės ant didžiulės krūti- 
nės rodė, kiek laiko ji jau verkia. 

Giedojimas sklido iš magnetofono, vyriški balsai iš- 
kilmingai kartojo žodžius m1se7e7e nobis. Aleksas nemo- 
kėjo lotyniškai, todėl negalėjo išversti. Tačiau žodžiai 
skambėjo kaip pridera. Padėjo jam atsikvošėti. 

Jis negali nieko nedaryti. Jis gali veikti 1r veiks. Ne 
dėl Ivės. Ne dėl Laksfordo. Ne dėl to, kas tarp jų įvyko 
ar kodėl. Dėl Šarlės, kuri nepajėgtų suprasti tėvų kon- 
flikto. O dėl Šarlės jis gali kai ką padaryti. 


—— 


Kai Leo išėjo iš dantisto kabineto, Denis Laksfordas 
valandėlę luktelėjo prieš paspausdamas signalą. Sūnus 

stovėjo apšviestas ryškios vėlyvo ryto saulės, šviesūs, 
beveik balti plaukai draikėsi vėjuje. Jis dairėsi į kairę, į 
dešinę ir sutrikęs raukė kaktą. Tikėjosi išvysti Fionos 
„Mersedesą“, stovintį už trijų namų nuo pono Vilkoto 
dantų kabineto, kur ji prieš valandą jį paliko. Nesitikėjo, 
kad tėvas nusprendė papietauti su juo kaip vyras su vy- 
ru, prieš nuveždamas Leo atgal į Haigeito mokyklą. 

— Aš jį paimsiu, - pasakė Laksfordas Fionai, kai ji bu- 
vo bevažiuojanti iš namų pasiimti sūnaus ir nuvežti į mo- 
kyklą. Ji, rodos, abejojo, todėl jis pridūrė: - Sakei, kad jis 
nori su manim pasikalbėti, brangioji. Apie Beiverstoką. 
Prisimeni? 

— Tai buvo vakar rytą, - atsakė ji. Nepriekaištavo. Ne- 
pyko, kad jis laiku nepabudo pasikalbėti su sūnum per 
pusryčius. Nepyko, ir kad vakar grįžo tik gerokai po vi- 
durnakčio. Jai netoptelėjo, kad jis bergždžiai iki pradžios 
dvyliktos laukė žinios iš Ivės Bouven, liepiančios para- 
šyti tiesą apie Šarlotę pirmame laikraščio puslapyje. Jos 
nuomone, praėjusią naktį jo darbas vėl neišvengiamai įsi- 
veržė į jų gyvenimą. Ji žinojo, kad jo profesijos žmogui 
dažnai reikia dirbti viršvalandžius, ir viso labo tik išdės- 
tė jam faktus, kaip visada: Leo prieš dvi dienas sakęs, 
kad nori pasikalbėti su tėvu; jis buvo numatęs pokalbį 
vakar rytą; ji nežinanti, ar jis norėtų pasikalbėti su tėvu 
šiandien. Ji turėjo priežastį taip manyti. Leo buvo nepa- 
stovus kaip Anglijos orai. 

Laksfordas pasignalizavo. Leo atsisuko jo pusėn. Plau- 
kai apgaubė veidą — saulė įžiebė jų galiukus kaip aureo- 
lę, - o veide nušvito šypsena. Žavi šypsena, labai panaši 
į motinos, ir Laksfordui, kaip paprastai, dilgtelėjo širdį ją 
išvydus, nors būtent tą akimirką jis mintyse įsakė Leo 
neištižti, ateiti į protą, vaikščioti sugniaužtais kumščiais 

ir mąstyti kaip chuliganui. Žinoma, Laksfordas nenorėjo, 
kad sūnus iš tiesų taptų chuliganu, tačiau jei jam pavyk- 
tų nors kiek — nors trupučiuką - įpratinti sūnų prie chu- 
liganiškos mąstysenos, vaiko požiūris į gyvenimą nebe- 
keltų tokio nerimo. 

Leo pamojavo. Jis persimetė kuprinę per petį, stryk- 
telėjo ir linksmai nudrožė pas tėvą. Laksfordas pastebė- 
jo, kad jo balti marškiniai išsipešę iš kelnių ir viename 
šone kyšo iš po tamsiai mėlyno uniforminio megztinio. 
Laksfordui patiko ši netvarka. Nesidomėjimas valyvumu 
buvo visiškai nebūdingas Leo, bet itin būdingas kiekvie- 
nam berniukui. 

Leo įsiropštė į „Poršė“. 

— Tėtuk! — tarė ir greit pasitaisė: - Tėti. Dairiausi ma- 
mytės. Ji sakė, kad bus duonos parduotuvėje. Štai ten. — 
Jis parodė pirštu į tą pusę. 

Laksfordas pasinaudojo proga vogčiom dirstelėti į Leo 
rankas. Nepriekaištingai švarios, nagai nukarpyti, pana- 
gės nejuodos. Laksfordas tai įsidėmėjo — kaip ir visas ki- 
tas nerimą keliančias sūnaus savybes. Suirzo. Kur pur- 
vas? Šašai? Kur šerpetos? Pleistrai? Jis, po velnių, mato 
Fionos rankas ilgais plonais pirštais ir ovaliniais nagais 
su tobulos formos pusmėnuliais. Laksfordas susimąstė, 
ar kuriant sūnų panaudota nors kiek ir jo genų. Kodėl 
išvaizdos panašumas reiškia ir visokį kitokį panašumą? 
Leo paveldėjo ploną liauną Fionos, o ne kresnesnę Laks- 
fordo figūrą, ir Laksfordas daug laiko sugaišo svarstyda- 
mas, kur Leo galėtų panaudoti savo kūną. Norėjo matyti 
sūnų ilgų nuotolių ar kliūtinio bėgimo bėgiku, šuolininku 
į aukštį, tolį, su kartimi. Nenorėjo galvoti apie sūnų šo- 
kėją, kaip apie save manė Leo. 

— Tomis Tjunas gana aukštas, - priminė Fiona, kai 

Laksfordas nieku gyvu nesutiko dovanoti Leo gimtadie- 
niui prašomų stepo batelių. - Ir Fredas Asteras. Jis juk 
irgi buvo aukštas, mielasis? 

— Ne tai svarbu, - iškošė Laksfordas pro sukąstus dan- 
tis. - Dėl Dievo, Leo nebus šokėjas ir negaus jokių ste- 
po batelių. 

Taigi Leo susitvarkė pats. Jis priklijavo pensus prie 
savo geriausios batų poros nosių ir užkulnių ir energin- 
gai šokdavo stepą ant plytelėmis išklotų virtuvės grin- 
dų. Fiona pavadino tokį elgesį išradingu. Laksfordas pa- 
vadino jį pragaištingu ir neklusniu ir dvi savaites Leo ne- 
išleido iš namų. Tiktai Leo namų areštas neišgąsdino. Jis 
patenkintas sėdėjo savo kambary, skaitė meno knygas, 
rūpinosi savo kikiliais ir perkabino mylimų šokėjų nuo- 
traukas. 

— Bent jau modernus šokis, - atkreipė dėmesį Fiona. — 
Juk jis nenori šokti baleto. 

— Apie tai negali būti nė kalbos, ir tai mano paskutinis 
žodis, - nukirto Laksfordas ir vėliau pasitikslino, ar po 
to, kai jis ten mokėsi, Beiverstoko berniukų mokykla ne- 
įtraukė į programą šokių - stepo ar kitokių. 

— Ketinome užsisakyti skrudintų arbatinių bandelių, — 
čiauškėjo Leo. - Mamytė ir aš. Po dantisto. Nors mano 
burna visa užtirpusi ir tikriausiai nebūčiau pajutęs sko- 
nio. Ji neatrodo keistai, tėti? Mano burna? Jausmas labai 
savotiškas. 

— Atrodo puikiai, - atsakė Laksfordas. - Pamaniau, kad 
pietausime abu. Jei gali praleisti dar vieną pamoką ir jei 
burna netrukdo. 
dynę ir sugraibė saugos diržą. - Ponas Poteris nori, kad 
per Tėvų dieną dainuočiau solo. Vakar man pranešė. Ar 

mamytė tau nesakė? Giedosiu „Aleliuja“. - Jis vėl įsiran- 
gė į vietą. - Gal tai ir netikras solo, nes kartu dainuos ir 
choras, tačiau kokią minutę trauksiu vienas. Manau, ga- 
liu tai pavadinti solo. Teisybė? 

Laksfordas norėjo paklausti, ar sūnus negalėtų paruoš- 
ti Tėvų dienai ko nors kito, pavyzdžiui, parašyti mokslo 
tiriamojo darbo ar išrėžti prakalbos, kurstančios bendra- 
klasius sukilti. Bet prikando liežuvį ir paleidęs variklį įsi- 
liejo į vėlyvo ryto eismą. 

— Su malonumu pasiklausysiu, - tarė ir pamelavo: - 
Beiverstoke norėjau dainuoti chore. Mokykla turi puikų 
chorą, bet aš nesugebėdavau teisingai padainuoti nė vie- 
nos melodijos. Mano dainavimas panėšėjo į akmenų barš- 
kesį kibire. 

— Tikrai norėjai? — Leo įžvalgumas atpažinti melą, ir- 
gi paveldėtas iš motinos, trikdė. - Keista. Man nė į galvą 
neateitų, kad tu norėtum dainuoti chore, tėti. 

— Kodėl gi ne? - Laksfordas dirstelėjo į sūnų. Leo pirš- 
tų galiukais atsargiai spaudinėjo viršutinę lūpą tikrinda- 
mas, ar labai užtirpusi. 

— Man rodos, po apsilankymo pas dantistą galėtų lūpą 
sutraiškyti, o tu nė nepajustum, - susimąstęs pasakė ber- 
niukas. - Man rodos, galėtum ją nukąsti ir vėlgi net ne- 
pajustum. Nuostabu, tiesa? - Ir vėl, kaip motina, netikė- 
tai pakreipė pokalbį norėdamas netikėtai užklupti pašne- 
kovą: —- Man rodos, tavo supratimu, chore dainuoja tik le- 
pūnėliai. Taip, tėti? 

Laksfordas nesidavė išmušamas iš vėžių. Be to, ne- 
ketino leisti sūnui paversti pokalbio tėvo analize. Tam 
per akis pakako Fionos. 

— Ar aš minėjau, kad Beiverstoke yra baidarininkų klu- 
bas? Tai naujiena, kai aš ten mokiausi, nebuvo. Treniruo- 

jamasi tvenkinyje, - beje, baidarės vienvietės, - ir kas- 
met plaukiama Luara. - Regis, Leo veide įsižiebė susi- 
domėjimas. Laksfordas nusprendė, kad taip ir yra, ir kal- 
bėjo toliau: — Plaukiojimas baidarėmis — mokymo progra- 
mos dalis. Baidares reikia pasidaryti. O per Velykų atos- 
togas organizuojama savaitinė nuotykinių pratybų stovyk- 
la. Alpinizmas, parašiutų sportas, šaudymas, gyvenimas 
palapinėse, pirmoji pagalba. Na, pats žinai. 

Leo nuleido galvą. Saugos diržas sumurkšlino jo megz- 
tinį. Vaikas čiupinėjo išlindusią kelnių diržo sagtį. 

— Tau patiks netgi labiau, negu tikiesi. - Laksfordas 
bandė kalbėti smagiai, lyg neabejotų, kad Leo jam visiš- 
kai pritaria. Ties Haigeit Hilu pasuko aukštyn, pagrindi- 
nės gatvės link. - Kur pietausime? 

Leo gūžtelėjo. Laksfordas pamatė, kad jis kramto 
lūpą. 

— Nedaryk taip, Leo. Bent jau kol lūpa užtirpusi. — Ir 
Leo, regis, dar giliau prasmego į sėdynę. 

Kadangi sūnus nieko nesiūlė, Laksfordas nesirinkda- 
mas įvažiavo į laisvą vietą automobilių stovėjimo aikšte- 
lėje netoli iš pažiūros madingos kavinės Pondo aikštėje. 
Įvedė Leo vidun nekreipdamas dėmesio, kad sūnaus pa- 
prastai smagi eisena virto liūdnu plumpinimu. Nulydėjo 
jį prie staliuko, padavė aptrauktą plastiku dramblio kaulo 
spalvos valgiaraštį ir garsiai perskaitė firminius tos die- 
nos patiekalus, kreida surašytus apšviestoje lentoje. 

— Ką valgysim? 

Leo vėl gūžtelėjo. Jis padėjo valgiaraštį, parėmė del- 
nu skruostą ir spyrė bato užkulniu į geležinę kėdės koją. 
Atsiduso, kita ranka apsuko vazą stalo vidury ir pataisė 
šakelę baltais žiedais ir pamerktus žalumynus taip, kad 
juos būtų galima apžiūrėti iš visų pusių. Buvo aišku, kad 

tai daro nesąmoningai, kad jam tai antras prigimimas, už- 
tat tėvas įniršo ir neteko kantrybės. 

— Leo! - Laksfordo balse tėvo geraširdiškumo neliko 
nė kvapo. 

Leo skubiai atitraukė rankas nuo vazos. Čiupo valgia- 
raštį 1r dėjosi skaitąs. 

— Aš tik svarsčiau, - tyliai pasakė įtraukęs smakrą, lyg 
norėdamas parodyti, kad jo svarstymai priklauso tik jam. 

— Ką? - Laksfordas reikalavo atsakymo. 

— Nieko. —- Dar vienas spyris į kėdės koją. 

— Man įdomu. Ką? 

Leo nosis pakrypo gėlių pusėn. 

— Kodėl mamytės blizgių žiedai smulkesni už šitų? 

Laksfordas perdėtai rūpestingai padėjo valgiaraštį ant 
stalo. Nukreipė žvilgsnį nuo gėlių, - kurių pavadinimo ne- 
būtų pajėgęs pasakyti net grasinamas mirtimi, - į savo 
varantį pasiutiman sūnų. Jis prašyte prašosi į Beiversto- 
ko berniukų mokyklą. Ir kuo greičiau, tuo geriau. Ant- 
raip dar metai - ir Leo keistenybės taps nebeįveikiamos. 
Be to, iš kur, po velnių, jis sužino tokius dalykus? Tiesa, 
Fiona kalba apie tai, bet Laksfordas žinojo, kad žmona 
primygusi neskaito vaikui paskaitų apie botanikos ste- 
buklus, lygiai kaip neskatina jo ryte ryti knygų apie me- 
ną ar žavėtis Fredu Asteru. „Deni, aš nieko negaliu pa- 
daryti, -ne kartą sakė jam vėlai vakare, kai Leo jau se- 
niai miegojo. - Jis savitas žmogus, ir mielas žmogus, kam 
stengiesi jį paversti savimi?“ 

Bet Laksfordas nesistengė padaryti iš Leo savo suma- 
žintos kopijos. Jis tik bandė padaryti iš Leo sumažintą su- 
augusio Leo kopiją. Nenorėjo patikėti, kad dabartinis Leo — 
būsimojo Leo užuomazga. Berniukui reikia vadovo, tvir- 
tos rankos 1r keleto metų mokykloje toliau nuo namų. 

Kai priimti užsakymo priėjo padavėja, Laksfordas iš- 
sirinko firminį veršienos patiekalą. Leo krūptelėjo. 

— Tėti, tai maža karvytė. - Ir užsisakė varškės sūrio 
ir ananasų suvožtinį. - Su keptomis bulvėmis, - pridūrė 
ir sąžiningai, kaip jam būdinga, prisipažino tėvui: - Be 
bulvių galėjau apsieiti. 

— Puiku, - tarstelėjo Laksfordas. Abudu užsisakė gė- 
rimų, o kai padavėja nuėjo, įsispoksojo į blizgę, kurios 
vietą vazoje Leo buvo pakeitęs. 

Buvo dar tik vidurdienis, pietauti per anksti, todėl be- 
veik visas restoranas priklausė jiems. Užimti tik du sta- 
liukai, be jų, bet jie stovėjo kitame restorano gale, už va- 
Zzonuose augančių medelių, todėl netrukdė susikaupti. Dar 
geriau, nusprendė Laksfordas, juk reikia pasikalbėti. 

Jis pradėjo puolimą. 

— Leo, žinau, kad tu nelabai nori važiuoti į Beiversto- 
ką. Tavo mama man sakė. Bet turi suprasti, kad nebū- 
čiau taip nusprendęs, jei nemanyčiau, jog tau išeis į nau- 
dą. Aš mokiausi toje mokykloje. Tu juk žinai. Man ji ne- 
paprastai padėjo. Suformavo, išugdė tvirtą charakterį, su- 
teikė pasitikėjimo. To paties išmokys ir tave. 

Leo atsakė taip, kaip buvo numačiusi Fiona. Kalbėda- 
mas ritmingai spardė kėdės koją. 

— Senelis ten nesimokė. Dėdė Džekas ten nesimokė. 

— Visiškai teisingai. Bet aš noriu, kad tu pasiektum 
daugiau už juos. 

— Kuo bloga parduotuvė? Kuo blogas oro uostas? 

Klausimas, ištartas ramiu nekaltu balsu, buvo nekal- 
tas. Bet Laksfordas neketino aptarinėti tėvo ūkinių pre- 
kių parduotuvės ar brolio tarnybos Hitrou oro uosto ap- 
saugoje. Leo tai patiktų, nes dėmesio centre atsidurtų 

kažkas kitas ir galbūt gudriai pavyktų nukreipti pokalbį 
kitur. Tačiau šią akimirką ne Leo sprendė, apie ką jiems 
kalbėti. 

— Lankyti tokią mokyklą kaip Beiverstoko - garbė. 

— Visada sakai, kad garbė - nesąmonė, - priminė Leo. 

— Kalbu apie kitokią garbę. Neverta lengvabūdiškai nu- 
moti ranka į mokymąsi Beiverstoke; bet kuris berniu- 
kas, turintis nors kiek sveiko proto, su džiaugsmu užim- 
tų tavo vietą. - Laksfordas žiūrėjo, kaip sūnus žaidžia pei- 
liu ir šakute, balansuoja peilį tarp šakutės dantų. Buvo 
matyti, kad garbė, kurią bando paaiškinti tėvas, nedaro 
jam jokio įspūdžio. Laksfordas kalbėjo toliau: - Mokymas 
aukščiausio lygio. Ir šiuolaikiškas. Dirbsi kompiuteriu. 
Sužinosi visas mokslo naujienas. Mokykloje įkurtas tech- 
ninės veiklos centras, kuriame galima sumeistrauti vis- 
ką, ką nori... net sklandytuvą, jei užsimanysi. 

— Aš nenoriu išvažiuoti. 

— Susidraugausi su daugybe berniukų, ir nė metams 
nepraėjus tau ten pasidarys taip smagu, kad namo net 
per atostogas nebenorėsi parvažiuoti. 

— Aš per mažas, - tarė Leo. 

— Nekalbėk nesąmonių. Tu kone dvigubai didesnis už 
kitus tokio amžiaus berniukus, o kai rudenį ten nuva- 
žiuosi, būsi bent šešiais coliais aukštesnis už bendra- 
klasius. Ko tu bijai? Kad tave skriaus? Taip? 

— Aš per mažas, - spyrėsi Leo. Susmukęs kėdėje, 
spoksojo į savo sukurtą skulptūrą iš peilio ir šakutės. 

— Leo, aš jau sakiau, kad tavo ūgis... 

— Man tik aštuoneri metai, - slopiai pasakė vaikas. Ir 
pažvelgė į tėvą kalnų dangaus akimis - velniai griebtų, 
jis paveldėjęs net Fionos akis, — pilnomis ašarų. 

— Dėl Dievo, tik neverk, - tarė Laksfordas. Žinoma, 
vaikas tuojau paplūdo ašaromis. - Leo! - įsakmiai iško- 
šė Laksfordas. - Dėl Dievo, Leo! 

Berniukas nuleido galvą ant stalo. Peteliai trūkčiojo. 

— Liaukis, - sušnypštė Laksfordas. —- Atsisėsk tiesiai. 
"Tuoj pat. 

Leo stengėsi susitvardyti, bet tik sukūkčiojo: 

— Nnnegaliu. Tėtuk, nnegaliu. 

Kaip tik tada pasirodė padavėja su patiekalais. 

— Ar nereikėtų... gal galėtumėt... ar jis?.. —- sumiksėjo 
ji ir neryžtingai sustojo per tris žingsnius nuo stalo - per- 
simainiusiu iš užuojautos veidu, su lėkštėmis rankose. — 
Vargšas mažylis, - suburkavo kaip paukščiukui. —- Gal jam 
atnešti ko nors ypatingo? 

Šiek tiek valios, pamanė Laksfordas, tik abejoju, ar 
toks dalykas yra valgiaraštyje. 

— Nieko jam neatsitiko, - pasakė. - Leo, atnešė pie- 
tus. Atsisėsk tiesiai. 

Leo pakėlė galvą. Veidas išmuštas raudonom dėmėm. 
Nosis varva. Jis sunkiai atsiduso. Laksfordas sugraibė no- 
sinę ir padavė. 

— Nusišluostyk, - pasakė. - Ir valgyk. 

— Gal jis norėtų saldainiuko, - pasiūlė padavėja. - No- 
rėtum, vaikuti? — O Laksfordui tyliai pridūrė: — Koks gra- 
žus veidelis! Kaip angeliuko iš šventų paveikslų. 

— Dėkui, - tarstelėjo Laksfordas, - bet šią akimirką jis 
turi viską, ko reikia. 

O kai ši akimirka prabėgs? To Laksfordas nežinojo. 
Jis paėmė peilį su šakute ir atsipjovė veršienos. Leo 
liūdnai raitė rudo padažo pynes ant keptų bulvių. Pasta- 
tęs butelį, pažvelgė į lėkštę, lūpos virpėjo. Matyt, aša- 
rų dar bus. 

— Valgyk pietus, Leo, - tarė Laksfordas, paragavęs ver- 
šienos, jo nuostabai, sultingos ir nepaprastai skanios, kad 
17 iš nekaltos mažos karvytės. 

— Aš nealkanas. Burna kaip nesava. 

— Leo, sakiau tau valgyti. 

Leo šniurkštelėjo, pasmeigė keptos bulvės, atsikando 
pagal didumą burundukui labiau tinkamą kąsnelį ir pra- 
dėjo priekiniais dantimis kramtyti. Laksfordas, atidžiai 
stebėdamas sūnų, dar atsipjovė. Leo atsikando antrą ma- 
žutytį kąsnelį, paskui trečią, dar mažesnį. Jis tiesiog 
meistriškai gebėjo priešintis tariamu paklusnumu. Laks- 
fordas žinojo, kad gali priversti sūnų valgyti kaip pride- 
ra, tačiau nenorėjo dar vieno viešo verksmo priepuolio. 

— Leo, - tarė jis. 

— Aš valgau. — Leo paėmė pusę suvožtinio ir pakreipė 
taip, kad trečdalis sūrio ir ananaso išslydo ant stalo. - 
Fui, - tarė jis. 

— Tu elgiesi kaip... - Kol Laksfordas ieškojo tinkamo 
žodžio, ausyse suskambo supratingas žmonos balsas: „Jis 
elgiasi kaip vaikas, nes yra vaikas, Deni. Kodėl nori, kad 
būtų toks, koks negali būti aštuonmetis berniukas? Tau 
jis tikrai nekelia neįgyvendinamų reikalavimų“. 

Leo sugraibė sūrį su ananasu ir šleptelėjo ant keptų 
bulvių. Ant šito marmalo dar užpylė rudo padažo. Smi- 
lium išmaišė. Stengėsi išvesti tėvą iš kantrybės, ir Laks- 
fordas tai žinojo. Nereikia net Fionos psichologijos kny- 
gų vartyti, kad suprastum. Tačiau jis neketino leistis 1š- 
vedamas iš kantrybės. 

— Žinau, kad tu bijai išvažiuoti, - prabilo jis. O kai vai- 
kui lūpos vėl suvirpėjo, paskubomis varė toliau: - Nieko 
nuostabaus, Leo. Bet juk Beiverstokas ne už jūrų marių. 
Būsi tik už aštuoniasdešimties mylių nuo namų. — Tačiau 

iš berniuko veido suprato, kad tik už aštuoniasdešimties 
mylių jam reiškia atstumą nuo žemės iki Marso, nes jis 
vienoje planetoje, o motina kitoje. Laksfordas suprato: 
nors ir ką sakytų, niekas nepakeis to, kad kai Leo va- 
žiuos į Beiverstoką, Fionos su juo nebus. Todėl baigė 
taip: — Turėsi manim pasikliauti, sūnau. Kai kurie daly- 
kai išeina tik į naudą, ir patikėk manim, šis — vienas iš 
tokių. Dabar valgyk. 

Jis visiškai atsidėjo valgymui parodydamas, kad po- 
kalbis baigtas. Tačiau jis buvo ne toks, kokio tikėjosi, o 
vieniša Leo skruostu riedanti ašarytė liudijo, jog šneko- 
mis jis nieko nepešė. Šįvakar Fiona jam tai patvirtins. 

Atsiduso. Maudė pečius, lyg našta, kurią šiuo metu 
velka, būtų jį fiziškai prislėgusi. Jį užgriuvo per daug rū- 
pesčių. Negalėjo iškart susidoroti su Leo, su Fiona, su 
Sinklerio Larnsio šelmystėmis, su Ive, su Rodnio Aron- 
sono intrigomis darbe, su anoniminiais laiškais, su grasi- 
namais telefono skambučiais ir svarbiausia —- su tuo, kas 
atsitiko Šarlotei. 

Bandė negalvoti apie mergytę, ir beveik visą rytą jam 
tai pavyko kartojant, kad jei kas atsitiks Šarlotei, neveik- 
lumo nuodėmė kris ant Evelinos galvos. Jis nepriklauso 
Jos gyvenimui —- motinos pageidavimu. Ir ką dabar beda- 
rytų, nepriklausys. Jis neatsako už tai, kas atsitiko vai- 
kui. Betgi atsako. Vieninteliu, tačiau esminiu būdu jis vi- 
siškai atsako už Šarlotę ir tai supranta. 

Vakar vakare jis sėdėjo prie rašomojo stalo, įsmeigęs 
akis į telefoną, ir kartojo: „Greičiau, Evelina. Paskam- 
bink. Greičiau“, - kol nebebuvo galima vilkinti ir teko ati- 
duoti medžiagą spaustuvei. Straipsnį buvo parašęs. Su 
pavardėmis, datomis ir vietomis. Trūko tik jos telefono 
skambučio, ir straipsnis būtų buvęs išspausdintas pirma- 


Priešo akivaizdoje 1/7 


me puslapyje, kaip norėjo pagrobėjas, o Šarlotė - paleis- 
ta ir grįžusi namo. Tačiau skambučio jis nesulaukė. Laik- 
raštis išėjo su Larnsio bernelio istorija pirmame pusla- 
pyje. Ir dabar Laksfordas laukė, kada užgrius dangus. 

Bandė save įtikinti, kad pagrobėjas paprasčiausiai pa- 
siūlys šią istoriją kitam laikraščiui, logiškiausia būtų pa- 
sirinkti „Globe“. Tačiau tą akimirką, kai beveik patikėjo, 
kad grobikui reikia tik viešumo, vėl išgirdo balsą kitame 
telefono laido gale: „Aš ją užmušiu, jei neišspausdinsi tos 
istorijos“. Jis nežinojo, kas šiame sakinyje, grobiko su- 
pratimu, svarbiausia: grasinimas nužudyti, reikalavimas 
išspausdinti straipsnį ar būtinybė išvysti jį Laksfordo laik- 
raštyje. 

Neįdėdamas straipsnio jis parodė laikąs viską blefu, 
nors tam neturėjo teisės. Jo nerimas nesumažėjo dėl to, 
kad Evelina elgėsi taip pat. ,„Harrods“ ji aiškiai pasakė 
mananti, kad jis parengęs Šarlotės pagrobimą, o šitaip 
manydama vadins viską blefu iki begalybės, šventai įsiti- 
kinusi, jog jis nepakels rankos prieš savo vaiką. 

Jo galva, išeitis tik viena. Pakeisti Evelinos nuomonę. 
Turės susigrumti su visa jos mąstymo struktūra. Turės 
įrodyti, kad yra ne toks, koks jai atrodo. 

Neturėjo nė menkiausio supratimo, kaip tai padaryti. 

es Klaid neprisiminė, 


kur pirmą kartą išgirdo posakį „aptikti aukso gyslą“. Vei- 
kiausiai kokiame nors amerikietiškame detektyve, ku- 
riuos paauglė žiūrėdavo su tėvu. Tėvas buvo prisiekęs 
„kietų“ seklių gerbėjas — kuo kietesnis, tuo geriau. Kai 
nedarydavo savo finansinių stebuklų, skaitydavo Raimon- 
dą Čandlerį ir Dešilą Hemetą, stumdamas laiką iki kito 
Hamfrio Bogarto filmo, tūkstantąjį kartą rodomo per te- 
levizorių. Hamfrį Bogartą vertino labiau už visus kitus ir 
visada žiūrėdavo jo filmus. O tais beviltiškais atvejais, 
kai Semas Speidas ir Filipas Marlou atlikinėdavo užduo- 
tis už BBC ribų, Helenos tėvui iš bėdos tiko ir blankūs 
vėlesnių metų apsišaukėliai. Veikiausiai ten ir nugirdo 
„aptikti aukso gyslą“, sėklą iš dialogo, pasėtą jos galvoje 
11gas valandas sėdint prieš kineskope besikeičiančius vaiz- 
dus. Rytą jai darbuojantis Kros Kizo aklagatvio apylinkė- 
se Merilboune, sėkla virto visa gėle. O apklaususi ket- 
virto numerio gyventoją, ji džiūgaudama suprato, kad ra- 
do visą aukso kasyklą. 

Rytą pusę dešimtos Sent Džeimso namuose jie trise 
pasidalijo darbus. Sent Džeimsas toliau seks Britos pėd- 
sakais į Džefrio Šenklingo mokyklą. Debora paims De- 

nio Laksfordo rašysenos spausdintomis raidėmis pavyz- 
dį, kad jį būtų galima atmesti, kaip potencialų grobiko 
raštelių autorių. Helena apklaus aklagatvio gyventojus, 
bene kas slapstėsi jų rajone kelios dienos prieš dings- 
tant Šarlotei. 

— Laksfordo rašysenos pavyzdys veikiausiai nereika- 
lingas, - pasakė joms Sent Džeimsas. - Negaliu patikė- 
ti, kad jis pats rašytų raštelį, jei būtų pagrobęs mergaitę. 
Tačiau turime būti tikri, kad jis čia neprikišo nagų. Taigi, 
meile mano, jei sutinki imtis „The Source“... 

Debora paraudo. 

— Saimonai, - tarė ji, - dievaži, aš esu beviltiškai ne- 
gabi tokiems dalykams. Juk žinai. Ką, po galais, jam sa- 
kysiu? 

— Bus gerai tiesa, - atsakė Sent Džeimsas. Debora ne- 
atrodė įtikinta. Visa jos tokio darbo patirtis kol kas apsi- 
ribojo vienu vieninteliu epizodu - tariamu įsilaužimu į 
Helenos firmą beveik prieš ketverius metus, bet ir tada 
išpuoliui vadovavo Helena, o Deborai reikėjo tik žygiuo- 
ti iš paskos kaip kokiam pėstininkui. 

— Brangioji, - įsiterpė Helena, - tik prisimink ponią 
Marpl. Arba ponią Tapens. Geriau Tapens. Arba Herietą 
Vein. 

Pagaliau Debora nusprendė nuo atšiauraus didžiosios 
nežinomybės klimato apsisaugoti fotoaparatais. 

— Šiaip ar taip, tai laikraščio redakcija, - aiškino ji ne- 
rimaudama, kad Sent Džeimsas ir Helena neišgrūstų jos 
iš namo Čelsyje beginklės. - Nesijausiu nei šiaip, nei taip, 
Jei juos turėsiu. Nekrisiu į akis. Juk laikraštyje dirba fo- 
tografai, tiesa? Daugybė fotografų? Redakcijoje? Taip. Ži- 
noma. Aišku, dirba. 

— Inkognito! —- šūktelėjo Helena. - Mieloji, kaip tik to 

ir reikia. Puikiausias sumanymas. Nė vienam tave pama- 
čiusiam žmogui nekils klausimų, ko tu ten atsidūrei, o 
ponas Laksfordas bus toks dėkingas už pastangas jo ne- 
sukompromituoti, kad tuoj pat padarys ko prašomas. De- 
bora, tu sukurta tokiam darbui. 

Debora prunkštelėjo, nes turėjo tokią savybę - juok- 
tis iš įgimto savo drovumo. Ji susirinko fotoaparatus ir 
išėjo. Sent Džeimsas ir Helena irgi. 

Helena uždavinėjo klausimus nuo to laiko, kai jis ją 
išlaipino pagrindinės Merilbouno gatvės ir Merilbouno 
skergatvio sankryžoje ir nuvažiavo į vakarus Edžver Rou- 
do pusėn. Pradėjo nuo krautuvėlių Merilbouno skersgat- 
vyje, pateikdama klausimus taip, kad paaiškėtų vaiko, ku- 
rio nuotrauką ji kartais kyštelėdavo kam nors po nosim, 
apdairiąi nesakydama pavardės, dingimo aplinkybės. Di- 
džiausias viltis Helena siejo su „Auksinio elnio“ žuvų ir 
keptų bulvių užkandinės savininku. Šarlotė kiekvieną tre- 
čiadienį prieš muzikos pamoką čia užsukdavo, o kur rasi 
geresnę vietą laukti ir stebėti, kaip kuris nors iš penkių 
„Auksinio elnio“ staliukų klibančiomis kojomis? Stebėti 
ypač tiko staliukas, įspraustas į kampą už žaidimų auto- 
mato, nes prie jo sedint aiškiai matėsi kiekvienas, žings- 
niuojantis Merilbouno skersgatviu. 

Tačiau parduotuvės savininkas, nepaisydamas drąsi- 
namo Helenos murmesio it kokios mantros: „Tai galėjo 
būti vyras, tai galėjo būti moteris, tai galėjo būti anks- 
čiau čia niekad nematytas žmogus“, purtė galvą ir toliau 
pylė augalinį aliejų į talpius keptuvus. Gal kas svetimas 
1r valkiojosi aplink, pasakė, bet iš kur jis gali žinoti? Jo 
užkandinėje pilna žmonių - dėkui Dievui už tai šitokiais 
laikais, — ir jei koks naujas žmogus ateitų nusipirkti gra- 
žaus menkės gabalo, jis tikriausiai pamanytų, kad tai koks 

Balstrodės aikštės įstaigos tarnautojas. Va, tenai jai tik- 
rai vertėtų paklausinėti. Pastatų, kuriuose įsikūrusios tos 
įstaigos, langai didžiuliai, iš vientiso stiklo į gatvės pusę. 
Jis ne kartą matęs sekretorę ar tarnautoją Žžiopsant pro 
langus, o ne dirbant savo darbą. Žinokit, panele, kaip tik 
dėl to visa šita sumauta šalis eina šunims šėko pjauti. 
Jokios darbo etikos. Per daug švenčių, velniai griebtų. 
Visi atkišę ranką laukia, kol Vyriausybė ką nors įdės į 
delną. Kai jis įkvėpė, kad smulkiau nušviestų pasirinktą 
temą, Helena skubiai padėkojo ir paliko jam Sent Džeim- 
so vizitinę kortelę. Jei jis ką nors prisimintų... 

Įstaigose, supančiose aikštę, ji sugaišo keletą valan- 
dų. Teko panaudoti visus įgūdžius gudriai įkalbinėti ir iš- 
sisukinėti, kad pro laukiamųjų sekretores ir apsaugą pra- 
smuktų pas asmenis, kurių darbo vieta, kontora ar rašo- 
masis stalas turi langą į Balstrodės aikštę 1r Merilbouno 
skersgatvį. Bet ir čia nieko nepešė: tiesa, vienos firmos 
vadovas, gašliai spoksodamas, pusiau juokais, pusiau rim- 
tai pasiūlė jai įtartiną darbą. 

„Princo Alberto“ užeigoje jai sekėsi nė kiek ne ge- 
riau; į jos klausimus barmenas atsakė nepatikliu juoku. 

— Ar kas nesišlaistė aplink? Ar kas nekrito į akį? — 
kvatojo jis. - Meilute, čia Londonas, Londonas. Visokie 
besišlaistantys dykūnai ir yra mano verslas. O kas nūnai 
krinta į akį? Aš nieko nepastebiu, na, nebent kas įeitų 
pasruvęs krauju it vampyras. O gal i1r tada nepastebė- 
čiau, tokie laikai. Mane domina tik vienas dalykas: ar lan- 
kytojas gali sumokėti už tai, ką geria. 

Po to ji pradėjo krėsti Kros Kizo aklagatvį. Tiesą sa- 
kant, nebuvo lankiusis jokiame kitame Londono kvarta- 
le, taip primenančiame Džeko Skerdiko pamėgtas landy- 
nes. Net vidury dienos kvartalas ją gąsdino. Aukšti pa- 

statai stovėjo abipus siaurų skersgatvių, todėl tamsą per- 
skrosdavo tik paklydęs saulės spindulys tarp stogų ar dar 
rečiau — šviesos pluoštas ant priekinio laipto. Kvartale 
nesimatė nė gyvos dvasios — be abejo, tuo didesnė tiki- 
mybė, kad nepažįstamas žmogus bus pastebėtas, - tačiau 
daugumoje pelių landas primenančių butų irgi nebuvo nė 
gyvos dvasios. 

Ji aplenkė Deimjeno Čeimberso namus, nors ir atkrei- 
pė dėmesį į elektrinių vargonų garsus, sklindančius pro 
uždarytas duris. Ji domėjosi muzikos mokytojo kaimy- 
nais ir darbavosi abiejose siauros it siūlas grįstos gatvės 
pusėse. Ją lydėjo dvi katės: viena ruda, kita raina, abi 
išsišovusiais iš bado kaulais, i1r mažas pūkuotas padarė- 
lis smailiu snukučiu. Pastarasis mažulytėmis kojukėmis 
pratipeno pro vieno pastato fasadą. Jo skuba rodė, kad 
šiame kvartale patartina neužsibūti. 

Helena parodė Šarlotės nuotrauką. Aiškino, kad ji din- 
gusi. Stengėsi išvengti savaime suprantamų klausimų, 
tokių kaip: „Kas ji tokia?“ ir: „Manote, kad padarytas nu- 
sikaltimas?“ Po įžangos ji iškart išklodavo esmę. Labai 
galimas daiktas, kad mergaitė pagrobta. Gal kaimynys- 
tėje ką nors pastebėjote? Ką nors įtartina? Kas nors per 
ilgai šlaistėsi aplink? 

Iš trečio ir septinto namų gyventojų, dviejų moteriš- 
kių, kurių televizoriai plyšojo tą patį pokalbių šou, ji iš- 
pešė tokią pat informaciją kaip su Saimonu - iš Deimje- 
no Čeimberso trečiadienio vakare. Pienininkas, laiška- 
nešys, prekių išnešiotojas. Šiose vietose buvo pastebėti 
tik jie. Šešto ir devinto numerių gyventojai tik bukai dėb- 
sojo į ją. Dar pustuzinyje namų ji nesužinojo nieko, nes 
nieko nebuvo namie. Ir tada penktame name jai pagaliau 
pasisekė. 

Vos pasibeldusi pamanė, kad pataikė, kur reikia. Dirs- 
telėjusi į viršų — ji nuolat neramiai dairėsi braudamasi 
skersgatvių raizginiu, - išvydo raukšlėtą veidą, vogčiom 
stebintį ją pro užuolaidų plyšį pirmo aukšto lange. Svei- 
kindamas: kilstelėjo ranką ir pasistengė atrodyti kuo ma- 
lonesnė ir nė kiek negrėsminga. Sušuko: „Ar negalėčiau 
šnektelėti su jumis?“ 1r pamatė, kaip akys prisimerkė. Ji 
drąsinamai nusišypsojo. Veidas išnyko. Ji vėl pasibeldė. 
Po valandėlės durys girgžtelėdamos prasivėrė, bet jas vis 
dar prilaikė grandinė. 

— Labai dėkui. Ilgai negaišinsiu, - tarė Helena ir ėmė 
raustis rankinėje, ieškodama Šarlotės nuotraukos. Bud- 
rios akys raukšlėtame veide stebėjo ją. Helena nesupra- 
to, ar jos vyro, ar moters, nes būtybė už durų vilkėjo ža- 
liais treningais, iš kurių lyties nenustatysi. 

— Ko nori? - paklausė Raukšlėtas Veidas. 

Helena parodė nuotrauką. Paaiškino, kad Šarlotė din- 
go. Raukšlėtas Veidas paėmė nuotrauką dėmėta nuo se- 
natvės ranka ir suspaudė pirštais skaisčiai raudonais na- 
gais. Bent jau lyties klausimas išspręstas, jei vargšelė 
nėra pagyvenęs transvestitas. 

— Šita mergytė dingo, - paaiškino Helena. - Turbūt 
Kros Kizo aklagatvyje. Mes bandome nustatyti, ar ap- 
link niekas nesišlaistė pastarąją savaitę. 

— Pjumenas skambino policijai, - tarė moteriškė ir at- 
kišo nuotrauką Helenai. Atgalia ranka nusišluostė nosį 
1r kryptelėjo galva ketvirto namo kitoje skersgatvio pu- 
sėje link. - Pjumenas, - pakartojo. - Aš tai ne. 

— Policijai? Kada? 

Ji gūžtelėjo pečiais. 

— Savaitės pradžioje trainiojosi čia vienas paplavūnas. 
Žinai, apie ką kalbu? Naršė po šiukšlių dėžes mitalo 1eš- 

kodamas. Pjumenui tai ne prie širdies. Iš teisybės, mums 
irgi. Bet policijai skambintų tik Pjumenas. 

Helena bandė dar ką nors išpešti įsidėmėjusi, ką iš- 
girdo. Kalbėjo greit, kad moteriškė nenuspręstų per daug 
pasakiusi ir neužtrenktų durų. 

— Tai, sakote, ponia, kaimynystėje slampinėjo valka- 
ta... - Ji viltingai laukė, kad moteriškė pasakytų pavar- 
dę, tuo parodydama didėjantį palankumą ir pasitikėjimą. 
Raukšlėtoji nė nesiruošė to daryti. Čiulpsėdama liežu- 
viu, dėbsojo į Heleną iškalbingu žvilgsniu, kuriame drau- 
giškumo nebuvo nė kvapo. Helena kalbėjo toliau: 

— Valkata šlaistėsi kelias dienas? O Pjumenas?.. Po- 
nas Pjumenas... Jis paskambino policijai? 
dantis, Helena mintyse prisiekė dažniau lankytis pas dan- 
tistą. - Aš mačiau, tikrai. Tas valkatūnas įdribo į šiukšlių 
dėžę stūgaudamas apie policijos žiaurumą. Ir Pjumenas 
vis dėlto paskambino. Policijai. Klausk jį. 

— Ar negalite apibūdinti... 

— Mm. Gražus vaikis. Su tokiu nepajuokausi. Tamsūs 
plaukai kaip kepurė. Iš tiesų mielas. Švarutis. Su ūsiu- 
kais. Matyti, kad valdžia, tikrai. 

— O Dieve, atleiskite, - pasakė Helena, iš paskutinių- 
Jų stengdamasi kalbėti kantriai ir maloniai, - man rūpi 
valkata, ne policininkas. 

— A... Anas. - Moteriškė vėl nusišluostė nosį. - Vil- 
kėjo rudai, kaip kariuomenėje. 

— Chaki? 

— Nu. Kaip iš šunio gerklės ištraukti, lyg būtų su jais 
miegojęs. Sunkūs batai. Be raištelių. Kuprinė... tokia 
didelė. 

— Kelionmaišis? 


Priešo akivaizdoje 185 


— Nu. Teisingai. 

Toks apibūdinimas tikriausiai tiktų dešimčiai tūkstan- 
čių vyrų, šiuo metu klajojančių po Londoną. Helena my- 
go toliau. 

— Gal dar ką pastebėjote? Fizines savybes. Pavyzdžiui, 
jo plaukus. Veidą. Kūną. 

Nereikėjo šito klausti. Moteriškė išsišiepė, ir Helena 
vėl galėjo pasigrožėti jos dantimis. 

— Labiau žiūrėjau į policininką. Ano buvo baisiai daili 
subinė. Mėgstu vyrus stamantria maža subine, o tu? 

— Irgi. Iš proto kraustausi dėl vyriško užpakaliuko, — 
pritarė Helena. - O kitas vyriškis... 

Papildomai ji sugebėjo apibūdinti tik plaukus. 

— Beveik visiškai žili. Lindo iš po megztos kepurės 
kaip kaltūnas. O kepurė... - Ji susimąstė braukydama na- 
gais per dantenas. - Tamsiai mėlynos spalvos. Pjumenas 
paskambino policininkams, kai tas knisosi šiukšlių dėžė- 
je. Pjumenas geriau už mane žinotų, kaip jis atrodė. 

Ačiū Dievui, Pjumenas žinojo. Ir, ačiū Dievui, buvo 
namie. Kino dramaturgas, paaiškino jis. Helena jį užklu- 
pusi vidury sakinio, taigi jei neprieštaraujanti... 

Helena be jokių paaiškinimų iškart paklausė apie val- 
katą. 

— O taip, prisimenu, - atsakė Pjumenas ir pateikė He- 
lenai žodinį portretą, apstulbindamas ją pastabumu. Pen- 
kiasdešimties-šešiasdešimt penkerių metų, ūgis - kokios 
penkios pėdos dešimt colių, veidas tamsus, išvagotas gi- 
lių raukšlių, lyg jį ilgai būtų kepinusi saulė, lūpos taip 
sutrūkinėjusios, kad net baltos nuo šerpetų, rankos su- 
žalotos — ant plaštakų matyti dar nevisiškai užgiję ran- 
dai, kelnės sujuostos pro diržo kilpas prakištu rusvai rau- 
donu kaklaraiščiu. 

— O vienas batas aukštesnis, - baigė Pjumenas. 

— Aukštesnis? 

— Suprantat, vienas padas kokiu coliu storesnis už ki- 
tą. Gal vaikystėje sirgo poliomielitu? - Jis vaikėziškai nu- 
sijuokė išvydęs, kaip nustebino Heleną savo pastabumu. — 
Rašytojas, - paaiškino. 

— Atleiskite, nesupratau. 

— Jis prašyte prašėsi į scenarijų, todėl aprašiau, kaip 
atrodo, kai pamačiau rausiantis po šiukšles. Nežinai, kas 
gali praversti. 

— Anot jūsų kaimynės, ponios... - Helena neaiškiai 
mostelėjo kiton skersgatvio pusėn pastebėjusi, kad jos 
pokalbis su ponu Pjumenu stebimas pro užuolaidų ply- 
šį. —- Jūs ir policijai paskambinot. 

— Aš? - Jis papurtė galvą. - Ne. Vargšas netikša. Ne- 
būčiau užsiundęs ant jo policininkų. Mano šiukšlėse ne- 
buvo ypatingų turtų, tačiau jis galėjo po jas raustis kiek 
tinkamas. Turbūt paskambino kas nors kitas. Tikriausiai 
ponia Šikel iš dešimto numerio. - Jis užvertė akis ir kryp- 
telėjo galva į alėjos gilumą, dešimto numerio pusėn. — 
Baisiai kelia skiauterę. Aš pergyvenau karą ir taip toliau. 
Suprantate, apie kokius žmones kalbu? Tokie negali pa- 
kęsti driskių. Turbūt ji įspėjo tą žmogystą, o kai jis nie- 
kur nedingo, paskambino policininkams. Skambino tol, 
kol jie atvyko ir jį išbaidė. 

— Ar jūs matėte, kaip jį baidė? 

Jis atsakė nematęs. Tik matė, kaip valkata rausiasi 
šiukšlėse. Negalėtų tiksliai pasakyti, kiek laiko žmogelis 
bastėsi po jų kvartalą, bet tikrai ne vieną dieną. Nors pa- 
nelei Šikel trūksta pakantumo nevykėliams, kažin, ar ji 
būtų skambinusi policijai po pirmo įsibrovimo į jos šiukš- 
lių dėžę. 

Ar jis tiksliai žinąs, kurią dieną valkata buvo išbaidy- 
tas? Jis susimąstė sukinėdamas tarp pirštų pieštuką. Pa- 
galiau pasakė, kad prieš kokią porą dienų. Tikriausiai tre- 
čiadienį. Taip, tikrai trečiadienį, nes trečiadieniais jam 
visuomet skambina mama, o jis, kalbėdamasis su ja, pa- 
žvelgė pro langą ir pamatė tą vargšą. Jam tik dabar top- 
telėjo, kad nuo to laiko žmogelio nematęs. 

Kaip tik tą akimirką Helena prisiminė posakį iš de- 
tektyvo. Galų gale ji aptiko aukso gyslą. Šis pėdsakas ver- 
tas dėmesio. 


"1 


Šis pėdsakas apmaldė Sent Džeimso nusiminimą. Ga- 
vęs Džefrio Šenklingo mokyklos direktorės sutikimą, jis 
pasikalbėjo su visomis mergytėmis, kurių vardas bent iš 
tolo priminė Britą. Jis kalbėjosi su Albertomis, Bridžito- 
mis, Elizabetomis, Bertomis, Babetėmis, Ritomis ir Bri- 
tanėmis, kurių amžius nuo aštuonerių iki dvylikos metų, 
o rasė, tikyba i1r būdas kuo įvairiausi. Kai kurios buvo 
drovios. Kai kurios išsigandusios. Kai kurios nuoširdžios. 
Kai kurios džiaugėsi, kad praleido pamoką. Tačiau nė vie- 
na iš jų nepažinojo Šarlotės Bouven - nei Šarlotės, nei 
Lotės, nei Šarlės. Nė viena iš jų nėra buvusi Ivės Bou- 
ven penktadienio popietės susitikime su rinkėjais tėvo, 
globėjo ar draugo lydima. Jis išėjo iš mokyklos su tą die- 
ną nebuvusių mergaičių sąrašu ir telefonų numeriais. Ta- 
čiau juto, kad Šenklingo mokyklos versija baigiasi akla- 
viete. 

— Jei taip, reikės patikrinti visas Merilbouno mokyk- 
las, - pasakė Sent Džeimsas, - o laikas bėga. Be abejo, 
pagrobėjui naudinga. Žinai, Helena, jei dar du žmonės 

nebūtų patvirtinę, kad Brita iš tiesų Šarlotės draugė, ga- 
lėčiau lažintis, kad Deimjenas Čeimbersas išgalvojo ją tre- 
čiadienio vakarą, kad mes nuo jo atsikabintume. 

— Jo pateiktos žinios apie Britą nurodė mums, kur ne- 
delsiant ieškoti, ar ne taip? - susimąstė Helena. Jie su- 
vienijo jėgas „Tekančios saulės“ bare pagrindinėje gat- 
vėje; Sent Džeimsas susirūpinęs kažką svarstė įbedęs 
nosį į tamsųjį alų, o Helena stiprinosi baltojo vyno taure. 
Jie atvyko ramiu metu tarp pietų ir vakarienės, todėl ba- 
re, be barmeno, valančio ir dedančio į lentyną taures, dau- 
giau nieko nebuvo. 

— Bet tau teks 1šsinerti iš kailio įtikinėjant mane, kad 
jam pavyko prikalbinti ir ponią Magir, ir Brigitą Volters 
patvirtinti istoriją apie Britą. Kam joms to reikėtų? 

— Ponia Magir airė, ar ne? O Deimjenas Čeimbersas? 
Jo akcentas neabejotinai airiškas. 

— Belfasto, - sutiko Sent Džeimsas. 

— Taigi galbūt jie turi kai ką bendro. 

Sent Džeimsas vėl pagalvojo apie Ivės Bouven postą 
Vidaus reikalų ministerijoje ir ponios Magir užuominą 
apie parlamentarę itin dominantį dalyką: kaip prispausti 
uodegas Airijos respublikonų armijai. Bet papurtė gal- 
vą. — O kaip paaiškinti Brigitos Volters pasakojimą? Kaip 
Ji Čia įsipainiojo? Kuriam galui jai pasakoti tą pačią istori- 
Ją apie Britą, jei tai netiesa? 

— Galbūt reikėtų išplėsti Britos paieškų sritį, — pasiū- 
lė Helena. - Mes manėm, kad ji bendraklasė ar gyvena 
kaimynystėje. Bet Šarlotė galėjo susipažinti su mergaite 
kur nors kitur. Tarkim, bažnyčioje? Sekmadieninėje mo- 
kykloje? Chore? 

— Niekas to neminėjo. 

— Skaučių organizacijoje? 

— Mums būtų pasakę. 

— O šokių pamokos? Nesidomėjome šokių pamokomis, 
o jos buvo minimos ne kartą. 

Nesidomėjo. Juk pažintis galėjo užsimegzti ten. Dar 
liko mergaitės psichoterapeutas. Reikia patikrinti abi ver- 
sijas; ir vienoje, ir kitoje gali slypėti ieškomas atsaky- 
mas, tai kodėl jis nenori imtis? — svarstė Sent Džeimsas. 
Bet atsakymą žinojo. Surietė pirštus ir pajuto, kaip nagai 
sminga į delną. 

— Aš noriu mesti šitą reikalą, Helena, - tarė. 

— Gyvenimo jis mums nepalengvino, kas tiesa, tai tiesa. 

Jis dirstelėjo į ją. 

— Tu jam sakei? 

— Tomiui? Ne, - atsiduso Helena. —- Aišku, jis mane 
klausinėjo. Žino, kad aš kažko susirūpinusi. Bet kol kas 
tiki, jog tiesiog nervinuosi prieš vestuves. 

— Jam nepatiks, kad melavai. 

— Iš tiesų nemelavau. Aš tikrai nervinuosi dėl vedy- 
bų. Vis dar abejoju. 

— Dėl Tomio? 

— Dėl santuokos su Tomiu. Dėl santuokos su bet kuo. 
Dėl santuokos, ir taškas. Man kelia nerimą tas „kol mir- 
tis mudu išskirs“. Kaip galiu pasižadėti amžinai mylėti 
vieną vyrą, kai negaliu nė mėnesio išnešioti tų pačių 
auskarų? —- Ji pastūmė į šalį taurę parodydama, kad kal- 
ba baigta. - Bet aš kai ką atkapsčiau, kad mums būtų 
linksmiau. 

Ji aiškino toliau. Jos žodžiai nevilties apimtam Sent 
Džeimsui buvo lyg vaistas. Žinia apie valkatą Kros Kizo 
aklagatvyje buvo pirmoji informacija, visiškai atitinkanti 
jau turimąją. 

— Landynės Jurgio gatvėje, - samprotavo Sent Džeim- 
sas, valandėlę svarstęs Helenos duomenis. - Vakar nak- 
tį man jas priminė Debora. 

— Žinoma, - tarė Helena. - Puikūs nakvynės namai val- 
katai, a? 

— Jie tikrai puikūs kai kuriems darbams, - pasakė 
Sent Džeimsas. Vienu mauku išgėrė alų. - Nagi, imki- 
mes darbo. 


Debora ėmė nerimauti. Diena prasidėjo dvi valandas 
laukiant Denio Laksfordo „The Source“ priimamajame; 
stūmė laiką stebėdama ateinančius ir išeinančius Žžurna- 
listus. 

Kas pusvalandį pasiteiraudavo laukiamojo sekretorę. 
Bet atsakymas buvo vienodas. Ponas Laksfordas dar ne- 
atėjęs. O ne, jis tikrai neis pro užpakalines duris. Kai ji 
primygtinai pareikalavo, kad sekretorė paskambintų į De- 
nio Laksfordo kabinetą ir įsitikintų, ar redaktoriaus vis dar 
nera, mergina nenoriai, kaip būdinga jaunimui, tai padarė. 

— Ar jis dar neatėjo? — išpyškino klausimą į mikrofoną 
sekretorė. Segėjo ženklelį su savo vardu „Čeritė“, De- 
boros nuomone, parinktą labai nevykusiai* 

Praėjus valandai po pietų pertraukos, Debora išėjo pa- 
sistiprinti. Netoli Šv. Nuotakos gatvės rado vyno barą, ir 
nors lėkštė benne all'arrabbiata, pilna pintinė duonos, 
įtrintos česnaku ir raudonojo vyno taurė nepagerino bur- 
nos kvapo, bet nuotaiką tikrai pataisė. Kartu su fotoapa- 
ratu ji vėl nusivilko į Faringtono gatvę. 


* Charity - „geraširdiškumas“ (angl. ). 

Šį kartą Denio Laksfordo laukė dar kažkas, kaip jai 
pranešė Čeritė. 

— Grįžote? Žiūriu, lengvai nepasiduodat. Ką gi, prisi- 
junkite prie minios. 

Deborai paaiškėjo, kad, be visų talentų, Čeritė dar lin- 
kusi perdėti. Minią sudarė vienas vyriškis. Jis sėdėjo lau- 
kiamajame ant sofos kraštelio. Kai tik kas nors įžengda- 
vo pro sukamąsias duris, jis kone pašokdavo. 

Debora jam maloniai linktelėjo. Jis susiraukė, piktai 
atsmaukęs marškinių rankogalį, pasižiūrėjo į laikrodėlį, 
tada nudrožė prie sekretorės stalo ir kažką piktai pasakė 
Čeritei. Ši gerokai suirzusi išpyškino: 

— Ei, šalčiau. Kurių galų turėčiau meluoti? —- Ir tada 
pro duris pagaliau įžengė Denis Laksfordas. 

Debora atsistojo. 

— Matot, - pasakė Čeritė ir garsiai pašaukė: - Pone 
Laksfordai:! 

Vyriškis, laukęs redaktoriaus, staigiai atsisuko nuo Če- 
ritės stalo. 

— Laksfordas? — pakartojo jis. 

Laksfordas iškart sukluso, iš balso supratęs, kad lan- 
kytojas nusiteikęs anaiptol! ne draugiškai. Jis dirstelėjo į 
apsaugos tarnautoją, stovintį prie durų. Šis ėmė artintis. 

— Aš esu Aleksandras Stounas, - tarė vyriškis. - Ivės 
vyras. 

Laksfordas nužvelgė jį, paskui vos vos papurtė galvą, 
duodamas sargybiniui ženklą pasitraukti. 

— Prašom čia, — pasakė ir pasukęs prie lifto išvydo De- 
borą. 

Debora iškart suprato pataikiusi siaubingai ne laiku. 
Viešpatie gailestingasis, vadinasi, Ivės Bouven vyras lau- 
kė Laksfordo, Ivės Bouven vyras, kuris, kaip jiems sa- 

kyta, nežino, kad Ivės Bouven vaiko tėvas - Denis Laks- 
fordas! O jis tokio sunkiai tvardomo įtūžio mina, kad De- 
bora iškart suprato, jog jam pasakė tiesą ir jis dar neatsi- 
kvošėjo. Taigi gali padaryti bet ką, pasakyti bet ką, su- 
kelti skandalą, griebtis smurto. Buvo kaip įtempta tem- 
plė. O per nelaimingą lemtį - ir vyro nurodymus - ji at- 
sidūrė ten, kur galbūt teks su juo turėti reikalų. 

Ji norėjo prasmegti ne tik skradžiai grindis, bet ir skra- 
džiai žemę. Kur atsidurtų, jei prasmegtų kiaurai? Kinijo- 
je? Himalajuose? Bangladeše? 

Laksfordas smalsiai žvilgtelėjo į jos fotoaparatą. 

— Kas tai? Turite naujienų? — paklausė. 

— Laksfordai, norėčiau tau kai ką pasakyti, - įsiterpė 
Stounas. 

— Pasakysite, —- per petį metė Laksfordas ir pridūrė De- 
borai: - Prašom į mano kabinetą. 

Stounas nesiruošė likti laukiamajame. Kai lifto durys 
atsidarė, jis smuko vidun paskui Deborą ir Laksfordą. Ap- 
sauginis vėl krustelėjo parodydamas, kad nori įsikišti. 
Laksfordas kilstelėjo ranką, pasakė: „Viskas gerai, Dže- 
ri“ ir paspaudė vienuolikto aukšto mygtuką. 

Lifte jie buvo vieni. 

— Na, kaip? - paklausė Deborą Lakstfordas. 

Ji svarstė, kaip atrodys jos prašymas: man reikia jūsų 
rašysenos pavyzdžio, kad mano vyras galėtų įsitikinti, jog 
vaiką pagrobėte ne jūs. To pakaktų, kad Aleksandras Stou- 
nas griebtų jam už gerklės. Nuo jo sklido toks pasibjau- 
rėjimas, kad buvo aišku: elgtis reikia atsargiai. 

— Saimonas prašė mane užsukti, - tarė ji. —- Nori, kad 
jam nebekeltų abejonių viena smulkmena. 

Regis, Stounas suprato, kad ji susijusi su jo podukros 
dingimu. 

— Ką jūs žinote? Ką išaiškinote? — šiurkščiai paklausė 
jis. - Kodėl, po velnių, mums nepranešta, kas dedasi? 

— Saimonas vakar popiet kalbėjosi su jūsų Žmona, - 
puolė teisintis Debora. - Negi ji nepasakojo?.. - Na, ži- 
noma, ji jam nepasakojo, kvaiša tu, išbarė save Debora ir 
pasakė vildamasi, kad balsas skamba drąsiai: - Tiesą sa- 
kant, jis smulkiai išdėstė jai, kokia padėtis, ministerijo- 
je. Noriu pasakyti, jis nuėjo pas ją į ministeriją. - Nuo- 
stabu, pamanė ji. Tobulas profesionalumas. Prikando vir- 
šutinę lūpą. Kad tik nedrebėtų. 

Penktame aukšte atsidarė lifto durys, įėjo du vyrai ir 
moteris, taigi Debora buvo išgelbėta, neįklimpo į dar gi- 
lesnį žodžių liūną. [lipusieji kalbėjo apie politiką, mote- 
ris tyliai dėstė: „Iš patikimų šaltinių sužinota...“ — Sulig 
tais žodžiais vyrai supratingai prunkštelėjo, ir ji skubiai 
pasakė: 

— Ne. Paklausykit. Jis pietavo Dauningo gatvėje. Ir tas 
parlamentaras, kai buvo atnešti gėrimai, iš tiesų kažkam 
pasakė, kad visuomenei nei šilta, nei šalta dėl to, kas ką 
kur dulkina, jeigu tik nedidėja mokesčiai. Be abejo, buvo 
ištarta pusbalsiu, bet jei Mičas rastų žmogų, kuris tai pa- 
tvirtintų, galime... 

— Pema, - tarė Laksfordas. Moteris žvilgtelėjo į jį. — 
Vėliau. - Jos žvilgsnis nukrypo nuo Laksfordo į jo paly- 
dovus. Vyptelėjo atsiprašydama už neapdairumą. Kai vie- 
nuoliktame aukšte atsidarė lifto durys, ji dingo naujienų 
centre. 

Laksfordas nusivedė Deborą su Aleksandru Stounu į 
savo kabinetą priešingoje pusėje, į kairę nuo liftų. Apie 
sekretorės stalą sukinėjosi kompanija su užrašų knyge- 
lėmis ir popieriais rankose; Laksfordui prisiartinus, į prie- 
kį išėjo kresnas vyriškis safari švarku ir tarė: 

— Deni? Kas?.. - Jis nužvelgė Deborą su Stounu, ypač 
Deboros fotoaparatą, kurį, regis, suvokė kaip pranašišką 
ženklą. — Ketinau pradėti apžvalgą be tavęs. 

— Atidėk valandai, - tarė Laksfordas. 

— Deni, ar išmintinga? Ar galime vėl delsti? Jau vakar 
vakare buvo blogai, bet... 

Laksfordas mostelėjo Deborai su Stounu eiti į kabi- 
netą. Apsisuko ant kulno. 

— Turiu kai ką sutvarkyti, Rodni, - tarė jis. - Pasitari- 
mas įvyks po valandos. Jei šiek tiek vėliau atiduosime 
medžiagą spaustuvei, pasaulis nesugrius. Aišku? 

— Vėl reikės mokėti už viršvalandžius, - priminė jam 
Rodnis. 

— Taip. Vėl. - Laksfordas uždarė duris. - Prašom, - 
kreipėsi jis į Deborą. 

Įsikišo Stounas. 

— Paklausyk manęs, šunsnuki, - tyliai tarė ir pastojo 
Laksfordui kelią. Debora pamatė, kad jis kokiais ketu- 
riais coliais aukštesnis už „The Source“ redaktorių, bet 
abu vyrai atrodė vienodai stiprūs. O Laksfordas aiškiai 
buvo ne iš tų, kurie bauginami išsigąsta. 

— Pone Laksfordai, - drąsiai įsiterpė ji, - tiesą sakant, 
tai tik formalumas, bet man reikia... 

— Ką tu jai padarei? — reikalavo atsakymo Stounas. — 
Ką padarei Šarlei? 

Laksfordas nė nekrustelėjo. 

— Evelinos išvada neteisinga. Aišku, man nepavyko jos 
įtikinti. Tačiau galbūt jus pavyks įtikinti. Sėskitės. 

— Nepasakok man, po velnių... 

— Puiku. Tada stovėkit. Bet pasitraukit iš kelio, nes aš 
nepratęs niekam kalbėti į šnerves ir neketinu pratintis. 

Stounas nesitraukė. Abu vyrai beveik liesdamiesi įnir- 

še žvelgė vienas į kitą. Stounui trūkčiojo žandikaulio rau- 
muo. Laksfordas irgi visas įsitempė. Tačiau vis dar kal- 
bėjo ramiai. 

— Pone Stounai, paklausykite. Aš nepagrobiau Šarlotės. 

— Nemėgink man įrodinėti, kad tokį pašlemėką kaip 
tu užgraužtų sąžinė pagrobus dešimties metų vaiką. 

— Ir nemėginsiu, — atrėžė Laksfordas. - Tik pasakysiu 
štai ką. Jūs neturite žalio supratimo apie „tokius pašle- 
mėkus kaip aš“, ir, deja, neturiu laiko jus šia tema ap- 
šviesti. 

Stounas šiurkščiai mostelėjo į sieną greta posėdžių sta- 
lo. Ant jos kabojo daug įrėmintų pirmųjų puslapių su sen- 
sacingiausiais „The Source“ straipsniais nuo mėnage d 
trois * , kurį praktikavo trys tariamai dorybingos pokario 
televizijos žvaigždės, vaidinusios dramoje „Nėra kitų to- 
kių namų“ (laikraštis iki soties pasityčiojo iš pavadini- 
mo) iki nepadorių Velso princesės pokalbių mobiliuoju 
telefonu. 

— Manęs apšviesti nėra reikalo, - tarė Stounas. - Ta- 
vo apgailėtinas teisinimasis, kad esi žurnalistas, pakan- 
kamai nerimtas. 

— Puiku. - Laksfordas žvilgtelėjo į laikrodį. - Tuo 
trumpesnis turėtų būti mūsų pokalbis. Ko čia atsiradot? 
Gal eikime prie reikalo, nes aš turiu darbo, o dar reikia 
pasikalbėti su ponia Sent Džeims. 

Debora padėjo fotoaparatą ant rusvai geltonos sofos 
palei sieną ir pasinaudojo Laksfordo jai suteikta proga. 

— Taip. Teisingai, — tarė ji. — Man reikės... 

— Tokie tipai kaip tu — slapukai. - Stounas įžūliai žen- 


* „Trijų ūkis“ (ranc.) - susitarimas, kai drauge su sutuoktiniais 
gyvena ir vieno Iš jų meilužis(-ė). 

gė artyn. - Dangstosi darbu, sekretorėmis, privilegijuo- 
tos mokyklos tartimi. Bet aš noriu pamatyti tavo tikrąjį 
veidą. Supratai? 

— Jau sakiau Evelinai, kad ketinu parodyti savo tikrąjį 
veidą. Jei ji nepanoro jums to paaiškinti, niekuo negaliu 
padėti. 

— Nepainiok Ivės. 

Vienas Laksfordo antakis vos pastebimai kilstelėjo. 

— Atleiskite, pone Stounai, — tarė jis ir žengė į šalį, 
kad galėtų prieiti prie stalo. 

— Pone Laksfordai, jei galima... - viltingai įsiterpė De- 
bora. 

Stounas griebė Laksfordui už rankos. 

— Kur Šarlė? - neatlyžo jis. 

Laksfordas įsmeigė akis į sustingusį Stouno veidą. 

— Atsitraukite nuo manęs, - tyliai pasakė. - Patariu ne- 
daryti nieko, dėl ko paskui gailėsitės. Aš nepagrobiau Šar- 
lotės ir neturiu supratimo, kur ji yra. Kaip vakar aiški- 
nau Evelinai, nė kiek netrokštu, kad po mūsų bendrą pra- 
eitį naršytų spauda. Turiu žmoną ir sūnų, kurie nieko ne- 
žino apie Šarlotę, ir, patikėkite, norėčiau, kad taip ir lik- 
tų, nesvarbu, ką manytumėt judu su žmona. Jei dažniau 
kalbėtumėtės su Evelina, galbūt suprastumėt... 

Stounas tvirčiau suspaudė Laksfordui ranką ir šiurkš- 
čiai trūktelėjo. Debora pamatė, kad ir redaktorius prisi- 
merkė. 

— Tai neturi nieko bendro su Ive. Nepainiok Ivės. 

— Tai ji dar neįpainiota? Juk kalbame apie jos vaiką. 

— Ir tavo. - Stounas tėškė šiuos du žodžius kaip pra- 
keiksmą. Paleido Laksfordo ranką. Redaktorius aplenkė 
jį 1r nuėjo prie stalo. - Koks turi būti vyras, jei padaro 

vaiką ir numoja ranka, Laksfordai? Koks turi būti vyras, 
jei neketina prisiimti atsakomybės už savo praeitį? 

Laksfordas paspaudė kompiuterio monitoriaus myg- 
tuką ir paėmė šūsnį pranešimų. Pervertė juos, atidėjo į 
šalį, tą patį padarė ir su krūva neatplėštų laiškų. Paėmė 
banderolę, gulėjusią po laiškais, ir pakėlė akis. 

— O juk jūs labiau susirūpinęs dėl! praeities? — paklau- 
sė. - Tik jau ne dėl dabarties. 

— Kodėl, tu sukruštas... 

— Taigi. Būtent. Pasakykite, pone Stounai, kas šian- 
dien jums iš tiesų kelia nerimą? Kad dingo Šarlotė ar kad 
aš krušau jos motiną? 

Stounas puolė. Debora irgi, nustebusi, kad taip staiga 
ryžosi veikti. Stounas prišoko prie stalo. Bandė sugrieb- 
ti Laksfordą. Debora stvėrė jam už kairės rankos ir pa- 
traukė atgal. 

Stounas atsisuko, nes aiškiai buvo užmiršęs, kad čia 
yra II ji. Jo kumštis buvo sugniaužtas. Ranka pakelta. Jiš 
trenkė, Debora bandė atšokti, bet nespėjo. Jis žiebė jai į 
galvą. Vienu smūgiu parbloškė ant grindų. 

Pro spengimą ausyse Debora išgirdo keiksmus. Pas- 
kui Laksfordas suriko: 

— Iškvieskite apsaugą! Tučtuojau. 

Ji išvydo kojas, kelnių kiškų apačią. Išgirdo, kaip Stou- 
nas kartoja: „O Dieve... Velnias! Velnias!“ 

Pajuto plaštaką ant nugaros, kitą ant rankos. 

— Ne, nieko baisaus, — išlemeno ji. — Tikrai. Aš visiš: 
kai... Nieko... 

Kabineto durys atsidarė. 

— Deni? Deni? —- paklausė vyriškas balsas. — Vaje, gal 
galiu... 

— Dink iš čia, po perkūnais! 

Durys užsidarė. 

Debora atsisėdo. Pamatė, kad jai padeda Stounas. Jo 
veidas papilkėjo kaip duonos tešla. 

— Atleiskite, - tarė jis. - Aš nenorėjau... Jėzau. Kas 
čionai dedasi? 

— Pasitrauk, - tarė Laksfordas. — Velniai griebtų. Sa- 
kiau, pasitrauk. —- Jis padėjo Deborai atsistoti, nuvedė ją 
prie sofos ir pritūpė priešais, kad galėtų pažvelgti į vei- 
-dą. Atsakė į Stouno klausimą: - Tai, kas dedasi, yra įžei- 
dimas veiksmu. 

Debora pakėlė ranką jo žodžiams paneigti. 

— Ne. Ne. Prašau. Aš buvau... Aš pasipainiojau po ko- 
jų. Jis tikrai nežinojo... 

— Tas idiotas išvis nieko nežino, - atšovė Laksfordas. — 
Na, pasirodykit. Nesusitrenkėt galvos? - Jis praskyrė 
pirštais jos plaukus ir atsargiai, bet greit, drąsiai apčiupi- 
nėio kaukolę. - Kur nors skauda? 

Ji papurtė galvą. Buvo sukrėsta, bet užgavo ją nesmar- 
kiai, nors Debora manė, kad vėliau tikriausiai skaudės. 
Dar buvo sutrikusi. Labai nemėgo atsidurti dėmesio cen- 
tre — ji mieliau likdavo antrame plane, o nesąmoningai 
sureagavusi į staigų Stouno šuolį, atsidūrė kaip tik ten, 
kur netroško būti. Pasinaudojusi šia valandėle, išpyški- 
no, ką turėjo pasakyti, nes jautė, kad Aleksandras Stou- 
nas veikiausiai nepames galvos antrą kartą per penkias 
minutes. 

— Tiesą sakant, atėjau jūsų rašysenos pavyzdžio spaus- 
dintomis raidėmis, - pasakė ji redaktoriui. - Tai tik for- 
malumas, bet Saimonas nori... Matote, jis norėtų žvilg- 
telėti. 

Laksfordas staigiai linktelėjo. Neatrodė, kad būtų nors 
truputį įsižeidęs. 

— Žinoma, — tarė. - Turėjau susiprasti ir aną vakarą pa- 
likti jam pavyzdį. Jūs tikrai nenukentėjot? 

Ji linktelėjo 1r pasistengė narsiai šyptelėti. Laksfor- 
das atsistojo. Ji pamatė, kad Stounas pasitraukęs prie po- 
sėdžių stalo kitame kabineto gale. Jis paėmė kėdę ir su- 
smuko į ją. Suspaudė rankomis galvą. 

Laksfordas paėmė popieriaus lakštą ir pradėjo rašyti. 
Kabineto durys atsidarė. 

— Pone Laksfordai? — paklausė uniformuotas sargybi- 
nis. - Kas nors atsitiko? 

Laksfordas pakėlė akis. Valandėlę žiūrėjo į Stouną, pas- 
kui pasakė: 

— Nenueik toli, Džeri. Pranešiu, jei prireiks. — Sargy- 
binis išnyko. — Turėjau paliepti išmesti jus iš pastato, — 
pasakė Stounui. - Ir paliepsiu, patikėkite, jei nenorėsite 
manęs išklausyti. 

Stounas nepakėlė galvos. 

— Išklausysiu. 

— Tada klausykite. Kažkas pagrobė Šarlotę. Kažkas 
grasina ją nužudyti. Kažkas nori, kad išaiškėtų tiesa apie 
Eveliną, apie mane. Aš nežinau, kas tas kažkas, ir neži- 
nau, kodėl tiek laukė prieš sugalvodamas pasvilinti mums 
papades. Tačiau taip yra. Mes galime bendradarbiauti ir 
pranešti policijai arba manyti, kad tai blefas. Nors - ga- 
liu prisipažinti —- nemanau, kad blefas. Taigi galite rink- 
tis vieną iš dviejų galimybių, Stounai: arba einate namo 
1r įtikinate žmoną, kad padėtis nepaprastai rimta, arba 
šokate pagal jos dūdelę ir paskui kaltinate save dėl pada- 
rinių. Aš padariau, ką galiu. 

— Neblogai, - bukai suvapėjo Stounas. Jis slopiai, kan- 
džiai nusijuokė. 

— Ką? 

— Neblogai tau pasitarnavau. - Jis pakėlė galvą. - Ar- 
gi ne taip? 

Laksfordo mina aiškiai rodė, kad jis negali patikėti sa- 
vo ausimis. 

— Pone Stounai, - įsiterpė Debora, - negi jūs nesu- 
prantate, kad... 

— Nesivarginkite, - pertraukė Laksfordas. - Jis jau su- 
rado niekšą. Jie abu surado. Neaušinkit burnos. 

Jis vėl susidomėjo banderole. Ji buvo susegta vielutė- 
mis, ir Laksfordas ją atplėšė. 

— Daugiau neturime ko pasakyti vienas kitam, pone 
Stounai:. Išeisite pats ar reiks padėti? — Jis atidarė voką 
nelaukdamas atsakymo. Išvertęs akis, spoksojo į jo turi- 
nį. Debora pamatė, kaip nurijo seilę. 

Ji nelabai tvirtai atsistojo, ištarė: 

— Pone Laksfordai? — Ir pamačiusi, kas guli ant viso 
kito pašto, pridūrė: - Ne, nelieskit. 

Tai buvo mažulytis magnetofonas. 

10 


= Aronsonas viena 


akim dirsčiojo į kompiuterio ekraną, o kita į Laksfordo 
kabineto duris — tikras žygdarbis, nes jo kabinetas buvo 
priešingoje Laksfordo kabinetui naujienų centro dalyje, 
erdvė tarp jų buvo užgriozdyta dešimtimis stalų, karto- 
tekos spintelių, kompiuterių ir nenustygstančių žurna- 
listų. Kai Laksfordas valandai atidėjo pasitarimą, likusieji 
naujienų aptarimo dalyviai išsilakstė dirbti kitų darbų. 
Gal kuriam redaktoriaus įsakymas delsti ir pasirodė keis- 
tas, tačiau nė vienas neišsidavė. Bet Rodnis užtruko. Jis 
gerai įsižiūrėjo į vyriškį, lydėjusį Laksfordą, jo veide at- 
sispindėjo toks sunkiai tvardomas priešiškumas, kad Rod- 
nis nusprendė pasitrainioti apie liguistai tvarkingą po- 
nios Voles kambarėlį, bene atsitiks kas nors įdomaus. 

Kažkas iš tiesų atsitiko, bet kai Rodnis, išgirdęs riks- 
mus ir trenksmą, atlapojo redaktoriaus kabineto duris, 
kaip paprastai vaizduodamas didžiai susirūpinus; Laks- 
fordo saugumu, mažiausiai tikėjosi išvysti ant grindų nu- 
tėkštą rudaplaukę moterį. Ponas Pikčiurna buvo pasi- 
lenkęs prie jos, taigi galima padaryti išvadą, kad ją pa- 
tiesė jis. Kas, po velnių, darosi? 

Kai Laksfordas — visuomet buvęs dėkingumo įsikūni- 

jimas — kaipmat išgrūdo jį iš kabineto, Rodnis apsvarstė 
visas galimybes. Rudė, žinoma, fotožurnalistė. Kitaip pa- 
aiškinti maišelio su fotoaparatu, kurį ji atsinešė, negali- 
ma. Veikiausiai atėjo parduoti laikraščiui kokių nuotrau- 
kų, „The Source“ nuolat pirkdavo fotografijas iš nepri- 
klausomų žurnalistų, taigi nieko nuostabaus, kad apsi- 
reiškė fotografė su glėbiu puikių ir veikiausiai nepadorių 
kokios įžymybės nuotraukų, gal karališkosios šeimos na- 
rio, atrodančio baisiai nekarališkai, gal neoriai džiūgau- 
jančio politiko. Tačiau nepriklausomi žurnalistai, atnešę 
parduoti nuotraukų, paprastai nebandydavo jų įkišti vy- 
riausiajam redaktoriui. Jie su juo net nesusitikdavo. Ei- 
davo pas fotografijų skyriaus redaktorių arba jo pavaduo- 
toją. 

Taigi kodėl Laksfordas nusivedė Rudę į savo kabine- 
tą? Ne, juk buvo nevisiškai taip? Laksfordas įstūmė Ru- 
dę į kabinetą. Ir velniškai rūpinosi, kad niekas negalėtų 
su ja pasišnekėti. Tiesą sakant, ir su ponu Pikčiurna. O 
šitas, po galais, kas per diegas? 

Kadangi Pikčiurna dailiai nokautavo Rudę, Rodniui pir- 
šosi vienintelė išvada: vyriškis pasiryžęs neleisti, kad jos 
nuotraukos pasirodytų laikraštyje. Vadinasi, jis yra šio- 
kia tokia garsenybė. Bet kas? Į garsenybę nepanašus. At- 
rodė gana pilkas žmogelis: Vadinasi, jis nuotraukose fi- 
gūruoja su kažkokia įžymybe, kurios garbės apginti čia 
atsirado. 

Nuostabi mintis. Galbūt riterių laikai nėra negrįžta- 
mai dingę. Tiktai tada imi spėlioti, kodėl ponas Pikčiurna 
užtvojo moteriai. Tiesą sakant, turėjo nokautuoti Laks- 
fordą. 

Po susitikimo „Harrods“ Rodnis nenuleido akių nuo 
mielojo Denio. Praėjusį vakarą praleido redakcijoje tam- 

pydamas Laksfordui nervus vizitais į jo kabinetą maž- 
daug kas valandą ir neramiais šūkavimais, kada gi paga- 
liau rytojaus numeris bus atiduotas spausdinti. Laksfor- 
das dukart liepė jam eiti namo, bet Rodnis trainiojosi 
šniukštinėdamas, ar nepaaiškės, kodėl Laksfordas atidė- 
lioja spausdinimą iki pavojingos ribos. Ar ne jo pareiga 
viską pastebėti? Jei Laksfordas iš tiesų baigia palūžti, kaip 
kad atrodo, kažkas turi būti šalia ir sušluoti lūženas, kai 
tai įvyks. 

Rodnis nusprendė, kad delsimas susijęs su pasimaty- 
mu „Harrods“. Nusprendė visiškai neteisingai supratęs 
tą susitikimą. Iš pradžių manęs, kad Laksfordas dulkina 
moterį, su kuria matėsi, jis pakeitė nuomonę, kai tuoj 
pat po to spausdinimas buvo sulaikytas. 

Be abejo, tai susiję su straipsniu. Tai - atmetus švel- 
nų prisilietimą restorane - kur kas panašiau į tiesą negu 
meilės romanas. Šiaip ar taip, Laksfordas kiekvieną nak- 
tį - ir kiekvieną rytą, ir kiekvieną popietę - gali mėgau- 
tis fantastiškosios Fionos skulptūrišku žavesiu. Anoji mo- 
teris nebuvo baidyklė, tačiau jos negalėjai nė lyginti su 
Nuostabiąja Žmona. 

Be to, ji Vyriausybės narė, taigi dar labiau tikėtina, 
kad turi ką papasakoti. O jei taip, istorija turi būti perkū- 
niškai įspūdinga ir į ją įpainioti ne bet kokie tūzai: finan- 
sų ministras, vidaus reikalų ministras, gal net pats mi- 
nistras pirmininkas. Nuostabiausios istorijos dažniausiai 
susijusios su dideliais ponais ir jų dulkinamomis padug- 
nėmis, ypač kai prieš lytinį aktą ar po jo išplepamos pa- 
slaptys, keliančios grėsmę šalies saugumui. Taigi visai 
išmintinga manyti, kad Vyriausybės narė, kurios femi- 
nistiškas kraujas užvirė dėl beširdžio seserų išnaudoji- 
mo, nusprendė nutraukti tokią veiklą. Jei ji ketina išduo- 

ti svarbaus asmens paslaptį, jei nori jaustis saugi ir likti 
nežinoma ir, svarbiausia, jeigu jai pavyko užmegzti ryšį 
su laikraščio redaktoriumi, geriausia papasakoti tą isto- 
riją tiesiai jam. 

Žinoma, žinoma. Ar nebarškino Laksfordas kompiute- 
rio klaviatūros, kai Rodnis vakar grįžo iš „Harrods“? O 
atiduoti medžiagą spaustuvei jis delsia tik dėl to, kad lau- 
kia istorijos patvirtinimo. Laksfordas — ne kvailys. Jis ne- 
aprašys negražių lovos nuotykių, nepatvirtintų bent dvie- 
jų nesuinteresuotų asmenų. Kadangi informacijos šalti- 
nis moteris, veikiausiai ji yra ir nukentėjusioji pusė. Laks- 
fordas — per daug gudrus laikraštininkas, kad užkibtų ant 
kažkokios kerštautojos kabliuko. Taigi jis laukė, delsė 
spausdinti laikraštį, o kai jai nepavyko pateikti pasakoji- 
mą patvirtinančių faktų, straipsnį sunaikino. 

Tačiau vis dar nebuvo atsakyta į klausimą, kas ji per 
viena. 

Nuo tada, kai grįžo iš žvalgybos, Rodnis laisvu laiku 
stropiai rausėsi kompiuteryje po senus laikraščio nume- 
rius, stengdamasis išsiaiškinti, kas ta moteris. Jei ji Vy- 
riausybės narė, straipsnis apie ją kada nors tikrai buvo 
parašytas. Vakar vakare pusę dvylikos jis atsisakė savo 
sumanymo, bet šiandien rytą tęsė darbą, kai tik ištaiky- 
davo laiko. Buvo beveik vidurdienis, kai vidury Mičo Kor- 
siko ataskaitos apie paskutines „Išnuomojamo berniuko 
rumbos“ naujienas (Larnsis pagaliau susitiko su minist- 
ru pirmininku; išėjęs iš jo rezidencijos, susitikimą ko- 
mentuoti atsisakė; Defis Djukeinas pasisamdė agentą, ku- 
ris linkęs tartis dėl išimtinio interviu, tačiau nepigiai at- 
sieis) Rodniui įstrigo Korsiko frazė „reiks šį tą paskaiti- 
nėti bibliotekoje“, ir mintyse jis pliaukštelėjo sau per kak- 
tą. Ką jis, po velnių, daro, ieško atsakymo rausdamasis 


Priešo akivaizdoje 205 


senuose numeriuose, kai norint nustatyti moters iš „Har- 
rods“ tapatybę, tereikia nusileisti tris aukštus į laikraš- 
čio biblioteką, perversti „Times“ „Bendruomenių rūmų 
vadovą“ ir patikrinti, ar Laksfordo informacijos šaltinis - 
iš tiesų parlamentarė, o ne kokia tarnautoja, galinti nau- 
dotis automobiliu su vyriausybiniais numeriais? 

Štai ji, šypsosi trys šimtai penkiasdešimt septintame 
puslapyje su savo per dideliais akiniais ir per ilgais kirp- 
čiais. Ivė Bouven, Merilbounui atstovaujanti parlamen- 
tarė ir vidaus reikalų ministro pavaduotoja. Rodnis net 
švilptelėjo perskaitęs tokią informaciją. Iš tiesų neblo- 
gai, bet dabar ir be Fantastiškosios Fionos aišku, kad 
Laksfordas susitikinėja su ja ne dėl gražių akių. 

Būdama ministro pavaduotoja, Bouven pagal svarbą 
Vidaus reikalų ministerijoje užima nuo trečios iki penk- 
tos vietos. Taigi priklauso nuolatinei didžiausios svarbos 
viršininkų kategorijai. Rodnis nusprendė, kad tai, ką ji 
siūlo Laksfordui, matyt, yra aukso vertės. Kaip, po vel- 
nių, išsiaiškinti, kas tai, ir slapta duoti žinią valdybos pir- 
mininkui, kad Rodnio persona išaugtų iki negailestingo 
informacijos medžiotojo, sumanaus redaktoriaus ir myli- 
mo galingųjų patikėtinio? Rodnis neturėjo supratimo, 
kaip, nebent perskaitytų Laksfordo mintyse slaptažodį, 
įsiskverbtų į jo kompiuterį ir, jei pasiseks, susirastų 
straipsnį, kurį redaktorius rašė vakar vakare. Bet jis pa- 
darė šiokią tokią pažangą, išsiaiškino, kad moteriškė - 
Ivė Bouven, ir tai galima atšvęsti. 

Sužinojo, kas ji, ir žengė pirmą, bet tvirtą žingsnį. Rod- 
nis suprato, kad tiek atkapsčius galima priminti vieną ki- 
tą Parlamento skolą spaudos atstovams. Paskambinti vie- 
nam kitam ir pažiūrėti, kas bus. Reikės elgtis labai at- 
sargiai. Jis nė kiek netroško, kad istorijos, kurią tuoj tuoj 

išspausdins „The Source“, pėdsakus aptiktų dar vienas 
laikraštis. Tačiau elgiantis gudriai... kaip nors susiejant 
savo smalsumą su pastaraisiais įvykiais... galbūt užsime- 
nant, kad laikraštis ketina analizuoti moterų vaidmenį Par- 
lamente... gal net pareiškiant, kad jį domina parlamenta- 
rių požiūris į pastaruoju metu parlamentarus pagavusią 
kelnių nusimovinėjimo karštligę... Jam tikrai pavyktų at- 
kapstyti kokią smulkmeną, kuri Vyriausybės spaudos at- 
stovui gali nereikšti nieko, bet Rodniui, žinančiam apie 
slaptą Bouven susitikimą su Laksfordu, - viską, nes jis 
supras, kaip paaiškinti jos elgesio nukrypimus, kitų gal- 
būt net nepastebėtus. 

Taip taip. Štai ir atsakymas. Jis paėmė savo adresų 
knygelę. Tarpduryje išdygo Sara Heplšort, vyniodama iš 
popierėlio mėtinę kramtomąją gumą. 

— Sulaukei pripažinimo, - tarė ji. - Patekėjo žvaigždė. 

Jis bukai pasižiūrėjo į ją, nes galvojo apie vyriausybi- 
nius spaudos atstovus ir rinkosi didžiausią lengvatikį. 

— Dublerio svajonė išsipildė. - Sara alkūne apytikriai 
maktelėjo Lakstfordo kabineto pusėn. - Denis turi neati- 
dėliotinų reikalų. Šiandien jo nebebus. Vadovauji tu. Ar 
nori, kad visa kompanija rinktųsi čia? Ar eisim į jo kabi- 
netą? 

Rodnis sumirksėjo. Saros žodžių prasmė tapo aiški. 
Valdovo mantija apgaubė jam pečius, ir valandėlę jis mė- 
gavosi jos šiluma. Paskui, iš paskutiniųjų dėdamasis kaip 
pridera susirūpinusiu, paklausė: 

— Neatidėliotini reikalai? Kas nors atsitiko šeimai? 
Žmonai? Sūnui? 

— Negaliu pasakyti. Išėjo su tuo vyru ir ta moterim, su 
kuriais atėjo. Žinai, kas jie? Ne? Hm. - Per petį ji nu- 
žvelgė naujienų centrą. Susimąsčiusi kalbėjo toliau: - Ma- 
tyt, kažkas vyksta. Ką pasakysi? 

Rodniui nė kiek nesinorėjo, kad pėdsaką užuostų ir 
virpanti Heplšort nosis. 

— Pasakysiu, kad reikia leisti laikraštį. Renkamės De- 
nio kabinete. Pranešk kitiems. Ateisiu po dešimties mi- 
nučių. 

Kai ji išėjo vykdyti jo įsakymo, - jam labai patiko gal- 
voti tokiom skambiom frazėm, — Rodnis vėl pasiėmė ad- 
resų knygelę. Greit pervertė. Jo nuomone, dešimties mi- 
nučių su kaupu pakanka užtikrinti ateičiai telefono skam- 
bučiu. 


Sent Džeimsui paaiškėjo, kad tai, ką Helena su Debo- 
ra vadino landynėmis, iš tiesų yra veikiau dar besiku- 
riančios landynės. Apleistų namų eilė niūksojo Jurgio gat- 
vėje visai netoli prašmatnaus japonų restorano su auto- 
mobilių stovėjimo aikštele - didelė prabanga tokioje vie- 
toje. Sent Džeimsas ir Helena paliko čia „MG“. 

Jurgio gatvė būdinga šiuolaikiniam Londonui; tokioje 
gatvėje išvysi viską —- ir didingą Kuveito Jungtinio banko 
pastatą, ir apleistus daugiabučius, laukiančius, kol kas 
nors investuos į juos kapitalo ir prikels naujai gyventi. 
Tuose daugiabučiuose, kur ėjo jis su Helena, kadaise bu- 
vo parduotuvės, o virš jų — trys aukštai butų. Pirmo aukš- 
to vitrinas ir stiklines duris pakeitė metalo lakštai, įstri- 
žai užkalti lentomis. Tačiau viršutinių aukštų langai ne- 
buvo nei užkalti, nei išdaužyti, taigi butai virš parduotu- 
vės galėjo tapti puikiomis landynėmis. 

Kol Sent Džeimsas apžiūrinėjo pastatus, Helena pa- 
aiškino: 

— Iš priekio niekas negalėtų įsibrauti vidun. 

— Kai viskas šitaip užkalta, tikrai ne. Bet niekas ir taip 
nerizikuotų brautis iš priekio. Gatvė per daug judri. Per 
didelis pavojus, kad kas nors pamatys, prisimins, 0 vė- 
liau paskambins valdžiai. 

— Paskambins? — Helenos žvilgsnis nuo daugiabučių 
nukrypo į Sent Džeimsą. Balsas iš susijaudinimo pagy- 
vėjo. - Saimonai, manai, kad Šarlotė čia, taip? Viename 
iš šių pastatų? 

Suraukes antakius, jis žvelgė į daugiabučius. Neatsa- 
kė, kol ji nepašaukė jo vardu ir nepakartojo klausimų. 
Tada pasakė tik tiek: 

— Reikia su juo pasikalbėti, Helena. Jei jis egzistuoja. 

— Valkata? Du žmonės Kros Kizo aklagatvyje sakė įį 
matę. Kaipgi jis gali neegzistuoti? 

— Sutinku, kad jie kažką matė, - tarė Sent Džeimsas. - 
Tačiau ar pono Pjumeno apibūdintas vyriškis tau nepasi- 
rodė keistas? 

— Man tik pasirodė keista, kad jis gali jį taip tiksliai 
apibūdinti. 

— Taigi. Tačiau ar toks žodinis portretas tau nepasiro- 
dė per daug apibendrintas, kaip tik toks, koks turėtų bū- 
ti bastūnas? Kelionmaišis, seni chaki spalvos drabužiai, 
megzta kepurė, plaukai, saulės nudegintas veidas. Ypač 
veidas. Įsimintinas veidas. 

Helenos veidas nušvito. 

— Žodžiu, vyriškis buvo persirengęs? 

— Žinai geresnį būdą, kaip kelias dienas žvalgyti teri- 
toriją? 

— Betgi žinoma. Žinoma. Jis galėjo, rausdamasis šiukš- 
lių dėžėse, stebėti, kur eina Šarlotė. Tačiau šitaip apsi- 
rengus Šarlotės jam nepavyktų pagrobti, taip? Ji būtų per- 
sigandusi. Būtų spyriojusis ir kas nors būtų tai prisimi- 

nęs. Taigi įsidėmėjęs, kur ir kada ji eina, jis persirengė 
žmoniškais drabužiais ir tada ją pagrobė, tiesa? 

— Bet jam reikėjo vietos persirengti. Persirengti, kad 
niekas nepamatytų. Tapti valkata, paskui, kai atėjo laikas 
pagrobti Šarlotę, vėl atvirsti į paprastą žmogų. 

— Landynės, - tarė ji. 

— Galimas daiktas. Eime pasidairyti? 

Nors landynių gyventojus gynė įstatymas, kad nebū- 
tum apkaltintas pasikėsinimu į privačią nuosavybę, rei- 
kėjo atlikti tam tikrą procedūrą. Landynės gyventojai tu- 
rėjo pakeisti durų spynas ir pakabinti ženklą, kad ketina 
įsikurti apleistame būste. Be to, reikalauta tai padaryti, 
kol neįsikišo policija. Tačiau žmogus, kuris nenori atkreip- 
ti į save dėmesio, kuris ypač netrokšta sudominti vieti- 
nės policijos, pastatą ar butą užimtų nesilaikydamas tai- 
syklių. Įsikurti jis pasistengtų ne tokiu įprastu būdu. 

— Pabandykim iš anos pusės, - pasiūlė Sent Džeim- 
sas. 

Nuo pastatų į abi puses atsišakojo po siaurą gatvelę. 
Sent Džeimsas 1r Helena pasirinko artimiausią ir ėjo ja 
iki nedidelės aikštės. Vieną aikštės šoną užėmė daugia- 
aukštis garažas, dar du —- kitų gatvių pastatų galinės sie- 
nos ir vieną — Jurgio gatvės daugiabučių užpakaliniai kie- 
mai. Jie buvo aptverti, juos supo ne mažiau kaip dvylikos 
pėdų aukščio suodinų plytų mūras, iki viršaus apklėstas 
augalų, kurie tarpsta ir be priežiūros. Žmogus, neatsiga- 
benęs alpinisto įrangos, į landynes galėjo patekti tik pro 
artimesnįjį gatvelės galą. 

Čia, atkėlęs dvejus neužrakintus medinius vartelius, 
patekdavai į plytų mūru aptvertą kiemelį, kurio vienoje 
pusėje šmėkšojo kažkurio kiemo siena. Kiemelyje buvo 
pilna ankstesnių pastato gyventojų palikto šlamšto: mat- 

racų, spyruoklių, šiukšlių dėžių, žarna vandeniui laistyti, 
senas vežimėlis, sulaužytos kopėčios. 

Kopėčios teikė vilčių. Sent Džeimsas ištraukė jas iš 
po vieno matraco. Tačiau medis buvo supuvęs, o likę sker- 
siniai nebūtų išlaikę nė vaiko, ne tik kad suaugusio vyro. 
Sent Džeimsas numetė kopėčias ir susidomėjo didžiuliu 
apleistu ir tuščiu šiukšlių konteineriu. Jis kyšojo už vie- 
nų medinių vartelių. 

— Jis su ratukais, - atkreipė dėmesį Helena. - Pamė- 
ginsim? 

— Manau, taip, - atsakė Sent Džeimsas. 

Šiukšlių konteineris buvo surūdijęs. Atrodė, kad jo ra- 
tukai nesisuks. Bet kai Sent Džeimsas ir Helena atsisto- 
jo priešingose konteinerio pusėse ir ėmė stumti jį prie 
kiemo sienos, paaiškėjo, kad jis rieda visiškai lengvai, 
lyg būtų ką tik išteptas. 

Kai jis atsidūrė reikiamoje vietoje, Sent Džeimsas su- 
prato, kad konteineris — puikus pagalbininkas ropščian- 
tis per sieną. Išbandė metalinių sienelių ir dangčio stip- 
rumą. Atrodė tvirti. Tada pamatė, kad Helena neramiai jį 
stebi, 0 jai tarp antakių susimetusi raukšlelė. Suprato, 
ką ji mano: šis darbas ne tau, Saimonai. Tačiau ji to nepa- 
sakė. Nenorėjo užgauti jo primindama luošumą. 

— Tai vienintelis būdas patekti vidun, - atsakė jis į jos 
neištartą klausimą. - Aš susidorosiu, Helena. 

— Bet kaip perlipsi per sieną iš anos pusės? 

— Susirasiu pastate ką nors, ant ko galima atsistoti. 
Jei nieko nerasiu, tau teks ieškoti pagalbos. - Rodos, jai 
šis sumanymas kėlė abejonių. Jis pakartojo: - Tai vienin- 
telis būdas. 

Pagalvojusi ji pritarė jam ir nusileido: 

— Bent jau leisk padėti tau perlipti. Gerai? 

Jis iš akies nustatė sienos ir konteinerio aukštį. Link- 
telėdamas pritarė jos pasiūlytai pataisai. Nerangiai užsi- 
ropštė ant konteinerio viršaus, kabindamasis rankomis, 
labai sustiprėjusiomis per tuos metus, kai apatinė kūno 
dalis buvo suluošinta. Atsistojęs ant dangčio, atsisuko į 
Heleną ir užtempė ją pas save į viršų. Iš ten, kur stovė- 
JO, Jie galėjo pasiekti mūro viršų, bet kas už jo, nematė. 
Sent Džeimsas suprato, kad Helena teisi. Jam prireiks 
jos pagalbos. 

Jis sunėrė rankas, kad ji galėtų pastatyti koją. 

— Tu pirma, - tarė. — Padėsi man užsikart ant viršaus. — 
Pakėlė ją. Ji užsikabino už cementinio kauburio mūro vir- 
šuje, krenkštelėjusi kilstelėjo ir apžergė jį. Saugiai įsi- 
taisiusi, valandėlę apžiūrinėjo pastato užpakalinę dalį ir 
kiemą. 

— Taip 1r yra, - pasakė ji. 

— Ką? 

— Kažkieno būta. - Jos balse buvo girdėti medžiotojo 
susijaudinimas. —- Čia stovi aukštyn kojom atremta sena 
1ndauja. Taigi galima lengvai įlipti ir išlipti. Nagi. - Ji at- 
viau būtų nulipti nuo indaujos. O per žoles ištryptas ta- 
kas. Man atrodo, visai neseniai. 

Dešine ranka įsikibęs į sieną, o kaire - į Helenos ran- 
ką, Sent Džeimsas, įtempęs jėgas, atsidūrė prie jos. Ne- 
buvo lengva, nors prieš valandėlę ir tvirtino jai susidoro- 
siąs. Negyva koja įtvare, kad ir kokiame lengvame, gero- 
kai apsunkina gyvenimą. Kol pagaliau atsirado viršuj, kak- 
ta buvo šlapia nuo prakaito. 

Tačiau suprato, apie ką ji kalba. Indauja - nudrengta 
taip, kad atrodė daug metų išstovėjusi kieme, net tada, 
kai namas dar buvo gyvenamas, - veikiausiai ištraukta 

iš po vieno lango; velkant per žoles, iš dalies ir atsirado 
Helenos minėtasis takas. Ir iš tiesų neseniai ištryptas. 
Tose vietose, kur jis ėjo per krūmus, nulaužtos peraugu- 
sių krūmokšnių šakos dar nespėjo paruduoti nuo vėjo ir 
lietaus. 

— Aukso gysla, - sušnibždėjo Helena. 

— Ką? 

— Nieko, - nusišypsojo ji. —- Tolimesnis kelias aiškus, 
jei pasinaudosime indauja. Galima tave lydėti? 

Jis linktelėjo apsidžiaugęs, kad bus ne vienas. Ji nušo- 
ko ant apverstos indaujos, paskui —- ant greta stovinčios 
kėdės. Sent Džeimsas sekė iš paskos. 

Kiemas buvo kvadratinis, šiek tiek ilgesnėmis negu 
dvidešimties pėdų kraštinėmis, prižėlęs piktžolių, gebe- 
nių ir palėpščių. Šis krūmas ir apleistas klestėjo: ryškūs 
geltoni kaip saulė žiedai liepsnojo iš trijų kiemo pusių ir 
prie pastato užpakalinių durų. 

Paaiškėjo, kad tai apsauginės durys, vientisas plieno 
gabalas, išpjautas pagal staktą ir įstatytas. Nebuvo nei 
rankenos, nei vyrių, kuriuos galėjai išimti. Pro jas patek- 
ti į pastatą galima tik išėmus visą konstrukciją. | 

Tačiau užpakaliniai pirmojo aukšto langai nebuvo taip 
apsaugoti. Iš vidaus jie buvo užkalti, tačiau stiklas išorėje 
išmuštas, ir Sent Džeimsas apžiūrėjęs pastebėjo, kad vie- 
na lenta išklibinta taip, jog galima nesunkiai įlipti ir išlipti. 
Kol jis lupo lentą, kad nekliudytų, Helena atnešė kėdę. 

— Kai durys šitaip sutvirtintos, keista, kad savininkai 
labiau nepasirūpino langais, — tarė ji. 

Sent Džeimsas nuo kėdės užsikorė ant palangės kal- 
bėdamas: 

— Galbūt manė, jog durys atims norą brautis. Netikiu, 
kad kas nors norėtų taip ateidinėti ir išeidinėti. 

— Bet laikinai... - Helena susimąstė. - Būtų tobula 
slėptuvė, ar ne? 

— Tobula, - sutiko Sent Džeimsas. 

Paaiškėjo, kad pro langą patenkama į sandėlį, kuriame 
buvo sukrauti daiktai iš pirmojo aukšto. Čia buvo bufetų, 
lentynų ir dulkėtos linoleumo grindys, o jas kirto pėdsa- 
kai, matomi net blausioje šviesoje. 

Sent Džeimsas nulipo ant grindų, palaukė Helenos ir 
išsitraukė iš kišenės žibintuvėlį. Apšvietė pėdas, vedan- 
čias į pastato priekį. 

Sandėlyje tvyrojo pelėsių ir medžio puvinio kvapas. 
Atsargiai braudamiesi koridorium į pastato priekį, jie 
užuodė ir daugiau kvapų: gailų išmatų ir šlapimo dvoką 
iš išvietės, kur stovėjo klozetas seniai nenuleistu vande- 
niu, aitrią gipso smarvę iš skylių, išmuštų koridoriaus 
sienose, šleikščiai saldų irimo tvaiką. Pastarąjį skleidė 
pusiau suėsta žiurkė, drybsanti laiptų papėdėje, kur san- 
dėlis perėjo į parduotuvę pastato priekyje. 

Jie pamatė, kad pėdsakai veda ne į parduotuvę, kurio- 
je buvo tamsu kaip naktį nuo metalu apkaustytų langų ir 
durų. Ne, jie ėjo laiptais aukštyn. Prieš kopdamas į vir- 
šų, Sent Džeimsas žibintuvėliu apšvietė kambarį, kuria- 
me anksčiau buvo parduotuvė. Nieko nesimatė, tik ap- 
verstas žurnalų stovas, senutė šaldyklė be dangčio, šūs- 
nis pageltusių laikraščių ir keletas sumaigytų kartoninių 
dėžių. 

Sent Džeimsas su Helena grįžo prie laiptų ir leidosi 
pėdsakais; Helena krūptelėjusi apėjo žiurkę ir instinkty- 
viai sugriebė Sent Džeimsui už rankos. 

— Viešpatie, ar šitos pelės keliauja sienomis? - su- 
šnibždėjo. 

— Žiurkės. 

— Sunku įsivaizduoti, kad kas nors iš tiesų čia buvo 
apsistojęs. 

— Tikrai ne „Savojos“ viešbutis, - pripažino Sent 
Džeimsas. Jis užkopė į antrą aukštą, kuriame kambarius 
apšvietė pro neužkaltus langus prasiskverbusi pavaka- 
rio Šviesa. 

Atrodė, kad visuose viršutiniuose aukštuose yra po 
vieną butą. Pėdsakai, kuriais jie sekė, kilo aukštyn, lei- 
dosi žemyn, iš dalies dengė vieni kitus ant laiptų ir vedė 
pro antro aukšto butą; pažvelgę pro duris, vos besilai- 
kančias ant vyrių, jie pamatė kambarį grafiti išpurkšto- 
mis sienomis —- išsiskyrė didžiuliai mėlyni žodžiai „Poli- 
cininkų žudikams du taškai“, apsupti hieroglifų, kuriuos, 
matyt, gali iššifruoti tik kolegos grafiti dailininkai, - ir 
oranžinius didžiulėmis skiautėmis supjaustytus kilimus. 
Šiame bute jie nerado nieko naudingo, išskyrus stulbina- 
mo dydžio nuorūkų krūvą, suglamžytų cigarečių pakelių, 
tuščių butelių, alaus skardinių, popierinių indelių ir mai- 
šelių ir Žiojinčią lubose skylę, kuri rodė, kad elektros ins- 
taliacija nudžiauta. 

Antrojo aukšto butas atrodė beveik taip pat, skyrėsi 
tik grafiti meistrų išpurkštų dažų spalva. Čia vyravo rau- 
dona, matyt, įkvėpusi prie hieroglifų pripiešti ir vieną kitą 
kraugerišką vaizdelį. Prie „Policininkų žudikams du taš- 
kai“ buvo pridėti policininkų paleistomis žarnomis pa- 
veiksliukai. Čia kilimai irgi buvo sudraskyti į skutus ir 
apšnerkšti. Abipus virtuvės durų stovėjo sofa ir krėslas 
su išdegintomis skylėmis, viena buvo didelė kaip po tik- 
ro gaisro. 

Pėdsakai vedė į pastato viršų ir išnyko tarp paskuti- 
nio buto kilimo likučių. Čia, kaip ir kituose dviejuose bu- 
tuose, kilimas buvo oranžinis, kažkada suvyniotas, bet 

nešeniai vėl išvyniotas ir patiestas kaip pirmiau. Nebuvo 
supjaustytas, užtat nusėtas ne pirmos jaunystės įvairių 
spalvų dėmėmis, kurias galėjo palikti bet kas —- nuo rau- 
donojo vyno iki šuns šlapimo. 

Kaip ir kitų dviejų butų, šio durys buvo atlapotos, bet 
tebesilaikė ant vyrių. Be to, iš lauko buvo pritaisytas 
skląstis: lankstas pritvirtintas prie staktos, o ąselė —- prie 
pačių durų. Sent Džeimsas susimąstęs apčiupinėjo lanks- 
tą, o Helena pasuko į kambarį. Skląstis atrodė naujas: be 
jokio įbrėžimo ir švarus. 

Paskui Heleną jis nuėjo į patalpą. Skląstis rodė, kad 
kažkur turi būti ir jam pritaikyta spyna, ir Sent Džeim- 
sas apsižvalgė jos ieškodamas. Pamatė, kad, priešingai 
jau apžiūrėtiems butams, šiame nėra šiukšlių, nors sie- 
nas dabina nelabai nuo kitų besiskiriantys grafiti. Nei ant 
grindų, nei ant metalinės knygų spintos, pritaisytos prie 
sienos, lentynų spynos nebuvo, taigi jis nuėjo į virtuvę 
pažiūrėti, ar neras ten. 

Apžiūrėjo stalčius ir spinteles, rado skardinį puodelį, 
šakutę sulankstytais dantimis, keletą vinių 1r du nešva- 
rius stiklainius. Iš čiaupo į kriauklę lašėjo vanduo, ir jis 
užsuko jį įsidėmėjęs, kad vanduo švarutėlis, nei drum- 
zlinas, nei rudas, nors metus kitus išbuvo rūdijančiuose 
vamzdžiuose. 

Jis grįžo į svetainę, kai iš miegamojo išlindo Helena. 
Jos veidas švytėjo atradimo džiaugsmu. 

— Saimonai, ar pastebėjai... 

— Taip. Kažkas čia buvo. Ne niokoti, bet apsistoti. 

— Taigi tu buvai teisus. Dėl valkatos. 

— Gali būti sutapimas. 

— Nemanau. - Ji mostelėjo ranka ton pusėn, iš kur at- 
ėjo. - Vonios veidrodis nuvalytas. Ne visas, dalis. Pakan- 

kamai didelė, kad galėtum pamatyti savo atvaizdą. - Ne- 
sulaukusi, kaip tikėjosi, iš Sent Džeimso jokio atgarsio, 
ji nekantriai kalbėjo toliau: — Jam reikėtų veidrodžio, aiš- 
ku, reikėtų, jei grimuotųsi valkata? 

Galimas daiktas, bet Sent Džeimsas nenorėjo daryti 
išvadų iš menkų įkalčių, kuriuos rado valkatos slėptuvė- 
je per pirmąjį bandymą. Jis nuėjo prie svetainės lango. 
Šis buvo purvinas, išskyrus ketvirtį stiklo. Ta dalis buvo 
švariai nuvalyta. 

Sent Džeimsas įsižiūrėjo per stiklą. Mąstė, kad šis bu- 
tas kitoks negu anie, mąstė apie pėdsakus, mąstė apie 
skląstį ir kad neseniai ant durų veikiausiai kabojo spyna. 
Buvo aišku, kad nuolat čia niekas negyvena - jokių bal- 
dų, jokių virtuvės rakandų, jokių rūbų ir jokio maisto. 
Bet kažkas trumpai ir neseniai čia nakvojo... Išvyniotas 
kilimas, vanduo vamzdžiuose, jokių šiukšlių — viskas piršo 
tokią išvadą. 

— Sutinku, kad kažkas čia buvo, - pasakė Helenai, žiū- 
rėdamas pro nuvalytą lango kvadratėlį. Pamatė, kad lan- 
gas išeina į Jurgio gatvę. Dar pamatė, kad tam tikru kam- 
pu langas atsiduria vienoje tiesėje su vartais į automobi- 
lių aikštelę prie japonų restorano, kur jis paliko „MG“. 
Pasisuko pažiūrėti į tą pusę. - Bet kad tai iš tiesų tavo 
valkata, Helena, negalėčiau... - Jis nutilo. Prisimerkęs pa- 
sižiūrėjo į vaizdą už automobilių aikštelės, viena gatve 
šiauriau. Negali būti, pamanė. Beveik neįmanoma. Ir vis 
dėlto taip. 

— Kas atsitiko? - paklausė Helena. 

Jis apgraibom padavė jai ranką ir pritraukė prie lango. 
Pastatė ją priešais save, pasuko galvą japonų restorano 
pusėn ir uždėjo rankas ant pečių. 

— Matai restoraną? Aikštelę už jo? 

— Taip. Kodėl klausi? 

— Žinoma, matau. Mano regėjimas ne blogesnis už 
tavo. 

— O pastatą kitoje gatvės pusėje? Matai? 

— Kurį... a, tą plytinį? Su laiptais, kylančiais į viršų? 
Matau priekines duris ir keletą langų. - Ji vėl atsisuko į 
jį. - Kodėl klausi? Kas tai? 

— Blendfordo gatvė, Helena. O pro šitą langą, beje, vie- 
nintelį švariai nuvalytą langą visame bute, labai aiškiai 
matyti Šventos Bernadetos mokykla. 

Jos akys išsiplėtė. Vėl metėsi prie lango. 

— Saimonai! 


Palikęs Heleną Onslou aikštėje, Sent Džeimsas susi- 
rado vietą automobiliui Viešpatystės aikštėje ir pečiu 
stumtelėjo lietaus bei sniego nudrengtus vartelius į sa- 
vo namų Čeino gatvėje užpakalinį kiemą. Paaiškėjo, kad 
Koteris užsiėmęs virtuvėje, skuta prie kriauklės švie- 
žias bulves, o prie jo kojų tupi Gražuolėlė, kaip visada, 
tikėdamasi išmaldos. Kalytė dirstelėjo Sent Džeimso pu- 
sėn ir sveikindamasi suvizgino uodega, bet buvo aišku, 
kad, jos nuomone, vieta prie Koterio kojų kur kas prana- 
šesnė, jei tikiesi kokio kąsnelio. Šeimos katinas - didžiu- 
lis pilkis, vardu Aliaska, kokius du kartus didesnis už mi- 
niatiūrinę taksę, - drybsojo ant palangės virš kriauklės 
17 parvykusį Sent Džeimsą pasveikino su tipiška katės 
apatija: uodegos galiukas kilstelėjo ir nusileido, o paskui 
katinas vėl nugrimzdo į snaudulį, nes apsnūdimas buvo 
jo pagrindinis bruožas. 

— Pats laikas, jei ką nors domina mano nuomonė, — 
pasakė Koteris Sent Džeimsui, gremždamas juodulį bul- 
vėje. 

Sent Džeimsas dirstelėjo virš viryklės į laikrodį paru- 
davusiu ciferblatu. Vakarieniauti dar anksti. 

— Kas nors atsitiko? — paklausė jis. 

Koteris atsikrenkštė. Skutikliu parodė į laiptus. 

— Debora parsivedė du vyrus. Sėdi čia jau daugiau kaip 
valandą, tikrai. Gal net dvi. Gėrė arbatą. Gėrė cheresą. 
Vėl gėrė arbatą. Vėl gėrė cheresą. Vienas norėjo išeiti, 
bet Debora neleido. Jie laukia jūsų. 

— Kas jie? - Sent Džeimsas atsistojo greta jo prie 
kriauklės ir, paėmęs saują smulkintų morkų, pradėjo 
kramsnoti. 

— Čia vakarienei, - įspėjo Koteris. Jis švystelėjo į van- 
denį dar vieną bulvę ir paėmė kitą. — Vienas iš jų aną va- 
karą čia buvo. Tas, kuris atėjo su Deividu. 

— Denis Lakstordas. 

— Kito nepažįstu. Panašus į parako statinę, kuri tuoj 
sprogs. Jie griežia dantį vienas ant kito - abu tie žmogė- 
nai — nuo to laiko, kai čia atsirado. Žinote, ką tai reiškia. 
Kalba pro sukąstus dantis, iš pažiūros elgiasi mandagiai, 
bet tik todėl, kad Debė neina iš kambario ir neleidžia 
jiems kibti viens kitam į kuodą. 

Sent Džeimsas susikimšo į burną likusias morkas ir 
užkopė laiptais spėliodamas, į kokią bėdą įvėlė žmoną, 
paprašęs ją gauti Laksfordo rašysenos pavyzdį. Lyg ir ne- 
sudėtinga užduotis. Kas gi atsitiko? 

Paaiškėjo labai greit, kai išvydo juos kabinete prie ar- 
batos ir chereso likučių. Laksfordas su kažkuo kalbėjosi 
telefonu, stovinčiu ant Sent Džeimso stalo, Debora kai- 
rės rankos pirštais nervingai maigė dešiniosios krum- 

plius, o trečiasis — tai buvo Aleksandras Stounas - ste- 
bėjo Lakstordą, stovėdamas prie knygų lentynų, su tokia 
aiškia neapykanta, kad Sent Džeimsas nusistebėjo, kaip 
Deborai pavyko juos suvaldyti. 

— Saimonai! — pašoko ji. - Dėkui Dievui, brangusis, — 
ištarė taip karštai, kad jam pasidarė akivaizdu, kaip ji iš- 
sigandusi. 

— Ne, nepatvirtinsiu, - kapotai kalbėjo Laksfordas. — 
Neatiduok spausdinti, kol nepasakysiu... Sprendimas ne- 
ginčijamas, Rodni. Aišku, ar man paraidžiui padiktuoti, 
kas tau gresia, jei pasielgsi savavališkai? 

— Pagaliau, - pasakė Aleksandras Stounas, matyt, De- 
borai. - Dabar tegu jis išklauso tą daiktą, kad galėtume 
iškelti aikštėn Laksfordo darbelius. 

Debora skubiai paaiškino Sent Džeimsui, kas atsitiko. 
Kai Laksfordas baigė pokalbį su kažkuo aname laido gale 
ir nutrenkė ragelį, Debora priėjo prie stalo paimti voko. 

— Ponas Laksfordas jį gavo šiandien po pietų, - pasa- 
kė ji vyrui. 

— Prašyčiau neiškraipyti faktų, - įsiterpė Stounas. - 
Šiandien po pietų jis gulėjo ant Laksfordo rašomojo sta- 
lo. Jį ten galėjo padėti bet kada. Bet kas. 

— Nepradėkim iš naujo, - tarė Laksfordas. - Mano sek- 
retorė jus informavo, pone Stounai. Pirmą valandą die- 
nos jį atnešė kurjeris. 

— Kurį pats galėjote pasamdyti. 

— Dėl Dievo, - iš balso atrodė, kad Laksfordas nežmo- 
niškai pavargęs. 

— Pirštais mes jo nelietėm. - Debora padavė voką vy- 
rui ir stebėjo, kaip jis dirsteli vidun į magnetofoną. - Bet 
paleidom jį, kai pamatėm, kas čia. Aš paspaudžiau myg- 
tuką nenudrožtu pieštuku. Medine dalimi, ne trintuku, - 

rausdama paaiškino ir tyliau pridūrė: - Ar gerai? Nebu- 
vau tikra, bet maniau, reikia įsitikinti, ar įrašas su tuo 
susijęs. 

— Puikiai padarei, - atsakė Sent Džeimsas ir sugraibė 
kišenėje gumines pirštines. Užsitempė jas, ištraukė iš 
voko magnetofoną ir išklausė įrašą. 

— Čitai, - sučirpė plonas vaiko balselis. 

— Jėzau, — Stounas nusisuko į knygų lentynas ir stvė- 
rė pirmą pakliuvusį tomą. 

— Šitas žmogus sako, kad tu gali mane išvaduoti. Jis 
sako, kad turi visiems babasakoti kažkokią 1stor174. Sako, 
kad turi sakyti tiesą. Sako, kad tu tiesiog buikus vyras, bet 
niekas to nežino, todel turi basakyti tiesą, kad visi sužino- 
tų. Jei babasakosi reikalingą istoriją, išgelbėsi mane, Či- 
tai, sako jis. 

Prie knygų lentynos Stounas pakėlė prie akių kumštį. 
Nuleido galvą. 

Magnetofonas vos girdimai trakštelėjo, 1r balselis kal- 
bėjo toliau. 

— Čitai, turėjau padaryti šitą įrašą, kad jis man duotų 
sulčių, nes labai norėjau gerti. — Vėl trakštelėjimas. - A7 
žinai, kokią 1sto71j9g turi babasakoti? Aš jam sakiau, kad 
tu nemoki basakoti istorijų. Aš jam sakiau, kad istorijas 
pasakoja bonia Magir. Bet jis sako, tu žinai, kokią istoriją 
pabasakoti. — Dar vienas trakštelėjimas. —- Aš turiu tik 
antklodę 17 tualeto nėra. Užtat bilna blytų. — Trakštelėji- 
mas. — Gegužės medis. — Trakštelėjimas. Įrašas staiga pa- 
sibaigė. 

— Čia Šarlotės balsas? - paklausė Sent Džeimsas. 

Vietoj atsakymo Stounas pareiškė lentynoms: 

— Tu mėšlas, Laksfordai. Aš tave užmušiu dar neiš- 
narpliojus šito reikalo. 

Sent Džeimsas pakėlė ranką sukliudydamas Lakstor- 
dui atsakyti. Jis antrą kartą išklausė įrašą. 

— Girdite, dalis teksto ištrinta, bet nemokšiškai, - ta- 
Irė jis. 

— Tai kas? — atšovė Stounas. - Juk žinome, kas čia pa- 
sidarbavo. 

Sent Džeimsas kalbėjo toliau: 

— Galimi du variantai: arba grobikas neturi reikiamos 
aparatūros, arba jam nusispjaut, kad mes suprasime, jog 
kažkas ištrinta. 

— O plytos ir gegužės medis? - paklausė Debora. 

— Manau, palikta mums supainioti. Šarlotė bando už- 
siminti patėviui, kur yra. Bet grobikas žino, kad iš tos 
užuominos jokios naudos. Nes ji neįsivaizduoja, kur yra. 
Deimjenas Čeimbersas sakė, ji jus vadina Čitu, - tarė jis 
Stounui. 

Stounas linktelėjo tebežiūrėdamas į lentynas. 

— Ji kalba su jumis, taigi aišku, grobikas dar nepasakė, 
kas jos tikrasis tėvas. Matyt, bendrais bruožais nusakė 
jai, ką perduoti: mainais už jos laisvę tėvas turi pasakyti 
tiesą. Ji mano, kad tiesą turite pasakyti jūs, o ne ponas 
Laksfordas. 

Stounas įgrūdo atgal į lentyną tomą, kurį buvo pirma 
paėmęs. 

— Negi jūs užkibot ant šito kabliuko? - nepatikliai pa- 
klausė jis Sent Džeimsą. 

— Šią akimirką esu linkęs manyti, kad įrašas tikras, — 
paaiškino Sent Džeimsas. - Juk sutinkate, kad balsas Šar- 
lotės. 

— Be abejo, tai jos balsas. Jis ją kažkur uždarė. Jis pri- 
vertė ją įkalbėti į juostelę tą tekstą. O dabar tikisi, kad 
mes ištišim ir šoksim pagal jo dūdelę. Griausmas. Tik 

pažvelkite į voką, jei manim netikit. Jo pavardė. Laikraš- 
čio pavadinimas. Gatvė. Daugiau nieko. Jokių ženklų. Jo- 
kių pašto antspaudų. Nieko. 

— Jų ir nereikia, jei voką atnešė kurjeris. 

— Arba jei pats atsinešė. Arba liepė atnešti tam, kuris 
su juo susimokęs. - Stounas atsitraukė nuo knygų len- 
tynos ir priėjęs sustojo prie sofos gniaužydamas atkal- 
tę. - Pažiūrėkite į jį. Velniai rautų, tik pažiūrėkit į jį. Ži- 
note, kas jis. Žinote, koks jis. Žinote, ko jis nori. 

— Aš noriu, kad Šarlotė būtų saugi, - tarė Laksfordas. 

— Tu nori savo sumauto straipsnio. Savo istorijos. Ivės 
istorijos. 

— Prašom į viršų, - įsikišo Sent Džeimsas. - Į labora- 
toriją. - Ir tyliai pridūrė žmonai: - Šauniai susidorojai, 
mylimoji. Dėkui. - Ji droviai šyptelėjo ir, aiškiai dėkinga, 
smuko iš kambario, toliau nuo šitos makalynės. 

Sent Džeimsas nusinešė magnetofoną, voką ir Laks- 
fordo rašysenos pavyzdį į viršutinį namo aukštą. Anie du 
nuėjo jam iš paskos. Įtampa buvo akivaizdi. Ji supo Sent 
Džeimsą it tvinkčiojanti ūkana, ir jis nusistebėjo, kad De- 
borai pavyko taip ilgai tramdyti du vyriškius, aiškiai trokš- 
tančius sulaužyti vienas kitam kaulus. 

— Ką čia veiksim? —- pareikalavo paaiškinti Stounas. 

— Aiškinsimės keletą neaiškumų, - atsakė Sent 
Džeimsas. Spragtelėjo laboratorijoje jungiklį ir nuėjo 
prie pilkos plieninės spintos, iš kurios ištraukė paspau- 
dę ir pustuzinį storų baltų kortelių. Išdėliojo jas ant vieno 
iš darbo stalų, dar padėjo stiklainį miltelių, didžiulį pū- 
kinį šepetuką ir žibintuvėlį, kurį visą dieną nešiojosi ki- 
šenėje. 

— Prašom jūs pirmas, — pasakė Deniui Laksfordui, at- 
sišliejusiam laboratorijos durų staktos; Aleksandras Stou- 

nas klaidžiojo tarp darbastalių, rūsčiai žvelgdamas į gau- 
sius Sent Džeimso įrenginius. - Paskui ponas Stounas. 

— Ką? - paklausė Stounas. 

— Pirštų atspaudus. Tai tik formalumas, bet norėčiau, 
kad jis būtų atliktas. Pone Laksfordai?.. 

Denis Laksfordas ilgai žiūrėjo į Stouną, paskui priėjo 
prie rašomojo stalo ir leido Sent Džeimsui paimti pirštų 
atspaudus. Jo žvilgsnis sakė, kad jis ir toliau visokeriopai 
bendradarbiaus ir kad neturi ko slėpti. 

— Pone Stounai... - tarė Sent Džeimsas. 

— Kurių velnių... 

— Anot jo, - pakomentavo Laksfordas, šluostydamas 
nuo pirštų rašalą, - aiškinsimės keletą neaiškumų. 

— Šūdas, - sušnypštė Stounas po nosim, bet žengė pir- 
myn ir leido paimti pirštų atspaudus. 

Paėmęs pirštų atspaudus, Sent Džeimsas čiupo mag- 
netofoną. Iš pradžių apžiūrėjo jį pasišviesdamas žibintu- 
vėliu, bene ras aiškius pirštų atspaudus, matomus atitin- 
kamai pakreipus magnetofoną. Išėmė juostelę iš dėžu- 
tės, padarė tą patį. Apšvietęs nieko nepamatė. 

Vyrams stebint iš priešingų stalo pusių, padažė šepe- 
tuką į miltelius — pasirinko raudonus, tinkamiausią kon- 
trastą juodam magnetofonui, - ir truputį užtepė ant visų 
šonų. 

— Švariai nuvalytas, - paaiškino, kai milteliai neišryš- 
kino jokių atspaudų. 

Tą patį padarė su mažute garsajuoste. Ir vėl nieko. 

— Kokius čia velnio neaiškumus aiškinamės? — kibo 
Stounas. - Jis ne kvailys. Jis niekur nepaliks pirštų at- 
spaudų. 

Sent Džeimsas pritariamai sumurmėjo. 

— Taigi pirmas neaiškumas išaiškintas, tiesa? Jis — ne 
kvailys. - Apvertė magnetofoną. Atidarė baterijų kame- 
rą, nuėmė dangtelį ir padėjo ant stalo. Išimtu iš stalčiaus 
skalpeliu atsargiai iškrapštė baterijas. Padėjo jas ant bal- 
to popieriaus. Paėmė žibintuvėlį ir apšvietė tiek baterijų 
kameros dangtelio vidinę pusę, tiek abi baterijas. Nusi- 
šypsojo kažką pamatęs. 

— Bent jau nevisiškas kvailys, - tarė. - Tačiau dar nie- 
kam nepavyko visko numatyti. 

— Atspaudai? — paklausė Laksfordas. 

— Vienas labai aiškus vidinėje dangtelio pusėje. Kele- 
tas neaiškių ant baterijų. - Jis vėl paėmė miltelius. Anie 
stovėjo tylėdami, kol jis šepetuku rūpestingai tepė mil- 
telius pagal atspaudo liniją, nupūsdamas perteklių. Ne- 
nuleisdamas akių nuo atspaudų - žavėjosi jais, tyrinėjo 
juos, - paėmė standžiai susuktą juostelę. Žinojo, kad 
dangtelio vidų apdoroti nebus sunku. Sunkiau bus su ba- 
terijomis. 

Jis atsargiai prispaudė garsajuostę prie atspaudų žiū- 
rėdamas, kad neliktų oro tarpų. Tada stipriau spustelėjo 
dangtelį nykščiu, o baterijas — pieštuko trintuku. Vienu 
judesiu ištraukė vaizdajuostę ir prispaudė atspaudus prie 
naujų kortelių, kurias buvo išėmęs iš spintos. Greit pa- 
žymėjo jas. 

Jis parodė atspaudą iš baterijų kameros vidaus. Atkrei- 
pe dėmesį į linijas ir jų išsidėstymą - aukštyn ir į vidų. 

— Dešinės rankos nykščio atspaudas, - pasakė. - Ki- 
tus — nuo baterijų —- nustatyti sunkiau, nes jie daliniai. 
Spėju, kad smiliaus ir nykščio. 

Pirmiausia Sent Džeimsas juos palygino su Stouno. 
Naudojosi didinamuoju stiklu, tiesą sakant, tik norėda- 
mas padaryti įspūdį, nes matė, kad atspaudai ne jo. Ėmė- 

si Laksfordo - rezultatai buvo tokie pat. Stouno, Laks- 
fordo ir atspaudo ant magnetofono buvo visiškai skirtin- 
gos pirštų rašto linijos — vieno raštas buvo apvalus, kito 
lankinis, trečio su dviguba kilpa. 

Stounas, rodos, perskaitė išvadą Sent Džeimso veide. 

— Nėra ko stebėtis, — tarė jis. - Čia darbuojasi ne vie- 
nas. Jis negali būti vienas. 

Sent Džeimsas atsakė ne iš karto. Iš pradžių sulygino 
Laksfordo rašysenos pavyzdį su jo ir Ivės Bouven gau- 
tais rašteliais. Neskubėdamas tyrinėjo raides, tarpus tarp 
žodžių, ypatumus. Ir vėl nerado jokio panašumo. 

Jis pakėlė galvą. 

— Pone Stounai, norėčiau, kad susiprastumėte, nes tik 
jūs vienas galėsite įtikinti žmoną. Jei magnetofono įra- 
šas neįtikino jūsų, kad reikia skubėti... 

— Perkūnėlis! — Stounas ne tiek įsižeidė, kiek nuste- 
bo. - Jis 1r jus apmovė. Betgi nieko nuostabaus. Juk jis 
jus 1r pasamdė. Argi galima tikėtis, kad nepritarsite jo 
tvirtinimui, jog jis niekuo dėtas? 

— Dėl Dievo, Stounai, atsipeikėkite, — tarė Laksfordas. 

— Aš anaiptol ne kvailas, - atšovė Stounas. - Tu pasi- 
ryžęs sužlugdyti mano žmoną ir suradai būdą, kaip tai 
padaryti. Šitai, - nykščiu jis apvedė kambarį, - yra apgau- 
lės dalis. 

— Jei tuo tikite, praneškite policijai, - ramiai tarė Sent 
Džeimsas. 

— Kurgi ne... - nelinksmai šyptelėjo Stounas. - Jūs taip 
paspendėte spąstus, kad tai - mūsų vienintelė išeitis. Bet 
mes visi žinome, kuo baigsis kreipimasis į policiją. Laik- 
raščiais. Kaip tik to 1r nori Laksfordas. Viskas — rašte- 
liai, magnetofono įrašas, pirštų atspaudai — tik dalis pla- 
no, kurį mes turime įgyvendinti, plano, kurio tikslas - 

priversti mus šokti pagal Laksfordo dūdelę. Ivė ir aš to 
nedarysim. 

— Kai ant kortos pastatyta Šarlotės gyvybė? - paklau- 
sė Laksfordas. - Žmogau, negi ir dabar nesupranti, kad 
negalima rizikuoti, nes kažkoks maniakas ją nužudys. 

Stounas staigiai atsisuko į jį. Laksfordas greit pakeitė 
pozą ir pasiruošė. 

— Pone Stounai, paklausykite, - tarė Sent Džeimsas. — 
Jei ponas Laksfordas norėtų mus vedžioti už nosies, jis 
nebūtų leidęs, kad kas nors paliktų puikų nykščio atspau- 
dą magnetofono viduje. Būtų pasirūpinęs, kad magneto- 
fonas visas būtų nučiupinėtas. Tas atspaudas ant magne- 
tofono - kaip ir ant baterijų - rodo, kad grobikas papras- 
čiausiai padarė klaidą. Jis nepirko naujų baterijų panorė- 
jęs, kad Šarlotė įrašytų savo žodžius. Jis tik patikrino jau 
įdėtas užmiršęs, jog kai dėjo jas pirmą kartą — nesvarbu, 
kada tai įvyko, - paliko ant jų 1r kameros dangtelio vi- 
daus pirštų atspaudus. Štai kaip viskas buvo. Šiaip jis dir- 
bo su pirštinėmis. Švariai nušluostė garsajuostę ir mag- 
netofoną. Galiu lažintis, jei ieškosime pirštų atspaudų ant 
raštelių, — tai padaryti galima, nors prireiks daugiau lai- 
ko, negu, mano supratimu, turime, - rasime tik pono 
Laksfordo ir mano ant jo ir tik jūsų Žmonos - ant jos. Ir 
atsidursime aklavietėje. Ir sugaišime. O jūsų podukros 
gyvybei, norite jūs tai girdėti ar ne, grės dar didesnis 
pavojus. Nesiūlau įtikinti žmonos sutikti, kad ponas Laks- 
fordas išspausdintų tą straipsnį laikraštyje. Siūlau įtikin- 
ti Žmoną paskambinti policijai. 

— Tai vienas ir tas pats, - atšovė Stounas. 

Regis, Laksfordui trūko kantrybė. Jis trenkė kumščiu 
į darbastalį. 

— Turėjau dešimt metų jūsų žmonai sužlugdyti, - tarė 

jis. - Dešimt prakeiktų metų skelti jai antausį dviejų skir- 
tingų laikraščių pirmame puslapyje ir siaubingai ją paže- 
minti. Bet to nepadariau. Ar kada nors svarstėte, kodėl? 

— Laikas buvo netinkamas. 

— Paklausykite! Sakot, kad žinot, koks aš. Gerai. Jūs 
žinot, koks aš. Žmogus be jokio gailesčio. Man nereikia 
laukti, kol ateis tinkamas laikas. Jei būčiau norėjęs iš- 
spausdinti straipsnį apie savo ryšį su Evelina, būčiau ne- 
galvodamas tai padaręs. Aš nejaučiu jai pagarbos. Jos po- 
litinės pažiūros kelia man pasibjaurėjimą. Žinau, kokia ji, 
1 patikėkite manim, su džiaugsmu tai atskleisčiau pa- 
sauliui. Bet aš to nepadariau. Kartais norėdavau, bet ne- 
padariau. Galvok, žmogau. Paklausk save, kodėl. 

— Kam teptis pačiam, jei to galima išvengti? 

— Tai jau nebe mano vieno reikalas. 

— Iš tiesų? Kieno gi? 

— O Dieve. Mano dukters. Nes ji - mano duktė. - 
Laksfordas nutilo, lyg laukdamas, kol Stouno smegenys 
apdoros informaciją. Prieš Laksfordui vėl prabylant, Sent 
Džeimsas pastebėjo, kad Stounas nepastebimai pasikei- 
tė: šiek tiek nusviro pečiai, pirštai lyg norėjo sugriebti 
kažką nesamą. - Jei taikyčiaus į Eveliną, - ramiau kalbėjo 
Laksfordas, - galų gale kliūtų Šarlotei. Kam man mur- 
dyti purve savo vaiką? Žinant, kad ji mano vaikas. Aš gy- 
venu pasaulyje, kurį pats sukūriau, pone Stounai. Pati- 
kėkite, suprantu, kad purvas, atšokęs nuo Evelinos, pri- 
lips mergaitei. 

— Ivė irgi taip kalbėjo, - dusliu balsu tarė Stounas. — 
Ji nieko nedarys, nes nori apsaugoti Šarlotę nuo purvo. 

Atrodė, kad Laksfordas norėjo ginčytis, bet tik pasakė: 

— Tada turite įtikinti ją ko nors imtis. Ko nors. Tai vie- 
nintelė išeitis. 

Stounas krumpliais atsirėmė į darbastalį. Braukė jais 
ir Žiūrėjo. 

— Trokštu, kad Dievas būtų ir pasakytų man, ką dary- 
ti, — tyliai tarė sau, įsmeigęs akis į ranką. 

Kiti tylėjo. Lauke, kažkur gatvės gale, vaikiškas bal- 
sas rėkė: 

— Melagi tu! Murziau! Sakei, kad padarysi, o nepada- 
rei, ir dabar aš pasakysiu! Pasakysiu! 

Stounas giliai įkvėpė. Nurijo seilę, pakėlė galvą. 

— Leiskite iš čia paskambinti, - tarė Sent Džeimsui. 

< Čvanekas išėjo iš Ivės 
Bouven kabineto aiškiai patenkintas, nes Parlamento narė 
išklausė jį, užjautė ir davė žodį, kad į jo skundą dėl nese- 
niai atidaryto vaizdajuosčių pasažo Predo gatvėje tiesiai 
po jo butu bus atsižvelgta. Toje vietoje ir taip užtenka 
triukšmo, kurį kelia eismas, netoliese esanti Pedingtono 
stotis, o naktį vyriškos ir moteriškos lyties prostitutės 
tvarko verslo reikalus — policija nesikiša, nors jis nuolat 
skambina. Pono Čvaneko, kuris su senstančia motina, 
žmona ir šešiais vaikais gyveno trijuose kambariuose - 
starto aikštelėje į geresnį gyvenimą, - viltys sparčiai ny- 
ko, kantrybė irgi. 

— Atėjau pas jus kaip paskutinę mano šeimos viltį, po- 
nia Parlamente, - dėstė jis darkyta anglų kalba. - Mano 
kaimynai, jie sako man, kalbėk su valdžia ir prašyk pa- 
galbos. Mano šeima, mums nekliūva gatvė, automobiliai. 
Bet mano mažyliai, negerai, kad jie auga visur matydami 
nuodėmę. Žmonės parsidavinėja gatvėje. Jaunuomenė rū- 
ko ir vartoja narkotikus dengtoje galerijoje, kur vaizda- 
Juosčių parduotuvės. Mano vaikams tai negerai. Mano kai- 
mynai, jie sako, kad jūs galite tai pakeisti. Jūs galite... — 
Jis pritrūko žodžio ir stengdamasis jį prisiminti, ėmė su- 

kioti kelnių atvartą ant kairės kulkšnies, uždėtos ant de- 
šinio kelio. Taip darė beveik per visą pokalbį. Kai paga- 
liau išsakė savo vargus, atraitas buvo beviltiškai suniur- 
kytas. - Jūs galite padaryti, kad tie negeri žmonės pasi- 
traukia. Kad mano vaikai užauga padoriais žmonėmis. Tė- 
vo svajonė, kokie užauga vaikai. Jūs turite vaikų, ponia 
Parlamente? - Jis paėmė šeimyninę politiškai korektiš- 
ką Ivės, Alekso ir Šarlotės fotografiją - joje visi buvo pa- 
trauklūs ir mylėjo vienas kitą. Jis paliko ant sidabrinių 
rėmelių kastuvo dydžio nykščio atspaudą. - Jūsų šeima? 
Jūsų vaikas? Tai jūs suprantate? 

Ivė kur reikia baisėjosi ir kur reikia kažką pasižymė- 
jo. Ji paaiškino, kad yra atitinkamas komitetas, šiuo me- 
tu kaip tik ieškantis galimybių padidinti policijos patru- 
lių skaičių tame rajone. Predo gatvė - ir verslo, ir ydų 
centras, pabrėžė ji, ir nors užtikrinanti, kad reidų pre- 
kiautojams savo kūnu gaudyti tame rajone bus organi- 
zuota daugiau, tačiau kontroliuoti verslo įmonių, kurių 
čia tiek daug, deja, negalinti, nes ši gatvė skirta tokioms 
įstaigoms. Todėl vaizdajuosčių parduotuvės dengtoje ga- 
lerijoje veikiausiai taip ir liks artimos jo kaimynės, ne- 
bent užsidarytų dėl paklausos stygiaus. Tačiau ji gali pa- 
žadėti, kad vietinė policija nuolat tikrins galeriją, ieškos 
narkotikų, mažins neteisėtą girtavimą ir išvaikys jauni- 
mą, kai parduotuvės užsidarys. Gyvenant didmiesčiuo- 
se, kompromisai neišvengiami, pasakė ji. Pono Čvaneko 
gyvenime vienas iš kompromisų bus vaizdajuosčių par- 
duotuvių pasažas, bent kol kas. 

Atrodė, jis patenkintas. Atsistojo. Nusišypsojo. 

— Kokia didi šalis, va, — maloniai tarė. — Žmogelis kaip 
aš mato ponią Parlamentę. Tiesiog ateiti, atsisėsti ir pa- 
čiam pamatyti ponią Parlamentę. Didelis dalykas, va. 

Ivė paspaudė vyriškiui ranką, kaip visada spausdavo 
rinkėjams ranką, kai šie lankydavosi jos priimamajame: 
suimdama abiem delnais. Kai durys už jo nugaros užsi- 
darė, paskambino sekretorei. 

— Padarykim kelių minučių pertrauką, Nuela, - tarė 
ji. - Kiek dar liko? 

— Šeši, - iš prieškambario tyliai atsakė Nuela. - O po- 
nas Vudvordas vėl skambino. Sako, labai svarbu. Liepė 
skambinti jam, kai tik padarysite pertrauką. 

— Koks reikalas? 

— Tikrai klausiau, ponia Bouven. —- Iš Nuelos balso buvo 
aišku, kaip ją erzina Džoelio Vudvordo polinkis vaidinti 
šnipinėjimo žinovą, slapukauti, lyg nuo kiekvieno jo per- 
duodamo pranešimo priklauso šalies saugumas. - Skam- 
binti jam? Sujungti su juo? 

— Pirmiau susitiksiu su kitais rinkėjais. Netrukus. 

Ivė nusiėmė akinius ir padėjo ant stalo. Rinkėjų aso- 
ciacijos štabe buvo nuo trijų valandų. Įprastas penkta- 
dienio popietės priėmimas, bet viskas, išskyrus marias 
rinkėjų ir susitikimą, sutartą su asociacijos pirmininku, 
buvo neįprasta. Jautė, kad nebesugeba pakreipti pokal- 
bio reikiama linkme, kad pristigo atsakymų į kiekvieną 
klausimą ir prašymą, kad nebegali susikaupti. Ne kartą 
turėjo prašyti dar kartą išdėstyti ir paaiškinti reikalą ap- 
simesdama, jog šį bei tą užsirašo. Parlamento nariai, su- 
sitikinėdami su rinkėjais savaitei baigiantis, paprastai taip 
1r daro, tačiau Ivė Bouven paprastai taip nedarydavo. Ji 
didžiavosi puikia atmintimi ir nuostabiai i1mliu protu. Tai, 
jog dabar jai buvo sunku bendrauti su rinkėjais, kurių rū- 
pesčius privalėjo įsiminti, suskirstyti grupėmis ir išsklai- 
dyti beveik negalvodama, rodė, jog jos graužatį lengvai 
galima pastebėti, nors ji ir pasiryžo neišsiduoti. 

Šarlotei dingus, reikėjo elgtis lyg niekur nieko. Kol 
kas sekėsi, tačiau įtampa pradėjo varginti. Ir mintis, kad 
ji jaudinasi, sukrėtė ją labiau už Šarlotės dingimą. Praėjo 
tik keturiasdešimt aštuonios valandos po dukters pagro- 
bimo, o Ivė suprato, kad norėdama laimėti mūšį su De- 
niu Laksfordu, turės atlaikyti ilgą apsiaustį. Vienintelis 
būdas tai padaryti - galvoti tik apie darbą, kurį tuo metu 
dirbi. 

Dėl to ji nepaskambino Džoeliui Vudvordui. Bijojo, kad 
padėjėjas dar labiau neišmuštų jos iš vėžių. 

Ji išsmuko pro šonines kabineto duris į koridorių, pas- 
kui į užpakalinę pastato dalį. Ten užsidarė tualete ir nu- 
plovė nuo delnų taukuotos pono Čvaneko rankos paspau- 
dimą. Šiek tiek pasipudravo paakius, rausvu pieštuku api- 
brėžė viršutinę lūpą. Nuėmė nuo švarko plauką. Pasitai- 
sė palaidinės apykaklę. Atsitraukė nuo veidrodžio ir įver- 
tino savo išvaizdą. Atrodo kaip paprastai, nusprendė. Tik 
nervai įtempti nuo tos akimirkos, kai išėjo iš savo kabi- 
neto Parlamento aikštėje. 

Susitikimas su žurnaliste nieko nereiškė. Visiškai nie- 
ko. Žurnalistai - Vyriausybės spaudos atstovai, ir ne tik 
jie, - kreipdavosi į parlamentarus bet kurią savaitės die- 
ną. Jie norėdavo atsakymų į klausimus, ir greit, jie norė- 
davo interviu, jie norėdavo neoficialios informacijos, jie 
norėdavo informacijos patvirtinimo. Žadėdavo anonimiš- 
kumą, garantuodavo tikslumą, prisiekdavo, kad nurodys 
kitą šaltinį dėmesiui nukreipti. Jų visur buvo pilna - ir 
Bendruomenės rūmų narių salėje, ir Vidaus reikalų mi- 
nisterijoje, ir Vaithole: ateinančių, išeinančių, slampinė- 
jančių, šniukštinėjančių, bene kas įvyko Parlamento aikš- 
tėje. Kad ją, einančią koridoriumi prie automobilio, už- 
kalbino Žurnalistė, - Ivė jau valandą vėlavo į penktadie- 

nio susitikimą su rinkėjais Merilbouno biure, - jos ne- 
nustebino. Tačiau po pirmųjų žodžių stebino viskas. 

Jos pavardė buvo Tarp. Diana Tarp, prisistatė ji, nors 
Ivė pati galėjo tai perskaityti žurnalistės leidime, užka- 
bintame ant kaklo. Ji atstovaujanti „Globe“ ir norėtų pa- 
imti interviu iš vidaus reikalų ministro pavaduotojos. 
Kuo greičiau, tuo geriau, jei ponia Bouven nepriešta- 
raujanti. 

Ivė taip nustebo dėl tokio įžūlumo, kad sustojo, nors 
pro duris jau matė „Rouverį“ ir šaligatvio pakrašty lau- 
kiantį vairuotoją. 

— Atleiskite, nesupratau? — tarė ir, Dianai Tarp nespė- 
jus atsakyti, kalbėjo toliau: - Jei norite interviu, ponia 
Tarp, patarčiau skambinti į mano kontorą, bet ne kabinė- 
tis it prostitutei, gaudančiai klientus. O dabar prašom at- 
leisti. 

Kai ji ėjo pro žurnalistę, Diana Tarp tyliai tarė: 

— Tiesą sakant, maniau, būsite dėkinga, jog prašau as- 
meniškai, užuot kreipusis į jūsų tarnautojus. 

Ivė jau ėjo prie durų, tačiau sulėtino žingsnį, paskui 
sustojo. 

— Ką? 

Žurnalistė šaltai žvelgė į ją. 

— Žinot, kaip dirba kontoros, ponia Bouven. Žurnalis- 
tas paskambina, bet nieko tiksliai nepasako. Po penkių 
minučių žino visas personalas. Dar po penkių minučių 
visas personalas spėlioja, kodėl. Maniau, norėsite to iš- 
vengti. Žinojimo ir spėlionių, be abejo. 

Nuo šių žodžių Ivę nukrėtė šiurpas. Tačiau paskui apė- 
me toks siutas, jog net amą užkando. Todėl ji perėmė 
portfelį iš vienos rankos į kitą ir dirstelėjo į laikrodį bijo- 
dama, kad kraujas nesuplūstų į veidą. Pagaliau tarė: 

— Ko gero, dabar neturiu laiko prie jūsų taikytis, po- 
nia... — Ir įbedė akis į anos moters asmens liudijimą. 

— Tarp, - tarė ši. - Diana Tarp. - Iš balso buvo aišku, 
kad Ivės vaidyba jos neįtikino ir nepadarė įspūdžio. 

— Taip. Ką gi. Jei nenorite tartis dėl interviu per mano 
kontorą, ponia Tarp, duokite vizitinę kortelę, ir aš pa- 
skambinsiu, kai galėsiu. Daugiau nieko negaliu padėti. 
Jau vėluoju į susitikimą su rinkėjais. 

Stojo tyla. Abi svarstė, ko verta potenciali priešinin- 
kė. Pagaliau Diana Tarp padavė vizitinę kortelę. Tačiau 
nenuleido akių nuo Ivės veido net traukdama kortelę iš 
švarko kišenės. 

— Tikiuosi, man paskambinsite, — tarė ji. 

Įsitaisiusi riedančio į Merilbouną „Rouverio“ užpaka- 
linėje sėdynėje, Ivė apžiūrėjo kortelę. Joje buvo įrašyta 
tos moters pavardė, namų adresas, darbo telefonas, biu- 
ro telefonas, mobilusis telefonas ir fakso numeris. Buvo 
aišku, kad jei kas nors turi ką nors pasakyti kokia nors 
tema, Dianą Tarp surasti nesunku. 

Ive lėtai perplėšė kortelę, paskui dar kartą ir dar. Kai 
iš popierėlio beliko konfeti, pabėrė skutelius ant delno, o 
kai „Rouveris“ sustojo prieš rinkėjų asociacijos štabą, iš- 
metė juos į nutekamąjį griovį, ir bronzos spalvos šaltinė- 
lis nuplukdė juos į kanalizacijos vamzdį. Velniop Dianą 
Tarp, pamanė Ivė. 

Nieko neįvyko, nusprendė ji dabar. Žurnalistės krei- 
pimasis buvo neįprastas, bet gal jos tokia maniera. Gal- 
būt ji rašo straipsnį apie didėjantį moterų skaičių Parla- 
mente, apie būtinybę skirti ministrais daugiau moterų. 
Galbūt ji tyrinėja vieną iš tuzino sričių, už kurias atsa- 
kinga Vidaus reikalų ministerija. Galbūt ją domina imig- 
racijos politikos pokyčiai, centralizuota policijos kontro- 

lė, kalėjimų reforma. Galbūt ji nori aptarti Vyriausybės 
požiūrį į pabėgėlių perkėlimą kitur, į ilgalaikes paliaubas 
su IRA. Galbūt ji iškapstė kokią nors šlykštybę apie Vals- 
tybės saugumo departamentą. Maža kas. Gal ir visiškai 
nieko. Ją paprasčiausiai suerzino žurnalistės pasirinktas 
laikas. 

Ivė vėl užsidėjo akinius ant nosies ir pasitaisė plau- 
kus, kad kirpčiai atliktų savo užduotį, - slėptų randą. Pa- 
sakė atvaizdui veidrodyje: “Parlamento narė. Vidaus rei- 
kalų ministro pavaduotoja“, - o kai šios asmenybės pu- 
sės vėl užėmė deramą vietą, grįžo į kabinetą ir paskam- 
bino, kad įleistų kitą rinkėją. 

Tą susitikimą - painų pokalbį su netekėjusia trijų vai- 
kų motina, kuri laukėsi ketvirto ir atėjo pareikšti protes- 
to dėl savo vietos municipalinių butų eilėje, - pertraukė 
Nuela. Šį kartą ji neskambino. Atsargiai pabeldė į duris 
1r atidarė jas, kai panelė Pegė Hornfišer pareikalavo at- 
sakymo: 

— Tai ką, aš kalta, kad jų tėvas tas pats? Tai dėl to 
ginčijama mano teisė? Jei miegočiau su kuo pakliuvo ir 
perėčiau vaikus nesukdama galvos, kas jų tėveliai, bū- 
čiau to sąrašo viršuje, ir mes abi tai žinom. Tik prašom 
nesiūlyti kalbėtis su advokatais. Kalbėjausi su advoka- 
tais iki pamėlynavimo. Pati su jais pasikalbėkite. Todėl 
mes už jus ir balsavom, tiesa? 

Nuelos: „Atsiprašau, ponia Bouven“ nebeleido Ivei pa- 
aiškinti, kokios yra aprūpinimo butais sąlygos ir kaip jie 
skirstomi. Nuela pati atėjo pertraukti pokalbio, vadinasi, 
reikalas neatidėliotinas. 

Ivė nuėjo paskui Nuelą į jos kabinetą. 

— Ką tik skambino jūsų vyras, - tarė sekretorė. 

— Kodėl nesujungėt? 

— Jis nenorėjo. Pasakė, kad privalote tuoj pat grįžti 
namo. Jis irgi važiuoja į namus, susitiksite su juo tenai. 
Štai ir viskas. - Nuela nesmagi mindžikavo. Ji ir anks- 
čiau kalbėdavo su Aleksu. Žinojo, kad jam nebūdinga per 
tarpininkus įsakinėti Žmonai. 

— Daugiau jis nieko nepasakė. 

Ivė persigando, bet pasielgė taip, kaip Aleksas trečia- 
dienio vakare. Ramiai pasakė: „Jo tėvas serga“, - ir grį- 
žo į kabinetą. Atsiprašė panelės Hornfišer, pažėrė jai krū- 
vą pažadų ir pradėjo grūsti savo turtą į portfelį, panelei 
Hornfišer dar tebeplumpinant iš kabineto. Stengėsi iš- 
likti rami, nors mintis vijo mintį. Dėl Šarlotės. Aleksas 
skambino dėl Šarlotės. Antraip nebūtų liepęs jai grįžti 
namo. Taigi turi ką pasakyti. Yra naujienų. Laksfordas 
atlyžo. Ivė nepalūžo, atsisakė nusileisti, liko abejinga 
Laksfordo spektakliui, atsilaikė, parodė jam, kieno vir- 
šus, ji... 

Suskambo telefonas. Stvėrė ragelį. 

— Ko? — piktai šūktelėjo. 

— Vėl Džoelis Vudvordas, - tarė Nuela. 

— Dabar negaliu su juo kalbėtis. 

— Ponia Bouven, jis sako, kad reikalas skubus. 

— Et, velnias, junk, - pasakė ir po valandėlės išgirdo 
neįprastai įžūlų Džoelio balsą. 

— Po perkūnais! Kodėl jūs man neskambinot? 

— Kaip tau atrodo, Džoeli, su kuo tu kalbi? 

— Žinau, su kuo kalbu. Ir dar kai ką žinau. Čia vyksta 
kažkokie neaiškūs dalykai ir aš maniau, kad jus tai su- 
domins. 

Tą penktadienio vakarą eismas buvo didelis. Gegužės 
mėnuo, didžiausio turistų antplūdžio pradžia, išvykos į 
teatrą. Dėl viso to gatvėse susidarė spūstis. 

Sent Džeimsas su Laksfordu važiavo paskui Stouną. 
Laksfordas iš automobilio paskambino žmonai, pasakė, 
kad grįš vėliau. Nepaaiškino, kodėl. 

— Fiona nieko nežino, - pasakė jis Sent Džeimsui. — 
Neįsivaizduoju, kaip jai pasakyti. Dieve, kas per makaly- 
nė. Jis nenuleido akių nuo priešais važiuojančio auto- 
mobilio, rankomis įsikibęs į vairo apačią. - Manote, aš čia 
įsipainiojęs? Į tai, kas atsitiko Šarlotei? 

— Mano nuomonė nesvarbi, pone Laksfordai. 

— Jūs gailitės ėmęsis šio reikalo. 

— Taip. Gailiuosi. 

— Kodėl jo ėmėtės? 

Sent Džeimsas pažvelgė pro šoninį langą. Jie važiavo 
palei Haid Parką. Pro spragas tarp didžiulių platanų pa- 
matė, kad blėstančioje vakaro šviesoje takeliais tebe- 
vaikšto žmonės. Už pavadėlio vesdamiesi šunis. Apsika- 
binę. Stumdami vežimėlius su mažyliais. Pamatė, kaip 
jauna moteris aukštai į orą iškėlė vaiką, - kūdikiai mėgsta 
tokius žaidimus. 

— Ko gero, sudėtinga būtų paaiškinti, - tarė jis ir buvo 
dėkingas, kad Laksfordas jo nebekalbino. 

Kai jie atvyko į Merilbouną, ponia Magir, per petį per- 
simetusi geltoną pončą, su plastmasiniu maišeliu ant ran- 
kos, kaip tik ruošėsi išeiti. Ji kalbėjosi su Aleksandru 
Stounu, kol Laksfordas šiek tiek toliau surado tuščią vietą 
automobiliui. Kai jiedu priėjo prie namo, ji jau buvo din- 
gusi. 

— Ivė namie, - tarė Stounas. - Leiskite man pirmam 
Įeiti. " 

Jie laukė lauke. Pagrindine Merilbouno gatve prava- 
žiavo automobilis. Iš „Devonšyro ginklų“ už kampo at- 
sklido prislopinto pokalbio nuotrupos. Jei ne šie garsai, 
gatvėje būtų buvę tylu. 

Praėjo keletas minučių, kol durys atsidarė. 

— Įeikite, - tarė Stounas. 

Svetainėje jų laukė Ivė Bouven. Ji stovėjo greta skulp- 
tūros, iš po kurios prieš dvi dienas ištraukė grobiko raš- 
telį. Stovėjo kaip karys prieš mūšį. Įkūnijo ramybę, kuri 
gąsdina. 

— Paleiskite įrašą, — tarė ji. 

Sent Džeimsas taip ir padarė. Ivės veidas nepasikeitė 
pasigirdus plonam Šarlotės balseliui, nors Sent Džeim- 
sui pasirodė, kad ji nurijo seilę, kai mergytė pasakė: Ci- 
tai, turejau badaryti šitą įrašą, kad jis man duotų sulčių, 
nes labai norėjau gerti. 

Kai juosta pasibaigė, Ivė tarė Laksfordui: 

— Dėkui už informaciją. Dabar galite eiti. 

Laksfordas kilstelėjo ranką, lyg norėtų ją paliesti, bet 
jie stovėjo priešinguose kambario galuose. 

— Evelina... 

— Lauk. 

— Ive, - įsiterpė Stounas, - skambinkime policijai. Nė- 
ra reikalo šokti pagal jo dūdelę. Nėra reikalo spausdinti 
straipsnio. 

— Taip, - sutiko ji. Veidas buvo kaip iš akmens, bal- 
sas medinis. Sent Džeimsas suvokė, kad nuo to laiko, 
kai jie suėjo į kambarį, ji nenuleidžia akių nuo Laksfor- 
do. Visi stovėjo kaip aktoriai scenoje, kiekvienas kur 
nors įsitaisė ir nejudėjo: Laksfordas prie židinio, Ivė ki- 
tame kambario gale priešais jį, Stounas - ties durimis į 
valgomąjį, Sent Džeimsas - prie sofos. Jis buvo arčiau- 

siai Ivės ir bandė suvokti, ko ji 1msis, bet ši buvo budri 
kaip katė. 

— Ponia Bouven, - tyliai tarė jis - taip kalbama norint 
bet kokia kaina išsaugoti ramybę, - šiandien mes pasi- 
stūmėjome. 

— Įdomu, kur? - Ji tebežiūrėjo į Laksfordą. Jis nenu- 
leido akių, lyg pasiryžęs atlaikyti jos žvilgsnį. 

Sent Džeimsas papasakojo jai apie valkatą ir kad jį tvir- 
tino pastebėję du Kros Kizo aklagatvio gyventojai. Papa- 
sakojo jai apie policininką, kuris nubaidė valkatą. 

— Vienas iš Merilbouno nuovados konsteblių tikrai 
prisimins tą žmogų ir kaip jis atrodė. Jei ten paskam- 
binsite, detektyvai pradės tyrimą ne nuo nulio. Jie ži- 
nos, ko imtis. 

— Ne, - atkirtoji. — Stenkis kiek gali, Deni. Nebus, kaip 
tu nori. - Savo žodžiais ji bandė perduoti Laksfordui dar 
kažką, ne tik atsisakymą veikti. Sent Džeimsas nesupra- 
to, ką, bet jam pasirodė, kad Laksfordas supranta. Jis pa- 
matė, kad redaktorius vos vos prasižiojo, bet nieko neat- 
sakė. 

— Nemanau, kad galime rinktis, Ive, - tarė Stounas. — 
Viešpats liudytojas, noriu, kad tave aplenktų ši taurė, bet 
Laksfordas mano... 

Jinai nutildė jį žvilgsniu, greitu it šūvis. Išdavikas, at- 
sispindėjo tame žvilgsnyje, klastūnas, parsidavėlis. 

— "Tu irgi, - tarė ji. 

— Ne. Niekada. Aš tavo pusėje, Ive. 

Ji šykščiai šyptelėjo. 

— Tai klausyk. - Ji vėl įsmeigė akis į Laksfordą. - Vie- 
na iš Vyriausybės atstovių spaudai šiandien popiet pano- 
ro iš manęs tuoj pat paimti interviu. Lyg tyčia tokiomis 
aplinkybėmis, ar ne? 

— Tai nieko nereiškia, - atsakė Laksfordas. — Dėl Die- 
vo meilės, Evelina, tu juk - ministro pavaduotoja. Tavęs 
veikiausiai nuolat prašo interviu. 

— Ji pasakė: „Kuo greičiau“, - toliau kalbėjo Ivė, lyg 
Laksfordas nebūtų nė prasižiojęs. - Nieko nesakiusi ma- 
no personalui, mat, jos nuomone, nenorėčiau, kad perso- 
nalas žinotų, jog ji kalbėjosi su manimi. 

— Iš mano laikraščio? — paklausė Laksfordas. 

— Nesi toks kvailas. Iš tavo buvusio laikraščio. Esu 
tiesiog sužavėta. 

= Sutapimas. Turi tai suprasti. 

— Būčiau supratusi, jei ne kiti dalykai. 

— Kas? — paklausė Stounas. - Ive, kas darosi? 

— Šiandien popiet nuo pusės keturių skambino penki 
žurnalistai. Su jais kalbėjo Džoelis. Jie užuodė, kad kaž- 
kas vyksta, sako jis, visi nori bent žodeliu persimesti, 
taigi ar aš žinanti, ko jiems reikia ir kaip jam elgtis taip 
išaugus susidomėjimui... „Kuo jie taip staiga susidomė- 
jo, ponia Bouven?“ 

— Ne, Evelina, - išbėrė Laksfordas, - kaip gyvas nie- 
kam nesakiau. Tai neturi nieko bendro... 

— Nešdinkis iš mano namų, pašlemėke, - ramiai pasa- 
kė ji. —- Geriau mirsiu, negu tau nusileisiu. 


Sent Džeimsas su Laksfordu kalbėjosi lauke, stovė- 
damas prie jo automobilio. Jau ko ko, bet „The Source“ 
redaktoriaus jis tikrai neketino gailėtis, tačiau dabar pa- 
gailo. Vyriškis atrodė išvargęs. Šlapios lėkščių dydžio dė- 
mės sutepė jo dailius mėlynus marškinius. Kūnas tren- 
kė prakaitu. | 

— Kas toliau? - priblokštas paklausė. 

— Aš vėl su ja pasikalbėsiu. 

— Neturime laiko. 

— Kalbėsiuosi su ja dabar. 

— Ji nenusileis... — Jo žvilgsnis nukrypo į namą, tačiau 
jie nieko ten nepamatė, tiktai įsižiebė daugiau šviesų — 
svetainėje ir viena antro aukšto kambaryje. - Jai reikėjo 
pasidaryti abortą, — tarė jis. - Tada, prieš daugelį metų. 
Nežinau, kodėl nepasidarė. Maniau, nori turėti apčiuo- 
piamą priežastį manęs nekęsti. 

— Už? 

— Suviliojimą. Arba už jos norą būti suviliotai. Spėju, 
kad antrasis atvejis. Kai kurie Žmonės išsigąsta išmokę 
geisti. 

— Tikrai. - Sent Džeimsas palietė Laksfordo automo- 
bilio viršų. — Važiuokite namo. Pažiūrėsiu, ką galima pa- 
daryti. 

— Nieko, - išpranašavo Laksfordas. 

— Vis tiek pamėginsiu. 

Jis palaukė, kol Lakstfordas nuvažiavo, ir sugrįžo. Du- 
ris atidarė Stounas. 

— Manau, jums pats laikas nešdintis, — tarė jis. - Ji pa- 
kankamai prisikentėjo. Siaubas. Kai pamanau, kad beveik 
patikėjau jo spektakliu, noriu daužyti galvą į sieną. 

— Aš nei vieno, nei kito pusėje, pone Stounai, - tarė 
Sent Džeimsas. — Leiskite pasikalbėti su jūsų žmona. Ne- 
baigiau pasakoti to, ką ji turi Žinoti apie šiandieninį tyri- 
mą. Ji turi teise gauti informaciją. Jūs, be abejo, neprieš- 
tarausite. 

Stounas prisimerkęs apsvarstė Sent Džeimso žodžius. 
Kaip ir Laksfordas, atrodė visiškai nusivaręs. Bet Ivė 
Bouven, Sent Džeimso nuomone, taip neatrodė. Atrodė 
pasiryžusi kautis dar penkiolika raundų ir laimėti. 

Stounas linktelėjo ir pasitraukė nuo durų. Jis sunkiai 
užlipo laiptais, o Sent Džeimsas grįžo į svetainę bandy- 
damas sugalvoti, ką sakyti, ką daryti ir kaip paskatinti 
šią moterį veikti, kol nevėlu. Jis pamatė, kad vietoj po- 
nios Magir altorėlio ant kavos staliuko išdėlioti šachma- 
tai. Tačiau figūros buvo neįprastos. Sent Džeimsas paė- 
mė prieš vienas kitą stovinčius karalius. Vienas buvo Ha- 
roldas Vilsonas, kitas - Margareta Tečer. Atsargiai pastatė 
juos į vietą. 

— Jis jus įtikino, kad rūpinasi Šarlote, tiesa? 

Sent Džeimsas pakėlė akis ir išvydo tarpduryje Ivę 
Bouven. Vyras stovėjo už jos, švelniai prilaikydamas ją 
už alkūnės. 

— Žinokit, ji jam nerūpi. Jis jos net nėra matęs. Juk 
galėjo per dešimt metų pabandyti. Žinoma, niekaip ne- 
būčiau leidusi. 

— Galbūt jis tai suprato. 

— Galbūt. - Ji įėjo. Atsisėdo į tą pačią kėdę kaip tre- 
čiadienio vakare, 1r stalinės lempos šviesa apšvietė jos 
ramų veidą. - Jis - genialus apsimetėlis, pone Sent 
Džeimsai. Aš tai žinau geriau už kitus. Norės jus įtikinti, 
kad aš siuntu dėl mūsų romano ir kad viskas taip susi- 
klostė. Norės jus įtikinti, kad taip elgiuosi keršydama sau 
už silpnumą, kam prieš tiek metų tapau jo nesuskaičiuo- 
jamų žavių savybių auka. O kol jūs galvosite tik apie ma- 
ne ir Mano nenorą pripažinti, jog Denis Laksfordas - iš 
esmės padorus žmogus, jis sumaniai darbuosis už nuga- 
ros, Vis labiau didindamas mūsų nerimą. - Ji padėjo gal- 
vą ant kėdės atlošo. Užsimerkė. - Garsajuostė —- puikus 
sumanymas. Gal ir aš būčiau patikėjusi, jei nežinočiau, 
kaip žemai jis gali smukti. 

— Balsas buvo jūsų dukters. 

— O taip. Šarlotės. 

Sent Džeimsas nuėjo prie sofos. Nesveikoji koja stai- 
ga apsunko, lyg svertų kokį šimtą svarų; nugarą skaudė- 
jo nuo laipiojimo per mūrą. Iki visiškos laimės betrūko 
migrenos. Reikėjo kažkam ryžtis, ir kūno priešinimasis 
kiekvienam judesiui rodė, kad ryžtis tiesiog būtina. 

— Aš jums papasakosiu, ką šiuo metu žinau, - tarė jis. 

— O paskui paliksite patiems rūpintis. 

— Taip. Negaliu ramia sąžine toliau taip elgtis. 

— Tai jūs juo tikite. 

— Tikiu, ponia Bouven. Jis man nelabai patinka. Nela- 
bai patinka ir tie, kuriuos jis palaiko. Manau, jo laikraštį 
reikėtų nušluoti nuo žemės paviršiaus. Bet aš juo tikiu. 

— Kodėl? 

— Nes, anot jo, šitą istoriją galėjęs išspausdinti prieš 
dešimt metų. Jis galėjo papasakoti šitą istoriją, kai jūs 
pirmą kartą buvot renkama į Parlamentą. Dabar jam nėra 
reikalo. Nebent norėtų išgelbėti jūsų dukterį. Jo dukterį. 

— Jo sėklą, pone Sent Džeimsai. Ne dukterį. Šarlotė — 
Alekso duktė. - Ji atsimerkė ir pakreipė galvą jo pusėn, 
nepakeldama jos nuo atlošo. - Jūs nesuprantate politikos, 
tiesa? 

— Jūsų lygio politikos? Ne. Manau, kad ne. 

— Tai va, čia politika, pone Sent Džeimsai. Aš iš pat 
pradžių sakiau, kad viskas dėl politikos. 

— Netikiu. 

— Žinau. Todėl mes atsidūrėm aklavietėje. - Ji alsiai 
mostelėjo jo pusėn. —- Gerai. Klokite likusius faktus. Pas- 
kui išeikit. Mes nuspręsime, ką daryti, o jūsų rankos liks 
švarios. 

Aleksandras Stounas sėdėjo prie židinio priešais žmo- 
ną į pagalvę panašiame krėsle, priderintame prie sofos. 

Sėdėjo ant krašto, alkūnėmis atsirėmęs į kelius, nulei- 
dęs galvą, įbedęs akis į pėdas. 

Atleistas nuo atsakomybės, kurios visų pirma nė ne- 
norėjo užsikrauti, Sent Džeimsas nė trupučio nesijautė 
laisvas. Veikiau našta pasidarė dar sunkesnė ir baisesnė. 
Bandė jos atsikratyti. Tai ne jo pareiga, tarė sau. Bet vis 
tiek juto, kokių milžiniškų pastangų reikia, kad jos ne- 
paisytų. 

— Kaip tarėmės, nuėjau į Šenklingo mokyklą, - pasa- 
kė jis. Pamatė, kad Aleksandras Stounas pakėlė galvą. — 
Kalbėjau su mergaitėmis, kurių amžius nuo aštuonerių 
iki dvylikos metų. Mergaitės, kurios ieškome, ten nebu- 
vo. Turiu šiandien neatvykusių sąrašą, jei norėtumėte 
skambinti. 

— Apie ką jūs čia? —- paklausė Stounas. 

— Apie Šarlotės draugę, - paaiškino žmona, kai Sent 
Džeimsas padavė jai sąrašą. 

— Šarlotės muzikos mokytojas... - pradėjo Sent 
Džeimsas. 

— Čeimbersas, - įsiterpė Stounas. 

— Deimjenas Čeimbersas. Taip. Jis pasakė mums, kad 
trečiadieniais į muzikos pamokas Šarlotę paprastai atly- 
dėdavo kita mergaitė. Atrodo, ji buvo su Šarlote ir pra- 
ėjusį trečiadienį. Mes ieškojome jos tikėdamiesi, kad ji 
galės papasakoti ką nors apie tai, kas atsitiko tą popietę. 
Kol kas jos rasti nepavyko. 

— Bet valkatos žodinis portretas, - tarė Ivė Bouven, — 
jau yra šis tas. 

— Taip. O jei galėsite rasti mergaitę ir ji patvirtins, 
kad toks valkata buvo, - gal net patvirtins, kad jis vėl 
šlaistėsi tame rajone, kai Šarlotė nuėjo į muzikos pamo- 
ką, - policijai tikrai turėsite ką pasakyti. 

— Kur dar ji galėtų būti? —- paklausė Ivė Bouven. - Jei 
nėra Šventos Bernadetos ir Šenklingo mokyklose? 

— Kurioje nors kitoje Merilbouno mokykloje. O gal ir 
kur kitur. Pavyzdžiui, susipažino šokių pamokose. Kai- 
mynystėje. Susitiko pas tą patį psichoterapeutą. Kur nors 
ji turi būti. 

Ivė Bouven linktelėjo. Susimąsčiusi pakėlė ranką prie 
smilkinio. 

— Anksčiau aš apie tai nepagalvojau, bet šitas vardas... 
Jūs tikrai žinote, kad ieškome mergaitės? 

— Vardas neįprastas, bet visi, su kuo kalbėjau, sako, 
kad tai mergaitė. 

— Neįprastas vardas? - prabilo Aleksandras Stounas. — 
Kas ji? Kodėl mes jos nepažįstame? 

— Ponia Magir pažįsta. Bent jau girdėjusi apie ją. Kaip 
ir ponas Čeimbersas bei viena Šarlotės bendraklasė iš 
Šventos Bernadetos. Atrodo, su šia mergaite Šarlotė su- 
sitikinėja, kai tik pasitaiko proga. 

— Kas ji? 

— Mergaitė, vardu Brita, - paaiškino vyrui Ivė Bou- 
ven. - Ar pažįsti ją, Aleksai? 

— Brita? —- Aleksandras Stounas atsistojo. Nuėjo prie 
židinio, paėmė vos vaikščioti pradėjusios mažylės ant sū- 
puoklių nuotrauką; jis pats iš už sūpuoklių juokėsi į foto- 
aparatą. - Dieve, - tarė jis. - Jėzau. 

— Ką? — paklausė Ivėe. 

— Tai dvi dienas praleidote ieškodami Britos? - dus- 
liai paklausė Stounas Sent Džeimsą. 

— Beveik taip. Kol nieko nežinojom apie valkatą, dau- 
giau nebuvo ko griebtis. 

— Ką gi, tikėkimės, kad jūsų informacija apie valkatą 
patikimesnė negu apie Britą. - Stouno juoke skambėjo 

neviltis. Apvertes padėjo fotografiją ant židinio. - Nuo- 
stabu. — Jis pažvelgė į žmoną ir nusuko akis. - Kur tu bu- 
vai, Ive? Kur tu, po šimts velnių, buvai? Ar tu gyveni 
šiuose namuose, ar tik svečiuojiesi? 

— Apie ką tu kalbi? 

— Kalbu apie Šarlę. Kalbu apie Britą. Kalbu apie tai, 
kad tavo duktė - mano duktė, mūsų duktė, Ive, - neturi 
nė vienos draugės visame pasaulyje, o tu net nežinai. 

Sent Džeimsas pajuto, kad jam kraujas stingsta gyslo- 
se, kai Stouno žodžiai ir galima jų prasmė neišvengiamai 
pradėjo sietis. Pamatė, kad iš Ivės Bouven veido paga- 
liau valandėlei išnyko ramumas. 

— Kas čia dabar? — pareikalavo paaiškinti. 

— Tiesa, - atsakė Stounas. Ir vėl nusijuokė, bet šį kar- 
tą juokas buvo garsesnis ir arti isterijos. - Britos nėra, 
Ive. Jos nėra. Nera. Brita išgalvota. Tavo samdinys dvi 
dienas šukavo Merilbouną ieškodamas Šarlės svajonių 
draugės. 

95 rita, - sušnibždėjo Šar- 


lotė. — Geriausia draugė Brita... - Bet lūpos buvo suke- 
pusios, o į burną, regis, kažkas prigrūdo sužiedėjusios 
duonos trupinių. Todėl žinojo, kad Brita neišgirs ir - tai 
buvo daug svarbiau - neatsakys. 

Visą kūną skaudėjo. Skaudėjo visur, kur jis paprastai 
linksta. Ji neturėjo supratimo, prieš kiek laiko įrašė į juos- 
telę prašymą Čitui, bet atrodė, praėjo daug dienų, mėne- 
sių, metų. Atrodė, praėjo amžinybė. Ji buvo alkana ir iš- 
troškusi. Atrodė, akis apsiautęs debesis, jis slegia vokus 
1r pripildė visą galvą. Neprisiminė, kad būtų kada nors taip 
nuvargusi, ir jei kūnas nebūtų toks išsekęs, o rankos ir 
kojos tokios sunkios, gal būtų kankinusis dar labiau, nes 
pradėjo skaudėti pilvą - jau tiek daug laiko praėjo, kai ji 
valgė bulvių apkepą ir gėrė obuolių sultis. Tačiau palaižiu- 
Si gomurį, ji dar galėjo pajusti jų skonį - juk taip? Pilvą 
raižė. Tebegulėdama ant šlapios antklodės, ji pritraukė ke- 
lius prie krūtinės ir suspaudė juosmenį; antklodė nusly- 
do, ir ją apsiautė drėgnas tamsaus jos kalėjimo oras. „Šal- 
ta“, — ištarė sukepusiomis lūpomis ir atgniaužusi rankas 
stipriau susisupo į megztinį. Vieną ranką įkišo tarp kojų, 
kad sušiltų. Antrąją įbruko į megztinio kišenę. 

Ir tada kišenėje apčiuopė jį, ir atmerkė akis į ją iš visų 
pusių supančią tamsą stebėdamasi, kaip galėjo užmiršti 
mažylį Vidžį. Nieko sau draugė, galvoja tik apie save, nori 
pasikalbėti su Brita, o Vidžis, aišku, visą tą laiką taip pat 
šąla, nerimauja, alksta ir trokšta kaip Lotė. „Atleisk, Vi- 
dži“, — sumurmėjo ji ir sugniaužė tarp pirštų molio gumu- 
lėlį, kuris, - rūpestingai išaiškino Čitas, - buvo išdegtas, 
glazūruotas ir seniai seniai įkeptas į kalėdinį pyragėlį vai- 
kui, gimusiam šimtus metų prieš gimstant Šarlotei. Ji ap- 
čiuopė rumbelius ant Vidžio nugaros ir smailumą viena- 
me gale - tai buvo jo šnipas. Vieną dieną ji su Čitu pamatė 
jį tarp kitų tokių pat mažulyčių skulptūrėlių parduotuvės 
vitrinoje Kemdeno perėjoje, kur buvo išsiruošę ieškoti ko 
nors ypatingo mamytei Motinos dienos proga. „Ežiukas, 
ežiukas! - sucypė Lotė ir parodė į mažutį padarėlį. - Či- 
tai, jis lygiai toks kaip ponia Spyglienė“. 

— Nevisiškai, Šarle, —- atsakė Čitas. 

Tai buvo tiesa, nes šis ežiukas nesegėjo dryžuoto apa- 
tinio sijono, nebuvo užsidėjęs kepuraitės ir nevilkėjo suk- 
nelės kaip ponia Spyglienė. Nieko nevilkėjo, tik spygliu- 
kus, o jo snukutis buvo labai mielas. Bet nors jis nebuvo 
pasipuošęs, vis tiek liko ežiukas, o ežiai buvo mylimiau- 
si Lotės padarai. Todėl Čitas nupirko jį ir padovanojo at- 
kišęs ant delno, ir nuo to laiko jinai nešiojasi jį kišenėje 
kaip talismaną, kur beeitų. Kaip galėjo užmiršti Vidžį, ku- 
ris visą laiką buvo su ja? Lotė išėmė jį iš kišenės ir pri- 
glaudė prie skruosto. Jam prisilietus pajuto, kaip ją ap- 
1ma liūdesys. Jis buvo šaltas kaip ledas. Turi jį sušildyti. 
Turi rūpintis jo saugumu. Jis priklausomas nuo jos, o ji- 
nai jį užmiršo. 

Tamsoje apgraibom susirado antklodės, ant kurios gu- 
lėjo, kampą ir įvyniojo į jį ežiuką. 

— Apsimuturiuok, Vidži, - tarė sukepusiomis lūpomis, 
taip sukepusiomis, kad vos begalėjo pakrutinti, — nesi- 
rūpink. Netrukus keliausime namo. 

Jie būtinai keliaus namo. Ji žinojo, kad Čitas papasa- 
kos istoriją, kokios reikia pagrobėjui, ir tada viskas baig- 
sis. Nebebus tamsos. Nei šalčio. Nei lovos iš plytų, nei 
kibiro vietoj klozeto. Ji tik vylėsi, kad Čitas prieš pasa- 
kodamas paprašys ponią Magir padėti sukurti tą istoriją. 
Jis nelabai koks pasakotojas, visos jo istorijos prasidėda- 
vo vienodai: „Kartą gyveno piktas, bjaurus, suktas bur- 
tininkas ir labai labai graži mažutė karalaitė trumpais ru- 
dais plaukais ir akiniuota...“ Jei grobikas nori išgirsti ki- 
tokį pasakojimą, Čitui teks prašyti ponią Magir pagalbos. 
Lotė pabandė atspėti, prieš kiek laiko įrašė tą juostą Či- 
tui. Bandė spėti, kiek laiko Čitas kurs istoriją, išklausęs 
įrašą. Bandė įsivaizduoti, kokia istorija labiausiai patiktų 
grobikui, ir svarstė, kaip Čitas jam ją papasakos. Įrašys į 
garsajuostę kaip ji? Telefonu? 

Ji buvo per daug nuvargusi, kad ieškotų atsakymų į 
klausimus. Ji buvo per daug nuvargusi net spėlioti, kokie 
galėtų būti atsakymai. Vieną ranką giliai įgrūdusi į megz- 
tinio kišenę, o kitą tvirtai suspaudusi tarp kojų, užmerkė 
akis ir pagalvojo apie miegą. Nes buvo labai nuvargusi. 
Kaip baisiai, siaubingai ji nuvargusi. 

Šviesa ir garsas ją užklupo vienu metu. Lyg žaibas bū- 
tų trenkęs, tik atvirkščiai. Iš pradžių pašėlęs it alkūninio 
sverto girgždesys ir baisus trenksmas, paskui po vokais 
staiga suliepsnojo ir Lotė atsimerkė. Aiktelėjo, nes švie- 
sa, krintanti ant jos, žeidė. Šį kartą tai buvo ne prislopin- 
ta Žibinto kaitra, o tikra saulės šviesa. Ji plieskė pro du- 
ris sienoje, ir valandėlę daugiau nieko nebuvo. Tik švie- 
sa, baisiai ryški, baisiai skaudi žiūrėti. Pasijuto 1t kur- 

mis, gūžėsi, markstėsi, sudejavo ir dar labiau susirietė į 
kamuoliuką. 

Paskui pro plyšį tarp vokų pamatė jį. Jis pasirodė tarp- 
duryje ir stovėjo tenai įrėmintas šviesos už nugaros. Pro 
tarpkojo trikampį ji išvydo mėlynas ir žalias spalvas, pa- 
manė, kad diena, kad ten dangus ir medžiai, bet negalėjo 
tikrai pasakyti, nes neturėjo akinių. 

— Reikia akinių, - sumurmėjo ji. 

— Ne, - atšovė jis. — To tau kaip tik nereikia. Tau ne- 
reikia akinių. 

— Bet aš... 

— Užčiaupk srėbtuvę! 

Lotė susirietė po antklode. Regėjo figūrą, bet aštri 
šviesa tvieskė jam už nugaros - ryški, stipri, lyg labiau 
už viską trokštų ją praryti, ir ji nieko daugiau nematė. 
Tik jo rankas. Jis mūvėjo pirštines. Vienoje rankoje laikė 
raudonąjį termosą. Kitoje kažkokį vamzdį. Lotė godžiai 
įsmeigė akis į termosą. Sultys, pamanė. Šaltos, saldžios 
17 skystos. Bet užuot atsukęs termoso dangtelį ir įpylęs 
jai gerti, jis metė vamzdį ant plytų prie jos galvos. Ji kiek 
gali prisimerkė ir pamatė, kad tai laikraštis. 

— Tėtis nepasakė tiesos, - tarė jis. - Tėtis neištarė nė 
žodžio. Blogai, Lote? 

Jo balsas buvo kažkoks... Lotė pajuto, kad akys perši, 
o gerklėje stringa iš vidurių atslinkęs gumulas. 

— Aš bandžiau tau paaiškinti, - sušnibždėjo ji, - ban- 
džiau paaiškinti. Čitas nemoka pasakoti įdomių istorijų. 

— Ir tai visa bėda, tiesa? Nieko baisaus, jį tik reikia 
šiek tiek paraginti. Mes tai ir padarysim, abu. Tu pasi- 
ruošusi? 

— Aš stengiausi jam pasakyti... - Lotė sunkiai nurijo 
seilę. Ištiesė ranką į termosą. - Gerti, - ištarė. Norėjo 

pakelti galvą nuo plytų, norėjo bėgti į šviesą už jo nuga- 
ros, bet negalėjo. Nieko negalėjo. Pajuto, kaip akių kam- 
pučiuose tvenkiasi ašaros. 

Kokia ištižėlė, pasakytų Brita. 

Jis spyriu užtrenkė duris. Jos užsidarė, bet neužsira- 
kino. Liko šviesos ruoželis, rodantis Lotei, kur durys. 
Šviesos ruoželis, rodantis, kur bėgti. Bet ją varstė skaus- 
mai. Kūnas nebeklausė. Buvo alkana, ištroškusi ir pa- 
vargusi. Be to, jis stovėjo už trijų žingsnių, o po valandė- 
lės žengė tuos žingsnius, ir štai ji žiūri į jo batus ir kelnių 
apačią. 

Jis atsiklaupė, ir ji susigūžė. Pajuto po galva grumstą 
17 suprato netyčia užgulusi Vidžį. Vargšas Vidžis, pama- 
ne. Nebuvau Vidžiui gera draugė. Nušliaužė nuo jo. 

— Jau geriau, — pasakė jis jai. — Kai nesimuši, geriau. 

Kaip per miglą Lotė pamatė, kad jis atsuko termoso 
dangtelį. 

— Akiniai, - tarė. - Ar negalėčiau atgauti akinių? 

— Akinių tau dabar nereikės, - atkirto jis. Pakišo kai- 
rę ranką jai po kaklu ir kilstelėjo galvą. 

— Tėtis turėjo išspausdinti istoriją, - tarė jis. Sugniaužė 
stipriau. Peštelėjo už plaukų. - Tėtis turėjo elgtis pagal 
taisykles. 

— Nereikia... - Lotė pajuto, kad jai dreba širdis. Kojo- 
mis rausėsi į žemę. Nagais draskė grindis. - Skauda, - 
išspaudė. — Ne... Mano mamytė... 

— Ne, - tarė jis. - Neskaudės. Nė trupučio. Pasiruo- 
šei gerti? 

Laikė tvirtai, bet ji aprimo. Vis dėlto jis neketina jos 
skriausti. 

Tačiau užuot įpylęs sulčių iš termoso į dangtelį, užuot 
pridėjęs dangtelį jai prie lūpų, jis dar stipriau sugniaužė 

jai kaklą, atlošė galvą ir prikišo prie lūpų visą termosą. 
Pradėjo pilti. | 
— Ryk, - šnibždėjo. - Tu nori gerti. Ryk. Viskas bus 


gerai. 

Ji užsikosėjo. Ištiško seilės. Nurijo. Šaltas skystis, bet 
ne sultys. 

— Tai ne... - tarė ji. 


— Sultys? Šį kartą ne. Bet skystis, tiesa? Ir stiprus. 
Greičiau. Gerk. 

Ji bandė išsprūsti, bet kai pasimuistė, jis ją suspaudė 
smarkiau. Suprato, kad išsilaisvins tik darydama, ką jis 
liepia. Gėrė ir rijo. Jis pylė ir pylė. Ir štai jai pasirodė, 
kad plūduriuoja ant vandens. Išvydo seserį Agnetę. Iš- 
vydo ponią Magir. Išvydo mamytę ir Čitą. Ir Fermeno įlan- 
ką. O paskui grįžo tamsa. 

r Robinas Peinas 
užregistravo pranešimą, kurio taip laukė, be penkių še- 
šios popiet, praėjus trims savaitėms po to, kai baigė kur- 
sus, dviem savaitėms po to, kai buvo oficialiai paskirtas 
konstebliu, ir nepraėjus nė dvidešimt keturioms valan- 
doms po to, kai nusprendė, kad vienintelis būdas suma- 
žinti nerimą (jo vadinamą scenos baime) - paskambinti 
naujajam viršininkui į namus ir paprašyti, kad jį paimtų 
tirti pirmo nusikaltimo, kuris bus padarytas. 

— Trokšti prasimušti į numylėtinius, ką? —- gudriai pa- 
klausė seržantas Stenlis. - Ketini tapti policijos viršinin- 
ku nesulaukęs nė trisdešimties? 

— Aš tik noriu panaudoti savo įgūdžius, seržante. 

— Įgūdžius, mat kaip? — sukikeno seržantas. - Patikėk, 
sūnau, kol mes tavim atsikratysim, įvairių progų panau- 
doti savo įgūdžiams bus tiek ir tiek. Prakeiksi tą dieną, 
kai pasiprašei į kriminalinį skyrių. 

Robinas tuo abejojo, bet pamėgino savo praeityje ras- 
ti paaiškinimą, suprantamą ir priimtiną seržantui. 

— Mama augino mane, kad save išmėginčiau. 

— Tau prieš akis baisybė metų. 

— Žinau. Tai kaip, pone? 

— Kas kaip, vaikine? 

— Leiskite man dalyvauti pirmojo nusikaltimo, kuris 
bus padarytas, tyrime. 

— Hm. Gal. Pagyvensim —- pamatysim, - atsakė viršinin- 
kas. O kai paskambino pranešti, kad patenkinęs prašymą, 
baigė tokiais žodžiais: — Na, tai parodyk, ką sugebi, sekly. 

Kai siaura pagrindinė Vuton Kroso gatvė liko užpaka- 
ly, Robinas pripažino, kad pasielgė nelabai protingai, karš- 
tai prašydamas paskirti jį tirti pirmo nusikaltimo, koks 
tik bus padarytas. Skrandį smarkiai maudė nuo šešių per- 
džiūvusių sviestainių, kuriuos prarijo per motinos suža- 
dėtuvių vakarienę, - dėl seržanto Stenlio skambučio, te- 
būnie jis palaimintas, Robinui pavyko išvengti šlykštaus 
besiseilėjančių motinos ir jos apkūnaus išrinktojo švie- 
čiančiu viršugalviu vaizdo, - 1r šią akimirką atrodė, kad 
sviestainiai kyla į viršų ir bus išvemti. O Dieve, ką pa- 
manys seržantas Stenlis apie naująjį detektyvą, jei Robi- 
nui pasidarys bloga pažvelgus į lavoną? 

O juk jis tikrai važiuoja apžiūrėti lavono, anot Stenlio, 
vaiko lavono, rasto Keneto ir Eivono kanalo krante. 

— Iškart už Elingtono, - pranešė Stenlis. - Pro Dvarą 
eina kelias. Kerta laukus, paskui pasuka į pietvakarius 
tilto link. Lavonas ten. 

— Žinau tą vietą. - Robinas pragyveno grafystėje vi- 
sus savo dvidešimt devynerius metus, išvaikščiojo ją 
skersai ir išilgai. Daugelį metų vienintelis tinkamas bū- 
das pasprukti nuo motinos ir jos astmos buvo pasivaikš- 
čiojimas. Vos išgirdus kokios kaimo vietovės pavadini- 
mą - Virtuvės atmatų kalva, Raganų kolonija, Akmens 
skaldykla, Dygiakrūmių kauburys, - mintyse jam iškil- 
davo jos vaizdas. Geografiškai įžvalgios akys, pasakė jam 
dar mokantis vienas mokytojas. Tu apsigimęs topogra- 

fas, kartografas, geografas, geologas, ką pasirinksi? Ta- 
čiau tie dalykai jo nedomino. Jis norėjo būti policininkas. 
Norėjo atitaisyti neteisybes. Tiesą sakant, aistringai troš- 
ko atitaisyti neteisybes. 

— Galiu ten nuvažiuoti per dvidešimt minučių, - pasa- 
kė seržantui. Ir neramiai pridūrė: —- Bet kol nuvažiuosiu, 
nieko neatsitiks, tiesa? Jūs nepadarysite jokių išvadų? 

Seržantas Stenlis prunkštelėjo. 

— Net jei išspręsiu bylą, kol nukaksi, tau nesakysiu 
nieko. Sakai, dvidešimt minučių? 

— Galiu ir greičiau. 

— Neužsimušk, berneli. Čia lavonas, ne gaisras. 

Tačiau Robinas vis tiek atspaudė per ketvirtį valan- 
dos; iš pradžių pasuko į šiaurę Malboro link, paskui už 
pašto - į šiaurės vakarus ir nulėkė kaimo keliu, pusiau 
padalijusiu derlingas dirbamas žemes, kalvas ir begalę 
pilkapių, piliakalnių ir kitų priešistorinių gyvenviečių lie- 
kanų, drauge sudarančių Vutono slėnį. Slėnis jį visuomet 
ramindavo, ir norėdamas užmiršti rūpesčius, neišvengia- 
mus gyvenant su ligota motina, pirmiausia droždavo ten. 
Kaip 1r šią vėlyvą gegužės popietę, kai vėjelis šiaušia pra- 
dalges laukuose, o rūpintis ligota motina tuoj ims kitas 
žmogus. Semas Koris jai netiko - dvidešimt metų vyres- 
nis, nuolat pliaukši per užpakalį, kniaubiasi į kaklą, gud- 
riai mirksi ir miglotai užsimena, kaip linguos lova, „kai 
liksime vieni, gražuolėle mano“, - ir Robinas niekaip ne- 
galėjo suprasti, kam jai jo reikia. Bet jis šypsojosi, kai 
reikėjo šypsotis, ir pakėlęs taurę su šiltu šampanu, gėrė 
į laimingos poros sveikatą. O suskambus telefonui, pa- 
spruko ir stengėsi išmesti iš galvos, kuo seniai užsiima 
Jam uždarius duris. Nesmagu galvoti apie motiną, besi- 
voliojančią su meilužiu, ypač tokiu. Negražu. 

Elingtono kaimelis buvo įsikūręs ties kelio posūkiu, 
nelyginant alkūnės linkyje. Jį sudarė vos dvi sodybos, ku- 
rių trobesiai, svirnai ir ūkiniai pastatai buvo svarbiausi 
šitos vietovės statiniai. Kaimelį ribojo aptvaras, kuriame 
baubė karvių banda pritvinkusiais tešmenimis. Robinas 
apvažiavo aptvarą ir kirto Dvaro žemę, kur išvargusi mo- 
teriškė gėlyno pakraščiu varė tris vaikus pusiau plyti- 
nio, pusiau medinio namo šiaudiniu stogu pusėn. 

Kelias, kurį seržantas Stenlis nurodė Robinui, iš tie- 
sų tebuvo keliukas. Jis vingiavo pro du namus raudon- 
čerpiais stogais ir dailiai įsirėžė į laukus. Kaip tik tokio 
pločio, kad galėtų pravažiuoti traktorius, išvagotas vė- 
žių, O per vidurį driekiasi žolės ruoželis, panašus į gys- 
14. Iš abiejų pusių keliukas aptvertas spygliuota viela, 
už jos plytėjo dirbami laukai, kuriuose žaliavo kokių dvy- 
likos colių aukščio kviečiai. Robino automobilis riedėjo 
tai prasmegdamas į vėžes, tai išlįsdamas iš jų. Iki tilto 
buvo daugiau kaip mylia. Jis atsargiai stūmėsi „Eskor- 
tu“ vildamasis, kad guoliai, vėl išmėginę kaimo šunke- 
lius, nesubyrės. 

Pamatė, kad priekyje kelias šiek tiek kyla į kalną, va- 
dinasi, jis važiuoja per Elingtono tilto kaubrą. Abiejose 
tilto pusėse palei baltažiedžių aklųjų dilgėlių rėžį - sa- 
votišką ribą — buvo pristatyta mašinų. Trys iš jų —- polici- 
jos automobiliai. Vienas furgonas. Šalia - kresnas mėly- 
nas „Arielio“ motociklas, mėgstamiausia seržanto Sten- 
lio transporto priemonė. 

Robinas sustojo už vieno iš policijos automobilių. Į va- 
karus nuo tilto abiejose kanalo pusėse gūrinėjo unifor- 
muoti konstebliai - jis dar visai neseniai priklausė tokiai 
grupei: vienas nenuleido akių nuo takelio, vingiuojančio 
pietine kanalo pakrante, kiti skynėsi kelią per tankią au- 

galiją kitoje pusėje, už penkių metrų. Fotografas kaip tik 
baigė darbą už nendryno, o teismo medicinos ekspertas 
kantriai laukė šalia, apsimovęs baltas pirštines ir pasi- 
statęs prie kojų juodą odinį lagaminėlį. Buvo tylu, tik 
kvaksėjo laukinės antys ir kryklės, taškydamosi kanale. 
Robinas svarstė, ar tylima iš pagarbos mirčiai, ar tai tik 
profesionalų, atliekančių darbą, susikaupimas. Pasitrynė 
delnus į kelnes, šluostydamas iš nekantrumo išpylusį pra- 
kaitą. Nurijo seilę, įsakė skrandžiui nusiraminti ir išlipo 
iš automobilio apžiūrėti savo pirmosios žmogžudystės. 
Nors kol kas dar niekas nepavadino to žmogžudyste, pri- 
minė sau. Seržantas Stenlis tepasakė: „Radome vaiko 1a- 
voną“, 0 ar tai žmogžudystė, ar ne, nustatys medicinos 
ekspertai. 

Robinas pamatė, kad seržantas Stenlis jau darbuojasi 
ant tilto. Jis šnekėjosi su jauna susiglaudusia pora, ap- 
sikabinusia per liemenį, lyg norėtų sušilti. Gal taip ir 
buvo, nes abudu vilkėjo labai menkus apdarėlius. Mote- 
ris buvo prisidengusi trim juodais trikampiais sulyg del- 
nu, turinčiais atstoti maudymosi kostiumėlį. Vyras mū- 
vėjo baltas glaudes. Porelė aiškiai išlipo iš katerio, pri- 
švartuoto kanale į rytus nuo nendrių. Žodis Jaunave- 
džiai, skutimosi kremu išraitytas ant iliuminatorių, pa- 
aiškino, ką jie čia veikia. Pavasarį ir vasarą daug kas 
mėgsta plaukioti kanalu. Kaip ir klajoti laivavilkių ta- 
kais, apžiūrinėti užtvankas ir miegoti po atviru dangu- 
mi visą kelią nuo Redingo iki Bato. Kai Robinas prisiar- 
tino, seržantas Stenlis pakėlė akis. Jis užvertė užrašų 
knygelę, liepė porelei niekur nedingti ir įsikišo užrašus 
į užpakalinę džinsų kišenę. Apgraibė odinį motocikli- 
ninko švarką, ištraukė pakelį „Embassy“ ir pasiūlė Ro- 
binui. Abu prisidegė cigaretes. 

— Štai ten, — tarė seržantas Stenlis. Parodė Robinui į 
šlaitą, kuris leidosi prie laivavilkių tako. Laikė cigaretę 
smiliumi ir nykščiu ir, kaip visada, kalbėjo puse burnos, 
tarytum kiekvienu žodžiu atskleistų klausytojui paslaptį. 

— Medaus mėnuo. - Prunkštelėjo ir parodė cigarete į 
katerį. —- Aną išsinuomojo, taigi. O kadangi plaukti į doką 
dar per anksti, apylinkės nėra tokios nepaprastai vaiz- 
dingos, kad sustotum paspoksoti, galima įsivaizduoti, apie 
ką jie galvojo, kai sustabdė katerį, teisybė? — Nenuleis- 
damas akių nuo laivelio, pridūrė: — Tik pažiūrėk į ją, žmo- 
gau. Kalbu apie merginą. Ne valtį. Merginą. 

Robinas taip 1r padarė. Pamatė, kad merginos bikinis 
visiškai be nugaros, tik iš stamantraus aukso spalvos už- 
pakaliuko nepadoriai kyšo colio platumo medžiagos juos- 
telė. Ant vienos to užpakaliuko pusės jaunikis buvo už- 
dėjęs kairę ranką rodydamas, kad tai jo nuosavybė. Robi- 
nas išgirdo, kaip seržantas Stenlis įkvėpė pro dantis. 

— Matyt, buvo pribrendęs laikas pasinaudoti sutuokti- 
nio teisėmis. Pats neatsisakyčiau paniurkyti tokios lėly- 
tės. Rupūžėle... Koks užpakalis! O tu, vyruti? 

— Aš? 

— Nenorėtum su ja pagulėti? 

Robinas pasijuto nuraudęs iki pat plaukų pašaknių ir 
nuleido galvą, kad tai paslėptų. Užuot atsakęs, pabaks- 
nojo bato nosimi žemę ir nukratė pelenus nuo cigaretės. 

— Atsitiko štai kas, — vis dar puse burnos toliau kalbė- 
jo seržantas Stenlis. - Jie prisišvartuoja šiek tiek pasi- 
glamžyti. Šiandien penktą kartą, bet juk jie, po paraliais, 
jaunavedžiai. Jis išlipa pririšti valties - virpančiomis ran- 
komis 1r į priešo ieškantį periskopą panašiu pimpalu. Su- 
randa vietą, kur įkalti stulpelį kateriui pririšti, —- matai jį 
lyno gale? - bet darbuodamasis suranda vaiko lavoną. Abu 

su Bronziniu Užpakaliu skuodžia į Dvarą ir ten surenka 
tris devynetus. Dabar jie labai trokšta iš čia dingti, 17 mes 
abu žinom kodėl, teisybė? 

— Nemanot, kad jie prikišo nagus... 

— Prie šito reikalo? - Seržantas papurtė galvą. - Bet 
jiems nagai niežti pačiupinėti vienam kitą. Kai kuriems 
žmonėms karščio neužgesina net rastas lavonas, jei su- 
pranti, kur lenkiu. - Jis švystelėjo cigaretę antims. Ji su- 
šnypštė įkritusi į vandenį. Viena antis ją pasičiupo. - Gam- 
Užmesk akį į savo pirmąjį. Atrodai nekaip, vyruti. Neke- 
tini ant manęs lupti ožių, a? 

Ne, užtikrino Robinas. Jis nė nemano vemti. Jaudina- 
si, ir tiek. Apsikvailinti viršininko akyse tikrai nenori, 0 
kadangi bijo apsikvailinti, nervai įtempti. Norėjo tai pa- 
aiškinti Stenliui, norėjo padėkoti, kad detektyvų vyres- 
nysis patenkino jo prašymą ir pavedė tirti bylą, bet ne- 
padarė nei to, nei to. Šią valandą nebuvo reikalo savim 
abejoti, o detektyvo padėka tokiomis aplinkybėmis irgi 
atrodytų nei šiaip, nei taip. 

Stenlis šūktelėjo porelei, suradusiai negyvėlį. 

— Ei, judu. Nenuklyskite kažin kur. Man dar reikės su 
jumis pasikalbėti. - Ir nusivedė Robiną laivavilkių taku. — 
Gerai. Pažiūrėsim, kiek makaulėje turi košės. - Jis paro- 
dė į konsteblius abiejose kanalo pusėse. - Tai veikiau- 
siai tuščias darbas. Kodėl? 

Robinas pažvelgė į policininkus. Jie buvo ramūs, ty- 
lūs, neatsiliko vienas nuo kito. Susikaupę dirbo savo darbą 
1r nieko daugiau nematė. 

— Tuščias? — pakartojo. Norėdamas laimėti laiko, valan- 
dėlę gesino cigaretę į bato padą. Nuorūką įsikišo į kiše- 
nę. — Na, pėdsakų jie neras. Žolė laivavilkių take per veš- 

li, ant kranto per daug lauko gėlių ir piktžolių. Bet... - delsė 
svarstydamas, ar nepasirodys, kad taiso seržanto iš pažiū- 
ros skubotą išvadą. Nusprendė rizikuoti. - Bet jie gali rasti 
ne tik pėdsakų. Jei čia žmogžudystė. Taip, pone? 

Stenlis neatsakė į klausimą, prisimerkė, įsikišo į bur- 
ną dar vieną cigaretę ir pasiruošė pridegti. 

— Nagi, ką? - paklausė. 

— Jei tai žmogžudystė? Bet ką. Audeklo plaušelių, 
nuorūkų, ginklą, etiketę, plaukų kuokštą, šautuvo kamš- 
tį. Bet ką. 

Stenlis užsidegė cigaretę plastmasiniu žiebtuvėliu. Jis 
buvo pasilenkusios 1r už kulkšnių susiėmusios moters 
formos. Liepsna iššokdavo jai iš užpakalio. 

— Gražu, - tarė Stenlis. Robinas taip ir nesuprato, ar 
seržantas kalba apie jo atsakymą, ar apie žiebtuvėlį. 

Stenlis nuplumpino taku. Robinas nuėjo iš paskos. Jie 
pasuko prie nendrių. Tenai į kanalo krantą pro tankų gel- 
toną uolaskėlių ir purienų raizginį ropštėsi patologoana- 
tomas purvu ir dumblais aplipusiais auliniais. Viršuje lau- 
kė du teismo medicinos biologai, atsidarę lagaminus su 
instrumentais. Greta jų ant tako buvo išskleistas maišas 
lavonui įdėti. 

— Na? — paklausė patologoanatomą Stenlis. Veikiau- 
siai į nusikaltimo vietą tas atvyko tiesiai iš teniso aikšte- 
lės, nes dėvėjo baltą tenisininko kostiumą, o kaktą buvo 
apsirišęs juostele; toks apdaras visai netiko prie juodų 
aulinių iki kelių. 

— Abi rankos ir vienas padas gerokai susiraukšlėję, — 
tarė jis. - Lavonas išbuvo vandenyje aštuoniolika valan- 
dų. Daugiausia - dvidešimt keturias. 

Stenlis linktelėjo. Sukiojo tarp pirštų cigaretę. 

— Tai Žvilgtelėk, vyruti, - tarė Robinui, o patologoa- 

natomui su šypsena pridūrė: - Mūsų Robis dar nepaty- 
ręs kaip skaisti mergelė, Bilai. Lažinkimės iš penkių sva- 
rų, kad išvysiu jo veide visas vaivorykštės spalvas. 
Patologoanatomo veide šmėkštelėjo pasibjaurėjimas. 
Jis užkopė ant tako pas juos ir tyliai tarė Robinui: 
— Abejoju, ar jums pasidarys bloga. Akys atmerktos, 
tai visada gąsdina, bet irimo požymių dar nematyti. 
Robinas linktelėjo. Įkvėpė ir atsitiesė. Jie jį stebi - ir 
seržantas, ir patologoanatomas, o kur dar policininkai, fo- 
tografas ir biologai, — bet jis pasiryžęs parodyti jiems pro- 
fesionalo šaltakraujiškumą. Per lauko gėlių kilimą nulipo 
kanalo krantu. Tyla aplinkui, regis, sutirštėjo, ir jis itin 
aiškiai išgirdo savo kūno skleidžiamus garsus: alsavo it 
reaktyvinis variklis, širdis daužėsi it angliakasio kūjis, 
žingsniai dundėjo trempdami gėles ir piktžoles. Purvas 
tiško ir šliurpsėjo, kai priėjo prie nendrių. Praskleidė jas. 
Lavonas gulėjo tuoj už jų. Iš pradžių Robinas išvydo 
vieną koją, išlindusią iš vandens ir įkištą į nendres, lyg 
vaikas kažkodėl būtų ten pririštas, paskui vandenyje - 
kitą koją susiraukšlėjusiu padu, kaip sakė patologoanato- 
mas. Jo žvilgsnis nuo kojų nukrypo prie užpakalio, pas- 
kui galvos. Ši buvo pakreipta į šoną, akys pramerktos ir 
pritvinkusios kraujo. Trumpi rudi plaukai, švelniai ban- 
guodami, plūduriavo vandens paviršiuje, ir kol Robinas 
žiūrėjo į lavoną ir laužė galvą, ko nekvailai paklausti, — 
žinodamas, kad žino, žinodamas, kad klausimas glūdi kaž- 
kur giliai smegenyse, antroji prigimtis, praktiškai iš anks- 
to suplanuotas, klausimas, kuris parodys, kad Robinas vei- 
kia automatiškai, — vaiko praviroje burnoje švystelėjo si- 
dabrinė žuvelė, užsimaniusi pasigardžiuoti lavoniena. 
Jam susvaigo galva. Rankos atšalo ir sudrėko. Tačiau 
įvyko stebuklas, ir protas pradėjo dirbti. Jis atitraukė akis 

nuo lavono, sugalvojo tinkamą klausimą ir paklausė nė 
kiek nevirpančiu balsu: 

— Berniukas ar mergytė? 

Užuot atsakęs, patologoanatomas liepė atnešti maišą 
ir priėjo prie Robino ant kanalo krašto. Vienas policinin- 
kas atsegė maišo užtrauktuką. Kiti du, avintys ilgaau- 
liais batais, įbrido į vandenį. Patologoanatomui linktelė- 
jus, jie apvertė lavoną. 

— Preliminariai mergytė, - atsakė patologoanatomas, 
kai pasirodė vaikiška, be plaukų negyvėlės gakta. Polici- 
ninkai perkėlė lavoną iš kanalo į maišą, bet prieš užse- 
gant užtrauktuką, patologoanatomas priklaupė šalia vai- 
ko. Spustelėjo krūtinę. Iš vienos šnervės išvarvėjo skysta 
baltų burbuliukų puta, panaši į pamuiles. 

— Nuskendo, - tarė jis. 

— Ne žmogžudystė? — paklausė Robinas seržantą Stenlį. 

— Tu man pasakyk, vyruti, - gūžtelėjo pečiais Sten- 
lis. — Kaip manai, kas atsitiko? 

Išvežus kūną, kai teismo medicinos biologai nusileido 
šlaitu žemyn su savo buteliais 17 maišeliais, Robinas ap- 
galvojo klausimą ir priimtinus atsakymus. Pastebėjo jau- 
navedžių katerį ir paklausė: 

— Poilsiavo? Iškrito iš valties? 

Stenlis linktelėjo, lyg mąsliai svarstytų versiją. 

— Tiktai niekas nepranešė, kad dingo vaikas. 

— Tada išstumta iš valties? Staigiai stumtelėjus, žy- 
mių kūne nelieka. 

— Taip galėjo atsitikti, - pripažino Stenlis. - Tada 
žmogžudystė. Kas dar? 

— Ar vaikas iš šito krašto? Gal iš Elingtono? O gal Ol 
Keningso? Per laukus galima pėsčiom ateiti ir iš Ol Ke- 
ningso. 

— Ta pati bėda kaip ir su ana versija. 

— Niekas nepranešė, jog dingo vaikas? 

— Teisingai. Kas dar? - Stenlis laukė. Neatrodė, kad 
nekantrautų. 

Robinas išdėstė paskutinę versiją, prieštaraujančią jo 
pirminei išvadai. 

— Tada nusikaltimo auka? Ar ji?.. - Pamindžikavo ir pri- 
siminė eufemizmą. — Ar jos... na, nenuskriaudė, pone? 

Stenlis susidomėjęs pakėlė antakį. Robinas paskubom 
aiškino toliau. 

— Manau, kad taip galėjo būti, tiesa? Tiktai nematyti... 
ant kūno... užmetus akį... - Liepė sau tvardytis. Atsi- 
krenkštė. — Galėjo būti išžaginimas, - pasakė, - tik nema- 
tyti smurto žymių. 

— Prakirstas kelis, - nuo laivavilkių tako atsiliepė pa- 
tologoanatomas. — Mėlynės apie burną ir kakle. Pora gy- 
jančių nudegimo žymių ant skruostų ir smakro. Pirmo 
laipsnio. 

— Vis dėlto... - pradėjo Robinas. 

— Esama ne vieno būdo i1šžaginti, - priminė Stenlis. 

— Taigi manau... - Jis pagalvojo, ko dabar reiktų imtis, 
1r ryžosi pripažinti: —- Nelabai daug įkalčių, ką? 

— O kai įkalčių nedaug? 

Atsakymas akivaizdus. 

— Laukiame skrodimo išvadų. 

Stenlis žvaliai atidavė jam pagarbą pridėdamas pirštą 
prie antakio. 

— Kada? - paklausė patologoanatomą. 

— Preliminarios išvados rytoj. Dar prieš vidurdienį. Jei 
manęs daugiau niekur neiškvies. - Jis linktelėjo Robinui 
1r seržantui Stenliui, liepė policininkams paimti negyvė- 
lę ir nuėjo paskui ją prie furgono. Robinas žvilgsniu juos 

nulydėjo. Ant tilto tebelaukė jaunoji pora. Nešant pro ša- 
lį lavonėlį, merginą įsikniaubė vyrui į krūtinę. Jis prisi- 
traukė ją arčiau, uždėjęs vieną ranką ant galvos, kitą ant 
užpakalio. Robinas nusisuko. 

— Kas toliau? — paklausė Stenlis. 

Robinas apgalvojo klausimą. 

— Reikia sužinoti, kas ji. 

— O prieš tai? 

— Prieš tai? Užrašyti oficialius sutuoktinių parodymus, 
paliudytus parašais. Paskui pasiknaisioti šalies policijos 
kompiuterio kartotekoje. Jei niekas nedingo šiose vieto- 
vėse, galbūt apie jos dingimą pranešta kur nors kitur 1r 
duomenys jau įtraukti į kompiuterį. 

Stenlis užsisegė odinio švarko užtrauktuką ir paplekš- 
nojo per kelnių kišenes. Išsitraukė žiedą su raktais ir 
žvangino sukinėdamas rankoje. 

— O prieš tai? 

Robinas sutriko. Vėl pažvelgė į kanalą, bene ateis įkvė- 
pimas. Galima pasiūlyti jį iššukuoti, bet kam? 

Stenlis jo pasigailėjo. 

— Prieš užrašydami parodymus ir prieš patikrindami 
policijos kompiuterio kartoteką, turėsime susitvarkyti su 
ta šutve. - Bakstelėjo nykščiu į viršų tilto pusėn. 

Ką tik privažiavo dulkėtas automobilis. Iš jo ropštėsi 
moteris su užrašų knygele ir vyras su fotoaparatu. Robi- 
nas pamatė, kad jie skuodžia prie jaunavedžių. Kažką pa- 
sakė vieni kitiems, moteris užsirašė. Fotografas pradėjo 
spragsėti aparatu. 

— Laikraščiai? — tarė Robinas. - Iš kur, po paraliais, jie 
taip greit sužinojo? 

— Gerai, kad ne televizija, - atsakė Stenlis. - Kol kas 
dar ne. - Ir nudrožė su jais tvarkytis. 

Denis Laksfordas palietė paraudusį Leo skruostą. Šis 
buvo šlapias nuo ašarų. Apsupo antklode sūnaus pete- 
lius, ir jam sugniaužė širdį - ne tik iš gailesčio, bet ir iš 
pykčio. Kodėl tas vaikėzas velnioniškai viską apsunki- 
na? —- susimąstė jis. 

Laksfordas sušnibždėjo jo vardą. Paglostė šviesius Leo 
plaukus ir atsisėdo ant lovos krašto. Leo nė nekrustelė- 
jo. Arba jis giliai miega, arba geriau geba apsimesti, ne- 
gu Laksfordas manė. Abiem atvejais tolesnis pokalbis ne- 
įmanomas. Gal ir gerai, kai pagalvoji, kuo baigiasi visi jų 
pokalbiai. 

Laksfordas atsiduso. Pagalvojo apie žodį „sūnus“ ir 
atsakomybės, vadovavimo, aklos meilės ir drovios vil- 
ties sąvokas, susijusias su šituo žodžiu. Svarstė, kodėl 
manęs, kad bus geras tėvas. Svarstė, kodėl mąstęs tik 
apie atlygį už tėvystę. Daug dažniau tėvystė virsdavo 
begaline pareiga. Tai buvo pareiga iki gyvos galvos, rei- 
kalaujanti neišsenkamo įžvalgumo, be paliovos kariau- 
janti su jo troškimais ir bandanti menkus kantrybės iš- 
teklius. Vienam žmogui per sunku atlaikyti. Kaip, klau- 
sinėdavo save Laksfordas, su tėvyste susitvarko kiti vy- 
rai? Žinojo bent jau dalį atsakymo. Kitų vyrų sūnūs ne 
tokie kaip Leo. Užtekdavo viena akim dirstelėti į Leo 
miegamąjį —- prisiminti, kaip kadaise atrodė jo ir brolio 
kambariai, kai jie buvo Leo metų, - ir Laksfordui daug 
kas paaiškėdavo. Nespalvoti kadrai iš kino filmų ant sie- 
nų: visi - nuo Fredo ir Džindžer vakariniais drabužiais 
1ki Džino, Debės ir Donaldo - šoka lietuje stepą. Ant 
paprasto pušinio stalo krūva knygų apie meną, greta pie- 
šimo sąsiuvinis su klūpančio angelo eskizu, tobula gal- 

vą supanti aureolė ir kukliai suglausti sparnai rodo, kad 
tai keturiolikto amžiaus freskos pavyzdys. Narvelis su 
kikiliais: šviežias vanduo, šviežios sėklos, ant grindų 
švarus popierius. Kietais viršeliais tomai knygų spinto- 
je sudėti pagal abėcėlę, nuo Dalio iki Dikenso. O kampe 
medinis lagaminas juodos geležies lankstais, Laksfor- 
das žino, kad ten guli apleisti kriketo lazda, teniso ra- 
ketė, futbolo kamuolys, ratukinės pačiūžos, rinkinys 
chemijos bandymams, žaislinių kareivėlių komplektas 
ir Miniatiūrinis karatisto kostiumas. 

— Leo, - tyliai tarė, - ką man su tavimi daryti? 

Nieko, jam būtų griežtai atkirtusi Fiona. Visiškai nie- 
ko. Jis puikus. Tobulas. Tai tu turi sunkumų. 

Laksfordas išmetė Fionos nuomonę iš galvos, Pasi- 
lenkė, palietė lūpomis sūnaus skruostą ir išjungė lempą 
ant naktinio staliuko. Sėdėjo, kol staiga visiškai aptemęs 
kambarys jo akyse susiliejo su menka šviesa iš lauko, 
prasiskverbusia pro užtrauktas užuolaidas. Kai jau galė- 
jo įžiūrėti baldų formas ir ryškias juodų paveikslų rėmų 
linijas ant sienų, išėjo iš kambario. 

Apačioje žmoną rado virtuvėje. Ji stovėjo prie stalo ir 
pylė pupeles į kavos malūnėlį. Tą akimirką, kai ant grin- 
dų plytelių sudunksėjo jo žingsniai, ji vikriai įjungė ma- 
lūnėlį, ir šis ėmė stūgauti. 

Jis laukė. Ji įpylė vandens į kavavirę. Įkišo laidą į ša- 
kutės lizdą. Išbėrė ką tik sumaltą kavą į filtrą, suplūkė it 
tabaką ir paspaudė jungiklį. Užsidegė gintarinė šviesa. 
Aparatas sumurkė. Ji stovėjo atsukusi vyrui nugarą, ap- 
simesdama, kad laukia kavos. 

Jis žinojo, ką reiškia tie ženklai. Žinojo, kiek daug be 
žodžių gali pasakyti moteris, atsukdama vyrui pakaušį vie- 
toj veido. Bet vis tiek priėjo. Uždėjo rankas ant pečių. 

Nubraukė plaukus į vieną pusę. Pabučiavo kaklą. Gal ga- 
lėtume apsimesti, pamanė. 

— Neužmigsi, —- sušnibždėjo. 

— Labai puiku. Šiąnakt neketinu miegoti. 

Nepridėjo „su tavim“, bet Laksfordui ir nereikėjo tų 
žodžių, kad suprastų, kokia jos nuotaika. Juto, kaip prie- 
šinasi jo pirštams jos raumenys. Nuleido rankas. 

Išsilaisvinusi ji paėmė puodelį ir pakišo po vienu iš 
dviejų kavavirės snapelių. Iš filtro ėmė čiurlenti kavos 
upeliukas. 

— Fiona. - Jis laukė, kol ji pažvelgs į jį. Nepažvelgė. 
Visas jos dėmesys buvo skirtas kavai. - Atleisk. Neno- 
rėjau jo įskaudinti. Nenorėjau taip įsikarščiuoti. 

— Tai ko tu norėjai? 

— Norėjau pasikalbėti. Bandžiau su juo kalbėtis penk- 
tadienį per pietus, bet nieko neišėjo. Pamaniau, kad jei 
pamėginsim šnekėtis visi trys, gal reikalas bus sutvar- 
kytas be Leo ašarų. 

— O jų tu negali pakęsti, tiesa? - Ji nuėjo prie šaldytuvo 
1r išėmė pakelį pieno. Smulkmeniškai atmatavo, kiek įpil- 
ti į mažą nerūdijančio plieno ąsotėlį. Grįžo prie kavavirės 
17 pastatė ąsotėlį ant stalo. —- Neduok Dieve, jei aštuon- 
metis berniukas verkia, teisybė, Deni? — Ji kažką pasuko 
kavavirės šone ir pradėjo šutinti pieną. It pašėlusi sukiojo 
ąsotėlį. Šnypštė karštas oras. Pienas pradėjo kūpėti. 

— Taip nesąžiningą. Ne taip lengva patarti vaikui, kurį 
kaskart, kai bandai su juo šnekėtis, ištinka isterija. 

— Tai ne isterija. — Ji trenkė ąsotėlį su pienu ant stalo. 

— Fiona. 

— Ne isterija. 

Laksfordas spėliojo, kuo gi dar žmona tai pavadintų: 
po penkių minučių jo stropiai paruoštos kalbos apie Bei- 

verstoko berniukų mokyklos puikumą ir naudą Leo pa- 
plūdo ašaromis, lyg būtų cukraus gabaliukas, o tėvas — 
karštas vanduo. Ašaros pranašavo raudą. Rauda greit virto 
stūgavimu. Stūgavimas rodė, kad tuoj bus pradėta trypti 
kojomis ir daužyti kumščiais sofos pagalves. Ar ne iste- 
rija — varanti pasiutiman reakcija į nepalankias aplinky- 
bes, taip būdinga Leo? Beiverstokas išvarys jam nikius, 
Laksfordas pirmiausia dėl to ir pasiryžo išplėšti Leo iš 
šitos į kokoną panašios Fionos aplinkos ir išstumti į ašt- 
resnių kampų pasaulį. Vieną gražią dieną jam teks su tuo 
pasauliu susidurti. Ką laimės berniukas, jei jam ir toliau 
bus leista vengti to, su kuo žūtbūt reikia susitaikyti? 

Laksfordas pasirinko idealų laiką pokalbiui: visi trys 
buvo kartu, laiminga šeima, susirinkusi valgomajame va- 
karieniauti. Buvo patiektas mėgstamiausias Leo valgis, 
vištiena, kepta ant iešmo, ir berniūkštis gyvai šveitė ją 
tarškėdamas apie miegapeles - matė BBC dokumentinį 
filmą apie jas ir, matyt, stropiai viską užsirašinėjo. 

— Kaip tau atrodo, mamyte, ar galėtume joms įrengti 
būstą sode? Matai, šiaip joms labiau patinka seni pasta- 
tai, palėpės ir tarpusieniai. Bet jos tokios meilios, 17 ma- 
nau, kad jei įrengtume tinkamą būstą, po metų kitų... — 
kalbėjo jis, kai Laksfordas nusprendė, kad pagaliau rei- 
kia vieną kartą išaiškinti, kur bus Leo po metų kitų, apie 
kuriuos šneka. 

— Nežinojau, kad domiesi gamtos mokslais, Leo, - ma- 
loniai tarė. - Negalvojai apie veterinariją? 

Leo lūpos be garso sukrutėjo tardamos „veterinari- 
ja“. Fiona dėbtelėjo į Laksfordą. Lakstordas nusprendė 
nepaisyti grėsmingos jos minos. Jis suokė toliau: 

— Veterinarija —- puiki profesija. Tačiau reikalinga šio- 
kia tokia darbo su gyvuliais patirtis. O patirties tau už- 

teks su kaupu - kur ten, būsi nepalyginamai gudresnis 
už kitus kandidatus, kai susiruoši stoti į universitetą. La- 
biausiai Beiverstoke tau patiks vadinamasis pavyzdinis 
ūkis. Ar aš tau jį minėjau? — Jis neleido Leo nė išsižio- 
ti. — Galiu papasakoti. — Ir pradėjo savo monologą, odę gy- 
vulininkystės smagumams. Tiesą sakant, apie mokyklos 
pavyzdinį ūkį Žinojo ne kažin ką, bet tai, ko nežinojo, ne- 
sigėdydamas pagražino: saulėtos popietės ant kalvų, gai- 
rinamų vėjo, ėriavimosi džiaugsmai, karvių pieningumo 
didinimas, veisimas, eržilų kastravimas. Gyvulių iki va- 
liai. Žinoma, ne miegapelių, bent jau teisėtų miegapelių. 
Tačiau ūkiniuose pastatuose, klėtyse, gal net miegamųjų 
pastogėse kartais galima susidurti su kokia miegapele. 
Jis baigė kalbą tokiais žodžiais: - Pavyzdinis ūkis — bū- 
relis, o ne privalomas dalykas. Bet tu ten įgysi darbo su 
gyvuliais patirties, kuri labai pravers renkantis profesiją 
visam gyvenimui. 

Jam kalbant, Leo žvilgsnis nuo tėvo veido nukrypo į 
stiklinės su pienu kraštą. Įsmeigė ten akis, o kūnas grės- 
mingai sustingo, išskyrus vieną koją, - Laksfordas gir- 
dėjo, kaip ji ritmingai spardo jo kėdę. Dunkst dunkst. Gar- 
siai, dar garsiau. Kaip 1r Fionos nugara, Leo pastiręs 
žvilgsnis, spyriai ir tyla buvo įspėjamieji ženklai. Bet jie 
1r erzino tėvą. Velniai griebtų, pamanė. Kiti berniukai kas- 
met išvažiuoja mokytis kitur. Jie susideda daiktus į laga- 
minus, prisikrauna priešpiečių dėžutes skanėstų, išsiren- 
ka širdžiai mielą daiktelį, primenantį namus, ir išvažiuo- 
ja. Gal ir drebindami kinkas, bet nutaisę drąsią miną. Su- 
prasdami, kad tėvai geriau žino, ir svarbiausia —- nesio- 
žiuodami. O šitas kėdės spardymas, žinojo Laksfordas, 
tuo baigsis neišvengiamai, kaip neišvengiamai po saulė- 
lydžio ateina naktis. Jis pabandė vardyti pranašumus. 

— Įsivaizduok, kiek susirasi naujų draugų, Leo. 

— Turiu, — burbtelėjo Leo stikline: su pienu. Ištarė er- 
zinančia Temzės žiočių srities tarme, kuri darėsi vis ma- 
dingesnė. Dėkui Dievui, privati mokykla jį greit nuo šito 
atpratins. 

— Tada pagalvok, kad užmegsi naudingus ryšius. Vi- 
sam gyvenimui. Ar sakiau tau, su kiek beiverstokininkų 
susitinku per metus? Ar sakiau, kaip jie stengiasi padėti, 
kad kitų karjera būtų sėkminga? 

— Mamytė nelankė privačios mokyklos. Mamytė pasi- 
liko gyventi namie ir ėjo į mokyklą. Mamytė vis tiek pa- 
darė karjerą. 

— Žinoma. Puikia. Bet... - Dieve, negi berniūkštis 
svarsto galimybę tapti modeliu, kaip jo motina? Jau šo- 
kėjas profesionalas - pakankamai baisu, bet mados? Ma- 
dos? Žirglioji podiumu atkišęs dubenį, atmetęs alkūnę, 
atsagstytais marškiniais, siūbuodamas klubais, siūlyda- 
masis visu kūnu. Neįsivaizduojama. Leo tinka tokiam gy- 
venimui ne daugiau kaip skrydžiui į mėnulį. Bet jei užsi- 
spirs... Laksfordas sutramdė įsisiūbavusią vaizduotę. 

— Moterims viskas kitaip, Leo, - geraširdiškai pasa- 
kė. - Jų gyvenimo tikslas kitoks, todėl jų ir išsilavinimas 
kitoks. Tau reikia vyrui, ne merginai skirto išsilavinimo. 
Nes tu gyvensi vyro, o ne moters pasaulyje. Teisingai? — 
Jokio atsakymo. - Teisingai, Leo? 

Laksfordas pamatė, kad Fiona įsmeigusi į jį akis. Te- 
ma buvo pavojinga - tikra pelkė, - ir jei jis toliau ją plė- 
tos, įklimps į didesnę bėdą negu Leo ožiai. 

Vis tiek surizikavo. Reikia baigti šį reikalą, ir baigti 
šįvakar. 

— Vyro pasaulyje reikalingi būdo bruožai, kuriuos ge- 
riausiai išugdo privati mokykla, Leo. Tvirta valia, suma- 

numas, guvus protas, vadovavimo įgūdžiai, gebėjimas 
spręsti, savęs pažinimas, istorijos jausmas. To aš tau no- 
riu, ir patikėk manimi, kai baigsi mokslus Beiverstoke, 
dėkosi man už įžvalgumą. Pasakysi: „Tėveli, negaliu pa- 
tikėti, kad kadaise nenorėjau mokytis Beiverstoke. Dė- 
kui tau, kad nesiliovei tvirtinęs, jog man tai išeis į nau- 
dą, kai aš nesupratau...“ 

— Nepasakysiu, - pareiškė Leo. 

Laksfordas nusprendė nepaisyti atviro neklusnumo. 
Atviras neklusnumas nebūdingas Leo, galbūt jis nė ne- 
ketino maištauti. 

— Nuvažiuosime ten iš anksto per rudens semestrą ir 
nuodugniai viską apžiūrėsime. Taigi būsi geriau pasikaus- 
tes, palyginti su kitais berniukais, kai jie atvažiuos. Ga- 
lėsi pats jiems aprodyti mokyklą. Negi tau nepatiks? 

— Ne. Ne. 

Antrasis „ne“ buvo garsesnis, atkaklesnis už pirmąjį. 
Tai buvo signalinė raketa prieš prasidedant bombardavi- 
mui, šūvis į orą, nušviečiantis kelią bomboms. 

Laksfordas stengėsi valdytis. 

— Patiks, Leo. Deja, tai nuspręsta ir toliau šio reikalo 
aptarinėti neverta. Nieko nuostabaus, kad nenori - net 
prisibijai. Kaip jau minėjau, daugumai žmonių permainos 
kelia šiokį tokį nerimą. Tačiau kai prisitaikysi... 

— Ne! —- suriko Leo. - Ne, ne, ne! 

— Leo. 

— Nenoriu! - Jis atstūmė kėde nuo stalo ir atsistojo 
pasiryžęs piktai išeiti. 

— Pristumk kėdę. 

— Aš pavalgiau. 

— O aš ne. Ir kol tau nebus leista... 

— Mamyte! 

Laksfordui net akyse sužaibavo išgirdus, kad vaikas 
šaukia Fioną, - ir supratus, kokie jų santykiai. Jis griebė 
sūnui už riešo ir trūktelėjo atgal prie stalo. 

— Sėdėsi čia, kol tau bus pasakyta, kad jau gali eiti. 
Aišku? 

Leo suriko. 

— Deni, - įsiterpė Fiona. 

— O tu, - metė atsisukęs į Fioną, - nesikišk. 

— Mamyte! 

— Deni! Paleisk jį. Jam skauda. - Fionos žodžiai tik pa- 
skatino Leo. Šis prapliupo verkti. Paskui klykti. Paskui 
kūkčioti. Ir pokalbis prie vakarienės stalo kaipmat virto 
rietenomis, o spiegiantis, besispardantis, besikumščiuo- 
jantis Leo galų gale buvo nuneštas į savo kambarį ir įmes- 
tas vidun; kai prisimeni jo brangenybes, neatrodo, kad 
jis galėtų ten padaryti ką baisaus, nebent daužytų galvą į 
pagalves. Veikiausiai jis taip ir darė, kol pavargo. 

Laksfordas su žmona baigė vakarieniauti tylėdami. Su- 
tvarkė virtuvę. 

Laksfordas perskaitė „Sunday Times“, o Fiona blės- 
tančioje šviesoje kapstėsi sode palei tvenkinį. Namo ji 
grįžo tik pusę dešimt, tuo laiku jis išgirdo švirkščiant jos 
dušą, tuo laiku nuėjo pasižiūrėti, kaip Leo, ir rado sūnų 
miegantį. Tuo laiku šimtatūkstantąjį kartą svarstė, kaip 
išrauti namų nesantaiką nesinaudojant savo vyresnišku- 
mu ir nesielgiant kaip šeimos galva, - tokius jis nuošir- 
džiai niekino. 

Fiona pylė į puodelį šutintą pieną. Nuolat skųsdavosi, 
kad puodelis kavos iš aparato, kurį sudaro vienas trečda- 
lis kavos ir du trečdaliai skystų it pienės pūkas putų, kai- 
nuoja beprotiškai brangiai, todėl sau virdavosi kavą su 
pienu. Užpylė ant viršaus tris šaukštus putų ir įbėrė ci- 

namono. Paskui atsargiai išėmė iš kavavirės filtrą ir taip 
pat atsargiai įmetė į kriauklę. 

Iš jos elgsenos buvo aišku, kad šnekėti anuo klausi- 
mu nenori. 

Kvailys būtų pradėjęs kalbą. Išmintingesnis būtų su- 
pratęs užuominą. Laksfordas nusprendė elgtis kvailai. 

— Leo reikia permainų, Fiona, - prabilo jis. - Reikia ap- 
linkos, nuo kurios būtų labiau priklausomas. Reikia at- 
mostferos, kuri išugdytų tvirtesnę valią. Reikia pažinčių 
su aukštos kilmės berniukais iš gerų šeimų. Beiversto- 
kas jam išeis tik į naudą. Turi tai suprasti. 

Ji paėmė puodelį su kava ir atsigėrė. Prispaudė mažą 
kvadratinę servetėlę prie putos ant viršutinės lūpos. At- 
sišliejo stalo, nė nesiruošdama eiti į jaukesnę vietą, kaip 
būtų padaręs jis, norėdamas pasikalbėti, ir ji velniškai 
gerai tai suprato. Laikė puodelį ties krūtine. Tyrinėjo putą 
su cinamonu. 

— Koks tu veidmainis, - pasakė putai. - Visada įkyriai 
piršai lygybę, tiesa? Norėdamas įrodyti, kad tiki lygybe, 
net vedei merginą iš vargingos... 

— Liaukis. 

—... Pietų Londono šeimos. Viešpatie. Iš anapus upės. 
Santechniko ir viešbučio kambarinės dukterį. Kur žmo- 
nės vietoj „tualeto“ sako „išvietė“, ir nė vieno, išgirdu- 
sio tą žodį, neištinka apopleksija, kur ten, niekam nė ne- 
topteli, kad tokiu atveju turi ištikti apopleksija. Kaip tu 
galėjai šitaip smukti? Kaip galėjai manydamas - tai aki- 
vaizdu, —- kad tau visų pirma reikalingos pažintys su aukš- 
takilmiais iš gerų šeimų? O gal taip pasielgei norėdamas 
išmėginti save? 

— Fiona, mano sprendimas dėl Leo niekaip nesusijęs 
su luomais. 

— Tavo šlykščios mokykliūkštės tik su luomais ir su- 
sijusios. Jos moko, kaip susipažinti su reikalingais žmo- 
nėmis, kaip užmegzti naudingus ryšius, kaip taisyklingai 
kalbėti ir kaip drabužiais, laikysena, pomėgiais, pasirinkta 
profesija ir požiūriu į kitus parodyti, kad priklausai aukš- 
tuomenei. Nes apsaugok Aukščiausiasis žmogų, kuris 
bando prasimušti tik savo talentu ir savybėmis. 

Ji pataikė į skaudžią vietą. Gal dėl to, kad retai įtūžda- 
vo, jos žodžiai buvo itin taiklūs. Laksfordas žinojo, kad 
apkasų kareiviai visi tokie. Jie lūkuriuoja, slepiasi nuo 
krintančių sviedinių ir įteigia priešininkui, kad jų ginklai 
menki. 

— Aš noriu, kad Leo būtų gerai, - griežtokai atkirto 
Laksfordas. - Jam reikia vadovauti. Beiverstoke jam va- 
dovaus. Gaila, kad tu nesugebi to suprasti. 

Ji pakėlė akis nuo kavos. Žvelgė tiesiai į jį. 

— Tavo nuomone, Leo iš tiesų reikia permainų. Neri- 
mauji dėl jo, nes manai, kad jis... Man rodos, pasakytum 
„ekscentriškas“, ar ne Deni? Tikrai ne tą žodį, kurį turi 
omeny. 

— Noriu, kad jis žinotų, ko siekti. Čia jis taip ir nesu- 
žinos. 

— Jis puikiai žino, ko siekti. Paprasčiausiai tu tam ne- 
pritari. Kažin kodėl? - Ji gurkštelėjo kavos. 

Jis pajuto, kaip per nugarą perbėgo įspėjantys šiurpu- 
liukai. Tačiau nenorėjo leistis įbauginamas. 

— Nevaidink čia psichologės mėgėjos, - atkirto. — Skai- 
tyk tą šlamštą, jei nori. Aš neprieštarauju, o tau tai, ro- 
dos, teikia malonumą. Bet būčiau dėkingas, jei nenusta- 
tinėtum mūsų santykių diagnozės. 

— Persigandai, tiesa? — atsakė ji, nekreipdama dėmesio 
į jo žodžius. - Jis mėgsta šokti, jis mėgsta paukščius, jis 

mėgsta mažus gyvulėlius, jis mėgsta dainuoti mokyklos 
chore, jis mėgsta viduramžių meną. Kaip paaiškinti tokius 
siaubingus sūnaus polinkius? Negi tavo įpėdinis bus žyd- 
ras? O jei taip, negi nesupranti, kad berniukų mokykla — 
visiškai netinkama aplinka? O gal kaip tik priešingai, nes 
kai vyresnis berniukas pirmą kartą parodys Leo, ką tar- 
pusavy daro nuogi vyrai, šis pasibjaurės ir iš baimės visi 
iškrypimai stebuklingai išgaruos jam iš galvos? 

Jis stebėjo ją. Ji stebėjo jį. Jis spėliojo, ką ji gali įžvelgti 
jo veide ir ar mato, kaip jis įsitempęs ir kaip jam užvirė 
kraujas. Iš jos veido tesuprato, kad ji stropiai stengiasi jį 
įvertinti. 

— Manyčiau, kad iš savo skaitalų sužinojai, jog kai ką 
galima nuslopinti, - tarė jis. 

— Seksualinę orientaciją? Žinoma, ne. Jei ji ir nuslopi- 
nama, tai trunka neilgai. Tačiau kitkas? Kitką galima nu- 
slopinti visam laikui. 

— Kas tas kitkas? 

— Menininkas. Menininko siela. Tu iš kailio neriesi, 
kad sūnui ją sunaikintum. Pradedu spėlioti, kada prara- 
dai savąją. 

Ji išėjo 1š virtuvės. Jis išgirdo, kaip jos odinės basutės 
tyliai šlepsi medinėmis grindimis. Ji nuėjo savo svetai- 
nės pusėn. Pro virtuvės langą jis matė, kaip toje namo 
pusėje įsižiebė šviesa. Jam žiūrint, Fiona priėjo prie lan- 
go ir užtraukė užuolaidas. 

Jis nusisuko. Tačiau nusisukdamas akis į akį susidūrė 
su savo išsižadėtomis svajonėmis. Ketino pasišvęsti li- 
teratūrai, palikti pėdsaką knygų pasaulyje. Taps dvide- 
šimto amžiaus Pipsu. Žodžiai jam paklusdavo. Idėjos bu- 
vo kaip antroji prigimtis. Kasnakt užmigdavo mąstyda- 
mas, kaip juos sujungs. Geriausias iš mano pažįstamų ra- 


282 E George 


šytojų, praėjusią savaitę pristatė jį Deividas Sent Džeim- 
sas. O kas iš to išėjo? 

Jis išmoko paisyti tikrovės. Uždirba duoną. Turi stogą 
virš galvos. Be to, pajuto subtilų valdžios teikiamą 
džiaugsmą, bet ne tai svarbiausia. Svarbiausia, jis subren- 
do. Visi subręsta, visi privalo subręsti, Leo irgi. 

Laksfordas nusprendė, kad pokalbis su Fiona nebaig- 
tas. Jei ji ir toliau atkakliai žais psichologinę analizę, tai 
tenesibjauri patyrinėti ir savo motyvų dėl sūnaus. Jos 
elgesį su Leo vertėtų kruopščiai ištirti. Nepakenktų iš- 
siaiškinti, kodėl ji įsiterpė tarp Leo norų ir jo tėvo iš- 
minties. 

Nuėjo jos ieškoti ruošdamasis antrajam žodžių mūšio 
raundui. Išgirdo televizorių. Pamatė ant sienos mirksint 
tamsius ir šviesius atšvaitus. Sulėtino žingsnį. Ryžtas su- 
sikauti su žmona sumažėjo. Suvokė, kad ji kur kas labiau 
nusiminusi, negu jis manė iš pradžių. Fiona įsijungdavo 
televizorių tik tada, kai norėdavo atvėsinti įkaitusią galvą. 

Tarpduryje pamatė, kad ji susirietusi sofos kamputyje 
1r apkabinusi ant pilvo uždėtą pagalvį. Noras kautis dar 
labiau sumažėjo išvydus ją. Jis visiškai išnyko, kai ji pra- 
bilo pasukusi galvą jo pusėn: 

— Aš nenoriu, kad jis išvažiuotų. Nepasielk taip su juo, 
brangusis. Tai neteisinga. 

Laksfordas pamatė, kad ekrane už jos nugaros rodo- 
mos vakarinės žinios. Diktoriaus veidas išbluko, jį pa- 
keitė kažkokios kaimo vietovės vaizdas iš lėktuvo. Ek- 
rane buvo matyti vingiuota kaip gyvatė upė, perkirsta 
tiltų, laukų lopai, automobiliai, dardantys siauru keliuku. 

— Berniukai atsparūs, — pasakė Laksfordas žmonai. Nu- 
ėjo prie sofos ir atsistojo už jos. Palietė Fionai petį. — 
Nieko nuostabaus, kad nenori jo nuo savęs paleisti, Fi. 

Tik stebiuosi, kad pasiduodi i1mpulsui ir nenori leisti jam 
įgyti naujos patirties. 

— Jis per mažas naujai patirčiai. 

— Jis puikiausiai susidoros. 

— O jei ne? 

— Pagyvensim - pamatysim. 

— Bijau dėl jo. 

— Todėl ir esi jo motina. - Laksfordas pakeitė vietą, 
priėjęs atsisėdo greta jos, nuėmė pagalvę, apglėbęs pri- 
sitraukė ją. Pabučiavo cinamonu kvepiančią jos burną. - 
Ar šiuo klausimu vieningas frontas neįmanomas? Bent 
jau kol pamatysime, kas iš to išeina? 

— Kartais man atrodo, tu užsispyrei sunaikinti visas jo 
išskirtines savybes. 

— Jei jos tikrai išskirtinės, jų sunaikinti negalima. 

Pakreipusi galvą, ji pažvelgė į jį. 

— Tu tuo tiki? 

— Tebesu toks, koks buvau, - tarė jis, nesukdamas gal- 
vos, tiesa tai ar melas, tik norėdamas susitaikyti. - Vi- 
sos išskirtinės Leo savybės išliks. Jei jos pastovios ir 
tikros. 

— Aštuonmečių berniukų nereikia bandyti ugnimi. 

— Galima išmėginti jų įkarštį. Tai, kas pastovu, atsi- 
laikys. 

— Ir dėl to nori, kad jis įgytų šios patirties? —- paklausė 
ji. - Kad išmėgintų savo pasiryžimą būti toks, koks yra? 

Jis pažvelgė jai tiesiai į akis ir be jokio sąžinės grauži- 
mo pamelavo: 

— Dėl to. 

Priglaudė ją prie savęs ir susidomėjo tuo, ką išvydo 
televizoriaus ekrane. Šį kartą į mikrofoną kalbėjo repor- 
terė, jai už nugaros tyvuliavo ramus vanduo, iš lėktuvo 


284 E George 


panėšėjęs į upe, nors iš tiesų tai buvo, anot jos, „Keneto 
17 Eivono kanalas, kuriame šiandien pavakare ponas ir 
ponia Esteban Markedos, jaunavedžiai, plaukiantys ka- 
teriu iš Redingo į Batą, rado neatpažintos mergaitės — 
gali būti nuo šešerių iki dešimties metų - lavoną. Nors 
mirties aplinkybės įtartinos, kol kas nenuspręsta, ar tai 
žmogžudystė, ar savižudybė, ar nelaimingas atsitikimas. 
Policija mus informavo, kad kriminalinio skyriaus dar- 
buotojai jau apžiūrėjo vietą, kur rasta mergaitė, o šiuo 
metu pagal šalies policijos kompiuterio kartoteką bando- 
ma nustatyti, kas ji tokia. Prašome visus, kurie ką nors 
žino, skambinti į Eimsfordo policijos nuovadą“. Paskui ji 
padiktavo telefono numerį, kuris iššoko ekrano apačioje. 
Baigė pasisakydama pavardę, savo radijo stoties kodą, 
paskui nusisuko ir įsižiūrėjo į kanalo vandenį rimta mi- 
na, jos nuomone, tinkama tokia proga. 

Fiona kažką sakė jam, bet Laksfordas nesuprato. Jo 
ausyse skambėjo vyriškio balsas: Aš jg užmušiu, Laks- 
fordai, je1 neišsbausdins1 straibsnio, stelbiamas Ivės žo- 
džių: Geriau mirsiu, negu tau nusileisiu, o šiuos stelbė 
jo vidinis balsas, kartojantis ką tik per žinias išgirstus 
faktus. 

Jis staiga atsistojo. Fiona ištarė jo vardą. Jis papurtė 
galvą ir pabandė sugalvoti pasiteisinimą. Pavyko sukurp- 
ti tik tokį: 

— Po perkūnais! Užmiršau pranešti Rodniui apie ryt- 
dienos pasitarimą. 

Jis nuėjo ieškoti telefono, kuris būtų kuo toliau nuo 
Fionos svetainės. 

IT aiianiėsi Tomas Linlis 
išgirdo apie mirtį kanale kitą dieną, penktą valandą po- 
piet. Ką tik grįžo į Naująjį Skotland Jardą dar kartą pasi- 
kalbėjęs su kaltintojais. Niekad nesižavėjo garsenybių 
nužudymo tyrimu, o dabar kaltintojų ruošiamoje teis- 
mui byloje dėl pasmaugto Anglijos kriketo komandos žai- 
dėjo jam buvo skiriama kur kas daugiau dėmesio, negu 
norėjo. Tačiau žiniasklaidos susidomėjimas pradėjo blės- 
ti, kai byla nukeliavo į teismą. Veikiausiai iki teismo po- 
sėdžio niekas ja nebesidomės. Todėl jis jautėsi, lyg 
nuo krūtinės kas būtų nuritęs akmenį, nešiotą ilgas sa- 
vaites. 

Nuėjo į kabinetą jo bent kiek aptvarkyti. Per paskuti- 
nės bylos tyrimą chaosas pasiekė milžinišką mastą. Be 
suvestinių, užrašų, iššifruotų apklausos stenogramų, nu- 
sikaltimo vietos apžiūros protokolų ir šūsnies laikraščių, 
tapusių bylos tyrimo dalimi, jam atgabeno surūšiuoti, su- 
klasifikuoti ir pasiųsti toliau diagramų, schemų, tvarka- 
raščių, kompiuterio tekstų, telefono pokalbių įrašų, kar- 
totekų ir kitų popierių iš patalpos, kur viskas įvyko, - ji 
netrukus po nusikaltėlio suėmimo buvo išgriauta. Jis ko- 
ne visą rytą peržiūrinėjo medžiagą, paskui išėjo į susiti- 

kimą su kaltintojais. Buvo pasiryžęs iki darbo pabaigos 
viską perversti. 

Tačiau įėjęs į kabinetą pamatė, kad atsirado pagalbi- 
ninkas Augijaus arklidėms mėžti. Seržantė Barbara Hei- 
vers sėdėjo tarp aplankų krūvų parietusi kojas, su ky- 
šančia iš burnos cigarete ir pro dūmus prisimerkusi smak- 
sojo į susegtą ataskaitą ant kelių. 

— Kaip jūs čia dirbote, pone? - paklausė nepakeldama 
akių. —- Aš knisuosi jau valandą, tačiau jūsų metodas man 
nesuvokiamas. Beje, tai mano pirmoji cigaretė. Turėjau 
ką nors daryti, kad nuraminčiau nervus. Todėl prašom 
mane apšviesti. Koks jūsų metodas? Krūvos, kurias rei- 
kia saugoti, krūvos, kurias reikia siųsti toliau, ir krūvos, 
kurias reikia išmesti? Ką? 

— Kol kas tik krūvos, — atsakė Linlis. Nusivilko švar- 
ką ir pakabino ant kėdės atlošo. - Maniau, kad išėjot na- 
mo. Juk šis vakaras skirtas Grinfordui? 

— Taip, bet kada ten nuvažiuosiu, tada bus gerai. Nėra 
kur skubėti. Juk žinot. 

Jis iš tiesų žinojo. Seržantės motina buvo įkurdinta 
Grinforde, privačiame mokamame pensione, kurio savi- 
ninkė rūpinosi seniais, ligoniais ir - Heivers motinos at- 
veju —- psichiškai nesveikais. Heivers vykdavo jos aplan- 
kyti, kai tik leisdavo nereguliarus darbo grafikas, tačiau 
per šešis mėnesius iš trumpų seržantės pastabų apie ap- 
silankymus Linlis suprato, kad motina ją atpažįstanti 
anaiptol ne visada. 

Ji smarkiai užsitraukė cigarete, paskui, pagerbdama 
jo neišsakytą pageidavimą, sumaigė ją į metalinės šiukš- 
lių dėžės šoną ir švystelėjo prie kitų šiukšlių. Per išdrabs- 
tytus aplankus nušliaužė prie savo beformės brezenti- 
nės ant peties kabinamos rankinės. Pasirausė joje ir iš- 

traukė krūvą visokio turto, kuriame sužvejojo sumaigy- 
tą paketėlį kramtomosios gumos. Išvyniojo dvi plokšte- 
les ir susikišo į burną. 

— Kaip jūs šitaip nusivažiavot? - Ji plačiu mostu apve- 
dė kabinetą ir atsišliejo sienos. Kairį kulną uždėjo ant 
dešinės pirštų ir grožėjosi batais. Avėjo raudonus sport- 
bačius su auliukais. Prie tamsiai mėlynų kelnių jie iš tie- 
sų darė įspūdį. 

— „Pasauly siautėja anarchija viena“, - atsakė Linlis į 
jos klausimą. 

— Veikiau šiame kabinete, - atšovė ji. 

— Na, taip, daiktai paėmė viršų, - pripažino jis ir su 
šypsena pridūrė: — Bet juk jie nesuiro. Manyčiau, tai reiš- 
kia, kad centras atlaikys. 

Ji susiraukė - sutraukti antakiai, papūstos lūpos, už- 
riestas nosies pusėn smakras - ieškodama jo žodžiuose 
prasmės. 

— Kas ką kur, pone? 

— Poezija, - atsakė jis. Nuėjo prie rašomojo stalo ir niū- 
riai apžvelgė kalną rudų aplankų, knygų, žemėlapių ir do- 
kumentų, suverstų ant jo. 

— „Daiktai suyra; centras neatlaiko; pasauly siautėja 
anarchija viena“, - padeklamavo jis. - Čia iš eilėraščio. 

— A, eilėraščio... Žavu. Ar kada sakiau, kokia esu dė- 
kinga už jūsų pastangas mane prusinti? Čia Šekspyras, ką? 

— Jeitsas. 

— Dar geriau. Mėgstu, kai literatūrinės užuominos mig- 
lotos. Dabar prie reikalo. Ką darysim su šitais popieriais? 

— Melsimės, kad kiltų gaisras,- atsakė jis. 

Kažkas prie Linlio kabineto durų atkreipė jų dėmesį 
droviai krenkštelėdamas. Ten stovėjo sodriai rožinė vi- 
zija dvieiliu kostiumėliu ir baisingai priraukta po smakru 

kreminio šilko apykakle. Apykaklės vidury puikavosi se- 
novinė kamėja. Iki visiškos tobulybės viršininko sekre- 
torei trūko tik plačiakraštės skrybėlės, o tada jau drąsiai 
galėtų apsimesti viena iš karališkosios šeimos damų, iš- 
sidabinusių Askoto arklių lenktynėms. 

— Padėtis liūdna, detektyve inspektoriau Linli. - Do- 
rotėja Hariman kabineto būklę įvertino liūdesingai lin- 
guodama galva. - Matyt, prašotės paaukštinimo. Labiau 
prišnerkšti geba tik vyriausiasis inspektorius Veberlis. 
Nors jam tai pavyksta turint ir mažiau medžiagos. 

— Gal norėtum padėti, Di? - atsklido nuo grindų Hei- 
vers balsas. 

Hariman iškėlė aukštyn rankas dailiai sutvarkytais na- 
gučiais. 

— Atsiprašau. Kitos pareigos šaukia, seržante. Jus ir- 
gi. Seras Deividas nori jus matyti. Tiesą sakant, abu. 

Heivers trenkė galva į sieną. 

— Dabar mus sušaudys, - suvaitojo ji. 

— Jums kildavo ir klaikesnių minčių, - tarė Linlis. Se- 
ras Deividas Hiljeris ką tik buvo paaukštintas komisaro 
pavaduotoju. Paskutinius du Linlio susidūrimus su Hilje- 
riu dar buvo galima pavadinti neklausymu, bet tik per 
plauką jie nevirto atvira kova. Nežinia, kodėl Hiljeriui jų 
prireikė, bet reikalas tikrai nebus iš maloniųjų. 

— Su juo vyriausiasis inspektorius Veberlis, - bandė 
padėti, o gal padrąsinti Hariman. - Ir iš labai patikimų 
šaltinių sužinojau, kad jie ką tik valandą prasėdėjo užsi- 
rakinę su svarbiausiu iš svarbiausių asmenų: seru Ričar- 
du Heptonu. Jis atėjo pėsčias ir išėjo pėsčias. Ką jūs apie 
tai manote? 

— Kadangi iki Vidaus reikalų ministerijos penkios mi- 
nutės kelio, nemanau nieko, - atsakė Linlis. - Kas čia 
nuostabaus? 

— Vidaus reikalų ministras? Ateina į Naująjį Skotland 
Jardą? Valandą sėdi užsirakinęs su seru Deividu? 

— Gal mazochistas, - nusprendė Heivers. 

— O maždaug po pusvalandžio jie išsikvietė vyriausiąjį 
inspektorių Veberlį ir burzduliavo dar trisdešimt minu- 
čių. Paskui seras Ričardas išėjo. Tada seras Deividas ir 
vyriausiasis inspektorius Veberlis liepė jus pakviesti. Jie 
dabar laukia. Viršuje. 

„Viršuje“ — vadinasi, komisaro pavaduotojo sero Dei- 
vido Hiljerio naujajame kabinete, į kurį jis persikraustė 
žaibo greitumu, kai tik paaukštinimas buvo oficialiai pa- 
tvirtintas. Pro jo langus vėrėsi nykus Viktorijos gatvės 
vaizdas, o sienų dar nedabino aibė svaiginančios Hilje- 
rio karjeros fotografijų, nors jos jau buvo išdėliotos ant 
grindų, lyg kas būtų svarstęs, kaip tinkamiau sukabinti. 
Vidury gulėjo padidinta sero Deivido nuotrauka per ti- 
tulo suteikimo ceremoniją. Jis klūpojo sunėręs ant krū- 
tinės rankas, nuleista galva. Taip nuolankiai jau daug 
metų neatrodė. 

Šią popietę komisaro pavaduotojas vilkėjo pilku it veš- 
li jo žilų plaukų kupeta pagal užsakymą siūtu kostiumu. 
Sėdėjo už savo futbolo aikštės dydžio stalo, sudėjęs ran- 
kas ant oda įrištos užrašų knygelės taip, kad iš viršaus 
krintančioje šviesoje blyksėtų žiedas su antspaudu. Tai- 
syklingu stačiu kampu greta užrašų knygutės gulėjo gel- 
tonas bloknotas, prirašytas sklandžiu, tvirtu Hiljerio kur- 
syvu. 

Vyriausiasis inspektorius Veberlis, tiesioginis Linlio 
viršininkas, buvo nepatogiai susirietęs ant Hiljerio mėgs- 
tamo ultramodernaus dizaino kėdės kraštelio. Nykščiu 
mąsliai sukiojo cigarą. Vilkėjo tvido kostiumu apibrizgu- 
siais rankogaliais ir buvo panašus į lokį. 

— Viltšyre vakar vakare rastas vaiko lavonas, - be jo- 
kios įžangos išklojo Linliui Hiljeris. - Dešimties metų. 
Tai vidaus reikalų ministro pavaduotojos duktė. Minist- 
ras pirmininkas nori, kad Jardas imtųsi tyrimo. Vidaus 
reikalų ministras irgi to nori. Pasiūliau jus. 

Linliui iškart kilo įtarimas. Nusikaltimui tirti Hiljeris 
pasiūlydavo jį tik tada, jei reikalas būdavo kuo nors ne- 
malonus. Pamatė, kad Heivers irgi nuogąstauja, nes dirs- 
telėjo į jį, lyg žiūrėtų, kokį įspūdį padarė ta kalba. Matyt, 
Hiljeris suprato, kad jie juo nepasitiki, nes atžariai iš- 
pyškino: 

— Žinau, kad mudu aštuoniolika mėnesių griežėm dantį 
vienas ant kito, inspektoriau. Bet abu buvom kalti. 

Linlis pakėlė akis ketindamas pasiginčyti dėl Hiljerio 
pavartoto žodžio „abu“. Regis, Hiljeris tai suvokė, nes 
pridūrė: 

— Galbūt aš kaltesnis. Visi mes laikomės nurodymų, 
kai reikia. Šiuo požiūriu aš nesiskiriu nuo jūsų, inspek- 
toriau. Bet kas buvo, pražuvo. Ar jūs tam pritariate, ins- 
pektoriau? 

— Jei pavesite man tirti nusikaltimą, neatsisakysiu, — 
tarė Linlis ir užbaigė: —- Sere. 

— Jums reikės ne tik neatsisakyti, inspektoriau. Jums 
reikės matytis su manimi, kai būsite paprašytas, kad ga- 
lėčiau turėti po ranka ataskaitas ministrui pirmininkui ir 
vidaus reikalų ministrui. Tai reiškia, kad negalėsite nu- 
slėpti informacijos, kaip darėte anksčiau. 

— Deividai, - atsargiai įspėjo Veberlis. Suklupai, užsi- 
minė vien tonu. 

— Manau, kad nenuslėpiau faktų, kuriuos žinojau, - ra- 
miai atsakė Hiljeriui Linlis. 

— Iš tiesų visus atskleidėte, kai prispaudžiau jums uo- 

degą, - atšovė Hiljeris. - Bet šį kartą nenoriu taip elg- 
tis. Nusikaltimo tyrimą pro mikroskopą stebės visi, pra- 
dedant ministru pirmininku ir baigiant paprastais torių 
partijos nariais. Negalime rietis. Jei nebus vienybės, kas 
nors palydės galvą. 

— Suprantu, kas pastatyta ant kortos, sere, - atsakė 
Linlis. Ant kortos pastatyta viskas, nes už Naujojo Skot- 
land Jardo darbą pirmiausia atsako Vidaus reikalų minis- 
terija. 

— Puiku. Džiaugiuosi. Tada klausykitės toliau. Vos prieš 
valandą vidaus reikalų ministras įsakė patikėti nusikalti- 
mo tyrimą geriausiam detektyvui. Pasirinkau jus. — Hl- 
jerio supratimu, tai jau buvo komplimentas, ir jis dėl vi- 
so pikto pridūrė: - Ar aiškiai pasakiau? — kad Linlis ne- 
pražiopsotų, jog komisaro padėjėjas netiesiogiai pagerbė 
savo menko pavaldinio gabumus. 

— Be abejo, - atsakė Linlis. 

Hiljeris linktelėjo ir išdėstė nusikaltimo aplinkybes: 
Ivės Bouven, vidaus reikalų ministro pavaduotojos, duk- 
tė praėjusį trečiadienį buvo pagrobta, veikiausiai pake- 
liui iš muzikos mokytojo į namus Merilboune. Po kelių 
valandų buvo gauti grobiko rašteliai. Pateikti reikalavi- 
mai. Vaiką privertė įrašyti garsajuostę. 

— Išpirka? — Linlį domino reikalavimai. 

Hiljeris papurtė galvą. Grobikas reikalavęs, jog tikra- 
sis vaiko tėvas prisipažintų per spaudą. Vaiko tėvas ne- 
sutiko to padaryti, nes jam neleido vaiko motina. Praėjus 
keturioms dienoms po pirmojo raštelio, rastas nusken- 
dusio vaiko lavonas. 

— Nužudytas? 

— Kol kas tiesioginių įkalčių nerasta, - tarė Veberlis. — 
Bet gali būti. 

Hiljeris ištraukė rašomojo stalo stalčių 1r išėmęs pa- 
davė aplanką. Be policijos ataskaitos, jame dar buvo ofi- 
cialios policijos fotografo darytos lavono nuotraukos. Lin- 
lis iš lėto jas apžiūrėjo įsidėmėjęs vaiko pavardę, Šarlotė 
Bouven, ir bylos numerį, atspausdintą kiekvienos nuo- 
traukos atvirkščioje pusėje. Pamatė, kad aiškių smurto 
žymių ant kūno nėra. Iš pažiūros atrodė nelaimingas at- 
sitikimas. Išskyrus vieną dalyką. 

— Iš šnervių nebėga putos, - tarė jis. 

— Anot vietos kriminalinio skyriaus, patologoanatomas 
jų išgavo iš plaučių. Bet tik paspaudęs krūtinę, - paaiš- 
kino Veberlis. 

— Įdomu. 

— Iš tiesų įdomu, ką? 

— Štai ko mums reikia, - nekantriai įsiterpė Hiljeris. 
Kitiems nebuvo paslaptis, kad jo nedomina nei nusikalti- 
mo vietoje rasti įkalčiai, nei liudytojų parodymai, nei ali- 
bi patikimumas, nei surinkti ir derinami faktai. Jį labiau- 
siai žavėjo policijos valdžia, o šis nusikaltimas, rodos, ne- 
oficialiai suteiks tokią valdžią. - Štai ko mums reikia, — 
pakartojo jis. - Jardo atstovų visuose nusikaltimo tyrimo 
lygmenyse, visose vietose, visose nuovadose. 

— Keblus reikalas, — užsiminė Heivers. 

— Vidaus reikalų ministrui nesvarbu, kas ir kurioje po- 
licijos apygardoje pasijus įžeistas, seržante. Jis nori, kad 
mes dalyvautume visose tyrimo grandyse, mes ir daly- 
vausime. Kas nors vadovaus tyrimui Viltšyre, kas nors 
vadovaus tyrimui Londone, kas nors palaikys ryšius su 
Vidaus reikalų ministerija ir ministru pirmininku. Jei ku- 
riam policininkui dirbti tokioje struktūroje bus per sun- 
ku, pakeisime jį kitu. 

Linlis padavė nuotraukas seržantei ir paklausė Hiljerį: 

— Ką iki šiol išaiškino Merilbouno policija? 

— Nieko. 

Linlis nužvelgė pirma Hiljerį, paskui Veberlį ir paste- 
bėjo, kad Veberlis staiga nudūrė akis. 

— Nieko? O kas mūsų atstovas tenykštėje nuovadoje? 

— Neturim. Tenykštė policija dar nepradėjo tyrimo. 

— Bet jūs sakėt, kad mergaitė dingo praėjusį trečia- 
dienį. 

— Taip. Šeima nepranešė policijai. 

Linliui buvo sunku suvokti. Praėjo penkios dienos nuo 
mergaitės dingimo. Anot Hiljerio ir Veberlio, vienam iš 
tėvų buvo skambinta telefonu. Įrašyta garsajuostė. At- 
siųsti laiškai. Pateikti reikalavimai. Vaikas, apie kurį kal- 
bama, buvo tik dešimties metų. O dabar ji nebegyva. 

— Jie ką, bepročiai? — tarė jis. - Su kokiais žmonėmis 
mums teks bendrauti? Jų vaikas dingsta, o jie nieko ne- 
daro... 

— Ne visai taip, Tomi, - Veberlis pakėlė galvą. - Jie 
kreipėsi pagalbos. Iškart kai kam pranešė. Praėjusio tre- 
čiadienio naktį. Tik ne policijai. 

Išvydęs Veberlio miną, Linlis įsitempė. Aiškiai paju- 
to, kad tuoj sužinos, kodėl būtent jam pavesta tirti šį nu- 
sikaltimą, nes Hiljerio pagyrimas buvo tik tarp kitko. 

— Kam? - paklausė. 

Veberlis sunkiai atsiduso ir įsikišo cigarą į viršutinę 
švarko kišenę. 

— Ko gero, kaip tik čia didžiausia velniava, - tarė jis. 


Linlis lėkė „Bentliu“ Temzės pusėn. Stipriai spaudė 
vairą. Nežinojo, nė ką manyti apie išgirstus dalykus, ir iš 

paskutiniųjų stengėsi nepamesti galvos. Tiktai nuvažiuok 
tenai, suvokė protu. Nuvažiuok gyvas ir sveikas ir klau- 
sinėk kiek tik lenda, kol suprasi. 

Heivers atsivijo jį iš paskos iki pat požeminio garažo. 

— Pone, paklausykite manęs, - kartojo ji ir galų gale 
įsikibo jam į parankę, nes jis be žodžių drožė toliau giliai 
susimąstęs. Tačiau jai nepavyko jo sustabdyti, tada už- 
stojo kelią savo nemenku kūnu. 

— Klausykit, - tarė ji. - Geriau dabar ten neikit. Pir- 
miau atvėskit. Pasikalbėkit su Ive Bouven. Išklausykit 
jos pasakojimą. 

Jis spoksojo į seržantę suglumintas jos elgesio. 

— Aš visiškai ramus, Heivers. Keliaukit į Viltšyrą. Dirb- 
kit savo darbą. Leiskit man dirbti savo. 

— Visiškai ramus? —- nepatikėjo ji. - Kokie niekai. Jūs 
savam kaily nebesitveriat ir tai žinot. Jei Bouven pasam- 
dė jį ieškoti savo dukters —- o Veberlis vos prieš penkio- 
lika minučių sakė, kad taip, - tai nuo tos akimirkos Sai- 
monas turėjo laikyti klientės paslaptį. 

— Sutinku. Todėl ir norėčiau sužinoti faktus iš jo pa- 
ties. Logiška nuo to pradėti. 

— Liaukitės meluoti sau. Jums nerūpi faktai. Jūs trokš- 
tate keršto. Ant kaktos parašyta. 

Linliui staiga paaiškėjo, kad toji moteriškė pamišusi. 

— Nebūkit kvaila, - tarė jis. - Koks kerštas? 

— Žinot, už ką. Kad taip būtumėt matęs savo veidą, kai 
Veberlis pasakė, kuo jie buvo užsiėmę nuo trečiadienio. 
Jums net lūpos pabalo ir iki šiol neatsitokėjot. 

— Nesąmonė. 

— Tikrai? Paklausykit. Aš pažįstu Saimoną. Jūs irgi. Kaip 
manot, ką jis darė? Dinderį mušė laukdamas, kol mergytę 
ras negyvą kažkur kaime? Jūs tikit, kad taip buvo? 

— Kaip buvo, taip, bet vaikas nebegyvas, - atrėmė jis. — 
Ir manau, sutiksite, kad mirties buvo galima išvengti, jei 
Saimonui, jau nekalbu apie Heleną, būtų pakakę proto 
iškart pranešti policijai. 

Heivers įsisprendė. Veide atsispindėjo: Pakliuvai. 

— Tai jums ir svarbiausia, teisybė? Tai jums ir kelia 
didžiausią nerimą. 

— Nerimą? 

— Helena. Ne Saimonas. Net ne šis lavonėlis. Helena 
buvo įklimpusi iki pat savo aštuoniolikos karatų aukso 
auskarų, 0 jūs nežinojot. Teisingai? Nagi? Aš teisi, 1ns- 
pektoriau? Ir dėl to jūs skutat pas Saimoną. 

— Heivers, - tarė Linlis, —- aš turiu darbo. Prašom 
trauktis iš kelio. Nes jei tuoj pat nepasitrauksite, teks 
jums paskirti kitą bylą. 

— Puiku, - atšovė ji. —- Meluokit sau pačiam. Be to, pa- 
sinaudokit tarnybine padėtim ir baikit visą reikalą. 

— Man rodos, aš tai ką tik padariau. Ir kadangi tai jūsų 
pirma proga vadovauti bent vienos versijos tyrimui, siū- 
lyčiau elgtis išmintingai ir neversti manęs griebtis kraš- 
tutinių priemonių. 

Ji vyptelėjo. Papurtė galvą. 

— Po galais, - keiktelėjo. —- Galit būti tikras šmikis. — 
Apsisuko ant raudonojo sportbačio kulno ir nudrožė 
prie savo automobilio, užsimetusi ant peties brezenti- 
nį krepšį. 

Linlis įsėdo į „Bentlį“. Išlėkė visiškai be reikalo — 
nors tai ir glostė širdį - kriokindamas variklį. Šovė iš 
požeminio garažo ir nuskrido Viktorijos gatvės krypti- 
mi. Protu bandė apmąstyti, nuo ko pradėti tyrimą. Ta- 
čiau protas kovojo su širdimi, o ta, anot įžvalgiosios Hei- 
vers - tegu ją velniai, - degė pykčiu Helenai. Nes pra- 

ėjusio trečiadienio naktį Helena jam tyčia melavo. Vi- 
sas tas čiauškėjimas apie nervus, apie vedybas, apie 
jųdviejų bendrą ateitį tebuvo priedanga jos veiklai su 
Saimonu nuslėpti. O to melo ir tos veiklos padarinys — 
mergytės mirtis. 

Stipriai paspaudė akceleratorių. Kai jį apsupo aštuoni 
turistiniai autobusai, visi vienu metu pasišovę ištrūkti iš 
artimiausių Vestminsterio abatijos apylinkių, susivokė, 
jog tokiu metu reikėjo prie upės važiuoti kitu keliu. Kad 
jau taip išėjo, turėjo baisybę laiko nesuprantamam drau- 
go elgesiui apgalvoti ir baisybę laiko apsvarstyti, kuo tai 
baigėsi, kol galų gale įveikė grūstį aplink Parlamento aikš- 
te ir pasuko į pietus Čelsio link. 

Eismas buvo didelis. Dėl vietos teko lenktyniauti su 
taksi ir autobusais. Ties kylančiais Alberto tilto lynais 
ir grakščiais bokštais jis pasuko į siaurą Čeino alėjos 
pusratį, o iš jo - į Čeino gatvę. Įspraudė „Bentlį“ į lais- 
vą vietelę siauros gatvikės gale ir išsitraukė aplanką su 
Šarlotės Bouven mirties byla. Nužingsniavo atgal prie 
upės, prie aukšto tamsiai rudo plytų namo Čeino gat- 
vės ir Viešpatystės aikštės sankirtoje. Aplink tvyrojo 
visiška ramybė, ir jis pajuto, kad tyla akimirksniu nura- 
mino. Atsitokėdamas įkvėpė jos. Puiku, pamanė, tvar- 
dykis. Atėjai čia išsiaiškinti faktų ir nieko daugiau. Lo- 
giškiausia pradėti nuo čia, ir iš tavo elgesio nieku gyvu 
neatrodo, kad nesitveri savam kailyje. Seržantės pasiū- 
lymas pirmiau susitikti su Ive Bouven rodo tik jos ne- 
patyrimą. Nėra reikalo pirmiau pasimatyti su Ive Bou- 
ven, kai šiuose namuose slypi informacija, kurios jam 
reikia norint pradėti tyrimą. Tokia yra tiesa. Teiginiai, 
kad jis trokšta keršto ir meluoja pats sau, visiškai nepa- 
grįsti. Teisingai? Teisingai. 

Jis pabeldė durų belstuku. Po kurio laiko dar ir paskam- 
bino. Išgirdo lojant šunį, paskui čirškiant telefoną. 

— Varge mano, viskas iš karto, - pasigirdo Deboros bal- 
sas. - Aš einu atidaryti durų, — tarė kažkam. - Gal tu at- 
silieptum? 

Durys atsidarė. Už jų stovėjo Debora, basa, plikomis 
kojomis, nes džinsai buvo nukirpti iki šlaunų, miltuoto- 
mis rankomis ir dar labiau miltuotais juodais marškinė- 
liais. Jos veidas nušvito jį pamačius. 

— Tomi! — nudžiugo ji. - O Dieve. Mes tik prieš valan- 
dėlę kalbėjom apie tave. 

— Turiu pasimatyti su Helena ir Saimonu, - tarė jis. 

Jos šypsena išblėso. Gerai jį pažinojo. Iš balso supra- 
to — nors jis stengėsi kalbėti šaltakraujiškai, - kad kaž- 
kas negerai. 

— Virtuvėje. Laboratorijoje. Tai yra Helena virtuvėje, 
o Saimonas laboratorijoje. Tėtis ir aš rodėm jai... Tomi, 
ar kas?.. Ar kas negerai? 

— Ar nepakviestum Saimono? 

Ji skubiai užkopė laiptais į viršutinį aukštą. Jis pasu- 
ko į namo gilumą. Tenai buvo laiptai į virtuvę rūsyje. 
Išgirdo iš jos sklindant Helenos juoką ir Džozefo Kote- 
rio balsą. 

— Visa paslaptis - kiaušinių baltymai. Nuo jų jie gra- 
žiai paruduoja ir viršus blizga. Bet pirmiausia reikia juos 
atskirti, žiūrėkit. Perskeli lukštą skersai — štai šitaip. Da- 
bar pilstai trynį iš vienos puselės į kitą, kol baltymas at- 
siskiria. 

— Iš tikrųjų visa gudrybė? - atsiliepė Helena. - Vieš- 
patie, kaip paprasta. Net pusgalvis gali padaryti. Net aš 
galiu padaryti. 

— Tikrai paprasta, —- sutiko jis. —- Pamėginkit. 

Linlis nulipo laiptais. Koteris su Helena stovėjo abi- 
pus stalo virtuvės vidury, Helena su milžiniška balta pri- 
juoste, Koteris iki alkūnių pasiraitojęs marškinių ranko- 
ves. Tarp jų buvo pridėliota dubenų, kepimo skardų, dė- 
žučių su serbentais, miltų maišelių ir kitokių rinktinių 
produktų. Helena virš vieno iš mažesniųjų dubenėlių ban- 
dė atskirti baltymą. Keptuvėse puikavosi jų darbo vai- 
siai: apvalūs serbentais išmarginti tešlos kauburėliai su- 
lig puodeliu. 

Pirma Linlį pastebėjo mažoji Sent Džeimso taksė. Ji 
stropiai laižė miltus nuo grindų aplink Heleną, bet tur- 
būt pajutusi, kad jis čia, pakėlė galvą, pamatė jį ir šaižiai 
sulojo. 

Helena pakėlė akis laikydama po pusę kiaušinio lukš- 
to. Jos veidą nušvietė šypsena, kaip pirmiau Deboros. 

— Tomi! Sveikas. Įsivaizduok, aš kepu pyragaičius — 
tiesiog neįtikima. 

— Mums reikia pasikalbėti. 

— Dabar negaliu. Man dar turi parodyti, kaip užbaigti 
šį meno kūrinį, kai tik atskirsiu baltymą. Neblogai seka- 
si, Manau, ir Koteris sutiks. 

Tačiau Koteris, matyt, buvo įžvalgesnis. 

— Aš galiu ir vienas pabaigti. Žaibo greitumu. Nebe 
kas ir liko. Eikit su lordu Ašertonu. 

— Nesąmonė, - pareiškė ji. 

— Helena, - tarė Linlis. 

— Negaliu mesti savo kūrinio lemiamą akimirką. Ši- 
tiek vargau ir noriu užbaigti kaip pridera. Tomis manęs 
palauks. Juk palauksi, brangusis? 

Meilus Žodis jam rėžė ausį. 

— Šarlotė Bouven nebegyva, - pasakė. 

Helenos rankos su kiaušinių lukštais pakibo ore. Nu- 
leido jas. 

— O Viešpatie, - tarstelėjo. 

Koteris, aiškiai pajutęs abiejų nuotaiką, čiupo taksiukę 
ir jos pavadėlį nuo kablio prie durų. Be žodžių dingo. Po 
valandėlės sugirgždėjo varteliai į Viešpatystės aikštę. 

— Ką tu sau manei taip darydama? - paklausė Linlis. — 
Atsakyk, Helena. Prašau. 

— Kas atsitiko? 

— Ką tik pasakiau, kas atsitiko. Mergaitė nebegyva. 

— Kaip? Kada? 

— Nesvarbu, kaip ir kada. Svarbu, kad ją buvo galima 
išgelbėti. Ji galėjo nemirti. Šią valandėlę galėjo būti su 
namiškiais, jei tau būtų užtekę proto pranešti policijai, 
kas dedasi. 

Ji šiek tiek atsitraukė. Kai prabilo, žodžiai buvo vos 
girdimi. 

— Tai neteisinga. Mus paprašė padėti. Jie nenorėjo pra- 
nešti policijai. 

— Helena, man nesvarbu, ko jus prašė. Man nesvarbu, 
kas prašė. Vaiko gyvybei grėsė pavojus, ir ta gyvybė už- 
geso. Vaiko nebėra. Mirusi. Nebegrįš. Nuskandinta Ke- 
neto ir Eivono kanale, o kūnas paliktas pūti nendryne. 
Tai ar... 

— Tomi! - iš viršaus nuo laiptų šaižiai šūktelėjo Sent 
Džeimsas. Greta jo stovėjo Debora. - Mes žinome, kas 
įvyko. 

— Ar supratai, kas atsitiko? — paklausė Linlis. 

— Man ką tik skambino Barbara Heivers. - Jis neran- 
giai nulipo laiptais į virtuvę. Debora sekė iš paskos. Jos 
veidas buvo baltas kaip miltai ant marškinėlių. Ji ir Sent 

Džeimsas atsistojo greta Helenos priešais Linlį kitoje sta- 
lo pusėje. - Atleisk, - tyliai tarė Sent Džeimsas. - Nebū- 
čiau leidęs, kad šitaip baigtųsi. Manau, tu tai Žinai. 

— Tai kodė! nieko nedarei, kad sutrukdytum žudikui? 

— Bandžiau. 

— Ką bandei? 

— Kalbėtis su jais abiem, ir motina, ir tėvu. Atvesti 
juos į protą. Priversti, kad paskambintų policijai. 

— Bet neatsisakei padėti. Nevertei jų veikti. To ne- 
bandei. 

— Iš pradžių ne. Neatsisakiau. Prisipažįstu. Iš pradžių 
nė vienas iš mūsų neatsisakė padėti. 

— Nė vienas 1š?.. - Linlio žvilgsnis nukrypo į Deborą. 
Ji vyniojo rankas į marškinėlių apačią. Atrodė visiškai su- 
gniužusi. Jis suprato ką tik ištartų Sent Džeimso žodžių 
reikšmę, ir trijulės kaltė išaugo šimtą tūkstančių kartų. — 
Debora? - paklausė jis. - Debora įpainiota į šitą kebelį? 
Arjūs visiškai išėjot iš proto? Šiaip taip dar galiu supras- 
ti, kodėl į šitą istoriją įsivėlė Helena: dirbdama su tavim, 
ji bent jau įgijo kruopelytę patirties. Bet Debora? Debo- 
ra? Debora apie pagrobto vaiko paiešką nutuokia ne dau- 
giau negu šitas jūsų šuva. 

— Tomi, - prabilo Helena. 

— Kas dar? - paklausė Linlis. - Kas dar įpainiotas? Gal 
Koteris? Ar jis dalyvavo? O gal Šarlotei Bouven nugala- 
byti pakako jūsų, trijų besmegenių? 

— Tomi, gana, jau užtektinai prikalbėjai, — tarė Sent 
Džeimsas. 

— Ne. Neužtektinai. Abejoju, ar kada pasakysiu tiek, 
kiek reikia. Jūs kalti, visi trys, ir aš tuoj parodysiu, kuo. — 
Jis atvertė aplanką, kurį atsinešė iš mašinos. 

— Ne čia, - tarė Sent Džeimsas. 

— Ne? Nenorite pažiūrėti, kuo viskas baigėsi? — Linlis 
švystelėjo nuotrauką ant stalo. Ji nukrito tiesiai prieš De- 
borą. - Pasižiūrėk, - tarė jis. - Pravartu prisiminti, jei vėl 
užsimanytum nugalabyti kokį vaikelį. 

Debora prispaudė kumštį prie burnos, bet nepajėgė 
nuslopinti riksmo. Sent Džeimsas šiurkščiai atplėšė ją 
nuo stalo. 

— Dink iš čia, Tomi, - paliepė Linliui. 

— Ne taip lengva mane išvyti. 

— Tomi! - Helena ištiesė į jį ranką. 

— Aš noriu žinoti, ką žinai tu, - pasakė jis Sent Džeim- 
sui. —- Noriu žinoti viską. Noriu žinoti visas smulkmenas, 
17 tepadeda tau Dievas, Saimonai, jei bent vieną faktelį 
užmirši. - 

Sent Džeimsas apkabino žmoną. 

— Ne dabar, - lėtai pasakė. - Nuoširdžiai sakau. Išeik. 

— Tik tada, kai gausiu, ko atėjau. 

— Man rodos, jau gavai, - atkirto Sent Džeimsas. 

— Pasakyk jam, - pasakė Debora vyrui į petį. - Prašau, 
Saimonai. Pasakyk. Prašau. 

Linlis matė, kad Sent Džeimsas rūpestingai svarsto, 
ką daryti. Pagaliau jis tarė Helenai: 

— Veskis Deborą į viršų. 

— Palik ją čia, - įsakė Linlis. 

— Helena, - tarė Sent Džeimsas. 

Praėjo valandėlė, kol Helena apsisprendė. 

— Einam, Debora, - tarė ji ir metė Linliui: - O gal no- 
rėtum mus jėga sulaikyti? Esi pakankamai stiprus, ir aš 
nuoširdžiai abejoju, ar nūnai nemuši moterų. Juk aišku, 
kad jokių ribų nepripažįsti. 

Ji praplaukė pro šalį apkabinusi Deborą per pečius. Jos 
užkopė laiptais ir užsidarė. 

Sent Džeimsas žiūrėjo į nuotrauką. Linlis pamatė, kaip 
jam mėšlungiškai trūkčioja žandikaulio raumuo. Lauke 
iš tolo atsklido šuns lojimas. Išgirdo šūktelint Koterį. Pa- 
galiau Sent Džeimsas pakėlė akis. 

— Tai ypač nedovanotina, - tarė jis. 

Nors Linlis suvokė, apie ką Sent Džeimsas kalba, bet 
tyčia apsimetė nesupratęs. 

— Sutinku, - ramiai pasakė, - nedovanotina. Dabar 
klok, ką žinai. 

Jie stebėjo vienas kitą, skiriami stalo. Laikas bėgo, ir 
Linlis pradėjo spėlioti, ar draugas pasakys, ką žino, ar 
atkeršys tylėjimu. Praėjo gera valandėlė, kol jis sužinojo 
atsakymą, kol Sent Džeimsas prabilo. 

Jis viską papasakojo trumpai, nepakeldamas akių. Pa- 
pasakojo Linliui, ką veikęs kiekvieną dieną po Šarlotės 
dingimo. Smulkiai apibūdino faktus. Išvardijo įkalčius. Pa- 
aiškino, ko ėmėsi ir kodėl. Viską pasakęs, vis dar nenu- 
leisdamas akių nuo nuotraukos, tarė: 

— Tai viskas. Palik mus, Tomi. 

Linlis suprato, kad metas atsileisti. 


— Saimonai... — pradėjo jis. 
Bet Saimonas jį pertraukė: 
— Išeik. 


Linlis pakluso. 


—"W— 


Kabineto durys buvo uždarytos. Jos buvo atviros, kai 
Debora įleido jį į namus, todėl Linlis žinojo, kur ją nusi- 
vedė Helena. Nepasibeldęs pasuko rankeną. 

Debora sėdėjo ant kušetės apkabinusi rankomis pilvą, 
susikūprinusi. Helena sėdėjo priešais ant sofos. Rankoje 
laikė taurę. 

— Išgerk dar, Debora, - įkalbinėjo ji, o Debora spyrėsi: 

— Regis, nebegaliu. 

Linlis ištarė Helenos vardą. Deboros kūnas žaibiškai 
nusisuko nuo durų. Helena pastatė taurę ant šoninio sta- 
liuko greta sofos, lengvai palietė Deborai kelį ir prisiar- 
tino prie Linlio. Išėjo į koridorių ir uždarė duris. 

— Aš netekau nuovokos. Atleisk, - tarė Linlis. 

Ji glebiai šyptelėjo. 

— Ne, tu nesigaili. Manau, esi patenkintas. Viliuosi, 
kad išsėmei visas galimybes apmaudui išgiežti. 

— Po velnių, Helena. Išklausyk mane. 

— Pasakyk man, ar padarėm dar kokį nusikaltimą, už 
kurį norėtum prieš išeidamas nudirti mums kailį? Jaus- 
čiausi bjauriai, jei tavo noras bausti, žeminti ir dėtis ne- 
klaidingu nebūtų išsipildęs. 

— Tu neturi teisės tyčiotis, Helena. 

— Kaip ir tu neturėjai teisės pasmerkti. 

— Mergytė mirė. 

— Ne mūsų kaltė. Aš atsisakau, Tomi. Aš atsisakau nu- 
leisti galvą, atsiklaupti ir maldauti tavo veidmainiško at- 
leidimo. Šį kartą nieko blogo nepadariau. Saimonas irgi. 
Ir Debora. 

— Tik melavai. 

— Melavau? 

— Praėjusio trečiadienio naktį galėjai man papasakoti 
tiesą. Aš klausiau. Tu melavai. 

Ji prispaudė ranką prie gerklės. Blausiai apšviesta- 
me koridoriuje jos tamsios akys, rodos, dar labiau pa- 
tamsėjo. 

— Dieve mano, - tarė ji. - Šlykštus veidmaini. Nega- 
liu patikėti... - Jos pirštai susigniaužė. — Tai neturi nie- 
ko bendro su Šarlote Bouven, taip? Neturi visiškai nieko 

bendro su Šarlote Bouven. Tik dėl manęs atėjai čia ir 
pratrūkai it kanalizacijos vamzdis. Mat aš nusprendžiau 
kažką savo gyvenime nuslėpti. Mat nepasakiau tau kaž- 
ko, ko tu, beje, neturėjai teisės Žinoti. 

— Ar tu iš galvos išėjai? Mirė vaikas - vaikas, Helena, 
manau, supranti, ką tai reiškia, - apie kokią teisę čia da- 
bar šneki? Kai gyvybei gresia pavojus, tik asmuo, ku- 
riam grasinama, turi kažkokių teisių. 

— Ir dar tu, - atšovė ji. - Ir dar jų turi Tomas Linlis. 
Ir dar jų turi turtingasis lordas Ašertonas. To tu ir rei- 
kalauji: visagalio Dievo teisių, šiuo atveju teisės žinoti. 
Bet nebūtinai apie Šarlotę, nes ji - tiktai simptomas. Ji 
ne liga. 

— Nepaversk visko apmąstymais apie mus. 

— Nėra reikalo. Ir taip aišku. 

— Tikrai? —- paklausė jis. - Tai turi būti aiškus ir toks 
dalykas. Jei būtum man pasakiusi, ji galėtų būti gyva. Ji 
galėtų būti namie. Ji galėtų būti laisva, o ne negyva plau- 
kioti kanale. 

— Vien todėl, kad būčiau tau pasakiusi tiesą? 

— Tai būtų buvusi gera pradžia. 

— Negalėjau rinktis. 

— Tik toks pasirinkimas būtų galėjęs išgelbėti jai gy- 
vybę. 

— Tikrai? — Ji atsitraukė žiūrėdama į jį žvilgsniu, ku- 
riame jis įžvelgė vien pasigailėjimą. — Mano žodžiai nu- 
stebins tave, Tomi, ir man beveik nemalonu juos ištarti, 
nes žinau, koks tai smūgis tau: nesi visagalis ir nors mė- 
gini dėtis Dievu, bet tau nieko neišeina. O dabar prašau 
man atleisti, bet norėčiau pasižiūrėti, ar Deborai geriau. — 
Ji ištiesė ranką prie kabineto durų rankenos. 

— Mes dar nebaigėm, - prabilo jis. 

— Tu gal ne, - pabrėžė ji. - Bet aš baigiau. Visiškai. 

Paliko jį Žžiūrintį į tamsias durų įsprūdas. Spoksojo į 
jas. Stengėsi užgniaužti begalinį norą spirti į medį. Su- 
vokė, kad pokalbio metu kelis kartus buvo sugniaužęs 
kumščius, norėdamas trenkti. Dabar irgi juto tokį norą, 
troško žiebti kumščiu į sieną ar langą, pajusti skausmą, 
ne tik jį sukelti. 

Prisivertė atsitraukti nuo kabineto. Prisivertė nusi- 
vilkti prie lauko durų. Lauke prisivertė įkvėpti. 

Jam dingojosi, kad girdi seržantės Heivers balsą, ver- 
tinantį jo pokalbį su draugais. Gerai padirbėta, inspekto- 
riau. Kai ką net užsirašiau. Visus apkaltinote, įžeidėte ir 
atstūmėte. Puikus būdas susilaukti jų pagalbos. 

Bet ką gi jis turėjo daryti? Pasveikinti už kvailą kiši- 
mąsi? Mandagiai informuoti, kad vaiko nebėra? Gal net, 
jų gailėdamasis, pavartoti tuščią, nepavojingą Žodį „ne- 
bėra“, kad jie nesijaustų atsakingi, o šią akimirką, po vel- 
nių, jie privalo taip jaustis. 

Jie padarė, ką galėjo, būtų pasakiusi Heivers. Išklau- 
sei Saimono ataskaitą. Jis patikrino visas versijas. Suži- 
nojo, kur ji ėjo trečiadienį. Rodė jos nuotrauką Merilbou- 
ne. Kalbėjo su žmonėmis, kurie ją matė paskutiniai. Ką 
dar galėtumėt sugalvoti, inspektoriau? 

Būtų ištyręs aplinką ir praeitį. Klausęs telefono po- 
kalbių. Pasiuntęs į Merilbouną tuziną detektyvų. Paro- 
dęs mergaitės nuotrauką per televizijos Žinias ir papra- 
šęs Žmonių pranešti, jei matę. Įtraukęs jos pavardę ir ap- 
rašymą į šalies policijos kompiuterio kartoteką. Tokia bū- 
tų buvusi pradžia. 

O jei tėvai būtų nenorėję tokios pradžios? - atkakliai 
klausinėtų Heivers. Kas tada, inspektoriau? Ką būtumėt 
daręs, jei jie būtų surišę jums rankas kaip Saimonui? 

Bet jie nebūtų galėję surišti rankų Linliui. Paskambi- 
nęs policijai ir pranešęs apie nusikaltimą, nenurodinėji, 
kaip policijai jį tirti. Gal Helena su Debora to ir nežino, 
bet Sent Džeimsas tikrai žino. Iš pat pradžių jie galėjo 
imtis visiškai kitokio tyrimo negu tas, kurį jie atliko. Ir 
visi tai Žinojo. 

Bet jie davė Žodį... 

Linlis vis dar girdėjo priekaištingą Heivers balsą, bet 
jis pamažu slopo. O paskutinį argumentą atmesti leng- 
viausia. Jų žodis nieko nevertas, palyginti su vaiko gy- 
vybe. 

Linlis nulipo ant šaligatvio. Pajuto palengvėjimą su- 
vokęs, kad yra teisus. Grįžo prie „Bentlio“ ir jau rakino 
jį, kai išgirdo savo vardą. 

Prie jo artinosi Sent Džeimsas. Linlis pamatė, kad jo 
veidas neįžvelgiamas; priėjęs prie mašinos, jis tik pada- 
vė rudą voką ir pasakė: 

— Man rodos, tau jų prireiks. 

— Kas čia? 

— Šarlotės mokyklinė nuotrauka. Grobiko rašteliai. 
Pirštų atspaudai nuo magnetofono. Mano paimti Laks- 
fordo ir Stouno pirštų atspaudai. 

Linlis linktelėjo. Paėmė medžiagą. Tada pajuto, kad 
nors ir tiki turįs teise smerkti savo draugus ir mylimą 
moterį, bet susidūręs su apgalvotu Sent Džeimso man- 
dagumu ir suprasdamas, ką tai reiškia, jaučiasi nesma- 
giai. Todėl suirzo, mat buvo priverstas prisiminti, kad kai 
kurie įsipareigojimai — tie, kurie peržengia darbo ribas, — 
jo gyvenime gana painūs. 

Nusuko akis į šalį, į Čeino gatvės galą; ten ties staigiu 
posūkio vingiu dunksojo senovinis plytų namas, kurį ver- 
kiant reikia rekonstruoti. Jis būtų buvęs neįkainojamas, 

jei kas nors būtų pasirūpinęs remontu. Dabar jame be- 
veik neįmanoma gyventi. 

— Po paraliais, Saimonai, — atsiduso jis. - Ką, tavo nuo- 
mone, turėjau daryti? 

— Man rodos, nors kiek pasitikėti. 

Linlis vėl atsisuko į jį. Bet jam dar nespėjus nieko at- 
sakyti, Sent Džeimsas prakalbo negyvu tonu, dėstyda- 
mas vien informaciją tokia tvarka, kaip Linlis buvo pa- 
reikalavęs. 

— Užmiršau vieną dalyką. Veberlis klysta. Merilbouno 
policija buvo įsikišusi, nors ir netiesiogiai. Tą pačią die- 
ną, kai Šarlotė Bouven buvo pagrobta, konsteblis išvarė 
kažkokį valkatą iš Kros Kizo aklagatvio. 

— Valkatą? 

— Galimas daiktas, jis buvo apsistojęs Jurgio gatvės 
landynėse. Manau, kad tau reikėtų jas apžiūrėti. 

— Suprantu. Viskas? 

— Ne. Helena ir aš manom, kad jis ne valkata. 

— Jei ne valkata, tai kas? 

— Žmogus, kuris bijojo būti atpažintas. Persirengėlis. 

15 


R odnis Aronsonas išvynio- 


jo šokoladą. Atlaužė gabalėlį ir įsidėjo į burną. Palaimin- 
gai tyrinėjo liežuviu skanius gumbelius ir plyšius, susi- 
dariusius kakavos pupeles sumaišius su vafliais. Šiandien 
po pietų dėl šokolado plytelės, kurios valgymą Rodnis 
atidėliojo tol, kol niekaip nebegalėjo tverti, beveik išme- 
tė iš galvos Denį Laksfordą. Bet nevisiškai. 

Prie posėdžių stalo savo kabinete Laksfordas įdėmiai 
apžiūrinėjo du rytdienos numerio pirmojo puslapio ma- 
ketus, kuriuos Rodnis, Laksfordo paprašytas, jam ką tik 
atnešė. Tyrinėdamas juos, redaktorius dešinės rankos 
nykščiu trynė kreivą randą ant smakro, o kairiuoju čiuo- 
pė raumenis po baltais marškiniais. Įkūnytas susikaupi- 
mas, bet Rodniui Aronsonui per pastarąsias kelias die- 
nas pavyko surinkti šiokios tokios informacijos, todėl jis 
ir spėliojo, kokiu mastu Laksfordo vaidyba skirta apdumti 
redaktoriaus pavaduotojo akims. 

Žinoma, redaktorius nežino, kad Rodnis vaikosi Laks- 
fordą kaip skalikas lapę, todėl gali būti, jog jis iš tiesų 
įsigilinęs apžiūrinėja pirmo puslapio maketus. Vis dėlto 
Laksfordo motyvai įtartini jau vien dėl tų dviejų pirmų- 
jų puslapių. Jis nebegalėjo užginčyti, kad Larnsio ir tos 

vyriškos prostitutės istorija išsikvėpė ir pirmame pus- 
lapyje jai ne vieta. Bent jau nuo šios dienos popietės, 
kai Vidaus reikalų ministerijos oficialiai patvirtinta Ži- 
nia apie Bouven vaiko mirtį nugriaudėjo Flito gatvės tar- 
pekliais. 

Rodniui akyse tebestovėjo pakelti bendradarbių ant- 
akiai ir nukarę žandikauliai, kai per naujienų aptarimą 
Laksfordas pasakė, kad, nepaisydamas žaibiškai sklin- 
dančios žinios apie Bouven vaiko mirtį, jis pageidauja 
pirmo puslapio maketo su metų senumo Defio Djukei- 
no, meiliai šnekučiuojančio su parlamentaru Larnsiu, fo- 
tografija, kurią atkapstė kažkuris iš fotoarchyvininkų, 11- 
gai, kaip tikras archeologas, rausęsis laikraščio nuotrau- 
kų kartotekoje. Veikiausiai atsiliepdamas į nepatiklų ir 
garsų darbuotojų protestą, Laksfordas užsakė dar vieną 
pirmo puslapio maketą, šį kartą su vidaus reikalų mi- 
nistrės fotografija, kuri turėtų būti atsitiktinė, vaizduo- 
janti Bouven kelyje iš vienos vietos į kitą. Laksfordas 
pasakė, kad nei fotoateljė nuotrauka, nei reklaminė nuo- 
trauka netinka, ir tokių ryšium su Šarlotės Bouven mir- 
timi pirmame jo laikraščio puslapyje nebus. Jam reikia 
nesenos nuotraukos, šiandieninės nuotraukos. Ir jei ko- 
legoms nepavyks tokios gauti prieš atiduodant laikraštį 
spaudai, rytoj teks manytis Sinkleriu Larnsiu ir Defiu 
Djukeinu, o Bouven istoriją nukišti kur nors į viduri- 
nius puslapius. 

— Bet tai įdomiausia medžiaga, - užprotestavo Sara 
Heplšort. — Larnsis — beviltiška seniena. Koks skirtu- 
mas, iš kur ištrauksime Bouven nuotraukas? Juk įdė- 
sim ir mokyklinę vaiko fotografiją, kuri tikrai nešian- 
dieninė. Ir kam, po perkūnais, rūpės, ar motinos nuo- 
trauka sena, ar ne? 

— Man rūpės, - atšovė Laksfordas. - Skaitytojams rū- 
pės. Pirmininkui rūpės. Todėl jei norite spausdinti 
straipsnį, gaukite jam tinkamą nuotrauką. 

Rodnis įtarė, kad Laksfordas bando jiems sutrukdyti. 
Tikisi, kad niekas iki nurodyto laiko neatneš naujos nuo- 
traukos. 

Tačiau jis veltui vylėsi, nes lygiai pusę šešių popiet 
Ivė Bouven šmurkštelėjo pro šonines Vidaus reikalų mi- 
nisterijos duris ir „The Source“, prikaišiojęs fotografų, 
1r etatinių, ir laisvai samdomų, visur, kur tik ministro pa- 
vaduotoja galėtų kyštelėti nosį, — nuo ministro pirminin- 
ko rezidencijos iki sveikatingumo klubo, - nufotografa- 
vo ją su vidaus reikalų ministru, už parankės rūpestingai 
vedančiu ją prie automobilio. 

Nuotrauka buvo aiški ir ryški. Teisybė, Bouven ne itin 
panėšėjo į sielvartaujančią motiną — nei nėriniuotos no- 
sinaitės, prispaustos prie akių, nei tamsių akinių parau- 
dusiems baltymams paslėpti, - bet niekas nepaneigtų, 
kad tai dienos didvyrė. Nors iš Denio Laksfordo minos 
atrodė, kad jis ketina pamėginti. 

— Ar turite atspausdinę likusią straipsnio dalį? — pa- 
klausė Laksfordas, perskaitęs keturias trumpas pastrai- 
pas, sugrūstas į tarpelį, likusį po antrašte. Aukšto rango 
parlamentarės duktė rasta negyva! — buvo parašyta tokių 
spalvų raidėmis, kad laikraštį pirkėjas bemat išplėštų iš 
pardavėjo, dar tebemokėdamas trisdešimt penkis pensus. 
Palyginti su kitu maketu - Larnsis 17 Defis geresniais lai- 
kais, - buvo akivaizdu, kad apie konkurenciją negali būti 
nė kalbos. 

Rodnis ištraukė straipsnio tęsinį iš atsineštos popie- 
rių šūsnies. Tai buvo juodraštis, kurį jis liepė Heplšort 

atspausdinti, nujausdamas, kad redaktorius gali pareika- 
lauti. Laksfordas jį perskaitė. 

— Prie šito neprikibsi, - tarė Rodnis. - Iš pradžių pa- 
teikėme oficialų komentarą. Viskas patikrinta. Tęsinys 
kituose numeriuose. 

— Koks tęsinys? —- Laksfordas pakėlė galvą. 

Rodnis pamatė, kad Laksfordo akys pasruvusios krau- 
ju. Paakiai mėlyni kaip slyvos. Įsistebeilijo į redaktorių, 
bene šis kokia smulkmena išsiduos, ir nerūpestingai gūž- 
telėjo: 

— Juk policija 17 Bouven kažką nutyli. 

Laksfordas padėjo straipsnį greta pirmo puslapio ma- 
keto. Rodnis bandė spėti, ką slepia tikslūs redaktoriaus 
judesiai. Bando laimėti laiko? Kuria kažkokį planą? Mė- 
gina kažką nuspręsti? Ką? Laukė, kol Laksfordas paklaus 
savaime suprantamo dalyko: kodėl manai, kad jie kažką 
nutyli? Bet toks klausimas nebuvo ištartas. 

— Pasižiūrėk į faktus, Deni, - tarė Rodnis. — Vaikas gy- 
vena Londone, bet rastas negyvas Viltšyre, ir tai viskas, 
ką oficialiai pranešė Vidaus reikalų ministerija, be „pa- 
slaptingų aplinkybių“ 1r „laukiame skrodimo rezultatų“. 
Nežinau, kaip tu paaiškintum tokius vapesius, bet man 
atrodo, kad jie ieško kvailių. 

— Ką siūlai daryti? 

— Pavesti šitą reikalą Korsikui. Beje, - skubiai pri- 
dūrė Rodnis, - aš tai jau padariau. Jis laukia už durų. 
Atvyko į naujienų apdorojimo centrą kaip tik tada, kai 
nešiau tau maketus. Ar jį?.. - Ir Rodnis ranka parodė 
ketinąs pasiūlyti Mičui Korsikui prisijungti prie jų. - Jis 
iškapstė apie Larnsį viską, kas įmanoma. Kam švaistyti 
tokius gabumus niekams, kai galima panaudoti kur kas 

svarbesniam reikalui. Sutinki? - paklausė taip draugiš- 
kai, taip trokšdamas aiškintis toliau, kad Laksfordui be- 
liko sutikti. 

— Pakviesk, - tarė Laksfordas. Jis susmuko į kėdę, 
nykščiu ir smilium trindamas smilkinį. 

— Tuojau. —- Rodnis įsikišo į burną dar vieną gabalėlį 
šokolado. Užsikišo jį už žando, kad tirpdamas iš lėto 
skverbtųsi į kraują kaip narkotikas. Nuėjo prie kabineto 
durų ir atlapojęs maloniai pakvietė: - Mičai, sūneli. Už- 
suk. Papasakok tėčiui naujienas. 

Laukiamajame Mičas Korsikas timptelėjo aukštyn 
džinsus, kuriuos amžinai nešiodavo be diržo, ir švystelė- 
jo obuolio graužtą į šiukšlių dėžę greta ponios Voles ra- 
šomojo stalo. Jis čiupo savo džinsinį švarką, išlupo iš ki- 
šenės purviną užrašų knygelę ir kaubojiškais batais nu- 
plumpino per ponios Voles kambarėlį kalbėdamas: 

— Man regis, rytdienai turime riebų kąsnelį. Ir galvą 
guldau, kad kol kas mes vieni jį nučiupom. Gal galėtu- 
mėt dar neduoti laikraščio spaudai? 

— Tau, sūneli, galėtume viską, - tarė Rodnis. — Tai su- 
siję su Bouven? 

— O kuo gi kitu, - atšovė Korsikas. 

Rodnis uždarė duris jaunajam reporteriui už nugaros. 
Korsikas priėjo prie Laksfordo stalo. Bakstelėjęs smi- 
lium į pirmųjų puslapių maketus ir straipsnio apie Bou- 
ven juodraštį, tarė: 

— Pliurpalai. Mums pakišo vieną nusususį faktelį - la- 
voną Viltšyre, o kai panorome sužinoti daugiau, užtrau- 
kė seną giesmelę apie padorumą. Turėjom arti kaip juodi 
jaučiai, norėdami išknisti kitas smulkmenas, kurias po- 
nai galėjo mums pasakyti, ir nebūtų jų velnias griebęs. 
Vaiko amžių, mokyklą, lavono būklę, tikslią suradimo vie- 

tą. Ko paklaustumėt, viską turėjom atkapstyti patys. Ar 
Sara sakė? 

— Ji ką tik padavė užbaigtą straipsnį. Galiu pridurti, 
kad jis ne prastesnis už tavo. - Rodnis nuėjo prie Laks- 
fordo stalo ir atsirėmė šlaunim į kampą. Keista, kaip žmo- 
gų sustiprina slaptas žinojimas. Šiandien jis jau dirbo de- 
šimt valandų, tačiau jautė, kad gali dirbti dar dešimt. — 
Tai klok savo naujienas, - pasakė ir Laksfordui paaiški- 
no: - Mičas sako sužinojęs kai kurių dalykėlių, kuriuos 
mes panorėsime rytoj išspausdinti kartu su šituo. - Jis 
parodė į Bouven pirmo puslapio maketą, lyg neabejotų, 
katrą redaktorius pasirinks. 

Rodnis puikiai žinojo, kad Laksfordas negali rinktis. 
Pirmiau per naujienų aptarimą galėjo delsti reikalauda- 
mas dviejų maketų ir dabartinės Bouven nuotraukos, ku- 
rios veik neįmanoma gauti, bet dabar užspeistas į kam- 
pą. Jis - laikraščio redaktorius, bet atsiskaito pirminin- 
kui, o pirmininkas tikėsis, kad „The Source“ spausdins 
straipsnį apie Bouven pirmo puslapio centre. Jei rytą 
pirmą puslapį dabins Sinklerio Larnsio, o ne Bouven 
snukelis, kai kam bus nudirtas kailis, ir tas kai kas bus 
Laksfordas. 

Rodnis susidomėjęs spėliojo, kodėl Lakstfordas delsia 
apsispręsti dėl pirmo puslapio. Spėlioti darėsi ypač įdo- 
mu, prisiminus Laksfordo susitikimą „Harrods“ su vie- 
na iš pagrindinių straipsnio veikėjų. Ar jis atsitiktinai slap- 
čiom matėsi su Ive Bouven, likus vos trims dienoms iki 
jos dukters mirties? Ir kaip tas pasimatymas susijęs su 
vėlesniais įvykiais: Denis kvailiausiomis dingstimis del- 
sia atiduoti laikraštį spaudai, pas Denį apsilanko ruda- 
plaukė fotografė ir tipas, kuris jai užtvoja, Denis kažkur 
išlekia nepraėjus nė dešimčiai minučių po rudės nokau- 

to, o dabar lavonas... Rodnis bene visą savaitgalį laužė 
galvą, ką sumanęs Lakstordas, o kai pasklido Žinia apie 
Bouven, kaipmat pavedė Korsikui ja pasidomėti Žinoda- 
mas, kad jei reikalas nešvarus, Mičas kaip tik iš tų, kurie 
mėgsta voliotis purve. 

Jis išsišiepė Korsikui. 

— Nagi, dėstyk. 

Korsikas valandėlę sugaišo nusiimdamas firminę kau- 
bojišką skrybėlę. Pažvelgė į Laksfordą laukdamas oficia- 
lesnio nurodymo. Laksfordas vangiai linktelėjo. 

— Taigi. Pirma. Viltšyro policija spaudai nesako nieko, 
lyg liežuvį būtų prarijus, - pradėjo pasakoti Korsikas. — 
Šią valandėlę jokių komentarų, išskyrus pagrindinius da- 
lykus: kas rado lavoną, kada, kur, lavono būklė ir t. t. Apie 
vidurnaktį Bouven su vyru atpažino kūną Eimsforde. Štai 
čia dalykai ir pasidaro įdomūs. - Jis pamuistė užpakalį, 
lyg ketintų patogiau įsitaisyti ilgam pokalbiui. Laksfor- 
das įsmeigė akis į reporterį ir nenųleido jų. Korsikas kal- 
bėjo toliau: — Paklausiau atstovą spaudai įprastinių daly- 
kų. Koks detektyvas tiria nusikaltimą, kada bus padary- 
tas skrodimas, koks patologoanatomas jį daro, kada maž- 
daug ištiko mirtis. Nė į vieną klausimą atsakymo nega- 
vau. Informacija sulaikoma. 

— Dėl tokių naujienų neverta vėluoti atiduot į spaus- 
tuvę, - nusprendė Laksfordas. 

— Teisingai. Aš žinau. Jie mėgsta žaisti su mumis kaip 
katės su pelėm. Įprastinė kova dėl valdžios. Bet turiu 
patikimą šnipę Vaitčeipelio policijos nuovadoje, ir ji... 

— Ką bendra su tuo turi Vaitčeipelis? - Norėdamas pa- 
brežti, kad suirzo, Laksfordas dirstelėjo į laikrodį. 

— Tiesiogiai nieko. Bet palaukit. Paskambinau jai ir pa- 
prašiau dirstelėti į šalies policijos kompiuterio katalogą, 

kad surastų man kai kuriuos vaiko duomenis. Bet — štai 
čia viskas ir pasidarė įtartina — policijos kompiuteryje nė 
žodžio. 

— Nė žodžio apie ką? 

— Nė žodžio apie rastą lavoną. 

— Ir tai stulbinantis atradimas? Dėl to turiu vėluoti 
išspausdinti laikraštį? Gal policija tiesiog nebespėja tvar- 
kyti popierių. 

— Gali būti. Bet svarbiausia, kartotekoje nebuvo nė 
žodžio ir apie mergaitės dingimą. Nors kūnas - panelė iš 
Vaitčeipelio turėjo paskambinti kelioms draugužėms, kol 
tai išpešė, — mirko vandeny apie aštuoniolika valandų. 

— Čiajau naujiena, - nudžiugo Rodnis. Ir kritiškai nu- 
žvelgė Laksfordą. - Įdomu, ką tai reiškia. Kaip manai, 
Deni? 

Laksfordas nekreipė dėmesio į klausimą. Pasirėmė 
krumpliais smakrą ir rymojo. Rodnis stengėsi suprasti, 
kas jam darosi. Iš minos atrodė, kad redaktoriui nuobo- 
du, bet akys Žiūrėjo įtariai. Rodnis linktelėjo Korsikui, 
kad kalbėtų toliau. 

Korsikas įsismagino. 

— Iš pradžių pamaniau, kas čia tokio, kad niekas ne- 
pranešė apie vaiko dingimą. Šiaip ar taip, savaitgalis. Gal 
koks nesusipratimas. Tėvai mano, kad vaikas pas sene- 
lius. Seneliai mano, kad vaikas pas tetą ar dėdę. O gal 
vaikas liko pas draugę nakvoti. Na, kažkas tokio. Bet nu- 
tariau, kad vis tiek vertėtų patikrinti. Ir paaiškėjo, jog 
buvau teisus. - Korsikas mikliai atsivertė užrašų knyge- 
lę. Keli lapeliai iškrito. Jis sugraibė juos nuo grindų ir 
susikišo į džinsų kišenę. - Bouven namuose tarnauja vie- 
na airė. Stora moteriškė apsmukusiomis blauzdinėmis, 
vardu Peti Magir. Mudu pasišnekėjom praėjus maždaug 

ketvirčiui valandos po Vidaus reikalų ministerijos prane- 
šimo apie vaiką. 

— Parlamentarės namuose? 

— Aš ten atsidūriau pirmutinis. 

— Šaunuolis, - sumurmėjo Rodnis. 

Korsikas kukliai nuleido akis į užrašų knygelę ir apsi- 
metė, kad stropiai ją tyrinėja. Ir tarė: 

— Tiesą sakant, aš BEiSiačiaų gėles. 

— Ir? — Šakiaisė Lakstordas: 

— Ji klūpojo svetainėje ir kaip pakvaišusi meldėsi, o 
kai pasakiau, kad su džiaugsmu pasimelsiu drauge, - ži- 
nokit, tai truko geras keturiasdešimt penkias minutes, —- 
išgėrėm virtuvėje po puodelį arbatos, ir jai atsirišo lie- 
žuvis. - Jis apsuko kėdę taip, kad atsidurtų ne priešais 
stalą, bet priešais Laksfordą. - Vaikas dingo praėjusį tre- 
čiadienį, pone Laksfordai. Veikiausiai ją gatvėje nutvėrė 
koks iškrypėlis. Bet parlamentarė ir jos vyras policijai 
nepranešė. Ką jūs apie tai manote? 

Rodhnis tyliai švilptelėjo iš nustebimo. Šito net jis nesi- 
tikėjo. Nuėjo prie durų ir atlapojo jas ketindamas šūktelė- 
ti Sarai Heplšort, kad pirmą puslapį reikės peržiūrėti. 

— Ką darai, Rodni? - paklause Laksfordas. 

— Pakviesiu Sarą. Šitą reikia įterpti. 

— Uždaryk duris. 

— Bet, Deni... 

— Pasakiau, uždaryk duris. Sėsk. 

Rodnis pasišiaušė. Labiausiai jį siutindavo šitoks Laks- 
fordo tonas, šventas įsitikinimas, kad jo įsakymams pa- 
klūstama be kalbų. 

— Turim velniškai gerą medžiagą, - tarė Rodnis. - Dėl 
kokios priežasties nori ją ištrenkti į šiukšlių dėžę? 

— Kas tai patvirtins? — paklausė Laksfordas Korsiką. 

— Patvirtins? — piestu šoko Rodnis. - Juk jis kalbėjosi 
su ta velnio šeimininke. Kas geriau už ją gali Žinoti, kad 
vaikas pagrobtas, o policijai nepranešta? 

— Ar tai kas nors patvirtins? - pakartojo Laksfordas. 

— Deni! - šūktelėjo Rodnis, suprasdamas, kad Laks- 
fordas nepraleis straipsnio, jei Korsikui nepakako įžval- 
gumo patikrinti visas smulkmenas, kokias tik galima įsi- 
vaizduoti. 

Bet Korsikas buvo nepėsčias. 

— Kalbėjausi su tipais iš trijų Merilbouno rajono poli- 
cijos nuovadų: Olbanio gatvės, Grinberio gatvės, Vigmo- 
ro gatvės. Nė vienoje neužregistruotas pranešimas apie 
dingusį vaiką. 

— Dinamitas, - tyliai ištarė Rodnis. Vos susitvardė ne- 
sušukęs. Korsikas kalbėjo toliau: 

— Pamaniau, kažkas negerai. Jei vaikas dingo, kaip ga- 
li tėvai neskambinti policijai? — Jis palenkė kėdę atgal ir 
pats atsakė į savo klausimą: - Pamaniau, gal tėvai ir pa- 
sirūpino jos dingimu. 

Laksfordo veidas tebebuvo abejingas. Rodnis tyliai 
švilptelėjo. 

— Tada nusprendžiau, kad galime visus aplenkti, jei aš 
dar pasikapstysiu, - tarė Korsikas. - Tą ir padariau. 

— Ir? — paklausė Rodnis, jau numanydamas, koks iš to 
gali išeiti straipsnis. 

— Ir visų pirma paaiškėjo, kad Bouven vyras - kažkoks 
Aleksandras Stounas —- nėra šito vaiko tėvas. 

— Čia ne naujiena, - pabrėžė Laksfordas. - Bet ku- 
ris politika besidomintis žmogus galėtų tau tai pasa- 
kyti, Mičelai. 

— Tikrai? Na, man tai buvo naujiena, ir gana įdomi. O 

kai aptinku įdomų pėdsaką, mėgstu pasekti, kur jis veda. 
Todėl nuėjau į Šventos Kotrynos bažnyčią dirstelėti į gi- 
mimo liudijimą, kas tėvas. Nes pamaniau, kad galų gale 
norėsim su juo pasikalbėti? Su sielvartaujančiu tėvu? Vis 
dėlto vaiką ištiko mirtis, ir taip toliau? - Jis griebė savo 
džinsinį švarką ir įgrūdo kumštį į vieną, paskui į kitą ki- 
šenę. Ištraukė sulankstytą popieriaus lapą, išlankstė, iš- 
lygino ant stalo ir padavė Laksfordui. 

Rodnis laukė iš baimės sulaikęs kvapą. Laksfordas per- 
metė akimis popierių, pakėlė galvą ir tarė: 

— Na? 

— Kas na? — reikalavo paaiškinti Rodnis. 

— Ji nenurodė tėvo vardo, - paaiškino Korsikas. 

— Matau, - atšovė Laksfordas. - Tačiau kadangi ji nie- 
kad viešai neprisipažino, kas jis, tokia Žinia nieko nenu- 
stebins. 

— Gal 1r nenustebins. Tačiau ryšys tikriausiai yra, o 
svarbiausia — galima iš to padaryti gerą straipsnį. 

Laksfordas grąžino Korsikui gimimo liudijimo kopiją, 
apžiūrinėdamas jaunąjį reporterį, lyg jis būtų kokia ne- 
įprasta gyvybės forma. 

— Kur tu, tiesą sakant, lenki? 

— Gimimo liudijime neįrašyta niekieno pavardė? Poli- 
Cijai nepranešta apie vaiko dingimą? Informacijos slėpi- 
mas, pone Laksfordai. Tai pagrindinis motyvas, lydėjęs 
šį vargšą vaiką nuo gimimo iki mirties. Iš pradžių straips- 
niui tiek pakaks. Jei jį išspausdinsim — kartu su vedamuo- 
ju apie klastingas šeimynines paslaptis būtų tiesiog 
sprogstamasis mišinys, —- patikėkite, paskui net besme- 
genis gebės atkapstyti visokio mėšlo parlamentarės Bou- 
ven praeityje. Sprendžiant iš visuomenės reakcijos į 
Larnsio istoriją, kai tik išspausdinsime straipsnį apie Bou- 

ven polinkį slėpti esminę informaciją, visi jos priešai puls 
mums skambinti patarinėdami, ko imtis, ir tokiu būdu 
pasieksime tikslą. 

— Kokį? — paklausė Laksfordas. 

— Sužinosime, kas kaltas. Galiu lažintis, kad tai svar- 
biausia jos nuslėpta informacija. - Korsikas pirštais per- 
braukė per plaukus. Šie kaipmat vėl pasišiaušė. — Supran- 
tat, viskas tikra nesąmonė, jei ji nežino, kas pagrobė vai- 
ką. Arba žino, arba pati organizavo pagrobimą. Tik tuo 
galima paaiškinti, kodėl ji tuoj pat nepranešė policijai. Ir 
tai vienintelis protingas paaiškinimas. Susiejus šį faktą 
su faktu apie tiek metų slėptą vaiko tėvo pavardę... ma- 
nau, suprantat, kur suku? 

— Tiesą sakant, ne. 

Rodnis iškart suprato, iš kur vėjas pučia. Jau buvo gir- 
dėjęs tokį Laksfordo balsą. Ramų ramų, beprotiškai man- 
dagų. Laksfordas siūlo kilpą. Jei bus taip, kaip jis nori, 
Korsikas paims ją, užsiners ant kaklo ir pasikars. Kartu 
su savo straipsniu. 

— Puikus žurnalistinio tyrimo pavyzdys, — pabandė į51- 
kišti, kaip jam atrodė, ryžtingu tonu. - Žinoma, Mičas 
suksis labai atsargiai, patikrins kiekvieną faktelį. Taip? 

Bet Korsikas nesuprato užuominos. 

— Klausykit, - tarė jis, - lažinuos iš dvidešimt penkių 
svarų, kad vaiko dingimas susijęs su tėvu. O jei perkra- 
tysime Bouven praeitį, jį rasime, - lažinuos iš dar dvide- 
šimt penkių. 

Rodnis akimis liepė Korsikui prikąsti liežuvį. Stengė- 
si žvelgti kuo grėsmingiau, kad šis užsičiauptų, bet re- 
porteris užsimetė įrodyti savo teiginius. Juk anksčiau 
Laksfordas tai mėgo. Iš kur Korsikas galėjo žinoti, kad 
dabar nebemėgsta? Juk jie tik bando prikirpti uodegą dar 

vienam toriui. Ar nedžiugindavo Laksfordo kiekvienas 
Korsiko bandymas paskandinti torius? 

— Ar sunku rasti ryšį? —- svarstė Korsikas. — Žinome 
vaiko gimimo datą. Atskaičiuojame devynis mėnesius at- 
gal ir pradedam šniukštinėti Ivės Bouven tuometinę ap- 
linką. Aš jau pradėjau. - Jis sušnarino užrašų knygelės 
puslapiais, porą permetė akimis. - Aha. Štai čia. „Daily 
Telegraph“. Tada ji dirbo politine „Daily Telegraph“ ap- 
žvalgininke. Nuo to ir pradėsime. 

— O kuo baigsi? 

— Dar nežinau. Bet daugmaž spėju. 

— Prašom pasakyti. 

— Manau, kad ji dulkinosi su kokiu Konservatorių par- 
tijos šulu, kad pakliūtų į kurios nors rinkiminės apygar- 
dos kandidatų sąrašą. Tarkim, finansų ministru, vidaus 
reikalų ministru, užsienio reikalų ministru. Su kuo nors 
tokiu. Atlygis buvo vieta Parlamente. Taigi reikia tik su- 
žinoti, kas ją dulkino. Kai sužinosime, beliks įsikurti prie 
jo durų, kol jis pribręs pokalbiui su mumis. Ir tai, pama- 
tysite, bus ieškomasis ryšys tarp šito, - jis pamojavo gi- 
mimo liudijimu, - ir vaiko mirties. 

— Šarlotės, - tarė Laksfordas. 

— Ką? 

— Šito vaiko. Jos vardas buvo Šarlotė. 

— A. Tikrai. Taip. Šarlotė. - Korsikas kažką pakever- 
zojo užrašų knygelėje. 

Laksfordas pirštais ištiesino ant stalo pirmo puslapio 
maketą. Stojusioje tyloje juos staiga užgriuvo naujienų 
apdorojimo centro triukšmas. Skambėjo telefonai, juokas, 
kažkas šaukė: „Velnias! Gelbėkit kas nors! Galą gausiu 
be cigaretės!“ 

Tikrai galas, pamanė Rodnis. Kas įvyks, įsivaizdavo 

taip aiškiai, kaip šokolado plytelę, kurią sumaumos tą pa- 
čią valandėlę, kai šis pasitarimas baigsis. Abejojo tik dėl 
būdo, kuriuo Laksfordas sudoros Mičą. Tačiau netrukus 
redaktorius jį apšvietė. 

— Tikėjausi iš tavęs daugiau, - pareiškė Laksfordas 
Korsikui. 

Mičas nustojo rašyti, nors pieštuko iš rankų nepaleido. 

— Ką? - tarė jis. 

— Geresnio darbo. 

— Kodėl? Kas?.. 

— Geriau dirbk, užuot kūręs pasakėles kaip man ką tik 
išdėstytoji, Mičelai. 

— Palūkėk, Deni, - įsikišo Rodnis. 

— Ne, - atkirto Laksfordas. - Tu palūkėk. Abu palūkė- 
kit. Kalbame ne apie paprastą visuomenės narį, kokią nors 
padorią, įstatymus gerbiančią moterėlę, kuri griežtai lai- 
kosi visų nurodymų ir reikalavimų. Kalbame apie Parla- 
mento narę. Ne tik Parlamento narę, bet ir Vyriausybės 
narę. Negi nuoširdžiai manote, kad aš bent valandėlę pa- 
tikėsiu, jog Vyriausybės narė - vidaus reikalų ministro 
pavaduotoja, velniai griebtų, - skambins į vietinę polici- 
Jos nuovadą pranešti apie dingusią dukrą, kai gali nueiti į 
koridoriaus galą pas vidaus reikalų ministrą 1r asmeniš- 
kai aptarti su juo šį reikalą? Kai gali pareikalauti ypatin- 
go slaptumo? Prakeiktoje Vyriausybėje, kurios šūkis — 
slaptumas? Ji gali pareikalauti, kad Skotland Jardas skir- 
tų šiam tyrimui visas jėgas, ir nė viena policijos nuovada 
šalyje nieko nenutuoks, tai kodėl manote, kad pagrobi- 
mas turi būti užregistruotas Merilbouno nuovadoje? Ne- 
gi jūs tikrai norite mane įtikinti, kad turim klasišką 
straipsnį pirmam puslapiui, kaltinantį Bouven, nes ši ne- 
paskambino vietiniam policininkui? — Jis atstūmė kėdę ir 

pakilo. - Kas čia per žurnalistika? Dink iš čia, Korsikai, 
ir nesirodyk, kol neatneši medžiagos, kurią galima spaus- 
dinti. 

Korsikas paėmė gimimo liudijimą. 

— Bet kaip dėl... 

— Kas kaip? — paklausė Laksfordas. - Čia gimimo liudi- 
jimas be pavardės. Veikiausiai tokių yra apie du šimtus 
tūkstančių, ir nieko nuostabaus. Kai vidaus reikalų minist- 
ras ar policijos komisaras patvirtins, kad nieko nežinojo 
apie vaiko dingimą iki pat jo mirties, tada galėsim atidėti 
spausdinimą. Šiuo tarpu prašom manęs negaišinti. 

Korsikas bandė kažką sakyti. Rodfis sustabdė jį kils- 
telėdamas ranką. Negalėjo patikėti, kad Laksfordas to- 
kia dingstimi uždraus spausdinti straipsnį, kad ir kaip jam 
to norisi. Bet turėjo įsitikinti. 

— Gerai, Mičelai, pradėsim iš pradžių, - tarė jis. — Vis- 
ką patikrinsim. Gausim po tris patvirtinimus. - Ir tratė- 
jo toliau, kol Korsikas nepradėjo ginčytis. - Kuris ryto- 
jaus pirmasis puslapis, Deni? 

— Straipsnis apie Bouven - toks, koks buvo parašy- 
tas. Be pakeitimų. Nė žodžio apie tariamą nepranešimą 
policijai. 

— Po perkūnais, - neištvėrė Korsikas. - Mano informa- 
cija patikima. Aš žinau. 

— Tavo informacija - mėšlas, - drėbė Laksfordas. 

— Tai... 

— Mes dar padirbėsim, Deni. - Rodnis čiupo Korsikui 
už žasto, ir greitai ištempė iš kambario. Uždarė duris. 

— Kas čia, po velnių, dedasi? — perpyko Korsikas. - Ma- 
no medžiaga sensacinga. Tu tai Žinai. Aš irgi. Kas per 
nesąmonė dėl... Viešpatie, jei mes neišspausdinsim, iš- 
spausdins kas nors kitas. Klausyk, Rodni. Griausmas... 

Tereikia man nunešti medžiagą į „Globe“ ir pasiūlyti 
jiems. Tai naujiena. Sensacija. Ir tik mes vieni tai žinom. 
Po perkūnais. Velniai rautų. Turėčiau... 

— Dirbk toliau, - tyliai tarė Rodnis, baikščiai dirstelė- 
jęs į Laksfordo kabineto duris. 

— Ką? Eiti pas policijos komisarą pasikalbėti apie Par- 
lamento narę? Net juokas neima. 

— Ne. Išmesk tai iš galvos. Sek pėdsaku. 

— Pėdsaku? 

— Juk tu manai, kad viskas susiję, teisybė? Vaikas, gi- 
mimo liudijimas ir taip toliau? 

Korsikas atlošė pečius ir ištiesė nugarą. Jei būtų ry- 
šėjęs kaklaraištį, veikiausiai būtų pasitaises mazgą. 

— Taip. Negi būčiau be reikalo lakstęs. 

— Tai surask tą ryšį. Ir pranešk man. 

— O kas tada? Laksfordas... 

— Velniop Laksfordą. Sužinok visą istoriją. Kitką pa- 
darysiu aš. 

Korsikas dėbtelėjo į redaktoriaus kabineto duris. 

— Velniškai gera medžiaga, - pasakė jis, bet balsas pir- 
mą kartą skambėjo nesmagiai. 

Rodnis griebė jam už peties ir papurtė. 

— Tikrai, - pritarė jis. - Dirbk toliau. Parašyk straips- 
nį. Atiduok jį man. 

— O paskui? 

— Aš žinosiu, ką su juo daryti, Mičai. 


Denis Laksfordas įjungė kompiuterį. Susmuko į kėdę. 
Ekrane nušvito ženklai, bet akys jų nematė. Kompiuterį 
įjungė tik todėl, kad reikėjo ką nors daryti. Galėjo įbesti 

į jį akis ir apsimesti godžiai skaitąs tas kvailystes, jei kas 
nors staiga įeitų į jo kabinetą tikėdamasis išvysti „The 
Source“ redaktorių, stebintį, kaip, vaikydamiesi sensa- 
cijos, visi Londono reporteriai stropiai kapstosi Ivės Bou- 
ven gyvenime. Mičas Korsikas - tik vienas iš jų. 

Laksfordas žinojo, kad redaktoriaus patyčios nei Mičo 
Korsiko, nei Rodnio Aronsono neįtikino. Ilgus metus va- 
dovaudamas „The Source“ ir anksčiau „Globe“, jis nie- 
kad nė piršto nepakrutino uždrausti kompromituojančiam 
straipsniui, tokiam kaip ši istorija apie Parlamento narę 
Bouven, nepranešusią vietinei policijai, kad jos vaiką pa- 
grobė. Ir dar istorija apie tore. Turėjo laiminti Dievą už 
baisybę malonių šitos istorijos suteiktų galimybių. Turė- 
jo su pašėlusiu įkarščiu rašyti protingą ir pamokomą kal- 
tinamąjį aktą visai torių partijai, remdamasis tuo, kad Eve- 
lina nepaskambino policijai. Štai kokie jie, dievobaimingi 
Esminių Angliškų Vertybių ir pagrindinės 1š jų - Angliš- 
kos Šeimos - puoselėtojai. O kai tą šeimą ištinka baisiau- 
sia bėda, pagrobiamas vaikas, garsi torių ministrė, kaip 
sužinota iš patikimų šaltinių, net nepraneša atitinka- 
miems organams, kad jo ieškotų. Atsivėrė galimybė iš 
šykščių faktų suregzti istoriją apie veidmainius torius, 
kokie jie, beje, ir yra. O jis ne tik nepasinaudojo ta proga. 
Jis iš kailio nėrėsi, kad ją sunaikintų. 

Laksfordas žinojo, kad geriausiu atveju tik laimėjo lai- 
ko. Korsikas labai greitai surado gimimo liudijimą, numa- 
tė protingą planą Evelinos praeičiai patyrinėti, ir Laksfor- 
das suprato, kad kvaila tikėtis, jog Šarlotės gimimo pa- 
slaptis po jos mirties nebus atskleista. Mičelas Korsikas — 
žmogus su iniciatyva, pirmiau Laksfordas būtų tuo žavė- 
jęsis. Vaikinas jautė, kuris takelis veda į tiesą, ir būdavo 
neprilygstamas meilikautojas, kai reikėdavo prakalbinti 

žmones. Laksfordas galėjo jam sutrukdyti darbą apriboda- 
mas jo veiklą, pateikdamas krūvą spėlionių apie Vidaus 
reikalų ministeriją 17 Naująjį Skotland Jardą ir pavesda- 
mas vaikinui jas visas patikrinti. Bet jis negali uždrausti 
Mičui sekti pėdsakais, nebent atleistų jį iš darbo. Tai tik 
paskatins jį drauge su užrašų knygelėmis, adresų knygele 
17 uosle naujienoms pereiti pas konkurentą, veikiausiai 
„Globe“. O „Globe“ — ne Laksfordas, ten niekam į galvą 
neateis nespausdinti straipsnio, atskleidžiančio tiesą. 

Šarlotė. Dieve, pamanė Laksfordas, jis jos net nema- 
tė. Matė propagandines nuotraukas, kai Evelinos kandi- 
datūra buvo iškelta į Parlamentą, - kandidatė pozavo na- 
muose su atsidavusia, besišypsančia šeima. Tačiau tai ir 
viskas. Net tada jis tik permetė nuotraukas paniekos ku- 
pinu žvilgsniu, kaip ir visų kandidatų per visuotinius rin- 
kimus. Kaip reikiant nė nepažvelgė į vaiką. Nepasivargi- 
no jos apžiūrėti. Ji buvo jo, bet iš esmės jis žinojo tik jos 
vardą. Ir - dabar - kad ji mirusi. 

Sekmadienio vakarą jis paskambino į Merilbouną iš 
miegamojo. Išgirdęs jos balsą, trumpai tarė: 

— Televizijos Žinios. Evelina, rastas lavonas. 

> Dieve mano, - tarė ji. - Tu pabaisa. Padarytum bet 
ką, kad palaužtum mano valią, argi ne? 

— Ne! Tik paklausyk. Viltšyre. Vaikas. Mergaitė. Ne- 
gyva. Niekas nežino, kas ji. Prašoma padėti atpažinti. Eve- 
lina. Evelina. 

Ji padėjo ragelį. Nuo to laiko jis su ja nekalbėjo. 

Iš dalies manė, kad ji nusipelnė žlugimo. Nusipelnė 
viešo pasmerkimo. Nusipelnė, kad kiekviena Šarlotės 
pradėjimo, gyvenimo, dingimo ir mirties smulkmena bū- 
tų pateikta teisti tėvynainiams. Nusipelnė dėl to netekti 
savo aukšto posto. Tačiau jis nenorėjo prisidėti prie jos 

pasmerkimo. Nes norėjo tikėti, kad nors ir kaip ji būtų 
nusikaltusi, už visas kaltes susilaukė baisaus atpildo — 
vaiko mirties. 

Tas kelias dienas Blekpule jis nemylėjo jos, ji irgi jo 
nemylėjo. Jų bendrumas tebuvo susilieję kūnai, o geis- 
mą kaitino mintis, kad jie yra visiškos priešingybės. Ne- 
turėjo nieko bendro, išskyrus gebėjimą ginti savo prie- 
šingas pažiūras ir troškimą laimėti kiekvieną ginčą. Ji bu- 
vo guvaus proto ir pasitikinti. Jis švaistėsi žodžiais kaip 
kardu, tačiau tai jos nė kiek nebaugino. Jų ginčai papras- 
tai baigdavosi lygiosiomis, tačiau jis buvo įpratęs visiš- 
kai sunaikinti savo priešininkus, o nesugebėjes to pada- 
ryti žodžiais, ieškodavo kitų priemonių. Buvo dar jaunas 
1r kvailas, todėl tebetikėjo, kad moters nuolankumas l0- 
voje reiškia vyro viršenybę. Kai jis ją paėmė ir džiūgau- 
damas pasipūtė, tikėjosi spindinčių akių, mieguistos šyp- 
senos, o paskui subtilaus ir tipiškai moteriško nuėjimo 
nuo scenos ir leidimo vienvaldiškai viešpatauti kolegoms. 

Tai, kad suviliota ji nė neketino nueiti nuo scenos, kad 
elgėsi taip, lyg tarp jų nieko nebūtų buvę, kad jos protas 
buvo toks pat aštrus, jei ne aštresnis, iš pradžių įsiutino, 
o paskui jis jos dar labiau užsigeidė. Manė, bent jau lovo- 
je tarp jų nebus nei simetrijos, nei lygybės. Manė, bent 
jau lovoje pergalė priklauso jam. Tikėjo, kad vyrai vieš- 
patauja, o moterys paklūsta. 

Bet ne Evelina. Nei kąjis darė, nei ką jis sakė apie jos 
jausmus, neišmušė jos iš pusiausvyros. Seksas jiems ta- 
po tik dar vienu mūšio lauku, bet vietoj žodžių ginklas 
buvo malonumas. 

Blogiausia, kad ji visą laiką žinojo, ką jis nori jai pada- 
ryti. Ir paskutinį kartą, kai patyrė orgazmą, tą paskutinį 
skubos rytą, kai abu turėjo spėti į traukinį ir žūtbūt iki 

nurodyto laiko baigti straipsnius, ji suėmė jo veidą, šla- 
pią nuo jos išskyrų, pakėlė prie savojo ir tarė: „Aš nepa- 
žeminta, Deni. Niekaip. Netgi taip“. | 

Jam buvo gėda sužinojus, kad jiems be meilės poruo- 
jantis, buvo pradėta nekalta gyvybė. Dorodamas ją vie- 
ninteliu jam prieinamu būdu, buvo toks abejingas padari- 
niams, kad nepasirūpino jokiomis atsargumo priemonė- 
mis ir nesuko galvos, ar ji kokiomis naudojasi. Jam net į 
galvą neatėjo, kad iš to, ką jie daro, gali atsirasti nauja 
gyvybė. Jis manė, kad tai tik kova dėl valdžios, būtinybė 
įrodyti jai —- ir visų pirma sau, - kad jo viršus. 

Jis jos nemylėjo. Jis nemylėjo to vaiko. Jam nereikėjo 
nei vienos, nei kitos. Šiokius tokius sąžinės priekaištus 
nuramino pasirūpindamas, kad asmeniškai daugiau nė su 
viena nesusidurtų. Todėl dabar neturėtų jausti nieko, tik 
kartėlį ir šoką, kad per Evelinos užsispyrimą nužudytas 
žmogus. 

Tačiau iš tiesų jis jautė kur kas daugiau negu kartėlį ir 
šoką. Širdį kaip akmuo prislėgė kaltė, pyktis, sielvartas 
1r atgaila. Mat, kaip buvo atsakingas už vaiko, kurio nė 
nebandė pamatyti, gimimą, taip buvo atsakingas ir už vai- 
ko, kurio niekad nebepažins, mirtį. To jau niekas negali 
pakeisti. Niekas nebepakeis. 

Apkvaitęs prisitraukė kompiuterio klaviatūrą. Atsida- 
rė straipsnį, kuris būtų išgelbėjęs Šarlotei gyvybę. Per- 
skaitė pirmąją eilute: „Kai man buvo trisdešimt šešeri 
metai, nuo manęs pastojo moteris“. Kabineto tyloje - ty- 
loje, trikdomoje laikraščio, kurį buvo pasamdytas prikel- 
ti iš numirusių, triukšmo, sklindančio iš už durų, - jo bal- 
sas perskaitė šios negražios istorijos išvadą: „Kai man 
buvo keturiasdešimt septyneri, tą vaiką nužudžiau“. 

X tvykęs į Devonšyro aikš- 
te, Linlis pamatė, kad Hiljeris jau ėmėsi vykdyti vidaus 
reikalų ministro reikalavimus dėl efektyvaus darbo. Prie 
įėjimo į aikštę stovėjo skersiniais sujungtos kryžmės, o 
greta jų - policininkas. Kitas policininkas saugojo prie- 
kines Ivės Bouven namų duris. 

Už ožių iki pat pagrindinės Merilbouno gatvės prie- 
blandoje būriavosi žiniasklaidos atstovai: keletas televi- 
zijos filmavimo grupių, kurios reguliavo šviesas, ruošda- 
mosi filmuoti vakarinius korespondentų pranešimus, žur- 
nalistai, kurie šūkavo klausimus artimiausiam policinin- 
kui, ir fotografai, nerimastingai tykantys progos nufotog- 
rafuoti kokį nors su byla susijusį asmenį. 

Kai Linlis sustabdė „Bentlį“, norėdamas parodyti pa- 
žymėjimą sargybiniui prie ožio, automobilį apgulė repor- 
terių minia. Pasipylė klausimai. Ar tai žmogžudystė? Jei 
taip, ar kas nors įtariamas? Ar teisingas gandas, kad Bou- 
ven mergytė visada bėgdavo iš namų, kai pasijusdavo ne- 
laiminga? Ar Skotland Jardas bendradarbiaus su vietine 
policija? Ar šį vakarą iš parlamentarės namų tikrai bus 
išvežti svarbūs įkalčiai? Ar inspektorius Linlis nepaaiš- 
kintų, kaip ši byla susijusi su vaikų tvirkinimu, baltųjų 

vergių prekyba, satanistais, pornografija ir ritualiniais au- 
kojimais? Ar policija neįtaria IRA prikišus nagus? Ar mer- 
gytė prieš mirtį buvo išžaginta? 

Linlis atkirto: 

— Jokių komentarų. - Ir pridūrė: - Konstebli, prašom 
praskinti kelią. 

Jis pasuko į Devonšyro aikštę. 

Kai išlipo iš mašinos, išgirdo jo pusėn kaukšint grei- 
tus žingsnius ir atsisukęs pamatė detektyvą Vinstoną 
Nkatą, einantį prie jo iš kito aikštės galo. 

— Kaip sekasi? —- paklausė Linlis, Nkatai priėjus. 

— Nieko nepešiau. — Nkata apžvelgė gatve. - Visur, iš- 
skyrus du namus, žmonės sėdi namie. Bet niekas nieko 
nematė. Visi pažinojo mergaitę - atrodo, buvusi draugiš- 
kas vaikelis, mėgo pasišnekučiuoti su kiekvienu, kuris 
tik panorėdavo ją išklausyti, — tačiau praėjusį trečiadienį 
niekas jos nematė. —- Nkata įsikišo mažą oda įrištą užra- 
šų knygutę į vidinę švarko kišenę. Iš paskos nukeliavo ir 
mechaninis pieštukas, tik jis pirmiau rūpestingai įtraukė 
šerdelę. - Ilgai šnekėjausi su pagyvenusiu žmogeliu, pen- 
sininku, prikaustytu prie lovos pirmame dvidešimt tre- 
čio namo aukšte, matote? Beveik visą laiką jis nenulei- 
džia nuo gatvės akių. Sako, praėjusią savaitę, jo nuomo- 
ne, neatsitiko nieko nepaprasto. Ateidavo ir išeidavo tie 
patys žmonės, kaip ir visada. Paštininkas, pienininkas, 
gyventojai ir panašiai. Anot jo, Bouven namų gyventojai 
ateina ir išeina tiksliai kaip laikrodis, taigi jis žinotų, jei 
vyktų kas nors nepaprasto. 

— Ar netoliese nepastebėta kokių valkatų? - Linlis pa- 
pasakojo Nkatai, ką sužinojęs iš Sent Džeimso. 

Nkata papurtė galvą. 

— Niekas apie tai nesakė. O senis, kurį minėjau, tikrai 
prisimintų. Jis žino, kas vyksta kaimynystėje nuo viršaus 
iki apačios. Net pasakė man, kas mėgsta smagiai leisti 
laiką su šauniais priešingos lyties atstovais, kai vyro nė- 
ra namie. O tai, užtikrino jis, atsitinka bent tris keturis 
kartus per savaitę. 

— Manau, stropiai pasižymėjai? 

— Dabar gyvenu tyrai kaip angelėlis. Jau šeši mėne- 
siai. Mano mamytė gali didžiuotis vaikeliu, prie kurio ne- 
limpa joks purvas, - jei aš nenoriu. Patikėkite manim. 

— Džiaugiuosi girdėdamas tokias naujienas. - Linlis 
linktelėjo Ivės Bouven namo pusėn. - Kas nors atėjo ar 
išėjo? 

— Apie valandą svečiavosi vidaus reikalų ministras. 
Paskui aukštas rimtas džiūsna. Šis užtruko ketvirtį va- 
landos, gal ilgiau. Jis atsinešė šūsnį užrašų knygelių ir 
aplankų, o išėjo drauge su nebejauna moteriške, kresna 
žmogysta su brezentiniu krepšiu. Įbruko ją į mašiną ir 
kaipmat nuvažiavo. Iš pažiūros namų šeimininkė. Verkė 
į megztinio rankovę. O gal slėpė veidą nuo fotografų. 

— Viskas? 

— Viskas. Nebent kas parašiutu būtų nusileidęs į jų 
kiemą. Tiesą sakant, nenustebčiau, jei ta šutvė šitaip pa- 
sielgtų. Kaip jie taip staigiai čia atkako? — Nkata klausė 
apie reporterius. 

— Padėjo Merkurijus arba išspinduliavo „Enterprise“. 
Rinkis. š 

— Kad man taip sektųsi. Prie Bakingemo pirkelės pa- 
kliuvau į spūstį. Kodėl jie neperkelia to prakeikto pasta- 
to į kitą miesto vietą? Jis dunkso vidury sankryžos kaip 
uola ir tik trukdo eismui. 

— Kai kurie Parlamento nariai pamanytų, kad tai puiki 
metafora, Vinstonai, — tarė Linlis. - Bet turbūt ne ponia 
Bouven. Einam su ja pasikalbėti. 

Konsteblis prie durų pažvelgė į Linlio pažymėjimą ir 
tik tada juos įleido. Viduje pintoje kėdėje prie laiptų pa- 
pėdės sėdėjo dar viena konsteblė. Ji sprendė „Times“ 
kryžiažodį ir atsistojo su žodynu rankoje, kai Linlis ir Nka- 
ta įėjo. Palydėjo juos į svetainę, už jos buvo valgomasis. 
Ant stalo buvo išdėlioti stingstantys savo sultyse avie- 
nos žlėgtainiai, mėtų drebučiai, žirneliai ir bulvės. Stalas 
buvo padengtas dviem. Stovėjo atkimštas vyno butelis. 
Bet nebuvo nei valgyta, nei gerta. 

Už valgomojo stalo į užpakalinį kiemą vedė stiklinės 
durys. Kiemas buvo išgrįstas terakotos plytelėmis, su 
plačiomis, gerai prižiūrimomis gėlių lysvėmis pakraščiuo- 
se ir fontanėliu vidury, iš kurio tryško vanduo. Prie žalio 
geležinio stalo į kairę nuo durų tarp ilgėjančių šešėlių 
sėdėjo Ivė Bouven, atsivertus: trim žiedais susegtą už- 
rašų knygelę ir greta pasidėjusi pustuštę taurę su rubino 
spalvos vynu. Ant kėdės šalia jos buvo sukrautos dar pen- 
kios užrašų knygelės. 

— Ministre Bouven, Naujasis Skotland Jardas, - tarė 
konsteblė, tuo jos pristatymas ir baigėsi. Kai Ivė Bouven 
pakėlė akis, konsteblė grįžo į kambarį. 

— Aš kalbėjausi su ponu Sent Džeimsu, - tarė Linlis 
prisistatydamas ir pristatydamas detektyvą Nkatą. - 
Mums reikės atvirai su jumis pasikalbėti. Gali būti skau- 
du, bet tai vienintelė išeitis. 

— Taigi jis viską jums papasakojo. - Ivė Bouven nežiū- 
rėjo nei į Linlį, nei į Nkatą, o šis išsitraukė iš kišenės 
savo odinę užrašų knygelę ir ruošdamasis išsuko pieštu- 
ko šerdelę. Ji žiūrėjo į popierius priešais, išbirusius iš 

užrašų knygelės. Per greit temo, ji nebegalėjo skaityti, 
todėl ir neapsimetė skaitanti. Vedžiojo pirštu vieno po- 
pierėlio kraštą ir laukė Linlio atsakymo. 

— Taip, - atsakė Linlis. 

— Ir ką iš to jūs papasakojote spaudai? 

— Paprastai nesu linkęs kalbėtis su žiniasklaidos at- 
stovais, jei tai jums kelia nerimą. 

— Net kai žiniasklaida garantuoja anonimiškumą? 

— Ponia Bouven, nesu suinteresuotas atskleisti jūsų 
paslaptis spaudai. Jokiomis aplinkybėmis. Tiesą sakant, 
manęs visiškai nedomina jūsų paslaptys. 

— Net dėi pinigų, inspektoriau? 

— Net. 

— Net kai jums pasiūlo daugiau už policininko atlygi- 
nimą? Ar nemažas kyšis — pavyzdžiui, trijų ar keturių mė- 
nesių alga, - nesugundytų jūsų staiga pajusti nepasoti- 
namą susidomėjimą mano paslaptimis? 

Linlis veikiau pajuto, negu pamatė, kad Nkata žiūri į 
jį. Žinojo, ko laukia konsteblis: kad inspektorius Linlis 
įsižeis dėl abejonės jo padorumu, o lordas Ašertonas — 
dėl abejonės jo sąskaita banke. 

— Mane domina, kas atsitiko jūsų dukteriai, — tarė jis. — 
Jei jūsų praeitis su tuo susijusi, galų gale apie ją sužinos 
visi. Galite tam ruoštis. Manyčiau, nebus skaudžiau už 
tai, kas jau atsitiko. Ar galime apie tai kalbėti? 

Ji nužvelgė jį, ir tame žvilgsnyje Linlis nieko nepama- 
tė, jis nieko neatspindėjo, o akys už akinių buvo bejaus- 
mės. Tačiau, matyt, ji kažkam ryžosi, nes vos vos krus- 
telėjo smakrą, tai turėjo reikšti linktelėjimą, ir tarė: 

— Aš paskambinau Viltšyro policijai. Praėjusią naktį 
mes iškart nuvažiavom jos atpažinti. 

— Mes? 

— Mano vyras ir aš. 

— Kur yra ponas Stounas? 

Ji primerkė vokus. Paėmė vyno taurę, bet negėrė. 

— Aleksas viršuje, - tarė. — Prisigėrė raminamųjų. Va- 
kar vakare pamatęs Šarlotę... Atvirai kalbant, manau, vi- 
są kelią į Viltšyrą jis vylėsi, kad ten ne ji. Manau, jam net 
pavyko save įtikinti. Todėl kai galų gale išvydo jos kūną, 
neteko nuovokos. — Ji prisitraukė taurę ne pakeldama, bet 
patraukdama stikliniu stalo viršumi. - Manau, mūsų kul- 
tūra per daug tikisi iš vyrų ir per mažai iš moterų. 

— Nė vienas nežinome, kaip mus paveiks mirtis, — ta- 
rė Linlis. - Kol ji nepasirodo. 

— Veikiausiai tiesa. — Ji suktelėjo taurę žiūrėdama, kaip 
teliūskuoja pajudintas vynas. — Viltšyro policija žino, kad 
ji nuskendo, - tarė ji. - Bet daugiau nieko mums nepasa- 
kė. Nei kur, nei kada, nei kaip. Ypač slėpė pastarąjį daly- 
ką, ir mane tai stebina. 

— Reikia palaukti skrodimo rezultatų, - paaiškino Linlis. 

— Pirmas man paskambino Denis. Tvirtino išgirdęs 
pranešimą per žinias. 

— Laksfordas? 

— Denis Laksfordas. 

— Ponas Sent Džeimsas pasakojo, kad jūs įtarėte, jog 
jis čia prikišęs nagus. 

— Įtariu, - pataisė ji. Atitraukė ranką nuo vyno taurės 
1r pradėjo tvarkyti popierius ant stalo, lunatikės judesiais 
lygindama kampus ir šonus. Linlis spėjo, kad ji galbūt 
1rgi gėrė raminamųjų, — taip iš lėto tiesino popierius. 

— Mano supratimu, inspektoriau, - tarė ji, - šiuo me- 
tu įkalčių, kad Šarlotė buvo nužudyta, nėra. Teisingai? 

Linlis nenorėjo kalbėti apie savo įtarimus, nors ir ap- 
žiūrėjo nuotraukas. 

— Tik skrodimas gali parodyti, kas atsitiko, - tarė jis. 

— Taip. Žinoma. Oficiali policijos giesmelė. Suprantu. 
Bet aš mačiau kūną. Aš... -- Pirštų galiukai, prispausti prie 
stalo viršaus, pabalo. Ji valandėlę patylėjo, ir tuo metu 
jie aiškiai išgirdo prislopintus reporterių balsus netolie- 
se, pagrindinėje Merilbouno gatvėje. - Mačiau visą kū- 
ną, ne tik veidą. Niekur jokios žymės. Niekur. Jokios svar- 
bios žymės. Ji nebuvo surišta. Jai nepririšo svarmens. Ji 
nesigrūmė su žmogum, laikiusiu ją po vandeniu. Ką jums 
tai primena, inspektoriau? Man - nelaimingą atsitikimą. 

Linlis nepuolė neigti. Jam buvo svarbiau jos mąstymo 
eiga negu noras paaiškinti, kad apie nelaimingus atsiti- 
kimus nuskęstant ji susidariusi neteisingą nuomonę. 

— Manau, kad jo planas žlugo. Jis ketino laikyti ją tol, 
kol aš paklusiu jo reikalavimams viešai prisipažinti. Pas- 
kui būtų paleidęs gyvą ir sveiką. 

— Ponas Laksfordas? 

— Jis nebūtų jos žudęs ar įsakęs nužudyti. Ji jam buvo 
reikalinga gyva mano sutikimu: išgauti. Tačiau viskas nu- 
ėjo niekais. Ir ji mirė. Ji nežinojo, kas dedasi. Gal išsi- 
gando. Galbūt paspruko. Šarlotė būtų bandžiusi pasprukti. 
Galbūt bėgo. Buvo tamsu. Ji buvo kaime. Kraštas nepa- 
žįstamas. Negalėjo nieko žinoti apie kanalą, nes Viltšyre 
niekad nebuvusi. 

— Ji mokėjo plaukti? 

— Taip. Bet jei bėgo... Jei bėgo, parkrito, susitrenkė 
galvą... Manau, suprantate, kas jai galėjo atsitikti. 

— Patikėkite, mes neatmetame nė vienos galimybės, 
ponia Bouven. 

— Taigi įtariate Denį? 

— Kaip ir visus kitus. 

Ji nukreipė žvilgsnį į popierius ir jų išdėstymą. 

— Daugiau nieko nėra, - tarė. 

— Negalime taip sakyti, — tarė Linlis, - visapusiškai ne- 
išanalizavę faktų. — Jis išsitraukė vieną iš trijų kėdžių, su- 
statytų aplink stalą. Linktelėjo Nkatai, kad šis padarytų 
tą patį. - Matau, parsinešėte darbo. 

— Ar tai pirmas faktas, kurį reikia išanalizuoti? Kodėl 
ministro pavaduotoja ramiai sėdi sode apsivertusi popie- 
riais, O jos vyras — jis net nėra vaiko tėvas - guli viršuje 
sugniuždytas sielvarto? 

— Manau, jūsų įsipareigojimai milžiniški. 

— Ne. Manote, kad aš beširdė. Logiškiausia išvada, ar 
ne? Turite stebėti mano elgesį. Tai jūsų darbo dalis. Tu- 
rite nusistebėti, kas aš per motina. Jūs ieškote, kas pa- 
grobė mano dukterį, ir, kas žino, galbūt aš pati tai organi- 
zavau. Kitaip argi galėčiau sėdėti čia ir lyg niekur nieko 
žiūrinėti popierius? Nesitiki, kad man žūtbūt reikia kur 
nors žiūrėti, žūtbūt apsimesti, kad dirbu, nes pradėčiau 
iš sielvarto rautis plaukus. Taip? 

Linlis pasilenkė prie jos, padėjo ranką šalia jos rankos 
ant vienos popierių šūsnies. 

— Supraskit mane. Ne kiekviena mano pastaba smer- 
kiama, ponia Bouven. 

Išgirdo, kaip ji nurijo seilę. 

— Mano pasaulyje kiekviena. 

Jos pirštai ant popierių ėmė riestis, lyg ji būtų nuspren- 
dusi suglamžyti dokumentus. Regis, jai buvo ne taip pa- 
prasta juos atitiesti. 

— Aš neverkiau, - tarė ji. - Ji buvo mano duktė. Aš ne- 
verkiau. Jis žiūri į mane. Laukia, kol pravirksiu, nes tada 
galės mane guosti, o kol neverkiu, jis visiškai sutrikęs. 
Neliko centro. Neliko atramos. Nes aš negaliu verkti. 

— Jūs vis dar apimta šoko. 


336 E George 


— Ne. Tai ir blogiausia. Nepatirti šoko, kai visi to tiki- 
si. Gydytojai, šeima, kolegos. Visi laukia, kada išvys pri- 
imtinus ir deramai atvirus motinos kančios požymius, kad 
žinotų, kaip elgtis toliau. 

Linlis žinojo, kaip beprasmiška kalbėti parlamentarei 
apie reakcijų į mirtį įvairumą, matytą jo per daugelį me- 
tų. Mirus dukrai, ji tikrai elgėsi ne taip, kaip jis būtų ti- 
kėjęsis iš motinos, kurios dešimtmetė dukrytė buvo pa- 
grobta, laikoma įkaite ir galop rasta negyva, bet žinojo, 
kad ji nuoširdžiai kenčia, nors ir nelaužo rankų. Nkata 
viską protokolavo, konsteblis pradėjo užsirašinėti beveik 
iš karto, kai Ivė Bouven prabilo. 

— Ką nors paskirsime patikrinti pono Lakstordo, — pa- 
sakė jai. — Tačiau nenoriu domėtis juo vienu, atmetęs ki- 
tus galimus įtariamuosius. Jei jūsų dukters pagrobimas — 
pirmas žingsnis siekiant pašalinti jus iš politikos... 

— Reikia apsvarstyti, kas dar, be Denio, tuo suintere- 
suotas, — užbaigė ji. - Teisingai? 

— Taip. Reikia apsvarstyti. Kaip ir aistras, kurios galė- 
tų paskatinti ką nors pašalinti jus iš politikos. Pavydą, 
godumą, politines ambicijas, kerštą. Gal trukdote kam 
nors iš opozicijos? 

Jos lūpose šmekštelėjo ironiška šypsena. 

— Parlamente priešai nesėdi prieš savo antipatijos ob- 
jektą, inspektoriau. Jie sėdi už nugaros su kitais partijos 
nariais. 

— Patogiau įsmeigti peilį, - susivokė Nkata. 

— Žinoma. Taip. 

— Jūs palyginti greitai iškilote, tiesa? —- paklausė par- 
lamentarę Linlis. 

— Per šešerius metus, - atsakė ji. 

— Nuo pirmojo išrinkimo? — Kaiji linktelėjo, jis kalbė- 
jo toliau: - Neilga stažuotė. Kiti metų metus išbūna par- 
tijos eiliniais, ar ne? Kiti, kurie galbūt bandė patekti į 
Vyriausybę pirma jūsų? 

— Ne aš pirma aplenkiu vyresnius. Viską lemia talen- 
tas ir ambicijos. 

— Sutinku, - tarė Linlis. - Bet kas nors ne mažiau am- 
bicingas, manantis, kad yra ne mažiau talentingas, pasi- 
juto nekaip, kai jūs perlipote per jį ir gavote postą Vy- 
riausybėje. Tas nesmagumo pojūtis galėjo išaugti į didelį 
norą nuversti jus. Per Šarlotės tėvą. Jei taip, reikia ieš- 
koti žmogaus, buvusio toje Blekpulo torių konferencijo- 
je, kur buvo pradėta jūsų duktė. 

Ivė Bouven pakreipė galvą, įdėmiai jį apžiūrėjo ir šiek 
tiek nustebusi paklausė: 

— Jis jums papasakojo viską, ar ne? Tasai ponas Sent 
Džeimsas? 

— Sakiau, kad su juo kalbėjausi. 

— Kažkodėl maniau, kad neatskleidė jums negražiau- 
sių smulkmenų. 

— Neturėjau jokios vilties ko nors pasiekti nežinoda- 
mas, kad jūs ir ponas Laksfordas Blekpule buvote mei- 
lužiai. 

Ji kilstelėjo pirštą. 

— Seksualiniai partneriai, inspektoriau. Nežinau, kas 
buvom Denis Laksfordas ir aš, tik ne meilužiai. 

— Kad ir kaip tai pavadintumėte, kažkas žino, kas vy- 
ko tarp jūsų. Tas kažkas pridėjo du prie dviejų... 

— Arba ta, - isiterpė Nkata. 

— Arba ta, —- sutiko Linlis. - Kažkas žino, kad rezulta- 
tas buvo Šarlotė. Tas asmuo turėjo tada būti Blekpule, 

jis veikiausiai griežia ant jūsų dantį ir beveik garantuotai 
taiko į jūsų vietą. 

Atrodė, kad ji nutolo mąstydama apie galimą grobiką. 

— Į mano vietą garantuotai taikytų Džoelis. Jis jau da- 
bar tvarko daugumą mano reikalų. Bet abejoju, ar jis... 

— Džoelis? — perklausė Nkata, neatitraukdamas pieš- 
tuko nuo popieriaus. - Pavardė, ponia Bouven? 

— Vudvordas, bet jis per jaunas. Dabar jam tik dvide- 
šimt devyneri. Jis negalėjo būti Blekpulo konferencijo- 
je. Nebent joje būtų dalyvavęs jo tėvas. Galėjo važiuoti 
su tėvu. 

— Kas jis? 

— Džulianas. Pulkininkas Vudvordas. Mano rinkėjų 
asociacijos pirmininkas. Partinis darbuotojas su kelių de- 
šimtmečių stažu. Nežinau, ar jis buvo Blekpule, bet bū- 
ti galėjo. Taigi Džoelis galėjo. - Ji pakėlė vyno taurę, 
bet negėrė, tik laikė abiem rankom ir kalbėjo į ją. - Džo- 
elis mano padėjėjas. Turi politinių ambicijų. Kartais su- 
sikertam. Ir vis dėlto... - Ji papurtė galvą, aiškiai atmes- 
dama tokią galimybę. - Nemanau, kad Džoelis. Jis ge- 
riausiai iš visų žino mano planus. Be to, pažįsta Aleksą 
ir Šarlotę. Reikia. Tai jo darbas. Bet šitaip padaryti... 
Kaip jis būtų sugebėjęs? Buvo Londone. Darbe. Visą lai- 
ką, kol tai vyko. 

— Ir savaitgalį? - paklausė Linlis. 

— Ką tai reiškia? 

— Lavonas rastas Viltšyre, bet nebūtinai Šarlotė nuo 
trečiadienio buvo laikoma tenai. Ji galėjo būti bet kur, net 
čia, Londone. Tarkim, savaitgalį ją pervežė į Viltšyrą. 

— Turite omeny, po mirties, - tarė Ivė Bouven. 

— Irgi nebūtinai. Jei ją laikė mieste ir ten laikyti kaž- 
kodėl pasidarė pavojinga, ją galėjo perkelti kitur. 

— Tada tas, kas ją perkėlė, turėjo pažinoti Viltšyrą. Jei 
ją ten slėpė, kol... kol šitai atsitiko. 

— Taip. Įrašykite į lygtį dar ir šitą dalyką. Kažkas iš 
Blekpulo laikų. Kažkas, pavydintis jums jūsų posto. Kaž- 
kas, griežiantis ant jūsų dantį. Kažkas, pažįstantis Vilt- 
šyrą. Džoelis? Jo tėvas? 

Ji žiūrėjo į savo popierius ir staiga puolė jų vartyti. 

— Džoelis man minėjo... - tarė sau. — Ketvirtadienio 
vakarą... Jis sakė... 

— Tas tipas Vudvordas susijęs su Viltšyru? - prieš už- 
rašydamas pasitikslino Nkata. 

— Ne. Ne Džoelis. - Ji peržiūrinėjo dokumentus. At- 
stūmė juos ir sukišo į užrašų knygelę. Ištraukė kitą iš 
krūvos ant kėdės. - Kalėjimas, - tarė. - Jis nenori jo. Ke- 
lis kartus prašė mane su juo dėl to susitikti, bet aš jo 
atsikračiau dėl... Blekbulas. Aišku, jis buvo Blekpule. 

— Kas? - paklausė Linlis. 

— Elisteras Harvis. Tada Blekpule. Aš ėmiau iš jo in- 
terviu „Telegraph“. Paprašiau interviu - buvo ką tik iš- 
rinktas į Parlamentą, atviras ir įžūlus. Puikus oratorius. 
Protingas. Gražus. Partijos numylėtinis. Buvo spėjama, 
kad jį netrukus paskirs asmeniniu užsienio reikalų mi- 
nistro sekretorium, dar daugiau žmonių manė, kad po 
penkiolikos metų jis bus ministras pirmininkas. Todėl no- 
rėjau parašyti apie jį biografinę apybraižą. Jis sutiko, ir 
mes susitarėme susitikti. Jo kambaryje. Nieko blogo ne- 
maniau, kol jis nepabandė prisigretinti. Tu ketini mane 
pažinti, tarė jis, gražu būtų abipusiškai, taigi aš noriu ta- 
ve pažinti, iš tiesų noriu. Man regis, aš iš jo pasijuokiau. 
Abejoju, ar apsimečiau nesupratusi, kad jo išdidumas ne- 
nukentėtų. Nuo tokių vyrų kabinėjimosi man visuomet 
kūnas nueidavo pagaugais. 

Ji rado tai, ko ieškojo, antroje užrašų knygelėje, kurią 
ištraukė iš šūsnies. 

— Kalėjimas, - tarė ji. - Numatytas jau dveji metai. 
Bus brangus, pagal naujausią technikos žodį. Jame tilps 
trys tūkstančiai žmonių. Ir bus pastatytas, jei Elisterui 
Harviui nepavyks užkirsti tam kelio, jo rinkiminėje apy- 
gardoje. 

— O ji yra? - paklausė Linlis. 

— Viltšyre, - atsakė ji. 


Nkata įspraudė aukštą liesą figūrą į „Bentlio“ kelei- 
vio sėdynę, bet viena koja tebestovėjo ant šaligatvio. Pa- 
sidėjo užrašų knygelę ant kelio ir rašė toliau. 

— Sukurpk iš to kokį skaitalą Hiljeriui, - liepė Lin- 
lis. - Rytą nunešk. Venk jo, jei gali. Jis lips mums ant 
kulnų kiekviename žingsnyje, bet pamėginkim arti ne- 
prisileisti. 

— Aišku. —- Nkata pakėlė galvą ir nužvelgė Ivės Bou- 
ven namo fasadą. - Ką manot? 

— Pirmiausia Viltšyras. 

— Tasai Harvis? 

— Pradedam nuo ten. Pavesiu tai Heivers. 

— O čia? 

— Ieškosime mes. - Linlis apmąstė viską, ką jam pa- 
pasakojo Sent Džeimsas. - Pradėk ieškoti dvigubų sąsa- 
jų, Vinstonai. Reikia sužinoti, kas susijęs ir su Bouven, 
1r su Viltšyru. Jau turime Harvį, bet per daug gražiai vis- 
kas atitinka, kaip manai? Todėl patikrink Laksfordą, Vud- 
vordus. Patikrink Šarlotės muzikos mokytoją Čeimber- 

są, nes jis ją matė paskutinis. Patikrink ponią Magir. Pa- 
tikrink patėvį, Aleksandrą Stouną. 

— Manot, kad jis ne toks sukrėstas, kaip mums nupa- 
sakojo ponia Bouven? —- paklausė Nkata. 

— Manau, kad visko gali būti. 

— Ir kad viską organizavo Bouven? 

— Patikrink ir ją. Vidaus reikalų ministerija ieško vie- 
tos Viltšyre naujam kalėjimui, vadinasi, buvo nusiuntusi 
komisiją apylinkių ištyrinėti. Jei ji buvo tos komisijos na- 
rė, galėjo šiek tiek pažinti kraštą. Ji tikrai būtų žinojusi, 
kur rasti Žmogų saugoti dukrai, jei pati organizavo pa- 
grobimą. 

— Tiktai šita teorija, drauguži, su dideliu klaustuku. 
Jei ji organizavo pagrobimą, kokia jai iš to nauda? 

— Ji politikė, - atsakė Linlis. - Atsakymas į šitą klau- 
simą irgi turi bjti politinis. Ko ji netektų, matome. 

— Jei Laksfordas išspausdintų straipsnį, ji - politinis 
lavonas. 

— Taip mes ir turime manyti, tiesa? Visi pabrėžia, ko ji 
neteks, ir, anot Sent Džeimso, visi pagrindiniai į šį reika- 
14 įsipainioję veikėjai, išskyrus muzikos mokytoją, iš pat 
pradžių tai pabrėždavo. Todėl neužmiršime to. Bet pa- 
prastai nepakenkia pasukti ir keliuku, į kurį nerodo tokia 
gausybė keliarodžių. Todėl pasikapstykime, ką gi laimė- 
tų Parlamento narė ponia Bouven. 

Nkata baigė rašyti ir tiksliai nutaikęs padėjo tašką. Plo- 
nu knygelės kaspinėliu pažymėjo vietą. Vėl įsikišo užra- 
šų knygelę ir pieštuką į kišenę. Išlipo iš mašinos. Dar 
kartą apžiūrėjo ministro pavaduotojos namų fasadą su vie- 
nišu konstebliu, kuris stovėjo sukryžiavęs ant krūtinės 


rankas. 

Jis pasilenkė ir pro atvirą automobilio langą susumavo: 

— Reikalas gali bjauriai komplikuotis, ar ne, inspekto- 
riau? 

— Jau komplikavosi, - atsakė Linlis. 


Barbara Heivers atsidūrė keturioliktame plente ge- 
rokai po spūsties, nes iš savo buto Čok Farme, padariu- 
si lankstą vakarų pusėn, užsuko į Gudobelių pensioną 
Grinforde. Tačiau netrukus paaiškėjo, kad laiko pasirin- 
kimas nieko nenulems. Prie pat Redingo susidūrė 
„Reindž Rouveris“ ir sunkvežimis su pomidorais, pa- 
versdami greitkelį oria procesija per tamsiai raudoną 
pliurę. Išvydusi baisybę horizonte išsiraičiusių žibintų 
šviesų, Barbara sulėtino greitį 17 maigė „Mini“ radijo 
mygtukus, kol surado stotį, galinčią pasakyti, kas, po 
paraliais, vyksta priekyje; tada patogiai atsisėdo ir ėmė 
laukti. Prieš išeidama iš namų, žvilgtelėjo į žemėlapį, 
todėl žinojo, kad gali išsukti 1š greitkelio 1r išbandyti 
laimę ketvirtame kelyje, jei prireiks. Tačiau tai reiškia, 
kad bus ir išvažiavimas, — visuomet menkas malonumas, 
kai nori pateikti benzino čekius. 

— Velnias, - keiktelėjo ji. Išsikrapštys iš šitos košės 
tik po kokio šimto metų. O pilvas reikalavo nedelsiant 
juo pasirūpinti. 

Žino, kad reikėjo greitomis ką nors pasigaminti ir pri- 
kimšti pilvą prieš išsiruošiant į kelią. Tačiau tada atro- 
dė, kad paskubom pavakarieniauti ne taip svarbu, kaip 
įsimetus į kelionmaišį kelias rūbų pamainas ir dantų še- 
petuką, nulekti prieš kelionę Viltšyran į Grinfordą ir pra- 
nešti motinai Didžiąją Naujieną. Aš vadovauju vienai ty- 

rimo atšakai, mama. Pagaliau darau karjerą, a? Barba- 
ros gyvenime didelis įvykis — ją paskyrė atsakinga už šį 
tą svarbesnio negu Linlio aprūpinimas sviestainiais iš 
penkto aukšto. Ir ji nekantravo su kuo nors pasidalyti 
naujiena. 

Iš pradžių pabandė pasakyti kaimynams. Pakeliui į sa- 
vo nykštukinius rūsio apartamentus su sodu Iton Vilese 
užsuko į Edvardo laikų pastato pirmo aukšto butą papa- 
sakoti naujienos. Tačiau nei aštuonmetė Chalida Hadija, 
dažniausiai lydėdavusi Barbarą per piknikus, keliones zo- 
ologijos sodan ir iškylas valtimis į Grinvičą, nei jos tėvas 
Taimula Azharas neparodė deramo susižavėjimo jos kar- 
jeros permainomis. Taigi ji susikrovė kelnes, megztinius, 
apatinius, dantų šepetuką ir iškūrė į Grinfordą papasako- 
ti motinai. 

Ponią Heivers drauge su Gudobelių pensiono įnamė- 
mis ji rado nišoje, paverstoje valgomuoju. Jos buvo suso- 
dintos aplink stalą su Florense Madžentri - jų sarge, slau- 
ge, patikėtine, renginių organizatore ir geraširde kalėji- 
mo prižiūrėtoja, kuri padėjo joms dėlioti trijų matmenų 
mozaiką. Ant dėžutės viršelio Barbara pamatė Viktorijos 
laikotarpio rūmus, kuriuos turėjo vaizduoti užbaigta mo- 
zaika. Šiuo tarpu jie atrodė kaip po karo. 

— Mums tai labai naudinga užduotis, - paaiškino ponia 
Flo, pasitaisydama ir taip tvarkingą žilų plaukų kuode- 
lį. - Čiuopiame pirštais detales, o mūsų protas ieško są- 
sajų tarp formų, kurias matome, formų, kurias jaučiame, 
17 formų, kurių mums reikia, kad sudėliotume mozaiką. 
O kai ją užbaigsime, galėsime žiūrėti į dailų pastatą, tie- 
sa, mielosios? 

Jai pašnibždom pritarė kitos trys aplink stalą susėdu- 
sios moteriškės, net ponia Pendelberi, kuri buvo visiš- 

kai akla ir prie bendros veiklos prisidėjo supdamasi krėsle 
ir pritardama iš seno ponios Madžentri grotuvo sklindan- 
čiai Temi Vainetės dainai, reikalaujančiai neapleisti sa- 
vojo žmogaus. Laikė mozaikos detalę delne, bet užuot 
čiuopusi pirštais formą, glaudė ją prie skruosto ir niūnia- 
vo: „Kartais sunku būti moterim...“ 

Šventa teisybė, pamanė Barbara. Atsisėdo į ponios Flo 
užleistą kėdę šalia motinos. 

Ponia Heivers entuziastingai darbavosi. Ji stropiai ban- 
dė sudėti vieną sieną, tuo pačiu metu pasakodama poniai 
Selkild ir poniai Pendelberi, kad jų statomi rūmai lygiai 
tokie kaip tie, kuriuose buvo apsistojusi, kai praėjusį ru- 
denį keliavo į San Franciską. 

— Labai gražus miestas, - iškilmingai dėstė ji. - Kal- 
nai pakalnės, brangūs automobiliai, varomi požeminiais 
laidais, žuvėdros, sklandančios virš įlankos. Aukso Vartų 
tiltas. Aplink jį 1t balta cukraus vata sūkuriuoja rūkas... 
Yra į ką pasižiūrėti. 

Ji niekad ten nebuvo, nebent mintimis. Tačiau minti- 
mis lankėsi visur ir turėjo pustuzinį albumų, prigrūstų 
kelioninių brošiūrų, iš kurių sąžiningai karpė paveikslė- 
lius įrodymams. 

— Mama? - tarė Barbara. - Panorau užsukti. Važiuoju 
į Viltšyrą. Tiriu nusikaltimą. 

— Solsberis Viltšyre, - pranešė ponia Heivers. - Jame 
stovi katedra. Ten aš susituokiau su Džimiu, žinot? Ar 
minėjau? Žinoma, katedra ne Viktorijos laikų, kaip šis ža- 
vus namas... - Ji atsitraukė nuo Barbaros ir skubiai čiu- 
po dar vieną mozaikos detalę. 

— Mama, - tarė Barbara, - norėjau tau pasakyti, nes 
pirmą kartą dirbu savarankiškai. Tiriu bylą. Inspektorius 

Linlis ją tiria čia, bet kitą versiją patikėjo man. Man. Aš 
vadovausiu. 

— Solsberio katedros grakštus bokštas, - jau atkakliau 
kalbėjo ponia Heivers. - Ji keturių šimtų keturių pėdų 
aukščio. Tik įsivaizduokit, aukščiausia Anglijoje. Pati ka- 
tedra unikali, nes buvo suprojektuota kaip visuma ir pa- 
statyta per keturiasdešimt metų. Tačiau tikrasis pastato 
pasididžiavimas... 

Barbara paėmė motinai už rankos. Ponia Heivers nu- 
tilo sujaudinta ir sugluminta netikėto prisilietimo. 

— Mama, - tarė Barbara, - ar girdėjai, ką sakiau? Aš ti- 
riu bylą. Šiąnakt turiu išvažiuoti ir kelias dienas nebūsiu. 

— Didžiausias katedros turtas, - sutratėjo ponia Hei- 
vers, — yra vienas iš trijų išlikusių Didžiosios laisvių char- 
tijos originalų. Tik įsivaizduokit. Kai mes su Džimiu pas- 
kutinį kartą ten buvome - šiais metais atšventėm tris- 
dešimt šešerių metų vedybų sukaktį, - ėjom ir ėjom ra- 
tu aplink šventorių, paskui gėrėm arbatą mieloje arbati- 
nėje Ekseterio gatvėje. Arbatinė nebuvo Viktorijos lai- 
kų, ne taip kaip šis žavus paveikslėlis, kurį dėliojam. Šis 
paveikslėlis vaizduoja San Francisko rūmus. Lygiai tokie 
patys kaip tie, kuriuose buvau apsistojusi praėjusį rude- 
nį. San Franciskas be galo žavus. Kalnai pakalnės. Bran- 
gūs automobiliai, varomi požeminiais laidais. Ir Aukso 
Vartų tiltas, kai kyla rūkas... — Ji ištraukė ranką iš Barba- 
ros delno ir tėkštelėjo mozaikos detalę į vietą. 

Barbara žiūrėjo į motiną suprasdama, kad ši akies kam- 
pučiu ją stebi. Ji bandė surikiuoti pakrikas mintis ir at- 
kapstyti kokį nors vardą ar etiketę, kurią galėtų prika- 
binti šiai stambokai, nelabai tvarkingai moteriškei, atėju- 
siai ir atsisėdusiai šalia jos prie stalo. Kartais jai pasiro- 

dydavo, kad Barbara - seniai, per Antrąjį pasaulinį karą, 
mirusi sesuo Dorisė. Kartais pažindavo, kad čia jos duk- 
tė. Kartais, kaip dabar, jai atrodydavo, kad jei kalbės be 
perstojo, kaip nors pavyks išvengti nemalonios minties, 
kad nežino, kas tokia Barbara. 

— Aš per retai lankausi? —- paklausė Barbara ponią 
Flo. - Ji mane pažindavo. Kai gyvenom kartu, visada ma- 
ne pažindavo. 

— Protas - paslaptingas dalykas, Barbe, - užjautė po- 
nia Flo. - Nekaltink savęs dėl to, ko negali pakeisti. 

— Bet jei ateičiau dažniau... Ji visada jus pažįsta, juk 
taip? Ir ponią Selkild. Ir ponią Pendelberi. Nes kasdien 
jus mato. 

— Tu negali kasdien su ja matytis, - tarė ponia Flo. - 
Ir esi dėl to nekalta. Niekas dėl to nekaltas. Toks gyve- 
nimas, ir tiek. Juk kai nusprendei tapti detektyve, neži- 
nojai, kad tavo mamai šitaip atsitiks, teisybė? Juk neati- 
davei jos čia, kad atsikratytum? Tiesiog ėjai savo keliu. 

Vis dėlto džiugu, kai kažkas nuima sunkulį dėl moti- 
nos, prisipažino Barbara, bet tik sau pačiai. Ir dėl to 
džiaugsmo jautė dvigubą kaltę. Labiau ją slėgė tik neiš- 
vengiami laiko tarpai tarp apsilankymų Grinforde. 

— Tu darai, ką gali, - paguodė ponia Flo. 

Visa bėda, kad Barbara žinojo, jog taip nėra. 

Dabar, įsprausta greitkelyje tarp į sraigę panašaus fur- 
gono ir dyzelinio sunkvežimio, galvojo apie motiną ir sa- 
vo neišsipildžiusius lūkesčius. Ko ji, tiesą sakant, tikėjo- 
si iš motinos, kai pranešė naujieną? Mama, aš vadovau- 
siu vienos versijos tyrimui. Nuostabu, mieloji. Atkem- 
šam šampaną. 

Kokia idiotiška mintis. Barbara pasirausė rankinėje, 
ieškodama cigarečių, bet viena budri akis buvo įsmeig- 

ta į priekines mašinas. Prisidegė, visais plaučiais įtrau- 
kė tabako dūmus ir viena atšventė santykinai savaran- 
kiško tyrimo džiaugsmą. Žinoma, dirbs kartu su vietos 
kriminaliniu skyriumi, bet bus atsakinga tik Linliui. O 
kadangi jis nepavojingas, nes įstrigęs Londone kariaus 
su Hiljeriu, jai teks atlikti pagrindinį tyrimą: apžiūrėti 
nusikaltimo vietą, įvertinti įkalčius, skrodimo rezulta- 
tus, ieškoti, kur laikytas vaikas, lakstyti po apylinkes 
ieškant galimų įkalčių. Ir aiškintis, kas tas grobikas. Ji 
buvo pasiryžusi suvokti tai anksčiau už Linlį. Jos padė- 
tis geresnė, 0 jei pavyks, pakils tarnyboje. Paaukštini- 
mo metas, pasakytų Nkata. Na, ir gerai, pamanė ji. Se- 
niai laikas. 

Pagaliau jai pasisekė išsukti iš ketvirto greitkelio dvy- 
liktame išvažiavime, šiek tiek į vakarus nuo Redingo. Tai- 
gi pataikė tiesiai į ketvirtą kelią, kuris nosies tiesumu 
vedė į Malboro miestelį, o nuo jo į pietus stovėjo Vuton 
Krosas, kurio nuovadoje ji buvo numačiusi pasimatyti su 
Eimsfordo kriminalinio skyriaus policininkais, paskirtais 
tirti bylos. Šiuo metu baisiai vėlavo ir, kai pagaliau įva- 
žiavo į pelių landos dydžio automobilių stovėjimo aikšte- 
lę už kresno plytų kvadrato, vadinamo Vuton Kroso poli- 
cijos nuovada, spėliojo, ar jie jau visiškai prarado viltį jos 
sulaukti. Nuovada buvo tamsi ir atrodė negyvenama — 
įprastas dalykas kaime po saulėlydžio, - o vienintelis au- 
tomobilis, be jos, buvo nebenaujas „Eskortas“, beveik taip 
apdaužytas kaip „Mini'. 

Ji pastatė automobilį greta „Eskorto“ ir petimi stum- 
telėjo duris. Valandėlę mankštino meėšlungio sutrauk- 
tus raumenis ir prisipažino, kad darbas su inspektorium 
Linliu turi savų pranašumų, na, kad ir ištaigingas jo au- 
tomobilis. Atsikračiusi mėšlungio, priėjo prie nuovados 

ir prisimerkusi pažvelgė pro dulkėtą užrakintų užpaka- 
linių durų stiklą. 

Šios durys atsidarė į koridorių, kuris vedė į pastato 
priekį. Durys abiejose koridoriaus pusėse buvo atlapos, 
bet iš jų ant grindų nekrito šviesos pluoštai. 

Tikriausiai paliko raštelį, pamanė Barbara. Ir apibėgo 
betoninę platformą, naudojamą kaip laiptelis, bene raš- 
telį bus nunešęs vėjas. Radusi tik sumaigytą „Pepsi“ skar- 
dinę ir tris panaudotus sargius, - saugus seksas puiku, 
bet ji negalėjo suprasti, kodėl jo šalininkai, išmokę sau- 
giai lytiškai santykiauti, neišmoko apkuopti santykiavi- 
mo vietos, — nudrožė prie pastato priekinės dalies. Fasa- 
das žvelgė į trijų kelių sankryžą; jie vedė į Vuton Krosą, 
susikirsdami miestelio aikštėje, kurios vidury stovėjo 
kažkokio neaiškaus karaliaus, iš pažiūros didžiai nelai- 
mingo, kad jį įamžino dar neaiškesnėje kaimo vietovėje, 
statula. Jis liūdesingai žvelgė į policijos nuovadą, kardas 
vienoje rankoje, skydas kitoje, karūna ir pečiai storai ap- 
dergti balandžių. Kitoje gatvės pusėje jam už nugaros 
„Karaliaus Alfredo herbas“ rodė, kas čia toks, - žinoma, 
jei turi galvą. Sprendžiant iš muzikos, griaudžiančios pro 
atvirus langus, ir už stiklo slankiojančių figūrų, naktinis 
gyvenimas bare virte virė. Barbara nusprendė, kad tai 
pirmoji vieta, kur verta ieškoti kolegų policininkų, jei ap- 
žiūrėjusi nuovadą iš priekio, nieko nepeš. 

Beveik taip ir buvo. Tvarkingai atspausdintas raštelis 
ant durų skelbė, kad asmenys, kuriems po darbo valandų 
reikia policijos pagalbos, turi skambinti Eimsfordo poli- 
cijai. Barbara vis tiek neryžtingai pasibeldė, gal kartais 
jos laukdama kriminalinio skyriaus komanda nusprendė 
nusnūsti. Kai šviesos niekur neužsidegė, ji suprato, kad 
turės neišsigąsti „Karaliaus Alfredo herbo“ minios ir mu- 

zikos, šiek tiek primenančios „In the Mood“, entuzias- 
tingai, nors ir netiksliai grojamą septyniasdešimtmečių, 
kurių plaučiai vis menkesnio pajėgumo. 

Baisiai nemėgo viena landžioti į barus. Visada susi- 
nervindavo tą akimirką, kai visų akys vertindamos su- 
smigdavo į naujai atėjusį. Tačiau ketino priprasti prie to- 
kių Žvilgsnių, turės, nes ėmėsi vadovauti šios bylos Vilt- 
šyro atšakai. Taigi galima pradėti ir nuo „Karaliaus Al- 
fredo herbo“. 

Ji pasuko skersai gatvės, automatiškai siekdama krep- 
šio ant peties ir cigarečių, kad šiek tiek padrąsintų niko- 
tinas. Veltui siekė. Sustojo kaip įbesta. Kur krepšys?.. 

Automobilyje, suvokė permesdama mintimis savo 
veiksmus ir pasveikino save, kad ji, Viltšyro komandos 
galva, taip karštai skubinosi įteikti įgaliojimo raštus ir 
įsakinėti, jog paliko atrakintas automobilio dureles, vi- 
duje — krepšį ir raktus. 

— Po perkūnais, - sumurmėjo. 

Greit apsisuko ir nudrožė atgal, iš kur atėjo. Apsuko 
policijos nuovadą iš šono, nuskubėjo keliu, aplenkė šiukš- 
lių konteinerį ir įėjo į automobilių aikštelę. Tada ir padė- 
kojo savo tyliai žengiančioms, sportbačiais apautoms ko- 
jelėms. 

Mat palinkęs prie „Mini“, rodos, stropiai naršė jos 
krepšį tamsiai apsivilkęs vyriškis. 

I arbara puolė jį. Stambus 
vyras, tačiau jos pranašumai buvo staigumas ir įtūžis. Ji 
sustugo kaip didžiausias kovinių menų meistras, griebė 
krepšio vagiui per juosmenį, išplėšė iš mašinos ir tėš- 
kė į ją. 

— Policija, akiplėša! - riktelėjo ji. - Tik pamėgink pa- 
krutėti. 

Jis neteko pusiausvyros, todėl net labai pakrutėjo. Su- 
kniubo ant žemės. Valandėlę raitėsi, lyg būtų pataikęs 
ant akmens, ir, regis, siekė dešinės kelnių kišenės. Bar- 
bara užmynė jam ranką. 

— Sakiau, nejudėk! 

— Mano pažymėjimas... kišenėje, - slopiai, nes dryb- 
sojo veidu į žemę, sumurmėjo jis. 

— Ak, taip, — nusišaipė ji. - Koks pažymėjimas? Kišen- 
vagio? Rankinių vagies? Automobilių kraustytojo? Ką? 

— Policininko, - atsakė vyriškis. 

— Policininko? 

— Taip. Galiu atsistoti? Nors apsiversti? 

Ji pamanė: po paraliais! Pradžia ne per geriausia. Pas- 
kui įtariai paklausė: 

— O ko rauseisi mano daiktuose? 

— Bandžiau sužinoti, kieno automobilis. Galiu atsi- 
stoti? 

— Lik, kur esi. Apsiversk, bet nesikelk. 

— Gerai. - Jis nejudėjo. 

— Girdėjai, ką sakiau? 

— Jūs tebestovit man ant rankos. 

Ji skubiai nukėlė storapadį batą nuo jo delno. 

— Jokių staigių judesių, - tarė. 

— Supratau, - atsakė jis. Kažką suniurzgęs apsivertė 
ant šono, paskui ant nugaros. Žiūrėjo į ją nuo žemės. 

— Konsteblis Robinas Peinas, - tarė jis. - Įtariu, kad 
jūs iš Skotland Jardo. 2 


Atrodė kaip jaunas Erolis Flinas, tik ūsai ilgesni. Vil- 
kėjo ne juodai, kaip iš pradžių manė Barbara, tik mūvėjo 
Juodas kelnes, o megztinis buvo tamsiai mėlynas, trikam- 
pe iškirpte, iš kurios kyšojo balti marškiniai. Pargriuvus 
ant žemės jų apykaklę ką tik sutepė purvas - taip pat 
megztinį ir kelnes. Kairys žandas buvo kruvinas, tuo ga- 
lima paaiškinti jo raitymąsi, kai Barbara jį patiesė. 

— Nieko baisaus, - tarė, nes Barbara vyptelėjo pažvel- 
gusi į jį. - Aš būčiau ne kitaip pasielgęs. 

Jie įžengė į policijos nuovadą. Konsteblis Peinas atra- 
kino užpakalines duris ir nuėjo į kažkokią seną skalbyk- 
lą, ten atsuko čiaupus ir paleido vandenį į dėmėtą beto- 
ninę vonią. Prie čiaupų ant surūdijusio metalinio laikik- 
lio gulėjo žalias purvu apskretęs muilo gabalėlis, bet prieš 
pasimuilindamas Peinas išsiėmė iš kelnių kišenės pei- 
liuką ir išpjaustė iš muilo gilias nešvarumų vageles. Kol 
vanduo šilo, nusivilko megztinį ir padavė Barbarai. 

— Gal palaikytumėt? — Tada nusiprausė veidą. 

Barbara pasidairė rankšluosčio. Vienintelis tinkamas 
daiktas buvo išskydusi kilpinio audinio skiautelė, paka- 
binta ant kablio už durų. Bet ji buvo nešvari ir trenkė 
pelėsiais. Neįsivaizdavo, kad tokią galima kam nors duo- 
ti tikintis, jog ja Žmogus šluostysis. 

Po paraliais, pamanė. Ji ne iš tų moterų, kurios nešio- 
jasi iškvėpintas linines nosinaites tokioms nesmagioms 
akimirkoms kaip ši, o suglamžytų popierinių nosinių gniu- 
tulas, sukimštas į švarko kišenę, vargu ar tinkamas daly- 
kas pasiūlyti jam nusiprausus. Svarstė, ar nesugertų van- 
dens pusiau praplėštas rašomojo popieriaus pakas, šiuo 
metu prilaikąs atviras duris, bet jis pakėlė galvą nuo 
kriauklės, perbraukė šlapiomis rankomis per plaukus ir 
sutvarkė reikalą. Jis išsitraukė marškinius iš kelnių ir 
nusišluostė skvernais vietoj rankšluosčio. 

— Atleisk, - tarė Barbara, kai jis šluostėsi veidą. Va- 
landėlę šmėkštelėjo jo krūtinė. Daili, pamanė ji, plaukuo- 
ta, bet patraukliai, neprimena protėvių beždžionių. - Pa- 
mačiau tave savo automobilyje ir nepagalvojusi paleidau 
į darbą kumščius. 

— Štai ką reiškia geras parengimas, - tarė jis, paleis- 
damas ir susikišdamas marškinių skvernus. — Tai rodo, 
kokia jūs patyrusi. — Jis graudžiai šyptelėjo. — Ir koks aš 
nepatyręs. Dėl to jūs ir dirbate Skotland Jarde, o aš ne. 
Beje, kiek jums metų? Tikėjausi, kad atsiųs kokį pen- 
kiasdešimtmetį, mano viršininko amžiaus. 

— Trisdešimt treji. 

— Oho. Jūs turbūt baisiai sumani. 

Apsvarsčiusi savo permainingą karjerą Naujajame 
Skotland Jarde, Barbara nebūtų savęs pavadinusi suma- 

nia. Tik per pastaruosius trisdešimt mėnesių, kai dirba 
drauge su Linliu, ji pradėjo save šiek tiek vertinti. 

Peinas paėmė iš jos megztinį ir kelis kartus krestelė- 
jo norėdamas nupurtyti purvą. Užsitraukė jį per galvą, 
dar kartą perbraukė rankomis plaukus ir pasakė: 

— Na, ką gi. Dabar reikėtų pirmosios pagalbos vaisti- 
nėlės, ji kažkur čia... 

Jis pradėjo raustis užverstoje lentynoje po vieninteliu 
kambario langu. Ant grindų nukrito dantų šepetukas iš- 
byrėjusiais šeriais. 

— A, štai, — tarė Peinas ir ištraukė dulkėtą mėlyną skar- 
dinę, iš kurios paėmė pleistro ir užlipdė įdrėskimą vei- 
de. Nusišypsojo Barbarai. 

— Kiek laiko jūs ten? — paklausė. 

— Kur? 

— Naujajame Skotland Jarde. 

— Šešeri metai. 

Jis tyliai švilptelėjo. 

— Nieko sau. Sakot, jums trisdešimt treji? 

— Taip. 

— Kada tapote detektyve? 

— Dvidešimt ketverių. 

Jo antakiai pakilo. Pliaukštelėjo rankomis per kelnes, 
valydamasis dulkes. 

— Aš tik prieš tris savaites. Kai baigiau kursus. Bet 
jūs veikiausiai supratot? Na, kad aš žalias. Dėl to atsiti- 
kimo lauke ir rausimosi jūsų automobily. — Jis pasitaisė 
ant pečių megztinį. Barbara pastebėjo, kad jie irgi gra- 
žūs. —- Dvidešimt ketverių, - pakartojo jis šiek tiek susi- 
žavėjes ir pridūrė jai: - Man dvidešimt devyneri. Kaip 
manote, jau per vėlu? 

— Kam? 

— Patekti ten, kur jūs esat. Į Skotland Jardą. Tai mano 
galutinis tikslas. - Bato nosimi jis vaikėziškai krapštė at- 
šokusį linoleumą. - Na, kai būsiu tinkamas, nes dabar aiš- 
ku, kad netinku. 

Barbara nelabai žinojo, kaip jam pasakyti, kad jos dar- 
bas su šlove paprastai neturi nieko bendro. Todėl tepa- 
sakė: 

— Sakai, dar tik trys savaitės esi detektyvas? Čia tavo 
pirmoji byla? - Ir kai jo bato nosis dar giliau įlindo po 
atšokusiu linoleumu, suprato, koks atsakymas. 

— Seržantas Stenlis truputį suirzęs, kad tyrimui vado- 
vauti paskirtas kažkas iš Londono. Jis čia su manim lau- 
kė iki pusės devynių, paskui išsinešdino. Pasakė, galite 
Jį susirasti namie, jei nuspręsite, kad šįvakar jums jo kam 
nors reikia. 

— Patekau į spūstį, - paaiškino Barbara. 

— Aš laukiau iki penkiolika dešimtos, paskui pamaniau, 
kad jūs galbūt nuvažiavot į Eimsfordą, mūsų kriminali- 
nio skyriaus valdybą. Todėl ruošiausi pats ten važiuoti. 
Tada ir atvykot. Pamačiau jus sėlinant aplink pastatą ir 
pamaniau, kad ketinat įsilaužti. 

— Kur buvai? Viduje? 

Jis patrynė sprandą ir nusijuokė nuleisdamas iš sumi- 
šimo galvą. 

— Tiesą sakant, šlapinausi, — tarė jis. - Už pašiūrės ana- 
pus automobilių aikštelės. Išėjau laukan, ketindamas va- 
žiuoti į Eimsfordą, ir nusprendžiau, kad lengviau nusi- 
šlapinti į piktžoles, negu iš naujo atrakinti ir vėl užrakin- 
ti nuovadą. Aš net jūsų automobilio negirdėjau. Na, ir gvė- 
ra. Einam. Štai čia. 

Jis pasuko į pastato priekį, į skurdžiai apstatytą kabi- 
netą: rašomasis stalas, kartotekų spintelės ir smulkūs 
vietovės žemėlapiai ant sienų. Viename kampe stovėjo 
ftilodendras dulkėtais lapais, o iš jo vazono kyšojo ranka 
rašytas skelbimas: Nepilkite kavos tirščių 17 nemeskite 
nuorūkų. Aš tikras. 

Be abejo, kandžiai pamanė Barbara. Atrodė apgailėti- 
nai kaip ir dauguma jos pačios bandytų auginti kambari- 
nių augalų. 

— Kodėl mes susitikome čia, o ne Eimsforde? - paklau- 
sė ji. 

— Seržantas Stenlis, - paaiškino Robinas, — manė, kad 
jūs galbūt norėsite pirmiausia pamatyti nusikaltimo vie- 
tą. Rytą, žinoma. Kad susivoktumėt. Nuo čia tik penkio- 
lika minučių kelio. Eimsfordas dar už aštuoniolikos my- 
lių į pietus. 

Barbara žinojo, ką reiškia dar aštuoniolika mylių kai- 
mo keliu: papildomai važiuoti geras trisdešimt minučių. 
Būtų sveikinusi seržanto Stenlio įžvalgumą, jei neabejo- 
jusi jo ketinimais. Nors iš tiesų labai nemėgo tokių daly- 
kų, ryžtingai pasakė: 

— Norėsiu stebėti ir skrodimą. Kada jis numatytas? 

— Rytoj rytą. - Peinas išsitraukė po pažastim pasikiš- 
tą rudų aplankų krūvą, atsineštą iš automobilio. - Teks 
keltis su pirmaisiais gaidžiais, jei norėsime pirmiausia 
apžiūrėti nusikaltimo vietą. Beje, turime šiokios tokios 
pirminės medžiagos. - Jis padavė jai aplankus. 

Barbara peržiūrėjo medžiagą. Ją sudarė antras nusi- 
kaltimo vietos nuotraukų komplektas, dar vienas poros, 
radusios lavoną, apklausos egzempliorius, detalios nuo- 
traukos iš lavoninės, smulkmeniškas lavono aprašymas 
(ūgis, svoris, apgamai, randai ir t. t.) bei rentgeno nuo- 

traukų komplektas. Ataskaitoje dar buvo parašyta, kad 
paimtas kraujas toksikologinei analizei. 

— Mūsų žmogus būtų padaręs skrodimą, - tarė Pei- 
nas, — bet Vidaus reikalų ministerija liepė palaukti, kol 
jūs atvyksite. 

— Drabužių prie lavono nerasta? — paklausė Barbara. — 
Neabejoju, kad kriminalinis skyrius kruopščiai apieškojo 
vietovę. 

— Nė siūlelio, - atsakė jis. - Sekmadienio naktį moti- 
na smulkiai nupasakojo mums, ką mergaitė vilkėjo tuo 
metu, kai ją paskutinį kartą matė. Mes paskelbėm paieš- 
ką, bet kol kas nieko nerasta. Motina sakė... - Čia Jis pri- 
ėjo prie jos ir pervertė kelis ataskaitos puslapius, atsirė- 
męs užpakaliu į stalo kraštą. - Motina sakė, kad kai ją 
pagrobė, buvusi su akiniais ir nešusis vadovėlius su mo- 
kyklos - Šventos Bernadetos - emblema, atspausdinta jų 
viduje. Turėjusi su savim ir fleitą. Ši informacija, kaip ir 
visa kita, perduota toliau. O mes išsiaiškinome štai ką. — 
Jis pervertė dar kelis puslapius, ieškodamas, ko reikia. — 
Žinome, kad kūnas išbuvo vandenyje dvylika valandų. Ir 
dar žinome, kad prieš mirtį ji buvo kažkur šalia didelės 
mašinos. 

— Iš kur sužinojot? 

Peinas paaiškino. Pirmoji išvada padaryta sugavus 
vaiko plaukuose leisgyvę blusą: padėta po laikrodžio 
stiklu, blusa po maudynės Keneto ir Eivono kanalo van- 
deny atsigavo praėjus valandai ir penkiolikai minučių; 
beveik tiksliai tiek laiko reikia, kad šis vabzdys atgytų 
dvylika valandų išbuvęs nepalankioje skystoje terpėje. 
Antroji išvada padaryta radus vaiko panagėse nebūdin- 
gos medžiagos. 

— Kokios? — paklausė Barbara. 

Vieno iš naftos junginių: kažkurio cikloalkano distilia- 
to su parafinine rūgštimi ir ličio hidroksidu, be kitų dau- 
giaskiemenių sudėtinių dalių. 

— Juo tepa sunkiąsias mašinas, - pasakė jis. 

— Šarlotės Bouven panagėse? 

— Taip, - atsakė jis. Vartojamas traktoriams, kombai- 
nams ir panašioms mašinoms tepti, paaiškino. Parodė 
pleistru suklijuotus į vieną detalius vietovės žemėlapius 
ant sienų ir kalbėjo toliau: - Grafystėje šimtai ūkių —- ar- 
timiausioje apylinkėje dešimtys, —- bet mes padalijom vi- 
są plotą į kvadratus ir, padedami Solsberio, Malboro ir 
Svindono policijos, visus stropiai patikrinsim ieškodami 
įrodymų, ar kur nebuvo laikomas vaikas. Tai pasiūlė ser- 
žantas Stenlis. Vakar grupė pradėjo darbą, ir jei pasiseks... 
Kas žino, ką jie gali aptikti? Nors tikriausiai viskas truks 
be galo. 

Barbarai pasirodė, kad jo balse girdėti abejonė dėl ser- 
žanto sumanymo, todėl paklausė: 

— Tu tam planui nepritari? 

— Juodas darbas, tas tiesa, bet jį reikia padaryti. Tik- 
tai... — Jis nuėjo prie žemėlapio. 

— Kas tiktai? 

— Nežinau. Tiesiog kai kas atėjo į galvą. 

— (Gal ir man pasakytum? 

Jis dirstelėjo į ją aiškiai dvejodamas. Ji suprato, ką jis 
mano: šį vakarą jau kartą parodė nesąs šviesaus proto, 
abejoja, ar vėl verta rizikuoti. 

— Išmesk iš galvos automobilių aikštelę, konstebli, — 
tarė ji. - Mes abu sutrikom. Ką sumanei? 

— Gerai, - nusileido jis. - Nors gal nieko iš to nebus. — 
Kalbėdamas rodė žemėlapyje. - Koute stovi srutų per- 
dirbimo įmonė. Į Kaeno kalvą kanalo vandenį užkelia 

dvidešimt devyni šliuzai. Jie netoli Divaizo. Štai čia, ne- 
toli Oro, štai čia ir čia, netoli Vuton Riverso stovi van- 
dens saugyklų siurbliai - tai Vėjo varomi siurbliai. 

— Matau. Ką tuo nori pasakyti? — paklausė Heivers. 

Pakėlęs ranką, jis vėl atkreipė jos dėmesį į vietovę. 

— Turime furgonų parkų. Provinderyje, Viltone, Blek- 
lende, Vutone stovi malūnai — vėjiniai, kaip ir siurbliai. 
Hani gatvėje įsikūrusi lentpjūvė. O kur dar prieplaukos, 
kuriose Žmonės nuomojasi katerius, kai nori paplaukioti 
kanalu. - Jis atsisuko ; ją. 

— Nori pasakyti, kad tepalas mergaitės panagėse gali 
būti ir iš tų vietų? Kad ji galėjo būti ten laikoma? Nebū- 
tinai sodyboje? 

Atrodė, jis gailisi prasitaręs. 

— Aš taip manau, pone. — Užsikirto sulig paskutiniu žo- 
džiu, vyptelėjo ir pasitaisė: — Atleiskite, ponia... ak, ser- 
žante... viršininke. 

Pavadinta viršininke, Barbara pasijuto keistai. Pagar- 
ba buvo maloni, bet jos oficialumas trikdė. 

— Gali vadinti Barbara, - tarė ji ir susidomėjo žemėla- 
piu, nebepaisydama jaunatviško konsteblio sumišimo. 

— Kalbame apie sunkiąsias mašinas, kurių galima ras- 
ti visose tose vietose, - tarė Peinas. 

— Bet seržantas Stenlis neliepė savo vyrams apžiūrėti 
tų vietų? 

— Seržantas Stenlis... - Peinas vėl dvejojo. Kaukšte- 
lėjo dantimis, lyg bijotų atvirai kalbėti. 

— Ką jis? 

— Na, čia kaip su mišku ir medžiais. Jis išgirdo „ašių 
tepalas“, tai reiškia ašis, tai reiškia ratus, tai reiškia ma- 
šinas, tai reiškia ūkius. — Peinas ištiesino užsirietusį že- 

mėlapio kampą ir prisegė smeigtuku. Jis taip stropiai tai 
darė, kad Barbara suprato, kaip jam nesmagu kalbėti. — 
Po velnių, jis tikriausiai teisus. Jo patirtis skaičiuojama 
dešimtmečiais, o aš dar visiškai žalias, jei ne blogiau. Kaip 
jūs pati pastebėjot. Vis dėlto pamaniau... - Ištiesinęs že- 
mėlapį, jis sklandžiai perėjo prie kito darbo - apžiūrinėti 
savo kojas. 

— Labai gera mintis, Robinai. Reikės patikrinti ir vi- 
sas kitas vietas. Ir bus geriau, kad seržantui pasiūlysiu 
aš, o ne tu. Tau dar reikės su juo dirbti, kai ši byla bus 
baigta. 

Jis pakėlė galvą. Atrodė, jaučia dėkingumą ir paleng- 
vėjimą. Barbara nebeprisiminė, ką reiškia būti naujoku 
1r karštai trokšti sėkmės. Konsteblis jai patiko, pasiju- 
to, lyg būtų jo sesuo. Atrodo, guvaus proto ir mielas. Jei 
įveiks varžymąsi, iš tiesų gali tapti geru detektyvu. 

— Gal dar ką nori pasakyti? — paklausė ji. - Jei ne, man 
reikia keliauti į savo būstą. Turiu paskambinti Londonan 
1r pasižiūrėti, kas tenai dedasi. 

— Taip, jūsų būstas, —- pakartojo jis. - Ką gi. Taip. 

Ji laukė, kad jis papasakotų, kur Eimsfordo kriminali- 
nis skyrius jai surado pastogę, bet jis aiškiai nenorėjo 
sakyti. Pamindžikavo, paskui išsitraukė iš kišenės auto- 
mobilio raktus ir ėmė sukioti rankoje. 

— Nepatogu, - išstenėjo. 

— Nera kur apsistoti? 

— Yra. Yra. Tiktai... Matot, mes manėm, kad jūs vy- 
resnė. 

— Ir ką? Kur mane apnakvindinsite? Senelių pen- 
sione? 

— Ne, - atsakė jis. - Mano namuose. 

— Tavo? 

Jis prapliupo aiškinti, kad drauge gyvena jo motina, 
kad jie priiminėja nakvoti turistus ir pusryčius duoda, kad 
namai įtraukti į Automobilių asociacijos vadovą, kad Bar- 
bara turės atskirą vonios kambarį, - na, tiesą sakant, du- 
šą, bet gal ji nesibjauri dušais, - kad Vuton Krose tikro 
viešbučio nera, kad „Karaliaus Alfredo herbo“ antrame 
aukšte nuomojami keturi kambariai, jei ji mieliau... Juk 
jai tik trisdešimt treji ir jei ji mananti, kad nepadoru jam 
1 jai... Vienuose namuose... 

Iš „Karaliaus Alfredo herbo“ tebesklido triukšminga 
kaip ciklonas muzika — „Geltonas povandeninis laivas“ su 
savotišku aidu, atsirandančiu garsui atsimušus į siauras 
kaimo gatveles. Iš grupės skleidžiamų garsų neatrodė, 
kad jie išsikvėpė. 

— Į kurią pusę tavo namai? - paklausė Barbara Robiną 
Peiną. —- Turiu galvoje, nuo baro. 

— Kitame miestelio gale. 

— Sutarta, - atsakė ji. 


-u-— 


Ivė Bouven, įėjusi į Šarlotės kambarį, nedegė švie- 
sos. Iš įpročio. Grįžusi iš Bendruomenių rūmų, paprastai 
gerokai po vidurnakčio, ji visuomet užsukdavo pas duk- 
terį. Iš pareigos. Motinos užeina pas vaikus, grįžusios 
vėlai, kai vaikai seniai miega. Ivė buvo motina, Šarlotė 
buvo vaikas. Todėl Ivė užeidavo pas Šarlotę. Paprastai 
nepastebimai praverdavo miegamojo duris. Jei reikia, pa- 
taisydavo antklodę. Pakeldavo nuo grindų minkštą Ponią 
Spyglienę ir padėdavo prie Šarlotės ežių rinkinio. Patik- 
rindavo, ar Šarlotės žadintuvas nustatytas reikiamai va- 
landai. Paskui išeidavo. 

Tačiau ji nežiūrėdavo į dukrą, galvodama apie jos kū- 
dikystę, jos vaikystę, kurią netrukus išaugsianti, artė- 
jančią paauglystę ir būsimą brandų moteriškumą. Nesi- 
žavėdavo permainomis, laiko padarytomis jos vaikui. Ne- 
mąstydavo apie kartu praėjusį gyvenimą. Nekurdavo fan- 
tazijų apie jų ateitį. Apie savo ateitį kurdavo. Apie savo 
ateitį Ji ne tik fantazuodavo. Ji dirbo, intrigavo, planavo, 
kūrė, manipuliavo, kovojo, gynė, smerkė. Bet Šarlotės 
ateitis... Sakydavo sau, kad Šarlotės ateitis Šarlotės ran- 
kose. 

Tamsoje Ivė perėjo kambarį. Tuščios lovytės galvūga- 
ly ant languotų pagalvių kalno buvo jaukiai įsitaisiusi Po- 
nia Spyglienė; Ivė išsiblaškiusi paėmė minkštą žaisliuką 
1r perbraukė pirštais tankų šiurkštų kailį. Atsisėdo ant 
lovos. Paskui atsigulė ant pagalvių, apkabinusi ponią 
Spyglienę. Galvojo. 

Nereikėjo jai gimdyti. Suprato tą akimirką, kai gydy- 
toja pasakė: „O, kokia žavi mažulytė!“ — 1r padėjo jai ant 
pilvo kruviną šiltą besiraitantį daiktą, slopiai kuždėda- 
ma: „Aš puikiai žinau, ką jauti šią valandėlę, Ive. Pati tris 
auginu“. Visa gimdykla - regis, ten buvo šimtai moterų, - 
kaip ir derėjo tokia proga, šnibždėjosi apie šios akimir- 
kos grožį, apie gimimo stebuklą, apie palaimą pagimdyti 
sveikutėlį, gražų, garsiai verkiantį kūdikį. Puikus, ste- 
buklingas, bauginąs, nuostabus, neįtikėtinas, stulbinamas, 
nepaprastas. Ivei dar nė karto neteko vos per penkias 
minutes išgirsti šitiek būdvardžių apibūdinti įvykiui, ku- 
ris dvidešimt aštuonias kančių valandas kaip replėmis plė- 
šė jos kūną, ir dabar ji norėjo tik ramybės, tylos, o la- 
biausiai — vienatvės. 

Norėjo pasakyti: „Pasiimkit ją, nuimkit nuo manęs“. 
Jautė, kaip ją kunkuliuodama apleidžia savitvarda, užtat 

vos neišsprūdo ir šie žodžiai. Jie veržėsi nuo jos pirštų 
galiukų prie lūpų. Tačiau tokia moteris kaip ji net kriti- 
nėje situacijoje neužmiršo, kaip svarbu įvaizdis. Todėl pa- 
lietė pirštais neplautą Žviegiančios naujagimės galvą, pas- 
kui petukus ir akinamai nusišypsojo publikai. Kad kai at- 
eis laikas ir laikraščiai ims stropiai šniukštinėti jos pra- 
eitį, ieškodami kokio negražaus poelgio, kuris sutrukdy- 
tų jai ateiti į valdžią, nė vienas, matęs Šarlotės gimimą, 
negalėtų jai nieko prikišti. 

Sužinojusi, kad laukiasi, ji svarstė, ar nepasidarius 
aborto. Suspausta tarp Beikerlu traukinio keleivių, per- 
skaitė stačiakampį skelbimą virš vieno lango — 
LAMBETO MOTERŲ SVEIKATOS CENTRAS. JŪS 
GALITE RINKTIS - ir susimąstė, ar nevertėtų mikliai 
nuvažiuoti į pietų Londoną ir atsikratyti amžinų sunku- 
mų, kurie jai gresia dėl nėštumo. Pamanė susitarsianti 
dėl operacijos netikra pavarde. Svarstė, gal pakeisti iš- 
vaizdą 1r tokia proga kalbėti su akcentu. Tačiau atmetė 
tokias mintis kaip isteriškas moters, kuriai įsiaudrinę hor- 
monai, fantazijas. Jokių skubotų sprendimų, tarė sau. Ap- 
galvok visas galimybes ir pažiūrėk, kur veda kiekvienas 
kelias. 

Viską apgalvojusi, suprato, kad vienintelė saugi išei- 
tis —- gimdyti ir auginti vaiką. Abortas baisiai lengvai ją 
demaskuotų vėliau, kai ims vaizduoti visą gyvenimą bu- 
vusi šeimos šalininkė. Aišku, galima atiduoti vaiką įvai- 
kinti, bet tik ne tada, jei ketini kurti Dirbančios Motinos, 
Kaip Daugelis Jūsų įvaizdį parlamentinėse kampanijose, 
kurios bus jos ateities dalis, pasiryžo ji. Kartais persilei- 
džiama, bet buvo sveika kaip mulas ir visos jos kūno da- 
lys puikiai veikė. Be to, dėl persileidimo praeityje visa- 
da gali kilti nereikalingų dvejonių ateityje: ar ji - nete- 

kėjusi motina - ko nors nesigriebė, kad prieš laiką pa- 
gimdytų? Gal kaip nors nepastebimai kenkė savo kūnui? 
Ar nereikėtų patikrinti, gal vartojo narkotikus ar girtuok- 
liavo? O dvejonė politikoje pražūtinga. 

Iš pat pradžių ketino nuo visų nuslėpti, kas tėvas, 
nuo paties tėvo irgi. Tačiau praėjus penkiems mėne- 
siams po Blekpulo, netikėtai susitiko Denį Lakstfordą, 
1r tas planas žlugo. Jis buvo ne kvailys. Centriniame Par- 
lamento vestibiulyje pamačiusi, kaip Laksfordas nužvel- 
gė jos kūną ir pasižiūrėjo į veidą, suprato, kokią jis pa- 
darė išvadą. Atsiprašė parlamentarą, kurio nuomonę 
„Telegraph“ pavedimu norėjo sužinoti. Nuėjo į Narių sa- 
le, o kai rašė pranešimą kitam parlamentarui, ruošda- 
masi palikti jo dėžutėje, jai prie šono atsirado Lakstor- 
das. „Mums reikia išgerti kavos“, - tarė jis, o ji atkirto: 
„Nemanau“. Jis paėmė jai už alkūnės. Ji ramiai pasakė: 
„Gal tu dar ir skelbimus išspausdinsi, Deni?“ Nė ne- 
dirstelėjęs į aplink knibždėte knibždančius žmones — 
pradedant turistais ir baigiant taktikais, - jis paleido jos 
ranką. „Apgailestauju“, —- pasakė. „Nė kiek dėl to ne- 
abejoju“, — atšovė ji. 

Neslėpė nuo jo, kad jam geriau nesimaišyti jųdviejų 
vaiko gyvenime. Išskyrus vienintelį skambutį praėjus mė- 
nesiui po gimdymo, kai jis bandė nesėkmingai aptarti su 
ja „finansinę paramą“ Šarlotei, nedrįso joms įkyrėti. Ji 
keletą kartų manė, kad gali. Pirmą kartą - kai ji iškėlė 
savo kandidatūrą į Parlamentą. Paskui - kai netrukus po 
to ištekėjo. Kai jis nieko nepadarė, o metai bėgo, ji pa- 
manė esanti laisva. 

Bet nuo praeities nepabėgsi, pripažino Ivė tamsiame 
Šarlotės kambaryje. Ir dar kartą be žodžių papAžulo tie- 
są: nereikėjo jai gimdyti šito vaiko. 

Apsivertė ant šono. Pasikišo po smakru Ponią Spyg- 
lienę. Parietė kojas ir įkvėpė. Žaisliukas silpnai trenkė 
žemės riešutų kremu. Kurį Ivė buvo šimtą tūkstančių 
kartų uždraudusi Šarlotei valgyti miegamajame. Negi Šar- 
lotė vėl jos nepaklausė? Negi ji išterliojo žaislą — brangų 
pirkinį iš „Selfridge“, - tyčia nepaklusdama motinos no- 
rams? Ivė palenkė galvą prie ežio, įsikniaubė į stangrų 
kailį ir kelis kartus greit ir įtariai patraukė nosim. Ežys 
iš tiesų kvepėjo... 

— Ive! - kambarį perkirto jo skubūs žingsniai. Ivė pa- 
juto ranką ant peties. - Nereikia, - tarė jis. - Tik ne ši- 
taip. Ne viena. — Paskui vyras pabandė atgręžti ją lovoje. 
Ji įsitempė, ir jis pasakė: — Leisk tau padėti, Ive. 

Ji buvo dėkinga tamsai ir ežiui, kurio kailiuke galėjo 
paslėpti veidą. 

— Maniau, kad miegi, - tarė ji. 

Pajuto, kaip įdubo lova, kai jis atsisėdo šalia. Pusiau- 
gulom atsisėdo 1r išsilenkė taip, kad apglobtų jos kūną. 
Apkabino ją. 

— Atleisk. — Kalbėjo tyliai, ji juto, kaip kvėpuoja jai į 
sprandą. 

— Už ką? 

— Už ištižimą. — Girdėjo jo balse įtampą. Ieškojo ir ne- 
rado žodžių, kuriais galėtų pasakyti, kad nereikia jos guos- 
ti, ypač kai jam pačiam taip sunku. Jis kalbėjo toliau: — 
Aš buvau nepasiruošęs. Nemaniau, kad šitaip baigsis. Šar- 
lei. - Suspaudė jos ranką, gniaužiančią ežio kailiuką. - Jė- 
zau, Ive. Vien jos vardą tardamas, jaučiuosi, lyg krisčiau 
į bedugnę. 

— Tu ją mylėjai, - sušnibždėjo Ivė. 

— Negaliu net įsivaizduoti, kaip tau padėti. 

Ji padovanojo jam tiesą. 

— Niekas niekuo negali man padėti, Aleksai. 

Jis prispaudė lūpas jai prie pakaušio. Jo ranka suspau- 
dė jos taip smarkiai, kad jai net krumpliai pamėlynavo, ir 
ji įsikirto dantimis į ežį, kad nesuriktų. 

— Turi liautis, — tarė jis. — Kaltini save. Nekaltink. El- 
geisi, kaip tau atrodė geriausia. Nežinojai, kas atsitiks. 
Negalėjai žinoti. Ir aš elgiausi taip pat. Pritariau. Jokios 
policijos. Todėl jei reikia kaltųjų, kalti mes abu. Neleisiu 
tau vienai nešti šios naštos. Po velnių. - Tariant „velnių“ 
jo balsas sudrebėjo. 

Išgirdusi drebulį, ji susimąstė, kaip jis susidoros su 
tuo, kas dar prieš akis. Suprato, kad jam nieku gyvu ne- 
galima susitikti su reporteriais. Tie kaipmat išsiaiškins, 
kad ji nepranešė policijai, kai dingo Šarlotė, o numetus 
jiems tokį kaulą, grauš jį, kol prisikas iki smegenų: kodėl 
ji nenorėjo, kad policija žinotų. Vienas dalykas, jei klau- 
sinės ją. Ji įprato su jais kariauti, ir net jei pritrūks įgū- 
džių įtikinamai meluoti, vis dėlto yra aukos motina, taigi 
jei nenorės atsakinėti į klausimus, kuriuos iš gatvės šū- 
kauja žurnalistai, niekas nemanys, kad jų vengia. Tačiau 
Aleksas — visiškai kas kita. 

Įsivaizdavo jį riejantis su tuzinu reporterių, apiberian- 
čių jį tolyn labyn provokuojamais klausimais. Įsivaizda- 
vo, kaip jis įdūksta, nebesitvardo ir pagaliau iškloja jų 
taip trokštamą istoriją. „Pasakysiu jums, kodėl mes ne- 
skambinom tai velnio policijai“, - sukrioks jis. Ir užuot 
sumanęs kokią gudrybę, išrėš tiesą. Prieš savo norą. Pra- 
dės daugmaž tokiu sakiniu: „Nepaskambinom policijai dėl 
tokių pašlemėkų kaip jūs, patenkinti?“ Jie, žinoma, pa- 
klaus, ką jis turi omeny. „Jūsų žūtbūtinį poreikį sukurpti 
velnio straipsnį“. — „Tai jūs bandėt išsukti ponią Bouven? 
Kodėl? Koks straipsnis? Ar ji turi ką slėpti?“ — „Ne! Ne!“ 

Ir prasidės - kiekvienas klausimas lyg vis labiau veržianti 
kilpa, kol spąstuose atsiduria faktai. Visko jis jiems ne- 
pasakys. Bet pasakys pakankamai. Taigi būtinas — lemia- 
mas - dalykas neleisti jam kalbėtis su žurnalistais. 

Ivė nusprendė, kad jam vėl reikia raminamųjų. Gal 
net dviejų tablečių, kad miegotų kiaurą naktį. Miegas 
būtinas kaip tyla. Be miego gresia pavojus netekti sa- 
vitvardos. Ji bandė atsikelti pasiremdama alkūne. Paė- 
mė jo ranką, glustelėjo prie savo skruosto 1r padėjo ant 
lovos. 

— Kur... 

— Einu tablečių, kurias davė gydytojas. 

— Dar ne, - tarė jis. 

— Išsekimas mums nepadės. 

— Bet tabletės tik tam kartui. Turi tai žinoti. 

Ji kaipmat pajuto pavojų. Pabandė jo veide įžvelgti, ką 
norėjęs pasakyti, bet ją apsaugojusi tamsa patikimai ap- 
saugojo IF jį. 

Jis atsisėdo. Valandėlę spoksojo į savo ilgas kojas, re- 
gis, mėgindamas susikaupti. Pagaliau prisitraukė ją ar- 
tyn. Apkabino ir pasakė jai į galvą: 

— Ive, paklausyk manęs. Tu čia saugi. Supranti? Su 
manimi tu visiškai ir galutinai saugi. 

Saugi, pamanė ji. 

— Čia, šitame kambaryje, gali nebesitvardyti. Nejau- 
čiu, ką tu jauti - negaliu, nesu jos motina, nedrįsčiau ti- 
kėtis suprasti, ką tokią valandėlę jaučia motina, - bet aš 
ją mylėjau, Ive. Aš... - Jis nutilo. Ji išgirdo, kaip nurijo 
seilę, stengdamasis įveikti savo sielvartą. - Jei ir toliau 
gersi tabletes, tik nustumsi sielvartą. Tą tu ir darei, tei- 
sybė? O darei dėl to, kad aš palūžau. Del to, ką pasakiau 
aną vakarą, esą iš tiesų tu čia negyveni ir visiškai nepa- 

žįsti Šarlės. Dieve, kaip gailiuosi tai pasakęs. Tiesiog pa- 
mečiau galvą. Bet noriu, kad žinotum, jog aš čia esu da- 
bar, su tavimi. Čia vieta, kur gali duoti valią sielvartui. 

Ir jis laukė. Ji žinojo, ką turi daryti: atsisukti į jį, mal- 
dauti, kad ją guostų, pateikti įtikimą sielvarto įrodymą. 
Žodžiu, išlįsti iš savo kiauto ir parodyti sielvartaujanti, — 
Jei ne žodžiais, tai darbais. 

— Jausk tai, ką reikia jausti, - šnibždėjo jis. - Aš čia, 
su tavimi. 

Ji laužė galvą, kaip išsisukti. Kai sugalvojo, nunėrė 
smakrą ir prisivertė suglebti. 

— Negaliu, - garsiai įkvėpė ji. - Tiek visko viduje pri- 
sikaupė, Aleksai. 

— Nieko nuostabaus. Gali po truputį. Mes turim visą 
naktį. 

— Nepaleisi manęs iš glėbio? 

— Kas čia per klausimas? 

Ji buvo jo glėby. Pati jį apkabino. Pasakė jam į petį: 

— Mąsčiau, kad mirti turėjau aš. Ne Šarlotė. Aš. 

— Tai įprasta. Tu jos motina. 

Jis ją sūpavo. Ji atsuko galvą į jį. 

— Mano siela nebegyva. Koks skirtumas, jei mirs ir 
kūnas? 

— Aš žinau, koks tai jausmas. Suprantu. 

Jis glostė jai plaukus. Uždėjo ranką ant sprando. Ji pa- 
kėlė galvą. 

— Aleksai, apkabink stipriau. Neleisk man palūžti. 

— Neleisiu. 

— Pasilik čia. 

— Visada. Tu tai žinai. 

— Prašau. 

— Taip. 

— Pabūk su manim. 

— Pabūsiu. 

Atrodė logiška pokalbio pabaiga, kad jų lūpos susitiko. 
Visa kita buvo lengva. 


— Taigi jie padalijo grafystę į kvadratus, - aname laido 
gale šnekėjo Heivers. - Vietinis seržantas - Stenlis - pa- 
siuntė konsteblius tikrinti visų ūkių. Bet Peinas mano... 

— Peinas? — paklausė Linlis. 

— Konsteblis Peinas. Jis mane pasitiko Vuton Kroso 
stotyje. Dirba Eimsfordo policijos nuovadoje. 

— A, Peinas. 

— Jis mano, kad žemės ūkio mašinų per maža. Jis sa- 
ko, tepalas jos panagėse gali būti iš kitur. Šliuzų palei 
kanalą, lentpjūvės, malūno, furgono, prieplaukos. Manau, 
jis teisus. 

Linlis susimąstęs paėmė magnetofoną, kuris gulėjo ant 
rašomojo stalo tarp kitų motinos perduotų Šarlotės Bou- 
ven nuotraukų, Čelsyje Sent Džeimso jam įduoto voko 
turinio, Hiljerio surinktų nuotraukų ir pranešimų bei jo 
paties ranka pakeverzotos Sent Džeimso pasakojimo rū- 
sio virtuvėje santraukos. Buvo be trijų minučių dešimt, 
jis baigė gerti puodelį drungnos kavos, kai iš savo būsto 
Viltšyre paskambino Heivers, glaustai pranešė: „Įsikū- 
riau privačiai. Nakvynė ir pusryčiai. „Vieversio lizdely- 
je“, pone“, - ir taip pat trumpai išpyškino telefono nu- 
merį, o paskui pradėjo pasakoti surinktus faktus. Jis kai 
ką užsirašė. Pasižymėjo ašies tepalą, blusą, kiek laiko apy- 
tikriai kūnas išbuvo vandenyje ir sudarinėjo vietovių nuo 
Vuton Kroso iki Divaizo sąrašą, kai jos protestas dėl ser- 

žanto Stenlio tyrimų ribotumo priminė jam kažką, jau gir- 
dėtą tą vakarą. 

— Luktelėkit, seržante, - tarė jis ir paspaudė magne- 
tofono mygtuką, kad dar kartą išgirstų Šarlotės Bouven 
balsą. 

— Čitai, — pasakė vaikas. - Šitas vyriškis sako, kad tu 
gali mane išvaduoti. Jis sako, kad turi visiems papasakoti 
kažkokią istoriją. Jis sako... 

— Čia mergaitė? — paklausė Heivers aname laido gale. 

— Palaukit, - tarė Linlis. Pasuko juostą pirmyn. Bal- 
sas valandėlę virto burunduko čiauškėjimu. Jis sulėtino 
greitį. Balsas kalbėjo toliau:... tualeto nera. Užtat bilna 
plytų. Gegužės medis. 

Linlis išjungė magnetofoną. 

— Girdėjot? — paklausė jis. - Atrodo, ji kalba apie tą vie- 
tą, kurioje laikoma. 

— Ji kalbėjo apie plytas ir gegužės medį? Taip. Supra- 
tau. Kad ir ką tai reikštų. — Fone pasigirdo vyro balsas. 
Linlis išgirdo, kaip Heivers pridengė mikrofoną. Paskui 
ji vėl prašneko, tik balsas buvo pasikeitęs. - Pone? Robi- 
nas mano, kad iš plytų ir gegužės medžio maždaug aiš- 
ku, kur eiti. 

— Robinas? 

— Robinas Peinas. Viltšyro konsteblis. Aš apsistojusi 
pas jo mamą. „Vieversio lizdelyje“. Jau sakiau. Jį laiko jo 
mama. 

— A... 

— Miestely nėra viešbučio, Eimsfordas už aštuonioli- 
kos mylių, o nusikaltimo vieta čia, tai pamaniau... 

— Seržante, jūsų logika nepriekaištinga. 

— Gerai. Taip. Teisingai, - atsakė ji ir toliau pasakojo, 
ką numačiusi veikti kitą dieną. Nusikaltimo vieta - pir- 

ma, skrodimas — antra, susitikimas su seržantu Stenliu — 
trečia. 

— Bent kiek pašniukštinėkite ir Solsberyje, — tarė Lin- 
lis. Papasakojo apie Elisterą Harvį, jo priešiškumą Ivei 
Bouven, jo dalyvavimą Blekpulo konferencijoje prieš vie- 
nuolika metų ir jo nenorą statyti kalėjimo savo rinkimi- 
nėje apygardoje. - Harvis — pirmas tiesioginis ryšys tarp 
torių konferencijos ir Viltšyro, — baigė Linlis. - Galbūt per 
daug krintantis į akis, bet patikrinti reikia. 

— Supratau, - tarė Heivers. Sumurmėjo: „Harvis... 
Solsberis“, 17 Linlis įsivaizdavo, kaip ji keverzoja savo 
užrašų knygelėje. Jos ne tokia kaip Nkatos, o kartoniniu 
viršeliu, lapų kampučiai užsirietę tarsi žiedlapiai. Kar- 
tais jam atrodydavo, kad toji moteriškė gyvena praėju- 
siame šimtmetyje. 

— Mobilųjį telefoną pasiėmėt, seržante? —- maloniai pa- 
sitikslino. 

— Tegu juos velniai, — taip pat maloniai atsiliepė ji. — 
Nekenčiu tų bjaurybių. Kaip ėjosi su Saimonu? 

Linlis išsisuko išklodamas visus faktus iš savo san- 
traukos 1r baigė taip: 

— Jis rado ant magnetofono piršto atspaudą. Baterijų 
skyrelyje, todėl mano, kad tikras, o ne tyčia paliktas. 
S0O4 tikrina, bet jei ištrauks kokią pavardę ir paaiškės, 
kad vaiką pagrobė recidyvistas, neabejoju, kad jį bus pa- 
samdę. 

— Ir galėsim grįžti prie Harvio. 

— Ar tuzino kitų. Muzikos mokytojo. Vudvordų. Stou- 
no. Laksfordo. Bouven. Nkata visus tikrina. 

— O kaip Saimonas? — paklausė Heivers. - Ar ten vis- 
kas gerai klojosi, inspektoriau? 

— Puikiai, - atsakė Linlis. - Geriau nė būti negali. 

Pokalbį baigė melu. Vienu mauku išgėrė likusią ka- 
vą - jau kambario temperatūros —- ir išmetė tuščią puo- 
delį į šiukšlių dėžę. Dešimt minučių išvengė minčių apie 
savo pokalbį su Sent Džeimsu, Helena ir Debora, nes per 
tą laiką dar kartą perskaitė Viltšyro policijos ataskaitą. 
Po to prirašė kelias eilutes prie savo pastabų. Sudėjo by- 
los medžiagą į atskirus tvarkingus aplankus. Tada prisi- 
pažino, kad daugiau negali vengti minties apie tai, kas 
atsitiko Čelsyje. 

Todėl išėjo. Pasakė sau, kad šios dienos darbas baig- 
tas. Jis pavargo. Reikia prablaivyti galvą. Norėjosi vis- 
kio. Turi naują vokišką kompaktinį diską, kurio dar ne- 
klausė, ir krūvą komercinių laiškų iš šeimos dvaro Korn- 
valyje, kurių dar neatplėšė. Reikia važiuoti namo. 

Bet kuo arčiau Itono Terasos, tuo aiškiau suprato, kad 
turi važiuoti į Onslou aikštę. Atsispyrė tam norui, karto- 
damas sau, kad iš pat pradžių buvo teisus. Bet automobi- 
lis, regis, savavališkai, nepaisydamas jo pasiryžimo va- 
žiuoti namo, išgerti viskio ir nuraminti įsišėlusią širdį 
keliais Musorgskio taktais, pasuko į Pietų Kensingtoną, 
o ne į Belgreiviją ir sustojo tuščioje vietoje automobiliui 
už kelių durų į pietus nuo Helenos buto. 

Ji buvo miegamajame. Bet nemiegojo, nors metas bu- 
vo vėlus. Atlapojusi spintos duris ir ištraukusi ant grin- 
dų komodos stalčius, ji, rodos, buvo apimta vėlyvo pava- 
sario švarinimosi ar apdarų atsikratymo karštligės. Tarp 
komodos ir spintos stovėjo didžiulė kartoninė dėžė. Į šią 
dėžę ji dėjo rūpestingai sulankstytą tamsiai violetinio šil- 
ko trapeciją, jis pažino, kad tai jos naktiniai marškiniai. 
Dežėje jau buvo prikrauta kitų drabužių, visi tvarkingai 
sulankstyti. 

Jis ištarė jos vardą. Ji nepakėlė akių. Ant lovos jai už 
nugaros jis pamatė išskleistą laikraštį, ir kai ji prabilo, 
kalbėjo apie tai. 

— Ruanda, - tarė. - Sudanas, Etiopija. Aš maloniai lei- 
džiu laiką Londone, finansuojama tėvo, o ten Žmonės 
miršta badu ar nuo dizenterijos ir choleros. —- Dirstelėjo 
į jį. Akys žėrėjo, bet ne iš laimės. - Likimas bjaurus, tie- 
sa? Aš čia ir tiek visko turiu. Jie ten ir neturi nieko. Ne- 
galiu to pateisinti, tai kaip man išlaikyti pusiausvyrą? 

Ji nuėjo prie spintos 1r ištraukė tamsiai violetinį cha- 
latą, kuris derinosi prie naktinių marškinių. Rūpestin- 
gai patiesė jį ant lovos, surišo dirželį kokarda ir pradėjo 
lankstyti. 

— Ką tu darai, Helena? — tarė jis. - Nejau ketini... 

Kai ji pakėlė akis, nuo niaurios veido išraiškos jam 
užkando žadą. 

— Važiuoti į Afriką? — tarė ji. - Pasiūlyti savo pagalbą? 
Aš? Helena Klaid? Kokia nesąmonė. 

— Aš ne tai norėjau... 

— Gerasis Dieve, jei aš tai padaryčiau, kas liktų iš ma- 
no lakuotų nagučių? - Ji padėjo chalatą ant kitų drabu- 
žių, grįžo prie spintos, nustūmė penkias pakabas ir iš- 
traukė rausvai oranžinę berankovę suknelę didele iškirp- 
te. - Be to, pasiutusiai nesiderintų su mano būdu, juk 
taip? Pasitarnauti aukojant savo nagus? 

Sulankstė suknelę. Ji taip rūpestingai dėliojo drabu- 
žius, kad jis suprato, kiek daug jie turi vienas kitam pa- 
sakyti. Pabandė prabilti. 

— Taigi pamaniau, kad galiu nusiųsti jiems vieną kitą 
drabužėlį, - pertraukė jinai jį. - Tiek dar galiu padaryti. 
Ir prašom neaiškinti, kad elgiuosi juokingai. 

— Aš taip nemanau. 

— Pati Žinau, kaip tai atrodo: Marija Antuanetė, siūlan- 
ti valstiečiams vaišintis pyragu. Ką, po galais, su šilkiniu 
chalatu darys kokia nors vargšė afrikietė, kuriai reikia 
maisto, vaistų ir pastogės, — apie viltį jau nekalbu? 

Ji sutvarkė suknelę. Įdėjo į dėžę. Grįžo prie spintos 
ir vienu mostu nubraukė dar kelias pakabas. Dabar iš- 
rinko vilnonį kostiumėlį. Nusinešė jį ant lovos. Šepečiu 
pavalė, patikrino, ar visos sagos, viena vos laikėsi, to- 
dėl nuėjo prie komodos, išrausė vieną ant grindų gulin- 
tį jos stalčių ir išsitraukė šiaudinę pintinėlę. Išėmė iš 
jos adatą ir ritę siūlų. Dukart bandė įverti siūlą, ir abu 
kartus nepavyko. 

Linlis priėjo. Atėmė adatą. 

— Nesikankink taip dėl manęs. Tu buvai teisi. Mane 
įsiutino tavo melas, o ne mergytės mirtis. Atleisk man 
už viską. 

Ji nuleido galvą. Šviesa nuo lempos ant komodos įsi- 
pynė įjos plaukus. Kai ji sujudėjo, sruogos sublizgo bren- 
džio spalva. 

— Noriu, kad patikėtum, jog šį vakarą pasirodžiau tau 
visu bjaurumu, - tarė jis. - Dėl tavęs tiesiog Žžverėju. Iš- 
garuoja visas išsiauklėjimas. Tu matei padarinį. Aš tuo 
nesididžiuoju. Atleisk man. Prašau. 

Ji neatsakė. Linlis pajuto, kad nori ją apkabinti. Ta- 
čiau nebandė jos liesti, nes staiga —- ir pirmą kartą - iš- 
sigando, kas būtų, jei jinai dabar jį atstumtų. Todėl lau- 
kė jos atsakymo, rodės, gniaužydamas rankoje ne skry- 
bėlę, o širdį. 

Kai ji prabilo, balsas skambėjo tyliai. Galva buvo nu- 
leista, akys įsmeigtos į dėžę su drabužiais. 

— Pirmą valandą ištvėriau teisėtai piktindamasi, - ta- 
rė ji. — Kaip jis drįsta, maniau. Jis ką, dievybė? 

— Buvai teisi, - įsiterpė Linlis. - Helena, tu buvai teisi. 

— Bet Debora mane pribaigė. - Ji užsimerkė, lyg no- 
rėtų ištrinti kažkokį vaizdą iš atminties. Krenkštelėjo, 
tarsi norėdama nusikratyti kažkokio pojūčio. - Saimonas 
Iš pradžių nenorėjo imtis šito reikalo. Debora jį įkalbėjo. 
O dabar jaučiasi atsakinga už Šarlotės mirtį. Ji net nelei- 
do Saimonui išmesti tos nuotraukos. Kai išėjau, nusine- 
šė ją į Viršų. 

Linlis neįsivaizdavo, kad gali jaustis dar bjauriau dėl 
to, kas įvyko, tačiau dabar pasijuto. 

— Aš kaip nors viską atitaisysiu, - tarė jis. - Jiems. 
Mums. 

— Tu sudavei Deborai mirtiną smūgį, Tomi. Nežinau, 
kodėl, bet Saimonas žino. 

— Aš pasikalbėsiu su juo. Pasikalbėsiu su jais abiem. 
Drauge. Atskirai. Padarysiu, ką reikia padaryti. 

— Turėsi. Bet man atrodo, Saimonas kol kas nenorės 
tavęs matyti. 

— Tai kelias dienas luktelėsiu. 

Jis laukė, kad ji duotų jam ženklą, nors žinojo - elgia- 
si kaip bailys. Nesulaukęs iš jos jokio ženklo, suprato, 
kad kitą žingsnį, nors ir labai sunku, turi žengti pats. Pa- 
kėlė ranką prie gležno jos peties linkio. 

— Norėčiau šįvakar pabūti viena, Tomi, - ramiai pa- 
sakė ji. 

— Gerai, - atsakė jis, nors gerai nebuvo ir nebus. Jis 
išėjo į naktį. 

18 


X ai kitą rytą žadintuvas 


sučirškė pusę penkių, Barbara Heivers pabudo kaip pa- 
prastai: išsigandusi riktelėjo ir atsisėdo, lyg jos trapų it 
stiklas miegą būtų sudaužęs plaktukas, o ne triukšmas. 
Apgraibom susirado žadintuvą ir nutildė mirksėdama tam- 
soje. Pro plyšį tarp užuolaidų skverbėsi piršto storumo 
blausios šviesos miglelė. Stebėjo ją, raukėsi supratusi, 
kad pabudo ne Čok Farme, ir valandėlę spėliojo, kur, po 
velnių, atsidūrė. Bandė surikiuoti mintis. Jos sukosi apie 
vakar dieną, Londoną, Hiljerį, Skotland Jardą ir greitkelį. 
Paskui prisiminė kartūnines džiungles, nėriniuotas pa- 
galves, baldus storais apmušalais, išsiuvinėtus sentimen- 
talius aforizmus ir gėlėtus tapetus. Jardus gėlėtų tapetų. 
Tiesą sakant, mylias. ,,„Vieversio lizdelis“, nakvynė ir pus- 
ryčiai, priėjo išvadą Barbara. Ji Viltšyre. 

Persisvėrė per lovos kraštą ir uždegė lempą. Prisi- 
merkė nuo ryškios šviesos ir nušlepsėjo prie kojūgalio 
pasiimti plastikinio juodo lietpalčio, kuris kelionėje jai at- 
stodavo chalatą. Įsibrazdino į jį 17 per kambarį nutraškė- 
jo prie kriauklės, atsuko vandenį ir įsidrąsinusi pakėlė 
galvą į veidrodį. 

Niekaip nenusprendė, kas bjauriau: pabrinkęs nuo mie- 

go veidas su pagalvės atspaudu ant vieno žando ar „Vie- 
versio lizdelio“ tapetų jūra. Ją dabino geltonos chrizan- 
temos, rausvai violetinės rožės, mėlyni kaspinai ir džiu- 
giai spjaunantys į sveiką protą ir botaniką mėlyni ir žali 
lapai. Žavųjį motyvą be jokio saiko kartojo ir antklodė, ir 
užuolaidos, lyg jas būtų sukūrusi išprotėjusi Lora Ešli. 
Barbarai ausyse suskambo užsieniečių, trokštančių pa- 
tirti, kaip gyvena vietiniai žmonės, šūksniai, kokia tobu- 
lai angliška ši vietelė. Oi, Frenkai, juk mes visuomet ti- 
kėjomės, kad angliškas kotedžas atrodys šitaip? Kaip nuo- 
stabu! Kaip žavinga! Kaip miela! 

Tiesiog velniškai šlykštu, manė Barbara. Be to, koks 
gi čia kotedžas? Tvirtas plytinis namas už miestelio prie 
Berbidžo kelio. Tačiau dėl skonio nesiginčijama, o Robi- 
no Peino motinai šitaip, regis, labai patinka. 

— Mama pernai išklijavo sienas naujais tapetais, - pa- 
aiškino Robinas, atlydėjęs ją į kambarį. Maža keramikinė 
lentelė ant gailiaširdiškai neapklijuotų popierium durų 
skelbė, kad jos kambarys vadinasi „Svirplio slėptuvė“. — 
Žinoma, meiliai vadovaujama Semo, - pridūrė jis ir už- 
vertė akis. 

Barbara su abiem: Korina Pein 1r, anot jos, „sužieduo- 
tiniu“ Semu Koriu susipažino apačioje, svetainėje. Jie gla- 
monėjosi kaip paklaikę, tačiau toks elgesys tiko bendrai 
namuko nuotaikai, ir kai Robinas nusivedė Barbarą iš au- 
tomobilio į virtuvę, o iš ten - į svetainę, porelė nedels- 
dama pademonstravo jai abipusį atsidavimą. Korina buvo 
Semo „gražuolėlė“. Semas buvo Korinos „mažiulis“. Ir 
kol Korinai nekrito į akį pleistras ant sūnaus veido, po- 
relė matė tik vienas kitą. 

Pleistras trumpam atitraukė dėmesį nuo delnų plekš- 
nojimo, rankų spaudimo, šlaunų gnaibymo ir skruostų 

bučiavimo. Pastebėjusi jį, Korina liuoktelėjo nuo sofos 
1r tarė: 

— Robi! Ką padarei savo žaviam veideliui? 

Pašaukė „mažiulį“, kad šis atneštų jodo, spirito ir va- 
tos, nes mamytė nori pasirūpinti savo geručiu berniuku, 
bet Semas Koris dar nespėjo įvykdyti jos prašymo, kai 
sunerimusią Koriną ištiko astmos priepuolis, ir surikęs: 
„Aš pasirūpinsiu tavim, gražuolėle“, jaunikis vietoj jodo 
nudrožė ieškoti inhaliatoriaus. Korina dėkinga įkvėpė 
vaistų, o Robinas pasinaudojo proga ir išstūmė Barbarą 
iš kambario. 

— Atleiskite, — tyliai tarė laiptų viršuje. - Jie ne visa- 
da taip baisiai elgiasi. Ką tik susižadėjo. Todėl šiuo tarpu 
mažumėlę perlenkia lazdą. 

Barbara pamanė, kad „mažumėlę“ nė iš tolo neatspin- 
di padėties. 

Kai ji nieko taip ir neatsakė, Robinas poliūdniai kal- 
bėjo toliau: 

— Reikėjo jus apnakvindinti „Karaliaus Alfredo her- 
be“, teisybė? Arba Eimsfordo viešbutyje. Arba kitame 
turistus priimančiame name. Šis namas erzina. Jie irgi. 
Bet jis ne visada čia būna ir aš pamaniau... 

— Robinai, čia žavu. Viskas puiku, - pertraukė Barba- 
ra, nes jai jo pagailo. — O jie... - Norėjo pasakyti „šleikš- 
čiai laižosi“. Bet pasakė „įsimylėję“. - Žinai, kaip būna, 
kai įsimyli, — pridūrė, lyg pati žinotų. 

Robinas stabtelėjo prieš atidarydamas jai duris. Re- 
gis, pirmą kartą pastebėjo, kad ji moteris, ir tai kažkodėl 
kėlė jai nerimą. 

— Jūs labai šauni, taip? — tarė jis ir, regis, tik tada su- 
vokė, kaip galima suprasti jo klausimą. Skubiai išpyški- 
no: - Klausykit. Jūsų vonios kambarys greta. Tikiuosi... 

Taip. Na, saldžių sapnų. - Atidarė duris ir mikliai dingo 
ėmęs visur kliūti alkūnėmis, keliais ir blauzdomis - taip 
skubinosi leisti „jai įsikurti“. 

Ji, kiek pajėgdama, ir įsikūrė, pamanė Barbara, jei į;ma- 
noma įsikurti kambary, kuris vadinasi „Svirplio slėptu- 
vė“. Apatiniai ir kojinės išpakuoti. Ant kablio už durų ka- 
bo treningas. Marškiniai ir kelnės spintoje. Dantų šepe- 
tukas stiklinėje prie kriauklės. 

Jinai juo energingai, kaip paprastai rytais, darbavosi, 
kai į duris pasibeldė ir uždusęs balsas šūktelėjo: 

— Gersit arbatos, Barbara? 

Pilna putų burna Barbara atidarė duris ir išvydo Kori- 
ną Pein su padėklu rankose. Nors dar tik aušo, ši buvo 
visiškai apsirengusi, išsidažiusi ir susišukavusi. Jei ne- 
būtų vilkėjusi kitaip negu vakar vakare 1r jei jos rudi kaip 
riešutas plaukai nebūtų buvę kitaip susukti, Barbara bū- 
tų nusprendusi, kad ji nėjo gulti. 

Ji truputį šniokštavo, bet įėjusi šyptelėjo 1r klubu už- 
trenkė duris sau už nugaros. Padėjo padėklą ant komo- 
dos ir tarė: 

— Še tau, reikia atsipūsti. - Ir atsirėmusi į komodą, ke- 
ltskart godžiai įkvėpė. - Pavasarį ir vasarą, - tarė. - Ta- 
da sunkiausia. Oras pilnas žiedadulkių. - Mostelėjo pa- 
dėklo pusėn. — Arbata. Gerkit. Kaipmat pritrauks. 

Barbara skalavo burną, viena akim piktai dėbčiodama 
į moteriškę. Klausantis Korinos kvėpavimo atrodė, kad 
iš baliono veržiasi oras. Būtų tiesiog nuostabu, jei ji su- 
smuktų Barbarai smagiai sriaubiant arbatą. 

Tačiau po valandėlės Barbara išgirdo koridorium už 
durų nušlepsint žingsnius, o Korina pasakė: 

— Geriau. Daug daug geriau. - Jos kvėpavimas iš tie- 
sų pasidarė lygesnis. Kalbėjo toliau: — Robis jau atsikė- 

lęs, paprastai išnešioja arbatą. - Įpylė Barbarai puodelį. 
Arbata buvo stipri, skrudinto cinamono spalvos. — Tačiau 
visada draudžiu jam nešti rytinę arbatą jaunoms mote- 
rims. Labai blogai, kai rytą vyras pamato moterį, kol ji 
dar nesusitvarkiusi. Tiesą sakau? 

Vienintelė kokių dešimties metų senumo patirtis su 
vyru ryto nesiekė, todėl Barbara tepasakė: : 

— Rytas. Naktis. Man tas pats, - ir šliūkštelėjo į puo- 
delį pieno. 

— Nes jūs jauna ir jūsų oda kaip persikas. Ir... Kiek 
jums metų? Neužsigavot, kad paklausiau, Barbara? 

Valandėlę Barbara svarstė, ar dėl viso pikto nepasi- 
Jauninus keleriais metais, bet kadangi jau buvo pasakiusi 
savo amžių Robinui:, nebuvo prasmės meluoti jo motinai. 

— Žavu, - tarė Korina. - Prisimenu, kokia buvau tris- 
dešimt trejų. 

Barbara nusprendė, kad tuo nesunku patikėti. Korinai 
dar gerokai trūko iki penkiasdešimties, ir iš pradžių Bar- 
bara nustebo pamačiusi ją vakar vakare. Jos motinai bu- 
vo šešiasdešimt ketveri. Kadangi Barbara su Robinu Pei- 
nu buvo beveik vienmetė, nesitikėjo, kad jo motina bus 
tokia jauna, pagimdė jį aiškiai neturėdama nė dvidešim- 
ties. Spėliojo, nelauktai užplūsta kartėlio, kaip jaustųsi 
turėdama motiną pačiame žydėjime, o ne baigiančią die- 
nas, motiną, kupiną jėgų, 0 ne pamišusią. 

— Semas gerokai už mane vyresnis, - kalbėjo Kori- 
na. Tikriausiai pastebėjot? Keista, kaip viskas susiklos- 
to. Maniau, niekad neįsimylėsiu plikio. Robio tėvas tu- 
rėjo vešlius plaukus. Kupetas. Visur. - Ji išlygino neri- 
niuotą takelį ant komodos viršaus. - Bet Semas man la- 
bai geras. Kaip kantriai taikstosi su šita. - Trim pirš- 
tais paplekšnojo per gerklės duobutę. —- Kai jis pagaliau 

pasipiršo, kaip galėjau nesutikti? Be to. viskas į gera, 
nes Robis tampa laisvas. Dabar galės vesti Seliją. Seli- 
ja - žavi mergina. Nepaprastai žavi. Labai miela. Žinot, 
ji Robio sužadėtinė. 

Švelnus jos balsas neapgavo Barbaros. Ji pažvelgė Ko- 
rinai į akis ir išvydo jose Žybtelint plieną. Norėjo pasa- 
kyti: „Ponia Pein, nesijaudinkit. Man nereikia jūsų sū- 
naus, o jei net ir prireiktų, jis veikiausiai atsispirtų abe- 
jotinam mano žavesiui“. Tačiau gurkštelėjusi arbatos, 
tiek tepasakė: 

— Užsimesiu kokį skudurą 1r po valandėlės nulipsiu į 
apačią. 

Korina nusišypsojo. 

— Puiku. Robis gamina jums pusryčius. Tikiuosi, mėgs- 
tate lašinukus. - Ir dingo nelaukdama atsakymo. 

Apačioje Robinas išniro iš virtuvės kaip tik tą akimir- 
ką, kai Barbara įėjo į valgomąjį. Vienoje rankoje jis laikė 
keptuvę, iš jos jai ant lėkštės išvertė du keptus kiauši- 
nius. Dirstelėjęs pro langą, už kurio Barbara matė tik juo- 
dą nakties dangų, tarė: 

— Tuoj išauš. Turim važiuoti, jei vis dar norit pamatyti 
kanalą prieš penkias. 

Kai vakar vakare jie ėjo nuo automobilių į namą, ji pa- 
skelbė ketinanti apžiūrėti lavono radimo vietą tuo pačiu 
metu kaip tada, kai jis atsidūrė vandeny. Robinas krūpte- 
lėjo. „Tai reiškia, kad išeisim iš čia be ketvirčio pen- 
kios“, — priminė, bet kai ji atsakė: „Puiku. Nustatyk ža- 
dintuvą“, nebeprotestavo. O dabar atrodė žvaliai, lyg kas- 
dien keltųsi dar neprašvitus, nors ir užgniaužė žiovulį, 
kai palinkėjęs jai gero apetito, ėjo atgal į virtuvę. 

Barbara kibo į kiaušinius. Sušlamštė juos, o kadangi 
greta nieko nebuvo ir niekas nekibo prie jos manierų, 

trynius sudorojo dažydama į juos duoną. Sukimšo bur- 
non lašinius, užsigėrė apelsinų sultimis, ir pusryčiai baig- 
ti. Susidomėjusi dirstelėjo į laikrodį. Pavalgė per tris mi- 
nutes. Aiškiai naujas rekordas. 

Pakeliui į nusikaltimo vietą Robinas buvo prislėgtas. 
Barbara dėkinga sužinojo, kad jis rūko, todėl abudu pri- 
sidegė cigaretes ir džiugiai prileido į jo „Eskortą“ vėžį 
sukeliančių medžiagų. Penkias minutes tylomis rūkė, o 
paskui jis išsuko automobilį iš Malboro kelio į siauresnį 
keliuką, vedantį pro paštą tolyn į laukus. 

— Aš ten dirbau, - staiga pasakė kryptelėjęs galva pašto 
pusėn. — Maniau, įstrigau amžiams. Dėl to taip vėlai ta- 
pau policininku. - Dirstelėjo į ją ir, regis, panoro paaiš- 
kinti savo žodžius, sunerimęs, kad jie nekeltų jai įtari- 
mo, tad greit kalbėjo toliau: - Bet aš papildomai lankiau 
kursus, kad neatsilikčiau. 

— Pirmoji byla visada sunkiausia, - tarė Barbara. — Ži- 
nau, nes manoji tikrai tokia buvo. Tikiuosi, puikiai pasi- 
rodysi. 

— Išlaikiau penkis egzaminus „0“ lygiu, - karštai kal- 
bėjo jis. — Ketinau stoti į universitetą. 

— Kodėl nestojai? 

Jis nukratė cigaretės pelenus pro langą, kurį vos vos 
pravėrė. 

— Mama, - tarė. - Astmos priepuoliai nuolat kartoja- 
si. Kai kuriais metais jai būdavo visiškai blogai, ir jau- 
čiau negalįs jos vienos palikti. — Vėl dirstelėjo į ją. — Vei- 
kiausiai atrodo, kad aš po motinos padu. 

Vargu, pamanė Barbara. Pagalvojo apie savo motiną - 
tiesą sakant, apie abu tėvus - ir ilgus metus, kuriuos jau 
subrendusi praleido namuose Ektone, įkalinta pasiligo- 
jusio tėvo ir pamišusios motinos. Niekas geriau už Bar- 

barą negalėtų suprasti, ką reiškia gyvenimas, atidėtas ve- 
lesniam laikui. Bet ji tepasakė: 

— Dabar ji turi Semą ir horizonte matyti laisvė, taip? 

— Kalbat apie „mažiulį“? — kandžiai paklausė jis. - O 
taip. Teisingai. Jei santuoka nusiseks, būsiu laisvas. Je: 
nusiseks. 

Iš balso atrodė, kad jis jau ne kartą buvo atsidūręs taip 
arti laisvės, bet planai ir viltys visad žlugdavo. Barbara 
pamanė, kad Selija, nesvarbu, kas ji tokia, turbūt yra ap- 
sigimusi optimistė. 

Keliuko kupra išsirietė virš tilto, jungiančio Keneto ir 
Eivono kanalo krantus. „Vilkotas“, — įvardijo Robinas kai- 
melį iš trobų šiaudiniais stogais, pabirusių palei kanalą it 
netaisyklingos formos karoliukai. Dar pasakė jai, kad nu- 
sikaltimo vieta nebetoli, ir Barbara prietaisų skydo švie- 
soje pasižiūrėjo į laikrodį, kiek laiko liks iki penkių, kai 
jie atvyks. Keturios valandos penkiasdešimt dvi minu- 
tės. Tiksliai pagal grafiką, pamanė ji. 

Jie dūmė gilyn į kaimą, kelias pasuko į vakarus. Pietų 
pusėj driekėsi dirbami laukai, nuo automobilio sukelto 
vėjelio siūravo javai, dar neryškūs, nes aušo. Į šiaurę ki- 
lo kalvos, skersai jų tamsą skrodė klaikus pavidalas — su- 
stingęs šuolyje, tiesė kaklą vienas iš baltų kreidinių Vilt- 
šyro arklių. 

Kai jie įvažiavo į Elingtono kaimelį, dangus iš juodo 
pasidarė Trafalgaro aikštės karvelių spalvos. Robinas pa- 
sakė: „Tuoj būsim vietoje“, bet užuot tiesiai ją ten nuve- 
žęs, 1š pradžių apsuko kaimą, parodydamas, kad iš pa- 
grindinio kelio jį galima pasiekti dvejopai. Vienas takas 
buvo toliau į šiaurę ir vingiavo pro Parko sodybą bei pus- 
tuzinį nelygiai nutinkuotų namukų raudončerpiais stogais. 

Kitas buvo arčiau Vilkoto ir kelio, kuriuo jie atvažiavo, 
jis dalijo pusiau Dvarą - jo namai, svirnai ir tvartai tūno- 
jo už plytų sienos, apaugusios žaluma. 

Abu takai ant kalvos susijungė į keliuką, juo jie ir kra- 
tėsi; Robinas, atsiprašęs dėl savo automobilio guolio, pra- 
nešė, kad dar liko pusantros mylios. 

Barbara abejingai linktelėjo, tačiau apylinkę stebėjo 
įdėmiai. Net penktą valandą ryto trijuose namuose degė 
žiburiai. Lauke nieko nebuvo, bet jei šiuo keliu šią valan- 
dą savaitės pradžioje pravažiavo automobilis, kai kas ga- 
lėjo jį pamatyti, išgirsti ir galbūt reikia tik tinkamai pa- 
klausti - prisimins. 

— Kriminalinis skyrius apklausė visų namų gyvento- 
jus? —- tarė ji. 

— Iš karto. - Robinas perjungė į pirmąjį bėgį, ir auto- 
mobilis nepatogiai pasviro. 

Barbara griebė už prietaisų skydo. 

— (Gali reikėti vėl su jais visais pasikalbėti. 

— Praverstų. 

— Gal jie ką nors užmiršo. Kas nors turėjo būti atsi- 
kėlęs. Dabar žmonės sukilę. Jei pro šalį važiavo auto- 
mobilis... 

Robinas švilptelėjo pro dantis. Tai reiškė abejonę, ku- 
rios nenorėta ištarti balsu. 

— Ką? - paklausė ji. 

— Jūs užmiršot, - paaiškino jis. - Lavoną išmetė sek- 
madienio rytą. 

— Tai kas? 

Jis sulėtino greitį, apvažiuodamas kraterio dydžio 
skrodę. 

— Jūs iš miesto? Sekmadienis kaime - poilsio diena, 
Barbara. Ūkininkai keliasi prieš aušrą šešias dienas per 

savaitę. Septintą dieną jie elgiasi, kaip Dievas liepė, ir 
tvarsosi lovoje. Pusę septynių veikiausiai atsikelia. Bet 
penktą? Tik ne sekmadienį. 

— Po velnių, - burbtelėjo ji. 

— Tyrimo tai nepalengvina, - sutiko jis. 

Kai keliukas pakilo pasitikti tilto, jis pavažiavo kuo to- 
liau į kairę ir išjungė variklį, tas tris kartus sučiaudėjo ir 
nurimo. Jie išlipo į ryto orą. 

— Štai čia, - pasakė Robinas ir nuvedė ją į kitą pusę 
tilto, kur tankiai žole apaugusi nuožulnuma leidosi prie 
laivavilkių tako palei kanalą. 

Čia augo gausybė nendrių ir marios lauko gėlių, iš- 
marginusių tamsiai žalius krantus it rausvos, baltos ir 
geltonos žvaigždės. Nendrėse suko lizdus vandens paukš- 
čiai, 1r staigūs jų klyksmai kylant į orą, rodės, buvo vie- 
nintelis garsas per daugelį mylių. Į vakarus ir rytus nuo 
tilto stovėjo prišvartuoti du kateriai, ir kai Barbara atsi- 
suko paklausti apie juos Robiną, jis paaiškino, kad tai tik 
turistai, o ne nuolatiniai gyventojai. Jų čia nebuvo tą 
dieną, kai rastas lavonas. Rytoj jų vėl nebebus. 

— Plaukia į Bredfordą prie Eivono, - tarė jis, - į Batą, 
į Bristolį. Kateriai zuja kanalu nuo gegužės iki rugsėjo. 
Įplaukia į doką ten, kur gali prisišvartuoti. Dauguma iš 
miesto. - Jis nusišypsojo. - Kaip jūs. 

— Iš kur jie gauna valtis? 

Jis išsiėmė cigaretes ir pasiūlė vieną. Pirmiausia pri- 
degė jai, delnu uždengęs degtuko liepsnelę nuo vėjo. Lie- 
tė jos ranką. Ji pajuto glotnią ir vėsią jo odą. 

— Išsinuomoja, - atsakė jis. - Beveik visur, kur kana- 
las arti miesto, kas nors nuomoja katerius. 

— Kur? 


Jis sukiojo cigaretę tarp pirštų ir svarstė. 

— Pirmiausia Hangerforde. Kintberyje. Njuberyje. Di- 
vaize. Bredforde prie Eivono. Net Vuton Krose. Ten yra 
nuomos punktas. 

— Vuton Krose? 

— Toliau pavažiavus Malboro keliu yra prieplauka. Kur 
kanalas kerta kaimą. Ten galima išsinuomoti. 

Barbara suprato, kad byla suraizgyta it voratinklis. Pri- 
simerkė nuo cigaretės dūmo ir vėl sužiuro į keliuką, ku- 
riuo jie atvažiavo. 

— Kur jis veda, jei važiuoji toliau? 

Jis pasižiūrėjo ton pusėn, kur krypo jos žvilgsnis, ir 
ranka su cigarete mostelėjo į pietryčius. 

— Vingiuoja per laukus, - tarė. - Baigiasi jovarų guote 
už kokių trijų ketvirčių mylios. 

— Ten kas nors yra? 

— Tik medžiai. Gyvatvorės, kur susikerta laukai. Dau- 
giau nieko. Sekmadienį po pietų mes ten viską iškrėtė- 
me. Jei norit, galim dar pažiūrėti, kai labiau prašvis. 

Šviesa vis plėtėsi iš rytų, tenai blyškiai pilka vėduok- 
lė suraižė balandžių plunksnų spalvos tamsą it atsigniau- 
žiantys pirštai. Barbara apsvarstė siūlymą. Žinojo, kokia 
nepalanki jų padėtis šioje byloje. Nuo Šarlotės Bouven 
dingimo praėjo penkios dienos - šešios, priskaičiavus šią. 
Jau keturiasdešimt aštuonios valandos, kai rastas jos la- 
vonas, ir vienas Dievas žino, prieš kiek laiko ji mirė. Su- 
lig kiekviena smėlio sauja, išbyrančia smėlio laikrodyje, 
pėdsakai aušo, žmonių atmintis blausėsi 1r galimybė sėk- 
mingai užbaigti bylą darėsi vis menkesnė. Barbara tai Ži- 
nojo. Tačiau drauge žinojo, kad jaučia turinti nuodugniai 
apžiūrėti jau apžiūrėtą vietą. Kodėl? - spėliojo. Bet atsa- 
kymą žinojo. Jai pasitaikė proga pasižymėti - kaip ir kon- 
stebliui Peinui, - ir ji neketino jos pražiopsoti. 

Tačiau nei su Šarlotės Bouven šeima, nei su teisingu- 
mu tai neturi nieko bendro. 

— Jei jūsiškiai ten nieko nerado... 

— Visiškai nieko, - užtikrino jis. 

— Tada imkimės to, ką turim. - Jie nužingsniavo kele- 
tą jardų palei kanalą iki tos vietos, kur netoli nendrių gu- 
lėjo lavonas. Dabar Barbara pirmoji pasuko atgal prie til- 
to, plytų arkos su betono plokšte apačioje, sudarančia 
siaurą kyšulį virš vandens. Ji švystelėjo cigaretę į kana- 
14, o pamačiusi, kad Robinas krūptelėjo, pasiteisino: 

— Atleisk, bet dar nepakanka šviesos, o man reikia pa- 
sižiūrėti... 

Vanduo tekėjo į vakarus. 

— Dvi galimybės, - tarė ji. Pliaukštelėjo ranka į tilto 
arką, lanku išsirietusią jiems virš galvos. - Jis sustoja vir- 
šuje, nulipa taku, puola po tiltu su lavonu. Dingsta iš akių 
per kiek - dešimt sekundžių? Čia įmeta kūną į vandenį. 
Lavonas plūduriuoja. Srovė jį nuneša prie nendrių. 

Ji grįžo prie laivavilkių tako. Robinas ėjo iš paskos. Jis 
užgesino nuorūką į bato kulną, ne taip kaip ji. Nuorūką 
įsikišo į kišenę. 

Susidūrusi su tokia skrupulinga aplinkosauga, Barba- 
ra pasijuto taip nusikaltusi, kad vos nešoko į vandenį iš- 
traukti savo cigaretės. Bet tiktai pasakė: 

— Arba atgabeno ją čionai kateriu. Išstūmė iš laivaga- 
lio — taip? 

— Taip. 

— Taigi. Jis išstūmė ją iš laivagalio ir nuplaukė kanalu 
lyg niekuo dėtas atostogautojas. 

— Todėl turėsime patikrinti ir visus valčių nuomojimo 
punktus. 

— Atrodo, taip. Ar seržantas Stenlis tam sudarė ko- 
mandą? 

Jis kaukštelėjo dantimis, kaip praėjusį vakarą, paklaus- 
tas, ką mano apie seržanto Stenlio būdą vesti bylai. 

— Tai reiškia „ne“? 

— Kas? — suglumo jis. 

— Ką tu darai dantimis. 

Jis palietė juos liežuviu ir prunkštelėjo. 

— Jūs viską pastebit. Reikės būti akylam. 

— Tikriausiai. O seržantas?.. Drožk, Robinai. Čia ne 
ištikimybės patikrinimas. Turiu žinoti, kokia padėtis. 

Iš migloto jo atsakymo sužinojo tai, ko jai reikia. 

— Jei jūs neprieštaraujat, norėčiau šiandien šiek tiek 
aplink pašniukštinėti. Jūs juk dalyvausit skrodime? O pas- 
kui su jumis norės susitikti seržantas Stenlis. Jums rei- 
kės patikrinti Jardo nurodytus dalykus. Reikės skambin- 
ti telefonu, kalbėtis su žmonėmis. Reikės parašyti ata- 
skaitas. Siūlyčiau taip: galiu vežioti jus po apylinkes — 
padarysiu tai su džiaugsmu, sakau nuoširdžiai, - ir būti 
jūsų dešiniąja ranka, arba galiu būti dar viena pora akių 
17 ausų. Tenai. - Jis pakėlė smakrą ir parodė juo keliuko, 
automobilio ir Viltšyro pusėn. 

Ją sužavėjo jo diplomatiškumas. Kai ji grįš į Londoną, 
jis tebedirbs su seržantu Stenliu. Abu žinojo, kad jei jis 
nori paaukštinimo, didžiausias jos rūpestis - išlaikyti jų 
santykių pusiausvyrą. 

— Gerai. Man tinka, - tarė ji. Pirmoji pasuko įkalne prie 
keliuko. Išgirdo už nugaros jo sunkesnius žingsnius. Vir- 
šuje stabtelėjo ir dirstelėjo atgal į jį. - Robinai, - tarė, o 
kai jis pakėlė akis, - manau, būsi puikus seklys. 

Žybtelėjo baltadantė šypsena ir jis greit palenkė gal- 

vą. Šviesa tebebuvo blausi, bet Barbara neabejojo, kad 
jei ji būtų buvusi ryškesnė, būtų pamačiusi, kaip jis pa- 
raudo. 


— Prisiekiu visais šventaisiais, kad to nepadariau, - 
karščiavosi Mičelas Korsikas. - Manai, man galvoj nege- 
rai? Kad aš kirsiu šaką, ant kurios sėdžiu? - Jis susiner- 
vinęs timptelėjo į viršų džinsus, lakstydamas po ankštą 
Rodnio Aronsono kabinetą, o Rodnis stebėjo reporterį iš 
už savo rašomojo stalo ir klausėsi, kaip girgžda kaubojiš- 
ki šio batai. Kaip paprastai, kruopščiai atvyniojo vieno 
kąsnio dydžio šokolado plytelės gabaliuką. 

— Negaliu neprisiminti tavo vakarykščių grasinimų, - 
atsakė Rodnis, įsidėjęs šokoladą už žando. —- Be abejo, su- 
pranti mūsų susirūpinimą. 

Žodis „mūsų“ neliko Korsiko nepastebėtas. 

— Tikiuosi, nepasakei Laksfordui, ką aš... Po velnių, 
Rodni, negi Laksfordas mano, kad tapau išdaviku? Juk 
žinai, kad aš tik pasikarščiavau. 

— Hmm, - numykė Rodhnis, - bet faktas lieka... - Te- 
gu sakinį vietoj jo užbaigs pagrindinio varžovo rytinis nu- 
meris. „Globe“ gulėjo ant Rodnio stalo. Pirmame pusla- 
pyje, greta parlamentarės Ivės Bouven, lipančios iš au- 
tomobilio prie savo namų Merilboune, nuotraukos, sieks- 
ninėmis raidėmis švietė antraštė: Parlamentarės duktė 
pagrobta, policijai nebranešta! Tam laikraščiui tikra šven- 
tė - ir dėl to paties straipsnio, kurį praėjusią popietę pa- 
teikė Mičelas Korsikas, o Laksfordas pagrįstai atmetė. 

— Tą informaciją bet kas galėjo sumedžioti, - tarė Kor- 
sikas. - Galbūt aš pirmas ten atsiradau... 

— Galbūt? 

— Gerai. Po velnių. Pirmas. Bet tai nereiškia, kad šei- 
mininkė tik man vienam papasakojo visą istoriją. Ji buvo 
priblokšta, lyg tai būtų buvęs jos vaikas. Būtų išsiplepė- 
jusi kiekvienam, kas tik būtų ją užjautęs. 

— Hmm, - vėl numykė Rodhnis. Jam seniai buvo aišku, 
kad atrodyti susimąsčiusiam nė kiek ne blogiau, negu iš 
tiesų būti susimąsčiusiam. Todėl suniurzgė, lyg tikrai bū- 
tų paskendęs mintyse, ir pasikišo po smakru rombu su- 
dėtus pirštus. - Ką daryti? — sušnibždėjo. 

— Ką nori pasakyti? — reikalavo atsakymo Korsikas. — 
Ar Laksfordas matė? 

Rodnis, užuot atsakęs, gūžtelėjo petim. 

— Aš su juo pasikalbėsiu. Jis žinojo, kad pakvaišau iš 
pykčio, bet juk turi suprasti, jog neatiduosiu savo me- 
džiagos kitam laikraščiui. 

— Straipsnis nepasirašytas, Mičai. Nejau nematai, kaip 
viskas atrodo? 

Korsikas griebė laikraštį nuo Rodnio stalo. Permetė 
akimis pirmą puslapį. Rėmelio po antrašte, kur paprastai 
puikuodavosi: Tik mūsų laikraštyje. Reborteris Džo, ne- 
buvo. Jis numetė laikraštį. 

— Ką sau manai? Aš atidaviau medžiagą „Globe“, lie- 
piau išspausdinti ją be mano pavardės ir pranešiau, kad 
pereinu pas juos, kai tik mesiu darbą pas Laksfordą? 
Liaukis, Rodni. Turėk nors kiek proto. Jei norėčiau tai 
padaryti, būčiau išėjęs vakar vakare, ir dabar sėdėtum 
čia, žiūrėdamas į mano pavardę pirmame to laikraščio 
puslapyje. 

Jis vėl pradėjo žirglioti. Matavo žingsniais kabineto plo- 
tį. Už durų, naujienų apdorojimo centre, kaip paprastai, 
vyko darbas, bet Rodnis, ne kartą dirstelėjęs į redakto- 

riaus pavaduotojo kabinetą stiklinėmis sienomis, supra- 
to, kad šiame aukšte ir kiti žino apie „Globe“ sėkmę. Jam 
pažvelgus, galvos staiga pasilenkdavo. Visi jautėsi vie- 
nodai - bjauriai. Kai tau nudžiauna sensaciją, neką geriau 
negu apsirikti. Tiesą sakant, blogiau. Laikraščius, kurių 
informacija netiksli, vis dėlto perka. 

Rodnis atsivyniojo dar gabalėlį šokolado. Liežuviu nu- 
stūmė jį į vietą. Dantistas jam sakė, kad jei nenustos 
kimšti šokolado tarp krūminių ir žando, sulaukęs šešias- 
dešimties, liks be dantų. Trauk perkūnai, pamanė jis. Gy- 
venime esama blogesnių dalykų už porceliano protezus. 

— Padėtis nekokia, - tarė Rodnis. - Tavo akcijų vertė 
čia šiuo metu abejotina. 

— Nuostabu, - suniurzgė Korsikas. 

— Tau belieka kuo greičiau mums išknisti medžiagos. 
Rytojaus laikraščiui. 

— Taip? O kaip Laksfordas? Vakar jam nereikėjo tokio 
straipsnio, —- Korsikas smilium bedė į „Globe“, - be Skot- 
land Jardo patvirtinimo, kad Bouven nenudrožė tiesiai į 
Viktorijos gatvę, apėjusi vietinius policininkus. Iš kur iš- 
traukei, kad šiandien viskas pasikeitė? Tik nepasakok, 
kad kas nors iš Skotland Jardo tikrai patvirtino „Globe“ 
informaciją. Mano fantazija nepakankamai laki, ir aš ne- 
patikėsiu. 

— Visai galimas dalykas, — tarė Rodnis. Pabrėžė: - Šni- 
pų visur pilna, Mičai. Neabejoju, kad tu tai puikiai žinai. 

Iš Korsiko atsakymo buvo aišku, kad jis suprato Rod- 
nio užuominą. 

— Gerai, - tarė jis. - Gerai. Degiau pykčiu, kai vakar 
iš čia išėjau. Taigi ėmiau ir nusitašiau. 

— Užuot toliau ieškojęs faktų informacijai patvirtinti. 
Kaip, mano galva, buvo liepta. - Rodnis nepritariamai su- 


Priešo akivaizdoje 39] 


čepsėjo. — Mes nenorim, kad taip atsitiktų dar kartą. Aš 
nenoriu. Ponas Laksfordas nenori. Pirmininkas nenori. 
Aišku? 

Korsikas įbruko kairę ranką į užpakalinę džinsų kiše- 
nę. Išsitraukė užrašų knygelę. 

— Gerai, bet viskas ne taip jau blogai, kaip atrodo. 
Mums jau skambina, kaip aš ir sakiau. 

Rodnis suvokė, kad metas suminkštėti. 

— Puiku, - maloniai tarė. - Galiu perduoti - ir perduo- 
siu — šią Žinią aukščiau. Ji tikrai padarys malonų įspūdį. 
Ką pešei? 

— Iš dalies visiems žinomus faktus, iš dalies kliede- 
sius, iš dalies galimybes. - Korsikas aplaižė lūpas, pas- 
kui pirštus ir pervertė užrašus. - Akivaizdūs faktai: ar 
žinome, kad vaikas nesantuokinis, ar žinome, kad Bou- 
ven niekad neįvardijo tėvo, ar žinome, kad vaikas lankė 
vienuolyno mokyklą. Toliau vapesiai: religinis sąmoks- 
las ir per dvidešimt keturias valandas bus pagrobtas dar 
vienas vaikas; satanistų sekta, aukojanti vaikus, išsiruo- 
šė į medžioklę; įsipainioję baltųjų vergių pirkliai; kalta 
vaikų pornografija. Dar skambina įprastiniai puspročiai, 
matę grobiką, norintys prisipažinti kaltę ir tėvystę. 

— Ar ne šlykštūs padarai tie žmonės? - nusiskundė 
Rodnis. 

— Šventa tiesa. - Korsikas buvo įbedęs akis į užrašus. 
Smiliaus nagu vartaliojo vieną knygelės lapą. Susijaudi- 
nimo požymis, kurio Rodnis nepražiopsojo. 

— O galimybė, Mičai? —- paklausė jis. - Mums reikia 
straipsnio. 

— Jo dar tik užuomazga. Spausdinti neparuoštas. 

— Supratau. Toliau. 

— Taigi. Šį rytą anksti čia atsidūriau, užtat nepastebė- 

jau to. - Galva kryptelėjo į „Globe“. - Gavau vaiko gimi- 
mo liudijimo kopiją iš Šventos Kotrynos bažnyčios - pri- 
simeni? 

— Iš tiesų nepamiršau. Ką nors sužinojai? 

Korsikas išsitraukė iš marškinių kišenės pieštuką. 
Kažką pasižymėjo užrašų knygelėje, tada užsikišo pieš- 
tuką už skrybėlės ir kilstelėjo jos kraštą. 

— Paskaičiavau. 

— Paskaičiavai? 

— Kada Bouven pastojo. Jei gimdymas ne priešlaiki- 
nis, prieš devynis mėnesius buvo spalio tryliktoji. Dėl 
viso pikto užmečiau akį į mikrofilmus, kas tada vyko. — 
Pradėjo skaityti iš užrašų knygelės. - Pūga Lankašyre. 
Sent Olbanse granatomis apmėtytas baras. Žmogžudys 
maniakas. Tiriama pirštų atspaudų genetika. Kūdikiai iš 
mėgintuvėlių... 

— Mičelai, gal nepastebėjai, aš nebeketinu tavęs no- 
kautuoti, - tarė Rodnis. — Taigi nėra reikalo man pateik- 
ti visų tavo tyrimo detalių. Turi ką pasakyti? 

Korsikas pakėlė akis nuo užrašų. 

— Torių konferencija. 

— Kuo ji ypatinga? 

— Spalio mėnesį Blekpule buvo torių konferencija. Štai 
kas vyko prieš devynis mėnesius iki Bouven vaiko gimi- 
mo. Mes jau žinome, kad tada Bouven buvo „Telegraph“ 
politikos apžvalgininkė. Tiesą sakant, ji rašė apie tą kon- 
ferenciją. Sužinojau iš senų „Telegraph“ numerių prieš 
penkiolika minučių. - Korsikas užvertė knygelę. - Taigi 
vakar nelabai klydau, a? Turbūt visi partijos tūzai apsi- 
reiškė toje konferencijoje Blekpule. O jinai dulkinosi su 
kažkuriuo 1š jų. 

Rodnis negalėjo nesižavėti vaikino atkaklumu. Kupi- 

nas jaunatviškų jėgų, ryžto ir gyvybingumo. Žinią apie 
konferenciją įsidėjo į galvą, kad pasinaudotų, kai prireiks, 
1r tarė: 

— Bet ką tu iš to išpeši, Mičai? Vienas dalykas spėlio- 
ti, kas tėvas. Visiškai kitas jį rasti. Kiek torių tada buvo 
Blekpule? Du tūkstančiai partijos narių ir du šimtai par- 
lamentarų? Nuo ko siūlai pradėti? 

— Noriu pasižiūrėti, kokius straipsnius Bouven rašė iš 
konferencijos. Patikrinsiu, ar nesidomėjo kokio konkre- 
taus Parlamento komiteto darbu. Galbūt ėmė iš ko nors 
interviu ir tokiu būdu užkibo. Pasikalbėsiu su Parlamen- 
to žurnalistais ir pažiūrėsiu, gal jie ką nors žino. 

— Pradžia nebloga, - pripažino Rodnis, —- bet rytdienos 
laikraščio straipsniui... 

— Taip. Teisingai. Straipsniui medžiagos maža. Bent 
kol kas. Bet aš tuoj skambinu savo šnipams. Pažiūrėsim, 
ką jie man gali pasiūlyti. 

Rodnis linktelėjo. Laimindamas pakėlė ranką. Tai reiš- 
kė, kad pokalbis su Korsiku baigtas. 

Prie kabineto durų Korsikas atsisuko. 

— Rodai, juk tu netiki, kad aš pasiūliau tą medžiagą 
„Globe“. Netiki? 

Rodnis nutaisė nuoširdžiai atvirą miną. 

— Mičelai, — tarė jis, - nors dabar patikėk manim. Ži- 
nau, kad nepasiūlei tos medžiagos. 

Palaukė, kol durys užsidarė reporteriui už nugaros. 
Išvyniojo šokoladą iki galo. Kitoje popieriuko pusėje už- 
rašė „Blekpulas“ ir spalio 13, sulankstė kvadratėliu ir 
įsikišo į kišenę. Įsimetė burnon paskutinį šokolado ga- 
balėlį. Sukikeno, pasiėmė adresų knygelę ir ištiesė ran- 
ką prie telefono. 

Nebuvo sunku rasti nuotraukų. Šiaip ar taip, Evelina 
užėmė žymią padėtį. Visuomenės veikėja, padariusi svai- 
ginamą karjerą ir per pastaruosius šešerius metus atsi- 
durdavusi ne vieno laikraščio dėmesio centre. O seniai 
žinodama, koks svarbus politiko įvaizdis, paprastai po- 
zuodavo su šeima. 

Denis Laksfordas ant stalo buvo išdėliojęs tris. Kol čia 
pat, už jo kabineto durų „The Source“ personalas dirbo 
kasdieninius darbus, jis apžiūrinėjo dukters nuotraukas. 

Vienoje ji ant storos pagalvėlės sėdėjo prieš Eveliną 
su vyru, susėdusius ant sofos. Kitoje buvo įsikibusi ar- 
kliui į karčius, o Ivė jojimo kelnėmis vedė jį aplink aikš- 
telę. Trečioje sėdėjo prie stalo ir tariamai ruošė pamo- 
kas, gniauždama rankoje pieštuką, o motina, pasilenkusi 
prie jos, kažką rodė popieriuje, kuriame vaikas rašė. 

Laksfordas ištraukė rašomojo stalo stalčių ir pasirau- 
sė tarp daiktų, kol rado didinamąjį stiklą, kurį naudodavo 
smulkiam šriftui skaityti. Pažvelgė pro jį į nuotraukas. 
Tyrinėjo Šarlotės veidą. 

Dabar, kai pagaliau pirmą kartą ją pamatė, užuot už- 
metęs akį ir čia pat numojęs ranka tiek į jos, tiek į moti- 
nos nuotraukas, kaip politinį masalą masėms, suvokė, kad 
ji paveldėjusi jo šeimos bruožus. Plaukai ir akys moti- 
nos, bet visa kita - kaip iš akies lupti Laksfordai. Smak- 
ras kaip jo sesers, plati kakta kaip jo, Leo nosis ir burna. 
Kiekvienoje kūno dalelėje neišdildomai pažymėta, kad 
tai jo duktė, lyg būtų nešiojusi jo pavardę kaip įdagą, nors 
iš tikrųjų jos neturėjo. 

O jis nieko apie ją nežino. Mėgstamos spalvos, batukų 
dydžio, knygų, kurias mėgdavo skaityti prieš miegą. Ne- 

turi supratimo, kokie buvo jos troškimai, kokius amžiaus 
tarpsnius išgyveno, kokius sapnus sapnavo. Toks žinoji- 
mas buvo atsakomybės laidas. Atmetęs vieną, neteko ir 
kito. O, jis kas mėnesį prisimindavo esąs tėvas, apsilan- 
kydavo banke ir penkiolika minučių, kol užpildydavo įna- 
šo lapelį, taip atleisdamas sau nuodėmę, ceremoningai 
vilkdavo tėvystės grandines. Tačiau tik tiek ir siejo jį su 
dukterimi: ryšio nebuvimas lyg ir norint aprūpinti Šarlo- 
tės ateitį po jo mirties, o iš tiesų — nuraminti sąžinę. 

Atrodė, taip ir turi būti. Evelina aiškiai pasakė sąlygą. 
Kadangi, apimtas netipiško vyrų savanaudiškumo - taip 
jis manė, - nusprendė, jog nukentėjo ji, jos norai ir turi 
būti tenkinami. O juos tenkinti buvo labai lengva. Ji juos 
išdėstė keturiais žodžiais: „Atstok nuo mūsų, Deni“. Jis 
su džiaugsmu taip ir padarė. 

Laksfordas vieną prie kitos sudėjo nuotraukas. Ištyri- 
nėjo kiekvieną per didinamąjį stiklą antrą, trečią, ketvir- 
tą kartą. Ir pajuto, kad spėlioja, ar vaikas, kurį apžiūrinė- 
ja pro lupą, mėgo muziką, brokolius, grybus, ar nukleip- 
davo batukus, ar skaitydavo knygas apie Narniją*, ar va- 
žinėjo dviračiu, ar buvo ką susilaužiusi. Buvo paženklin- 
ta jo bruožų, bet turėjo pripažinti, kad ji ne jo, nes jis 
nieko apie ją nežino. Šiandien tai aišku, kaip buvo aišku 
1r likus keturiems mėnesiams iki jos gimimo. 

Atstok nuo mūsų, Deni. 

Puiku, pamanė jis. 

Taigi jo duktė mirusi. Būtent dėl to, kad jis padarė 
kaip lieptas. Jei būtų nesutikęs, Šarlotės visų pirma nie- 
kas nebūtų pagrobęs. Niekas nebūtų reikalavęs, kad jos 
tėvas prisipažintų, nes tai žinotų visi, Šarlotė irgi. 


* Pasakų šalis, kurią aplanko ketvertas vaikų C. S. Lewiso 
knygose. 

Laksfordas palietė jos galvą nuotraukoje speliodamas, 
kokie buvo plaukai. Negalėjo įsivaizduoti. Visiškai nega- 
lėjo jos įsivaizduoti. 

Baisus nežinojimas deginte degino. Kaip ir to nežino- 
jimo liudijimas, ko jis, kaip žmogus, vertas. 

Laksfordas uždėjo didinamąjį stiklą ant nuotraukų. Pri- 
spaudė nykštį ir smilių prie tarpuakio ir užsimerkė. Visą 
gyvenimą siekė valdžios. Šią valandėlę norėjo tik pasi- 
melsti. Juk turi būti žodžiai, galintys palengvinti... 

— Norėčiau pasikalbėti, Deni. 

Krūptelėdamas pakėlė galvą. Nesąmoningai uždėjo 
ranką ant nuotraukų. Kabineto tarpduryje stovėjo vienin- 
telis asmuo, kuris gali išdrįsti atidaryti duris nepasibel- 
des ir nepaprašęs ponios Voles paskambinti ir pranešti 
redaktoriui apie atvykimą, —- „The Source“ valdybos pir- 
mininkas Piteris Ogilvis. 

— Galima? — paklausė ir dygiomis pilkomis akimis dėb- 
telėjo į posėdžių stalą. Tai buvo tik formalus prašymas. 
Ogilvis aiškiai buvo nusprendęs užeiti į kabinetą, nesvar- 
bu, pakvies jį ar ne. 

Laksfordas atsistojo. Ogilvis priėjo. Kaip visada, pir- 
miausia krito į akis jo firminiai antakiai, taip ilgai netvar- 
kyti, kad pasidarė panašūs į plunksnų boa ant kaktos. Abu 
vyriškiai susitiko kambario vidury. Laksfordas atkišo ran- 
ką. Pirmininkas įbruko į ją sulankstytą laikraštį. 

— Du šimtai dvidešimt tūkstančių egzempliorių, - ta- 
rė Ogilvis. - Tai yra du šimtai dvidešimt tūkstančių dau- 
giau negu įprastinis jų tiražas, Deni. Bet tai tik dalis ma- 
no rūpesčio. 

Ogilvis niekad nesikišdavo į laikraščio leidybą. Turėjo 
svarbesnių rūpesčių, negu kasdien vadovauti „The Sour- 
ce“, 1r su jo darbuotojais paprastai šnekėdavosi iš savo 

didelio kabineto namie, Hertfordšyre. Jį domino tik re- 
zultatas, taigi pelnas ir nuostoliai. 

Be pranešimų apie staigų laikraščio pelno smukimą, 
Ogilvį į Londono redakciją galėjo atvyti tik vienas įvy- 
kis. Nieko nepadarysi, jei kažkas pirma tavęs išspausdi- 
no sensaciją, - Ogilvis, ėmęsis šio verslo, regis, dar Čarl- 
zo Dikenso laikais, žinojo tai ne blogiau už kitus. Bet kai 
kažkas pirma tavęs išspausdina straipsnį, galintį apderg- 
ti torius, - jau nedovanotina. 

Taigi Laksfordas žinojo, ką Ogilvis įbruko jam į delną. 
Rytinį jo buvusio laikraščio, „Globe“, numerį su antraš- 
te apie parlamentarę Bouven, nepranešusią policijai, kad 
dingo duktė. 

— Praėjusią savaitę aplenkėme visus šalies laikraščius, 
parašę apie Larnsį 1r jo sugulovą, - tarė Ogilvis. - Ar šią 
savaitę praradom uoslę? 

— Ne. Mes turėjom šią medžiagą. Aš neleidau jos 
spausdinti. 

Tik iš Ogilvio akių buvo matyti, kad išgirdo. Valandėlę 
jos vos pastebimai prisimerkė. Lyg būtų sutrūkčiojęs rau- 
muo. 

— Tai kaip nors susiję su lojalumu, Deni? Vis dar pri- 
jauti „Globe“? 

— Gal norėtumėt kavos? 

— Užteks įtikinamo paaiškinimo. 

Laksfordas nuėjo prie posėdžių stalo ir atsisėdo. Link- 
telėjo Ogilviui, kad ir tas sėstųsi. Jau ateidamas dirbti 
pas Ogilvį žinojo, kad parodęs pirmininkui silpnumą, bus 
suėstas be druskos. 

Ogilvis nunešė savo antakius prie stalo ir išsitraukė 
kėdę. 

— Pasakyk man. 

Laksfordas pasakė. Kai baigė pasakoti pirmininkui apie 
savo pokalbį su Korsiku ir kodėl nepraleido straipsnio, 
Ogilvis įžvalgiai, kaip tipiškas Žurnalistas, nustatė sil- 
pniausią vietą: 

— Anksčiau spausdindavai straipsnius be krūvos pa- 
tvirtinimų. Kas tave sulaikė šį kartą? 

— Bouven postas Vidaus reikalų ministerijoje. Atrodė 
visiškai įmanoma, kad užuot pranešusi vietos policijai, ji 
kreipėsi tiesiai į Skotland Jardą. Nenorėjau spausdinti 
straipsnio, kaltinančio ją neveiklumu, ir atsidurti kvailio 
vietoj, kai koks nors aukštas pareigūnas iš Jardo puls jos 
ginti mosuodamas darbo kalendoriumi ir tvirtindamas, 
kad ji iškart apsilankė pas jį, kai tik sužinojo, jog mergai- 
tė pagrobta. 

— Taip neatsitiko, kai „Globe“ išspausdino straipsnį, — 
priminė Ogilvis. 

— Galiu tiktai spėti, kad jiems pavyko gauti kurio nors 
Jardo darbuotojo patvirtinimą. Aš liepiau savo žmogui pa- 
daryti tą patį. Jei jis man būtų atnešęs patvirtinimą iki 
dešimtos vakaro, straipsnį būčiau išspausdinęs. Jis neat- 
nešė. Aš nespausdinau. Daugiau nėra ko pridurti. 

— Dar vienas dalykas, - nesutiko Ogilvis. 

Laksfordas sukluso, bet pasinaudodamas savo kėde, 
parodė pirmininkui esąs visiškai ramus - atsilošė ir su- 
sinėrė rankas ant pilvo. Neprašė Ogilvio paaiškinti, koks 
tai „dar vienas dalykas“. Paprasčiausiai laukė, kol šis vėl 
prabils. 

— Mes šauniai padirbėjom dorodami Larnsį, - tarė 
Ogilvis. - Ir padarėm tai be šimtų patvirtinimų. Teisybę 
sakau? 

Meluoti buvo beprasmiška, nes užtektų pokalbio su 
Sara Heplšort ar Rodniu Aronsonu, ir tiesa paaiškėtų. 

— Taip. 

— Tai paaiškink man štai ką. Nuramink mane. Paža- 
dėk, kad kai mes kitą kartą prispausime uodegas tiems 
bjaurybėms toriams, žinosi, ką daryti. Kad neleisi „Mir- 
ror“, „Globe“, „Sun“ ir „Mail“ suvaryti mūsų į ožio ragą. 
Kad nesitrauksi reikalaudamas patvirtinimo iš trijų, try- 
likos ar trijų tuzinų šaltinių, velniai griebtų, — pakėlė balsą 
Ogilvis. 

— Piteri, - tarė Laksfordas, - juk ne blogiau už mane 
žinot, kad Larnsio situacija skyrėsi nuo Bouven. Anuo 
atveju nereikėjo jokių patvirtinimų. Nekilo jokių abejo- 
nių. Jis buvo nutvertas automobilyje atsagstytomis kel- 
nėmis, su pimpalu šešiolikmečio vaikėzo burnoj. Bou- 
ven atveju turime vieną vienintelį Vidaus reikalų minis- 
terijos pranešimą, o visa kita tėra užuominos, paskalos 
17 gryni prasimanymai. Kai man pateiks faktus ir aš tiks- 
liai žinosiu, kad tai faktai, juos būtinai išspausdinsime pir- 
mame puslapyje. Iki to laiko... - Jis nuleido kėdę ir pa- 
žvelgė tiesiai į pirmininką. - Jei jums nepatinka, kaip aš 
vadovauju laikraščiui, siūlyčiau susirasti kitą redaktorių. 

— Deni? Oi, atsiprašau. Aš nežinojau... Pone Ogilvi, 
sveiki. 

Rodnis Aronsonas puikiai pasirinko laiką. Redaktoriaus 
pavaduotojas stovėjo uždėjęs ranką ant Laksfordo durų, - 
kurias Ogilvis paliko praviras, kad naujienų apdorojimo 
centre geriau girdėtų jo pakeltą balsą ir subruztų, - ran- 
kenos, įkišęs tiktai galvą. 

— Kas atsitiko, Rodni? —- pareikalavo paaiškinti Laks- 
fordas. 

— Atsiprašau. Nenorėjau įsiterpti į pokalbį. Durys bu- 
vo atviros, ir aš nežinojau... Ponios Voles prie stalo nėra. 

— Kaip įdomu. Dėkui už informaciją. 

Rodnis šiaip taip išspaudė šypseną, bet jį išdavė stai- 
ga piktai įsitempusios šnervės. Laksfordas suprato, kad 
jis neketina taikstytis su pažeminimu pirmininkui girdint 
ir pasistengs tuo pačiu atsilyginti. 

— Tikrai. Atsiprašau. Nepagalvojau, - maloniai pasakė 
jis ir smogė: - Pamaniau, gal norėtum sužinoti, kaip klos- 
tosi reikalai dėl Bouven. 

Apsimetė manąs, kad po šios pastabos jo pasirodymas 
Laksfordo kabinete savaime suprantamas. Atsisėdo tie- 
siai prieš pirmininką. 

— Buvai teisus, - pasakė Laksfordui. - Vidaus reikalų 
ministras užsuko į Skotland Jardą dėl Bouven. Pats, as- 
meniškai. Mūsų šnipelis tai patvirtino. - Jis patylėjo lyg 
norėdamas pagerbti Laksfordo išmintingą atsisakymą 
spausdinti „Globe“ pasirodžiusį straipsnį. Bet Laksfor- 
das žinojo, kad Rodnis geriau galą gaus, negu surizikuos 
mažinti savo akcijų vertę, didindamas Laksfordo. Taigi 
pasiruošė tam, kas neišvengiama, ir mintyse pradėjo 
ruoštis susirėmimui. - Bet įdomu štai kas. Vidaus reika- 
lų ministras apsilankė Jarde tik vakar po pietų. Iki to lai- 
ko Jardas nė žodžio negirdėjo apie vaiko dingimą. Taigi 
Mičo informacija buvo aukso vertės. 

— Rodni, mes ne tam ėmėmės šito verslo, kad gaištu- 
me laiką ieškodami kito laikraščio straipsnių patvirtini- 
mo, - priminė Ogilvis. - Nors jei pavyko gauti patvirti- 
nimą šiandien, norėčiau sužinoti, kodėl nepavyko vakar, — 
pridūrė Laksfordui. 

— Vakar Mičas nuo popietės iki vidurnakčio lakstė kaip 
pakvaišęs, - įsikišo Rodnis. - Jo šaltiniai išseko. 

— Tada jam reikia naujų šaltinių. 

— Jūs visiškai teisus. Ir kai jis šiandien rytą išvydo 
„Globe“ pirmą puslapį, išvyko jų ieškoti. Kai aš kabinete 
Jį paraginau. 

— Regis, tavo šypsena rodo, kad dar kažką atkapstei? — 
paklausė Ogilvis. 

Laksfordas pastebėjo, kad Rodnis neatsisakė malonu- 
mo pergalingai dėbtelėti į jį. Tačiau pergalę užmaskavo 
atsargumu, kuris lyg durklas dailiai įsmigo Laksfordui 
tarp šonkaulių. 

— Prašom mane suprasti, pone Ogilvi, - tarė jis. - De- 
nis galbūt nenorės spausdinti šios naujos medžiagos, ir 
aš neprieštarausiu, jei taip bus. Mes ką tik sužinojom šią 
informaciją iš savo šnipelio Jarde, ir veikiausiai tai pa- 
tvirtins tik jis vienas. 

— Ką? 

Rodnis apsilaižė. 

— Atrodo, grobikas atsiuntė laiškelius. Du. Gauti tą pa- 
čią dieną, kai dingo vaikas. Taigi Bouven, be jokios abe- 
Jonės, žinojo, kad vaikas pagrobtas, ir vis tiek nepranešė 
policijai. 

Laksfordas išgirdo, kaip Ogilvis įkvėpė. Jis prabilo ne- 
spėjus pirmininkui išsižioti. Ramiai pasakė: 

— Galbūt ji skambino kam nors kitam, Rodai. Ar judu 
su Miču nesvarstėt tokios galimybės? 

Bet Ogilvis, kilstelėdamas didžiulę kaulėtą ranką, ne- 
leido Rodniui atsakyti. Pirmininkas tylomis apmąstė šią 
naujieną. Pakėlė akis aukštyn - ne į dangų, šaukdamasis 
Viešpaties patarimo, bet į sieną, kur kybojo pirmieji di- 
džiausių tiražų „The Source“ puslapiai chromuotais rėmais. 

— Jei ponia Bouven dar kam skambino, - mąsliai ta- 
rė, - tegu pati tai ir pasako. O jei niekaip nekomentuos 
mūsų istorijos, tai tą faktą drauge su kitais galime pa- 
teikti visuomenei. —- Jo žvilgsnis nusileido iki Rodnio. - 
O koks jų turinys? — maloniai paklausė. 

Rodnis sutriko. Glostinėjo barzdą norėdamas išlošti 
laiko 1r nuslėpti sumišimą. 

— Ponas Ogilvis klausia, kas parašyta grobiko laiške- 
liuose, - perdėtai mandagiai paaiškino Laksfordas. 

Rodnis juto, kokiu šalčiu padvelkė klausimas. 

— Nežinom, - atsakė Rodnis. - Tik žinom, kad rašte- 
liai buvo du. 

— Suprantu. - Ogilvis valandėlę svarstė. Pagaliau pra- 
nešė, ką nusprendęs. - Straipsniui pakaks. Tavo žmogus 
toliau darbuojasi? 

— Kol mes kalbamės, - atsakė Rodnis. 

— Puiku, - Ogilvis pakilo. Atsisuko į Laksfordą ir pa- 
davė ranką. — Taigi po truputį vejatės. Manau, galiu tikė- 
tis, kad daugiau važiuoti į miestą neprireiks? 

— Visa patikima informacija, - atsakė Laksfordas, - bus 
išspausdinta. 

Ogilvis linktelėjo. 

— Šauniai padirbėta, Rodni, - tarė jis mąsliai, parody- 
damas, kaip vertina tų dviejų vyriškių atitinkamas pozi- 
cijas laikraštyje. Išėjo iš kambario. 

Laksfordas grįžo prie rašomojo stalo. Sukišo Šarlotės 
nuotraukas į rudą aplanką ir didinamąjį stiklą įdėjo atgal 
į stalčių. Paspaudė mygtuką, kad kompiuterio ekranas nu- 
švistų, ir susmuko į kėdę. 

Prisiartino Rodnis. 

— Deni, - nerūpestingai tarė ruošdamasis kalbėti. 

Laksfordas atsivertė darbo kalendorių ir be reikalo ja- 
me kažką pasižymėjo. Ne pirmą kartą nusprendė, kad me- 
tas Rodniui parodyti jo vietą. Bet negalėjo sugalvoti, kaip, 
nes mąstė tik apie Eveliną, ko jai griebtis, kad netaptų 
spaudos taikiniu. Tuo pačiu metu stebėjosi, kodėl neri- 
mauja dėl jos. Šiaip ar taip, pati išsikasė duobe... Nuo 
minties apie duobę jį nukrėtė šiurpas ir viskas plūstelėjo 
atgal, net bloga pasidarė. Duobė iškasta ne Evelinai. Ir 
ne viena Evelina padėjo ją kasti. 

—... Ir daugiausia dėl to — tu, be abejo, suprasi —- aš ne 
viską pasakiau Ogilviui, - kalbėjo Rodnis. 

Laksfordas pakėlė galvą. 

— Ką? 

Rodnis mėsinga šlaunim atsirėmė į Laksfordo stalo 
priekį. 

— Dar nežinome visų faktų. Bet Mičas seka pėdomis, 
todėl kertu lažybų, kad jau šiandien žinosim tiesą. Žinai, 
Deni, kartais myliu tą vaikį kaip tikrą sūnų. 

— Apie ką tu kalbi, Rodni? 

Rodnis pakreipė galvą. Nesiklausai, Deni? — buvo pa- 
rašyta jam ant kaktos. Kažkas tave slegia? 

— Torių konferencija Blekpule, - suulbėjo Rodnis. — 
Ten kažkas įtaisė Bouven pilvą. Kaip ką tik sakiau, ji ten 
buvo, rašė „Telegraph“ apie konferenciją. O konferencija 
prasidėjo lygiai prieš devynis mėnesius iki vaiko gimi- 
mo. Mičas dabar kaip tik seka pėdomis. 

— Kokiomis? — paklausė Laksfordas. 

— Kokiamis? - nepiktai pamėgdžiojo Rodnis. - Žino- 
ma, tėtuko. - Jis susižavėjęs pažvelgė į įrėmintus pir- 
muosius puslapius. — Tik pagalvok, Deni, kas bus, jei 
mes vieni išspausdinsim tokį straipsnį: „Neatpažinto 
Bouven meilužio interviu „The Source“.“ Nenorėjau mi- 
nėti Ogilviui, kad galbūt išspausdinsim straipsnį apie 
tevelį. Paskui kasdien mus niukins, o juk gali nieko ne- 
išdegti. Bet vis dėlto... - Jis atsiduso pripažindamas laik- 
raščio įsipareigojimą šniukštinėti po žymiausių šalies 
asmenų praeitį, bene pasipainios biografijoje koks gar- 
dus kąsnelis, padidinsiantis laikraščio tiražą iki trokš- 
tamų milijonų. - Toks straipsnis bus kaip atominė bom- 
ba, kai išspausdinsim, - pasakė jis. - Ir mes jį išspaus- 
dinsim, tiesa, Deni? 

Laksfordas atlaikė Rodnio žvilgsnį. 

— Girdėjai, ką pasakiau Ogilviui. 5Spausdinsim viską, 
kas patikima. 

— Gerai, - iškvėpė Rodnis. — Mat čia... Deni, nežinau, 
kas iš to išeis, bet nujaučiu, kad aptikom aukso gyslą. 

— Puiku, - atsakė Laksfordas. 

— Taip. Tikrai. - Rodnis nukėlė šlaunį nuo stalo. Pasu- 
ko prie durų. Ir ten sustojo. Timptelėjo sau už barzdos. — 
Deni, - tarė. — Velnias. Ką tik suvokiau vieną dalyką. Ne- 
žinau, kodėl anksčiau nepagalvojau. Juk tu ir esi tai, ko 
mes ieškom, ar ne? 

Laksfordas pajuto, kaip jį nuo galvos iki kojų nukrėtė 
šiurpas. Neištarė nė žodžio. 

— Gali mums padėti, tai yra padėti Mičui. 

— Aš? Kaip? 

— Dėl torių konferencijos, - tarė Rodnis. - Užmiršau 
paminėti. Pasikalbėjęs su Miču, priminiau kai kam iš 
„Globe“ skolą ir pasidairiau po jų mikrofilmus. 

— Taip? Ir ką ten radai? 

— Liaukis, Deni. Nesislėpk. Torių konferencija? Blek- 
pule? Nieko neprimena? 

— O turėtų? 

— Neabejoju. — Jo dantys žybtelėjo kaip ryklio. - Tai ne- 
prisimeni? Pats ten buvai, rašei „Globe“ vedamuosius. 
— Rašiau, - tarė Laksfordas. Ne klausė, patvirtino. 

— Tikrai. Mičas norės su tavim pasikalbėti. Ar neno- 
retum dailiai papasakoti, kas galėjo dulkinti Bouven? — 
Jis mirktelėjo ir išėjo iš kabineto. 

ias apačia Barbara 


nusišluostė nuo kaktos šaltą prakaitą. Atsistojo. Šlykš- 
tėdamasi savim labiau negu paprastai, nuleido vandenį ir 
stebėjo, kaip vandens sūkurys į užmarštį nuplauna ne- 
malonų akiai skrandžio turinį. Pamėgino save prigriebti 
1r įsakė elgtis, kaip pridera Žmogžudystės tyrimo vado- 
vui, O ne niauzgiančiai paauglei, kuriai pakirto kojas. 

Skrodimas, šiurkščiai pasakė sau. Kas tai? Tiesiog 1a- 
vono tyrimas siekiant nustatyti mirties priežastį. Būti- 
nas etapas tiriant žmogžudystę. Tai profesionalų atlieka- 
ma operacija ieškant įtartinų procesų, per anksti nutrau- 
kusių fizines funkcijas. Trumpai drūtai - lemiamas žudi- 
ko paieškos žingsnis. Taip, tiesa, žmogaus mėsinėjimas, 
tačiau kartu ir tiesos ieškojimas. 

Barbara tai gerai žinojo. Tad kodėl, spėliojo ji, negali 
apsiprasti su Šarlotės Bouven skrodimu? 

Skrodimas buvo padarytas Eimsfordo Šv. Morkaus li- 
goninėje, Edvardo epochos relikte, pastatytame prancū- 
ziškos pilies stiliumi. Patologoanatomas dirbo greit ir kva- 
lifikuotai, tačiau kad ir kokia profesionali atmosfera vy- 
ravo patalpoje, jau po pirmojo krūtinės-pilvo pjūvio 

Barbaros rankos grėsmingai suprakaitavo. Ji iškart su- 
prato pakliuvusi į bėdą. 

Ant nerūdijančio plieno stalo iškėtotas Šarlotės Bou- 
ven lavonas niekuo nebuvo ypatingas, išskyrus kelias mė- 
lynes aplink burną, vieną kitą raudoną nudegimo žymę 
ant skruostų ir smakro ir šašą ant prakirsto kelio. Tiesą 
sakant, mergytė atrodė veikiau mieganti negu mirusi. To- 
dėl perpjauta jos perlų spalvos krūtinė atrodė tarsi išnie- 
kinta. Bet patologoanatomas ją perpjovė, abejingai dik- 
tuodamas savo radinius į virš galvos tabaluojantį mikro- 
foną. Jis nulaužė jos šonkaulius it medelio šakeles ir iš- 
ėmė tirti organus. Kai ištraukė šlapimo pūslę ir pasiuntė 
jos turinį analizei, Barbara suprato, kad daugiau nebeiš- 
tvers: dabar tas įpjaus galvos odą, iki kaukolytės nulups 
17 Šaižiai suzvimbs pjūklas, skverbdamasis per kaulą iki 
smegenų. 

Ar būtina? — norėjo protestuoti. Kad jus kur velniai nu- 
jotų, juk žinom, kaip ji mirė. 

Bet iš tiesų nežino. Galima spėlioti remiantis lavono 
būkle ir vieta, kur jis buvo rastas, bet tikslius atsaky- 
mus, kurių mums reikia, sužinosim tik iš šio būtino moks- 
liško sudarkymo akto. 

Barbara žinojo, kad seržantas Regas Stenlis ją stebi. 
Stovėjo prie svarstyklių, ant kurių buvo atskirai sveria- 
mas kiekvienas organas, ir ryte rijo akimis jos išraišką. 
Laukė, kol ji išbėgs iš kambario, ranka užspaudusi bur- 
ną. Jei taip padarytų, jis galėtų numoti į ją ranka prunkš- 
telėjęs: „Ko norėti iš moteriškės“. Barbara nenorėjo duoti 
jam progos išjuokti ją prieš žmones, su kuriais reikės dirb- 
ti Viltšyre, bet žinojo, kad teks rinktis: apvemti grindis 
čia ar išeiti viliantis, jog susiras tualetą anksčiau, negu 
susivems koridoriuje. 

Tačiau pagalvojusi — tuo tarpu pilvą vis labiau traukė, 
gerklę gniaužė, o kambarys pradėjo suktis —- suprato, kad 
yra dar viena galimybė. 

Demonstratyviai dirstelėjo į laikrodį, apsimetė suvo- 
kusi, jog užmiršo kažką padaryti, pabrėžė tai šnarindama 
užrašų knygelės lapus ir pranešė Stenliui apie savo keti- 
nimus suvaidindama, kad spaudžia prie ausies telefono 
ragelį, o lūpomis ištarė: „Turiu paskambinti į Londoną“. 
Seržantas linktelėjo, bet kandi šypsena rodė, kad nepati- 
kėjo. Eik šikt, pamanė ji. 

Moterų tualete išsiskalavo burną. Gerklė degė. Rieš- 
kučiom pasisėmė vandens ir godžiai išgėrė. Apšlakstė 
veidą vandeniu, nusišluostė į glebų mėlyną popierinį 
rankšluostį, toli gražu ne antiseptiškai kyšantį iš dalytu- 
vo ir atsišliejo pilkos sienos, ant kurios šis kabėjo. 

Jautėsi neką geriau. Skrandis buvo tuščias, bet širdis 
vis dar pritvinkusi. Protas liepė susikaupti ir galvoti apie 
faktus. Siela priešinosi, nes mirusioji tebuvo vaikas. 

Barbara palei sieną nuslydo ant grindų ir padėjo galvą 
ant kelių. Laukė, kol skrandis aprims ir nebekrės šiurpas. 

Vaikas buvo visai mažas. Keturiasdešimt devynių co- 
lių ūgio, nesvėrė nė šešių stounų*. Atrodė, jos riešus 
suaugęs žmogus galėtų apimti vienu pirštu. Kojytės kaip 
paukščio, beveik be raumenų. Peteliai liesi ir nuolaidūs, 
o visiškai neišsivystę lyties organai pliki it moliusko 
kriauklė. 

Kaip lengva ją nužudyti. 

Bet kaip? Kūnas nerodė jokių gynimosi ženklų, jokių 
sužalojimų. Nuo jo nesklido išdavikiškas migdolų, čes- 
nako ar gaulterijos kvapas. Jis nebuvo įraudęs nuo an- 


* 122,5cmir 38 kg. 

glies monoksido kraujuje, veidas, lūpos ar ausys nepa- 
mėlusios. 

Barbara pakišo ranką po keliu ir pasižiūrėjo, kiek lai- 
ko. Jau bus baigę. Žinos kai kuriuos atsakymus. Ji turi 
būti ten, kai patologoanatomas pateiks pirminę išvadą, 
nesvarbu, silpna jai ar ne. Pajuoka, kurią ji per skrodimo 
stalą išvydo seržanto Stenlio akyse, rodė, kad tikslios in- 
formacijos iš jo neverta tikėtis. 

Prisivertė atsistoti. Nuėjo prie veidrodžio virš kriauk- 
lės. Neturėjo jokių priemonių blyškumui paslėpti, taigi 
tik nuo jos ribotų aktorinių sugebėjimų priklausys, ar pa- 
vyks išsklaidyti akivaizdų seržanto Stenlio įtarimą, kad 
ji ką tik tualete vėmė. Ką gi, nieko nepadarysi. 

Jinai rado jį koridoriuje už kokių penkių žingsnių. Sten- 
lis apsimetė, kad iš senovinio porcelianinio geriamojo fon- 
tano mėgina išspausti didesnę vandens srovelę. Kai Barba- 
ra priėjo, jis atsitiesė daugiau nebesistengdamas ir tarė: 

— Visiškai nenaudingas daiktas. - Ir apsimetė ką tik ją 
išvydęs. — Skambinote telefonu? — paklausė dirstelėda- 
mas į tualeto duris žvilgsniu, rodančiu, kad jis puikiai Ži- 
no, kur Viltšyre Britanijos telekomas įrengęs telefono bū- 
deles. Ten nėra būdelės, panelyte, sakė jo mina. 

— Tikrai, - atšovė Barbara ir pro jį pasuko į skrodimų 
patalpą. - Dirbame toliau? — Sukandusi dantis žengė pro 
duris, už kurių jos laukė nemalonus vaizdas. Jai paleng- 
vėjo pamačius, kad teisingai apskaičiavo laiką, prabėgusį 
nuo tos valandėlės, kai pirmą kartą išėjo iš kambario. 
Skrodimas buvo baigtas, lavonas išneštas, ir procedūrą 
priminė tik nerūdijančio plieno stalas, ant kurio ji buvo 
atlikta. Stalą vandeniu iš žarnos plovė technikas. Kruvi- 
nas vanduo žliaugė plienu, išbėgdamas pro skyles ir lata- 
kus šonuose. 

Tačiau patologoanatomo patarnavimų laukė dar vie- 
nas kūnas. Jis gulėjo ant vežimėlio, iš dalies užklotas ža- 
lia paklode, vis dar sukištomis į maišą rankomis ir prie 
dešinio didžiojo piršto pririšta etikete. 

— Bilai, - šūktelėjo vienas technikas pertvaros kam- 
bario gale pusėn. - Įdėjau į magnetofoną naujas juostas, 
taigi mes tik tavęs laukiam. 

Barbarai neteikė jokio malonumo mintis, kad teks at- 
stovėti dar vieną skrodimą, jei norės gauti informaciją 
apie ankstesnįjį lavoną, todėl ji pasuko pertvaros pusėn. 
Už jos patologoanatomas gėrė kažką iš puodelio, nenu- 
leisdamas akių nuo mažučio televizoriaus; ekrane du su- 
prakaitavę vyrai žaidė tenisą. Garsas buvo išjungtas. 

— Greičiau, asile, - niurzgė jis. - Jei jis pradės smū- 
giuoti į tinklą, tau galas, ir tu žinai. Taigi pulk, kad jis 
imtų gintis. Taip! - Jis pasveikino teniso žaidėją, kilste- 
lėdamas puodelį. Pamatė Barbarą su seržantu Stenliu ir 
nusišypsojo. — Susilažinau iš penkiasdešimties svarų dėl 
šio mačo, Regai. 

— Kreipkis į „Anoniminius lošėjus““. 

— Ne. Vieną gražią dieną man pasiseks. 

— Jie visi taip sako. 

— Nes tai tiesa. — Bilas išjungė televizorių ir linktelė- 
jo Barbarai. 

Barbara iš jo veido suprato, kad jis ketina paklausti, 
ar jai geriau, O ji nemanė, jog verta duoti peno seržanto 
Stenlio įtarimams. Todėl iš rankinės ant peties išsitrau- 
kė užrašų knygelę ir kryptelėjusi galva kito lavono pu- 
sėn pasakė: 

— Londonas norėtų išgirsti iš manęs vieną kitą Žodį, 
bet pasistengsiu ilgai jūsų netrukdyti. Ką galite pasa- 
kyti? 

Bilas pažvelgė į Stenlį, lyg lauktų nurodymo, kas vir- 
šininkas. Barbara pajuto, kad jai už nugaros seržantas, 
matyt, iš dalies popiežiškai atleido jį nuo tylėjimo įžado, 
nes patologoanatomas pradėjo atsiskaitinėti: 

— Paviršutiniški požymiai neprieštarauja vienas ki- 
tam, nors ir nėra ryškūs. - Paskui draugiškai paaiškino 
įžanginę pastabą pridurdamas: — Plika akimi matyti, kad 
visos aplinkybės, nors ir ne taip aiškiai apibrėžtos kaip 
paprastai, patvirtina vieną mirties priežastį. Širdis su- 
glebusi. Dešinės pusės prieširdis ir skilvelis paplūdę 
krauju. Alveolės išbrinkusios, plaučiai pabalę. Trachėja, 
bronchai ir bronchiolės pilni putų. Jų gleivinės raudo- 
nos ir perpildytos kraujo. Po pleura taškinio kraujo i1šsi- 
liejimo nėra. 

— Ką visa tai reiškia? 

— Ji nuskendo. —- Bilas gurkštelėjo iš puodelio. Tada 1š- 
jungė televizorių. 

— Tiksliai kada? 

— Skenduolių mirties laiko niekad negalima pasakyti 
tiksliai. Sakyčiau, kad ji mirė ne mažiau kaip dvidešimt 
keturios ir ne daugiau kaip trisdešimt šešios valandos 
prieš randant kūną. 

Barbara greit apskaičiavo. 

— Bet tuomet ji atsidūrė kanale šeštadienio rytą, o ne 
sekmadienio. —- Suprato, kad tada Elingtone kas nors tik- 
rai galėjo matyti pravažiuojant automobilį su mirti veža- 
ma mergaite. Juk šeštadienį ūkininkai keliasi penktą va- 
landą, kaip paprastai, anot Robino. Jie tik sekmadienį tvar- 
sosi lovoje. Ji atsisuko į Stenlį ir tarė: 

— Reikia pasiųsti žmonių į Elingtoną ir apklausti visus 
gyventojus. Šį kartą klausti apie šeštadienį, o ne apie sek- 
madienį. Mat... 

— Aš taip nesakiau, seržante, - švelniai paprieštaravo 
Bilas. 

Barbara vel atkreipė dėmesį į jį. 

— Ko nesakėt? 

— Nesakiau, kad ji mirko kanale ne mažiau kaip dvide- 
šimt keturias ir ne daugiau kaip trisdešimt šešias valan- 
das, kol ją rado. Sakiau, kad tiek laiko ji buvo mirusi, kai 
ją rado. Kaip ir seniau spėju, kad kanale ji išbuvo dvylika 
valandų. 

Barbara išanalizavo jo žodžius. 

— Bet jūs sakėt, kad ji nuskendo. 

— Taip, nuskendo. 

— Tai jūs norite pasakyti, kad kažkas rado jos kūną van- 
deny, ištraukė iš kanalo, o paskui vėl įmetė? 

— Ne. Aš noriu jums pasakyti, kad ji nuskendo visiškai 
ne kanale. - Jis baigė gerti kavą ir padėjo puodelį ant te- 
levizoriaus. Nuėjo prie spintos ir, pasirausęs kartoninėje 
dėžutėje, surado švarias pirštines. Pliaukšėdamas pirš- 
tinėmis į delną, pasakė: — Paprastai skęstant atsitinka štai 
kas. Auka po vandeniu vieną vienintelį kartą giliai įkve- 
pia, ir į kūną pakliūva svetimkūnių. Pro mikroskopą au- 
kos plaučių skystyje tie svetimkūniai matyti: dumbliai, 
dumblas ir diatomėjos. Šiuo atveju dumbliai, dumblas ir 
diatomėjos turi atitikti iš kanalo pasemto vandens pavyz- 
džio dumblius, dumblą ir diatomėjas. 

— Neatitiko? 

— Taip. Pirmiausia jų ten nebuvo. 

— O gal ji po vandeniu neįkvėpė? 

Jis papurtė galvą. 

— Tai automatiška kvėpavimo funkcija, seržante, galu- 
tinio uždusimo dalis. Be to, plaučiuose buvo vandens, taigi 

žinome, kad ji panardinta įkvėpė. Bet ištirtas vanduo iš 
plaučių neatitiko kanalo vandens. 

— Tai jūs manot, kad ji nuskendo kur nors kitur. 

— Taip. 

— Ar galima iš vandens jos kūne pasakyti, kur ji mirė? 

— Kai kuriomis aplinkybėmis taip. Šiuo atveju ne. 

— Kodėl? 

— Skystis jos plaučiuose yra vandentiekio vanduo. Ji 
galėjo mirti bet kur. Ją galėjo nuskandinti vonioje, panar- 
dinti į klozetą ar aukštyn kojom įkišti galvą į kriauklę. Ji 
galėjo nuskęsti net plaukymo baseine. Chloras greit iš- 
sisklaido, ir lavone jo nebūtume radę nė pėdsako. 

— Bet jei taip atsitiko, — tarė Barbara, - jei ją laikė, ar 
nebūtų like kokių žymių? Mėlynių ant kaklo ir pečių? 
Raiščių įspaudų ant riešų ar kulkšnių? 

Patologoanatomas įkišo dešinę ranką į guminę piršti- 
nę ir tvarkingai užsitempė. 

— Jos nereikėjo laikyti. 

— Kodėl? 

— Ji buvo panardinta į vandenį be sąmonės. Dėl to ti- 
piški nuskendimo požymiai buvo ne tokie ryškūs, aš jau 
sakiau. 

— Be sąmonės? Bet jūs neminėjot jokių smūgių per 
galvą ar... 

— Jai niekas netrenkė, seržante. Tiesą sakant, jai nie- 
kas nieko nedarė nei prieš mirtį, nei po mirties. Bet tok- 
sikologinė analizė rodo, kad ji buvo kimšte prikimšta ben- 
zodiazepino. Iš esmės toksiška dozė, atsižvelgiant į jos 
SvoI]. 

— Toksiška, bet ne mirtina, - pasitikslino Barbara. 

— Taip. 

— Kaip jūs tai pavadinot? Benzo...? 

— Benzodiazepinas. Raminamieji. Diazepamas, nors jūs 
turbūt Žinot jį kitu, labiau įprastu pavadinimu. 

— Kokiu? 

— Valiumas. Toks kiekis jos kūne - kartu su neryškiais 
nuskendimo požymiais —- rodo, kad ji buvo panardinta į 
vandenį be sąmonės. 

— Ir jau negyva įmesta į kanalą? 

— O taip. Ji buvo seniai mirusi, kai pateko į kanalą. 
Mirusi, sakyčiau, kokias dvidešimt keturias valandas. 

Bilas užsimovė antrą pirštinę. Pasirausė spintoje, ieš- 
kodamas marlinės kaukės. Maktelėdamas galva skrodi- 
mo patalpos pusėn, pranešė: 

— Šitas gerokai dvoks. 

— Mes jau einam, - tarė Barbara. 


Eidama paskui seržantą Stenlį į automobilių aikštelę, 
ji mąstė apie patologoanatomo gautų duomenų svarbą. 
Manė, kad pamažu stumiasi į priekį, bet dabar atrodo, 
jog nepajudėjo iš vietos. Vandentiekio vanduo Šarlotės 
Bouven plaučiuose reiškė, kad prieš mirtį ją galėjo lai- 
kyti bet kur, ją lengvai galėjo nuskandinti ne tik Viltšyre, 
bet 1r Londone. O jei taip, jei mergaitė nužudyta Londo- 
ne, ją galėjo laikyti uždarytą irgi Londone, mieste buvo 
per akis laiko jai nužudyti ir paskui nuvežti į Keneto ir 
Eivono kanalą. Valiumas irgi būdingesnis Londonui, ra- 
minamųjų prirašo, kad būtų lengviau gyventi didmiesty- 
je. Londono gyventojui reikėjo tik šiek tiek nusimanyti 
apie Viltšyrą, jei norėjo pagrobti Šarlotę 1r ja atsikratyti. 

Taigi gali būti, kad seržantas Stenlis be jokio reikalo 
suskirstė visą kraštą kvadratėliais, be to, gali būti, jis be 

jokio reikalo išsiuntė daugiau kaip dvidešimt policininkų 
ieškoti, kur Šarlotė Bouven buvo laikoma uždaryta. Ir la- 
bai gali būti, ji pati sutiko pasiųsti Robiną Peiną ieškoti 
velniai žino ko, ir jis sugaiš kiaurą dieną, lakstydamas po 
valčių nuomos punktus, jau nekalbant apie lentpjūves, 
kanalo šliuzus, vėjo malūnus ir vandens saugyklas. 

Darbo jėgos švaistymas, pamanė ji. Ieškome adatos, 
kurios galbūt nėra. Šieno kupetoje, kuri Vaito salos di- 
dumo. 

Reikia už ko nors užsikabinti, tarė sau. Kad taip atsi- 
šauktų pagrobimo liudininkas, būtų rastas Šarlotės dra- 
bužėlis ar vadovėlis. Dar šis tas, be lavono tepaluotom 
panagėm. Kad būtų galima susieti lavoną su kokia nors 
vieta. 

Kas tai galėtų būti? —- svarstė ji. O šiuose milžiniškuose 
plotuose - jei tai iš tiesų įvyko čia, ne Londone - kaip, 
po galais, jie suras? 

Priešais ją ant laiptų sustojo seržantas Stenlis. Nu- 
lenkė galvą, prisidegdamas cigaretę. Pasiūlė jai pakelį, ji 
nusprendė, kad tai nebylios paliaubos. Kol išvydo jo žieb- 
tuvėlį. Nuogą moterį, sulinkusią per liemenį, liepsna 
pliūpteli jai iš užpakalio. 

Velniai rautų, pamanė Barbara. Jos skrandis urzgė, gal- 
va buvo kaip smėlio pripilta, ir dar ji bandė klasifikuoti 
faktus. O čia turi dirbti drauge su ponu Moterų Nekentė- 
ju, apsimetusiu seržantu Gudruoliu. Tas laukė, kol ji pa- 
raudonuos ir drėbs kokią ultrafeministinę fraze, kurią jis 
galėtų persakyti bičiuliams iš kriminalinio skyriaus, kad 
visi drauge pasijuoktų. 

Puiku, pamanė ji. Su malonumu pasitarnausiu, kvaiša 
tu. Paėmė iš jo Žiebtuvėlį. Pavartė. Užgesino liepsną, už- 
degė, vėl užgesino. 

— Tiesiog nuostabu. Tiesą sakant, neįtikėtina. Įdomu, 
ar jūs pastebėjot. 

Jis užkibo. 

— Ką pastebėjau? - paklausė. 

Ir ji trūktelėjo meškerę. 

— Jei nusimautumėt kelnes ir atkištumėt subinę, šitas 
žiebtuvėlis taptų neįtikėtinai panašus į jus, seržante Sten- 
li. —- Pliaukštelėdama įdėjo jį atgal jam į delną. - Dėkui 
už cigaretę. - Ji nuėjo prie automobilio. 


-— 


Jurgio gatvės landynėse knibždėte knibždėjo nusikal- 
timo vietos tyrimo grupės narių. Su savo reikmenimis, 
vokais, buteliais ir krepšiais jie lakstė po pastatą, kurį 
buvo ištyrinėję Sent Džeimsas su Helena. Viršutiniame 
aukšte suvyniojo kilimą laboratorinei analizei ir ypač do- 
mėjosi pirštų atspaudais. 

Kai jie užtepė juodų miltelių ant sienų, durų ranke- 
nos, palangės, čiaupo, lango stiklo ir veidrodžio, pasiro- 
dė atspaudai. Jų buvo šimtai — it nuplėšti ir sudraskyti 
juodų vabzdžių sparneliai. Atspaudų specialistai nuimi- 
nėjo ir registravo visus, ne tik tuos, kurie atitiko Sent 
Džeimso paimtų nuo magnetofono baterijų skyrelio kla- 
sifikaciją. Didelė tikimybė, kad Šarlotę Bouven grobė ne 
vienas asmuo. Tinkami identifikuoti pirštų atspaudai pa- 
dėtų surasti tą žmogų ir taptų sėkmingo tyrimo pradžia, 
jei paaiškėtų, kad landynė bylai svarbi. 

Linlis liepė atkreipti ypatingą dėmesį į dvi vietas: vo- 
nios veidrodį su čiaupais po juo ir langą į Jurgio gatvę, 
kurio stiklas buvo nuvalytas, be abejonės, tam, kad kaž- 
kas galėtų pro plyšį tarp pastatų stebėti Šv. Bernadetos 

mokyklą Blendfordo gatvėje. Pats Linlis buvo kišenės dy- 
džio virtuvėje, apžiūrinėjo spintas ir stalčius, ieškoda- 
mas to, ką Sent Džeimsas galėjo pražiopsoti. 

Ne kažin kas ten buvo, ir jis pastebėjo, kad kai jie kal- 
bėjosi vakar po pietų, Sent Džeimsas viską jam tiksliai 
išvardijo, skrupulingai atkreipdamas dėmesį į smulkme- 
nas. Vienoje spintelėje stovėjo raudonas skardinis puo- 
delis; stalčiuje gulėjo vieniša šakutė sulankstytais danti- 
mis ir penkios surūdijusios vinys; ant stalo stovėjo du 
nešvarūs stiklainiai. Daugiau nieko. 

Kai vanduo tyliai sučiurleno į kriauklę, Linlis pasilen- 
kė prie dulkėto stalo ir įdėmiai jį apžiūrėjo pakreipęs galvą 
taip, kad stalo paviršius būtų sulig akimis, - o gal ant mar- 
gos plastmasės kas nors liko nepastebėta. Kreipė žvilgs- 
nį nuo sienos prie stalo viršaus išorinio krašto, nuo 1š- 
orinio krašto prie metalo juostelės, prilaikančios kriauk- 
lę. Ir pamatė. Kažkoks mėlynas trupinėlis —- neką dides- 
nis už danties skeveldrą — buvo įstrigęs į tarpelį tarp tos 
metalo juostos ir stalo. 

Plonu peiliuku iš įrankių komplekto jis atsargiai iš- 
krapštė mėlynąjį trupinį. Radinys skleidė silpną medici- 
ninį kvapą, ir padėjęs jį ant delno bei pakrapštęs nagu, 
Linlis pamatė, kad jis lengvai smulkinamas. Narkotikas? — 
spėliojo jis. Valiklis? Įdėjo jį į buteliuką, paženklino ir pa- 
davė vienai pareigūnei, liepdamas pasirūpinti, kad trupi- 
nį kuo greičiau identifikuotų. 

Išėjo iš buto į koridorių, kur trūko oro. Pastatas buvo 
užkaltas, taigi ir nevėdinamas. Koridoriuje tvyrojo grau- 
žikų, pūvančio maisto ir išmatų smarvė, dar stipresnė 
šiltu vėlyvo pavasario oru. Šį požymį ir pakomentavo de- 
tektyvas konsteblis Vinstonas Nkata, kai lipdamas laip- 
tais aukštyn, susitiko Linlį, lipantį į trečio aukšto butą. 

Spausdamas prie burnos ir nosies idealiai išlygintą baltą 
nosinę, konsteblis suniurzgė: 

— Šita vieta - tikra pamazgų duobė. 

— Žiūrėk, kur eini, - patarė Linlis. - Dievas žino, kas 
po tom šiukšlėm ant grindų. 

Nkata atsargiai atžirgliojo prie buto durų, pro kurias 
jau įėjo Linlis. 

— Tikiuosi, vaikinams moka atitinkamą atlyginimą. 

— Visa tai yra dalis šlovingo policininko darbo. Ką at- 
kapstei? 

Nkata aplenkė didesnes šiukšlių krūvas, kurias per- 
kratinėjo nusikaltimo vietos tyrimo grupė. Jis nuėjo prie 
lango ir atsklendė jį, įleisdamas menką oro srovele. Ma- 
tyt, jam tiek pakako, nes atitraukė nosine, nors tebesi- 
raukė nuo dvoko. 

— Apklausiau Merilbouno policininkus, - tarė jis. — Vig- 
moro gatvės policijos nuovadą, kurios konstebliai patru- 
liuoja Kros Kizo aklagatvyje. Vienas iš jų turėjęs matyti 
tipą, apie kurį jums pasakojo ponas Sent Džeimsas. 

— Ir? - tarė Linlis. 

— Nieko, - atsakė Nkata. - Nė vienas policininkas ne- 
prisimena iš to rajono išvaręs valkatą. Jie užsiėmę - tu- 
ristinis sezonas ir panašiai - ir neužsirašinėja, ką, kada 
1r iš kur išgrūdo. Taigi niekas nesako, kad taip negalėjo 
būti. Bet niekas nė nesiruošia padėti mūsų dailininkui, 
kad šis nupieštų to tipo portretą. 

— Velniava, - keiktelėjo Linlis. Žlugo viltys gauti at- 
pažįstamą valkatos portretą. 

— Aš irgi taip maniau, - nusišypsojo Nkata ir timptelė- 
jo sau už ausies. — Todėl šiek tiek pašniukštinėjau aplink. 

Šniukštinėdamas Nkata ne kartą sužinodavo gyvybiš- 
kai svarbių dalykų. Linliui darėsi vis smalsiau. 

— Nagi? 

Konsteblis įsikišo ranką į kišenę. Pakvietęs pietų vie- 
ną dailininką, paaiškino nunėręs galvą, taigi Linlis suvo- 
kė, kad dailininkas buvo moteriškos giminės. Pakeliui jie 
stabtelėjo Kros Kizo aklagatvyje ir aplankė rašytoją, ku- 
ris buvo nusakęs Helenai Klaid, kaip atrodęs valkata, iš- 
vytas iš šito rajono tą pačią dieną, kai dingo Šarlotė Bou- 
ven. Dailininkė piešė, rašytojas jai nurodinėjo, ir taip bu- 
vo sukurtas portretas. Nkata, dar labiau įsismaginęs ir 
parodęs vertą susižavėjimo iniciatyvą, įžvalgiai paprašė 
dailininkę nupiešti dar vieną eskizą — be retų plaukų, žan- 
denų ir megztos kepurės, kurie galėjo būti maskuotė. 

— Štai kas išėjo. - Jis padavė eskizus. 

Linlis juos apžiūrinėjo, o Nkata kalbėjo toliau. Pada- 
ręs jų abiejų kopijas. Išdalijęs konstebliams, kurie šiuo 
metu dirba gatvėse, bando tiksliai nustatyti vietą, kur 
dingo Šarlotė. Kitas išdalijęs policininkams, kurie tikri- 
na vietinius nakvynės namus, bene sužinos, kuo tas ti- 
pas vardu. 

— Pasiųsk ką nors parodyti tų piešinių Ivei Bouven, — 
tarė Linlis. — Be to, jos vyrui ir šeimininkei. Ir tam po- 
nui, apie kurį man vakar vakare pasakojai: na, kuris stebi 
gatvę pro langą. Galbūt iš kurio nors ką išpeši. 

— Supratau, - atsakė Nkata. 

Koridoriuje, nešini suvyniotu kilimu iš viršutinio aukš- 
to, kamavosi du grupės nariai. Jis slėgė jų pečius it ne- 
įvykdytas įsipareigojimas, o kai jie svirduliavo laiptų pu- 
sėn, vienas šūktelėjo: 

— Atsargiai, Maksi! Aš nelabai turiu kur manevruoti. 

Linlis nuėjo padėti. Nkata, nelabai noriai, irgi, bet pa- 
sakė: 

— Trenkia šuns myžalais. 

— Turbūt jais visas permirkęs, - tarė Maksis. —- Tavo 
švarkas nuostabiai pakvips, Vini. 

Kiti sukikeno. Klupinėdami, aičiodami ir grabinėdami 
prastai apšviesto koridoriaus sienas, jie nulipo į pirmą 
pastato aukštą. Čia bent buvo šviesiau ir oras geresnis, 
nes metalą ir lentas nuo priekinių durų nuplėšė, kad po- 
licija galėtų patekti į vidų. Kilimo rulonas buvo išneštas 
pro šias duris ir įgrūstas į gatvėje laukiantį furgoną. Pas- 
kui Nkata ilgai švarinosi. 

Vėl atsidūręs ant šaligatvio, Linlis galvojo apie tai, ką 
jam pasakė konsteblis. Tame rajone iš tiesų klaidžioja mi- 
nios turistų, ieškančių Ridžens Parko, vaškinių figūrų mu- 
ziejaus ar planetariumo, taigi vietiniai policininkai gali ir 
neprisiminti kažkokio valkatos, kuriam liepė išsinešdin- 
ti, bet dabar, atsiradus eskizui, yra vilties, kad kas nors jį 
atpažins. 

— Turėsi vėl pasikalbėti su vietiniais policininkais, 
Vinstonai, - tarė jis. — Parodyk tą piešinį bufete. Gal kas 
prisimins. 

— Dar vienas dalykas, - pažymėjo Nkata. - Ir jis jums 
nelabai patiks. Jų skyriuje dvidešimt antraeilininkų. 

Linlis tyliai nusikeikė. Dvidešimt antraeilininkų, sa- 
vanorių, kurie dėvi uniformą ir patruliuoja kaip ir kiti po- 
licininkai, reiškia, valkatą galbūt matė dar dvidešimt žmo- 
nių. Sulig kiekviena valanda ši byla darėsi sudėtingesnė. 

— Jiems irgi turėsi parodyti eskizą, - tarė Linlis. 

— Nieko ypatingo. Parodysiu. - Nkata nusivilko švar- 
ką ir apžiūrėjo petį, ant kurio buvo užsidėjęs kilimo ru- 
loną. Tai, ką pamatė, jį patenkino, taigi vėl įsirangė į 
švarką ir valandėlę taisėsi marškinių rankogalius. Kri- 
tiškai nužvelgė pastatą, kurį jie ką tik apleido, ir pa- 
klausė Linlį: 

— Manot, čia ta vieta, kur vaikas buvo uždarytas? 

— Nežinau, - atsakė Linlis. - Yra tokia galimybė, bet 
šią akimirką taip galima pasakyti apie visą Londoną. Jau 
nekalbu apie Viltšyrą. - Negalvodamas įkišo ranką į vi- 
dinę švarko kišenę, kur prieš šešiolika mėnesių, kol ne- 
buvo metęs rūkyti, laikė cigaretes. Keista, kaip sunku 
atsikratyti įpročio. Plono tabako vamzdelio uždegimo ce- 
remonija kažkokiu būdu siejosi su jo mąstymo procesu. 
Reikėjo atlikti viena, kad paskatintum kita. Tokiomis va- 
landėlėmis kaip ši tai pajusdavo. 

Matyt, Nkata suprato, ko jam reikia, nes pagraibė ki- 
šenėse ir ištraukė vaisinę karamelę. Tylom padavė Lin- 
liui ir susirado dar vieną sau. Jie tylėdami išvyniojo sal- 
dainius, o už nugaros landynėje vis dar dirbo grupė. 

— Trys galimi motyvai, - tarė Linlis. - Bet tik vienas 
turi prasmę. Galime teigti, kad visas šitas reikalas - ne- 
pavykęs bandymas padidinti „The Source“ tiražą... 

— Kažin ar nepavykęs, - priminė Nkata. 

— Nepavykęs, nes Denis Lakstfordas tikrai neketino 
nugalabyti vaiko. Tačiau jei motyvas toks, vis tiek reikia 
aiškintis, kodėl. Laksfordui gresia pavojus netekti dar- 
bo? Kitam laikraščiui atiteko dalis „The Source“ spaus- 
dinamų reklaminių skelbimų? Koks įvykis galėjo jį pa- 
stūmėti pagrobt vaiką? 

— Gal abu, - tarė Nkata. - Nesėkmės darbe. Mažesnis 
pelnas už reklamą. 

— O gal abu nusikaltimus - pagrobimą ir žmogžudys- 
tę - sumanė Ivė Bouven, norėdama dėl visuomenės užuo- 
Jautos atsidurti dėmesio centre? 

— Šalta, - tarė Nkata. 

— Taip, šalta. Bet ji - politikė, Vinstonai. Ji nori būti 

ministrė pirmininkė. Ji greit kyla, bet gal kelias į viršų 
Jai pasirodė per ilgas. Pamąstė, kaip jį sutrumpinti, ir pri- 
siminė dukterį. 

— Taip galvotų pabaisa, o ne moteris. Nežmoniška. 

— Ji tau pasirodė panaši į žmogų? 

Nkata susimąstęs čiulpė saldainį. 

— Štai ką pasakysiu, — pagaliau tarė. — Neturiu jokių 
reikalų su baltosiomis. Juoda moteris sąžiningai pasako, 
ko ji nori ir kada. Ir kaip - taip, ji net pasako vyrui, kaip. 
Bet baltoji? Ne. Baltoji moteris yra paslaptis. Baltosios 
man visada atrodo šaltos. 

— Bet negi Ivė Bouven nepasirodė šaltesnė už kitas? 

— Pasirodė. Tačiau kuo ypatingas tas šaltumas? Viena 
šaltesnė, kita ne tokia šalta. Visos baltosios savo vaikams 
šaltos kaip ledas. Mano supratimu, ji niekuo neišsiskyrė. 

Linlis pamanė, kad toks ministro pavaduotojos verti- 
nimas galbūt teisingesnis negu jo paties. 

— Sutinku, - tarė. —- Taigi belieka motyvas numeris 
trys: kažkas užsimetė sužlugdyti ponią Bouven. Anot jos, 
taip maniusi iš pat pradžių. 

— Tas kažkas buvo Blekpule, kai ji smaginosi su Laks- 
fordu, - pridūrė Nkata. 

— Tam kažkam naudinga ją sužlugdyti, - tarė Linlis. — 
Ar patikrinai Vudvordus? 

— Mano artimiausia užduotis, —- atsakė Nkata. 

— Tai imkis jos. - Linlis sugraibė automobilio raktus. 

— O jūs? 

— Ketinu aplankyti Elisterą Harvį, - tarė Linlis. - Jis 
iš Viltšyro, nemėgsta Bouven ir buvo Blekpule per torių 
konferenciją. 

— Manot, kad tai jis? 

— Jis — politikas, Vinstonai, - tarė Linlis. 
— Ar tai pakankamas motyvas? 
— Visiškai, - atsakė Linlis. - Beveik visada. 


—1— 


Linlis rado Elisterą Harvį „Kentauro“ klube, patogiai 
įsikūrusiame vos per ketvirtį valandos kelio nuo Parla- 
mento aikštės. Pastatas, anksčiau priklausęs vienai iš Ed- 
vardo VII meilužių, puikavosi Vajeto karnizais, vėduok- 
lės formos Adamo langais ir Andželikos Kaufman lubo- 
mis. Elegantiška jo architektūra buvo duoklė karaliaus 
Jurgio ir Regentystės laikų praeičiai - dekoratyvinės de- 
talės buvo iš įvairiausių medžiagų, pradedant gipsu ir bai- 
giant suvirinamuoju plienu, - bet vidus teigė dabartį ir 
ateitį. Pirmame aukšte, didžiuliame klubo salone, kuria- 
me kadaise galbūt stovėjo išrikiuoti Heplvaito baldai ir 
1šsipustę gyventojai pasimėgaudami tingiai gurkšnodavo 
pavakarių arbatą, dabar buvo tikra makalynė: tarp spor- 
tinės įrangos stenėjo ir krenkštė suprakaitavę vyrai su 
trumpikėmis ir sportinukais, darydami pritūpimus, atsi- 
lenkimus ir prisispaudimus. 

Tarp jų buvo ir Elisteras Harvis. Nuogas iki pusės, 
parlamentaras vienomis trumpikėmis, apsiavęs sportba- 
čiais Ir apsirišęs galvą rankšluosčiu, sugeriančiu prakai- 
tą, varvantį nuo jo nepaprastai dailiai apkirptų žilstančių 
plaukų, mynė „bėgančiuoju takeliu“ priešais veidrodinę 
sieną, kurioje sportininkai mėgėjai galėjo stebėti savo to- 
bulus ar netobulus kūnus. 

Atrodo, Harvis tai ir darė, kai Linlis priėjo. Jis bėgo 
sulenkęs rankas, prispaudęs prie šonų alkūnes ir įsmei- 
gęs akis į savo atvaizdą. Lūpas buvo iškreipusi gal šyp- 

sena, gal grimasa, ir nors kojos dundėjo greit judančiu 
takeliu, alsavo lygiai ir giliai, lyg jaustų malonumą tik- 
rindamas, kiek gali išlaikyti jo kūnas. 

Kai Linlis išsitraukė pažymėjimą ir prikišo Harviui prie 
akių, parlamentaras bėgo toliau. Neatrodė, kad jis susi- 
rūpino dėl policijos apsilankymo. Tiktai pasakė: 

— Ir jus įleido? Kas, po velnių, darosi su šios vietos už- 
darumu? —- Kalbėjo sodriu, aiškiai Vikhemą baigusio aris- 
tokrato balsu. - Aš dar nebaigiau. Turėsite septynias mi- 
nutes palūkėti. Beje, kas jums pasakė, kur mane rasti? 

Atrodė, Harvis su didžiausiu malonumu atleistų baikš- 
čią sekretoriukę, kuri taip susinervino išvydusi polici- 
ninko pažymėjimą, kad suteikė Linliui šią informaciją. To- 
dėl Linlis tepasakė: ; 

— Jūsų dienotvarkė niekam ne paslaptis, pone Harvi. 
Norėčiau su jumis pasikalbėti. 

Harvis neišsidavė nustebęs, kad policininkas prabilo ly- 
giai tokia pat nepriekaištinga privačios mokyklos tartimi. 

— Aš, atrodo, jau sakiau, - tarstelėjo jis. - Kai baig- 
siu. — Prispaudė apvyniotą raiščiu dešinį riešą prie vir- 
šutinės lūpos. 

— Ko gero, neturiu laiko laukti. Gal apklausti jus čia? 

— Užmiršau sumokėti baudą dėl ne vietoj pastatyto au- 
tomobilio? 

— Galbūt. Tačiau kriminalinio skyriaus tai nedomina. 

— A, kriminalinis skyrius? — Harvis sparčiai tebemy- 
nė. Žodžius įterpdavo tarp rūpestingai seikėjamų iškvė- 
pimų. — Dėl kokio nusikaltimo? 

— Ivės Bouven dukters Šarlotės pagrobimo ir nužudy- 
mo. Kalbėsimės čia ar norėtumėt kur nors kitur? 

Pagaliau Harvis nukreipė žvilgsnį nuo savo atvaizdo į 
Linlį. Valandėlę mąsliai stebėjo jį; tuo tarpu kreivakojis 

tipas itin atsikišusiu pilvu užsiropštė ant gretimo takelio 
ir pradėjo grabinėti skalę. Prietaisas suburzgė. Pilvūzas 
viauktelėjo ir leidosi bėgti. 

— Jūs, be abejonės, girdėjote, kad sekmadienio vakarą 
vaikas rastas negyvas, pone Harvi, - garsiai, kad girdėtų 
jei ne visa salė, tai bent greta bėgantis tipas, pasakė Lin- 
lis. — Viltšyre. Man regis, nelabai toli nuo jūsų namų Sols- 
beryje. - Jis prispaudė rankas prie švarko kišenių, lyg ieš- 
kodamas užrašų knygelės Elistero Harvio parodymams 
užrašyti. Nė kiek ne tyliau išdrožė: — Taigi Skotland Jar- 
das norėtų sužinoti... 

— Gerai, - atkirto Harvis. Kažką pasuko. Ėmė lėtinti 
greitį. Kai takelis sustojo, nulipo ir tarė: - Esate subti- 
lus kaip Viktorijos laikų gatvės prekiautojas, pone Lin- 
li. - Stvėrė baltą rankšluostį, apvyniotą apie takelio tu- 
rėklus. Šluostydamasis nuogas rankas, pridūrė: - Einu iš- 
simaudysiu po dušu ir persirengsiu. Galit eiti kartu, jei 
norit nutrinti man nugarą, arba galit palaukti biblioteko- 
je. Rinkitės. 

Paaiškėjo, kad „biblioteka“ — eufemizmas barui pava- 
dinti, nors vardą bandyta pateisinti paskleidžiant šūsnį 
laikraščių ir žurnalų ant raudonmedžio stalo kambario vi- 
dury ir pastatant dvi knygų lentynas, kurių oda įrišti to- 
mai šiame šimtmetyje veikiausiai nebuvo atversti. Po ko- 
kių aštuonių minučių Harvis neskubėdamas prisiartino 
prie Linlio stalo. Jis stabtelėjo persimesti pora žodžių su 
kažkokiu aštuoniasdešimtmečiu, kuris pašėlusiai greit dė- 
liojo pasiansą, baisiai tuo didžiuodamasis. Paskui sustojo 
prie stalo, kur du jaunikliai dryžuotais kostiumais, įnikę 
į; „Financial Times“, įvedinėjo duomenis į nešiojamąjį 
kompiuterį. Pasidalijęs su jais išmintimi, Harvis pasakė 
barmenui: 

— „Pellegrino“ su citrina, Džordžai. Prašom be ledo. — 
Ir pagaliau atsirado prie Linlio. 

Treniruotės drabužius pakeitė parlamentaro tualetas. 
Kaip ir dera privačios mokyklos auklėtiniui, vilkėjo tam- 
siai mėlyną kostiumą, šiek tiek padėvėtą, nes veikiau- 
siai pranešiotą tarno. Linlis atkreipė dėmesį, kad marš- 
kiniai idealiai priderinti prie jo pastabių mėlynų akių. 
Prie stalo jis išsitraukė kėdę, atsisėdęs atsisegė švarką 
1r palietė pirštais kaklaraiščio mazgą, paskui patikrino 
jo ilgį. 

— Gal galite man pasakyti, - prabilo Harvis, — kodėl su- 
manėte mane apklausti dėl šito reikalo? —- Stalo vidury 
stovėjo dubuo su visokių rūšių riešutais. Jis išsirinko pen- 
kis kešju 1r susidėjo ant delno. - Kai žinosiu, kodėl jūs 
čia, su malonumu atsakysiu į jūsų klausimus. 

Į mano klausimus tu vis tiek atsakysi, pamanė Linlis. 
Bet pasakė tik tiek: 

— Galite skambinti savo advokatui, jei manote, kad 
reikia. 

Harvis įsimetė į burną vieną riešutą. Likusius mės- 
čiojo delne. 

— Tam prireiks šiek tiek laiko, - atsakė jis, - kurio jūs, 
regis, negalite gaišti, kaip ką tik minėjot. Nevedžiokim 
vienas kito už nosies, inspektoriau Linli. Jūs - užsiėmęs 
žmogus, aš irgi. Tiesą sakant, po dvidešimt penkių mi- 
nučių man komiteto susirinkimas. Galiu jums skirti de- 
šimt. Ir patariu jas išmintingai panaudoti. 

Barmenas atnešė „Pellegrino“ vandens ir pripylė tau- 
rę. Harvis dėkodamas linktelėjo, citrinos griežinėliu per- 
braukė per taurės kraštą 1r įmetė jį į vandenį. Įsidėjo bur- 
non dar vieną riešutą ir lėtai kramtė stebėdamas Linlį, 
lyg vertintų jo reakciją. 

Nebuvo prasmės kirstis žodžiais, ypač kai priešinin- 
kas savo profesijos išmokytas laimėti bet kokia kaina. Tai- 
gi Linlis prašneko: 

— Jūs atvirai priešinotės naujo kalėjimo statybai Vilt- 
šyre. 

— Taip. Gal mano rinkiminėje apygardoje ir bus sukur- 
ta keli šimtai darbo vietų, bet dar kelių šimtų sunaikintų 
Solsberio lygumos akrų sąskaita, jau nekalbu apie didžiai 
nepageidautinų žŽmogystų atgabenimą į grafystę. Mano 
rinkėjų priešinimasis visiškai pagrįstas. Aš tik išsakau 
jų Mintis. 

— Suprantu, kad dėl to nesutariate su Vidaus reikalų 
ministerija. Ypač su Ive Bouven. 

Harvis pavartė delne likusius riešutus. 

— Negi manot, kad aš dėl to organizavau jos dukters 
pagrobimą? Kažin, ar tai veiksmingas būdas kalėjimui į 
kitą vietą perkelti. 

— Mane vis dėlto domina ir kitokie jūsų santykiai su 
ponia Bouven. 

— Nepalaikau su ja jokių santykių. 

— Man rodos, jūs pirmą kartą susitikote ją Blekpule 
prieš kokius vienuolika metų. 

— Tikrai? — Harvis, regis, suglumo, nors Linlis galėjo 
galvą guldyti, kad jo apstulbimas tik rodo politiko gebėji- 
mą apsimesti. 

— Per torių konferenciją. Ji dirbo politine „Telegraph“ 
apžvalgininke. Ėmė iš jūsų interviu. 

— Neprisimenu. Per pastaruosius dešimt metų daviau 
šimtus interviu. Vargu ar kurį nors galėčiau smulkiai pri- 
siminti. 

— Galbūt jums galvoje prašviesės prisiminus jo pada- 
rinius. Norėjote su ja lytiškai santykiauti. 

— Tikrai? — Harvis paragavo savo „Pellegrino“. Regis, 
Linlio pareiškimas jį labiau suintrigavo, negu įžeidė. Pa- 
silenkė prie stalo ir pasirausė riešutuose, ieškodamas 
daugiau kešju. - Nieko nuostabaus, - tarė. - Nebūtų bu- 
vusi pirma reporterė, su kuria norėjau pergulėti po in- 
terviu. Beje, ar mes pergulėjom? 

— Anot ponios Bouven, ne. Ji jus atstūmė. 

— Tikrai? Na, nemanau, kad būčiau labai stengeęsis ją 
suvilioti. Ne mano skonio. Veikiausiai norėjau tik pasi- 
žiūrėti, kaip ji reaguos į tokį pasiūlymą, o ne iš tiesų ją 
išdulkinti. 

— Ojei ji būtų sutikusi? 

— Aš niekad nebuvau skaistybės šalininkas, inspekto- 
riau. - Jis pažvelgė į lango nišą su aptriušusio raudono 
aksomo krėslu kambario gale. Pro langus buvo matyti 
žydintis sodas ir palei stiklą kaip vynuogės svyrantys vio- 
letiniai vijoklio žiedai. — Pasakykite, — toliau kalbėjo Har- 
vis, nusisukdamas nuo gėlių, - ar aš kaltinamas pagro- 
bęs jos dukrą, nes ji Blekpule mane atstūmė? Beje, to 
neprisimenu, nors pripažįstu, kad taip galėjo būti. 

— Jau sakiau, kad Blekpule ji buvo „Telegraph“ repor- 
terė. Nuo to laiko jos padėtis smarkiai pasikeitė. Na, o 
jūsų nė kiek nepasikeitė. 

— Inspektoriau, ji moteris. Kaip tik todėl jos akcijos 
politikoje ir vertinamos aukščiau ne dėl kokių nors ypa- 
tingų talentų, kurių aš neturiu. Aš - galiu pridurti, kaip 
1r jūs, kaip ir visi mes, broliai vyrai, - esu auka feminis- 
tinio lozungo „Daugiau moterų į atsakingus postus“. 

— Taigi jei ji neužimtų savo atsakingo posto, jį užimtų 
vyras. 

— Šiame geriausiame iš visų pasaulių. 

— Ir, galimas daiktas, tas vyras būtumėte jūs. 

Harvis baigė valgyti kešju riešutus ir nusišluostė pirš- 
tus į servetėlę. 

— Kokią turiu padaryti išvadą iš šio komentaro? - pa- 
klausė jis. 

— Jei ponia Bouven turės atsistatydinti, kam tai bus 
naudinga? 

— Ą... Manote, aš, dubleris, laukiu užkulisiuose bepro- 
tiškai vildamasis, kad primadona nusilauš koją. Teisin- 
gai? Galite nesivarginti ir neatsakyti. Aš ne kvailys. Bet 
šis klausimas atskleidžia, kad jūs labai menkai nutuokiat 
apie politiką. 

— Vis dėlto gal atsakysite, - tarė Linlis. 

— Nesu feminizmo pe7 se priešas, bet pripažįstu, kad, 
mano nuomone, šis judėjimas nebevaldomas, ypač parla- 
mente. Užuot aptarinėję rimtesnius dalykus, gaištame lai- 
ką diskusijoms, ar pardavinėti Vestminsterio rūmuose 
tamponus ir kojines, ar įrengti lopšelį Parlamentarėms, 
turinčioms mažų vaikų. Čia Vyriausybės centras, inspek- 
toriau. Ne socialinės rūpybos departamentas. 

Linlis nusprendė, kad išgauti iš politiko tiesų atsaky- 
mą - tas pats, kaip dantų krapštuku prismeigti riebalais 
išteptą gyvatę. 

— Pone Harvi, - tarė jis, - nenoriu, kad jūs pavėluotu- 
met į komiteto posėdį. Prašom atsakyti į klausimą. Kam 
tai bus naudinga? 

— Norėtumėt, kad apkaltinčiau save, ar ne? Bet aš nie- 
ko nelaimėsiu, jei Ivė Bouven atsistatydins. Ji - mote- 
ris, inspektoriau. Jei norite sužinoti, kam naudingiausia, 
kad ministro pavaduotoja atsistatydintų, ieškokite. tarp 
kitų Bendruomenių rūmų moterų, o ne vyrų. Ministras 
pirmininkas nepakeis postą užėmusios moters vyru, ne- 
svarbu, kokia jo kvalifikacija. Šiuo metu taip neatsitiks, 
kol jo toks reitingas, tikrai ne. 

— O jei ji atsistatydins ir iš Parlamento? Kas laimės 
tada? 

— Dabartinis postas Vidaus reikalų ministerijoje tei- 
kia jai tokią galią, kokios ji niekad neturės būdama tik 
paprasta Parlamento narė. Jei ieškote, kas laimės jai at- 
sistatydinus, pasidairykite, kam labiausiai kliudo jos veik- 
la Vidaus reikalų ministerijoje. Man nekliudo. 

— O kam kliudo? 

Jis vėl ėmėsi riešutų ir, kol svarstė, ką atsakyti, išsi- 
rinko du migdolus. 

— Kaliniams, - atsakė. - Imigrantams, tardytojams, pa- 
sų savininkams. —- Buvo bededąs migdolą į burną, bet stai- 
ga nuleido ranką. 

— Dar kam? —- paklausė Linlis. 

Harvis atsargiai padėjo riešutus prie bokalo. 

— Toks dalykas... - tarė veikiau sau negu Linliui. - Pa- 
prastai jie neįrodinėja savo tiesos tokiais būdais kaip įvy- 
kis su Ivės dukra. Be to, dabartinė bendradarbiavimo at- 
mosfera... Bet jeigu jai reiktų atsistatydinti, liktų vienu 
priešu mažiau... 

— Kas? 

Jis pakėlė akis. 

— Kadangi paskelbtos paliaubos ir vyksta derybos, ne- 
galiu patikėti, kad jie norėtų viską sumakaluoti. Ir vis 
delto... 

— Paliaubos? Derybos? Jūs kalbat apie... 

— Taip, - niūriai tarė Harvis. - IRA. 


Jis paaiškino, kad Ivė Bouven Parlamente seniai gar- 
sėja kraštutinėmis pažiūromis į Airijos respublikonų ar- 
miją. Taikos procesas Siaurės Airijoje nė kiek nesumaži- 

no jos įtarimų dėl tikrųjų Laikinosios IRA ketinimų. Ži- 
noma, viešai ji rėmė ministro pirmininko bandymus iš- 
spręsti Airijos klausimą. Bet neoficialiai tvirtino guldan- 
ti galvą, kad INLA, Airijos nacionalinio išsivadavimo ar- 
mija, dar radikalesnė už Laikinąją IRA, atsities ir smurtu 
užkirs kelią taikos procesui. 

— Ji mano kad Vyriausybė verčiau ruoštųsi tai akimir- 
kai, kai derybos nutrūks arba INLA ims veikti, - pasakė 
Harvis. - Įsitikinusi, kad Vyriausybė turi būti pasiruošu- 
si griebti jautį už ragų, užuot rizikavusi dar dešimtmečiu 
bombų sprogimų Haid Parke ir Oksfordo gatvėje. 

— Kaip ji siūlo Vyriausybei tai padaryti? — paklausė 
Linlis. 

— Plėsti karališkosios Olsterio policijos įgaliojimus, di- 
dinti dalinių, dislokuotų Olsteryje, skaičių - neužmirški- 
te, kad tai turi būti daroma slapta, - ir kartu ryžtingai 
teigti, jog tiki derybų sėkme. 

— Rizikingas dalykas, - tarė Linlis. 

— Kurgi ne. — Harvis toliau aiškino, kad Ivė Bouven 
dar siūlo padidinti slaptų policijos agentų skaičių Kilber- 
ne. Jie turėtų nustatyti ir sekti londoniškius rėmėjus IRA 
disidentų, kurie ketina kontrabanda privežti į Angliją gin- 
klų, sprogmenų ir kovotojų tam atvejui, jei taikos dery- 
bose nepavyktų susitarti taip, kaip jie nori. 

— Atrodo, lyg ji netikėtų, kad galima susitarti. 

— Taip ir yra. Jos oficialią poziciją sudaro du punktai. 
Pirma, kaip aš jau sakiau, kad Vyriausybei reikia ruoštis 
šiuo metu vykstančių derybų su Šin Feinu žlugimui. An- 
tra, kad tos šešios grafystės balsavo norinčios būti Britų 
imperijos dalimi ir, dievaži, jos nusipelnė, kad Britų im- 
perija gintų jas iki pergalingos pabaigos. Populiarus po- 
žiūris tarp tų, kuriems patinka manyti, kad Britų imperi- 
ja tebėra. 

— Jūs nepritariate jos požiūriui. 

— Aš realistas, inspektoriau. Per du dešimtmečius IRA 
puikiai įrodė, kad ji niekur nedings, nors mes nesukdami 
galvos kišame juos į kalėjimus, kai tik pasitaiko proga. 
Galų gale jie airiai. Jie nuolat dauginasi. Pasodink į kalė- 
jimą vieną, vietoj jo stos dešimt ir visi perės vaikus po 
popiežiaus portretu. Ne, vienintelis protingas būdas už- 
baigti šį konfliktą yra susitarti. 

— Ivė Bouven to nenorėtų. 

— Geriau mirti, negu netekti garbės. Kad ir ką Ivė Bou- 
ven sakytų viešai, širdies gilumoje ji mano, kad jei dabar 
derėsimės su teroristais, tai kas bus po dešimties me- 
tų? - Jis pažvelgė į laikrodį ir vienu mauku išgėrė likusį 
vandenį. Atsistojo. - Jiems nebūdinga grobti ir galabyti 
politikų vaikus. Ir nemanyčiau, kad šie įvykiai — nors ir 
kaip baisiai jie prislėgtų Ivę - baigtųsi jos atsistatydini- 
mu. Nebent su tais įvykiais susijęs dar koks nors man 
nežinomas dalykas... 

Linlis neatsakė. 

Harvis užsisegė švarką ir pasitaisė rankogalius. 

— Šiaip ar taip, - tarė jis, - jei ieškote, kam smarkiai 
pasisektų, jeigu ji atsistatydintų, neturit užmiršti IRA ir 
atskirų jos grupuočių. Žinot, jų gali būti visur. Niekas ge- 
riau už airį, kuris vadovaujasi rimtais motyvais, nesuge- 
ba nepastebimai įsiterpti į priešišką aplinką. 

X leksandras Stounas akies 
kampučiu pastebėjo ponią Magir: Spoksojo į drabužių 
spintą Šarlotės miegamajame, kai šeimininkė priėjo prie 
durų. Vienoje rankoje ji nešėsi plastiko kibirą, o kita 
gniaužė skudurų krūvą. Pastarąsias dvi valandas plovė 
langus — grandant purvą ir šveičiant stiklą, lūpos be gar- 
so, be paliovos krutėjo kalbėdamos poterius, o iš akių 
biro ašaros. 

— Jei netrukdysiu jums, pone Aleksai. - Jos smakras 
sudrebėjo, kai apžvelgė kambarį su nejudintais Šarlotės 
daiktais, paliktais beveik prieš savaitę. 

— Ne, tarė Aleksas, įveikdamas buką skausmą ger- 
klėje, - tvarkykitės. Nieko tokio. - Ištiesęs ranką, palie- 
tė raudono aksomo suknelę dramblio kaulo spalvos nėri- 
nių apykakle ir tokiais pat rankogaliais. Šarlotės kalėdi- 
nę suknelę. 

Ponia Magir įkėblino į kambarį. Vanduo teliūskavo ki- 
bire it girtuoklio pilve.,Tiesą sakant, kaip jo pilve, nors 
šį kartą buvo apsvaigęs ne nuo alkoholio. 

Ištiesė ranką į škotišką sijonėlį. Tuo pačiu metu išgir- 
do atitraukiamų užuolaidų ir Šarlės minkštų žaisliukų, nuo 
suolo po palange nukeliamų ant lovos, šnaresį. Stipriai 

užmerkė akis pagalvojęs apie lovą, kurioje praėjusią naktį 
šitam pačiam kambary dulkino žmoną, paklaikusiai lakin- 
damas ją į Paskirties Vietą Orgazmą, lyg nebūtų atsitikę 
dalyko, visam laikui pakeisiančio jų gyvenimą. Ką jis sau 
manė? 

— Pone Aleksai? - Magir įmerkė skudurą.į kibirą. Iš- 
gręžė ir laikė paraudusiose rankose, susukusi kaip vir- 
vę. - Nenoriu sukelti jums dar didesnio skausmo. Bet ži- 
nau, kad prieš valandą skambino policija. Neišdrįsau 
drumsti poniai Ivei sielvarto, pamaniau, gal jūs kaip nors 
galėtumėt man pasakyti labiau neįsiskaudindamas... — Jos 
akys sudrėko. 

— Ką? — paklausė šiurkščiai, nors ir neketino. Tiesiog 
nebepakentė niekieno užuojautos. 

— Tai gal galit pasakyti, kaip ten buvo su Šarle? Tik 
laikraščius skaičiau, o ponios Ivės, kaip jau sakiau, neno- 
rėjau klausti. Neketinu gardžiuotis baisybėmis, pone 
Aleksai. Tiktai galėsiu nuoširdžiau melstis už jos amži- 
nąjį atilsį, jei žinosiu, kas jai atsitiko. 

Kaip ten buvo su Šarle, susimąstė Aleksas. Kaip ji 
stryktelėdavo jam prie šalies, kad neatsiliktų, kai jie drau- 
ge eidavo pasivaikščioti; kaip jis mokė ją kepti vištą cit- 
rinos padaže, pirmą paties išmoktą gaminti patiekalą; kaip 
jie susirado ežių gydyklą ir kaip ji patenkinta klaidžiojo 
tarp narvelių, prispaudusi kumštelius prie liesos krūti- 
nytės. Štai kaip buvo su Šarle, pamanė. Bet jis suprato, 
ko nori šeimininkė. Ją domino ne tai, kaip Šarlė gyveno. 

— Ji nuskendo. 

— Toje vietoje, kurią rodė per televizorių? 

— Nežinia kur. Viltšyro kriminalinis skyrius pranešė, 
kad iš pradžių ji buvo apsvaiginta raminamaisiais. Tada 
prigirdyta. 

— Saldžiausias Kristaus kraujas! - Magir priblokšta 
ėmėsi langų. Šlapiu skuduru pradėjo trinti stiklą. — Šven- 
čiausioji Dievo Motina. - Ir Aleksas išgirdo, kaip jai už- 
kando žadą. Ji paėmė sausą skudurą ir nušluostė drėgną 
stiklą. Rūpestingai grandė kampus, kur kaupėsi ir buvo 
sunkiausiai pastebimi nešvarumai. Bet jis išgirdo šniurkš- 
čiojant ir suprato, kad ji vėl pravirko. 

— Ponia Magir, - tarė, - nėra reikalo kasdien ateidi- 
nėti. 

Ji atsisuko. 

— Norite pasakyti, kad išsinešdinčiau? — Atrodė pa- 
laužta. 

— Dieve, ne. Aš tik norėjau pasakyti, kad jei jums rei- 
kia kelių laisvų dienų... 

— Ne, - tvirtai atsakė ji, - laisvų dienų man nereikia. — 
Vėl ėmėsi langų, sušlapino skudurą antram stiklui. Nu- 
plovė jį kruopščiai kaip ir pirmutinį, paskui neryžtingai 
1r dar tyliau paklausė: 

— Jai nieko... Pone Aleksai, atleiskite man, bet Šarlės 
nenuskriaudė? Ji ne... Prieš mirtį jis jos neišniekino? 

— Ne, -atsakė Aleksas. - Tokių požymių nėra. 

— Dievas gailestingas, - atsakė ponia Magir. 

Aleksas norėjo paklausti, kur tas Dievo gailestin- 
gumas, jei jis leido atimti vaikui gyvastį. Kokia buvo 
prasmė maloningai apsaugoti ją nuo išprievartavimo, 
sodomijos ar kitokių kančių, jei galų gale vis tiek vis- 
kas baigėsi lavonu, plūduriuojančiu Keneto ir Eivono 
kanale tarsi kažkieno žlugusios viltys? Bet jis tik kaip 
sustingęs €mėsi drabužių, bandydamas atlikti Ivės pa- 
vestą užduotį. 

— Atiduoda kūną, - pasakė ji jam. — Reikia nuvežti į la- 
voninę kokį rūbelį įkapėms. Gal pasirūpinsi tuo, Alek- 

sai? Atrodo, man kol kas per sunku žiūrinėti jos daiktus. 
Padarysi? Gerai? 

Vonios kambaryje ji dažėsi plaukus. Stovėjo prie 
kriauklės, apsisiautusi pečius rankšluosčiu. Šukų galu 
skirstė plaukus idealiai tiesiomis eilėmis ir iš buteliuko 
spaudė dažus ant galvos. Turėjo net kažkokį mažą teptu- 
ką, kuriuo rūpestingai tepė plaukų pašaknes. 

Jis stebėjo ją veidrodyje. Praėjusią naktį, kai jie baigė 
mylėtis, jis neužmigo. Ji ragino išgerti raminamųjų ir pa- 
ti nuėjo gulti, bet jis nebenorėjo gerti vaistų, taip jai ir 
pasakė. Todėl klaidžiojo po namus - iš jų miegamojo į Šar- 
lės kambarį, iš Šarlės kambario į svetainę, iš svetainės į 
valgomąjį, ten atsisėdo ir žiūrėjo į sodą, kuriame iki auš- 
ros nematė nieko, tik kažkokius pavidalus ir šešėlius, — 
17 viskas baigėsi tuo, kad jis stebi, kaip ji ramiai dažosi 
plaukus, o jam iš nuovargio dreba sąnariai ir širdį gniau- 
žia vis didėjanti neviltis. 

— Kokiais rūbais norėtum ją apvilkti? - paklausė jis. 

— Dėkui, brangusis. — Ji užtepė dažų sluoksnį nuo kak- 
tos iki viršugalvio. Pamakalavo jį teptuku. - Bus pašar- 
vota viešai, taigi turėtume atitinkamai aprengti. 

— Viešai? — Jam nė į galvą neatėjo... 

— Aš taip noriu, Aleksai. Jei to nepadarysim, atrodys, 
kad turim ką slėpti nuo visuomenės. Neturim ko slėpti. 
Pašarvosime ją viešai, taigi reikia ją tinkamai aprengti. 

— Tinkamai. - Jis jautėsi esąs jos aidas, nenorėjo gal- 
voti iš baimės, kuo tai gali baigtis. - Ką tu siūlai? — prisi- 
vertė pridurti. 

— Aksomine suknele. Siūtą praėjusioms Kalėdoms. Ji 
dar nebus jos išaugusi. —- Ivė įkišo šukų galą į plaukus ir 
paėmė kitą sruogą. - Turėsi surasti juodus batukus. Pus- 
kojinės stalčiuje. Tiks apsiūtos nėriniais ties kulkšnimis, 

tik, žiūrėk, neišrink su skyle kulne. Manau, galima 1šsi- 
versti be apatinių. Gražu būtų kaspinas į plaukus, jei ras- 
tum tokį, kuris derintųsi prie suknelės. Paprašyk ponią 
Magir, kad išrinktų. 

Jis stebėjo jos įgudusias rankas. Šios nedrebėdamos ir 
nevirpėdamos susitvarkė su buteliu, šukomis, teptuku. 

— Kas yra? - pagaliau paklausė ji jo atspindį, nes jis 
nė nepajudėjo vykdyti užduoties. - Ko taip žiūri į mane, 
Alekgai? 

— Nieko neišsiaiškino? - Jis jau žinojo atsakymą, bet 
turėjo ko nors paklausti, nes atrodė, vienintelis būdas 
suprasti, kas ji 1r kokia ji, - duoti klausimą ir išklausyti 
atsakymą. — Nieko? Tik tepalas panagėse? 

— Nieko nenuslėpiau. Žinai tiek pat kiek aš. - Pamatė, 
kaip jis stebi ją, ir valandėlę liovėsi dažytis. Jis galvojo, 
kad ji nuolat sako jam pavydinti nepražilusių plaukų, nors 
jis jau sulaukęs keturiasdešimt devynerių, o jos plaukai 
ėmė keisti spalvą nuo trisdešimt vienerių. Jis galvojo, 
kiek kartų atsakęs jai: „Kuriam galui dažyti? Kam rūpi 
tavo plaukų spalva? Man, po perkūnais, tikrai ne“, - ir 
kaip ji atšaudavo: „Dėkui, brangusis, bet man žili nepa- 
tinka, ir kol pajėgsiu juos nudažyti taip, kad bent panėšė- 
tų į natūralius, dažysiu“. Anais kartais, mintyse gūžtelė- 
jęs pečiais, jis pamanydavo, kad Ivė ieško dažų buteliu- 
ko, kaip ir nešioja per ilgus karčiukus randui, kertančiam 
antakį, paslėpti, iš įgimtos moteriškos tuštybės. Bet da- 
bar suvokė, jog svarbiausi žodžiai, kurie padėjo ją suprasti, 
buvo „kad bent panėšėtų į natūralius“. Nesupratęs, ką 
jie iš tikrųjų reiškia, nesuprato ir jos pačios. Atrodo, iki 
šios akimirkos. Ir net dabar nebuvo įsitikinęs, kad su- 
pranta. 

— Aleksai, ko tu spoksai į mane? - paklausė ji. 

Jis šiaip taip atsikvošėjo. 

— Spoksojau? Atleisk. Galvojau. 

— Apie ką? 

— Plaukų dažymą. 

Pamatė, kaip virptelėjo jos vokai. Ji mikliai sumesda- 
vo, kokia linkme pakryps pokalbis po vienokio ar kitokio 
jos atsakymo. Jis matė ją nesuskaičiuojamą daugybę kar- 
tų taip darant anksčiau: kalbantis su rinkėjais, žurnalis- 
tais, priešininkais. 

Ji padėjo butelį, teptuką ir šukas ant bakelio. Tada at- 
sisuko į jį. 

— Aleksai. - Jos veidas buvo ramus, balsas švelnus. — 
Žinai ne blogiau už mane, kad turime kaip nors gyventi 
toliau. 

— Su tuo susijusi ir ana naktis? 

— Gaila, kad tu negalėjai užmigti. Aš pati miegojau tik 
dėl to, kad išgėriau raminamųjų. Tu irgi galėjai išgerti. 
Aš prašiau, kad išgertum. Negražu manyti, kad vien dėl 
to, jog aš galėjau užmigti, 0 tu ne... 

— Kalbu ne apie tai, kad tu galėjai užmigti, Ive. 

— Tada apie ką tu kalbi? 

— Apie tai, kas atsitiko anksčiau. Šarlės kambary. 

Ji pamuistė galvą, lyg trauktųsi nuo jo žodžių, bet tik 
paprastai pasakė: 

— Šarlotės kambary mes mylėjomės. 

— Ant jos lovos. Taip. Ir tai reiškia gyventi toliau? O 
gal ką nors kita? 

— Ko tu nori iš manęs, Aleksai? 

— Tiesiog svarsčiau, kodėl panorai, kad vakar vakare 
aš tave išdulkinčiau. 

Žodžiai kybojo tarp jųdviejų, jos lūpos be garso ištarė: 
„Išdulkinčiau“, lyg ir ji būtų tapusi aidu, kaip pirmiau jis. 
Po dešine akimi sutrūkčiojo raumuo. 

— Nenorėjau, kad tu mane išdulkintum, - tyliai pasa- 
kė. - Norėjau, kad tu mane mylėtum. Atrodė... - Ji nusi- 
suko. Paėmė šukas ir dažus, bet nepakėlė prie galvos. 
Tiesą sakant, ir galvos nepakėlė, todėl veidrodyje jis matė 
tik tvarkingų dažų vagelių atspindį. - Man tavęs reikėjo. 
Tai buvo būdas užsimiršti — nors pusvalandžiui. Negal- 
vojau, kad mes Šarlotės kambary. Mes buvom kartu, ir 
tu mane laikei glėby. Tą valandėlę tai buvo svarbiausia. 
Aš slėpiausi nuo spaudos, aš susitikinėjau su policinin- 
kais, aš stengiausi — Dieve, iš tiesų stengiausi — užmirš- 
ti, kaip atrodė Šarlotė, kai atpažinome jos lavoną. Todėl 
kai tu atsigulei greta, apkabinai mane ir pasakei, kad nie- 
ko baisaus daryti tai, ko vengiau, - jausti, Aleksai, - aš 
pamaniau... - Pakėlė galvą. Jis pamatė, kad jos lūpų kam- 
pučiai mėšlungiškai trūkčioja. —- Atleisk, jei mylėtis jos 
kambary buvo nedora. Bet man reikėjo tavęs. 

Jie žvelgė vienas į kitą veidrodyje. Jis suprato, kaip 
skaudžiai nori patikėti, kad ji sako tiesą. 

— Kam? - paklausė. 

— Kad leistum man būti tokiai, kokiai reikėjo. Kad 
glaustum mane. Kad padėtum valandėlę užsimiršti. Tą 
aš dabar ir darau. - Ji parodė į dažus, šukas, teptuką. — 
Nes tai vienintelis būdas... - Ji nurijo seilę. Kaklo rau- 
menys įsitempė. Balsas trūkinėjo. - Aleksai, atrodo, tai 
vienintelis būdas išlaikyti... 

— O varge, Ive... - Jis atsuko ją į save ir prispaudė 
prie krūtinės, nekreipdamas dėmesio į dažus, pakliuvu- 
sius ant jo rankų ir drabužių. - Atleisk. Aš išsekęs, nie- 

ko nebesuprantu ir... Nieko negaliu padaryti. Ji visur, 

— Tau reikia nors kiek pailsėti, - tarė ji, įsikniaubusi 
jam į krūtinę. - Pažadėk man, kad šiąnakt gersi tabletes. 
Ką darysiu, jei ir tu neatlaikysi? Reikia, kad būtum stip- 
rus, nes nežinau, kiek dar laiko man užteks jėgų. Paža- 
dek. Pasakyk, kad išgersi tablečių. 

Nebuvo sunku pažadėti. Ir miego jam reikėjo. Todėl 
sutiko ir nuėjo į Šarlės kambarį. Tačiau rankos buvo iš- 
teptos Ivės plaukų dažais, o kai pakėlė jas prie pakabų 
spintoje ir išvydo rudus dryžius, slepiančius jo kūno spal- 
vą, suprato, kaip maža vilties, kad viena ar net penkios 
raminamųjų tabletės išsklaidys jo nuogąstavimus, nelei- 
džiančius užmigti. 

Ponia Magir kažką kalbėjo valydama Šarlės kambario 
langus. Jis išgirdo paskutinius žodžius: „... dėl drabužių 
buvo užsispyrusi kaip mulas, tiesa?“ 

Jis atsikvošėjo, sumirksėjo nuo akių peršulio. 

— Užsigalvojau. Atsiprašau. 

— Jūsų siela pilna kaip ir širdis, pone Aleksai, - su- 
šnibždėjo šeimininkė. — Nereikia atsiprašinėti. Tik šiaip 
plepėjau. Atleisk man, Viešpatie, bet kartais iš tiesų ge- 
riau pasijunti pakalbėjęs su kitu žmogum negu su Dievu. 

Ji paliko kibirą, skudurus, langus ir priėjusi atsistojo 
šalia. Paėmė iš Šarlės spintos mažą baltą palaidinukę il- 
gom rankovėm, mažutėm baltom sagutėm priekyje ir prie 
kaklo apibrizgusia apskrita apykaklaite. 

— Šarlė neapkentė mokyklinių palaidinių, - tarė ji. — 
Pamaldžiosios seserys nori tik gero, bet Dievas žino, kas 
joms kartais šauna į; galvą. Jos liepė mergaitėms susi- 
sagstyti sagas iki pat viršaus, kad atrodytų padoriai. Jei 

kuri nesusisegdavo, elgesio žurnale ją pažymėdavo juo- 
dai. Mūsų Šarlė nenorėjo juodų ženklų, bet negalėjo pa- 
kęsti ir palaidinių, veržiančių kaklą. Todėl ji išdraskė vi- 
sų jų viršų. Matote, viršutinė saga vos laikosi? Siūlai iš- 
kedėję. Ji taip darydavo su visomis, užkišusi pirštus už 
apykaklės. Mūsų Šarlė neapkentė šitų palaidinių, lyg jos 
būtų paties velnio sumanytos. 

Aleksas paėmė iš jos palaidinę. Negalėjo pasakyti, ar 
jo išvarginta vaizduotė per daug laki, ar medžiaga iš tie- 
sų tebeskleidė kvapą. Šarlės kvapą. Atrodė, ji prisigėru- 
si mažos mergytės kvapų: saldymedžio, trintukų ir pieš- 
tukų drožlių. 

— Jos jai visiškai netiko, - kalbėjo ponia Magir. - Be- 
veik kasdien, parėjusi namo, ji sviesdavo uniformą ant 
grindų, o ant viršaus užmesdavo palaidinę. Kartais net 
batais sutrypdavo. O tie batai, laimink ją, Viešpatie, batų 
ji 17gi nemėgo. 

— Ką ji mėgo? - Jis turi žinoti. Tikriausiai žinojo. Bet 
negali prisiminti. 

— Ar apie rūbus? — paklausė ponia Magir. Nedvejoda- 
ma ištiesė ranką pro sukneles, sijonus, tvarkingus pal- 
tus ir megztinius ir tarė: - Šitą. 

Aleksas pasižiūrėjo į išblukusį kombinezoną. Ponia Ma- 
gir, sušlaminusi drabužius, ištraukė dryžuotus sportinius 
marškinėlius. 

— Ir šitą, - tarė. - Šarlė juos nešiodavo kartu. Ir avė- 
davo sportbačiais. Ji dar mėgo sportbačius. Nešiodavo be 
raištelių, ištraukusi liežuvius. Sakiau jai, ne kartą sakiau, 
panele Šarlote, damos nesirengia kaip valkatos. Bet sa- 
kykit, ar Šarlotei nors kiek rūpėjo, kaip rengiasi damos? 

— Kombinezonas, - tarė jis. — Žinoma. — Šimtą kartų 
buvo matęs ją taip apsivilkusią. Išgirdo Ivės balsą: „Ši- 

taip apsirengusi su mumis nevažiuosi, Šarlote Bouven“, 
kai tik Šarlotė nustriksėdavo laiptais ir į lauką prie auto- 
mobilio, vilkėdama kombinezoną. „Važiuosiu, važiuo- 
siu!“ — krykštaudavo Šarlė. Bet visada būdavo Ivės vir- 
šus, ir galų gale Šarlė niurnėdama įsimugindavo į dailią 
kaip iš paveikslėlio nėriniuotą suknelę —- kalėdinę suk- 
nelę, o Viešpatie, - ir juodus lakinius batukus. „Šita me- 
džiaga graužia“, - skųsdavosi Šarlė ir susiraukusi tam- 
pydavo apykaklę. Veikiausiai taip ji tampydavo ir baltas 
mokyklines palaidines, kurias reikėjo nešioti užsagsty- 
tas iki pat viršaus, kad atrodytum dorai ir prie tavo pa- 
vardės žurnale neatsirastų juodo ženklo. 

— Duokit juos man. - Aleksas nukabino kombinezoną. 
Sulankstė kartu su sportinukais. Pamatė sportbačius be 
raištelių spintos kampe ir čiupo juos. Nors kartą, pama- 
nė, Dievo ir visų kitų akivaizdoje Šarlė Bouven vilkės 
taip, kaip nori. 


Solsberyje Barbara Heivers be didelio vargo susirado 
parlamentaro Elistero Harvio rinkėjų asociacijos štabą. 
Bet kai ji parodė pažymėjimą ir paklausė kažkokių įpras- 
tinių duomenų apie Parlamento narį, teko susidurti su 
kietakakte asociacijos pirmininke. Ponios Agatos Houv 
šukuosena mažiausiai penkiasdešimt metų buvo nebema- 
dinga, o kostiumas su peteliais atrodė kaip iš Džoanos 
Krouford filmo. Nuo tos valandėlės, kai ryšium su ger- 
biamo Parlamento nario pavarde išgirdo žodžius „Nauja- 
sis Skotland Jardas“, pasakė tik vieną dalyką, - kad po- 
nas Harvis buvo Solsberyje nuo ketvirtadienio vakaro iki 
sekmadienio vakaro; „kaip visada, jis juk mūsų parlamen- 

taras“, — bet kad ir kaip Barbara bandė išpešti daugiau, 
ponios Houv lūpos buvo sučiauptos. Neslėpė, kad nei 
laužtuvu, nei sprogmenimis, nei atvirais grasinimais jos 
nepražiodysi, bent jau kol ji „nepersimetė keliais žodžiais 
su ponu Harviu“. Tokias moteriškes Barbarai norėdavo- 
si kulnu įmygti į žemę, nes prakeiktosios buvo įsitikinu- 
sios, kad visa galva aukštesnės už kitus žmones, nes įgi- 
jusios tinkamą išsilavinimą. 

Kai ponia Houv pradėjo vartyti žurnalą, norėdama pa- 
sižiūrėti, kur tokiu metu Londone galima rasti parlamen- 
tarą, Barbara tarė: 

— Gerai. Darykit, kaip norit. Bet gal jums bus įdomu 
sužinoti, kad tyrimas susijęs su labai žymiais asmenimis 
ir Žurnalistai šniukštinėja po visus užkaborius. Taigi ga- 
lite kalbėtis su manimi dabar, ir aš eisiu savo keliu, arba 
galite kelias valandas ieškoti Harvio, rizikuodama, kad 
spauda suuos, jog mes juo ką tik susidomėjom. Rytdie- 
nos laikraščiai išeis šauniomis antraštėmis: „Taikinyje 
Harvis“. Beje, kokia persvara jis laimėjo? 

Ponios Houv akys susiaurėjo. 

— Jūs man iš tiesų grasinate? Jūs, menka... 

— Man regis, norite pasakyti „seržantė“, —- pertraukė 
ją Barbara. - Jūs, menka seržantė. Teisingai? Taip. Be 
abejo, suprantu jūsų jausmus. Ateina čia visokios stor- 
žievės ir įžeidinėja tokią jautrią moterį. Bet laiko netu- 
rim visiškai, ir norėčiau pasiskubinti, jei galima. 

— Teks palaukti, kol pasikalbėsiu su ponu Harviu, — 
užsispyrė ponia Houv. 

— Negaliu. Mano viršininkas Jarde reikalauja kasdien 
atsiskaityti... - Barbara įsmeigė akis į sieninį laikrodį, kad 
padarytų didesnį įspūdį. - Maždaug šituo laiku. Nenorė- 
čiau jam pranešti, kad pono Harvio rinkėjų asociacijos 

pirmininkė atsisakė kalbėtis. Mat tada dėmesys nukryps 
į] patį poną Harvį. Ir visi 1ms spėlioti, ką jis nori nuslėpti. 
O kadangi mano viršininkas kas vakarą daro pranešimus 
spaudai, neišvengiamai bus paminėta pono Harvio pavar- 
de. Nebent nebus reikalo to daryti. 

Poniai Houv galvoje pagaliau prašviesėjo, bet ji ne vel- 
tui buvo vietinės konservatorių asociacijos pirmininkė. 
Buvo pratusi sudarinėti sandorius ir neslėpė savo reika- 
lavimų: tu man, aš tau, klausimas už klausimą. Ji norėjo 
žinoti, kas vyksta. Tą norą išreiškė ne tiesiogiai, o pa- 
reikšdama: 

— Pirmiausia man rūpi rinkėjų interesai. Į juos reikia 
atsižvelgti. Jei ponas Harvis dėl kažkokios priežasties ne- 
betinkamas rūpintis mūsų poreikiais... 

Tralialia, pamanė Barbara. Suprato, koks reikalas. Te- 
gul: Ir ponia Houv iš jos sužinojo, kad naujienomis apie 
minėtąją bylą pradedamos vakarinės žinios ir mirga ry- 
tinių bei vakarinių laikraščių puslapiai — tai dešimtme- 
tes vidaus reikalų ministro pavaduotojos dukters pagro- 
bimo ir nuskandinimo byla. Barbara nepasakė poniai 
Houv nieko, ko ši pati nebūtų sužinojusi, jei nors kiek 
pasidomėjusi, užuot visą laiką tikrinusi pono Harvio 
veiksmus Londone ir kabinėjusis prie pagyvenusios vie- 
tinio rinkėjų štabo sekretorės. Bet ji pasakojo taip, lyg 
informacija būtų slapta, ta7b mūsų kalbant, brangioji, ir, 
matyt, gana įtikinamai, nes pirmininkė mainais pažėrė 
keletą perlų. 

Barbarai netrukus paaiškėjo, kad ponia Houv ne per 
daug žavisi ponu Harviu. Dairosi į moteris kaip katinas į 
lašinius. Bet rinkėjams moka įtikti ir sugebėjo nugalėti 
du rimtus liberalų demokratų kandidatus, taigi jam gali- 
ma kai ką atleisti. 

Gimęs Vorminsteryje. Mokyklą lankė Vinčesteryje, 
paskui įstojo į Ekseterio universitetą. Studijavo ekono- 
miką, sėkmingai vadovavo Barklio banko vertybinių po- 
pierių skyriui čia, Solsberyje, darbavosi partijos labui, pa- 
galiau, kai jam buvo dvidešimt devyneri, iškėlė savo kan- 
didatūrą į Parlamentą. Poste jau trylika metų. 

Aštuoniolika metų vedęs tą pačią moterį. Turi politiš- 
kai būtinus du vaikus, berniuką ir mergaitę, kurie tuo 
metu, kai nelanko mokyklos - dabar jie, žinoma, pensio- 
ne, - gyvena su motina tuoj už Solsberio, Fordo kaime- 
lyje. Šeimos ūkis... 

— Ūkis? — pertraukė Barbara. - Harvis ūkininkas? Man 
regis, sakėt, kad jis bankininkas? 

Ūkį iš tėvų paveldėjusi jo žmona. Harvių šeima ten 
gyvenanti, bet žemę dirbąs nuomininkas. Kodėl? Ponia 
Houv susidomėjo. Nosis virptelėjo. Ar ūkis svarbu? 

Barbara nežinojo galutinio atsakymo, net kai po kokių 
keturiasdešimt penkių minučių pamatė tą ūkį. Jis buvo 
pačiame Fordo pakraštyje, 1r kai Barbaros automobilis 
kryptelėjęs sustojo trapecijos formos kieme, jo pasvei- 
kinti atkrypavo tik šešios baltos baisiai nupenėtos žąsys. 
Jos gageno taip triukšmingai, kad būtų atkreipusios kiek- 
vieno netoliese esančio žmogaus dėmesį. Kai niekas ne- 
pasirodė nei iš klojimo plieno lakštų sienomis su atrem- 
tomis šakėmis, nei iš įspūdingo plytų namo čerpių sto- 
gu, Barbara nusprendė, kad gali šeimininkauti kieme, o 
gal ir aplinkiniuose laukuose bei ganyklose. 

Barbara iš automobilio, supamo grėsmingai ir ne ty- 
liau už dobermaną gagenančių piktų žąsų, apžvelgė kie- 
mą. Jame stovėjo namas, klojimas, sena akmeninė jauja 
17 dar senesnė plytų karvelidė. Pastaroji patraukė jos 
žvilgsnį. Buvo cilindro formos, dengta šiferiu, o pro 

neįstiklintą kupolą, panašų į žibintą, paukščiai patekda- 
vo į vidų. Vienas karvelidės šonas buvo apaugęs gebe- 
neėmis. Skylės stoge rodė, kuriose vietose čerpės nuim- 
tos ar sulūžusios. Durys gilioje nišoje buvo suskilusios 
ir papilkėjusios nuo senumo, apaugusios kerpėmis, ir 
atrodė, kad per pastaruosius dvidešimt metų niekas jų 
nebuvo atidaręs. 

Bet kažkas sukrebždėjo jos atmintyje. Suklasifikavo 
detales, mėgindama prisiminti, kas tai: šiferio stogas, Ži- 
binto formos kupolas, tankiai sužėlusios gebenės, apdau- 
žytos durys... Kažką minėjo seržantas Stenlis, patologo- 
anatomas, Robinas Peinas, Linlis... 

Tuščias darbas. Niekaip neprisiminė. Bet karvelidė su- 
kėlė Barbarai tokį nerimą, kad ji ryžosi atidaryti auto- 
mobilio dureles, nors už jų laukė piktų žąsų snapai. 

Nuo įsiutusio gagenimo buvo galima apkursti. Jos ge- 
riau už sarginius šunis. Barbara atidarė smulkių daiktų 
skyrelį 17 ėmė raustis, bene ras ką valgomo, kad žąsys 
turėtų kuo užsiimti, kol ji apsidairys. Ištraukė pusę mai- 
šelio bulvių traškučių su actu ir valandėlę apgailestavo 
neradusi jų praėjusį vakarą, kai įstrigo spūstyje, o arti 
nebuvo matyti nė vieno restorano. Paragavo. Kiek su- 
žiedėjusios, bet bus gerai. Iškišo ranką pro atvirą langą 
ir išbarstė traškučius, auką paukščių dievams. Žąsys iš- 
kart šoko lesti. Reikalas nors laikinai sutvarkytas. 

Skambindama varpeliu palei namo duris, Barbara kils- 
telėjo pirštus prie įsivaizduojamos skrybėlės. Tą patį 
padarė ir linksmai šūktelėdama į klojimą: „Sveiki?“ Per- 
ėjo per visą kiemą, pagaliau nuslinko karvelidės linkui, 
lyg klajonės visiškai suprantamai būtų turėjusios baig- 
tis jos apžiūra. 

Išklibusi rankena tarškėjo durų medyje. Ji buvo ap- 
traukta rūdimis. Nepasisuko, bet kai Barbara petim 
stumtelėjo medį, durys girgžtelėjusios prasivėrė ir su- 
stojo, nes buvo išbrinkusios nuo lietaus, o sena akme- 
ninė asla - nelygi. Iš staigaus sparnų plazdesio Barbara 
suprato, kad karvelidė bent iš dalies naudojama. Įsi- 
spraudė į vidų, kai paskutiniai paukščiai paspruko pro 
kupolą. 

Šviesa, pilna dulkių krislelių, skverbėsi pro kupolą ir 
stogo skyles. Ji apšvietė paukščių gūžtų eiles, akmeninę 
aslą, nusėtą aitriai dvokiančio mėšlo kauburėliais, o grin- 
dų vidury - kopėčias su trim įtrūkusiais skersiniais, ka- 
daise, kai balandžiai auginti kaip naminiai paukščiai, nau- 
dotas kiaušiniams rinkti. 

Barbara iš paskutiniųjų stengėsi neįtėpoti į šviežią, 
net blizgantį paukščių mėšlą. Prisiartino prie kopėčių. Pa- 
matė, kad nors jos viršuje pailgintu skersiniu pritvirtin- 
tos prie stataus stulpo, tačiau nėra nekilnojamos. Prie- 
šingai, sumanytos taip, kad judėtų po visą karvelidę ir 
kiaušinių rinkėjas lengvai prieitų prie visų gūžtų, kurios 
juosė pastatą įvairiausiame aukštyje - nuo dviejų pėdų 
virš grindų iki stogo kokia dešimčia pėdų aukščiau. 

Paaiškėjo, kad kopėčios vis dar paslankios, nors se- 
nos ir sutrešusios. Kai Barbara jas pastūmė, kopėčios su- 
girgždėjo, susvyravo ir pajudėjo. Palei plytinės karveli- 
dės sienos išlinkimą jas vilko tasai status stulpas. Pritai- 
sytas prie primityvaus sukibusių krumpliaračių įtaiso ku- 
pole, jis sukosi ir suko kopėčias. 

Barbaros žvilgsnis nuo kopėčių nukrypo į stulpą. Pas- 
kui nuo stulpo į gūžtas. Ten, kur kai kurios laikui bėgant 
suiro ir niekas jų nepakeitė naujomis, ji išvydo nebaigtas 
plytines karvelidės sienas. Sienos atrodė grublėtos, o kur 

jų neapteršė paukščiai, blausioje šviesoje raudonesnės 
negu lauke, kur jas apšvietė saulė. Keistas raudonumas. 
Lyg čia būtų visai ne plytos. Lyg čia... 

Ji staiga prisiminė. Plytos, pamanė Barbara. Plytos ir 
stulpas. Vėl išgirdo Šarlotės balsą, įrašytą į garsajuostę, 
kurią Linlis jai davė pasiklausyti telefonu. Plytos 17 gegu- 
žes medis, pasakė vaikas. 

Barbara pajuto, kaip jai ant sprando šiaušiasi plaukai, 
kai nukreipė žvilgsnį nuo plytų į stulpą patalpos vidury. 
Po galais, pamanė. Jėzau Kristau, čia ir bus ta vieta. Jau 
ėjo prie durų, kai suvokė, kad žąsys lauke visiškai tyli. 
Įtempė ausis, bene išgirs kokį garselį. Pakaktų ir menko 
sotaus ga ga. Bet neišgirdo nieko. Negi jos vis dar lesa 
traškučius? Negali būti, kad tiek joms iki šiol užtektų. 

Supratusi tai pamanė, jog nuo to laiko, kai įžengė į 
karvelidę, kas nors pabėrė joms dar saują lesalo. Tai vėl- 
gi reiškė, kad kieme ji nebe viena. O jei ne viena ir atvy- 
kėliui tyla tokia pat reikalinga kaip jai, tai antrasis žmo- 
gus šią valandėlę veikiausiai šliaužia nuo klojimo prie na- 
mo ir prie jaujos. Iškėlęs šakes, o gal mėsininko peilį, 
paklaikusiomis akimis, ketindamas supjaustyti Dženetę 
Lei į gabaliukus, artinasi Entonis Perkinsas. Tiktai Dže- 
netė Lei buvo duše, o ne karvelidėje. Ir jį manė esanti 
saugi, o Barbara puikiai žinojo, kad ne. Ypač čia, tokioje 
vietoje, tokiame statinyje, tarp plytų, prie šito stulpo, kai 
reikia galvoti iš paskutiniųjų, o jai vėl sutriko skrandis ir 
suprakaitavo delnai... 

Velniai griebtų, pamanė Barbara. Negalima ištižti, aiš- 
ku? Nieku gyvu, po perkūnais, nieku gyvu negalima iš- 
tižti. 

Reikia, kad nusikaltimo vietos tyrimo grupė apžiūrė- 
tų šitą pastatą ieškodama žymių, jog čia būta Šarlotės. 

Ašies tepalo, plauko nuo jos galvos, siūlelio iš jos drabu- 
žių, jos pirštų atspaudų, jos kraujo lašo prasikirtus kelį. 
Štai ko reikia, ir norint tai organizuoti, teks elgtis ypač 
subtiliai —- tiek su seržantu Stenliu, kuris tikrai nepuls 
jos sveikinti atsivertėliškai džiūgaudamas, tiek su ponia 
Harvi, kuri veikiausiai pakels telefono ragelį, paskam- 
bins vyrui II įspės jį. 

Pirmiausia apdoros Stenlį. Neverta griebti ponios Har- 
vi ir prispausti jai uodegos, kol būtinai nereikia. 

Lauke paaiškėjo, kodėl žąsys tyli. Barbara pastatė au- 
tomobilį taip, kad saulė, atsispindėjusi nuo rūdijančių jo 
sparnų, įšildė žemės lopinėlį, ir tame lopinėlyje tarp Bar- 
baros paaukotų sūdytų traškučių su actu paukščiai pa- 
tenkinti šildėsi. 

Ji ant pirštų galų prisiartino prie mašinos, dėbčioda- 
ma tai į paukščius, tai į klojimą, tai į laukus už jo, tai į 
namą. Niekur nė gyvos dvasios. Tolumoje sumykė kar- 
vė, praskrido lėktuvas, bet šiaip niekas nė krust. 

Ji kuo tyliau šmurkštelėjo į automobilį. „Atleiskite, 
gražuolės“, - tarė žąsims 1r paleido variklį. Paukščiai 
kaipmat atgijo, sugageno, sušnypštė, suplakė sparnais it 
furijos. Jie išsivijo Barbaros automobilį iš kiemo į keliu- 
ką. Čia ji paspaudė akceleratorių, pralėkė Fordo kaimelį 
ir pasuko Eimstfordo link, į meilų seržanto Stenlio glėbį. 

Seržantas sėdėjo kaip soste, o dvi konsteblių koman- 
dos, pastarąsias trisdešimt dvi valandas laksčiusios po 
seržanto Stenlio padalytą į kvadratėlius apylinkę, reiškė 
jam pagarbą raportais. Trylikto kvadrato, Divaizo-Melks- 
hemo apylinkių, vyrai neturėjo ko pasakoti, išskyrus ne- 
tikėtą susidūrimą su furgono savininku, kuris, atrodo, va- 
rė klestintį biznį, prekiaudamas viskuo — nuo marihua- 
nos iki bombonešių ir sprogmenų. 

— Darbavosi iš Melkshemo automobilių aikštelės, - ne- 
patikliai pasakė vienas konsteblis. - Prie pat pagrindinės 
gatvės, tiesiog neįmanoma patikėti. Dabar jis cypėj. 

Penkto kvadrato, Čipenhemo-Kelno apylinkių, koman- 
da pasakė neką daugiau. Bet jie vis tiek smulkiai aiškino 
seržantui Stenliui visus savo veiksmus. Barbara jau ruo- 
šėsi išplėšti juos iš kėdžių ir išspirti atgal į gatvę toliau 
vapėti, kad pati galėtų organizuoti grupę ir pasiųsti ją į 
Harvio ūkį, kai pro suveriamąsias duris įsiveržė vienas 
keturiolikto kvadrato konsteblis ir paskelbė: 

— Mes suradom. 

Jo pareiškimas išjudino visus, Barbarą irgi. Dantis su- 
kandusi, ji mėgino prisiskambinti Robinui Peinui - jis Vei- 
kiausiai buvo jai skambinęs iš telefono būdelės Malboro 
arbatinėje, kaip paaiškino šiek tiek protiškai atsilikusi pa- 
davėja, pakėlusi ragelį sulig dvidešimt penktu sučirški- 
mu, — ir pasiuntė jauną konsteblę pašniukštinėti Eliste- 
ro Harvio mokyklos laikų Vinčesteryje. Ir štai pasirodo, 
kad seržanto Stenlio kvadratėliai nebuvo jau toks kvai- 
las sumanymas. 

Stenlis mostelėjo ranka kitiems nutilti. Jis sėdėjo prie 
apskrito stalo ir klausėsi ataskaitų, iš medinių dantų 
krapštukų dėliodamas trobelės sienas, bet dabar atsi- 
stojo. 

— Klok, Frenkai, - tarė. 

— Gerai, - atsakė Frenkas. Pradėjo be įžangos. Kiek 
susijaudinęs išpyškino: — Mes jį sučiupom, seržante. Jis 
trečiame kvotos kambary. 

Barbarai akyse iškilo pritrenkiantis vaizdas — Eliste- 
ras Harvis surakintomis kojomis, atvilktas be įspėjimo ir 
pasitarimo. 

— Ką sučiupot? - paklausė ji. 

— Tą bjaurybę, kuris pagrobė vaiką, - atsakė Frenkas, 
su panieka dėbtelėjęs į ją. - Mechanikas iš Kouto, remon- 
tuoja traktorius garaže netoli Spanielio tilto. Lygiai my- 
lia nuo kanalo. 

Visi pašoko. Barbara buvo tarp tų, kuriems pavyko pra- 
sibrauti prie žemėlapio. Frenkas smiliumi, kurio panagė- 
je buvo įstrigę garstyčių, bakstelėjo, kur. 

— Kaip tik čia. - Konsteblis parodė staigų posūkį ke- 
liuke, vedančiame iš Kouto kaimelio į šiaurę, Bišops Ke- 
ningo link. Nuo Spanielio tilto palei kanalą iki tos vietos, 
kur išmestas Šarlotės lavonas, buvo trys su puse mylios, 
o takeliais, aplenkus vingiuotą greitkelį, tik pusantros my- 
lios. — Šiknius tvirtina, kad nieko nežino, bet jis Sučiup- 
tas su įkalčiais ir paruoštas apdoroti. 

— Teisingai. - Seržantas Stenlis patrynė rankas, lyg 
ruoštųsi pats tai atlikti. - Kuriam, sakai, kvotos kam- 
bary? 

— Trečiam, - su panieka atsakė Frenkas. — Tipelis dre- 
ba kaip lapas, seržante. Gerai užtvokit jam, ir kaipmat 
pragys. Galvą dedu. 

Seržantas Stenlis pamankštino pečius, ketindamas im- 
tis darbo. 

— Kokie įkalčiai? — paklausė Barbara. 

Niekas jos neišgirdo. Stenlis pasuko prie durų. Bar- 
bara pajuto, kaip jai į skruostus muša kraujas. Ne, vyrai, 
taip nieko nebus. 

— Palauk, Regai, - griežtai sudraudė Stenlį, o kai šis 
tyčia lėtai it šokdamas atsisuko į ją, pasakė: - Frenkai, 
sakai, turite įkalčių... Kaip, beje, vadinasi tas tipas? 

— Šortas. Hovardas. 

— Puiku. Taigi kas rodo, kad Hovardas Šortas kaltas? 

Frenkas pažvelgė į seržantą Stenlį, laukdamas nuro- 
dymų. Stenlis vos pastebimai kilstelėjo smakrą. Barbara 
įdūko, kad Frenkui reikalingas Stenlio leidimas, bet nu- 
sprendė patylėti ir laukė atsakymo. 

— Mokyklinė uniforma, - pasakė konsteblis. - Šortas 
ją laikė garaže. Tvirtino ketinęs panaudoti kaip skudurą. 
Bet prie jos prisiūta dideliausia kortelė su Bouven vaiko 
pavarde. 


Seržantas Stenlis išsiuntė nusikaltimo vietos tyrimo 
grupę į Hovardo Šorto garažą prie Kouto. Nudrožė į tre- 
čiąjį kvotos kambarį, o jam ant kulnų lipo Barbara. Pasi- 
vijo jį ir prabilo: 

— Man reikia dar vienos grupės į Fordą. Ten stovi kar- 
velidė su... 

— Karvelidė? - Stenlis sustojo kaip įbestas. - Kokia 
dar, po velnių, karvelidė? 

— Mes turim garsajuostę, mergaitės įrašytą dieną ar 
dvi prieš mirtį, - paaiškino Barbara. - Ji pasakoja apie vie- 
tą, kur ją laiko. Karvelidė atitinka apibūdinimą. Man rei- 
kia įkalčių paieškos darbuotojų. Tučtuojau. 

Stenlis pasilenkė prie jos. Ji pirmą kartą suvokė, kad 
jis iš tiesų nepatrauklus vyras. Atsidūrusi taip arti, pa- 
matė įaugusias į kaklą žandenas ir raupų žymes aplink 
burną. 

— Aiškinkis su savo viršininku, - tarė jis. - Aš nevai- 
kau po kaimus įkalčių paieškos darbuotojų vien dėl to, 
kad tau užnižo ir reikia pakasyti. 

— Darysi, kaip sakau, - tarė Barbara. - O jei ne... 

— Tai ką? Apvemsi man batus? 

Ji griebė jam už kaklaraiščio. 

— Tavo batams nieko neatsitiks, - pasakė. - Bet nepa- 
žadu, kad taip pasiseks tavo pautams. Tai ar pagaliau iš- 
siaiškinom, kas ką daro? 

Jis papūtė jai į veidą, kvapas trenkė tabako smarve. 

— Atvesk, — švelniai tarė. 

— Eik velniop, - atšovė ji. Paleido kaklaraištį, stumte- 
lėdama į krūtinę. - Duodu tau vieną patarimą, Regai. Ne- 
sitikėk laimėti šito mūšio. Atsikvošėk, kol nenušalinau 
tavęs nuo bylos. 

Jis užsidegė cigaretę žiebtuvėliu su plikašikne mote- 
riške. 

— Einu vesti kvotos, - įžūliai tarė - kaip žmogus, per- 
nelyg ilgai užsibuvęs viešpačiu ir valdovu. —- Nori pasi- 
klausyti? — Ir nužingsniavo koridoriumi, pasakęs tarnau- 
tojai, skubančiai pro šalį su aplanku rankoje: - Atnešk 
mums kavos į trečią kambarį. 

Barbara prisivertė susitvardyti. Norėjo išvagoti nagais 
rauplėtą Stenlio veidą, bet tokiam neverta iškabinti akių. 
Buvo aišku, kad jam moteriškos lyties priešininkės nė 
motais. Teks sugalvoti ką nors kita, kad šis bjaurybė ne- 
sikištų. ? 

Ji nuėjo koridoriumi jam iš paskos ir pasuko į dešinę, 
kur buvo kvotos kambarys. Tenai ant plastiko kėdės sė- 
dėjo Hovardas Šortas. Kokių dvidešimties metų bernio- 
kas varlės akimis, apsivilkęs tepaluotą mechaniko kom- 
binezoną, užsidėjęs beisbolo kepurę su priekyje išraity- 
tu žodžiu „Drąsuoliai“. Spaudė rankomis pilvą. 

Jis prabilo nei Stenliui, nei Barbarai nespėjus išsi- 
žioti. 

— Čia dėl tos mergytės? - paklausė. - Žinau, kad dėl 
jos. Supratau, kai tas vaikis išrausė mano krepšį su sku- 
durais ir rado. 

— Ką? - paklausė Stenlis. Apžergė kėdę ir pasiūlė Šor- 
tui cigarečių pakelį. 

Hovardas papurtė galvą. Smarkiau suspaudė pilvą. 

— Opa. 

— Ką? 

— Skrandį skauda. 

— Nesuk mums galvos. Ką jie rado skudurų krepšy, 
Hovardai? 

Berniokas pažvelgė į Barbarą lyg ieškodamas paramos. 

— Kas buvo krepšyje, pone Šortai? — tarė ji. 

— Na, ta, - atsakė jis, - ką jie rado. Uniforma. - Jis su- 
posi ant kėdės ir dejavo. - Nieko nežinau apie tą vaikelį. 
Aš tik superku... 

— Kodėl ją pagrobei? - paklausė Stenlis. 

— Aš negrobiau. 

— Kur ją laikei uždaręs? Garaže? 

— Aš nieko nelaikiau... jokios mergytės... Mačiau per 
televizorių, kaip ir visi kiti. Bet prisiekiu, jos niekad akyse 
nesu regėjęs. Nė karto. 

— Bet tau patiko ją nurengti. Išdulkinai nuogą? 

— Niekad! Aš to niekad nedariau! 

— Tai tu skaistus, Hovardai? O gal žydras? Kaip čia 
yra? Nemėgsti mergaičių? 

— Labai mėgstu. Aš tik sakau... 

— O mažos? Mažas irgi mėgsti? 

— Aš negrobiau šito vaiko. 

— Bet žinai, kad ją pagrobė? Iš kur? 

— Žinios. Laikraščiai. Visi žino. Bet aš neprikišau na- 
gų. Aš tik turiu jos uniformą... 

— Taigi žinojai, kad uniforma jos, - pertraukė Stenlis. — 
Iš pat pradžių. Taip? 

— Ne! 

— Klok. Bus lengviau, jei pasakysi mums tiesą. 

— Aš mėginu. Sakau jums, kad skuduras... 

— Nori pasakyti, uniforma. Mergytės mokyklinė uni- 
forma. Negyvos mergytės uniforma, Hovardai. Gyveni 
tik per mylią nuo kanalo, taip? 

— Aš to nedariau, - tarė Hovardas. Pasviro į priekį ant 
rankų, dar labiau suspausdamas pilvą. - Baisiai skauda, - 
sustenėjo. 

— Nevaidink, —- metė Stenlis. 

— Gal duotumėt vandens tabletėms užsigerti? — Ho- 
vardas šiek tiek atitraukė ranką nuo pilvo, pagraibė kom- 
binezone ir ištraukė plastmasinę veržlėrakčio formos dė- 
žutę. 

— Pirmiau šneki, paskui geri tabletes, - tarė Stenlis. 

Barbara atplėšė duris ir pašaukė, kad kas nors atneš- 
tų vandens. Tarnautoja, kuriai Stenlis liepė išvirti kavos, 
stovėjo su dviem plastiko puodeliais. Barbara nusišyp- 
sojo, labai nuoširdžiai padėkojo 1r padavė savo puodelį 
mechanikui. 

— Štai. Užsigerkite tabletes, pone Šortai, — tarė ji, iš- 
traukė iš po stalo kėdę ir pasistatė greta drebančio jau- 
niklio. — Gal galite pasakyti, kur gavote uniformą? - griež- 
tai paklausė. 

Hovardas prarijo dvi tabletes ir užsigėrė kava. Barba- 
ros kėdė stovėjo taip, kad berniokui teko pasukti savąją 
1r Stenlis bematė tik jo profilį. Barbara mintyse paplekš- 
nojo sau per nugarą, kad taip išradingai perėmė valdžią. 

— Pigių drabužių kioske, - tarė Hovardas. 

— Kokiame pigių drabužių kioske? 

— Bažnytinėje mugėje. Kiekvieną pavasarį bažnyčia or- 
ganizuoja mugę, šiais metais sekmadienį. Nuvežiau se- 
nelę, nes ji valandą turėjo atidirbti arbatos kioske. Nebu- 
vo prasmės nuvežti ją į mugę, parvažiuoti namo ir vėl 
grįžti, todėl slampinėjau aplink. Tada ir įsigijau skudurų. 
Juos pardavinėjo pigių drabužių kioske. Plastmasiniais 
maišais. Svaras penkiasdešimt pensų už vieną. Nusipir- 
kau tris, nes naudoju juos darbe. Tai kilniam reikalui, — 
rimtai pridūrė. - Pinigus renka langui prie altoriaus res- 
tauruoti. 

— Kur? - paklausė Barbara. - Kokioje bažnyčioje, po- 
ne Šortai? 

— Stentono švento Bernardo. Ten gyvena mano sene- 
lė. - Jis nukreipė žvilgsnį nuo Barbaros į seržantą Sten- 
lį. - Sakau tiesą, - tarė. — Nieko nežinojau apie tą unifor- 
mą. Net nežinojau, kad ji maiše, kol policininkai neiškra- 
tė jos ant grindų. Nebuvau net atrišęs maišo. Prisiekiu. 

— Kas dirbo kioske? - įsiterpė Stenlis. 

Hovardas aplaižė lūpas, pasižiūrėjo į Stenlį, paskui vėl 
į Barbarą. 

— Kažkokia mergina. Blondinė. 

— Tavo draugė? 

— Aš jos nepažįstu. 

— Neužkalbinai jos? Nepaklausei vardo? 

— Aš tik pirkau iš jos skudurų. 

— Nebandei flirtuoti? Negalvojai, ar smagu būtų ją iš- 
dulkinti? 

— Ne. 

— Kodėl? Tau per sena? Mėgsti jaunutes? 

— Aš jos nepažįstu, aišku? Jau sakiau, kad tik pirkau 
skudurų pigių drabužių kioske. Nežinau, kaip jie ten pa- 
kliuvo. Nežinau, kaip vadinasi man juos pardavusi pane- 

lė. Net jei žinočiau, ji veikiausiai irgi nežino, kaip skudu- 
rai ten atsidūrė. Ji tik prekiavo kioske, ėmė pinigus ir 
padavinėjo maišus. Jei norite daugiau sužinoti, jums tik- 
riausiai reikėtų paklausti... 

— Gini ją? - tarė Stenlis. - Kodėl, Hovardai? 

— Aš jums kiek galėdamas stengiuosi padėti! —- suriko 
Šortas. 

— Kurgi ne. Galvą guldau, kad paėmei mergytės uni- 
formą 1r įkišai tarp skudurų, kuriuos pirkai mugėje. 

— Nieko panašaus! 

— Kaip ir guldau galvą, kad pagrobei ją, apsvaiginai ir 
nuskandinai. 

— Ne! 

— Kaip ir... 

Barbara atsistojo. Palietė Šortui petį. 

— Dėkui už pagalbą, - ryžtingai tarė. - Mes patikrin- 
sime viską, ką jūs pasakėt, pone Šortai. Seržante Sten- 
112 — Ji kryptelėjo galva durų pusėn ir išėjo. 

Stenlis išsekė paskui ją. Išgirdo jį murmant: 

— Nesąmonės. Jei tas pirdžius įsivaizduoja... 

Ji atsisuko į jį. 

— Tas pirdžius niekuo nedėtas. Tai jūs įsivaizduojat. 
Šitaip išgąsdinant liudininką galima viską sumakaluoti, 
su tuo vaikiu beveik taip ir išėjo. 

— Tiki vapesiais apie arbatų kioskus ir blondines? — 
prunkštelėjo Stenlis. - Jis įklimpęs iki ausų. 

— Jei taip, mes jį pričiupsim. Bet tai padarysim teisė- 
tai arba nedarysim visai. - Atsakymo ji nelaukė. —- Pasiųsk 
tą mokyklinę uniformą ekspertizei, Regai. Patikrink jos 
kiekvieną colį. Man reikia plaukų, man reikia odos, man 
reikia kraujo, man reikia purvo, man reikia tepalo, man 

reikia spermos. Man reikia šunų, karvių, paukščių išma- 
tų ir viso kito, ką pavyks ant jos rasti. Aišku? 

Seržanto viršutinė lūpa su panieka atvipo. 

— Negaišink be reikalo mano žmonių, Skotland Jarde. 
Žinom, kad uniforma vaiko. Jei reikia patikrinti, parody- 
sime motinai. 

Barbara kaip įbesta stovėjo prie pat jo veido. 

— Taip. Žinom. Žinom, kad jos. Bet jos žudiko neži- 
nom, taip, Regai? Todėl paimsim uniformą ir ją iššukuo- 
sim, išmatuosim, peršviesim skaidulinės optikos būdu, 
lazeriu ir padarysim viską, ką galim, kad paaiškėtų, kas 
žudikas. Nesvarbu, ar tai Hovardas Šortas, ar Velso prin- 
cas. Aiškiai kalbu, ar reikia raštiško jūsų policijos virši- 
ninko įsakymo? 

Stenlis lėtai įtraukė vieną žandą. 

— Gerai, - tarė. Ir tyliai pridūrė: - Eik šikt, viršininke. 

— Tu pirmas, - atšovė Barbara. Apsisuko ir grįžo atgal 
į budinčiojo kambarį. Kur, po velnių, ta Stentono švento 
Bernardo bažnyčia, svarstė ji. 

21 


iš JM darbininkas kaip tik 


kabino komisaro pavaduotojo sero Deivido Hiljerio fo- 
tografijas, jis nepanoro atidėti kasdieninės ataskaitos. 
Nepanoro ir persikraustyti kitur, iš kur negalės prižiū- 
rėti, kad jo fotografuotinė istorija būtų sukabinta tinka- 
mose vietose. Taigi Linlis buvo priverstas pusbalsiu ra- 
portuoti prie lango ir kęsti Hiljerio pastabas. Pastabos 
buvo skirtos ne jam. Jos buvo skirtos darbininkui, mė- 
ginančiam sukabinti nuotraukas taip, kad stiklas neat- 
spindėtų popietės šviesos. Saulės šviesa ne tik blukino 
nuotraukas, bet ir neleido įsižiūrėti į objektą, žavėtis 
juo kiekvienam, kas tik užsuks į kabinetą. Tai buvo ne- 
priimtina. 

Linlis baigė ir laukė komisaro pavaduotojo komenta- 
ro. Hiljeris žavėjosi nykiu vaizdu į Viktorijos gatvę ir tam- 
pė smakrą, galvodamas apie tai, ką išgirdo. Kai pagaliau 
prabilo, jo lūpos beveik nekrutėjo iš pagarbos slaptumui. 

— Po pusvalandžio man spaudos konferencija, - tarė 
jis. - Reikia jiems ką nors pasakyti, kad rytoj turėtų ką 
žiautaroti. - Iš balso atrodė, jog jis svarsto, kokį jauką 
mesti rykliams. — O kaip tas mechanikas, kurį Heivers 
nutvėrė Viltšyre? Pala, kaip jo pavardė? 

— Seržantė Heivers nemano, kad jis kaltas. Ji atidavė 
ekspertams Bouven mergaitės uniformą, gal kas paaiš- 
kės. Bet tai nereiškia, kad uniforma patvirtins, jog Šar- 
lote Bouven susijusi su mechaniku. 

— Vis dėlto... - prabilo Hiljeris. - Būtų neblogai pa- 
sakyti, kad policija kažką aptiko. Ji tikrina, kas jis per 
vienas? 

— Mes visus tikrinam. 

— Ir? 

Linlis nenorėjo papasakoti visko, ką žino. Hiljeris mė- 
go atidengti spaudai kortas, vis Jardo reputacijos labui. 
Bet laikraščiai jau ir taip per daug žino, ir juos domina 
toli gražu ne teisingumas. Jie veikiau trokšta išspaus- 
dinti straipsnį anksčiau už konkurentus. 

— Ieškome sąsajų. Tarp Blekpulo, Bouven, Laksfordo, 
Viltšyro. 

— Sąsajų paieškos spaudos ir visuomenės akyse mums 
šlovės nepridės, inspektoriau. 

— Specialusis operatyvinis skyrius analizuoja pirštų at- 
spaudus iš Merilbouno, turime potencialaus įtariamojo 
portretinį eskizą. Pasakykite, kad tyrinėjame įkalčius. 
Duokite išspausdinti eskizą. To turėtų pakakti. 

Hiljeris mąsliai apžiūrinėjo jo veidą. 

— Bet jūs dar kažką žinot, Linli? 

— Nieko tikro, - atsakė Linlis. 

— Maniau, aiškiai kalbėjau paskirdamas jus tirti šitos 
bylos. Nenoriu, kad ką nors nutyletumėt. 

— Nėra prasmės drumsti vandens spėlionėmis, - tarė 


jis ir pridūrė „sere“ — kaip medum patepė, nes vandenys 
buvo ne tik drumsti, bet ir audringi. 

— Hm. —- Hiljeris žinojo, kad Linlio lūpose „seras“ ne- 
būtinai reiškia pagarbą. Regis, ketino duoti nurodymą, 

kuris būtų supykdęs jį su Linliu. Bet beldimas į kabineto 
duris paskelbė, kad trukdo asmeninis sekretorius. 

— Sere Deividai? Norėjot, kad jums primintų apie spau- 
dos konferenciją, likus trisdešimčiai minučių. Atėjo gri- 
muotojas. 

Linlis šiaip taip susitvardė įsivaizdavęs Hiljerį prieš 
reporterių fotokameras nugrimuotą, dažytomis blakstie- 
nomis. 

— Tai dingsiu, - tarė ir pasinaudojo proga sprukti. 

Savo kabinete rado Nkatą, jis sėdėjo prie jo rašomojo 
stalo, prisispaudęs prie ausies telefono ragelį. 

— Konsteblis Vinstonas Nkata, - kalbėjo jis. — Nkata, 
moterie... Nkata. N-k-a-t-a. Pasakykit jam, kad reikia pa- 
sikalbėti. Gerai? — Jis padėjo ragelį. Pamatė tarpdury Linlį 
17 ėmė stotis. 

Linlis mostelėjo jam, kad nesikeltų, ir atsisėdo į kėdę 
priešais savo stalą, paprastai joje sėdėdavo Heivers. 

— Na? - paklausė. 

— Bouven ir Blekpulo ryšys, - atsakė Nkata. — Toje to- 
rių konferencijoje dalyvavo Bouven rinkėjų asociacijos 
pirmininkas. Tipas, vardu pulkininkas Džulianas Vudvor- 
das. Pažįstat? Mudu maloniai pasišnekučiavom Merilbou- 
ne tuoj po to, kai aš jus palikau landynėje. 

Nkata papasakojo Linliui, kad pulkininkas Vudvordas 
yra kokių septyniasdešimties metų atsargos karininkas. 
Dėstė karybos istoriją, šešiasdešimt penkerių išėjo į at- 
sargą ir persikėlė į Londoną arčiau sūnaus. 

— Brangina tą Džoelį kaip akies vyzdį, - pasakė Nka- 
ta apie pulkininko sūnų. — Man pasirodė, pulkininkas be- 
veik viską dėl jo padarytų. Žinot, jis jam ir darbą pas 
Ivę Bouven parūpino. Ir vežėsi į Blekpulą, į tą torių kon- 
ferenciją. 


Priešo akivaizdoje 46] 


— Ten buvo Džoelis Vudvordas? Kiek jam buvo metų? 

— Ką tik sukako devyniolika. Įstojęs į Londono uni- 
versitetą studijuoti politologijos. Dar tebestudijuoja. Nuo 
dvidešimt dvejų neakivaizdininkas, rašo daktarinę diser- 
taciją. Tokia jo padėtis, anot Bouven personalo. Buvau 
numatęs pasišnekėti su juo, bet nepavyko rasti. Ieškau 
nuo vidurdienio. 

— Yra koks ryšys su Viltšyru? Priežasčių, dėl kurių 
Vudvordai — vienas arba abu - norėtų sužlugdyti Ivę 
Bouven? 

— Dėl Viltšyro dar aiškinuosi. Bet galiu patvirtinti, kad 
pulkininkas Džoeliui kai ką numatęs. Planai politiniai, ir 
jis nesuka galvos, kas apie juos žino. 

— Parlamentas? 

— Kaip pirštu į akį. Ponia Bouven jis irgi nesižavi. 

Pulkininkas Vudvordas, toliau kalbėjo Nkata, tvirtai ti- 
kįs, kad moteriai politikoje ne vieta. Pats buvo tris kar- 
tus vedęs ir tris kartus tapo našliu, bet nė viena iš žmo- 
nų netroškusi reikštis jokioje srityje, išskyrus namus. 
Nors jis pripažino, kad Ivė Bouven „boba su kiaušiais, ne 
taip kaip mūsų gerbiamas ministras pirmininkas“, tačiau 
neslėpė, jog nelabai ją mėgsta. Bet būdamas cinikas, su- 
pratęs, kad jei konservatoriai nori išsilaikyti valdžioje, 
rinkėjams reikia geriausio kandidato, o geriausias kandi- 
datas ne visuomet mielas širdžiai. 

— Dairosi, kuo ją pakeitus? - paklausė Linlis. 

— Džiaugsmingai pakeistų savo berniuku, - atsakė 
Nkata. - Bet taip nieku gyvu neatsitiks, nebent ji dėl ko 
nors būtų priversta atsistatydinti. 

Įdomu, pamanė Linlis. Ir patvirtina tai, ką sakė Ivė 
Bouven, tik kitais žodžiais: politikoje aršiausi priešai tie, 
kurie apsimeta draugais. 

— O Elisteras Harvis? — paklausė Nkata. 

— Slidus gyvatė. 

— Politikas, drauguži. 

— Regis, jis nieko nežino apie Bouven ir Laksfordą 
Blekpule, tvirtino nežinojęs, kad Bouven ten buvo. 

— Jūs juo tikit? 

— Atvirai kalbant, tikėjau. Bet tada paskambino Hei- 
vers. —- Linlis papasakojo Nkatai, ką pranešė seržantė Hei- 
vers. Baigė tokiais žodžiais: - Ir dar jai pavyko kai ką at- 
kapstyti iš Harvio metų, praleistų Vinčesteryje. Kaip ir 
galima tikėtis, mokykloje buvo visapusiškas aktyvistas. 
Bet vienas pomėgis krinta į akis. Paskutinius porą metų 
Vinčesteryje domėjosi ekologija 1r keliaudavo po apylin- 
kes. Paprastai žygiuodavo po Viltšyrą, Solsberio lygumą. 

— Taigi pažįsta kraštą. 

Linlis per stalą ištiesė ranką prie pranešimų vėduok- 
lės, susegtos sąvaržėlėm, gulinčios šalia telefono. Užsi- 
dėjo akinius ir pervertė juos paklausęs: 

— Dėl valkatos nieko naujo? 

— Kol kas niekas nė cypt. Bet dar anksti. Tebeieškom 
visų Vigmoro gatvės savanorių, kad parodytume jiems 
eskizą. O vaikinai, kurie tikrina vietinius nakvynės na- 
mus, dar negrįžo. 

Linlis vėl numetė pranešimus ant stalo, nusiėmė aki- 
nius ir pasitrynė akis. 

— Atrodo, šliaužiam kaip sraigės. 

— Hiljeris? —- išmintingai paklausė Nkata. 

— Kaip paprastai. Norėtų, kad viskas būtų baigta per 
dvidešimt keturias valandas, viskas Jardo šlovei. Bet jis 
žino, kokia padėtis, ir neketina ginčyti, kad kebli. - Lin- 
lis prisiminė reporterius, matytus prie Ivės Bouven na- 
mų praėjusį vakarą, prisiminė rytą matytus laikraščių 

kioskus, kurių skelbimų lentose iškeverzoti Policija te- 
beieško ir Parlamentarė basakė: jokių policininkų rekla- 
mavo dienos naujieną. — Terauna juos velniai, - sumur- 
mėjo. 

— Ką? —- paklausė Nkata. 

— Bouven su Laksfordu. Rytoj bus savaitė nuo pagro- 
bimo. Jei jie mums būtų pranešę pirmą valandą po vaiko 
dingimo, reikalas jau būtų sutvarkytas. O dabar uostinė- 
jam senus pėdsakus, prašom galimus liudininkus — kurių 
tai nedomina ir kurie niekuo nerizikuoja — prisiminti, gal 
jie ką matę prieš šešias dienas. Beprotybė. Mes pasikliau- 
jame sėkme, o man tai nelabai patinka. 

— Bet dažnai ir pasiseka. - Nkata atsilošė Linlio kėdė- 
je. Atrodė, tik jam ir sėdėti už šito rašomojo stalo. Pasi- 
rąžė ir susinėrė rankas už galvos. Nusišypsojo. 

— Dar kažką sužinojai, - iš šypsenos suprato Linlis. 

— Sužinojau. O taip, sužinojau. 

— Na? 

— Viltšyras. 

— Su kuo susijęs Viltšyras? 

— Va, čia ir visas įdomumas. 


Ir Vaithole, ir Strende dėl eismo teko sulėtinti greitį, 
bet kol jie slinko kartais visai sustodami, Linlis spėjo per- 
skaityti „Sunday Times“ žurnale straipsnį, kurį Nkata iš- 
kapstė rausdamasis po įtariamųjų praeitį. Straipsnis bu- 
vo išspausdintas prieš šešias savaites. Vadinosi Karp p7i1- 
kelti laikraštį iš numirusių ir rašė apie Denį Laksfordą. 

— Septyni ištisi puslapiai, — atkreipė dėmesį Nkata, kai 
Linlis peržvelgė jį 17 permetė akimis pastraipas. - Lai- 

minga šeima namie, darbas, pramogos. Visų biografija iš- 
dėstyta juodu ant balto. Žavu, a? 

— Aha, - tarė Linlis, - gali būti tai, ko ieškome. 

— Aš irgi taip pamaniau, - pritarė Nkata. 

„The Source“ laukiamojo sekretorei Linlio pažymėji- 
mas nepadarė jokio įspūdžio; dėbtelėjo į jį žvilgsniu, ku- 
ris reiškė: „Matėm mes tokių smarkuolių“. Ji paskambi- 
no į Viršų ir į mažutį ausinių mikrofoną pasakė tiek: 

— Policija. Skotland Jardas. - Nusikvatojo ir madingai 
švebeldžiuodama pridūrė: - Teisingai supratai, brangio- 
ji. - Apskritom vaikiškom raidėm išrašė lankytojų kor- 
teles ir sudėjo jas į plastmasinius dėkliukus. - Vienuo- 
liktas aukštas, — paaiškino. - Pasikelkite liftu. Ir nelan- 
džiokit kur nereikia, aišku? 

Kai lifto durys nurodytame aukšte atsidarė, juos pasi- 
tiko žilaplaukė moteris. Buvo pakumpusi, lyg ją slėgtų 
ilgi lankstymosi prie kartotekų, rašomųjų mašinėlių, kom- 
piuterių metai, ir prisistatė esanti ponia Voles, asmeninė 
redaktoriaus, pono Denio Laksfordo, sekretorė. 

— Ar negalėtumėt parodyti savo pažymėjimų? — tarė 
ji, o suvytę skruostai virpėjo lyg išsigandę tokio įžūlaus 
klausimo. —- Su lankytojais atsargumo niekad nebus per 
daug. Konkurencija. Turbūt suprantat, apie ką kalbu? 

Linlis vėl parodė savo pažymėjimą. Nkata irgi. Ponia 
Voles kruopščiai apžiūrėjo abi korteles, tik tada sušnibž- 
dėjo: „Gerai“ ir nusivedė juos į redaktoriaus kabinetą. 
Buvo akivaizdu, jog bulvarinės spaudos leidyba - nuola- 
tinė kova dėl būvio. Apdairiausi laikraščiai įsitikinę, kad 
kai kalbama apie sensaciją, įtariami visi, net Žmonės, pa- 
sivadinę policininkais. 

Laksfordas sėdėjo savo kabinete už pasitarimų stalo 
su dviem vyrais, kurie, sprendžiant iš grafikų, diagramų, 

lentelių ir sumaketuotų laikraščio puslapių, buvo platini- 
mo ir reklamos vadovai. Kai ponia Voles pirmą kartą juos 
pertraukė, atlapojusi duris ir pasakiusi: 

— Atleiskite, pone Laksfordai... - redaktorius griežtai 
atkirto: 

— Po velnių, Voles, rodos, aiškiarpasakiau, kad manęs 
niekas netrukdytų. - Iš balso atrodė išvargęs. Už sekre- 
torės stovintis Linlis pamatė, kad taip ir yra. 

— Jie iš Skotland Jardo, pone Laksfordai, - tarė ponia 
Voles. 

Reklama ir Platinimas dirstelėjo vienas į kitą, virtę 
įkūnytu susidomėjimu, šitaip pakrypus įvykiams. 

— Kas liko, aptarsime vėliau, - pasakė jiems Laksfor- 
das ir nepasikėlė iš vietos stalo gale, kol jie su ponia Vo- 
les neišėjo. Net kai pasikėlė, nenuėjo nuo savo stalo su 
grafikais, diagramomis, lentelėmis ir išskleistas pusla- 
pių maketais. 

— Naujienų apdorojimo centre žinia pasklis per ketu- 
riasdešimt penkias sekundes, - piktai tarė jis. - Negalė- 
Jot pirmiau paskambinti? 

— Susirinkimas dėl tiražo? — paklausė Linlis. - Koks 
dabar? 

— Nemanau, kad atvykote mūsų tiražų aptarinėti. 

— Ir vis dėlto mane tai domina. 

— Kodėl? 

— Juk tiražas laikraščiui — viskas, tiesa? 

— Neabejoju, kad tai žinot. Nuo tiražo priklauso pel- 
nas iš reklamos. 

— O tiražas priklauso nuo straipsnių kokybės? Jų pati- 
kimumo, turinio, nuodugnumo? - Linlis dar kartą paro- 
dė pažymėjimą, ir kol Laksfordas jį tyrinėjo, jis tyrinėjo 
Laksfordą. Vyriškis buvo dabitiškai apsirengęs, bet vei- 

do oda pageltusi. Akių baltymai irgi odos spalvos. - Ma- 
nyčiau, kiekvienam redaktoriui pirmiausia rūpi laikraš- 
čio tiražas, - tarė Linlis. - Anot straipsnio, kurį ką tik per- 
skaičiau „Sunday Times“ žurnale, jūs labai stengiatės pa- 
didinti savojo. Be abejo, ir toliau norėtumėt jį didinti. 

Laksfordas grąžino pažymėjimą. Linlis įsikišo į kiše- 
nę. Nkata nužirgliojo prie sienos greta pasitarimų sta- 
lo. Ant jos kabėjo įrėminti pirmieji puslapiai. Linlis per- 
skaitė antraštes: vienas straipsnis apie ministrą pirmi- 
ninką ir jo keturias meilužes, antras nagrinėjo Velso 
princesės meilės nuotykius, trečias pasakojo apie pa- 
dorios, visai šeimai skirtos pokarinės televizijos dra- 
mos žvaigždes, kurios gyveno grupinėje santuokoje. 
Sveiki skaitalai kertant pusryčių ne mažiau sveiką ko- 
šę, pamanė Linlis. 

— Kas čia per kalbos, inspektoriau? - paklausė Laks- 
fordas. — Matote, aš užimtas. Gal eikime prie reikalo? 

— Reikalas - Šarlotė Bouven. 

Laksfordo žvilgsnis nuo Linlio nukrypo į Nkatą. Jis 
buvo ne kvailys ir neketino jiems nieko sakyti nesužino- 
jęs, ką jie žino. 

— Mes žinom, kad jūs —- mergaitės tėvas, - tarė Lin- 
lis. —- Ponia Bouven vakar vakare tai patvirtino. 

— Kaip ji jaučiasi? — Laksfordas paėmė grafiką, bet ne- 
žiūrėjo į jį. Žiūrėjo į Linlį. - Aš jai skambinau. Ji nekelia 
ragelio. Nesikalbėjau su ja nuo sekmadienio nakties. 

— Tikiuosi, atsikvošės nuo sukrėtimo, - tarė Linlis. — 
Ji nesitikėjo, kad viskas šitaip baigsis. 

— Turėjau parašęs straipsnį, - pasakė Laksfordas. — 
Būčiau išspausdinęs, jei ji būtų leidusi. 

— Kažin, - tarė Linlis. 

Pajutęs jo balse šaltį, Laksfordas įdėmiai pažvelgė į jį. 

— Kodėl jūs atėjot? 

— Pasikalbėti apie Beiverstoką. 

— Beiverstoką? Ką, po galais?.. - Laksfordas pažvelgė 
į Nkatą, lyg viltųsi, kad konsteblis atsakys. Nkata tik pa- 
ėmė kėdę 1r atsisėdo. Jis išsitraukė iš kišenės užrašų kny- 
gelę su pieštuku. Pasiruošė protokoluoti Laksfordo žo- 
džius. 

— Jūs įstojote į Beiverstoko berniukų mokyklą, būda- 
mas vienuolikos metų, - tarė Linlis. - Mokėtės ten iki 
septyniolikos metų. Gyvenote pensione. 

— Na, tai kas? Ką turi bendro su Šarlote? Sakėt, atėjot 
pasikalbėti apie Šarlotę. 

— Tuo metu priklausėte grupei, vadinamai „Neolito ty- 
rinėtojais“, archeologijos mėgėjų draugijai. Teisingai? 

— Man patiko kapstytis purve. Daugumai berniukų pa- 
tinka. Nesuprantu, kokią tai turi reikšmę jūsų tyrimui. 

— Ši draugija - „Neolito tyrinėtojai“ —- bastėsi visur? 
Apžiūrinėjo pilkapius, įtvirtinimus, akmens amfiteatrus 
ir panašiai? Susipažino su apylinkėmis? 

— Na, ir kas? Nesuprantu, kuo čia dėta byla. 

— O paskutinius dvejus metus Beiverstoke buvote 
draugijos pirmininkas? 

— Aš dar buvau kas pusmetį išeinančio „Beiverstokie- 
čio“ 1r „Orakulo“ redaktorius. O kad mano teikiančiam 
vilčių mokyklinių dienų paveikslui nieko netrūktų, ins- 
pektoriau, turiu pranešti, jog į kriketo pirmąją vienuoli- 
kę prasimušti niekaip nepavyko. Dabar prašom pasakyti, 
ar ko neužmiršau? 

— Tik vieną smulkmeną, - tarė Linlis. - Kur ta mo- 
kykla. 

Valandėlę Laksfordas suraukė antakius. Žvilgsnis bu- 
vo susimąstęs. 

— Viltšyre, - pasakė Linlis. - Beiverstoko mokykla 
Viltšyre, pone Laksfordai. 

— Viltšyre pilna visokių dalykų, - atsakė Laksfordas. — 
Ir dauguma iš jų kur kas žymesni už Beiverstoką. 

— Sutinku. Bet jie neturi Beiverstoko pranašumų, a? 

— Kokių pranašumų? 

— Mokykla tik už septynių mylių nuo tos vietos, kur 
rastas Šarlotės Bouven lavonas. 

Laksfordas lėtai padėjo grafiką prie kitų, gulinčių ant 
stalo. Po Linlio žodžių stojo visiška tyla. Lauke, vienuo- 
lika aukštų žemiau, dviem tonais staugė greitoji, įspėda- 
ma kitas mašinas, kad trauktųsi iš kelio. 

— Nieko sau sutapimas, kaip jums atrodo? —- paklausė 
Linlis. 

— Tik sutapimas, ir jūs tai žinot, inspektoriau. 

— Negalėčiau garantuoti. 

— Negi jūs iš tiesų tikit, kad aš prikišau nagus prie to, 
kas atsitiko Šarlotei? Tokia mintis beprotiška. 

— Kokia mintis? Kad prikišot nagus prie Šarlotės pa- 
grobimo ar kad prikišot nagus prie jos mirties? 

— Abi. Kas aš, jūsų supratimu, esu? 

— Žmogus, susirūpinęs savo laikraščio tiražu. Taigi 
žmogus, kuriam trūks plyš reikia daugiau niekam neži- 
nomos sensacijos. 

Kad ir kaip protestavo Laksfordas, kad ir ką bandė nu- 
slėpti nuo Linlio, tačiau jo dėmesys valandėlę nukrypo į 
grafikus ir diagramas ant stalo, jo laikraščio ir jo darbo 
gyvybės šaltinį. Tas vienas žvilgsnis suteikė daugiau in- 
formacijos už viską, ką jis galėjo pasakyti. 

— Atėjus laikui, - toliau kalbėjo Linlis, - Šarlotė turė- 
jo būti išvežta iš Londono. 

— Aš nieko bendro su tuo neturėjau. 

— Vis dėlto norėčiau žvilgtelėti į jūsų automobilį. Jis 
stovi netoliese? 

— Man reikia advokato. 

— Žinoma. 

Laksfordas nuėjo prie stalo. Pasirausė tarp popierių ir 
ištraukė oda įrištą telefonų knygą, viena ranka ją atver- 
tė, antrąja griebė telefono ragelį. Surinko du skaitmenis, 
bet Linlis vėl prabilo: 

— Žinoma, konsteblis Nkata ir aš turėsim jo palaukti. 
Galbūt net ilgokai. Todėl jei jūs susirūpinęs, kaip naujie- 
nų apdorojimo centre aiškinamas mūsų apsilankymas, gal 
pagalvosite, ir kaip jie supras mūsų lūkuriavimą prie ka- 
bineto durų, kol atvyks advokatas. 

Redaktorius surinko dar keturis skaitmenis. Prieš ren- 
kant septintąjį, jo ranka sustingo virš telefono. Linlis lau- 
kė, ką jis nuspręs. Pamatė, kad anam smilkinyje tvink- 
čioja gysla. 

Laksfordas trenkė ragelį. 

— Gerai, - tarė. - Nuvesiu jus prie automobilio. 

Automobilis buvo „Poršė“ markės. Jis stovėjo nuomo- 
jamame garaže, trenkiančiame šlapimu ir benzinu, už ko- 
kių penkių minučių kelio nuo redakcijos. Ėjo tylėdami, 
Laksfordas per kelis žingsnius priekyje. Jis stabtelėjo tik 
apsivilkti švarko m pasakyti poniai Voles, kad ketvirtį va- 
landos jo nebus. Eidamas su jais prie lifto, nesidairė nei į 
dešinę, nei į kairę, o kai barzdyla safari švarku pašaukė 
iš kabineto naujienų apdorojimo centro gale: „Deni, ar 
negalėčiau kai ko paklausti?“, Laksfordas nė nedirstelė- 
jo. Nežiūrėjo 1r į kitus. 

Automobilis stovėjo penktame garažo aukšte ir atro- 
dė tikras nykštukas greta purvino „Reindž Rouverio“ ir 
balto furgono su užrašu ant šono „Smaguriams visą pa- 

rą“. Kol jie ėjo artyn, Laksfordas išsitraukė iš kišenės 
mažą distancinio valdymo pultą. Juo jis išjungė signaliza- 
ciją. Betono pastate nuaidėjo signalas - lyg būtų žagte- 
lėjęs paukštis. 

Konsteblis Nkata nelaukė kvietimo. Jis užsimovė pirš- 
tines, atidarė keleivio pusės dureles ir šmurkštelėjo vi- 
dun. Ištyrinėjo smulkių daiktų skyrelį ir iškyšą tarp sė- 
dynių. Pakėlė kilimėlius ir keleivio, ir vairuotojo pusėje. 
Kyštelėjo rankas į nišeles duryse. Išlipes stumtelėjo sė- 
dynes į priekį, kad galėtų prieiti prie užpakalio. 

Laksfordas stebėjo viską be žodžių. Kažkur šalia nu- 
aidėjo greiti žingsniai, bet jis nepakėlė akių pažiūrėti, ar 
kas stebi kratą. Jo veidas buvo ramus. Negalėjai pasaky- 
ti, ką slepia tas vangumas. 

Nkata kojomis žarstė žvyrą, brukdamas savo aukštą 
liesą kūną gilyn į automobilį. Krenkštelėjo, ir Laksfor- 
das prabilo: 

— Negi tikitės rasti mano automobilyje kokį daiktelį, 
nors kiek susijusį su tyrimu? Negi ketinčiau išvežti iš 
miesto dešimtmetį vaiką savo „Poršė“? Aš ne kvailys. 
Mintis slėpti Šarlotę automobilyje absurdiška. Viešpatie 
Dieve... Čia net nėra vietos... 

— Inspektoriau, - pertraukė Nkata. —- Kai ką radau. Po 
sėdyne. 

Jis atatupstas išlindo iš automobilio. Radinį gniaužė 
kumštyje. 

— Negali turėti su Šarlote nieko bendro, - tarė Laks- 
fordas. 

Bet jis klydo. Nkata atsitiesė ir parodė Ligliui, ką ra- 
dęs. Tai buvo akiniai. Apskriti, vėžlio kiauto rėmeliais, 
beveik tokie pat, kokius nešioja Ivė Bouven. Skyrėsi tik 
dydžiu - šie buvo vaikiški. 

— Ką, dėl Dievo?.. - apstulbo Laksfordas. - Kieno jie? 
Kaip pateko į mano automobilį? 

Nkata padėjo akinius į nosinę, kurią Linlis išskleidė 
ant delno, ir parodė jam. 

— Manyčiau, paaiškės, kad jie priklausė Šarlotei Bou- 
ven, — tarė Linlis. Jis linktelėjo Nkatai. - Konstebli, pra- 
šom. 

Nkata pasakė įspėjamąją formulę. Priešingai Heivers, 
kuri mėgo suvaidinti dramą, iškilmingai skaitydama teks- 
tą iš užrašų knygutės galo, Nkata be jokių intonacijų iš- 
pyškino tekstą iš atminties. Tačiau Laksfordo veidas vis 
tiek persimainė. Žandikaulis nukaro. Akys išsiplėtė. Jis 
nurijo seilę, o kai Nkata baigė, pasakė: 

— Jūs ką, visai išėjot iš proto? Juk žinot, kad aš nieko 
bendro su tuo neturiu. 

— Galbūt dabar norėtumėt paskambinti advokatui, - pa- 
siūlė Linlis. - Jis mus susitiktų Jarde. 

— Kažkas įdėjo tuos akinius į mašiną, - spyrėsi Laks- 
fordas. — Juk žinot, kad taip buvo. Kažkam paranku, kad 
atrodytų, neva aš... 

— Pasirūpink, kad automobilis būtų areštuotas, - lie- 
pe Nkatai Linlis. - Paskambink į laboratoriją ir pasakyk, 
kad būtų pasiruošę jį ištirti. 

— Taip, - atsakė Nkata. Nudrožė viskuo pasirūpinti, ir 
odiniai jo batų padai kaukšėjo į betoną skambėdami kaip 
timpanai, o triukšmas atsimušė nuo lubų ir sienų. 

— Jūs pakliuvot į nusikaltėlio žabangus, - tarė Laks- 
fordas Linliui. - Jis paliko tuos akinius mašinoje. Ir lau- 
kia akimirkos, kai juos aptiksite. Žinojo, kad galų gale 
prisikasit prie manęs, taip ir yra. Negi nesuprantat? Jūs 
šokat pagal jo dūdelę. 

— Automobilis buvo užrakintas, - priminė Linlis. - Be 
to, signalizacija. Pats ją išjungėte. 

— Dieve brangus, juk ne visą laiką užrakintas. 

Linlis priėjo prie keleivio durelių ir jas užtrenkė. 

— Automobilis ne visą laiką užrakintas, - susijaudinęs 
pakartojo Laksfordas. - Ir signalizacija ne visada įjung- 
ta. Akiniai galėjo būti bet kada padėti. 

— O kada? 

Valandėlę redaktorius sutriko. Jis aiškiai nesitikėjo, jog 
į jo argumentus bus taip greit atsižvelgta. 

— Kada automobilis neužrakintas, o signalizacija išjung- 
ta? —- paklausė Linlis. - Neturėtų būti sunkus klausimas. 
Automobilis brangus. Ne koks kledaras, kurį nerakintą 
gali palikti gatvėje. Ar nuomojamam garaže. Ar kur nors 
aikštelėje. Taigi kada jis esti neužrakintas, o signalizaci- 
ja išjungta? 

Laksfordo lūpos sukrutėjo, bet garsiai žodžių jis neiš- 
tarė. Pamatė pakliuvęs į spąstus valandėlę prieš jiems 
užsitrenkiant, bet suprato, kad trauktis jau vėlu. 

— Kur? —- paklausė Linlis. 

— Namie, - pagaliau išspaudė Laksfordas. 

— Jūs tuo įsitikinęs? 

Laksfordas tik linktelėjo. 

— Aišku. Manau, tokiu atveju reikės pasišnekėti su jū- 
sų Žmona. 


Kelionė į Haigeitą truko be galo. Kelias nosies tiesu- 
mu per Holberną ir Blumsberį šovė į šiaurės vakarus, 
bet tai buvo judriausia miesto vieta, o šį vakarą dar prisi- 
dėjo ir automobilio gaisras į šiaurę nuo Raselo aikštės. 

Linlis nardė po mašinų kamšatį, visą laiką svarstydamas, 
kaip seržantė Heivers gali kasdien važinėti į Vestmins- 
terį iš savo buto Čok Farme, kurią jie pravažiavo po ko- 
kių keturiasdešimties minučių kelio. 

Laksfordas kalbėjo mažai. Paprašė leisti paskambinti 
žmonai ir pranešti, kad atvyksta su Skotland Jardo ins- 
pektoriumi, bet Linlis neleido. Laikraštininkas tarė: 

— Turiu ją paruošti. Ji nieko nežino apie šitą reikalą. 
Apie Ivę. Apie Šarlotę. Turiu ją paruošti. 

Linlis atšovė, kad jo žmona galbūt žinanti kur kas dau- 
giau, negu jis mano, dėl to jie ir važiuoja su ja pasimatyti. 

— Juokinga, - pareiškė Laksfordas. - Jei tai užuomina, 
kad Fiona kuo nors kalta dėl to, kas atsitiko Šarlotei, jūs 
beprotis. 

— Pasakykit, - atsiliepė Linlis, - ar jau buvot vedęs Fi0- 
ną, kai vyko Blekpulo konferencija? 

— Nebuvau. 

— Ar jai merginotės? 

Valandėlę Laksfordas tylėjo. Ir tiek tepasakė: 

— Tada Fiona ir aš nebuvom vedę. - Lyg tai jam būtų 
davę teisę lakstyti paskui Ivę Bouven. 

— Bet Fiona žinojo, kad jūs buvot Blekpule? - paklau- 
sė Linlis. Laksfordas nutylėjo. Linlis, pamatė kad re- 
daktoriaus lūpos pabalusios. - Pone Laksfordai, ar jūsų 
žmona... 

— Taip. Gerai. Ji žino, kad buvau Blekpule. Bet tiek ir 
tesužinojo, tai viskas, ką ji žino. Ji nesidomi politika. 
Niekad nesidomėjo. - Jis susijaudinęs perbraukė ranka 
plaukus. 

— Jūsų nuomone, ji niekad nesidomėjo politika. 

— Dieve gailestingas, ji buvo modelis. Jos gyvenimas 
1r Jos pasaulis buvo jos kūnas, jos veidas. Ji net neidavo 

balsuoti, kol nesusipažinom. - Laksfordas alsiai atrėmė 
galvą į sėdynę. - Puiku, - pridūrė jis. - Apibūdinau ją taip, 
lyg būtų visiška kopūstgalvė. - Jis pakreipė galvą į deši- 
nę ir tuščiai spoksojo pro langą. Jie važiavo pro Kemden 
Loko turgų, šaligatvio pakrašty stovintis žonglierius mėtė 
ir gaudė senovines alavo lėkštes. Jos kartais sužibdavo 
blėstančioje dienos šviesoje. 

Laksfordas tylėjo, kol jie atvažiavo į Haigeitą. Jo na- 
mas —- vila, pastatyta tiesiai prieš du tvenkinius, suda- 
rančius rytinę Hempsted Hito ribą, - buvo Milfildo 
skersgatvyje. Kai Linlis įsuko į kelią tarp dviejų plytų 
kolonų, vedantį į „The Source“ redaktoriaus namus, 
Laksfordas tarė: 

— Bent jau leiskite man pirmam įeiti į vidų ir pora Žo- 
džių persimesti su Fiona. 

— Deja, neįmanoma. 

— Velniai griebtų, negi neturit nė kiek padorumo? - 
pasipiktino Laksfordas. - Namie mano sūnus. Jam aštuo- 
neri metai. Jis visiškai niekuo dėtas. Negi tikitės, kad 
leisiu jam dalyvauti jūsų sumanytame spektaklyje. 

— Aš žiūrėsiu, ką sakau, kol jis bus su mumis. Galėsi- 
te jį išvesti į jo kambarį. 

— Nemanau, kad... 

— Daugiau nuolaidų nebus, pone Laksfordai. 

Linlis sustojo už naujausio modelio „Mersedes-Ben- 
co“, kuris stovėjo portike. Iš portiko matėsi sodas, pana- 
šus į laukinės gamtos kampelį; tradicinių rūpestingai nu- 
pjautų vejų, apsodintų vešliais žolynais, nebuvo. Laks- 
fordas išlipo iš „Bentlio“ ir plytelėmis išklotu taku nuėjo 
į sodo pakraštį —- ten takas dingo krūmuose. 

— Paprastai dieną tokiu metu jie stebi, kaip lesa paukš- 
čiai, — tarė jis. Pašaukė žmoną vardu. Paskui pašaukė sūnų. 


Priešo akivaizdoje 475 


Iš už medžių niekas neatsiliepė, ir jis grįžo į namą. 
Lauko durys buvo uždarytos, bet neužrakintos. Jos atsi- 
darė į prieškambarį marmuro grindimis, vidury jo į antrą 
aukštą kilo laiptai. 

— Fiona? — pašaukė Laksfordas. Jo balsą iškreipė prieš- 
kambario akmeninės grindys ir tinkuotos sienos. Ir vėl 
niekas neatsiliepė. 

Linlis uždarė duris. Laksfordas pro arką pasuko į kairę. 
Čia buvo svetainė su langų eile nišoje, pro juos puikiai 
matėsi tvenkiniai viržyne. Jis be paliovos šaukė žmoną. 

Name tvyrojo visiška tyla. Laksfordas ėjo iš vieno erd- 
vios vilos kambario į kitą, bet Linliui jau buvo aišku, kad 
jis bergždžiai važiavo į Haigeitą. Gal atsitiktinai, o gal ir 
ne Fionos Laksford nėra namie, ir ji į jo klausimus neat- 
sakys. Kai jos vyras nulipo laiptais, Linlis tarė jam: 

— Jums teks skambinti advokatui, pone Laksfordai. Jis 
galės mus pasitikti Jarde. 

— Jie turi būti čia. - Laksfordas suraukęs kaktą nukrei- 
pė žvilgsnį nuo svetainės, kur jo laukė Linlis, į sunkias 
lauko duris. - Fiona neišeitų iš namų neužrakinusi lauko 
durų. Jie turi būti čia, inspektoriau. 

— (Gal ji pamanė, kad užrakino. 

— Ji taip nemanytų. Ji žinotų, kad neužrakino. Durys 
rakinamos raktu. - Laksfordas vėl nuėjo prie durų ir at- 
lapojo jas. Pašaukė žmoną vardu, šį kartą beveik rėkte. 
Pašaukė sūnų. Nuėjo keliuko šlaitu skersgatvio pusėn, 
ten prie pat mūro tvoros, ribojančios jo sklypą, stovėjo 
žemas baltas pastatas. Jame buvo trys garažai, 1r Linlis 
matė, kaip Laksfordas įžengė į jį pro žalias medines du- 
ris, neužrakintas žalias medines duris, įsidėmėjo Linlis. 
Taigi galbūt Laksfordo paaiškinime, kaip Šarlotės akiniai 
atsidūrė jo automobilyje, yra tiesos. 

Linlis stovėjo portike. Žvalgėsi po sodą. Ketino reika- 
lauti, kad Laksfordas užrakintų namą, vėl sėstų į „Bent- 
lį“ ir važiuotų į Skotland Jardą, kai jo akį patraukė prie- 
šais stovintis „Mersedesas“. Nusprendė patikrinti laik-. 
raštininko teiginius, kur ir kada rakinamas jo automobi- 
lis. Pabandė atidaryti vairuotojo dureles. Atsidarė. Įsmu- 
ko vidun. 

Keliu užkliudė daiktą, kabantį prie vairo. Tyliai žvang- 
telėjo metalas. Pamatė, kad iš degimo ant didžiulio žal- 
varinio žiedo tabaluoja raktai. 

Keleivio pusėje ant grindų voliojosi moteriška ant pe- 
ties kabinama rankinė. Linlis paėmė ją. Atidarė, pastū- 
me į šalį pudrą, kelias lūpų dažų tūbeles, šepetį, akinius 
nuo saulės, čekių knygelę ir ištraukė odinę piniginę. Joje 
buvo penkiasdešimt penki svarai, „Visa“ kreditinė kor- 
telė ir vairuotojo pažymėjimas Fionos Hovard Laksford 
pavarde. 

Pajuto nerimą, lyg pavojingai arti ausų būtų suzyzę 
vabzdžiai. Lipo 1š mašinos, kilpa užveržęs rankinę sau 
ant rankos, kai keliuku vėl atskubėjo Laksfordas. 

— Kartais popiet jie važiuoja dviračiais į viržyną, — ta- 
rė jis. — Fionai patinka važiuoti į Kenvudo rūmus, o Leo 
dievina paveikslus. Maniau, gal jie išvažiavo tenai, bet jų 
dviračiai... —- Jis pastebėjo rankinę. 

— Ji buvo automobilyje, - paaiškino jam Linlis. — Pasi- 
žiūrėkit. Raktai jos? 

Atsakymą suprato iš Laksfordo veido. Išvydęs raktus, 
redaktorius abiem rankom atsirėmė į kapotą, apžvelgė 
sodą ir tarė: 

— Kažkas atsitiko. 

Linlis apėjo „Mersedesą“. Priekinė padanga buvo su- 
bliuškusi. Pritūpė pasižiūrėti. Nenuleisdamas akių, per- 

braukė pirštais paviršių. Pirmą vinį rado apčiupinėjęs ket- 
virtį padangos. Paskui antrą ir trečią, šios buvo kokiais 
šešiais coliais aukščiau. 

— Ar jūsų Žmona paprastai tokiu metu namie? —- pa- 
klausė. 

— Visada, - atsakė Laksfordas. - Ji mėgsta pabūti su 
Leo po pamokų. 

— Kada jam baigiasi pamokos? 

Laksfordas pakėlė galvą. Atrodė priblokštas. 

— Pusę keturių. 

Linlis pasižiūrėjo į kišeninį laikrodį. Po šešių. Jo neri- 
mas augo, bet jis bandė mąstyti blaiviai. 

— (Gal abu išėjo pasivaikščioti. 

— Ji nebūtų palikusi rankinės. Nebūtų palikusi auto- 
mobilyje raktų. Ir nerakintų lauko durų. Nebūtų to pada- 
riusi. Jiems kažkas atsitiko. 

— Be abejo, viską galima paaiškinti paprastai, - tarė 
Linlis. Dažniausiai taip ir būdavo. Regis, žmogus dingo, 
O jis tuo metu dirbo įprastą darbą, kurį puolusi į paniką 
antroji pusė būtų prisiminusi, jei nebūtų puolusi į pani- 
ką. Linlis, remdamasis sveiku protu, svarstė, ką galėtų 
veikti Fiona Lakstford, o Laksfordas vis labiau nervinosi. 

— Priekinė padanga subliuškusi, - paaiškino jis Laks- 
fordui. - Ji pervažiavo tris vinis. 

— Net tris? 

— Taigi gali būti, kad ji su berniuku kur nors išėjo 
pėsčia. 

— Kažkas pradūrė, - tarė Laksfordas. - Kažkas pra- 
dūrė padangą. Paklausykit manęs, a? Kažkas pradūrė pa- 
dangą. 

— Nebūtinai. Jei ji ketino parsivežti jį iš mokyklos ir 
pamatė, kad padanga kiaura... 

— Ji nevažiuotų jo paimti. - Laksfordas prispaudė vo- 
kus pirštais. - Ji nevažiuotų, aišku? Aš jai neleidžiu jo par- 
vežti. 

— Ką? 

— Verčiu jį eiti pėsčią. Verčiu jį pėsčiom eiti į mokyk- 
14. Jam naudinga. Pasakiau jai, kad jam naudinga. Tai jį 
užgrūdins. O Dieve. Kur jie? 

— Pone Laksfordai, einam į vidų pažiūrėti, gal ji kur 
nors paliko raštelį. 

Jie grįžo į namus. Nepamesdamas galvos, Linlis pata- 
rė Laksfordui patikrinti visas vietas, kur žmona būtų ga- 
lėjusi jam palikti žinią. Sekiojo paskui jį nuo rūsyje įreng- 
tos sporto salės iki rašomojo stalo trečio aukšto palėpė- 
je. Nieko nerado. Niekur. 

— Jūsų sūnus nebuvo šiandien kur nors užsirašęs? - 
paklausė Linlis. Jie lipo laiptais. Laksfordo veidą išmušė 
smulkūs prakaito lašeliai. - Jūsų žmona nebuvo užsira- 
šiusi? Pas gydytoją? Dantistą? Į tokią vietą, kur galima 
nuvažiuoti taksi ar metro? Autobusu? 

— Be rankinės? Be pinigų? Palikusi raktus automobi- 
lyje? Dėl Dievo, turėkit nors kiek proto. 

— Apsvarstykim visas galimybes, pone Laksfordai. 

— O kol mes svarstom tas prakeiktas galimybes, ji kaž- 
kur... Leo kažkur... Velniai griebtų! — Laksfordas trenkė 
kumščiu į laiptų turėklą. 

— Gal jos tėvai gyvena netoliese? Ar jūsų? 

— Netoliese niekas negyvena. Nieko nėra. Nieko. 

— Gal ji galėjo nusivesti berniuką pas drauges? Ben- 
dradarbius? Jei sužinojo tiesą apie jus ir Ivę Bouven, gal- 
būt nusprendė, kad ji ir sūnus... 


— Ji nesužinojo tiesos! Ji niekaip nebūtų galėjusi suži- 

noti. Turėtų būti namie, sode arba važinėti dviračiu, o 
Leo turėtų būti su ja. 

— Gal ji turi kalendorių, kurį mes... 

Atsilapojo priekinės durys. Abu staigiai atsisuko, nes 
kažkas iš lauko stipriai jas pastūmė. Durys atsitrenkė į 
sieną. Į namus įslinko moteris. Aukšta, susivėlusiais me- 
daus spalvos plaukais, purvu. aptaškytomis tamsiai rau- 
donos spalvos aptemptomis kelnėmis; ji trūksmingai kvė- 
pavo ir graibstėsi už krūtinės, lyg ją būtų ištikęs širdies 
priepuolis. 

— Fiona! — suriko Laksfordas ir nudundėjo laiptais. — 
Kas, o dangau... 

Ji staigiai atlošė galvą. Linlis pamatė, kad jos veidas 
pilkas kaip pelenai. Išrėkė vyro vardą, ir jis sugriebė ją į 
glėbį. 

— Leo, - ištarė ji. Balsas buvo paklaikęs. - Deni, tai 
Leo. Leo. Leo. 

Ir pakėlė jam prie veido sugniaužtas rankas. Atgniau- 
žė. Ant grindų nukrito mokyklinė berniuko kepurė. 


Kalbėjo padrikai, žodžiai nutrūkdavo, nes ji duso. Lau- 
kė Leo ne vėliau kaip ketvirtą. Kai jis nepasirodė penk- 
tą, ji taip suirzo dėl tokio nerūpestingumo, kad nuspren- 
dė išvykti jo ieškoti ir gerai išbarti, kai suras. Juk jis 
žino, kad iškart po pamokų turi eiti namo. Bet kai pa- 
bandė važiuoti, pamatė, padanga prakiurusi, todėl išdro- 
žė pėsčia. 

— Išvaikščiojau visus kelius, kuriais jis galėtų parei- 
ti, - pasakė ji ir išvardijo juos vyrui, lyg tai būtų reikėję 

įrodyti. Sėdėjo svetainėje ant sofos kraščiuko, rankos, 
gniaužiančios taurelę su viskiu, kurio jai įpylė Laksfor- 
das, drebėjo. Jis pritūpė priešais, spausdamas jos rankas 
ir kartais nubraukdamas nuo veido plaukus. —- O kai vi- 
sus išvaikščiojau — visus takelius, - grįžau namo pro ka- 
pines. Ir kepurė... Leo kepurė... - Ji pakėlė prie lūpų tau- 
relę. Ši sutarškėjo į dantis. 

Atrodė, kad Lakstfordas žino, ko ji nenori pasakyti. 

— Kapinėse? - paklausė jis. - Radai Leo kepurę? Ka- 
pinėse? 

Ašaros pabiro jai iš akių. 

— Bet Leo žino, kad vienam į Haigeito kapines eiti ne- 
galima, - sutriko Laksfordas. - Aš jam sakiau, Fiona. Aš 
jam šimtą kartų sakiau. 

— Aišku, žino, bet jis berniukas. Mažas berniukas. 
Smalsus. O kapinės... Žinai, kokios jos. Apaugusios, su- 
laukėjusios. Vieta nuotykiams. Jis pro jas kasdien praei- 
na. Ir jam gal pasirodė... 

— Dieve mano, tai tau sako, kad norėtų įeiti vidun? 

— Sako?.. Deni, jis užaugo su kapinėmis už sodo tvo- 
ros. Jis jas mato. Jį domina antkapiai ir katakombos. Jis 
skaito apie skulptūras ir... 

Laksfordas atsistojo. Susikišo rankas į kišenes ir nu- 
sisuko nuo jos. 

— Ką? - paklausė ji. Iš balso atrodė, kad puolė į dar 
didesnę paniką. - Ką? 

Jis staigiai atsisuko. 

— Tu jį skatinai? 

— Kam? 

— Apžiūrėti kapus. Katakombas. Ieškoti nuotykių tose 
prakeiktose kapinėse. Skatinai jį, Fiona? Tai dėl tojis ten 
nuėjo? 

— Ne! Aš jam tik atsakinėdavau. Atsakinėdavau į jo 
klausimus. 

— Tai tik žadino smalsumą. Vaizduotė gavo peno. 

— Ką aš turėjau daryti, kai sūnus manęs klausinėja? 

— Ir jis peršoko tvorą. 

— Kodėl verti man kaltę? Tu užsispyrei, kad jis pės- 
čias vaikščiotų į mokyklą, tiesiog pareikalavai, kad aš jo 
nepopinčiau... 

— Ir pateko tiesiai į rankas kokiam iškrypėliui, kuris 
nusprendė, kad galima vienai popietei Bromptono kapi- 
nes pakeisti į Haigeito. 

— Deni! 

Linlis greit įsikišo: 

— Jūs perlenkiat lazdą, pone Laksfordai. Gal viską ga- 
lima paprastai paaiškinti. 

— Eikit skradžiai su savo paprastais paaiškinimais. 

— Reikia paskambinti berniuko draugams, - toliau kal- 
bėjo Linlis. - Reikia pasikalbėti su Leo mokyklos direk- 
torium ir su jo mokytoju. Jis tik porą valandų vėluoja par- 
eiti namo, galbūt be reikalo puolėt į paniką. 

Lyg paremdamas Linlio žodžius, sučirškė telefonas. 
Laksfordas vienu šuoliu atsidūrė kitam kambario gale ir 
čiupo ragelį. Riktelėjo: „Alio“. Aname laido gale kažkas 
prašneko. Kaire ranka Laksfordas stvėrė mikrofoną ir su- 
gniaužė saujoje. 

— Leo! - tarė jis. Žmona pašoko. - Kur tu, po galais, 
esi? Ar supranti, kaip mes jaučiamės? 

— Kur jis? Deni, leisk man su juo pasikalbėti. 

Laksfordas pakėlė ranką žmonai sustabdyti. Tylėda- 
mas klausėsi ne daugiau kaip dešimt sekundžių. Paskui 
tarė: 

— Kas? Leo, kas? Po velnių. Pasakyk, kur... Leo! Leo! 

Fiona griebė telefoną. Suriko į mikrofoną sūnaus var- 
dą. Klausėsi, bet buvo aišku, kad tuščiai. Telefonas iš jos 
rankos nubarškėjo ant grindų. 

— Kur jis? — paklausė vyrą. - Deni, kas atsitiko? Kur 
Leo? 

Laksfordas atsisuko į Linlį. Atrodė, kad jo veidas iš- 
skaptuotas iš kreidos. 

— Jį pagrobė, - tarė jis. - Kažkas pagrobė mano sūnų. 

R eikalavimas buvo visiš- 


kai toks pat kaip Laksfordo gautasis dėl Šarlotės, - pasa- 
kė Linlis Sent Džeimsui. — Skirtumas tik toks, kad šį kar- 
tą jį perdavė pats vaikas. 

— „Pripažink savo pirmagimį pirmame puslapyje“? — 
paklausė Sent Džeimsas. 

— Žodžiai kiti. Anot Laksfordo, Leo pasakęs: „Turi iš- 
spausdinti straipsnį pirmame puslapyje, tėtuk. Tada jis 
mane paleis“. Ir viskas. 

— Anot Lakstfordo, - pakartojo Sent Džeimsas. Matė, 
kad Linlis suvokė, kur jis suka. 

— Kai Laksfordo žmona nutvėrė telefoną, linija buvo 
atjungta. Taigi jis tikrai yra vienintelis, kalbėjęs su ber- 
niuku. —- Linlis paėmė rutulio formos taurę, kurią Sent 
Džeimsas padėjo jam ant kavos stalelio Čeino gatvės ka- 
binete. Spoksojo į jos turinį, lyg atsakymas plūduriuotų 
paviršiuje. Sent Džeimsas pastebėjo, kad jis nusivaręs. 
Jo darbas tiesiog neatsiejamas nuo amžino pervargimo. 

— Nemaloni mintis, Tomi. 

— Dar nemalonesnė prisiminus, kad straipsnis, kurį 
pirmame puslapyje nori išvysti mūsų tariamasis grobi- 
kas, rytoj iš tiesų bus išspausdintas Laksfordo laikrašty- 


486 S 


je. Po Leo skambučio buvo per akis laiko pakeisti pir- 
mam puslapiui ir pasiųsti jį į spaustuvę. Gana patogu, 
kaip manai? 

— Ką tu darei? 

Kas daroma tokiu atveju, paaiškino Linlis, kad ir kaip 
nejaukiai jis jaučiasi, kad ir kaip įtarinėja Denį Laksfor- 
dą. Į Haigeito kapines buvo pasiųsti konstebliai ieškoti 
kokių nors berniuko dingimo pėdsakų. Kiti konstebliai 
vaikščiojo takais, kuriais galėjo pasukti Leo, išėjęs iš 
mokyklos Česterio gatvėje. Televizijai buvo perduotos 
berniuko nuotraukos parodyti per vakaro žinias, ar kas 
nors nebus matęs. Visi telefono skambučiai Laksfordui 
klausomi. 

— Susirinkom ir vinis iš padangų, - baigė Linlis. - Ir 
piršto atspaudus nuo „Mersedeso“ paėmėm, nors iš to 
veikiausiai nebus jokios naudos. 

— O „Poršė“? 

— Akiniai Šarlotės. Ivė Bouven patvirtino. 

— Ji žino, kur juos radai? 

— Aš jai nesakiau. 

— Gal ji visą laiką buvo teisi. Dėl Laksfordo. Kad jis 
įsipainiojęs. Ir dėl ko. 

— Gal. Bet jei ji teisi, Laksfordas geba apsimetinėti ne 
blogiau už Blantą. - Linlis pateliūskavo brendį taurėje ir 
vienu mauku išgėrė. Padėjo taurę ant kavos staliuko ir 
palinko į priekį, atsirėmęs alkūnėm į kelius. - SO4 paly- 
gino pirštų atspaudus. Asmuo, prispaudęs nykštį prie 
magnetofono, paliko savo atspaudų ir Jurgio gatvės lan- 
dynėje. Vieną ant vonios kambario veidrodžio krašto, ki- 
tą ant palangės. Gerai padirbėjai, Saimonai. Nežinau, ka- 
da būtume suradę tą landynę, gal ir visai nebūtumėm ra- 
dę, jei ne tu. 

— Padėkok Helenai ir Deborai. Jos ją užtiko praėjusią 
savaitę. Abi spyrėsi, kad užmesčiau akį. 

Sulig tais žodžiais Linlis ėmė apžiūrinėti savo ran- 
kas. Už jo nugaros pro langą brovėsi nakties tamsa, ku- 
rią šiek tiek išsklaidė žibintas per kelis namus nuo Sent 
Džeimso. Namo viduje tylą tarp abiejų vyriškių drums- 
tė tik muzika, sklindanti iš viršutinio aukšto, ten tam- 
siame kambarėlyje dirbo Debora. Sent Džeimsas atpa- 
žino melodiją ir kiek sunerimo: Eriko Klaptono odė sū- 
nui, kurio jis neteko. Iškart pasigailėjo paminėjęs De- 
borą. 

Linlis pakėlė galvą. 

— Ką aš padariau? Helena sakė, kad sudaviau jai mirti- 
ną smūgį. 

Sent Džeimsui netikėta šių žodžių ironija buvo kaip 
druska ant žaizdos. Bet jis žinojo, kad negali išduoti žmo- 
nos pasitikėjimo. 

— Ji labai jaudinasi, kai kalbama apie vaikus. Vis dar jų 
nori. O įsivaikinimo procedūra vykdoma musgaudžiu 
klampojančių musių greitumu. 

— Tai ji susiejo mano kaltinimą vaikų žudymu su savo 
persileidimais. 

Įžvalgi Linlio pastaba rodė, kad jis gerai pažįsta Debo- 
rą. Be to, Sent Džeimsui nepatiko, kad ji per daug arti 
tiesos. Iš naujo pajuto skausmą, kurio manė jau kokie me- 
tai atsikratęs. 

— Viskas ne taip paprasta, - tarė. 

— Aš nenorėjau jos įžeisti. Ji turi tai žinoti. Pasikarš- 
čiavau. Bet siutau ant Helenos, ne ant Deboros. Ar galiu 
jos atsiprašyti? 

— Perduosiu jai, ką tu sakei. 

Atrodė, Linlis spirsis. Bet kai kurių ribų jų draugystė 
neperžengdavo. Čia buvo kaip tik tokia riba, ir abu tai 
žinojo. 

— Aną vakarą nebesuvaldžiau pykčio, Saimonai. - Jis 
pakilo. - Heivers įspėjo mane, kad neičiau, bet nenorė- 
jau klausyti. Atsiprašau dėl viso to skandalo. 

— Ne taip seniai išėjau iš policijos, kad užmirščiau, ko- 
kia našta tas darbas, - tarė Sent Džeimsas. Jis palydėjo 
Linlį iki lauko durų ir paskui jį išėjo į vėsią naktį. Drėg- 
nas oras lipo prie odos, lyg iš Temzės, tekančios netolie- 
se, kiltų rūkas. 

— Hiljeris tvarko žiniasklaidą, - tarė Linlis. - Nors tie 
nelipa man ant sprando. 

— O kas tvarko Hiljerį? 

Abu draugiškai nusijuokė. Linlis išsitraukė iš kišenės 
automobilio raktus. 

— Šiandien po pietų jis norėjo pranešti reporteriams, 
kad turim įtariamąjį, kažkokį mechaniką, kurį Heivers iš- 
kniso Viltšyre, jo garaže rasta Šarlotės Bouven mokykli- 
nė uniforma. Bet, mūsų duomenimis, tai ir viskas. - Jis 
mąsliai apžiūrinėjo raktus rankoje. — Baisiai išsišakojusi 
byla, Saimonai. Iš Londono į Viltšyrą ir, Dievas žino, į 
kelias dar tarpines vietoves. Kad taip galėčiau nuspręsti, 
jog kaltas Laksfordas, Harvis, dar kas nors, bet pradedu 
manyti, jog įsipainiojęs ne vienas Žmogus. 

— Taip manė Ivė Bouven. 

— Gal ji ir teisi, nors viskas kiek kitaip, negu jai atro- 
do. - Jis papasakojo Sent Džeimsui, ką parlamentaras 
Elisteras Harvis sakęs apie Bouven, apie IRA ir jos at- 
skiras grupuotes. - IRA nenaudoja tokių metodų: grobti 
vaikus ir juos žudyti, - baigė kalbėti jis. - Noriu iškart 

atmesti tokią versiją. Bet, ko gero, negaliu. Todėl šniukš- 
tinėjam visų praeitį, tikriname, bene ką rasim. 

— Šeimininkė, - priminė Sent Džeimsas. - Ir Deimje- 
nas Čeimbersas. Muzikos mokytojas. 

— Paskutinis asmuo, matęs Šarlotę, - pabrėžė Linlis. 

— Jis kalba Belfasto tarme, nors vargu ar tai ką nors 
reiškia. Man rodos, jis - tinkamesnis kandidatas už šei- 
mininkę. 

— Kodėl? 

— Tą vakarą, kai mes su Helena nuėjom pas jį, kažkas 
buvo su juo antrame aukšte. Jis tvirtino, kad tai moteris, 
1r savo susijaudinimą aiškino pirmuoju meilės pasimaty- 
mu: viskas paruošta simpatijai suvilioti, o čia atsibeldė 
kažkokie nepažįstami Žmonės ir klausinėja apie dingusią 
mokinę. 

— Visiškai pateisinamas elgesys. 

— Taip. Bet Čeimbersą su Šarlote Bouven sieja dar vie- 
nas dalykas. Negalvojau apie tai, kol nepaminėjai IRA. 

— Koks? 

— Vardas. Bouven gautame raštelyje Šarlotė vadinama 
Lote. Bet iš visų Žmonių, su kuriais kalbėjausi, Lote vai- 
ką vadino tik Deimjenas Čeimbersas ir jos bendraklasės. 
Todėl, tavim dėtas, pasidomėčiau Čeimbersu. 

— Dar viena versija, - sutiko Linlis. 

Jis palinkėjo labos nakties ir nuėjo prie mašinos. Sent 
Džeimsas žiūrėjo iš paskos, kol jis nuvažiavo, paskui ap- 
sisuko ir grįžo namo. 

Debora tebebuvo tamsiajam viršutinio aukšto kam- 
barėly, tik muziką išjungė. Baigė ryškinti nuotraukas, 
ir durys buvo atidarytos, bet jis pamatė, kad darbas ne- 
baigtas, nors jau vėlu. Palinkusi prie stalo, ji kažką tyri- 

nėjo pro didinamąjį stiklą. Spėjo, kad kurią nors bando- 
mąją nuotrauką. Buvo įpratusi vertinti savo kūrybinę 
pažangą, nuolat lygindama naujausias nuotraukas su pir- 
mosiomis. 

Buvo taip įnikusi, kad neišgirdo, kai jis ją pašaukė. Jis 
įėjo į tamsųjį kambarėlį, dirstelėjo per petį, kuo ji taip su- 
sidomėjusi, ir iškart suprato, kad jai negalima sakyti, jog 
pagrobtas antras vaikas. Ji žiūrėjo ne į bandomąją nuotrau- 
ką. Pro didinamąjį stiklą stebeilijo į Šarlotės Bouven lavo- 
no fotografiją, kurią Linlis išvakarėse įpykęs numetė jai. 

Sent Džeimsas ištiesė ranką į padidinamąjį stiklą. Ji 
krūptelėjusi suriko ir numetė jį ant nuotraukos. 

— Išgąsdinai! 

— Buvo atėjęs Tomis. Jau išėjo. 

Ji nuleido akis. Pirštu neramiai čiupinėjo nuotraukos 
kraštą. 

— Jis atsiprašė dėl savo žodžių, Debora. Buvo įsikarš- 
čiavęs. Jis taip nemanė. Būtų pats atėjęs su tavim pasi- 
kalbėti, bet aš nusprendžiau geriau pats tau tai perduoti. 
Ar būtum norėjusi su juo pati susitikti? 

— Nesvarbu, ką Tomis norėjo pasakyti. Jis pasakė tie- 
są. Aš žudau vaikus, Saimonai. Tik Tomis nežino, kad Šar- 
lotė Bouven ne pirmutinė. 

Sent Džeimsas pajuto, kaip širdį prislėgė sunkus šal- 
tas akmuo. Mintyse suriko: ne dabar, tik ne vėl! Norėjo 
dingti iš kambario ir laukti, kol Deborai praeis graužatis, 
bet prisivertė kalbėti kantriai ir blaiviai, nes mylėjo ją. 

— Tai buvo taip seniai. Kiek turi praeiti metų, kol tu 
sau atleisi? 

— Negaliu laikytis tavo nustatytų terminų, - atsakė 
ji. — Jausmai — ne mokslo formulės. Pridedi sąžinės prie- 
kaištus prie supratimo ir gauni dvasios ramybę. Aš taip 

negaliu. Žmonės - ar bent jau aš - nėra judančių mole- 
kulių sankaupa, Saimonai. 

— Aš taip nesakau. 

— Sakai. Žiūri į mane ir galvoji: kiek jau metų praėjo, 
kai ji pasidarė abortą, mano supratimu, laikas užmiršti. 
Ir tu, kaip pridera, užmiršti, ką aš po to iškenčiau. Kiek 
kartų tu ir aš bandėm... bandėm, ir mums nepavyko dėl 
manęs. 

— Mes apie tai jau kalbėjom, Debora. Tai ginčas be pa- 
baigos. Aš tavęs nekaltinu. Niekad nekaltinau. Tai ko tu 
užsispyrusi kaltini save? 

— Nes tai mano kūnas. Nes tai mano kaltė. Ji priklau- 
so man. Ji mano. 

— O jei būtų mano? 

— Ką? - Ji staiga sukluso. 

— Norėtum, kad kankinčiausi priekaištaudamas sau? 
Norėtum, kad visas klaidas — visus klaidingus sprendi- 
mus - priskirčiau savo nevaisingumui? Tai neprotinga. 

Pajuto, kaip ji tolsta. Veido bruožai nublanko, lyg būtų 
atsitvėrusi siena. 

— Štai mūsų ginčo esmė, - mandagiai tarė. — Tu nori, 
kad aš mąstyčiau blaiviai. 

— Nemanau, kad toks noras kvailas. 

— Nenori, kad aš jausčiau. 

— Noriu, - tarė jis, - kad pagalvotum apie tai, ką jauti. 
O tu išsisukinėji. Taigi atsakyk į mano klausimą. 

— Kurį? 

— Ar norėtum, kad aš kankinčiausi? Dėl to, ko negali 
padaryti mano kūnas? Galbūt dėl mano kaltės, bet dabar 
jau nieko nebegalima pakeisti? Ar norėtum, kad aš dėl to 
kankinčiausi? 

Ji tylėjo. Galva nusviro, ji trūksmingai atsiduso. 

— Žinoma, ne. Kaip galiu prieštarauti? O, žinoma, ne, 
žinoma, ne, Saimonai. Atleisk man. 

— Tai gal palikim šį reikalą? 

— Galim pamėginti. Galiu pamėginti. Bet šita... - Ji pa- 
lietė Šarlotės galvą nuotraukoje. Giliai įkvėpė. - Štai kas: 
aš paprašiau, kad tu imtumeis šio darbo. Tu nebūtum ėmę- 
sis. Tu nenorėjai. Bet aš paprašiau, ir tu apsiėmei dėl 
manęs. 

Jis paėmė nuotrauką. Apkabino jai pečius ir išsivedė 
ją iš tamsiojo kambariuko į laboratoriją. Padėjo apverstą 
Šarlotės Bouven nuotrauką ant artimiausio darbastalio 
17 prabilo įsikniaubęs Deborai į plaukus: 

— Paklausyk, mylimoji. Tu valdai mano širdį. Niekad 
dėl to su tavim nesiginčysiu. Bet savo proto ir valios šei- 
mininkas esu pats. Tiesa, prašei mane ištirti Šarlotės 
Bouven dingimą, bet vien dėl to, kad paprašei, neatsakai 
už tai, kas įvyko. Juk galutinis sprendimas buvo mano. 
Ar dabar aišku? 

Ji apsisuko ir atsidūrė jo glėby. 

— Tai dėl to, kas tu 1r koks tu, - sušnibždėjo atsakyda- 
ma į neištartą jo klausimą. - Aš baisiai noriu nuo tavęs 
vaiko dėl to, kas tu ir koks tu. Jei nebūtum toks nuosta- 
bus, turbūt nelabai krimsčiausi, kad nepasiseka. 

Jis stipriau apglėbė ją. Atvėrė širdį nepaisydamas pa- 
darinių, nes tokia yra meilė. 

— Patikėk manim, Debora, - atsakė, - susilaukti vai- 
ko yra lengviausia. 


Denis Laksfordas žmoną rado miegamajame. Konsteb- 
lė virtuvėje pasakė, kad Fiona paprašė duoti jai ramybę 

17 užlipo į antrą aukštą, todėl Laksfordas, grįžęs iš re- 
dakcijos, pirmiausia jos ieškojo Leo miegamajame. Bet 
kambarys buvo tuščias. Lyg suakmenėjęs nusisuko nuo 
meno knygos, kuri atversta gulėjo ant Leo stalo, nuo ne- 
baigto Džoto eskizo - Švč. Mergelės su Sūnum ant ran- 
kų. Atrodė, kraujas stingsta gyslose, ir prireikė stabtelė- 
ti tarpduryje, kol vėl galėjo lygiai kvėpuoti. 

Iš eilės apžiūrėjo visus kambarius. Šaukė žmoną ty- 
liai, nes jautė, kad reikalinga tyla, o jei ir nereikalinga, 
garsiau nepajėgė. Nuėjo į kabinetą, lyginimo kambarį, ne- 
gyvenamus kambarius, jųdviejų miegamąjį. Rado ją tam- 
soje sėdinčią vonios kambaryje ant grindų, įsikniaubusią 
į kelius ir užsidengusią rankomis galvą. Mėnulio šviesa, 
prasiskverbusi pro medžių lapus už lango, metė ant mar- 
muro šešėlį. Šešėlyje voliojosi suglamžytas celofano pa- 
ketas nuo guminukų su uogiene ir ant šono parvirtęs tuš- 
čias pieno pakelis. Laksfordas užuodė vėmalų dvoką, pa- 
sklindantį ore žmonai iškvėpus. 

Jis pakėlė tuščią maišelį ir kartu su pieno pakeliu įdė- 
jo į šiukšlių dėžę. Pamatė dar neatplėštą bandelių su fi- 
gom maišelį prie Fionos šono, jį irgi išmetė į šiukšlių 
dėžę ir uždengė celofanu nuo guminukų vildamasis, kad 
ji paskui neras. 

Atsitūpė priešais žmoną. Kai ji pakėlė galvą, jis net blau- 
sioje šviesoje pamatė, kad jos veidas išpiltas prakaito. 

— Nedaryk šitaip, - pasakė jai Laksfordas. - Rytoj jis 
bus namie. Pažadu. 

Jos akys buvo apsiblaususios. Kaip lunatikė ištiesė ran- 
ką prie bandelių su figom, bet jų neberado. 

— Noriu žinoti, - tarė ji. - Dabar noriu žinoti. 

Jis paliko ją nieko nepasakes. Į jos sielvartingus klyks- 
mus: „Kas darosi? Kur jis? Ką tu darai? Kur eini?“ atsa- 

kė, kad jai reikia valdytis, nusiraminti, kad jis važiuojąs į 
redakciją atiduoti straipsnio, grąžinsiančio sūnų namo. Ji 
šaukė: 

— Kokio straipsnio? Kas dedasi? Kur Leo? Ką bendro 
turi Leo su kažkokiu straipsniu? — Ir įsikibo į jį, kad ne- 
paliktų. Bet jis ištrūko ir vis tiek ją paliko, taksi nulėkė į 
Holborną, keikdamas policiją, atėmusią „Poršė“, nes sa- 
vo automobiliu būtų nuvažiavęs daug greičiau negu tuo 
kledaru „Ostin“ su cigaretės iš dantų nepaleidžiančiu vai- 
ruotoju. 

Jis susmuko sėdynėje. Ieškojo būdo, kaip papasakoti 
jai viską, kas dėjosi pastarąsias šešias dienas ir apie be- 
veik vienuolikos metų senumo įvykius, tų šešių dienų 
priešistorę. Suprato, kad reikėjo tik parvežti namo „The 
Source“ straipsnį jai pasiskaityti. Būtų buvę paprasčiau, 
negu beprasmiškai sukti galvą, kaip pradėti, kaip sušvel- 
ninti pasakojimo įspūdį, - kad jis daugiau kaip dešimt me- 
tų melavo. 

— Fiona, politinėje konferencijoje prieš vienuolika me- 
tų nuo manęs pastojo moteris, - tarė jis. - Tas vaikas — 
mergaitė, vardu Šarlotė Bouven, - praėjusį trečiadienį 
buvo pagrobtas. Grobikas norėjo, kad aš prisipažinčiau 
esąs jos tėvas ir parašyčiau apie tai pirmame savo laik- 
raščio puslapyje. Aš to nepadariau. Sekmadienio naktį 
ją rado negyvą. Tas pats žmogus, kuris buvo pagrobes 
Šarlotę, dabar pačiupo Leo. Jis nori, kad šita istorija bū- 
tų aprašyta laikraštyje. Todėl rytoj straipsnis bus iš- 
spausdintas. 

Fiona prasižiojo kažko sakyti, bet neištarė nė žodžio. 
Paskui lėtai užsimerkė ir nusisuko. 

— Fi, - tarė jis, - tarp manęs ir tos moters nieko ne- 
buvo. Mes nemylėjom vienas kito, faktiškai tai nieko ne- 

reiškė, bet geismas mudu stumtelėjo vieną prie kito ir 
mes nesispyriojom. 

— Nereikia, - tarė ji. 

— Tu ir aš nebuvom vedę, - kalbėjo jis, trokšdamas, 
kad jai viskas būtų aišku. - Mes pažinojom vienas kitą, 
bet nebuvom suartėję. Sakei, kad dar nesi tam pasiruo- 
šusi. Prisimeni? 

Ji pakėlė ranką ir sugniaužė kumštį tarp krūtų. 

— Tai buvo tik seksas, Fiona. Tik tiek mus siejo. Pa- 
prasčiausias seksas. Nieko negalvojant. Be meilės. Kaž- 
kas atsitiko, paskui mes abu tai užmiršom. - Jis kalbėjo 
per daug, bet negalėjo užsičiaupti. Reikėjo rasti tinka- 
mus žodžius, kad juos išgirdusi turėtų atsakyti, duotų žen- 
klą, jog suprato ar bent atleido. - Mes nieko nereiškėm 
vienas kitam. Mes buvom tik kūnai lovoje. Mes buvom... 
Nežinau. Mes bwvom, ir tiek. 

Kaip apmirusi ji vėl atsisuko į jį veidu. Įdėmiai žiūrėjo 
į] jo bruožus, lyg bandydama juose įžvelgti tiesą. 

— Ar žinojai apie vaiką? —- paklausė negyvu balsu. - Ar 
ta moteris tau pasakė? Ar visą laiką žinojai? 

Jis norėjo pameluoti. Bet neišdrįso. 

— Ji man sakė. 

— Kada? 

— Žinojau apie Šarlotę nuo pat pradžių. 

— Nuo pat pradžių. - Ji sušnibždėjo šią frazę lyg svars- 
tydama. Dar pakartojo. Paskui pakėlė ranką į viršų, kur 
kabėjo storas žalias rankšluostis. Nutraukė jį ir sugniau- 
žė į kamuolį. Pradėjo verkti. 

Laksfordas graudžiai ištiesė į ją rankas. Ji atšoko. 

— Atleisk, - tarė jis. 

— Tada viskas buvo melas. 

— Kas? 


496 E George 


— Mūsų gyvenimas. Kas mes esam vienas kitam. 

— Netiesa. 

— Aš nieko nuo tavęs neslėpiau. Bet negi svarbu, nes 
tu visą laiką... Kas tu esi iš tikrųjų... Man reikia sūnaus! — 
suriko ji. — Dabar. Man reikia Leo. Man reikia sūnaus. 

— Rytoj jis čia bus. Prisiekiu, Fi. Prisiekiu savo gy- 
vybe. | 

— Negali, - verkė ji. — Tu nieko negali padaryti. Jis pa- 
sielgs taip pat kaip su anuo vaiku. 

— Nepasielgs. Leo nieko neatsitiks. Aš darau, kaip jis 
liepė. Nepadariau to dėl Šarlotės, bet darau dabar. 

— Bet ji nebegyva. Nebegyva. Dabar jis ne tik grobikas, 
bet ir žmogžudys. Iš kur tu žinai, kad jis, nužudęs vieną, 
iš tiesų paleis Leo... 

Jis griebė jai už rankų. 

— Paklausyk. Tam, kas pagrobė Leo, nėra jokio reikalo 
jo skriausti, nes jis negriežia ant manęs danties. Bėda 
atsitiko dėl to, kad kažkas užsimanė sužlugdyti Šarlotės 
motiną ir rado būdą, kaip tai padaryti. Ji Vyriausybės na- 
rė. Ministro pavaduotoja. Kažkas pasiknaisiojo po jos pra- 
eitį ir sužinojo apie mane. Tas skandalas - kas esu aš, 
kas yra ji, kas tarp mūsų buvo, kaip ji šitiek metų mela- 
vo, — tas skandalas ją pribaigs. Dėl to viskas ir prasidėjo: 
sužlugdyti Ivei Bouven. Ji užsispyrė tylėti, kai Šarlotė 
dingo. Ji mane privertė pasielgti taip pat. Bet dabar, kai 
kažkas pagrobė Leo, neketinu to daryti. Taigi padėtis ki- 
tokia. O Leo niekas nenuskriaus. 

Ji prisispaudė rankšluostį prie burnos. Iš po jo stebė- 
jo vyrą. Didžiulėm išgąsdintom akim. Kaip žvėrelis spąs- 
tuose prieš galą. 

— Fiona, patikėk, - tarė jis. - Verčiau mirsiu, bet ne- 
leisiu niekam skriausti savo vaiko. 

Jis suvokė ką pasakęs, dar nespėjus įsivyrauti tylai po 
šių žodžių. Iš jos veido suprato, kad ir ji juos išgirdo. Pa- 
leido jos rankas. Pajuto, kaip šis pažadas - ir jame glū- 
dintis jo elgesio pasmerkimas - prislėgė lyg akmuo. 

Balsu pakartojo žmonos mintis. Geriau pats pasakys, 
negu išgirs Iš jos. 

— Ji irgi buvo mano vaikas. Nieko nepadariau. O ji bu- 
vo mano vaikas. 

Staiga jį užplūdo sielvartas. Tas pats sielvartas, kurį 
tramdė nuo sekmadienio vakaro, kai žiūrėjo žinias ir bi- 
jojo baisiausio. Tačiau dabar jį dar padidino kaltė, kad ne- 
prisiėmė atsakomybės už gyvybę, kurią kuriant prisidė- 
Jo, 1r supratimas, kad dėl jo pastarųjų šešių dienų neveik- 
lumo pagrobtas sūnus. Nusigręežė nuo žmonos, nes ne- 
begalėjo žiūrėti jai į veidą. 

— Viešpatie, atleisk man, - tarė jis. - Ką aš padariau? 

Jie drauge sėdėjo tamsoje. Vieną nuo kito skyrė kele- 
tas colių, bet jie nesilietė, nes vienas nedrįso, o kita ne- 
norėjo. Laksfordas žinojo, ką galvoja žmona: jo kūnas ir 
kraujas, Šarlotė, irgi buvo jo vaikas, kaip ir Leo, o jis ne- 
puolė stačia galva jos gelbėti. Jis tik nežinojo, kokią išva- 
dą dėl to neveiklumo ji priėjo apie vyrą, su kuriuo ją sie- 
jo dešimt santuokos metų. Jis norėjo verkti, bet seniai 
buvo praradęs gebėjimą apsivalyti per jausmus. Negali- 
ma eiti keliu, kurį jis pasirinko prieš daugelį daugelį me- 
tų atvykęs į Londoną, ir išlikti jausmingam. Gal seniau ir 
nesuvokė, bet dabar žinojo - neįmanoma. Dar niekad ne- 
buvo toks sutrikęs. 

— Negaliu sakyti, kad tu nekaltas, - sušnibždėjo Fio- 
na. - Noriu, Deni, bet negaliu. 

— Aš ir nesitikiu. Būčiau galėjęs ko nors imtis. Bet 
lūkuriavau, kas bus. Taip buvo lengviau, nes jei viskas 

būtų susitvarkę, tu ir Leo nebūtumėt sužinoję tiesos. To 
1r norėjau. 

— Leo... - Fiona užsikirsdama ištarė jo vardą. —- Leo bū- 
tų norėjęs turėti vyresnę seserį. Manau, kad labai norė- 
jęs. O aš... Aš būčiau galėjusi tau viską atleisti. 

— Išskyrus melą. 

— Galbūt. Nežinau. Dabar negaliu apie tai galvoti. Ga- 
liu galvoti tik apie Leo. Ką jis iškentė, kaip išsigando, 
koks vienišas ir sunerimęs. Galiu galvoti tik apie tai. Ir 
kad galbūt jau per vėlu. 

— Aš sugrąžinsiu Leo, - tarė Laksfordas. - Jis jo ne- 
nuskriaus. Negaus, ko nori, jei nuskriaus. O tai, ko nori, 
jis gaus ryt rytą. 

Fiona iš lėto kalbėjo toliau, lyg vyras nebūtų ištaręs 
nė žodžio. 

— Aš tik svarstau, kaip tai galėjo atsitikti. Mokykla ne- 
toli, nuo čia nėra nė mylios. Visos gatvės pakeliui sau- 
gios. Nėra kur pasislėpti. Jei jį pagrobė nuo šaligatvio, 
kas nors turėjo pastebėti. Net jei įviliojo jį į kapines, kas 
nors turėjo pastebėti. Ir jei mes rasim tą žmogų... 

— Policija ieško. 

—... tai rasim ir Leo. Bet jei niekas nieko nematė... — 
Ji užsikirto. 

— Nesikankink, - tarė Laksfordas. 

Ji vis tiek kalbėjo toliau. 

— Jeigu niekas niekam nekrito į akis, supranti, ar ką 
tai reiškia? 

— Ką? 

— Tai reiškia, kad Leo pažįsta grobiką. Savo noru jis 
neitų su nepažįstamu žmogum, Deni. 

Rodnis Aronsonas abejingai pamojavo Mičui Korsi- 
kui, kai šis įžengė į vyno barą Holborno gatvėje. Repor- 
teris linktelėdamas pasisveikino, sustojo persimesti po- 
ra žodžių su dviem konkurentais iš „Globe“ ir atžygia- 
vo pro cigaretės dūmų ūkanas, pasitikintis kaip žmo- 
gus, kuris žino, kad rašo geriausią straipsnį savo gyve- 
nime. Kaubojiški batai skėlė kibirkštis iš nedailiai ob- 
liuotų grindų. Veidas švytėjo. Atrodė, jis tuoj pakils ir 
nuskris. Kvailys. 

— Dėkui, kad atėjai susitikti, Rodai. - Korsikas nusiė- 
mė skrybėlę ir atitraukė nuo stalo kėde. Kaip tikras kau- 
bojus, permetė vieną koją per sėdynę. 

Rodnis linktelėjo, pasmeigė dar vieną sepijos žiedą ir 
užgėrė jį gurkšniu „Chianti“. Vylėsi kaip reikiant nusita- 
šyti, bet kol kas vynas nusėsdavo skrandyje, o galvon nė 
už ką nemušė. 

Korsikas atidžiai perskaitė valgiaraštį ir stumtelėjo į 
šoną. Metė praeinančiam padavėjui madingą: „Dvigubą, 
be cinamono, šokoladinio biskvito“ — 1r išsitraukė užra- 
šų knygelę. Atsargiai dirstelėjo į „Globe“ reporterius, su 
kuriais įeidamas šnektelėjo, paskui užmetė akį ir į arti- 
mesnius stalus, bene pamatys kokį mėgėją slapta pasi- 
klausyti. Arčiausiai sėdėjo trys bjauriai apsikirpusios sto- 
rulės — tokios šukuosenos Rodniui visada siejosi su radi- 
kaliomis feministėmis ir agresyviomis lesbietėmis, o nu- 
girdęs, kad jos kalba apie „sumautą sąjūdį“ ir „,„pimpalą 
žindančius paršus“, Rodnis galutinai įsitikino, kad jų nė 
kiek nedomintų medžiaga, kurią Korsikas užsispyrė jam 
įteikti saugioje, bet neutralioje vietoje. Bet jis neatėmė 
Iš jaunojo reporterio seklio džiaugsmo ir nutylėjo, kai 

Korsikas užgulė ir užrašų knygelę, ir staliuką, pečiais už- 
stodamas savo informaciją. 

— Velnias, Rodai, - tarė jis. Rodnis pastebėjo, kad kal- 
ba puse burnos: Alekas Ginesas viešoje vietoje slapta šne- 
kučiuojasi su vertu dėmesio šnipeliu. - Aš kai ką apti- 
kau, tikrą sensaciją. Nepatikėsi. 

Rodnis pasmeigė ant šakutės dar vieną sepijos ratu- 
ką. Dar įbėrė į padažą, ir šiaip aštrų, raudonųjų pipirų. 
Vynas nemušė į galvą, kaip jis norėjo, gal bent pipirai 
įkaitins kraują. 

— Kas yra? 

— Pradėjau nuo tos torių konferencijos Blekpule. 
Aišku? 

— Aš klausau. 

— Griebiausi „Telegraph“ straipsnių apie ją. Bouven 
parašytų prieš, per ir po konferencijos. Aišku? 

— Ar nekalbėjom šiuo klausimu anksčiau, Mičai? —- Po 
to, ką jis sužinojo per pastarąsias dvi valandas, mintis, 
kad Korsikas pareikalavo slapto susitikimo, tik norėda- 
mas pranešti jau žinomą dalyką, nervino Rodnį. Tiesą sa- 
kant, siutino. Jis energingai kramtė. 

— Palauk, - tarė Korsikas. - Palyginau tuos straips- 
nius su pačia konferencija. O paskui pasižiūrėjau, kas 
įvyko tos istorijos dalyvių gyvenime prieš, per ir po kon- 
ferencijos. 

— Na? 

Korsikas čiupo užrašus nuo stalo, nes pasirodė pada- 
vėjas su dviguba kavos ir šokoladiniais biskvitais. Kavos 
buvo vos ne praustuvo dydžio puodelis. 

— Į sveikatą, - tarė padavėjas, ir Korsikas kyštęlėjo į 
skystį kažkokį daiktelį, panašų į šaukštą liežuviui pri- 
spausti, nusėtą plastikiniais bumbuliukais. - Cukrus, —- 

paaiškino išvydęs klausiamą Rodnio žvilgsnį. Kelis kar- 
tus murktelėjo lazdelę aukštyn žemyn lyg tualeto nuleis- 
tuvą. - Ištirpsta kavoje. 

— Fantastika, - atsiliepė Rodnis. 

Korsikas abiem rankom pakėlė kavą prie burnos. Pu- 
tų ūsus nusibraukė languotų marškinių rankove. Gėrė 
triukšmingai, krūptelėjęs atkreipė dėmesį Rodnis. Nėra 
nieko bjauresnio, kaip klausytis kito žmogaus šliurpimo, 
kai bandai valgyti. 

— Ji pyškino straipsnius iš tos konferencijos, lyg tai 
būtų šimtmečio sensacija, - toliau kalbėjo Korsikas. —- Lyg 
bijotų, kad komandiruotės išlaidų neapmokės, jei ji ne- 
pateisins smagybių, kurias patyrė Blekpule. Kasdien pa- 
rašydavo nuo vieno iki trijų straipsnių. Nieko sau. Gali 
patikėti? Kai kurie velniškai nuobodūs. Šimtą metų skai- 
čiau juos, paskui lyginau su visokiais įdomiais pagrindi- 
nių veikėjų gyvenimo įvykiais. Bet man pavyko. - Jis at- 
sivertė užrašų knygelę ir kaip cigarą įspraudė tarp krū- 
minių dantų šokoladinį biskvitą. Garsiai krimstelėjo. Pa- 
biro trupiniai. 

Rodnis nubraukė vieną nuo savo lėkštės krašto. 

— Na? - tarstelėjo. 

— Ministras pirmininkas, - išdrožė Korsikas. - Žino- 
ma, tada jis nebuvo ministras pirmininkas, bet dėl to rei- 
kalas dar bjauresnis, a? Taigi šią valandėlę jis turi ką slėp- 
ti, 17 ne menkniekį. 

— Kaip tu išsiaiškinai? — smalsiai paklausė Rodnis, kurį 
visada domino žmogaus vaizduotės veikla. 

— Laksčiau liežuvį iškišęs, reikia pripažinti. - Korsi- 
kas vėl šliurptelėjo kavos ir pasitikslino pagal užrašus. — 
Praėjus dviem savaitėms po konferencijos, ministras pir- 
mininkas ir jo Žmona apsigyveno atskirai. 

— Tikrai? 
liukas. 

— Tikiuosi, šito nežinojai? Atskirai jie gyveno devynis 
mėnesius, nors taip ir neišsiskyrė. Bet aš pamaniau, kad 
devyni mėnesiai — atsižvelgiant į viską - įdomus laiko tar- 
pas, ar ne? 

— Devyni mėnesiai man daug ką primena, - tarė Rod- 
nis. Jis baigė valgyti sepiją ir įsipylė paskutinę taurę vy- 
no. - Gal nori man papasakoti, ką būtent. 

— Palauk palauk. — Korsikas smagiai pasimuistė kėdė- 
je. - Kalbėjausi su penkiomis kambarinėmis, dirbusiomis 
viešbutyje, kuriame vyko konferencija. Trys ten tebedir- 
ba. Dvi iš tų trijų patvirtino, kad ministras pirmininkas 
buvo atsivežęs moterį, - žinok, tik vakarams leisti, ji ne- 
buvo oficialus asmuo, - ir ta moteris — ne jo žmona. Siū- 
lau rytoj nuvežti į Blekpulą keletą Bouven nuotraukų ir 
pamėginti, gal kuri kambarinė patvirtins, kad ji ir buvo 
ministro pirmininko paukštytė. Jei kuri nors patvirtins... 

— Ką tu joms pasiūlei? 

Valandėlę Korsikas atrodė sutrikęs ir triukšmingai 
kramtė apgalvodamas klausimą. 

— Ar mokame joms už papasakotą istoriją, ar skiriame 
kelias eilutes kur nors „The Source“ vidury? 

— Klausyk, Rodai, - užprotestavo Korsikas. - Jei jos 
oficialiai patvirtins savo parodymus, joms bus atlyginta 
už įtampą. Mes visada taip darydavom. Teisybė? 

— Ne, - atsiduso Rodnis. Nusišluostė burną servetėle 
17 suglamžė ją ant stalo. Korsikas sutrikęs žiūrėjo - aiš- 
kiai nesuprasdamas, kodėl staiga pasikeitė jo laikraščio 
leidybos taisyklės, —- kaip Rodnis įkiša ranką į talpią savo 
chaki švarko kišenę ir ištraukia rytdienos laikraštį per- 

darytu pirmuoju puslapiu, pakliuvusiu jam į rankas, pa- 
skambinus vienam žinių redaktoriui, žmogui, kurio išti- 
kimybę Rodnis užsitikrino daugelį metų tylėdamas apie 
jo naktinį gyvenimą vienoje iš labiausiai nušiurusių Soho 
linksmųjų vietelių. Jis numetė laikraštį reporteriui po no- 
sim ir tarė: 

— Gal norėtum pasižiūrėti. Kaip sakoma, dar šiltas, tik 
Iš spaustuvės. 

Rodnis stebėjo, kaip Korsikas skaito straipsnį, kurį jis, 
laukdamas bare, jau buvo išmokęs atmintinai. Antraštė 
milžiniškomis raidėmis Bowuven nesantuokinio vaiko te- 
vas brisibažįsta ir prie jos pridėta fotografija daugmaž pa- 
aiškino viską, kodėl Denio Laksfordo snukis dabina pir- 
mąjį puslapį. Jį išvydęs, Korsikas apgraibom susirado ka- 
vą. Skaitė ir šliurpė vienodai įnirtingai. Kartą liovėsi, pa- 
kėlė akis ir tarė: „Velniai griebtų“, bet vėl kaip padūkęs 
stvėrė laikraštį, nelaukdamas atsakymo. Rodnis žinojo, 
kad kai laikraštis rytą atsidurs gatvėse, taip darys visi. 
Jo tiražas viršys „Globe“, „Mirror“ 1r „Sun“ tiražą ne ma- 
žiau kaip milijonu egzempliorių. Vėliau reikės straipsnių 
temai pratęsti. O laikraščiai, kuriuose šie straipsniai bus 
išspausdinti, irgi aplenks „Globe“, „Mirror“ ir „Sun“. 

Rodnis niūriai žiūrėjo, kaip Korsikas — išpildydamas 
kiekvieno žurnalisto svajonę - godžiai skaitė straipsnį to- 
liau, atsivertęs vidurinį puslapį su tęsiniu. Baigęs atsilo- 
še kėdėje ir įbedė akis į Rodnį. 

— Vajėzau, Rodni. Velniai griebtų. 

— Taigi, - pritarė Rodnis. 

— Kodėl jis tai padarė? Man įdomu, kas jam pastaruoju 
metu darosi, sąžinė pradėjo graužti, ar ką? 

Ar ką, pamanė Rodnis. Tikrai. Vėl sulankstė laikraštį 
1r įsikišo į kišenę. 

— Po velnių, - tarė Korsikas. - Šūdas. Perkūnas. Ga- 
lėjau prisiekti, kad mano medžiaga apie ministrą pirmi- 
ninką garantuotai... - Jo žvilgsnis nukrypo į Rodnį. - Ei. 
Pala pala. Nemanai, kad Laksfordas mėto pėdas, gelbė- 
damas Dauningo gatvę? Vajėzau, Rodai. Gal jis - užsimas- 
kavęs toris? 

— Na, pakankamai pripėdavo, - atsakė Rodnis, bet anas 
ironijos nesuprato. 

— Žinoma, dabar mūsų tiražai išaugs iki dangaus, - kal- 
bėjo Korsikas. — O pirmininkas jam subinę bučiuos. Bet 
mūsų tiražai ir taip nuolat augo, kai Laksfordas tapo re- 
daktorium, tai kodėl jis taip padarė? Ką, po velnių, tai 
reiškia? 

— Tai reiškia, — tarė Rodnis, atstumdamas nuo stalo kė- 
dę ir mostelėdamas padavėjui atnešti sąskaitą, - kad su- 
sišaudymas oficialiai baigtas. Kol kas. 

Korsikas bejėgiškai žvelgė į jį. 

— Juodosios skrybėlės ir baltosios skrybėlės? - pa- 
aiškino Rodnis. —- Dodž Sitis? Tumstounas? Koralas? Ko- 
kią vietą paminėtum, Mičelai, viskas baigiasi vienodai. 

— Kaip? - reikalavo atsakymo Korsikas. 

Rodnis pažvelgė į sąskaitą ir išsitraukė pinigus. Nu- 
sviedė dvidešimt svarų taip, lyg būtų juos pralošęs. 

— Laimi vyrukai juodomis skrybėlėmis, - pasakė. 

MW usikalusi“ toli gražu 


neapibūdino Barbaros Heivers būsenos, kai ji išjungė au- 
tomobilio variklį „Vieversio lizdelio“ kieme. Buvo leis- 
gyvė, nusivariusi, sudorota, išsunkta kaip citrina. Nera- 
miai klausėsi, kaip variklis geras penkiolika sekundžių 
gargė, kol galų gale nutilo nebegaudamas benzino. Kai 
pagaliau įvyko tas šiuolaikinės mechanikos stebuklas, ji 
išjungė priekinius žibintus ir stumtelėdama atidarė du- 
reles. Bet neišlipo. 

Beveik visa diena nuėjo šuniui ant uodegos. Lyg būtų 
dumble murdžiusis. Kalbėjosi su Linliu ir sužinojo naujie- 
ną apie Leo Laksfordo dingimą - Linlis glaustai dėstė fak- 
tus, 0 ji sulig kiekviena fraze vis garsiau rėkė: „Ką? Po 
velnių! Ką?“ Baigdamas pasakė, kad neturi nė menkiau- 
sio supratimo, kur tas aštuonmetis berniukas, ir tegali rem- 
tis tėvo žodžiais, kad telefonu skambinęs jo vaikas. 

— Kaip manot? - paklausė Barbara. - Įklimpęs Laks- 
fordas ar ne? 

Linlio atsakymas buvo trumpas. Negalima rizikuoti ir 
elgtis taip, lyg čia ne pagrobimas, tarė. Tuo jis ir užsiim- 
siąs Londone kartu su Bouven byla. Ji turinti toliau tirti 

žmogžudystę Viltšyre. Galima neabejoti, kad abu nusi- 
kaltimai susiję. Jis nori sužinoti, ką jai pavyko išaiškinti. 

Turėjo prisipažinti, kad nieko gero. Po paskutinio gin- 
čo su seržantu Stenliu dėl nusikaltimo vietos tyrimo gru- 
pės Eimsfordo kriminaliniam skyriui turėjo parodyti, kie- 
no viršus. Seržantas Stenlis griežė ant jos dantį, dėl Sten- 
lio nenoro padėti ji susivaidijo su policijos viršininku. Nie- 
ko nesakė Linliui apie seržanto žiebtuvėlį ar požiūrį į ją. 
Linlis nebūtų jos užjautęs. Manytų, kad jei ji nori prasi- 
mušti pasaulyje, kurio daugumą sudaro vyrai, turi išmokti 
duoti grąžos nesitikėdama, kad tai padarys jos viršinin- 
kas iš Skotland Jardo. 

— A, - tarė jis, — viskas kaip paprastai? 

Ji toliau perdavinėjo jam informaciją, nors tos dienos 
ataskaita buvo daugiau negu kukli. Pavyko nusiųsti į Fordą 
nusikaltimo vietos tyrimo grupę, kad ši apžiūrėtų ją su- 
dominusią karvelidę Elistero Harvio ūkyje. Harvio žmo- 
na neprieštaraudama leido grupei tyrinėti pastatą, bet 
Barbarai tai nebuvo įrodymas, kad parlamentaras nepri- 
kišęs nagų prie mirusios mergytės dingimo. Barbara vei- 
kiau buvo linkusi manyti, kad Harvio žmona - puiki ak- 
torė arba nieko nežino apie vyro darbelius. Ir nors sunku 
patikėti, kad dešimtmetę mergaitę galima laikyti karve- 
lidėje vos per trisdešimt jardų nuo namo be ponios Harvi 
žinios, ypatingomis aplinkybėmis prieita prie kraštutinių 
išvadų: Šarlotė galėjo būti karvelidėje, vadinasi, Barbara 
pasistengs, kad karvelidė būtų ištirta. 

Nieko ji ten nepešė, tik darbuotojų grupė ja pasibjau- 
rėjo. Tačiau tai buvo menkniekis, palyginti su karvelių 
pasipiktinimu. 

Vienintelė šviesa nusivylimų tunelio gale buvo eks- 
pertizės išvada, kad tepalo, rasto Šarlotės Bouven pana- 

gėse, sudėtis visiškai atitinka tepalo, rasto Hovardo Šor- 
to garaže Koute, sudėtį. Tačiau abu tepalai buvo plačiai 
paplitę ir Barbara turėjo nusileisti, kad tepalas panagėse 
ar kur nors kitur, kai aplink gyvena ūkininkai, toks pat 
stulbinamas radinys kaip žuvų žvynai ant Bilingsgeito Žu- 
vų turgaus prekiautojo padų. 

Dabar visas viltis dėjo į konsteblį Peiną. Per dieną jis 
jai keturis kartus skambino telefonu, ir kiekvienas pra- 
nešimas žymėjo naują jo kelionės po grafystę etapą. Pir- 
mąjį pranešimą ji gavo iš Malboro. Kitus iš Svindono, Či- 
penhemo ir Vorminsterio. Šį kartą - buvo jau gana vėlu, 
Barbara nešlovingai grįžusi į Eimsfordo nuovadą iš Har- 
vio karvelidės, - jiems pagaliau pavyko pasikalbėti. 

— Iš balso atrodo, kad išsikvėpei, - tarė Robinas. 

Barbara trumpai papasakojo jam apie dienos įvykius, 
pradėdama skrodimu ir baigdama laiko ir žmonių gaišini- 
mu karvelidėje. Jis tylėdamas viską išklausė telefono bū- 
delėje - pro šalį riaumodami švilpė sunkvežimiai, - o kai 
ji baigė, įžvalgiai pridūrė: 

— Ir dar seržantas Stenlis elgiasi kaip kiaulė, ar ne? — 
Neleido jai atsakyti. Kalbėjo toliau: — Toks jau jis yra, Bar- 
bara. Tu čia niekuo dėta. Jis prie visų kabinėjasi. 

— Taip. Gerai. - Barbara iškratė iš pakelio cigaretę ir 
prisidegė. - Vis dėlto mes kai ką radom. - Ir papasakojo 
apie Šarlotės Bouven uniformą, kur ją rado ir kur me- 
chanikas Hovardas Šortas, anot jo, ją gavęs. 

— Aš irgi kai ką radau, - pasakė Robinas. — Vietinės po- 
licijos nuovados atsakinėja į klausimus, kurių seržantas 
Stenlis nė nesapnavo užduoti. 

Daugiau jis nieko nepasakė. Bet balsas virpėjo iš su- 
sijaudinimo, kurį jis stengėsi suvaldyti, lyg detektyvui 
netiktų jaudintis. 

— Dar turiu šį bei tą patikrinti, - tepasakė. - Jei tai ko 
nors verta, sužinosite pirma. 

Barbara buvo dėkinga už konsteblio dėmesį. Dieną su- 
degino kone visus tiltus į Stenlį ir policijos viršininką. 
Būtų malonu rasti kokį nors vertą dėmesio raktą, įkaltį 
ar liudininką, kurie atitaisytų po beprasmiškos popieti- 
nės išvykos į karvelidę pašlijusią jos reputaciją. 

Likusią dienos dalį ir vakarą ji klausėsi konsteblių, ne- 
nuilstamai tebedirbančių pagal seržanto Stenlio kvadra- 
tų sistemą. Be mechaniko su Šarlotės Bouven mokykli- 
ne uniforma, nieko rasti nepavyko. Pasikalbėjusi su Lin- 
liu 17 sužinojusi apie Leo Laksfordo pagrobimą, ji vėl su- 
šaukė grupes į kabinetą, pranešė jiems apie antrąją auką 
1r išdalijo vaiko nuotrauką ir aprašymus. 

Išsiropštė iš mašinos ir tamsoje nuplumpino namų 
link, ketindama sukandusi dantis vėl pasinerti į Loros 
Ešli košmarą „Vieversio lizdelyje“. Korina Pein davė jai 
priekinių durų raktą, todėl Barbara pasuko ten, užuot 
ėjusi per virtuvę, kaip praėjusį vakarą su Robinu. Ta- 
čiau svetainėje degė šviesos, o kai ji pasuko spynoje rak- 
tą ir atlapojo duris, išgirdo dūstantį astmatikės Korinos 
balsą: 

— Robi? Ateik, mielas berniuk, žiūrėk, ką tau paro- 
dysiu. 

Barbara stabtelėjo. Ją nukrėtė šiurpas. Kiek kartų gir- 
dėjo visiškai panašų šauksmą — „Barbe? Barbe? Ar tai 
tu, Barbe? Ateik pažiūrėti, ateik pažiūrėti“. Kiek kartų 
atsiliepusi rasdavo motiną klaidžiojant silpnaprotystės 
platybėse: tai ji planavo atostogas tokioje vietoje, kur 
niekad nenuvažiuos, tai glamonėjo ir lankstė beveik 
prieš dvidešimt metų mirusio Barbaros brolio drabužius, 
tai išsikėtojusi virtuvėje ant grindų, tiesiai ant nešva- 

raus geltono linoleumo minkė biskvitų tešlą iš miltų, 
cukraus ir uogienės. 

— Robi? — Korinos balsas buvo pasitikintis, lyg valan- 
dėlė su inhaliatoriumi būtų viską sutvarkiusi. - Čia tu, 
mielasis? Mano Semas ką tik išėjo, bet tebėra viena vieš- 
nia, ir aš griežtai pareikalavau, kad ji nė nepakrutėtų, kol 
grįši namo. Manau, panorėsi ją tuoj pat pamatyti. 

— Čia aš, ponia Pein! - šūktelėjo Barbara. - Robinas 
vis dar dirba. 

Korinos „ak“ buvo labai iškalbingas. Lyg būtų pasiro- 
dęs tik šliužas. Ji sėdėjo prie kortų stalelio svetainės vi- 
dury. Ant jo buvo išdėliotas raidžių loto, o žaidė Korina 
su jauna, patrauklia strazdanota moterim madingai sušu- 
kuotais šampano spalvos plaukais. Už jų nugaros pritai- 
sytoje lentynoje televizorius per „Sky“ kanalą išjungtu 
garsu rodė seną filmą su Elizabeta Teilor. Barbara įsižiū- 
rėjo į ekraną. Teilor apsisiautusi šifonu, Piteris Finčas 
su smokingu, rėksmingai netikroviška džiunglių atmo- 
sfera 1r susiraukęs čiabuvis liokajus. „Dramblių takas“, 
nusprendė. Jai labai patiko kulminacinis epizodas, kai sto- 
raodžiai Piterio Finčo vilą pagaliau sulygina su žemėmis. 

Prie kortų stalelio buvo pritraukta trečia kėdė, tebes- 
tovėjo ir mažas loto raidžių laikiklis, rodąs, kur buvo Se- 
mo Korio vieta. Korina pamatė, jog Barbara pastebėjo tre- 
čiąją vietą, ir nerūpestingai nuėmė nereikalingą raidžių 
laikiklį, kad tik Barbara nešlumštelėtų sužaisti vienos ki- 
tos partijos. Juk ji - velniškai nenuspėjama asmenybė, 
turbūt Korina tai pajuto. 

— Čia Selija, - pristatė Korina greta sėdinčią moterį. — 
Gal jau minėjau, kad ji mano Robio... 

— Oi, ponia Pein, nereikia... — Selija sutrikusi nusijuo- 
kė, ojos apvalūs skruostai švelniai paraudo. Buvo apkū- 

ni, bet ne stora, tokios moterys, jaukiai nuogos, pusiau- 
gulom sėdi ant prabangių sofų paveiksluose, pavadintuo- 
se kad ir „Odaliska“. Tai čia būsimoji marti, pamanė Bar- 
bara. Kažkodėl buvo malonu sužinoti, kad Robinas Pei- 
nas ne iš tų vyrų, kuriems patinka liesos kaip šakaliai 
moterys. 

Barbara padavė ranką per stalą ir prisistatė: 

— Barbara Heivers, Skotland Jardo kriminalinis sky- 
rius. —- Paskui svarstė, kam pridūrė tuos žodžius, lyg apie 
save daugiau nebūtų ko pasakyti. 

— Jūs čia dėl tos mergytės? — paklausė Selija. - Siau- 
bingas dalykas. 

— Žmogžudystė visada siaubinga. 

— Na, mūsų Robis ją išaiškins, - tvirtai pareiškė Ko- 
rina. — Neverta net abejoti. - Ji nušveitė ant lentos dvi 
raides, „t“ ir „a“ prieš „s“ ir skrupulingai susiskaičiavo 
taškus. 

— Jūs dirbate su Robiu? - pasiteiravo Selija. Ji paėmė 
sausainį, kurį gėlėtoje lekštėje ant stalo krašto eilėmis 
supo kiti kepiniai. Atsikando dailų moterišką kąsnelį. Bar- 
bara būtų visą sausainį susigrūdusi į burną, sutriauškusi 
ir užsigėrusi pirmu po ranka pakliuvusiu skystimu. Šiuo 
atveju arbata iš arbatinuko, uždengto dygsniuotu gaubtu. 
Gaubtas, kaip ir visa kita šiuose namuose, buvo Ešli kū- 
rinys. Barbara pastebėjo, kad Korina nepuolė jo nudeng- 
ti 1r pasiūlyti jai puodelio arbatos. 

Suprato, kad metas nueiti nuo scenos. Korinos „ak“ 
nepakako, bet tokios svetingumo stokos nebegalėjo ne- 
pastebėti. 

— Robis dirba seržantei, - paaiškino Korina. - Ir jai 
smagu su juo dirbti, tiesa, Barbara? 

— Jis - geras policininkas, - atsakė Barbara. 

— Tikrai geras. Baigė detektyvų mokyklą geriausiais 
pažymiais kurse. Nepraėjo nė dvi dienos, kai ją baigė, ir 
jau tiria bylą. Tiesa, Barbara? — Ji gudriai žiūrėjo į Barba- 
rą, aiškiai laukdama, kad ši parodytų, kaip vertina Robi- 
no gabumus. 

Apvalūs Selijos skruostai dar labiau suapvalėjo, mėly- 
nos akys suspindo - galbūt nuo minties, kad mylimasis 
išgarsės pasirinktoje srityje. 

— Aš žinojau, kad jam seksis kriminaliniame skyriuje. 
Sakiau, kol dar nelankė kursų. 

— Ir neužmiršk, kad byla ne bet kokia, - tratėjo Kori- 
na, lyg Selija nebūtų nė išsižiojusi. - Ypatinga byla. Skot- 
land Jardo byla. Ir ši byla, mieloji, - ji paplekšnojo Selijai 
per ranką, - išgarsins mūsų Robį. 

Selija žaviai nusišypsojo prikąsdama lūpą, lyg neleis- 
tų džiaugsmui prasiveržti. Tuo tarpu televizoriuje dram- 
bliai vis labiau nerimavo. Vienas milžiniškas patinas šimt- 
mečių senumo taku, vedančiu prie vandens, kurį įspū- 
dinga vila užstatė pasipūtėlis Piterio Finčo tėvas, drib- 
sėjo išorinės dvaro sienos link. Dar kokios dvidešimt dvi 
minutės, ir drambliai viską sutryps, pamanė Barbara. Bu- 
vo mačiusi filmą ne mažiau kaip dešimt kartų. 

— Tai aš atsisveikinu, — tarė ji. - Jei Robinas per pus- 
valandį pasirodys, gal pasakytumėt, kad užeitų į mano 
kambarį? Turime kai ką aptarti. 

— Žinoma, pasakysiu, bet, mano nuomone, Robiui bus 
įdomiau čia, - reikšmingai kryptelėjusi galva korteles ty- 
rinėjančios Selijos pusėn, tarė Korina. - Jis laukia, kol ap- 
sipras naujame darbe. Kai tik pakankamai įgus, jo gyve- 
nime įvyks didelių permainų. Nuolatinių permainų. Ar 
ne, brangioji? — Ji dar kartą patapšnojo Selijai ranką. Se- 
lija nusišypsojo. 

— Taip. Puiku. Sveikinu. Geriausios kloties, - pasakė 
Barbara ir pasijuto kvailai. 

— Dėkui, - tarė Selija ir atsargiai paguldė ant žaidimų 
lentos septynias raides. Barbara dirstelėjo, koks tai Žo- 
dis. Selija padėjo raides prieš Korinos „tas“ taip, kad iš- 
eitų „pederastas“. 

— Ar tikrai yra toks žodis, mieloji? — Korina kiek su- 
trikusi suraukė kaktą ir paėmė žodyną. Barbara pama- 
tė, kaip išsiplėtė jos akys, perskaičius apibrėžimą. Pa- 
stebėjo, kaip pralinksmėjo Selijos veidas, bet linksmy- 
bė iš jo kaipmat dingo, kai Korina užvertė žodyną ir pa- 
žvelgė į ją. 

— Jis susijęs Su uolienų susidarymu, argi ne? —- apsi- 
mestinai naiviai pasiteiravo Selija. 

— O Viešpatie, - žioptelėjo Korina, prispaudusi ranką 
prie krūtinės. —- O Viešpatie... man reikia... O Viešpatie... 
dūstu... 

Selijos mina pasikeitė. Ji atsistojo. 

— Taip staiga, brangioji, - vapėjo Korina. - Kur aš jį pa- 
dėjau... Kur mano stebuklingas oras? Ar Semas... Ar jis 
kitur padėjo? 

Selija kaipmat surado inhaliatorių šalia televizoriaus. 
Nuskubėjo prie Korinos ir ramindama uždėjo ranką ant 
peties, o moteriškė energingai susikišo inhaliatorių į bur- 
ną. Selija, regis, gailėjosi dėl „pederasto“, aiškios Kori- 
nos kančių priežasties. 

Įdomu, pamanė Barbara. Turbūt artimiausius trisde- 
šimt ar daugiau metų jų santykiai tokie ir bus. Spėliojo, 
ar Selija tai supranta. 

Kai Selija grįžo į savo vietą prie stalo, Barbara išgirdo 
atsidarant, paskui užsitrenkiant virtuvės duris. Pasigir- 
do greiti žingsniai, ir Robinas skubiai pašaukė: 

— Mama? Tu čia? Ar Barbara parėjo? 

Iš Korinos minos Barbara suprato, kad klausimas ne- 
tinkamas. Tačiau į jį atsakyti nereikėjo, nes Robinas ati- 
drožė tiesiai į svetainę ir sustojo tarpduryje. Buvo pur- 
vinas nuo galvos iki kojų, plaukai apkibę voratinkliais. 
Bet jis nusišypsojo Barbarai ir pasakė: 

— Štai kur jūs. Pala, tuoj papasakosiu. Stenlis lips sie- 
nom, kai sužinos. 

— Robi, mielasis? - Korinos balsas, uždusęs ir alsus, 
nukreipė sūnaus dėmesį nuo Barbaros prie kortų staliu- 
ko. Selija pakilo. 

— Sveikas, Robi, - tarė ji. 

— Selija... - pasakė jis. Kiek sutrikęs pažvelgė į Bar- 
barą. 

— Aš kaip tik lipau į viršų, - išlemeno Barbara. - Atsi- 
prašau... 

— Nelipk! — Robinas maldaujamai pažvelgė į ją. - Man 
kai kas pradėjo aiškėti, — pridūrė Selijai. - Atleisk, bet ne- 
galiu visko mesti. —- Vaikinui tiesiog ant kaktos buvo pa- 
rašyta, kad viliasi, jog kas nors padės jam išsisukti iš keb- 
lios padėties. 

Aišku, Korina neketino to daryti, o Selija nenorėjo. 
Gal Barbara iš draugiškumo ir būtų padėjusi jam išsika- 
panoti, tik nežinojo, kaip. Žongliruoti žodžiais - tokių mo- 
terų kaip Helena Klaid specializacija. 

— Selija tavęs laukia nuo pusės devynių, Robi, - tarė 
Korina. —- Mes labai maloniai draugavom. Pasakiau jai, kad 
baisiai seniai lankėsi „Vieversio lizdelyje“ ir kad žinau, 
jog dabar, kai dirbi kriminaliniame skyriuje, pasitaisysi. 
Jau greit, pasakiau jai, Robis užmaus tau ant piršto vieną 
tokį daiktelį. Tik palauk ir pamatysi. 

Atrodė, Robinas kankinasi. Atrodė, Selija jaučiasi pa- 
žeminta. Barbara pajuto, kaip suprakaitavo sprandas. 

— Taip. Gerai, - tvirtai tarė ir ryžtingai pasuko prie laip- 
tų. — Tada labanakt. Robinai, mes galime... 

— Ne! — Jis nusekė iš paskos. 

— Robi! —- sušuko Korina. 

— Robi! — pašaukė Selija. 

Bet Robinas lipo Barbarai ant kulnų. Išgirdo jį už nu- 
garos skubiai tariant jos vardą. Pasivijo ją prie jos kam- 
bario durų 1r griebė už rankos, bet greit paleido, kai ji 
atsisuko. 

— Klausyk, - tarė ji. — Jau darosi nesmagu, Robinai. Ga- 
liu nė kiek ne blogiau įsikurti Eimsforde, o po šio vakaro 
manau, kad taip bus geriausia. 

— Po šio vakaro? - Jis pažvelgė į laiptus. - Kodėl? Kas? 
Kalbi apie Seliją? Mamą? Tokius dalykus? Nekreipk dė- 
mesio. Tai nesvarbu. 

— Nemanau, kad Selija ar mama tau pritartų. 

— Po velnių abi. Jos nieko nereiškia. Ne dabar. Ne šį- 
vakar. — Jis perbraukė ranka kaktą. Paliko purvo žymę. — 
Aš suradau ją, Barbara. Visą dieną basčiausi. Šliaužiojau 
po visokias skyles, kokias tik atsimindavau. Ir, velniai 
griebtų, radau. 

— Ką? - paklausė ji. 

Jo purvinas veidas švytėjo pergalės džiaugsmu. 

— Vietą, kurioje buvo laikoma Šarlotė Bouven. 


Aleksandras Stounas žiūrėjo, kaip žmona deda telefo- 
no ragelį. Jos veido išraiška buvo neperprantama. 
Išgirdo tik pokalbio pabaigą. Ji buvo tokia: 

— Neskambink man. Nedrįsk man skambinti. Ko no- 
ri? — Paskui atrodė, lyg jai žodžiai strigtų gerklėje. - Jis 
ką?.. Kada? Tu pašvinkęs... Nedrįsk man įrodinėti... Tu 
pašlemėkas. Šlykštus pašlemėkas. 

Paskutinį žodį ji beveik išrėkė. Prispaudė kumštį prie 
burnos, kad sulaikytų riksmą. Jis girdėjo vis dar kažką 
karštai aiškinantį vyro balsą, kai Ivė padėjo ragelį. Buvo 
sustingusi, bet visa drebėjo, lyg kūną krėstų elektra, ne- 
leisdama pajudėti iš vietos. 

— Kas yra? - paklausė Aleksas. 

Jie buvo atsigulę. Ivė prisispyrusi to reikalavo. Pasa- 
kė, kad jis atrodo išvargęs ir ji pati vos bepasivelka, o 
jiems abiem reikia šiokio tokio poilsio, kad per artimiau- 
sias dienas pajėgtų atlikti laidotuvių priedermes. Bet 
jis suprato, kad į miegamąjį juodu nuėjo ne miegoti, o 
kad išvengtų pokalbio. Tamsoje galės nejudėdami gulė- 
ti, giliai kvėpuoti, apsimesti, kad miega, ir išsisukti. Bet 
dar nespėjo išjungti šviesos, kai suskambo telefonas. 

Ivė išlipo iš lovos. Užsimetė chalatą ir susijuosė. 
Bet juosdamasi įnirtingai patraukė už dirželio ir tuo 
išsidavė. 

— Kas atsitiko? — vėl paklausė Aleksas. 

Ji nuėjo prie drabužių spintų, išrikiuotų palei sieną. 
Atidarė duris. Švystelėjo ant lovos juodą paltinės medžia- 
gos suknelę, vėl pasirausė spintoje ir numetė ant grindų 
batelius. 

Aleksas irgi atsikėlė. Suėmė jai už peties. Ji išsprūdo. 

— Po velnių, Ive. Aš klausiau... 

— Jis išspausdins straipsnį. 

— Kas? 

— Girdėjai, ką sakiau. Tas nutriušęs tarakonas išspaus- 
dins straipsnį. Pirmame puslapyje. Rytoj. Jis pamanęs, - 


516 E George 


jos veidas persikreipė iš apmaudo, - jis pamanęs, kad no- 
rėčiau žinoti iš anksto. Kad pasiruoščiau, kai apipuls kiti 
Žurnalistai. 

Aleksas pažvelgė į telefoną. 

— Čia Laksfordas skambino? 

— O kas gi dar? - Ji priėjo prie komodos ir norėjo iš- 
traukti stalčių. Jis įstrigo, ir ji stenėdama išplėšė jį. Susi- 
rado apatinius, kojines. Numetė ant lovos prie suknelės. — 
Jis iš pat pradžių mane laikė kvaile. O šiąnakt įsivaizduo- 
ja pribaigęs. Bet aš dar nenugaluota. Toli gražu. Pats pa- 
matys. 

Aleksas bandė susieti padrikas frazes, bet jam niekaip 
nesisekė. 

— Straipsnį? — pakartojo. - Apie jus? Blekpulą? 

— Dėl Dievo, kokį gi kitą, Aleksai? - Ji užsitempė ant 
kūno apatinius. 

— Bet Šarlė... 

— Tai nesusiję su Šarlote. Niekad nebuvo susiję su Šar- 
lote. Kaip tu nesupranti? Dabar jis tvirtina, kad pagrob- 
tas jo berniūkštis ir kad grobikas pateikęs tokį pat reika- 
lavimą. Kaip patogu. - Ji nudrožė prie lovos. Įkišo ran- 
kas į suknelės rankoves, trūktelėdama į vietą įstatė pe- 
tukus ir nevikriai susisegė paauksuotas sagas. 

Aleksas apkvaitęs žiūrėjo į ją. 

— Laksfordo sūnus? Pagrobtas? Kada? Kur? 

— Koks skirtumas? Laksfordas jį kur nors nukišo, o 
dabar panaudos lygiai taip pat, kaip ketino panaudoti Šar- 
lotę. 

— O tu ką darai? 

— O tau kaip atrodo, ką darau? Užkertu jam kelią. 

— Kaip? 

Ji įgrūdo kojas į batelius ir atsisuko į jį veidu. 

- Aš nenusileidau, kai jis pagrobė Šarlotę. Jis ketina 
iš to išspausti viską, kas įmanoma. Ketina aprašyti, ko- 
kia aš žiauri: Šarlotė dingsta, pareikalaujama šito straips- 
nio, aš nesutinku nepaisydama beviltiškų ir nuoširdžių 
Laksfordo maldavimų. O mano žiaurumas bus atremtas 
šventuoju Laksfordu: kad išgelbėtų sūnų, jis ketina pa- 
daryti tai, ko aš nepadariau, kad išgelbėčiau dukterį. Da- 
bar supranti, ar man aiškinti paraidžiui? Jis atrodys kaip 
šventas Kristoforas su vaikeliu Kristum ant pečių, o aš 
kaip Medėja. Jei nieko nepadarysiu jam sustabdyti. 
Dabar. 

— Turime paskambinti Skotland Jardui. - Aleksas sie- 
kė telefono. - Reikia patikrinti, ar jis sako tiesą. Jei ber- 
niuką iš tiesų pagrobė... 

— Niekas jo nepagrobė! O policijai skambinti neverta, 
nes Laksfordas, gali neabejoti, šį kartą apgalvojo visas 
smulkmenas. Paslėpė savo išperą kokioje nuošalioje vie- 
toje. Paskambino policijai 17 suvaidino spektaklį. O kol 
mudu gaištam laiką plepėdami apie jo ketinimus ir moty- 
vus, jis parašė straipsnį, straipsnis spausdinamas ir po 
septynių valandų atsidurs gatvėse. Jei nieko nedarysiu. 
Bet aš neketinu sėdėti rankų sudėjusi. Supratai? 

Aleksas suprato. Suprato iš atsikišusio žandikaulio, 
iš įtemptų pečių ir nugarkaulio, iš akmeninio žvilgsnio. 
Suprato iki galo. Tik neaišku, kodėl taip vėlai suprato 
save ir ją. 

Pajuto, kad kažkur plūduriuoja. Jį supo milžiniška erd- 
vė. Išgirdo, kaip iš didžios tolybės atsklido jo balsas: 

— Kur eini, Ive? Ką darai? 

— Priminsiu kai kam, kad man skolingi. — Ji nuėjo į vo- 
nios kambarį, jis pamatė, kad pudruojasi veidą. Šį kartą 
nesidažė taip kruopščiai, kaip jai buvo būdinga. Tik 

tėkštelėjo ant skruostų raudalų, pabaksnojo blakstienas 
tušu ir brūkštelėjo lūpų dažais per lūpas. Paskui pertrau- 
kė šepečiu per plaukus ir nuėmė akinius nuo lentynos 
virš kriauklės — naktį visada juos ten laikydavo. 

Ji grįžo į miegamąjį. 

— Jis padarė dar vieną klaidą, be Šarlotės mirties, — 
tarė ji. - Manė, aš bejėgė. Manė, nežinosiu, kur kreiptis 
ir kada. Jis klysta, ir tai jam netrukus paaiškės. Jei bus 
taip, kaip noriu —- patikėk, taip bus, —- aš išgausiu tokį teis- 
mo sprendimą, kad jis negalės išspausdinti to straipsnio — 
1r šiaip jokio straipsnio — per artimiausius penkiasdešimt 
metų. Tai jį pribaigs, kaip jis ir nusipelnė. 

— Suprantu, - tarė Aleksas; ir nors juto, kad klausi- 
mas beprasmiškas, troškimas išgirsti iš Jos bent trupi- 
nėlį tiesos privertė jį paklausti: - O Šarlė? 

— Ką Šarlotė? Ji mirusi. Šitos painiavos auka. Ir jos 
mirtis taps prasminga tik tada, jei įrodysiu, kad ji mirė 
ne veltui. O įrodysiu tuoj pat užkirsdama kelią jos tėvui. 

— Dėl savęs, - tarė Aleksas. - Dėl savo karjeros. Dėl 
savo ateities. Bet iš tiesų ne dėl Šarlės. 

— Taip. Puiku. Žinoma. Dėl savo ateįties. O gal tikėjai- 
si, jog įsisprausiu į kampą — Laksfordas nori to paties —- 
dėl to, kad ją nužudė? Tu to norėjai? 

— Ne, - tarė jis. - Nenorėjau. Tik maniau, nors valan- 
dėlę gedėsi. 

Ji grėsmingai žengė žingsnį jo pusėn. 

— Tik nepradėk. Nesakyk, ką jaučiu ir ko nejaučiu. Ne- 
sakyk, kas aš tokia. 

Jis pakėlė rankas, lyg pasiduotų į nelaisvę. 

— Nedaryčiau to. Ne dabar. 

Ji nudrožė prie naktinio staliuko ir pasiėmė rankinę. 

— Pakalbėsim vėliau, - tarė. Išėjo iš kambario. 

Aleksas išgirdo ant laiptų jos žingsnius. Išgirdo ati- 
traukiant lauko durų skląsčius. Po valandėlės išgirdo jos 
automobilio variklį. Nakčiai žurnalistai išsinešdino, to- 
dėl iš aikštės ji išvažiuos be rūpesčių. Kur bevažiuotų, 
niekas jos neseks. 

Jis susmuko ant lovos krašto. Suėmęs galvą rankomis, 
spoksojo į kilimą, į savo kojas —- tokias baltas ir tokias 
nenaudingas - ant kilimo. Žmonos jo širdyje nebeliko, 
kaip nebeliko kambary ir namie. Pajuto milžinišką tuštu- 
mą ir susimąstė, kaip galėjo tiek laiko apsigaudinėti. 

Jis sugalvodavo pateisinimą kiekvienam nuo jos atskli- 
dusiam pavojaus signalui. Manė, kad po kelerių metų ji 
patikės juo ir atvers širdį. Ji tiesiog budri, tai logiškai 
išplaukia iš jos pasirinktos profesijos, bet laikui bėgant ji 
atsikratys baimės, neryžtingumo ir išleis savo sielą pa- 
sitikti jo sielos. Kai tai atsitiks, jie sukurs gyvenimą, pa- 
remtą sielų bendrumu. Sukurs šeimą, ateitį ir meilę. Sa- 
kė sau, kad reikia turėti kantrybės. Reikia tik įrodyti jai, 
kaip giliai įsišaknijęs, koks pastovus jo prisirišimas. Kai 
jam pavyks tai padaryti, jų gyvenimai atsinaujins ir pra- 
turtės, tai rodys vaikai - Šarlės broliai ir seserys, - su 
kuriais jis ir Ivė bus nuolat, tobulindami savo gyvenimus. 

Visa tai buvo melas. Pasaka, kurią jis sekė sau neno- 
rėdamas matyti prieš akis atsiveriančios tikrovės.. Žmo- 
nės iš esmės nesikeičia. Jie tik nusimeta kaukes, kai ma- 
no, kad nepavojinga, ar kai sudėtingos aplinkybės sutraiš- 
ko jų kiautus lyg švenčiausią vaikystės tikėjimą; Ivė, ku- 
rią jis mylėjo, iš esmės niekuo nesiskyrė nuo Kalėdų se- 
nelio, Pelytės, nusinešančios dantukus, Vaiduoklio ir Gil- 
tinės. Aleksas — svajotojas. O ji, kurdama jo sumanytą 

vaidmenį, buvo tokia nereali, kokios jis ir norėjo. Taigi 
melas jo. Melo padariniai irgi jo. 

Sunkiai atsistojo. Kaip ir žmona, nuėjo prie drabužių 
spintos ir pradėjo rengtis. 


Vairavo Robinas Peinas. Kaip pakvaišęs skuto Berbi- 
džo keliu į vakarus. Kalbėjo greit, smulkiai nupasakoda- 
mas dienos klajones po grafystę. Dėl plytų ir gegužės 
medžio, paaiškino Barbarai. Išgirdus apie tuos dalykus, 
jam toptelėjusi mintis, bet galimybių buvę tiek, kad no- 
rėjęs visas patikrinti prieš nuspresdamas, kur galėjo bū- 
ti laikoma Šarlotė Bouven. Šiaip ar taip, čia ūkininkų že- 
mės, nelabai suprantamai paaiškino savo mintį. Pagrin- 
dinė kultūra — kviečiai. 

— Kaip susiję kviečiai su Šarlote Bouven? - paklausė 
Barbara. - Per skrodimą nieko... 

Palauk, atsakė Robinas. Be abejo, tai buvo jo triumfo 
valanda. Norėjo iki valiai ja pasidžiaugti. 

Paaiškino, kad buvęs visur. Vakaruose nusibastęs net 
iki Frešfordo, pietuose - net iki Šaftsberio, bet kadangi 
daugmaž numanė, ko ieško, nes mergytė paminėjo ply- 
tas Ir gegužės medį - ir dar, žinoma, dėl kviečių, - tai nors 
aplakstė didžiulius plotus, pastatų ištyrinėjo ne tiek jau 
daug. Vis dėlto teko apšliaužioti ne vieną tuziną, todėl ir 
atrodo kaip koks nevala. 

— Kur mes važiuojam? - paklausė Barbara. Jie švilpė 
per tamsą neapšviestu keliu, tankūs medžiai augo prie 
pat krašto. 

— Netoli. - Daugiau jis nieko nesakė. 

Kai jie važiavo per kaimą plytinių namukų šiaudų sto- 
gais, ji papasakojo, kas atsitiko Londone, nenuslėpdama 
ne vienos Linlio praneštos smulkmenos. Baigusi viską 
dėstyti - nuo sutampančių pirštų atspaudų iki valkatos 
paieškų, pasakė, kad dingęs Leo Laksfordas. 

Robinas Peinas tvirtai suspaudė vairą. 

— Dar vienas? Šį kartą berniukas? Kas, po velnių, čia 
darosi? 

— Galbūt jis irgi Viltšyre, kaip Šarlotė. 

— Kada dingo? 

— Šiandien po keturių. - Pamatė, kaip jis rauko kaktą 
apgalvodamas jos mintį. - Ką? —- paklausė. 

— Pamaniau... - Robinas sumažino greitį, kai jie pasu- 
ko kairėn, į šiaurę siauresniu keliu, prie kurio buvo ro- 
dyklė „Didysis Bedvinas“. - Laikas nesutampa, bet jei 
jis... Pakartok, koks vaiko vardas? 

— Leo. 

— Jei Leo buvo pagrobtas apie keturias, pamaniau, kad 
jį irgi galėjo čia nukišti. Kur buvo paslėpta Šarlotė. Juk 
grobikas turbūt būtų jį pergabenęs į grafystę, kol aš dar 
neaptikau tos vietos? Ir aš pats būčiau jį ten radęs... — 
Jis parodė pro priekinį stiklą į tamsą. - Tiktai aš jo nera- 
dau. - Jis atsiduso. — Velnias. Gal čia ne ta vieta ir iš mū- 
sų vidurnakčio pasivažinėjimo išeis šnipštas. 

— Šiandien ne pirma išvyka man pasibaigtų šnipštu, — 
tarė Barbara. - Bet šį kartą nors kompanija padori, taigi 
važiuojam toliau. 

Kelias pamažu siaurėjo ir virto šunkeliu. Priekiniai ži- 
bintai apšvietė tik kelio juostą, gebenėmis apraizgytus 
medžius iš šonų ir kraštelį dirbamo lauko už medžių. Čia, 
kaip ir prie Elingtono, laukai buvo apsėti. Bet, priešingai 
Elingtonui, vietoj pašarinių žolių augo kviečiai. 

Kai jie privažiavo kitą kaimą, keliukas dar labiau su- 
siaurėjo. Pakraščiai tapo šlaitais, kur prie pat kelio pa- 
krikai stovėjo trobos. Jų vis daugėjo, kol pavieniai namai 
virto plytų ir šiaudinių stogų kaimu su tvenkiniu; ant jo 
krantų snūduriavo laukinės antys, o „Gulbės“ smuklė už- 
sidarinėjo nakčiai. Paskutiniai žiburiai joje užgeso, kai Ro- 
binas su Barbara prašvilpė pro šalį - į šiaurę. 

Robinas sulėtino „Eskortą“ gal už kokios pusmylės nuo 
šio kaimo. Kai jis pasuko į dešinę, keliukas buvo toks 
siauras ir taip apžėlęs, kad Barbara suprato: viena nebū- 
tų jo pastebėjusi nakties apgaubtame lauke. Iš vienos pu- 
sės atitvertas švytinčia vielos tvora, iš kitos - beržų svy- 
ruoklių vora, jis greitai kilo rytų pusėn. Keliukas buvo 
vienos duobės. O laukas už tvoros apaugęs piktžolėm. 

Jie privažiavo progymę tarp beržų, Robinas pasuko ten, 
1r jie nudardėjo per akmenis ir vėžes. Medžiai čia buvo 
stori, bet ilgi metai vėjuje padarė savo — jie šmėkšojo virš 
keliuko it jūreiviai, susilenkę per audrą. 

Keliukas baigėsi prie viela apraizgytų mietų tvoros. 
Dešinėje kampu it pasvirusi valtis karojo skersinių var- 
tai, prie jų Robinas ir nuvedė Barbarą, pirmiau pasirau- 
sęs bagažinėje ir ištraukęs žibintuvėlį, kurį padavė jai. 
Pats išsitraukė turistinį žibintą, užsimetė jį ant rankos 
1r pasakė: 

— Kelias ten. 

„Kelias ten“ ėjo pro senuosius vartus, kuriuos Robi- 
nas smarkiai pastūmė į sudžiūvusio purvo kauburį. Už 
vartų buvo diendaržis, jo vidury į dangų kilo milžiniška 
kūginė konstrukcija, tamsoje panaši į nusileidusį kosmi- 
nį laivą. Pastatas stovėjo aukščiausioje šios apylinkės vie- 
toje, iš trijų pusių jį supo pamažu su tamsa susiliejantys 
laukai, o iš ketvirtos - gal už penkiasdešimties jardų — 

neryškūs griūvančio trobesio kontūrai šalia kelio, kuriuo 
jie atvažiavo. 

Naktis buvo neapsakomai tyli. Dvelkė vėsa. Sunkus 
drėgnos žemės ir avių mėšlo kvapas tvyrojo virš jų lyg 
debesis, kuris tuoj prapliups lietumi. Barbara vyptelėjo 
ir pasigailėjo nepasiėmusi švarko apsiginti nuo šalčio. Su 
šios vietos dvoku teks taikstytis. 

Per vešlų žolių voratinklį jie nuplumpino prie stati- 
nio. Barbara eidama apšvietė jo išorę. Pamatė plytas. Jos 
kilo aukštyn į tamsą, o dengė jas balto metalo stogas, 
panašus į ledų kauburėlį. Nuo apvalaus stogo kraigo į vir- 
šų ir į apačią kampu styrojo aplūžusios liekanos keturių 
ilgų medinių karčių, kadaise per visą ilgį apkaltų lyg ir 
kokiomis langinėmis. Dabar kartyse vietoj langinių, ku- 
rias per daugelį metų iš korpuso išplėšė audros, beliko 
tik skylės nelygiais kraštais, bet pirminis pavidalas dar 
buvo atpažįstamas, ir Barbara, apšvietus: jas žibintuvė- 
liu, iškart suprato, kas tai. 

— Vėjo malūnas, - tarė ji. 

— Kviečiams malti. - Neuždegtu žibintu Robinas ap- 
vedė ne tik nuokalnes į pietus, rytus ir vakarus nuo tos 
vietos, kur jie stovėjo, bet ir neapšviestą trobą į šiaurę 
nuo jų, arti kelio. - Kadaise palei Bedvino upę stovėjo 
daug malūnų, kol vandenį nukreipė į kanalą. Po to prista- 
tyta tokių malūnų kaip šis. Jie buvo labai pelningi, bet 
paskui grūdus fabrikuose imta malti valcais. Dabar su- 
grius, jei niekas nepanorės jų išsaugoti. Šis tuščias jau 
gerą dešimtmetį. Namelis irgi. Tas prie kelio. 

— Tu Žinai šitą vietą? 

— Puikiai. - Jis nusijuokė. - Ir visas kitas vietas per 
dvidešimt mylių nuo namų, kur septyniolikmetis pa- 
dauža vesdavosi savo mergužėlę vasaros vakarą. Toks 

jau gyvenimas kaime, Barbara. Visi žino, kur eiti, Jei 
nori šiek tiek paišdykauti. Manau, mieste lygiai taip 
pat, tiesa? 

Ji tikrai negalėjo pasakyti. Nei laižymasis mėnesieno- 
je, nei graibymasis ūkanoje nebuvo jos įprasta veikla. 

— Aišku. Tikrai, - vis dėlto atsakė. 

Robinas plačia šypsena patvirtino, kad ką tik pasikeista 
žiniomis iš praeities ir draugystė dar labiau sutvirtėjo. 
Jei jis Žinotų tiesą apie mano nykų meilės gyvenimą, pa- 
manė Barbara, nuspręstų, jog aš - šimtmečio anomalija, 
17 nesidžiaugtų, kad mūsų meilių seilių istorija bendra, 
skiriasi tik pasimatymų vietos. Paauglė ji su niekuo ne- 
siglėbesčiavo, o tai, ką darė suaugusi, buvo taip seniai, 
kad jai net nepavyka prisiminti, su kuo išgyveno žavin- 
gąją akimirką. Su kažkokiu Maiklu? Martinu? Miku? Ne- 
prisiminė. Prisiminė tik marias pigaus vyno, cigarečių 
debesis, kurių pakaktų nedideliam miesteliui užteršti, 
kurtinamą muziką, lyg ir pagreitintą Džimį Hendriksą — 
kai pagalvoji, gal tai buvo įprastai grojantis Džimis Hen- 
driksas, - ir grindis, užimtas dar šešių porų, kurios vi- 
sos mėgavosi savo žavingomis akimirkomis. Ak, kas grą- 
žins dvidešimtmečių džiaugsmus... 

Ji nuėjo paskui Robiną po išklibusia galerija, kuri juo- 
se malūną iš lauko maždaug šešių metrų aukštyje. Jie 
praėjo pro dvi sudilusias, kerpėmis apaugusias girnapu- 
ses, gulinčias ant grindų, ir sustojo prie medinių durų 
arkos. Robinas jau norėjo atidaryti, bet Barbara jį sustab- 
de. Ji apšvietė žibintuvėliu duris, ištyrinėjo senas įsprū- 
das nuo viršaus ligi apačios ir nukreipė šviesą į užraktą 
pečių aukštyje. Jis buvo žalvarinis, naujas, nė kiek neap- 
rūdijęs. Pajuto, kaip susitraukė skrandis tai išvydus ir 
supratus, ką gali reikšti toks užraktas, palyginti su su- 

kiužusiu malūnu ir namuku, kuriame kadaise gyveno jo 
savininkai. 

— Aš irgi taip maniau, - atsiliepė Robinas į jos neby- 
lius apmąstymus. —- Kai pamačiau aplakstęs kone visus 
grafystės vandens malūnus, lentpjūves ir kitus vėjo ma- 
lūnus, turėjau staigiai nusišlapinti, nes bijojau, kad pri- 
varysiu į kelnes. Viduje dar kai kas yra. 

Barbara įkišo ranką į rankinę ir išėmė pirštines. 

— Ar tu?.. - paklausė. 

— Štai, - atsakė jis ir išsitraukė iš švarko kišenės su- 
glamžytas darbines pirštines. Kai jie jas užsimovė, Bar- 
bara parodė galva į duris, ir Robinas pastūmęs atidarė 
jas, nes užraktas nebuvo užspaustas. Jie įėjo. 

Grindys ir sienos buvo plytų. Jokių langų. Šalta kaip 
kape ir drėgna, trenkė pelėsiais, pelių išmatomis, senais 
vaisiais. 

Barbara krūptelėjo nuo šalčio. 

— Nori, duosiu švarką? —- pasiūlė Robinas. 

Ji atsisakė, ir jis, atsitūpęs ant grindų, uždegė atsi- 
neštą žibintą. Suko, kol žibintas nušvito ryškiausiai. Kai 
jo šviesa išsklaidė tamsą, žibintuvėlio nebereikėjo. Bar- 
bara išjungė jį ir padėjo ant medinių dėžių rietuvės šios 
mažos apskritos patalpos gale. Tos dėžės ir skleidė senų 
vaisių kvapą. Barbara išlaužė vieną skersinį. Viduje gu- 
lėjo daugybė kažkieno seniai paliktų suvytusių obuolių. 

Ore buvo juntamas dar kažkoks, silpnesnis kvapas, 
1r Barbara pamėgino nustatyti, iš kur jis sklinda, kai Ro- 
binas pasuko prie siaurų laiptų, vedančių į liuką lubose. 
Jis atsisėdo ant laiptelio ir valandėlę žiūrėjo į ją, paga- 
liau ištarė: 

— Išmatos. 

— Ką? 


526 E George 


— Tas kitas kvapas. Išmatos. 

— Iš kur jis sklinda? 

Jis kryptelėjo galva į priešingą pusę nuo dėžių. 

— Pamaniau, gal kas norėjo... - Gūžtelėjo pečiais ir at- 
sikrenkštė, turbūt nepatenkintas, kad pritrūko objekty- 
vumo. - Čia nėra išvietės, Barbara. Tik va tas. 

„Tas“ buvo geltonas plastmasinis kibiras. Jame Bar- 
bara išvydo išmatų krūvelę. Ji gulėjo skysčio klane, nuo 
kurio sklido gaižus šlapimo tvaikas. 

Barbara vienu iškvėpimu tarė: 

— Taip. Gerai. - Ir pradėjo apžiūrinėti grindis. 

Vidury, ant šiek tiek išsikišusios plytos, rado kraujo, o 
kai pakėlė galvą nuo lašelių ir pažvelgė į Robiną, suprato, 
kad pirmiau čia lankydamasis, jis irgi buvo radęs kraujo. 

— Kas dar? —- paklausė ji. 

— Dėžės, - tarė jis. — Pasižiūrėk. Dešinėje pusėje. Tre- 
čia nuo apačios. Gali prireikti daugiau šviesos. 

Ji pašvietė žibintuvėliu. Pamatė, ką jis buvo pastebė- 
jęs. Ant vienos dėžės krašto atplaišos buvo užsikabinęs 
trijų siūlų pluoštelis. Pasilenkė prie jo, arčiau prikišo ži- 
bintuvėlį. Nebuvo įsitikinusi, nes dėžės metė šešėlį, to- 
dėl išsitraukė iš rankinės nosinę ir pakišo po siūlais, kad 
geriau matytų. Jie buvo žali, purvinai žali kaip Šarlotės 
mokyklinė uniforma. 

Pajuto, kad padažnėjo pulsas, bet liepė sau per anksti 
nesidžiaugti. Po karvelidės Forde ir garažo Koute nesi- 
ruošė nieko skubotai spręsti. Vel Žvilgtelėjo į Robiną. 

— Garsajuostėje, - priminė, - ji minėjo gegužės medį. 

— Eik paskui mane. Pasiimk žibintuvėlį. 

Jis užkopė laiptais ir pastūmė liuką lubose. Kai Bar- 
bara priėjo, ištiesė ranką ir užtempė ją į antrąjį malūno 
aukštą. 


Priešo akivaizdoje 527 


Barbara apsidairė slopindama čiaudulį. Apsiašarojo nuo 
baisybės dulkių ir nusišluostė akis į megztinio rankovę. 
Kai Robinas pasakė: „Čia galėjau suknisti kai kuriuos įkal- 
čius“, ji pašvietė žibintuvėliu palei jo ranką ir pamatė pė- 
das: mažas ir didžiules, vaiko ir suaugusio. Jos kirtosi ir 
užtrynė vienos kitas. Dėl to nebebuvo įmanoma pasaky- 
ti, ar kambary būta vieno vaiko, ar dešimties, - arba ar 
vieno suaugusiojo, ar dešimties. 

— Aš taip įsijaučiau pamatęs siūlus ir kraują apačioje, 
kad iškart atkūriau čia. Pagalvojau apie grindis, kai jau 
buvo per vėlu. Atleisk. 

Barbara pastebėjo, kad grindų lentos tokios sutrešu- 
sios, jog nė ant vienos nelikę tinkamo atspaudo. Buvo 
matyti batų pėdsakai, bet padų rašto - ne. 

— Nesijaudink, - tarė ji. - Neatrodo, kad iš jų bus daug 
naudos. 

Ji nukreipė žibintuvėlio spindulį nuo grindų į apvalią 
sieną. Į kairę nuo liuko buvo vienintelis užkaltas langas; 
po juo gulėjo krūva senų įrankių, panašių Barbara kaip 
gyva nebuvo mačiusi. Seni galąstuvai, paaiškino Robinas. 
Naudojami girnoms, kurios aukštu žemiau. Štai kur buvo 
galandama. 

Greta įrankių voliojosi dulkėtos klumpės, du mediniai 
skriemuliai ir virvės ritinys. Virš jų plytų sieną buvo 1š- 
marginusios baltos kerpės, o drėgmė tiesiog persmelku- 
si orą. Lubų aukštyje šiek tiek virš jų galvų kabojo milži- 
niškas ratas su įrantomis. Tai buvo dalis malūno mecha- 
nizmo - didysis atraminis ratas, įtaisytas tarp dviejų su- 
derintų prietaisų. Pro skylę rate nuo grindų, ant kurių 
jie stovėjo, iki lubų ir turbūt iki pat malūno viršaus kilo 
stora geležinė kolona, grublėta nuo rūdžių. 

— Šarlotės gegužės medis, - tarė Barbara, pašvietusi 
žibintuvėliu išilgai stulpo. 

— Aš irgi taip pamaniau, - atsiliepė Robinas. - Tai va- 
dinamasis pagrindinis velenas. Štai. Pakelk akis. 

Jis paėmė jai už rankos ir nusivedęs pastatė tiesiai po 
didžiuoju atraminiu ratu. Apgniaužė jos delną ir nukrei- 
pė žibintuvėlio šviesą į rato dantį. Barbara pamatė, kad 
dantis išteptas kažkokia drebučių tirštumo medžiaga, pa- 
našia į sustingusį medų. 

— Tepalas, - paaiškino Robinas. Įsitikinęs, kad ji pa- 
matė, palenkė jos ranką ir nukreipė šviesą ten, kur pa- 
grindinis velenas buvo pritvirtintas prie grindų. Ta pačia 
medžiaga buvo ištepta ir sujungimo vieta. Kai Robinas 
atsitūpė prie jos ir parodė vieną plotelį, Barbara suprato, 
kodėl jis parkūrė namo jos ieškoti, kodėl nepaisė iškal- 
bingų motinos užuominų apie būsimąją nuotaką. Tai bu- 
vo svarbiau už būsimąją nuotaką. Sename pagrindinio ve- 
leno atramos ašies tepale buvo matyti pirštų atspaudai. 
Vaiko pirštų atspaudai. 

— Po perkūnais, - sušnibždėjo Barbara. 

Robinas atsistojo. Neramiai įsmeigė akis jai į veidą. 

— Manau, suradai tai, ko reikia, Robinai, - tarė ji. Ir 
pajuto, kad pirmą kartą per visą dieną šypsosi. — Po vel- 
nių viską, - tarė. - Manau, tu ėmei ir, velniai griebtų, su- 
radai, ko reikia, nenaudėli. 

Robinas nusišypsojo, regis, suglumintas pagyrimo. Vis 
dėlto nekantriai paklausė: 

— Suradau? Tu taip manai? 

— Esu įsitikinusi. - Ji paspaudė jam ranką ir nebesi- 
valdydama švilptelėjo iš susijaudinimo. - Še tau, Londo- 
ne, - džiūgavo ji. - Štai kaip reikia dirbti. - Robinas nu- 

sijuokė iš jos linksmumo, ji irgi ėmė juoktis ir iškėlė su- 
gniaužtą kumštį. Paskui surimtėjo ir vėl prisiminė esanti 
viršininkė. — Reikia čia atsiųsti nusikaltimo vietos tyri- 
mo grupę. Šiąnakt. 

— Tris kartus per dieną? Jie nemirs iš laimės, Barbara. 

— Po velnių juos. Užtat aš mirštu iš laimės. O tu? 

— Po velnių juos, - pritarė Robinas. 

Jie nulipo laiptais. Po jais Barbara pamatė sumurkš- 
lintą mėlyną antklodę. Apžiūrėjo ją. Ištraukė iš po laiptų, 
17 tuo metu kažkas barškėdamas nusirito grindimis. 

— Palauk, - tarė ji ir pasilenkė apžiūrėti daiktelio, gu- 
linčio lovyje su skiediniu tarp dviejų plytų. Tai buvo ma- 
žutis ežiukas rumbuota nugarėle, smailiu snukučiu. Vie- 
no šeštadalio jos delno dydžio, taigi kaip tik mažai vaiko 
rankelei. 

Barbara pakėlė jį 17 parodė Robinui. 

— Žiūrėsim, ar motina jį atpažins. 

Vėl paėmė antklodę. Pastebėjo, kad šiurkšti medžia- 
ga drėgna, patalpoj taip drėgna nebuvo. Ši mintis apie 
drėgmę, vandenį nuslopino jos džiaugsmą ir priminė, kaip 
mirė Šarlotė Bouven. Į vieną klausimą atsakymas dar ne- 
rastas. 

Ji atsisuko į Robiną. 

— Vanduo. 

— Koks vanduo? 

— Ją nuskandino. Čia kur nors arti yra vandens? 

— Netoli kanalas, ir upės... 

— Ji prigėrė vandentiekio vandeny, Robinai. Vonioje. 
Kriauklėje. Tualete. Mums reikia vandentiekio vandens. — 
Barbara prisiminė, ką jie jau matė. - O namelis? Tas prie 
kelio. Ar jis labai apgriuvęs? Ten yra vandens? 

— Manau, jį seniai atjungė. 

— Bet jame juk buvo vandentiekis, kai ten gyveno 
žmonės? 

— Prieš daug metų. - Jis nusimovė darbines pirštines 
ir susikišo į švarko kišenę. 

— Bet jį galima prijungti — nors trumpam, - jei kas nors 
surastų pagrindinę sklendę? 

— Turbūt galima. Bet tikriausiai tai būtų šulinio van- 
duo, nes kaimas labai toli. Ar jis skirtųsi nuo vandentie- 
kio vandens? 

Skirtųsi, žinoma, skirtųsi. Ir tas prakeiktas vanden- 
tiekio vanduo Šarlotės Bouven kūne vėl viską supai- 
niojo. 

— Tai čia nėra vandentiekio? 

— Malūne? - Jis papurtė galvą. 

— Velnias, - burbtelėjo Barbara. Ką iš tiesų padarė gro- 
bikas? — spėliojo ji. Jei Šarlotė Bouven buvo laikoma šia- 
me malūne, tai ji, aišku, čia buvo laikoma gyva. Išmatos, 
šlapimas, kraujas ir pirštų atspaudai - nebylūs liudyto- 
jai. Net jei šiuos jos buvimo įkalčius būtų galima kaip 
nors kitaip paaiškinti, net jei vaikas į šią vietą buvo at- 
vežtas negyvas, ar verta rizikuoti, jog kas nors pamatys 
tave nešant lavonėlį į malūną tik tam, kad jį čia kelias 
dienas palaikytum? Ne ne. Ji čia buvo gyva. Gal kelias 
dienas, gal tik kelias valandas. Bet buvo gyva. O jei taip, 
kažkur netoliese yra vandentiekio vandens, kuriame pri- 
girdyta mergytė. 

— Grįžk į miestelį, Robinai, - tarė Barbara. - Prie ba- 
ro, regis, buvo telefono būdelė? Paskambink nusikaltimo 
vietos tyrimo grupei. Pasakyk, kad pasiimtų žibintus, Ži- 
bintuvėlius, prietaisus. Aš lauksiu čia. 

Jis žvilgtelėjo į duris, už jų slypinčią tamsą. 

— Nesu sužavėtas sumanymu, - tarė. - Man nepatin- 
ka, kad lieki čia viena. Jei aplink slankioja žudikas... 

— Susidorosiu, - tarė ji. —- Važiuok. Skambink. 

— Važiuojam kartu. 

— Turiu saugoti nusikaltimo vietą. Durys buvo atda- 
ros. Bet kas gali ateiti ir... 

— Aš irgi taip manau. Čia nesaugu. O juk atėjai begin- 
klė? 

Jis žinojo, kad ji neturi ginklo. Detektyvai neturi gin- 
klų. Jis irgi neturi ginklo. 

— Viskas bus gerai, - tarė ji. - Tas, kas pagrobė Šar- 
lotę, dabar užsiėmęs Leo Laksfordu. Kadangi Leo čia 
nėra, man rodos, drąsiai galima manyti, kad Šarlotės žu- 
diko irgi čia nėra. Taigi važiuok skambinti ir iškart grįžk 
atgal. 

Jis susimąstė. Ji jau ketino stumtelėti jį prie durų, kai 
jis prabilo: 

— Tada gerai. Neužgesink žibinto. Duok man žibintu- 
vėlį. Jei išgirsi ką... 

— Griebsiu galąstuvą ir gerai trinktelėsiu. Ir neleisiu 
atsigauti, kol tu grįši. 
damas jai nugarą. 

— Gal ir ne vietoj pasakysiu, - tarė, - bet... 

— Ką? - Ji pastatė ausis. Užteko seržanto Stenlio. Ne- 
norėjo, kad prie jo prisidėtų ir Robinas Peinas. Bet kon- 
steblio žodžiai — ir tonas - ją nustebino. 

— Tik tiek, kad... Tu ne tokia kaip kitos moterys, tiesa? 

Ji jau kurį laiką žinojo esanti ne tokia kaip kitos mote- 
rys. Ir dar žinojo, kad tokia, kokia yra, nelabai žavi vy- 
rus. Todėl nužvelgė jį spėliodama, ką jis nori pasakyti, ir 
abejodama: nori, kad jis paaiškintų, ar ne. 

— Matai, man atrodo, tu labai šauni, tikrai. 

Ne tokia šauni kaip Selija, toptelėjo Barbarai. Bet nuo 
liežuvio nusprūdo: 

— Taip. Tu irgi. 

Jis stebėjo ją stovinčią kitame malūno gale. Ji nurijo 
staigų baimės gumulą. Nenorėjo galvoti, ko staiga išsi- 
gando. Nenorėjo galvoti, kodėl. 

— Važiuok skambinti, - tarė. - Jau vėlu, o darbo turim 
pilnas rankas. 

— Gerai, —- atsakė Robinas. Vis dėlto ilgokai stovinia- 
vo tarpduryje, tada apsisuko ir nuėjo prie mašinos. 

Į vidų skverbėsi šaltis. Robinui išėjus, jis sunkėsi tie- 
siog per sienas. Barbara apkabino save ir ėmė pliaukšėti 
rankomis per pečius. Pastebėjo, kad kvėpuoja nelygiai, 
1r išėjo į lauką įtraukti nakties oro. 

Užmiršk, įsakė sau. Laikykis tvirtai. Išspręsk šią by- 
lą, sumegzk visus galus ir kuo greičiau keliauk atgal į 
Londoną. Bet tuščiai nesvajok. 

Svarbiausia vanduo. Paprastas vanduo. Vandentiekio 
vanduo Šarlotės Bouven plaučiuose. Štai apie ką ji turi 
dabar galvoti ir galvos. 

Kur buvo nuskandinta mergaitė? Vonioje, prausimosi 
dubenyje, virtuvės kriauklėje, tualete? Bet kokioje 
kriauklėje? Kokiame tualete? Kokioje vonioje? Kur? Jei 
visi jų rasti įkalčiai susiję su Londonu, vandentiekio van- 
duo irgi susijęs su Londonu, jei ne geografiškai, tai as- 
meniškai. Tas, kas nuskandino Šarlotę vandentiekio van- 
deny, kažkaip susijęs su Londonu, kur ji buvo pagrobta. 
Pagrindiniai įtariamieji —- motina, ketinanti Viltšyre sta- 
tyti kalėjimą, ir Elisteras Harvis, kurio rinkiminė apy- 
garda čia. Bet Harvis veda į aklavietę, nieko iš to nebus. 
O motina... Kokia pabaisa organizuotų vienturčio vaiko 

pagrobimą ir nužudymą? Be to, anot Linlio, Ivė Bouven 
stovi ant bedugnės krašto ir neteks visko, kai Lakstor- 
das išspausdins straipsnį. O Laksfordas... 

Barbara greit įkvėpė staiga prisiminusi vienintelį fak- 
telį iš daugybės jai Linlio susakytų telefonu prieš keletą 
valandų. Išėjo iš malūno į diendaržį. Pasitraukė nuo švie- 
sos srauto, plūstančio pro duris. Žinoma, pamanė ji. De- 
nis Laksfordas. 

Tamsoje jai pavyko įžiūrėti tik nuokalnes į pietus nuo 
malūno, toliau vėl aukštyn kylančias kalvas ir virš jų pa- 
kibusią ryškiai išmargintą žvaigždžių mantiją. Vakaruose 
tamsa buvo prisagstyta padrikų netolimo kaimo žiburė- 
lių. Šiaurėje driekėsi piktžolėmis užžėlę laukai, kuriais 
jie važiavo į šią vietą. Bet kažkur netoli - ji Žinojo, tikėjo 
tuo ir įrodys, kai tik grįš Robinas, - yra Beiverstoko ber- 
niukų mokykla. 

Trūkstama grandis, kurios ji ieškojo. Gija, siejanti Lon- 
doną su Viltšyru. Nenutraukiamas ryšys tarp Denio Laks- 
fordo ir jo vaiko mirties. 

a kitą rytą pusryčiaudamas 
vienas, Linlis suvokė, kaip Helena buvo jaugusi į jo gy- 
venimą. Vakar pusryčių nevalgė ir taip išvengė ilgo vie- 
nišo terliojimosi su kiaušiniais ir skrebučiais. Bet kadangi 
nevalgė ir vakarienės, apie vidurnaktį pajuto, jog svaigs- 
ta galva. Būtų ko nors užkandęs, bet nenorėjo brazdintis 
virtuvėje. Nusprendė geriau eiti gulti, o alkį numalšinti 
rytą. Todėl paliko virtuvėje raštelį - „Pusryčiai. Vie- 
nam“, — ir Dentonas stropiai, kaip paprastai, pasirūpino 
Linlio maistu. 

Valgomajame ant bufeto buvo išdėliota pustuzinis du- 
benų. Stovėjo ąsotėliai su dviejų rūšių sultimis. Prie in- 
do 1r trečio ąsotėlio — su pienu - buvo išrikiuoti kukurū- 
zų, kviečių ir avižų dribsniai. Dentono koziris buvo visa- 
da vykdomi nurodymai. Jo silpnybė —- nemokėjimas su- 
vokti, kada liautis. Linlis niekaip negalėjo nuspręsti, ar 
jaunuolis - nevykęs aktorius ar dar labiau nevykęs sce- 
nografas. 

Suvalgęs porciją dribsnių - pasirinko kviečius, - jis ki- 
bo į kitus dubenis ir įsidėjo kiaušinių, keptų pomidorų, 
grybų 1r dešrelių. Tik atsisėdęs valgyti antrojo patiekalo, 
suvokė, kaip nejaukiai tylu visuose namuose. Bet nepai- 

sė uždaros erdvės baimės, kurią kėlė tyla. Įniko į „Ti- 
mes“. Skaitydamas vedamąjį — dvi skiltis ir septynias rai- 
des apie torių partijos veidmainystę ryšium su Esminių 
Angliškų Vertybių Puoselėjimu, kurią atspindi neseni Ry- 
tų Norfolko parlamentaro nuotykiai su išsinuomojamu vai- 
kinu iš Pedingtono, - suprato, kad perskaitė tą pačią kri- 
tišką pastraipą tris kartus ir visiškai nieko nesuprato. 

Pastūmė laikraštį į šalį. Ir taip bus ką skaityti, kai gaus 
šio ryto „The Source“ numerį. Pakėlė galvą ir dirstelėjo 
į tuščią Helenos kėdę, kurios stengėsi nematyti nuo tos 
valandėlės, kai įžengė į valgomąjį. 

Vakar vakare jis jai nepaskambino. Galėjo. Ta dingsti- 
mi, kad matėsi su Sent Džeimsu ir atsiprašė dėl pirma- 
dienį popiet sukelto skandalo. Tačiau pirmadienio vaka- 
re Helena darbavosi - atrinkinėjo visiškai nereikalingus 
Afrikos vargšams drabužius - taip įsikarščiavusi, jog jis 
beveik neabejojo, kad jei užkalbins ją dabar, tiksliai suži- 
nos, dėl ko tas įkarštis. Kadangi dabartinė nuotaika ją 
aiškiai apėmė po to, kai jis užsipuolė ją ir savo draugus, 
Linlis suprato, jog šiuo tarpu ją prašnekindamas, rizikuoja 
išgirsti dalykų, kurių nenorėtų girdėti. 

Vengė jos paprasčiausiai iš baimės ir tai žinojo. Bandė 
apsimesti, kad jo pasaulis laikosi tvirtai, vildamasis, jog 
apsimetinėjimas viską pataisys. Vakar nevalgyti pusry- 
čiai irgi buvo apsimetinėjimas. Geriau išlėkti iš namų gal- 
vojant tik apie bylą negu jausti, kaip sielą temdo baimės 
debesys, nes galbūt per savo asilišką užsispyrimą ir kvai- 
lumą bus netekęs ar bent nepataisomai sugadinęs bran- 
giausią dalyką pasaulyje. Dievas pasidarė gerą pramogą, 
pamanė Linlis, kai suteikė savo žmogiškiems kūriniams 
gebėjimą mylėti. Tepamilsta jie vienas kitą, o paskui te- 
gu varo vienas kitą iš proto, veikiausiai manė Jis. Kaip 

velniškai smagu stebėti sąmyšį, ži kai vyras sutin- 
ka patinkamą moterį. 

Jo gyvenime iš tiesų kilo suirutė, pripažino Linlis. 
Nuo tos akimirkos prieš aštuoniolika mėnesių, kai su- 
prato, kad myli Heleną, jautėsi kaip Kreino herojus, be- 
sivejantis horizontą. Kuo labiau veržėsi į tikslą, tuo grei- 
čiau šis tolo. 

Jis pakilo nuo valgomojo stalo ir suglamžė lininę ser- 
vetėlę kaip tik tą akimirką, kai įėjo Dentonas. 

— Tikėjaisi, kad pusryčių ateis Mikoberiai? — maloniai 
pasiteiravo Linlis. 

Užuominos vaikinas, kaip paprastai, nesuprato. Jei ji 
niekaip nebuvo susijusi su Veberio miuziklais Vest En- 
de, ir neegzistavo. 

— Atleiskite, nesupratau? - tarė Dentonas. 

— Nieko, - atsakė Linlis. 

— Ar šiandien vakarieniausite? 

Linlis kryptelėjo galva bufeto pusėn. 

— Pašildyk tuos. 

Dentonui viskas paaiškėjo. 

— Aš per daug prigaminau? Tiesiog nebuvau įsitiki- 
nęs, ar „vienam“ iš tiesų reiškė vienam. — Atsargiai dirs- 
telėjo į Helenos kėdę. - Matot, raštelį radau, bet pama- 
niau, kad ledi Helena vis dėlto gali... - Jis kažkaip suge- 
bėjo vienu metu nutaisyti nuoširdžią, apgailestaujamą ir 
susirūpinusią miną. - Žinot, tos moterys... 

— Žinau tikrai prasčiau negu tu, - atsakė Linlis. Paliko 
Dentoną nukraustyti stalo. Pats išvyko į Naująjį Skotland 
Jardą. 

Kai laviravo tarp važiuojančių į darbą tarnautojų, ap- 
sikrovusių lagaminais keliauninkų ir dviaukščių autobu- 
sų, kurie buvo užkimšeę visas gatves aplink Viktorijos sto- 

tį, paskambino Heivers. Atrodo, radom vietą, kurioje bu- 
vo laikoma Šarlotė Bouven, raportavo ji neva nerūpes- 
tingu balsu, vis dėlto nesugebėdama nuslėpti pasididžia- 
vimo savo sekme. Tai vėjo malūnas netoli Didžiojo Be- 
dvino, dar svarbiau, kad jis vos už mylios nuo Keneto ir 
Eivono kanalo. Ne, ne toje pačioje vietoje, kur buvo įmes- 
tas lavonas, bet žudikas, tam reikalui išsinuomojęs kate- 
rį, galėjo pakišti kūną po deniu, ramiausiai nupupsėti iki 
Elingtono, išmesti jį į nendryną ir nuplaukti savo keliu. 
Arba atvirkščiai, galėjo ją ten nuvežti, nes netoli, ir Ro- 
binas sako... 

— Robinas? - paklausė Linlis. Paspaudė stabdį, kad ne- 
užkliudytų skiauterėto vaikėzo su žiedu, pervertu per kai- 
rįjį spenelį, ir invalido vežimėlio, neįprastai apgaubto juo- 
du tinkleliu. 

— Robinas Peinas. Prisimenat? Konsteblis, su kuriuo 
dirbu? Aš apsistojau pas jo... 

— O taip. Teisingai. Robinas. - Jis buvo užmiršęs. Per 
daug užsiėmęs savais reikalais, kad prisimintų. Bet da- 
bar prisiminė. O išgirdęs, koks linksmas Heivers balsas, 
pajuto spėliojąs, kas dar vyksta Viltšyre, be nusikaltėlio 
paieškos. 

Ji toliau pasakojo malūne palikusi nusikaltimo vietos 
tyrimo grupe. Grįš ten, kai tik pavalgys. Dar nevalgė, 
nes labai vėlai grįžo namo, vakar naktį mažai miegojo ir 
mano nusipelniusi šiek tiek padrybsoti lovoje, taigi... 

— Heivers, - pasakė jai Linlis, - darbuokitės toliau. 
Jums puikiai sekasi. 

Apgailestavo, kad pats negali tuo pasigirti. 

Naujajame Skotland Jarde Dorotėja Hariman praeida- 
ma kilniaširdiškai pranešė, kad komisaro pavaduotojas 
Hiljeris tyko aukos, taigi inspektoriui Linliui geriau ne- 

sipainioti jam po kojų, kol to dėmesio nuo Bouven bylos 
neatitraukė koks nors kitas dalykas. 

— Jūs žinot, ką aš tiriu, Di? - susidomėjo Linlis. - Ma- 
niau, tai didžiausia paslaptis. 

— Jokių paslapčių moterų tualete nėra, - ramiai atsa- 
kė ji. 

Nuostabu, pamanė jis. 

Jo stalas lūžo nuo informacijos. Vidury aplankų, ata- 
skaitų, fakso ir telefono pranešimų gulėjo šio ryto „The 
Source“ numeris. Prie jo buvo prisegtas raštelis mikro- 
skopine Vinstono Nkatos rašysena. Linlis išsitraukė aki- 
nius 1r perskaitė: Pasi7u0šęs murktelet į šūdą? Jis nuėmė 
raštelį ir pažvelgė į pirmą laikraščio puslapį. Atrodo, De- 
nis Laksfordas paraidžiui laikėsi grobiko nurodymų ir pa- 
rašė straipsnį negailėdamas nei savęs, nei Ivės Bouven. 
Viską pagrindė datomis. Ir susiejo su Bouven dukters 
pagrobimu ir nužudymu. Rašė esąs atsakingas už Šarlo- 
tės mirtį, nes iki šiol nenorėjęs atskleisti tiesos, bet nė 
neužsiminė, kas dabar privertė jį parašyti: sūnaus pagro- 
bimas. Darė viską, ką gali, kad apsaugotų berniuką. Bent 
jau atrodė. 

Be abejo, žiniasklaida, ir taip susidomėjusi Ive Bou- 
ven, tiesiog padūks. Teisybė, dėmesio centre atsidurs ir 
Laksfordas, bet juo laikraščiai domėsis labai menkai, pa- 
lyginti su tuo, kas ištiks ją. Mintis, kas laukia Ivės Bou- 
ven ir kaip tiksliai ji tai išpranašavo, kėlė Linliui nerimą. 
Jis atidėjo laikraštį į šalį 17 pradėjo skaityti kitą medžia- 
gą, sukrautą ant stalo. 

Išnagrinėjo skrodimo ataskaitą, kurią Heivers faksu 
atsiuntė iš Viltšyro. Perskaitė, ką jau žinojo. Vaikas ne 
šiaip nuskendo. Iš pradžių buvo apsvaigintas, kad mirtų 
nesipriešindamas. Apsvaiginta benzodiazepino junginiu, 

kuris vadinamas diazepamu. Jo įprastinis pavadinimas — 
valiumas. Vaistas parduodamas pagal receptą, kartais var- 
tojamas kaip migdomasis, kartais kaip raminamasis. 
Abiem atvejais, kai į kraują patenka pakankamai didelis 
jo kiekis, netenkama sąmonės. 

Linlis įsidėmėjo vaisto aprašymą ataskaitoje ir padėjo 
faksą į šoną. Valiumas, pamanė jis ir ėmė raustis popie- 
riuose, ieškodamas eksperto ataskaitos, kurią užsakė va- 
kar Merilbouno landynėje. Rado prisegtą prie raštelio, 
prašančio paskambinti kažkokiam Figaro į SO7, moksli- 
nę laboratoriją anapus upės. Rinkdamas numerį, skaitė 
laboratorijos chemijos skyriaus ataskaitą. Jie padarė mė- 
lyno trupinėlio, kurį Linlis rado Jurgio gatvės landynės 
virtuvėje, analizę. Kaip jis ir įtarė, narkotikas. Išvada — 
diazepamas, benzodiazepino junginys, plačiai žinomas va- 
liumo vardu. Pataikiau, pamanė Linlis. 

Kitam laido gale moters balsas šiurkščiai atsiliepė: 

— Figaro. — O kai Linlis prisistatė, ji kalbėjo toliau: — 
Kieno slapta įtaka pasinaudojot, inspektoriau Linli? Mes 
užversti darbu šešiom savaitėm į priekį, o kai vakar į 
laboratoriją pristatė tas brangenybes iš „Poršė“, buvo 
liepta jas ištirti be eilės. Žmonės dirbo visą naktį. 

— Tuo domisi pats vidaus reikalų ministras, - atsa- 
kė Linlis. 

— Heptonas? - Ji kandžiai nusijuokė. - Geriau domė- 
tųsr augančiu nusikalstamumu. Vakar vakare chuliganai 
iš Nacionalinio fronto ko nenušlavė mano motinos namo. 
Spitlfildse. 

— Jei pamatysiu jį, pasakysiu, - tarė Linlis. Ir pridūrė 
tikėdamasis, kad ji pagaliau prabils apie reikalą: - Mane 
prašė jums paskambinti, panele... 

— Daktare, - pataisė ji. 

— Atsiprašau. Daktare Figaro. 

— Taip. Tuoj pažiūrėsiu. - Jis išgirdo, kaip šlepsi vie- 
nas ant kito metami žurnalai blizgančiais viršeliais, pas- 
kui - kaip šnara verčiami popieriai. - „Poršė“, — niurnė- 
jo ji. — Kur aš... Štai... Tik dar užmesiu... 

Linlis atsiduso, nusiėmė akinius ir pasitrynė akis. Jos 
jau pavargo, o diena tik prasideda. Dievas žino, kaip bus 
dar po penkiolikos valandų. 

Daktarė Figaro tebesiknaisiojo aname laido gale, kai 
tarpdury pasirodė Vinstonas Nkata. Jis kilstelėjo nykš- 
tį - aiškiai užsimindamas apie duomenis, surašytus oda 
įrištoje užrašų knygelėje, kurią atvertęs laikė ant del- 
no, - ir Linlis mostu parodė jam sėstis. 

— Taip. Mes radom plaukų atitikmenį, - pasakė jam į 
ausį Figaro. 

— Plaukų? - paklausė Linlis. 

— Iš „Poršė“, inspektoriau. Juk norėjot, kad ištirtume, 
tiesa? Na, tai ir ištyrėm, radom užpakaly keletą plaukų. 
Šviesių ir rudų. Rudieji atitinka plaukus iš Bouven namų. 

— Kokius plaukus iš Bouven namų? 

Nkata pakėlė ranką. 

— Vaiko. Aš nunešiau, - vien lūpom pasakė jis. 

— Kokius plaukus?.. - pasipiktino Figaro. — Kas ten va- 
dovauja tyrimui, po perkūnais? Mes dėl jūsų iki antros 
ryto arėm kaip juodi jaučiai, o dabar sakot... 

Linlis pertraukė ją 1r paaiškino, kodėl valandėlę buvo 
užmiršęs plaukus, vildamasis, kad ji nurims. Figaro, re- 
gis, apsiramino, ir jam to pakako. Padėjo ragelį ir tarė 
Nkatai: 

— Puikiai sumanei, Vinstonai. Ir ne pirmą kartą. 

— Stengiamės, - atsakė konsteblis. — Tai jie atitiko vai- 
ko plaukus? Tie iš Laksfordo automobilio? 

— Atitiko. 

— Darosi įdomu. Kaip manai, juos ten tyčia pakišo? Kaip 
1r akinius? į 

Įtikėtina. Bet Linlis nenorėjo galvoti taip, kaip vakar 
užsispyręs reikalavo Denis Laksfordas. 

— Kol kas nedarykim išgadų. - Jis galva parodė į užra- 
šų knygutę. - O tu ką turi? 

— Geriausias naujienas, kokios tik gali būti. 

— Kokias? 

— Skambino iš Beisvoterio. Ką tik. 

— Beisvoterio? — Niekaip nebūtų patikėjęs, kad tele- 
fono skambutis iš Beisvoterio gali būti geriausia dienos 
naujiena. —- Dėl ko? 

Nkata nusišypsojo. 

— Ar nenorėtum paplepėti su valkata? 


Sent Džeimsas klydo dėl valkatos: šis nebuvo persi- 
rengęs. Ir aprašymas, ir eskizas visiškai atitiko tikrovę. 
Vadinosi jis Džekas Berdas, o kai Linlis su Nkata susira- 
do jį, piktinosi, kam jį laiko policijos nuovadoje, artimiau- 
sioje Beisvoterio vargšų valgyklai, kur jis užsuko papus- 
ryčiauti. Jį atsekė nuo nakvynės namų Pedingtone; vos 
užmetęs akį į eskizą konsteblio rankose, registratorius 
kaipmat pažino, kas čia toks, nes troško kuo greičiau iš- 
grūsti iš čia gadinančius reikalą policininkus. 

— Betgi čia senis Džekas Berdas, tikrai, - tarė jis ir 
išklojo, ką žinąs apie Džeko dienotvarkę. Atrodo, jis arba 
knaisiojasi šiukšlių dėžėse, ieškodamas daiktelio, kurį ga- 
lėtų parduoti, arba vaikšto po labdaringas organizacijas, 
kad jį pamaitintų. 

Policijos nuovados kvotos kambary Džekas Berdas pir- 
miausia Linliui pareiškė: 

— Aš niekam nieko nepadariau. Tai koks reikalas? Kas 
tu toks, puošeiva? Duok cigaretę. 

Nkata nudžiovė iš budinčio seržanto tris cigaretes ir 
vieną padavė valkatai. Džekas godžiai užsirūkė prispau- 
dęs cigaretę prie burnos nušašusiu smilium ir nykščiu 
juodu nagu, lyg kas galėtų ją iš jo atimti. Iš po riebaluotų 
žilų gaurų įtariai nužvelgė pirma Linlį, paskui Nkatą. 

— Aš kovojau už karalienę ir tėvynę, - išpoškino jis. — 
Neabejoju, kad tokie kaip jūs negali tuo pasigirti. Ko iš 
manęs norit? 

— Mums pranešė, kad rausiesi šiukšlių dėžėse, - tarė 
Linlis. 

— Kas yra šiukšlių dėžėse, skirta išmesti. Galiu pasi- 
laikyti, ką randu. Rausiuosi po šiukšlių dėžes jau dvylika 
metų. Niekad nepadariau nieko blogo. Neimu nieko, tik 
tai, ką randu šiukšlių dėžėj. 

— Niekas tavęs nekaltina. Tu nepakliuvai į bėdą, Dže- 
kai. 

Džekas vėl perbėgo akimis policininkus. 

— Tai kas tada? Aš turiu darbo. Reikia apeiti savo 
rajoną. 

— Ar į tavo rajoną įeina Merilbounas? 

Nkata atsivertė užrašų knygelę. Džekas pastatė au- 
sis. Dūmijo kaip garvežys. 

— O kas, jei įeina? Įstatymas nedraudžia knistis šiukš- 
lių dėžėse, nesvarbu, kur jos. Parodykit įstatymą, kuria- 
me parašyta, kad negaliu raustis ten, kur noriu. 

— Kros Kizo aklagatvyje? — paklausė Linlis. - Ar ten 
1rgi iškratai šiukšlių dėžes? 

— Kur kur? Nežinau tokios vietos. 

Nkata ištiesino Džeko Berdo eskizo kopiją. Padėjo ją 
ant stalo prieš žmogelį. 

— Kros Kizo aklagatvyje, - tarė jis, - gyvena toks ra- 
šytojas, jis sako, kad tu ten buvai, Džekai. Sako, praėjusį 
trečiadienį ten kratei šiukšlių dėžes. Taip gerai tave įsi- 
dėmėjo, kad galėjo nupasakoti mūsų dailininkui. Panašus 
į tave, drauguži? Kaip manai? 

— Nežinau tos vietos. Tiesą sakau. Nežinau jokio Kros 
Kizo. Aš nieko nepadariau. Turit mane paleisti. 

Linlis pamatė, kad senis valkata sutrikęs. Nuo jo skli- 
do aitrus baimės kvapas. 

— Džekai, nesijaudink, — nuraminojis. - Mes domimės 
ne tavim. Praėjusį trečiadienį, netrukus po to, kai tu ten 
buvai, iš Kros Kizo aklagatvio pagrobta mergaitė. Mes 
norėtume... 

— Negrobiau aš jokios mergaitės! - Džekas sumaigė 
cigaretę į stalo viršų. Nuplėšė filtrą nuo antros ir užside- 
ge. Nurijo seilę, ir jo akys — baltymai buvo ne balti, o gel- 
toni — staiga pasruvo ašaromis. — Aš savo atsėdėjau, - ta- 
rė jis. - Penkerius metus. Nuo to laiko esu švarus. 

— Sėdėjai kalėjime? 

— Įsilaužimas. Penkeri metai Skrabse. Ir aš pasimo- 
kiau. Atgal nebegrįžau. Bet mano galva nekokia, greit vis- 
ką užmirštu, todėl nesu didelis darbininkas. Dabar kra- 
tau šiukšlių dėžes. Daugiau nieko nedarau. 

Linlis apgalvojo, ką jis pasakė, ir surado įtikinamą ar- 
gumentą. v 

— Konstebli, prašom papasakoti Džekui apie Kros Ki- 
zo aklagatvį, - paliepė Nkatai. 

Atrodo, kad ir Nkata suprato, koks reikalas. Jis pasiė- 
mė eskizą, įsikišo į švarko kišenę ir tarė: 

— Ta vieta užstatyta tokiomis buvusiomis arklidėmis. 
Kokie dešimt jardų nuo pagrindinės Merilbouno gatvės, 
į dešinę nuo Meilbouno skersgatvio netoli „Auksinio el- 
nio“ užkandinės, prekiaujančios žuvim su keptom bul- 
vėm. Netoliese yra gatvė - aklagatvis - ten pastatų, ku- 
riuose įsikūrusios kontoros, užpakalinė dalis supa barą. 
Baras sankryžoje, kur prasideda tos buvusios arklidės, ji 
vadinasi Princo Alberto. Kai kurie staliukai stovi ant ša- 
ligatvio. O šiukšlių dėžės... 

— Princo Alberto, sakai? — paklausė Džekas Berdas. — 
Sakai, Princo Alberto? Tą vietą žinau. 

— Tai buvai ten? — paklausė Linlis. - Praėjusį trečia- 
dienį? 

— Gali būti. 

Linlis vėl viską apgalvojo: ką čia pasakius, kad valkata 
prisimintų? 

— Žmogus, kuris mums nusakė, kaip atrodai, paminė- 
jo, kad tave 1š to rajono išvarė konsteblis, galbūt savano- 
ris. Dabar prisimeni? 

Prisiminė. Džekas nutaisė įžeistą miną. 

— Manęs niekas anksčiau nevarydavo, - pareiškė jis. — 
Nei iš ten. Nei iš kur kitur. Nė karto. 

— Tu ten nuolat užsuki? 

— Aišku. Ta vieta — mano rajono dalis. Aš netriukš- 
mauju. Neišdrabstau šiukšlių. Prie nieko nesikabinėju. 
Pasiimu krepšius, ir jeigu randu ką nors, ką galiu kur 
iškišti... 

Linlis įsiterpė. Jo nedomino valkatos kasdienės ma- 
chinacijos. Domino tik to trečiadienio įvykiai. Jis išsifrau- 
kė Šarlotės nuotrauką. | 

— Štai mergaitė, kurią pagrobė. Ar nematei jos praėju- 
sį trečiadienį, Džekai? 

Džekas šnairai dėbtelėjo į nuotrauką. Paėmė ją iš Lin- 
lio ir atitraukė toliau nuo akių. Apžiūrinėjo nuotrauką gerą 
valandėlę, visą laiką papsėdamas savo cigaretę be filtro. 

— Neprisimenu tokios, — tarė. Dabar, kai suprato, kad 
policija juo iš tiesų nesidomi, pasidarė šnekesnis. — Iš 
šiukšlių dėžių tenai ne kažin ką pešu. Kartais kokį niek- 
niekį. Sulenktą šakutę. Nulaužtą šaukštą. Seną įtrūkusią 
vazą. Statulėlę. Tokį šlamštą paprastai reikia paknebinė- 
ti, tik tada gali jį parduoti. Bet visada ten užsuku, nes 
mėgstu tvarką kaip paštininkas, niekam nekliūvu ir ne- 
atrodau, kad linkėčiau blogo. Anksčiau ten neturėjau jo- 
kių rūpesčių. 

— Tik tą vieną trečiadienį? 

— Tiktai. Teisingai. Lyg kas... - Džekas pasikrapštė no- 
sį, lyg 1eškotų tinkamo palyginimo. Nukrapštė nuo liežu- 
vio tabako trupinį, apžiūrėjo jį užsidėjęs ant nago ir vėl 
įsikišo į burną. - Lyg kas būtų norėjęs mane iš ten iš- 
grūsti, pone. Lyg kas būtų iškvietęs policiją manęs i1šva- 
ryti, kad nebūtų nė kvapo, kai dėsis kažkokie dalykai. 


Linlis su Nkata žiūrėjo, kaip konsteblis uždaro polici- 
jos automobilio dureles ir išgabena Džeką Berdą atgal į 
Beisvoterį valgyti pertrauktų pusryčių; valkata jiems pa- 
aiškino, kad „už ėdesį turiu suplauti indus, va kaip“. 

= Jis ne tas, kurio mums reikia, - tarė Nkata. - Dėl 
viso pikto neliepei paimti jo pirštų atspaudų? 

— Mums jų nereikia, — atsakė Linlis. - Jis sėdėjo kalė- 
jime. Jie kartotekoje. Jei jo atspaudai atitiktų tuos, ku- 
riuos paėmėm, mums jau būtų pranešę. 

Linlis galvojo apie tai, ką jiems senis pasakė. Tas, kas 
skambino į policiją, kad pašalintų jį iš Kros Kizo aklagat- 
vio prieš pagrobiant Šarlotę Bouven, turėjo stebėti tą ra- 
joną, slampinėti po tą rajoną arba gyventi tame rajone. 
Suvokė, kuris atvejis panašiausias į tiesą, ir prisiminė, 
ką vakar vakare Sent Džeimsas sakė apie Šarlotės pra- 
vardę 1r kas ją taip vadina. 

— Vinstonai, - tarė, - ar iš Belfasto nieko negirdėti? 
Olsterio policija dar neatsiliepė? 

— Dar ne. Manot, reikia jiems priminti? 

— Manau, - atsakė Links. - Bet primink iš automobi- 
lio. Reikės apsilankyti Merilboune. 


Beiverstoko berniukų mokykla netapo svarbiausia ty- 
rimo grandimi, kaip vylėsi Barbara. Teisybė, ji buvo ne 
per toliausiai. Bet jos teritorija, priešingai Barbaros spė- 
lionėms, nesiribojo su vėjo malūno žeme. Mokykla sto- 
vėjo tuoj pat už Vuton Kroso, didžiuliame plote, kuris ka- 
daise priklausė kviečių magnatui. 

Apie tai jai vakar vėlai naktį pakeliui į Vuton Krosą 
pranešė Robinas. Pasakė, kad jie pravažiuosią pro pat Bei- 
verstoko vartus, ir parodė, kai jie lėkė pro šalį, - milži- 
niškas suvirinamojo plieno konstrukcijas, kybančias tarp 
dviejų plytinių kolonų su sakalais ant viršaus. 

— Ką bendra su šiuo reikalu turi Beiverstokas? - pa- 
klausė jis. 

— Nežinau. - Ji atsiduso ir prisidegė cigaretę. - Man 
toptelėjo mintis... Vienas iš mūsų Londono įtariamųjų mo- 
kėsi Beiverstoke. Laksfordas. Laikraštininkas. 

— Na, tai jis baisiai didelis ponas, - tarė Robinas. - Į 
Beiverstoką patenki tik gavęs stipendiją už ypatingus ga- 
bumus arba būdamas mėlyno kraujo. 

Iš balso ji suprato, kokia jo nuomonė apie tokias vie- 
tas, juo labiau kad ir pati taip manė. 

— Tavo kraujas, reik manyt, ne mėlynas? - paklausė jo. 

— Aš ėjau į kaimo pradinę. Paskui baigiau bendrojo 1a- 
vinimo mokyklą Malbore. 

— Tavo genealoginiame medyje nėra baigusių Beivers- 
toką? | 

Jis dirstelėjo į ją. 4. 

— Mano medyje nieko nėra, Barbara, - paprastai atsa- 
kė. - Jei supranti, ką noriu pasakyti. 

Ji suprato. Gyvena Anglijoje visą gyvenimą, taigi ne- 
gali nesuprasti. Jos pačios giminaičiai visuomenei reiš- 
kia ne daugiau už dulkes, tik jų ne taip tiršta. Ir ji pa- 
sakė: 

— Mano šeima čia gyvena nuo Didžiosios laisvių char- 
tijos laikų, o gal dar nuo seniau, bet nepadarė nieko, kuo 
galėtum pasigirti. Aukščiau bambos neiššoksi, tuo labiau 
kad iki šio amžiaus pradžios visi buvo plikabambiai. 

Robinas nusijuokė ir vėl dirstelėjo į ją. Buvo sunku 
nepastebėti, kad jo žvilgsnis kupinas susižavėjimo. 

— Kalbi taip, lyg tau nesvarbu, kad esi niekas. 

— Mano galva, esi niekas tik tada, jei pats taip manai. 

„Vieversio lizdelyje“ jie išsiskyrė: Robinas nuėjo į sve- 
tainę, kur jo tebelaukė motina, nors jau buvo vėlu, Bar- 
bara užkopė laiptais ir krito į lovą. Bet dar išgirdo Kori- 
nos žodžius: „Robi, Selija šįvakar atėjo tik dėl...“ — ir Ro- 
biną, pertraukusį ją: „Apie Seliją nekalbėsim. Svajok apie 
Semą Korį ir nesuk man galvos“. Korina bandė virpančiu 

balsu prieštarauti: „Bet, vaikeli...“, tačiau Robinas atkir- 
to: „Juk taip vadini Semą, mama?“ 

Barbara užmigo mąstydama, kaip Robinas turėtų lai- 
minti Semo Korio sužadėtuves su motina, suteiksiančias 
jam laisvę. Ji galvojo apie tai ir kitą rytą, kai, paskambi- 
nusi Linliui, rado valgomajame visus tris - Semą Korį, 
Koriną ir Robiną. 

Korina ir Semas, sukišeę galvas, skaitė laikraštį. Kori- 
na dusulingu balsu kartojo: 

— Tik įsivaizduok, Semai. Dieve mano. Dieve mano. 

Semas laikė jos ranką, kasė nugarą, lyg padėtų jai kvė- 
puoti, ir nuolat niūriai purtė galvą, skaitydamas laikraš- 
tyje atskleistas paslaptis. Barbara pamatė, kad tai „The 
Source“. Semas su Korina skaitė straipsnį, kurį Denis 
Laksfordas parašė sūnui išgelbėti. 

Robinas dėjo ant padėklo pusryčių likučius. Kai nu- 
nešė padėklą į virtuvę, Barbara nusekė iš paskos. Ge- 
riau valgys prie kriauklės, negu paskubom nugurks pus- 
ryčius prie dviejų balandėlių, kurie veikiausiai mieliau 
liktų vieni. 

Robinas stovėjo šalia viryklės ir kaitino.keptuvę, vei- 
kiausiai ruošdamasis kepti jai kiaušinienę. Barbara pa- 
stebėjo, kad jo veidas uždaras ir nedraugingas, visiškai 
kitoks nei vakar vakare, kai juodu pasipasakojo paslap- 
tis. Kai jis prabilo, paaiškėjo, iš kur tokia permaina. 

— Taigi jis išspausdino straipsnį. Tasai Laksfordas Lon- 
done. Kaip manai, ar to užteks berniukui išlaisvinti? 

— Nežinau, - pripažino Barbara. 

Jis atpjovė sviesto ir pliumptelėjo į keptuvę. Barbara 
ketino valgyti tik dribsnių - pagal grafiką jau beveik dvi 
valandas vėlavo, nes pamigo, - bet buvo labai malonu 
stebėti, kaip Robinas taiso jai pusryčius, todėl apsigal- 

vojo ir nusprendė atsigriebti už sugaištą laiką, žiaumo- 
dama allegro. 

Robinas padidino ugnį ir žiūrėjo, kaip tirpsta sviestas. 

— Vis dar ieškom berniuko? - paklausė jis. - Ar lau- 
kiam ir žiūrim, kas bus toliau? 

— Aš noriu apžiūrėti tą vėjo malūną dienos šviesoje. 

— Reikia palydovo? Taip, tu dabar žinai, kur malūnas, 
bet aš visada galėčiau... - Užuot baigęs sakinį, jis moste- 
lėjo mentele kiaušiniams apversti. Barbara svarstė, kaip 
galėjo skambėti sakinys. Aš visada galėčiau parodyti? Aš 
visada galėčiau būti šalia? Aš visada galėčiau būti ten, jei 
tau manes prireiktų? Tačiau jai jo nereikia. Daugelį metų 
jai nieko nereikia ir ji puikiai verčiasi. Ir pasakė sau labai 
norinti, kad ir toliau taip būtų. Regis, jis tai įžvelgė jos 
veide, nes maloningai pasiūlė jai išeitį, kad ji ir toliau 
galėtų laikytis atokiai: 

— Arba galėčiau pradėti tikrinti katerių nuomos punk- 
tus. Jei mergaitę iš vėjo malūno ; Elingtoną jis gabeno 
kanalu, jam reikėjo valties. 

— Neblogai būtų, - tarė Barbara. 

— Aš tuo ir pasirūpinsiu. - Jis įmušė į keptuvę du kiau- 
šinius ir apibarstė juos druska su pipirais. Sumažino ugnį 
ir įdėjo į skrudintuvą dvi riekes duonos. Barbara pama- 
nė, kad jam, rodos, jokio įspūdžio nepadarė jos neišsa- 
kytas noras šiandien dirbti vienai, ir pajuto, kaip mažas, 
bet klastingas nusivylimo voriukas bando regzti ant jos 
tinklą. Nubraukė jį. Reikia dirbti. Vienas vaikas negy- 
vas, kitas dingęs. Šalia to jos fantazijos tokios niekin- 
gos. 

Paliko jį plaunantį indus. Jis paklausė, ar nepriminti 
kelio į vėjo malūną, bet ji neabejojo, kad ras ir be raštiš- 
kų nurodymų. Tačiau pakeliui iš smalsumo padarė lanks- 

tą ir įvažiavo pro Beiverstoko berniukų mokyklos var- 
tus. Važiuodama po didžiuliu bukų baldakimu, dengian- 
čiu kelią, suprato, kad Beiverstokas — turbūt pagrindinis 
Vuton Kroso pragyvenimo šaltinis. Mokykla buvo milži- 
niška, jai tvarkytis reikia ir milžiniško personalo. Ne tik 
rėjų, skalbėjų, ūkvedžių ir taip toliau. Apžvelgus: dailiai 
išdėstytus pastatus, žaidimų aikšteles, krūmynus ir so- 
dus, vėl instinktyviai pajuto, kad ši mokykla kažkaip su- 
sijusi su Šarlotės Bouven ir Leo Laksfordo pagrobimu. 
Negali būti atsitiktinumas, kad Beiverstokas —- mokykla, 
kurią baigė Denis Laksfordas, - taip patogiai arti tos vie- 
tos, kur buvo laikoma jo duktė. 

Ji nusprendė, kad nepakenks šiek tiek pašniukštinėti. 
Pastatė automobilį prie aukštastogio statinio iš lauko ak- 
menų, turbūt koplyčios. Nuo jos vingiavo žvyruotas ta- 
kelis, o kitoje jo pusėje maža dailiai nudažyta medinė ro- 
dyklė rodė kelią į direktoriaus kabinetą. Tiks, pamanė 
Barbara. 

Buvo aišku, kad vyksta pamokos, nes berniukų nie- 
kur nesimatė, išskyrus vienintelį juodai apsivilkusį jau- 
nuolį, kuris išėjo pro direktoriaus kabineto duris, kai Bar- 
bara ėjo į vidų. Jis sugniaužė po pažastim vadovėlius, man- 
dagiai atsiprašė, 17 nuskubėjo prie žemų durelių kitame 
kvadratinio kiemo gale, už kurių buvo girdėti balsai, be 
jokio entuziazmo skanduojantys daugybos iš devynių len- 
telę. 

Direktorius negali susitikti su seržante iš Londono, 
pasakė Barbarai jo sekretorė. Tiesą sakant, direktoriaus 
mokyklos teritorijoje nėra. Ir nebus beveik visą dieną, 
taigi jei seržantė iš Londono norėtų susitarti dėl susiti- 
kimo kada nors vėliau šią savaitę... Sekretorė pakėlė 

pieštuką virš direktoriaus darbo kalendoriaus ir laukė, 
ką atsakys Barbara. 

Barbara nelabai žinojo, ką atsakyti, nes visų pirma ne- 
labai žinojo, kurių galų atsitrenkė į Beiverstoką, jei ne 
miglotas, keliantis nerimą jausmas, kad mokykla kažkaip 
susijusi su šia byla. Pirmą kartą nuo atvykimo į Viltšyrą 
trumpą valandėlę pasigailėjo, kad greta nėra inspekto- 
riaus Linlio. Jam, rodos, niekad dėl nieko nekildavo mig- 
lotų, keliančių nerimą jausmų, - išskyrus Heleną Klaid, 
tarp kitko, jo jausmai dėl jos ir buvo tik migloti ir kelian- 
tys nerimą, - ir susidūrusi akis į akį su direktoriaus sek- 
retore, Barbara suprato, kad būtų buvę neblogai pasitar- 
ti su inspektorium, prieš įžengiant į šį kabinetą, kai ne- 
turi žalio supratimo, ko tau čia reikia. 

Pokalbį nusprendė pradėti taip: „Aš tiriu Šarlotės Bou- 
ven, mergaitės, kurios lavonas sekmadienį buvo rastas 
kanale, nužudymą“ ir su malonumu pastebėjo, kad sek- 
retorė iškart pastatė ausis. Ir pieštukas prie darbo ka- 
lendoriaus, ir sekretorė - prie drabužio prisegtoje kor- 
telėje nurodyta jos pavardė, Portli, labai jai netiko, nes 
buvo liesa kaip skeletas* ir ne jaunesnė kaip septynias- 
dešimties metų, - virto dėmesio įsikūnijimu. 

— Ši mergaitė - vieno iš jūsų buvusių mokinių duk- 
tė, — toliau kalbėjo Barbara. — Tokio Denio Laksfordo. 

— Denio? — Portli smarkiai pabrėžė pirmąjį skiemenį. 
Barbara suvokė, kad vardas jai kažką priminė. 

— Jis čia buvo prieš kokius trisdešimt metų, - priminė 
Barbara. 

— Trisdešimt metų? Nesąmonė, - atšovė Portli. - Jis 
čia buvo praėjusį mėnesį. 


* Portly - „apkūni“ (angl. ). 

Išgirdęs kažką kopiant į viršų, Sent Džeimsas pakėlė 
galvą nuo nusikaltimo vietos nuotraukų, kurias tyrinėjo, 
kad geriau prisimintų prieš liudydamas teisme. Išgirdo 
Helenos balsą. Ji kalbėjo Koteriui: 

— Kavos galėčiau išgerti. Tūkstantį kartų dėkui, kad 
pasiūlėt. Pramiegojau pusryčius, taigi jei pasisektų kaip 
nors ištempti iki pietų... 

Iš apačios atsklido Koterio balsas, sakantis, kad kavos 
Jj! gausianti tučtuojau. 

Helena įėjo į laboratoriją. Sent Džeimsas smalsiai dirs- 
telėjo į sieninį laikrodį. 

— Žinau, - tarė ji. - Tu manęs jau kadai lauki. Atleisk. 

— Blogai miegojai? 

— Visai nemiegojau. Užtat nenustačiau žadintuvo. Ma- 
niau, nereikės, nes vis tiek tik spoksau į lubas. - Ji nu- 
metė rankinę ant darbastalio ir iškart nusiavė batelius. 
Nutipeno prie jo. - Tiesą sakant, buvo nevisiškai taip. Iš 
pradžių nustačiau žadintuvą. Bet kai trečią valandą ryto 
sumetimais. Ką mes dabar tyrinėjam? 

— Penkordo bylą. 

— To bjauraus padaro, kuris užmušė savo senelę? 

— Tai tik įtarimas, Helena. Mes atstovaujame gynybai. 

— To vargšo visuomenės atstumto betėvio vaiko, ku- 
ris neteisingai apkaltintas, kad kaukštelėjęs plaktuku aš- 
tuoniasdešimtmetei senutei į kaukolę? 

— Penkordo byla, taip. - Sent Džeimsas vėl ėmė ap- 
žiūrinėti nuotraukas pro didinamąjį stiklą. - Kokiais psi- 
chologiniais sumetimais? — paklausė jis. 

— Hmm? - Helena pradėjo peržiūrinėti ataskaitų ir laiš- 
kų šūsnį, ruošdamasi sutvarkyti vienas ir atsakyti į ki- 
tus. - Išjungti žadintuvui? Maniau, taip atsikratysiu ne- 
rimo, jog būtinai turiu užmigti per tam tikrą laiką, jei no- 
riu tinkamai pailsėti, kol sučirkš žadintuvas. Kadangi ne- 
gali užmigti vien jau dėl to nerimo, pamaniau, jei atsi- 
kratysiu bent vieno nerimo šaltinio, galėsiu užmigti. Ži- 
noma, užmigau. Tik nepabudau. 

— Taigi metodo pranašumai abejotini. 

— Mielas Saimonai, jis neturi jokių pranašumų. Aš vis 
tiek neužmigau iki penkių. O tokiu atveju per daug rei- 
kalauti iš savo kūno, kad jis pabustų pusę aštuonių. 

Sent Džeimsas padėjo didinamąjį stiklą greta sėklos, 
rastos nusikaltimo vietoje, DNR analizės. Pono Penkor- 
do popieriai buvo prasti. 

— Kokie kiti šaltiniai? — paklausė jis. 

— Ką? — Helena pakėlė akis nuo laiškų. Sujudėjus ly- 
gūs plaukai nuslinko nuo pečių, ir Sent Džeimsas paste- 
bėjo, kad jos paakiai pabrinkę. 

— Išjungei žadintuvą, kad atsikratytum vieno nerimo 
šaltinio, - paaiškino jis. — O yra ir daugiau? 

— Et, įprastiniai, - pasakė ji gana nerūpestingai, bet 
jis ne veltui pažinojo ją daugiau kaip penkiolika metų. 

— Vakar vakare čia buvo Tomis, Helena, - tarė jis. 

— Nejaugi. — Ji tai ištarė ne kaip klausimą. Paėmė laiš- 
ką, parašytą ant pergamento. Perskaitė jį, tada pakėlė akis 
ir pranešė: - Simpoziumas Prahoje, Saimonai. Važiuosi? 
Jis įvyks tik gruodžio mėnesį, bet laiko nedaug, jei nori 
paruošti pranešimą. 

— Tomis atsiprašė, - varė Sent Džeimsas, lyg ji nebū- 
tų bandžiusi nukreipti jo dėmesio. - Manęs. Būtų norė- 

jes pasikalbėti ir su Debora, bet pamaniau, kad geriau 
pats jai perduosiu. 

— Beje, kur Debora? 

— Švento Botolfo bažnyčioje. Vėl fotografuoja. - Jis žiū- 
rėjo, kaip Helena eina prie kompiuterio, įjungia jį ir atsi- 
daro bylą. - Pagrobtas Laksfordo sūnus, Helena, - tarė 
jis. - Grobikas pateikė tą patį reikalavimą. Tai irgi užgriu- 
vo Tomį. Šią valandėlę jis ant ribos. Suprantu, tai ne pa- 
teisinimas... 

— Kaip tu gali visada — visada — taip lengvai jam atleis- 
ti? — griežtai paklausė Helena. - Negi po jokio Tomio po- 
elgio tau nekilo mintis, kad laikas padėti tašką tai drau- 
gystei? - Ji pasidėjo rankas ant kelių 1r kalbėjo veikiau 
kompiuterio ekranui negu jam. 

Sent Džeimsas apgalvojo jos klausimus. Jie iš tiesų 
buvo teisingi, prisiminus margą jo ir Linlio istoriją. Jų 
draugystės buhalterinėse knygose įrašyta pražūtinga au- 
toavarija i1r romanas su Sent Džeimso žmona. Bet jis se- 
niai susitaikė su savo vaidmeniu abiejose tose situacijo- 
se. Ir nors nebuvo malonu jas prisiminti, bet jis žinojo, 
kad nuolatinė graužatis dėl praeities dažniausiai nieko 
gero neduoda. Kas buvo, pražuvo. Viskas. 

— Jo darbas bjaurus, Helena, - tarė jis. —- Toks darbas 
palaužia sielą kur kas labiau, negu mes galime įsivaiz- 
duoti. Kai tiek daug laiko tyrinėji gyvenimo bjaurastį, galų 
gale tampi arba beširdis — tiriu viso labo dar vieną šlykš- 
čią ŽmMogžudystę, - arba piktas. Beširdiškumas geriau, 
nes gali dirbti toliau. Pykčiui negalima duoti valios. To- 
dėl slopini jį tol, kol pajėgi. Bet galų gale kas nors atsi- 
tinka ir pratrūksti. Sakai, ko nemanai. Darai, ko šiaip ne- 
darytum. 

Ji nuleido galvą. Nykščiu lygino sunertų rankų krum- 
plių odą. 

— Tas ir yra, - tarė ji. - Pyktis. Jo pyktis. Visada glūdi 
jame po plona luobele. Viskas, ką jis daro, pritvinkę pyk- 
čio. Jau daug metų. 

— Pyktis kyla iš jo darbo. Jis neturi nieko bendro su 
tavim. 

— Aš Žinau. Tik nežinau, ar įstengsiu gyventi su juo. 
Jis niekur nedings, tas Tomio pyktis - tarsi nelauktas sve- 
čias, kai vakarienei nieko neturi. 

— Ar tu jį myli, Helena? 

Jos juokas buvo trumpas ir nelaimingas. 

— Mylėti jį ir nugyventi su juo gyvenimą yra visiškai 
skirtingi dalykai. Dėl vieno esu tikra, dėl kito ne. Ir kai 
tik nuslopinu abejones, kas nors atsitinka ir jos vėl su- 
kyla. 

— Santuoka netinka žmonėms, kurie nori ramybės, — 
tarė Sent Džeimsas. 

— Ne? - paklausė ji. - Ar ne taip buvo? Tau? 

— Man? Nieko panašaus. Man tai užsitęsusio mūšio 
laukas. 

— Kaip gali tai pakelti? 

— Neapkenčiu nuobodulio. 

Helena alsiai nusijuokė. Ant laiptų pasigirdo sunkūs 
Koterio žingsniai. Po valandėlės jis pasirodė tarpdury su 
padėklu rankose. 

— Kava patiekta, - pranešė jis. - Aš atnešiau ir sau- 
sainių, ledi Helena. Atrodo, jums būtų ne pro šalį šitie su 
šokoladu. 

— Gal ir ne pro šalį, - tarė Helena. Paliko kompiuterį 
1r pasitiko Koterį prie darbastalio arčiausiai durų. Jis padė- 

Jo padėklą ant stalo, nustumdamas nuotrauką, ir ta nu- 
pleveno ant grindų. 

Helena pasilenkė pakelti. Apvertė gerąja puse į viršų, 
kol Koteris pilstė kavą. Atsiduso ir tarė: 

— O Dieve. Niekur negali pabėgti. - Iš balso atrodė vi- 
siškai sutriuškinta. 

Sent Džeimsas pamatė, ką ji laiko. Tai buvo nusken- 
dusios Šarlotės Bouven lavono nuotrauka, kurią jis va- 
kar vakare atėmė iš Deboros, ta pati nuotrauka, kurią 
Linlis prieš dvi dienas virtuvėje sviedė it dvikovos pirš- 
tinę. Vakar vakare reikėjo ją išmesti, suprato Sent Džeim- 
sas. Prakeikta nuotrauka jau ir taip pridarė žalos. 

— Duok man ją, Helena, - tarė jis. 

Ji tebelaikė. 

— Galbūt jis buvo teisus, - tarė ji. —- Galbūt mes iš tik- 
rųjų atsakingi. O, ne taip, kaip jis supranta. Platesne pras- 
me. Mat mes manėm, kad galim ką nors pakeisti, nors 1š 
tiesų niekas nieko negali pakeisti, niekur. 

— Tu tuo tiki ne daugiau už mane, - pareiškė jai Sent 
Džeimsas. - Duok nuotrauką. 

Koteris paėmė puodelį kavos. Jis išlupo nuotrauką He- 
lenai iš pirštų ir padavė Sent Džeimsui. Sent Džeimsas 
apvertė ją ir padėjo prie nuotraukų, kurias tyrinėjo anks- 
čiau. Paėmė kavą ir nieko nebesakė, kol Koteris išėjo. 

— Helena, man regis, vieną kartą turėtum apsispręsti 
dėl Tomio, - tarė jis. - Ir dar manau, negalima naudotis 
Šarlote Bouven kaip dingstimi išvengti to, ko bijai. 

— Aš nebijau. 

— Mes visi bijom. Bet bandydami: išvengti baimės, kad 
galime padaryti klaidą... - Jis nutilo, nes mintys išseko. 
Kalbėdamas dėjo puodelį kavos ant darbastalio, ir jo 

žvilgsnis užkliuvo už nuotraukos, kurią ką tik buvo ten 
numetęs. 

— Kas yra? - sunerimo Helena. - Saimonai, kas atsiti- 
ko? — paklausė, kai jis pradėjo apgraibom ieškoti didina- 
mojo stiklo. 

Dieve mano, suvokė jis, juk visą laiką žinojo. Nuotrau- 
ka voliojosi jo namuose daugiau kaip dvidešimt keturias 
valandas, taigi daugiau kaip dvidešimt keturias valandas 
jis galėjo Žinoti tiesą. Suvokė tai greit ir su vis didėjan- 
čiu siaubu. Bet kartu suvokė, kad neatpažino tiesos, nes 
galvojo tik apie Tomio įžeidinėjimus. Jei mažiau būtų su- 
kęs galvą, kaip susitvardyti, gal pats būtų pratrūkęs, iš- 
liejęs pyktį ir vėl pasidaręs toks kaip visada. Ir tada būtų 
sužinojęs. Būtų pamatęs. Tikrai, nes įprastomis aplinky- 
bėmis būtų pastebėjęs tai, kas dabar badė akis. 

Prikišo didinamąjį stiklą. Ištyrinėjo vaizdą. Ištyrinėjo 
formą. Vėl pasakė sau, kad kitomis aplinkybėmis būtų 
atpažinęs - galvą guldė dėl to, tikėjo, žinojo visiškai tik- 
rai — tai, ką turėjo iš pat pradžių pamatyti. 

7 viskas buvo aptarta iki 


smulkmenų, Barbara Heivers, važiuodama atgal į Berbi- 
džo kelią, nusprendė, kad pasikliauti akimirkos įkvėpi- 
mu buvo... dieviškas įkvėpimas. Geriant arbatą iš virdu- 
lio, kuris nebūtų padaręs gėdos Irinos Prozorovos dvide- 
šimtajam gimtadieniui, Portli visiškai atsirišo liežuvis, ir 
po gudrių Barbaros klausimų galų gale buvo prieita ir prie 
Denio Laksfordo. 

Kadangi Portli dirbo Beiverstoko mokykloje nuo žmo- 
nijos pradžios — bent jau taip atrodė iš mokinių, kuriuos 
ji prisiminė, skaičiaus, — Barbara turėjo išklausyti baisy- 
bę mėgstamiausių sekretorės istorijų. Kai kurios buvo 
bendro pobūdžio: nuo keturiasdešimties metų senumo 
išdaigos su džiovintom garstyčiom ir tualetiniu popie- 
rium, iškrėstos Globėjų tarybai per Oratorystės dieną, 
iki direktoriaus išmurkdymo naujajame plaukymo basei- 
ne ceremonijos praėjusį rudens semestrą. Kai kurios bu- 
vo susijusios su individualiais asmenimis: nuo Dikio Vin- 
tersbio — dabar jam penkiasdešimt, garsus Londono ban- 
kininkas, - kuriam buvo uždrausta išeiti iš mokyklos te- 
ritorijos dėl nepadoraus kabinėjimosi prie persigandusio 
trečiaklasio, iki Čarlio O'Donelio - dabar jam keturias- 


Priešo akivaizdoje 550 


dešimt dveji, garsus advokatas, Globėjų tarybos narys, — 
kurį mokyklos fermoje nučiupo auklėtojas dar nepado- 
riau besikabinėjant prie avių. Barbara greit suvokė, kad 
Portli atsiminimai apie atskirus auklėtinius daugmaž vi- 
si nešvankūs. Ji galėjo papasakoti, kuris berniukas gavo 
pylos už pavienį ar grupinį masturbavimąsi, pederastiją, 
lytinius santykius su gyvuliais, oralinį seksą ir lytinį ak- 
tą (nutrauktą ir nenutrauktą), ir pasakojo gardžiuodama- 
si. Kiek miglotai šnekėdavo tik tais atvejais, kai aptaria- 
masis berniukas, matyt, nesigyrė savo žygdarbiais. 

Taip buvo ir su Deniu Laksfordu, nors Portli geras pen- 
kias minutes pasakojo apie šešiolika jo bendraklasių, ku- 
riems buvo visą semestrą uždrausta išeiti iš mokyklos 
teritorijos, mat paaiškėjo, kad jie nuolat dulkina vieną 
kaimo mergaitę - po du svarus už kartą. Ne šiaip koks 
seilėjimasis, pareiškė Portli, bet seksas kaip reikiant, vis- 
kas vyko senojoje ledainėje, mergaitė galų gale pastojo, 
ir jei seržantė norėtų pasižiūrėti, kur vyko tas istorinis 
dulkinimasis... 

Barbara grąžino ją prie pasirinktos temos: 

— O ponas Lakstfordas? Tiesą sakant, mane labiau do- 
mina jo paskutinis apsilankymas, nors ši medžiaga irgi 
labai įdomi ir jei turėčiau daugiau laiko... Žinot, kaip yra. 
Pirmiausia pareiga. 

Portli, regis, nusivylė, kad jos pasakojimai apie gašlių 
paauglių šėliojimus nesuteikė malonumo. Bet ji pasakė, 
kad „pareiga“, jos šūkis — kai tas šūkis nėra „nešvanku- 
mas“, — ir sučiaupė lūpas, mintyse atkurdama neseną De- 
nio Laksfordo apsilankymą Beiverstoke. 

Pagaliau pranešė, kad jis atvažiavo dėl sūnaus. Atėjo 
susitikti su direktorium, kad nuo rudens semestro įtrauk- 
tų sūnų į sąrašus. Berniukas vienturtis - gana užsispy- 

ręs vienturtis, jei Portli neklysta, - ir ponas Laksfordas 
manė, kad Beiverstoko gyvenimo vargai ir džiaugsmai 
jam išeis į naudą. Taigi jis susitiko su direktorium, o po 
susitikimo abu vyrai apėjo mokyklą, kad ponas Laksfor- 
das galėtų pasižiūrėti, kaip ji pasikeitė nuo to laiko, kai 
jis čia mokėsi. 

— Apėjo? — Barbara juto, kad jai panižo pirštų galiukai. 
Iššniukštinėti teritoriją tariamai apžiūrinėjant mokyklą, 
kur ketini atiduoti savo sūnų - geriausias būdas prisiminti 
apylinkėms. — Kaip apėjo? 

Buvo klasėse, miegamuosiuose, valgykloje, sporto sa- 
lėje... Apžiūrėjo viską, jei Portli gerai prisimena. 

O teritoriją apžiūrėjo? — norėjo sužinoti Barbara. Žai- 
dimų aikštes, mokyklos fermą ir žemes už jos? 

Portli manė, kad apžiūrėjo. Bet nebuvo įsitikinusi ir 
kad prisimintų, nusivedė Barbarą į direktoriaus kabine- 
tą, kur ant sienos kabojo meniškai nubraižytas Beivers- 
toko berniukų mokyklos žemėlapis. Jį supo dešimtys įvai- 
rių laikotarpių beiverstokiečių nuotraukų, ir kol Portli ty- 
rinėjo žemėlapį — vaizdinę priemonę atminčiai pagerinti, 
Barbara tyrinėjo nuotraukas. Jos vaizdavo beiverstokie- 
čius įvairiausiose situacijose: klasėse, koplyčioje, išne- 
šiojančius maistą valgykloje, Žygiuojančius su juodomis 
mokyklos mantijomis, sakančius kalbas, plaukiojančius, 
besiirstančius baidarėmis, važinėjančius dviračiais, ko- 
piančius į kalnus, buriuojančius, žaidžiančius sportinius 
žaidimus. Barbara nužvelgė jas svarstydama, kiek pini- 
gėlių turi pakloti šeima, kad įtaisytų ponaitį į tokią vietą 
kaip Beiverstokas, ir jos dėmesį patraukė nedidelė tu- 
ristų grupė su kelionmaišiais ant pečių ir kelioninėm laz- 
dom rankose. Turistai nelabai domino Barbarą, bet ją su- 
domino vieta, kurioje jie pozavo. Stovėjo susibūrę prie- 

šais vėjo malūną. Ir Barbara galėjo kirsti lažybų, kad tai 
tas pats malūnas, kuriame dar praėjusią savaitę buvo lai- 
koma nelaisvėje Šarlotė Bouven. 

— Šis malūnas Beiverstoko žemėje? - paklausė ir pa- 
rodė į nuotrauką. 

Dieve, ne, atsakė Portli. Tai senas malūnas netoli 
Didžiojo Bedvino. Archeologų draugija ten kasmet ke- 
liauja. 

Išgirdusi žodžius „archeologų draugija“, Barbara sku- 
biai pervertė užrašų knygutės lapus, ieškodama savo ke- 
verzonių, pasižymėtų kalbantis telefonu su inspektorium 
Linliu. Surado jas, perskaitė ir puslapio apačioje rado rei- 
kiamą informaciją: Denio Laksfordo mokyklines dienas, 
smulkiai ir kruopščiai aprašytas Vinstono Nkatos. Kaip 
1r įtarė, „The Source“ redaktorius buvo archeologų drau- 
gijos narys. 

Barbara mikliai atsisveikino ir nėrė prie automobilio. 
Reikalai gerėja. 

Ji prisiminė kelią prie malūno ir nuvažiavo ten niekur 
nebeužsukusi. Keliukas į malūną buvo pažymėtas nusi- 
kaltimo vietos juostele, ir ji sustabdė mašiną prie jos ta- 
ko pakrašty, tankiai užžėlusiame vystančiomis violetinė- 
mis ir baltomis lauko gėlėmis. Šmurkštelėjo po geltoną- 
ja juostele ir nuėjo prie malūno. Pastebėjo, kad beržai, 
apaugę kelią bei taką, kuriuo ji ėjo, iš dalies slepia malū- 
ną. Jei 1r nebūtų slėpę, arti niekas negyvena. Tiesiog 1de- 
ali vieta grobikui su vaiku ar žudikui, išnešančiam to pa- 
ties vaiko lavoną. 

Praėjusią naktį malūną užantspaudavo, bet Barbara ne- 
ketino eiti į vidų. Buvo ten visą laiką, kol nusikaltimo 
vietos tyrimo grupė rinko, žymėjo ir dėjo į maišelius įkal- 
čius; dirbo jie taip kruopščiai, kad dėl jų išmanymo abe- 

jonių nekilo. Tačiau buvo tamsu ir jai nepavyko pamatyti 
malūno gamtovaizdžio fone, todėl dabar Barbara grįžo jo 
apžiūrėti. 

Stumtelėjusi atkėlė senuosius vartelius ir išniro iš po 
beržų. Diendaržyje suprato, kodėl malūnas pastatytas to- 
kioje vietoje. Praėjusi naktis buvo rami, bet šiandien pū- 
tė gaivus vėjelis. Girdėjosi senojo malūno karčių girgž- 
desys. Jei pastatas vis dar veiktų, sparnai suktųsi, 0 gir- 
nos maltų kviečius. 

Dienos šviesoje aiškiai buvo matyti aplinkiniai lau- 
kai. Jie leidosi žemyn nuo malūno, apsėti pašarinėm žo- 
lėm, kukurūzais ir javais. Be sugriuvusios malūnininko 
trobelės, arčiau kaip už pusės mylios nebuvo jokio gy- 
venamo būsto. O artimiausi gyvi padarai buvo avys, jos 
ganėsi prie pat malūno į rytus nuo vielų tvoros. Tolu- 
moje lauko pakraščiu burzgė ūkininko traktorius, o per 
žalias kažkokių augalų viršūnes kreivodamas slydo dul- 
kintuvas. Bet jei ir yra liudytojas, matęs, kas atsitiko 
ten, kur stovi Barbara - vėjo malūne, - tai tas liudyto- 
jas bliauna tarp avių. 

Barbara nuėjo prie aptvaro. Jos šlemštė nekreipdamos 
1 ją dėmesio. 

— Greičiau, draugužės, - tarė ji. — Na, klokit. Jūs jį ma- 
tet, teisybė? — Bet avys toliau žlebeno. 

Viena avis atsiskyrė nuo kitų ir pasuko prie Barbaros. 
Jai net dingtelėjo absurdiška mintis, kad gyvulys iš tiesų 
atkreipė dėmesį į jos žodžius ir artinasi pabendrauti, kol 
pamatė, kad ji eina ne prie jos, o prie žemo lovio netoli 
tvoros, Ir iš jo ėmė gerti vandenį. 

Vanduo? Ji priėjo patikrinti. Tolimajame lovio gale, po 
plytine iš trijų pusių uždara pastogėle iš žemės kilo čiau- 
pas. Buvo nudrengtas, bet kai Barbara užsimovė pirštinę 

i1r pamėgino Jį pasukti, pasipriešinimo nepajuto — čiaupas 
nebuvo surūdijęs. Pasipylė švarus gėlas vanduo. 

Tačiau ji prisiminė Robino žodžius. Iki artimiausio kai- 
mo labai toli, veikiausiai čia šulinio vanduo. Reikia įsiti- 
kinti. 

Nuvažiavo atgal į miestelį. „Gulbė“ buvo atidaryta 
pietų meto klientams, ir Barbara sustabdė „Mini“ greta 
apskretusio traktoriaus 1r milžiniško senovinio ,Ham- 
berio“. Įžengusią vidun, ją pasitiko trumpa tyla, kaip pa- 
prastai pasitinka nepažįstamą Žmogų, įėjusį į provinci- 
jos užeigą. Bet kai linktelėjo vietiniams ir stabtelėjusi 
paglostė Šetlando aviganiui galvą, visi vėl sušneko. Ji 
priėjo prie baro. 

Užsisakė limonado, pakelį sūdytų bulvių traškučių su 
actu ir riekę tos dienos firminio patiekalo: porų ir broko- 
lių pyrago. O kai šeimininkas padavė jai valgį, kartu su 
trim svarais ir septyniasdešimt penkiais centais ji atkišo 
policininko pažymėjimą. 

Ar jis žino, paklausė smuklininką, kad Keneto ir Ei- 
vono kanale neseniai rastas vaiko lavonas? 

Matyt, vietinės kūmutės pasirūpino, kad įžanginių pa- 
stabų nereikėtų. 

— Štai iš kur tas sąmyšis ant kalvos vakar vakare, — 
atsakė užeigos savininkas. 

Jis prisipažino, kad pats nematė, bet senasis Džor- 
džas Tomlis - jam priklauso ūkis į pietus nuo vėjo ma- 
lūno - užmigo tik gerokai po vidurnakčio, nes jį kama- 
vo išijas. Džordžas pamatė šviesas ir numojęs ranka į 
išiją, nudrožė pasidairyti. Suprato, kad ten kažką daro 
policija, bet nusprendė, jog jaunimas vėl prikrėtęs ko- 
kių šunybių. 

Tai išgirdusi Barbara suprato, kad nėra reikalo klai- 

dinti, apgaudinėti ar išsisukinėti. Paaiškino smuklinin- 
kui, jog malūne buvo laikoma mergytė, paskui ją prigir- 
dė. Prigirdė vandentiekio vandenyje. Netoli malūno yra 
čiaupas. Ji norėtų sužinoti, ar iš jo teka šulinio vanduo. 

Žmogus pareiškė neturįs jokio supratimo, iš kur ati- 
teka malūnan vanduo, bet senis Džordžas Tomlis - tas 
pats senis Džordžas Tomlis - žino beveik viską apie ap- 
linkines žemes, 0 jei seržantė norėtų su juo pasišnekėti, 
senis Džordžas sėdi prie smigių lentos. 

Barbara tuojau nusinešė pyragą, traškučius 1r limona- 
dą pas Džordžą. Šis dešinės rankos krumpliais maigė 
skaudamą sėdmenį, o kairiąja negrabiai vartaliojo „Play- 
boy“. Prieš jį gulėjo pietų likučiai. Džordžas irgi buvo 
užsisakęs firminį patiekalą. 

Vanduo? - pasitikslino jis. Kieno vanduo? 

Barbara paaiškino. Džordžas klausėsi. Pirštai maigė 
klubą, o žvilgsnis nuo žurnalo nukrypo į Barbarą tarsi 
lygindamas, aišku, ne jos naudai. 

Bet informaciją jis suteikė noriai. Šiose apylinkėse nie- 
„kieno žemėje nėra šulinio, pasakė senis, kai ji baigė aiš- 
kinti. Tenai vanduo iš to paties vamzdžio, pumpuojamas 
iš miestelio ir laikomas cisternoje, kuri užkasta lauke prie 
malūno. Tas laukas - aukščiausia vieta apylinkėje, paaiš- 
kino jis, todėl vanduo nuteka savaime. 

— Bet tai vandentiekio vanduo? — mygo Barbara. 

O koks gi daugiau, atsakė jis. 

Puiku, pamanė Barbara. Galvosūkis pamažu sprendžia- 
mas. Kaimynystėje neseniai lankėsi Laksfordas. Jaunys- 
tėje Laksfordas užsukdavo į malūną. Beliko sugalvoti, 
kaip jis atsikratė Šarlotės mokykline uniforma. Ir ji daug- 
maž nujautė, kaip tai padaryti. 

Linliui atrodė, kad Bilis Saiksas turėtų dažnai lanky- 
tis Kros Kizo aklagatvyje. Atsišakojusios nuo Merilbou- 
no skersgatvio siauros vingiuotos gatvelės prasmego tarp 
pastatų kaip tarpeklyje, žmonių niekur nebuvo matyti, 
beveik neprasiskverbė dienos šviesa. Kai palikęs „Bent- 
lį“ Balstrodės aikštėje, su Nkata įžengė į šį rajoną, mąs- 
tė, kurių velnių Ivė Bouven leido dukrai vienai bastytis 
tokioje vietoje. Negi ji pati čia niekad nėra buvusi? — spė- 
liojo jis. 

— Mane šiurpas krečia nuo tokios vietos, - Nkata bal- 
su pakartojo Linlio mintis. - Ko mažulei Šarlotei čia 
eiti? 

— Šią valandėlę tai svarbiausias klausimas, - pripaži- 
no Linlis. 

— Po velnių, žiemą ji čia eidavo patamsyje, - piktinosi 
Nkata. - Taip ir prisišaukiama... - Jo žingsniai sulėtėjo, 
paskui visiškai nutilo. Pažvelgė į Linlį, sustojus; per tris 
žingsnius į priekį. - Bėda, - mąsliai baigė sakinį. Ir kal- 
bėjo toliau: - Manot, Bouven žinojo apie Čeimbersą, ins- 
pektoriau? Galėjo pati pasidomėti juo per Vidaus reikalų 
ministeriją ir iškapstyti tą patį purvą apie šį tipą kaip ir 
mes. Galėjo pasiųsti mažylę mokytis pas jį ir viską pati 
suplanuoti, žinodama, kad galų gale mes pasidomėsime 
jo praeitimi. O kai pasidomėsime - mes tai ką tik pada- 
rėme, —- nebepaleisime jo iš akių ir pamiršime ją. 

— Neblogai sumanyta, - atsakė Linlis, - bet nedrožki- 
me iešmo, kol briedis girioje, Vinstonai. 

Liaudies išminties, kad ir kaip tinkamai pavartotos, 
Nkata nesuprato. 

— Ką daryti ir kam? - paklausė jis. 

— Pakalbėkime su Čeimbersu. Sent Džeimsas mano, 
kad trečiadienio vakare jis kažką slėpė, o Sent Džeimso 
nuojauta paprastai galima pasikliauti. Einam pažiūrėti, ką. 

Kad užkluptų netikėtai, Deimjenui Čeimbersui jie ne- 
pranešė apie savo apsilankymą. Vis dėlto jis buvo namie. 
Iš mažučio namelio sklido elektrinių vargonų garsai, bet 
jie staigiai nutilo vidury takto, kai Linlis pabarbeno žal- 
variniu smuiko rakto formos durų belstuku. 

Nukabusi lango užuolaida krustelėjo, lyg kažkas ap- 
žiūrinėtų lankytojus. Po valandėlės durys atsargiai pra- 
siverė tiek, kad buvo matyti išblyškęs jauno vyriškio vei- 
das. Liesas, apgaubtas plonų plaukų iki krūtinės. 

— Ponas Čeimbersas? — Linlis parodė pažymėjimą. 

Čeimbersas, regis, stengėsi nežiūrėti į Linlio kratos 
orderį. 

— Taip. 

— Inspektorius Tomas Linlis. Skotland Jardo krimina- 
linis skyrius. — Linlis pristatė Nkatą. —- Gal galėtume pa- 
sišnekėti? 

Neatrodė, kad Čeimbersas labai nudžiugo, bet jis atsi- 
traukė nuo plyšio ir atlapojo duris. 

— Aš dirbau. 

Sukosi garsajuostė, ir saldžiabalsis aiškiai Karališkąją 
aktorinio meno akademiją baigusio aktoriaus balsas de- 
klamavo: „Audra šėlo visą naktį. Gulėdama lovoje ir gal- 
vodama, kas jie kadaise buvo vienas kitam, ji suprato, 
kad negali jo pamiršti, net jei...“ 

Čeimbersas išjungė aparatą ir paaiškino: 

— Sutrumpintos knygos akliesiems. Įrašinėju muziką 
tarp epizodų, - paaiškino jis ir patrynė rankas į džinsus, 
lyg norėdamas nusišluostyti prakaitą. Pradėjo rinkti gai- 
dų lapus nuo kėdžių ir pastūmė du piupitrus, kad nesi- 

maišytų po kojų. - Galite sėstis, jei norite, - pasakė ir 
nuėjo į virtuvę vandens. Grįžo su pilna stikline. Joje plū- 
duriavo citrinos griežinėlis. Padėjo stiklinę ant elektri- 
nių vargonų krašto ir atsisėdo už jų, lyg ketintų dirbti 
toliau. Sugrojęs vieną akordą, nuleido rankas ant kelių. 

— Jūs dėl Lotės, teisybė? — tarė jis. - Aš to ir tikėjau- 
si. Nemaniau, kad tas praėjusią savaitę užsukęs tipas bus 
vienintelis, jei ji neatsiras. 

— Tikėjotės, kad ji atsiras? 

— Kodėl ne. Ji mėgo paišdykauti. Kai jie pasakė man, 
kad ji dingo... 

— Jie? 

— Tipas, atėjęs čia trečiadienio vakare. Praėjusią sa- 
vaitę. Su juo buvo moteris. 

— Ponas Sent Džeimsas? 

— Neprisimenu. Jie dirbo Ivei Bouven. Ieškojo Lotės. — 
Jis gurkštelėjo vandens. - Kai pamačiau straipsnį laikraš- 
tyje — tą, kur parašyta, kas atsitiko Lotei, - pamaniau, kad 
kas nors vis tiek užsuks. Todėl jūs ir atėjot? - nerūpes- 
tingai paklausė. Bet veidas buvo šiek tiek susirūpinęs, 
lyg jam reikėtų paguodos, o ne informacijos. 

— Kokiu laiku Šarlotė trečiadienį iš čia išėjo? - Linlis 
tiesiai neatsakė. 

— Laiku? - Čeimbersas pažvelgė į laikrodį. Jis buvo vir- 
viniu dirželiu užsegtas ant lieso riešo. Greta tabalavo pin- 
tos odos apyrankė. —- Sakyčiau, po penkių. Pasiliko paple- 
pėti po pamokos —- paprastai pasilikdavo, - bet aš netru- 
kus liepiau jai eiti. 

— Ar kas nors buvo skersgatvyje, kai ji išėjo? 

— Nepastebėjau nieko slampinėjant aplink, jei tai nori- 
te žinoti. 

— Taigi niekas nematė, kaip ji išėjo. 

Muzikas lėtai suglaudė po kėde kojas. 

— Kur jūs lenkiat? - paklause. 

— Jūs ką tik sakėt, kad skersgatvyje nieko nebuvo ir 
niekas nematė Šarlotės, išeinančios iš čia penkiolika šeš- 
tos. Teisingai? 

— Aš taip 1r sakiau. 

— Taigi skersgatvyje nebuvo nieko, kas galėtų patvir- 
tinti —- ar paneigti - jūsų teiginį, kad ji apskritai išėjo iš 
šių namų. 

Jis aplaižė lūpas, o kai vėl prabilo, žodžius paskubom 
17 vis labiau nerimaudamas išbėrė gryniausia Belfasto 
tarme: 

— Tai ko jūs norit? 

— Jūs buvot susitikęs su Šarlotės motina? 

— Žinoma, buvau. 

— Taigi žinot, kad ji - Parlamento narė? Ir vidaus rei- 
kalų ministro pavaduotoja? 

— Turėčiau. Bet aš nesuprantu, ką... 

— O kiek pasistengęs - nereikėtų nė stengtis, jūs vie- 
nas iš jos rinkėjų - galėjote išsiaiškinti, koks jos požiū- 
ris kai kuriais ginčytinais klausimais. 

— Nesidomiu politika, - iškart atsiliepė Čeimbersas, 
bet pastiręs kūnas - visi nervai įtempti, kad tik kaip nors 
neišsidavus, — rodė, kad meluoja. 

Linlis suprato, kad užsukęs į namus sukeltų siaubą 
kiekvienam airiui katalikui, ne tik Čeimbersui. Į kamba- 
rėlį susigrūdo Birmingemo Šešiukės ir Gildfordo Ket- 
vertuko šmėklos, nors jis ir taip buvo pilnas grėsmingo 
Linlio ir Nkatos artumo, - abu anglai, abu protestantai, 
abu gerokai aukštesni negu šešių pėdų, abu pačiame stip- 
rume, o vienas su randu, liudijančiu, kad jo gyvenime būta 
smurto. Ir abu policininkai. Linlis juto airio baime. 

— Mes kalbėjomės su karališkąja Olsterio policija, po- 
ne Čeimbersai, - tarė jis. L 

Čeimbersas nieko neatsakė. Trynė vieną koją į kitą, 
o rankos pamažu slinko po pažastimis, bet šiaip buvo 
ramus. 

— Tai turėjo būti mirtinai nuobodus pokalbis. 

— Ji mano, kad turite chuliganiškų polinkių. Gal ir ne- 
sibičiuliaujat su IRA, bet jus stebėti nepakenktų. Kaip 
manot, kodėl jiems taip atrodo? 

— Norite žinoti, ar pritariu Šin Feino veiklai? Prita- 
riu, - tarė Čeimbersas. - Bet jai pritaria pusė Kilberno 
gyventojų, tai gal važiuokit tenai ir visus išvykit? Juk nėra 
įstatymo, draudžiančio kam nors prijausti? Be to, ką tai 
dabar reiškia? Viskas aprimo. 

— Pritarimas nieko nereiškia. Bet būti šalininku - vi- 
sai kas kita. O policija teigia, kad jūs nesėdėjot rankų 
susidėjęs, pone Čeimbersai. Nuo tada, kai jums sukako 
dešimt metų. Įdomu, ar neketinate toliau darbuotis? Gal 
nepatinka taikos derybos? Gal manote, kad Šin Feinas 
parsidavė? 

Čeimbersas pakilo. Nkata irgi atsistojo, lyg norėtų jam 
užkirsti kelią. Negras buvo aukštesnis už muzikantą ne 
mažiau kaip dešimčia colių. O svėrė gerokai daugiau. 

— Luktelėkit, gerai? - tarė Čeimbersas, susidūręs su 
juo akimis. — Aš tik noriu gerti. Ko nors stipresnio už 
vandenį. Butelis virtuvėje. 

Nkata žvilgtelėjo į Linlį, kokie bus nurodymai. Linlis 
galvos linktelėjimu parodė į virtuvę. Nkata atnešė stikli- 
nę ir butelį „John Jameson“. 

Čeimbersas įsipylė viskio. Išgėrė ir užsuko butelį. Va- 
landėlę stovėjo sugniaužęs butelio kamštį, lyg ir svars- 

tė, ką daryti. Galop nubraukė ilgus plaukus nuo veido ir 
grįžo į savo vietą. Nkata irgi. 

— Jei kalbėjotės su Olsterio policija, žinote, ką dariau, - 
pasakė Čeimbersas, matyt, viskis suteikė drąsos kalbėti 
atvirai. — Tą, ką daro visi Belfasto katalikų vaikai. Mė- 
čiau akmenis į britų kareivius. Mėčiau butelius. Daužiau 
šiukšlių dėžių dangčius. Padeginėjau padangas. Taip, po- 
licija man už tai daužė per rankas, su kitais ji irgi elgėsi 
ne geriau. Bet aš išaugau norą muštis su kareiviais ir 
įstojau į universitetą. Studijavau muziką. Neturiu jokių 
ryšių su IRA. 

— Kodėl muzikos mokote čia? 

— O kodėl ne? 

— Aplinka kartais turėtų atrodyti priešiška. 

— Taip. Na, bet aš nedažnai išeinu iš namų. 

— Kada paskutinį kartą buvote Belfaste? 

— Prieš trejus metus. Ne, ketverius. Sesers vestuvė- 
se. - Iš po žurnalų ir gaidų šūsnies ant didžiulio stereo- 
foninio garsiakalbio jis ištraukė nuotrauką kartoniniais 
rėmeliais. Padavė. 

Nuotraukoje buvo didžiulė šeima, susibūrusi aplink 
jaunikį su nuotaka. Linlis suskaičiavo aštuonis brolius ir 
seseris, o pakrašty pamatė Čeimbersą; jis, rodos, jautėsi 
nesmagiai ir stovėjo kiek atokiau nuo susikibusios už ran- 
kų grupės. 

— Ketveri metai, - pažymėjo Linlis. - Gana ilgas lai- 
kas. Dabar Londone negyvena niekas iš jūsų šeimos? 

— Niekas. 

— Ir jūs su jais nesimatot? 

— Ne. 

— Keista. — Linlis grąžino nuotrauką. 

— Kodėl? Kadangi mes airiai, jūsų nuomone, turim am- 
žinai svečiuotis vieni pas kitus? 

— Jūs su jais nesutariat? 

— Aš nebesu praktikuojantis katalikas. 

— Kodėl? 

Čeimbersas vėl susibruko plaukus už ausų. Paspaudė 
kelis elektrinių vargonų klavišus. Suskambo nedarnus 
akordas. 

— Klausykit, inspektoriau, jūs atėjot pasikalbėti apie 
Lotę Bouven. Aš pasakiau, ką žinau. Ji buvo atėjusi į pa- 
moką. Paskui mes paplepėjom. Tada ji išėjo. 

— Ir niekas jos nematė. 

— Nieko negaliu padaryti. Aš už tai neatsakau. Jei bū- 
čiau žinojęs, kad ją ketina pagrobti, būčiau palydėjęs iki 
pat namų. Bet nebuvo jokio pagrindo manyti, kad jai gre- 
sia pavojus. Į niekieno namus neįsilaužta. Niekas nesu- 
muštas. Narkotikais neprekiaujama. Todėl leidau jai eiti 
savo keliu, kažkas atsitiko, ir nors jaučiuosi bjauriai, bet 
niekuo prie to neprisidėjau. 

— Ko gero, reikės, kad kas nors tai patvirtintų. 

— Iš kur aš gausiu tą patvirtinimą? 

— Tikiuosi, patvirtins žmogus, buvęs viršuje, kai čia 
trečiadienį lankėsi Sent Džeimsas. Jei šiuose namuose 
iš tiesų kas nors buvo - be Šarlotės Bouven. Ar negalė- 
tume sužinoti pavardės ir adreso? 

Čeimberso smakre atsirado duobutė, nes jis ėmė ner- 
vingai čiulpti iš vidaus apatinę lūpą. Rodos, nieko nema- 
tančiomis akimis apžiūrinėja kažką, ko kiti negali pama- 
tyti. Taip atrodo žmogus, kuris turi ką slėpti. 

— Pone Čeimbersai, - tarė Linlis, - nereikia nė aiškinti, 
kokioje sunkioje padėtyje atsidūrėte. Jūsų praeitis šiek 

tiek susijusi su IRA; Parlamento narės — garsėjančios 
neslepiamu priešiškumu IRA - duktė iš pradžių dingsta, 
paskui nužudoma; jūs susijęs su ta dukterimi; jūs - pas- 
kutinis mums žinomas žmogus, matęs ją. Jei yra asmuo, 
galintis įrodyti, kad jūs niekaip nesusijęs su Šarlotės Bou- 
ven dingimu, siūlyčiau tučtuojau pasakyti, kas jis. 

Čeimbersas vėl paspaudė juodus elektrinių vargonų 
klavišus. Padrikai pabiro diezai ir bemoliai. Jis burbtelė- 
jo Žodį, kurio Linlis nenugirdo, ir pagaliau tyliai, nežiū- 
rėdamas nė į vieną iš policininkų, tarė: 

— Gerai. Pasakysiu. Bet niekam nė žodžio. Jei gelto- 
noji spauda sužinos šitą istoriją, viskas žlugs. Aš to ne- 
pakelčiau. 

Linlis pamanė, kad jei muzikanto meilužė nėra kara- 
liškosios šeimos narė ar ministro pirmininko žmona, ka- 
žin, ar jis sudomins laikraščius. Bet pasakė tik tiek: 

— Aš nesikalbu su žurnalistais, nei geltonosios spau- 
dos, nei jokiais kitokiais. Paprastai tuo užsiima policijos 
spaudos skyrius. 

Matyt, tokio patikinimo užteko, nors Čeimbersas prieš 
prabildamas vėl truktelėjo „John Jameson“. 

Trečiadienio naktį jis buvo ne su moterim, paaiškino 
jiems, nusukęs akis. Su vyru. Jo vardas Raselas Majev- 
skis, nors inspektoriui jis gal geriau žinomas Raselo Mei- 
no pseudonimu. | 

— Televizijos aktorius, - paaiškino Linliui Nkata. - Vai- 
dina policininką. 

Čeimbersas papasakojo, kad jis vaidina neapsakomai 
seksualų policijos detektyvą, kuris darbuojasi Vakarų Far- 
lio gatvėje, — taip vadinasi ir serialas, „kieta“ drama apie 
nusikaltimą, tyrimą ir bausmę pietiniame Londone. Pas- 
taruoju metu tai nuostabiausias ITV kanalo hitas, o Ra- 

selas Meinas dėl šio vaidmens pateko į aukščiausias pra- 
mogų sferas ir susilaukė didžiulio visuomenės dėmesio. 
Kiekvienas aktorius nori, kad jo talentas būtų pripažin- 
tas. Bet pripažinimą lydi lūkesčiai, kad aktorius ir gyve- 
nime būtų nors kiek panašus į herojų, kurį vaidina. 

Tačiau šiuo atveju Raselas nė kiek nepanašus į savo 
herojų. Jis ne karto nėra miegojęs su moterim - tai daro 
tik ekrane. Dėl to jie - Raselas ir Deimjenas - iš kailio 
neriasi, kad nuslėptų savo santykius. 

— Mes drauge jau treji metai, beveik ketveri. - Jo akys 
lakstė į šalis, bet į Nkatą ir Linlį nežiūrėjo. —- Mes atsar- 
gūs, nes žmonės nemėgsta žydrų. Kitaip manyti tiesiog 
trumparegiška. 

Rasas gyvena čia, baigė pasakoti Čeimbersas. Šiuo me- 
tu filmuojasi ir grįš tik kokią devintą ar dešimtą vakaro. 
Bet jei policijai reikia su juo pasikalbėti... 

Linlis padavė jam savo vizitinę kortelę. 

— Pasakykite ponui Meinui, kad paskambintų, - tarė. 

Kai jie vėl atsidūrė skersgatvyje, o durys už nugaros 
užsitrenkė ir iš vidaus ėmė sklisti muzikos garsai, Nkata 
paklausė: 

— Kaip manot, jis žino, kad mūsų Specialusis skyrius 
stebi kiekvieną jo krustelėjimą? 

— Jei nežino, - atsakė Linlis, - tai dabar supras. 

Jie pasuko į Merilbouno skersgatvį. Linlis apgalvojo, 
ką jie jau žino. Sukaupė nemažai informacijos ir įkalčių: 
nuo pirštų atspaudų iki vaisto, parduodamo pagal recep- 
tą, nuo Viltšyre aptiktos mokyklinės uniformos iki aki- 
nių, rastų automobilyje Londone. Ta sankaupa turi būti 
logiškai susijusi. Jiems reikia tik aiškaus vaizdo, kad ga- 
lėtų suvokti veikimo būdą. Galų gale viskas, ką jie surin- 
ko ir sužinojo, bus susiję su vienu žmogumi. Tas žmogus 

žino, kas Šarlotės Bouven tėvas, sumanus, nes sėkmin- 
gai pagrobė du vaikus, ir drąsus, nes nebijo veikti vidury 
dienos. 

Kas tai per žmogus? — spėliojo Linlis. Protingas atsa- 
kymas galėjo būti tik vienas: nusikaltėlis atrodo taip, kad 
žino — net pastebėtas su vaikais, nebūtinai bus sučiuptas. 


Piranijos, pamanė Ivė Bouven. Anksčiau juos minty- 
se išvadino šakalais, bet šakalai iš prigimties minta dvė- 
seliena, o piranijoms reikia gyvos — geriausia dar krau- 
juojančios — mėsos. Reporteriai rinkosi visą dieną: prie 
rinkėjų asociacijos štabo ir Vidaus reikalų ministerijos 
bei prieš Parlamento aikštės pastatą Nr. 1. Juos lydėjo 
kariuomenė — paparaciai ir fotokorespondentai, - ir šut- 
vė drauge mindžikavo ant šaligatvio, gėrė kavą, rūkė ci- 
garetes, valgė spurgas su uogiene ir traškučius iš pake- 
lių ir apipuldavo kiekvieną, galintį suteikti bent kruope- 
lytę informacijos apie Ivės Bouven likimą, būseną ar re- 
akciją į šios dienos „The Source“ laikraštyje Denio Laks- 
fordo atskleistas paslaptis. Reporteriai puldavo rėkauda- 
mi klausimus ir spragsėdami fotoaparatais. Ir vargas jų 
dėmesio aukai, kuri bandydavo užsidengti veidą ar vietoj 
atsakymo griežtai atsikirsti. 

Ivė manė, kad praėjusi naktis buvo tikras pragaras. 
Tačiau kiekvieną kartą, kai atsidarius laukujėms rinkėjų 
asociacijos štabo durims, į vidų įsiskverbdavo klegesys 
11 blykstės, suprasdavo, kad valandos nuo Denio Laks- 
fordo telefono skambučio ir jos galutinio suvokimo, jog 
negali sutrukdyti jam išspausdinti straipsnio, buvo tik 
skaistykla. 

Ji padarė, ką galėjo. Valandų valandas spausdama prie 
ausies telefono ragelį, priminė visas senas skolas ir bu- 
vusius nuopelnus: skambino teisėjams, advokatams, po- 
litiniams sąjungininkams. Kiekvieno skambučio tikslas 
buvo tas pats: nepraleisti straipsnio, kuris, anot Laks- 
fordo, išgelbės jo sūnų. Kiekvieno skambučio padarinys 
buvo tas pats: išvada, kad užkišti Laksfordui gerklės ne- 
įmanoma. 

Per naktį ji išgirdo įvairiausių versijų, kodėl, turėda- 
ma tokią galią Vyriausybėje, negali gauti reikiamo teis- 
mo nuosprendžio. 

Ar minėtasis straipsnis - smulkmenų ji neatskleidė nė 
vienam pašnekovui —- iš tiesų šmeižikiškas? Ne? Jis rašo 
tiesą? Tada, brangioji, neturi jokių šansų. Taip, suprantu, 
kartais kai kurios mūsų praeities smulkmenos gali truk- 
dyti dabarčiai ir ateičiai, bet jei tos smulkmenos teisin- 
gos... Ką gi, belieka nenukabinti nosies, nenuleisti gal- 
vos ir veiksmais įrodyti, ko esi vertas, tiesa? 

Negali sakyti, kad tai torių laikraštis, tiesa, Ive? Ma- 
tai, galima prašyti ministrą pirmininką paskambinti ir 
kiek pagąsdinti „Sunday Times“, „Daily Mail“, gal net 
„Telegraph“ redaktorių, jei jis ketintų spausdinti straips- 
nį, smarkiai pakenksiantį ministro pavaduotojai. Bet 
„The Source“ prijaučia leiboristams. Neprotinga tikė- 
tis, kad pakaks kelių grėsmingų žodžių, ir leiboristų laik- 
raštyje nebus išspausdintas antikonservatoriškas 
straipsnis. Tiesą sakant, kas pamegintų pričiupti tokį 
žmogų kaip Denis Laksfordas, tikrai išvystų tai aprašy- 
ta vedamajame tą pačią dieną, kai būtų išspausdintas 
straipsnis. Ir kaip tai atrodytų? Kaip tokiu atveju atro- 
dytų ministras pirmininkas? 

Pastarasis klausimas beveik tiesiogiai ragino ją veik- 
ti. Iš tiesų visiems rūpėjo, kaip galų gale „The Source“ 
straipsnis atsilieps ministrui pirmininkui, kuris asmeniš- 
kai iškėlė Ivę Bouven į dabartines valdžios aukštumas. 
Iš tiesų visi siūlė veikti taip, kad išspausdinus straipsnį, 
jau apsikvailinęs Žmogus, kurį vos prieš dvylika dienų 
pažemino vieno iš partinių kolegų linksmybės automobi- 
lyje su išsinuomojamu berneliu, neatrodytų dar kvailiau. 
Ivei buvo paaiškinta, kad ministro pirmininko Puoselėja- 
mos Esminės Angliškos Vertybės jau patyrė keletą skau- 
džių smūgių. Jei ponia Bouven - ne tik parlamentarė, kaip 
Sinkleris Larnsis, bet ir Vyriausybės narė — mananti, kad 
straipsnis galėtų dar labiau apsunkinti ministro pirminin- 
ko padėtį... tai, be abejo, ponia Bouven suprantanti, ką 
turi daryti. 

Žinoma, ji suprato. Ji turi narsiai persipjauti gerklę. 
Bet neketino kristi iš aukštybių be žūtbūtinės kovos. 

Tą rytą susitiko su vidaus reikalų ministru. Atvažia- 
vo į Vestminsterį auštant, kol „The Source“ dar nepa- 
sklido po gatves, keliom valandom anksčiau negu pa- 
prastai, todėl išvengė reporterių. Seras Ričardas Hep- 
tonas pasitiko ją savo kabinete. Buvo matyti, kad apsi- 
rengė tuo, kas pakliuvo po ranka, kai be penkiolikos ke- 
turios jam paskambino Ivė. Vilkėjo suglamžytus baltus 
marškinius ir mūvėjo kostiumines kelnes. Nei švarko, 
nei kaklaraiščio, tik megztinį užsitempęs. Nesiskutęs. 
Ivė suprato, kad taip jis užsimena, jog jų susitikimas 
norom nenorom bus trumpas. Be abejo, jis turės laiku 
grįžti namo išsimaudyti po dušu, persirengti ir pasiruošti 
darbo dienai. 

Jis aiškiai manė, jog jos skambutis — dviejų dienų siel- 
varto dėl dukters mirties padarinys. Manė, ji reikalaus 

ryžtingesnių policijos veiksmų, ir atėjo kaip mokėdamas 
jos nuraminti. Neturėjo supratimo, ką slepia Šarlotės pa- 
grobimas. Turėjo didelę darbo Vyriausybėje patirtį, bet 
nepasimokė ir manė, kad Vyriausybės nariai, bent jau jo 
pavaduotojai, neturi ko slėpti. 

— Mudu su Nense gavom pranešimą dėl laidotuvių, 
Ive, - tarė jis. - Be abejo, dalyvausim. Kaip jautiesi? — 
Klausdamas budriai stebėjo ją ir pridūrė: - Šios kelios die- 
nos nebus lengvos. Ar išsimiegi? 

Kaip dauguma politikų, seras Ričardas Heptonas už- 
davinėjo klausimus, iš tiesų susijusius su visiškai kito- 
mis temomis. Jam rūpėjo, kodėl ji paskambino jam vidu- 
ry nakties, kodėl užsispyrė būtinai turinti su juo susitik- 
ti, o svarbiausia, kodėl elgiasi kaip isterikė, - tai labiau- 
siai nepageidaujama Vyriausybės nario savybė. Ketino 
duoti jai laiko, nes netektis iš tiesų baisi, bet nenorėjo, 
kad dėl tos netekties didumo ji nebepajėgtų tvardytis. 

— „The Source“ rytoj - veikiau šįryt - ketina išspaus- 
dinti straipsnį, - tarė ji, - dėl kurio jus iš anksto noriu 
įspėti. 

— „The Source“? - Heptonas stebėjo ją, bet jo veido 
išraiška nepasikeitė. Iš visų Ivės pažįstamų geriausiai su- 
gebėdavo nutaisyti abejingą pokerio žaidėjo miną. - Ko- 
kį straipsnį, Ive? 

— Straipsnį apie mane, apie mano dukterį. Spėju, apie 
tai, kodėl ji mirė. 

— Suprantu. - Jis atsirėmė alkūne į krėslo ranktūrį. 
Oda girgžtelėjo pabrėždama, kaip tylu Vidaus reikalų mi- 
nisterijoje bei aplinkinėse gatvėse. - Ar... - Jis susimąs- 
tė, veidą apniaukė liūdesys. Regis, svarstė, kurią išvadą 
pasirinkti. - Ive, ar tu nesutarei su dukra? 

— Nesutariau? 

— Sakei, kad straipsnis apie tai, kodėl ji mirė. 

— Nemanykit, kad straipsnis apie vaiko kankinimą, - 
paaiškino Ivė. - Šarlotės niekas neskriaudė. O jos mirtis 
niekaip nesusijusi su manim. Tik jau ne šitaip. 

— Tai gal geriau papasakok, kaip tu įsipainiojusi. 

— Norėjau, kad jūs žinotumėt, - pradėjo ji, - nes se- 
niau, kai geltonoji spauda užsipuldavo kurį politiką, Vy- 
riausybei dažnai būdavo staigmena. Nenorėjau, jog taip 
būtų ir šį kartą. Prisipažįstu pati, kad galėtume sugalvo- 
ti, ką daryti toliau. 

— Išankstinis žinojimaš — naudingas ginklas, - sutiko 
Heptonas. — Tokiu atveju visada galiu aiškiau matyti. 

Ivei neprasprūdo pro ausis vienaskaitinis įvardis. Ji 
dar pastebėjo, kad neišgirdo nė vieno raminamo žodžio 
ar garso. Seras Ričardas Heptonas suprato, jog tven- 
kiasi kažkokia bjaurastis. O kai jo gerai prižiūrimuose 
namuose pasklisdavo smarvė, jis žinodavo, kad reikia 
atidaryti langus. 

Ji pradėjo kalbėti. Pagražinti tos istorijos nebuvo kaip. 
Heptonas klausėsi sugniaužęs rankas ant stalo, neįžvel- 
giamu it kaukė veidu, pažįstamu iš daugybės posėdžių. 
Papasakojusi visas esmines savaitinio romano su Deniu 
Laksfordu Blekpule smulkmenas - kaip ir visas Šarlo- 
tės dingimo ir nužudymo smulkmenas, - suvokė, koks 
nelankstus pasidarė kūnas. Jautė, kaip dėl nervinės 
įtampos mėšlungiškai susitraukė raumenys nuo spran- 
do iki nugarkaulio galo. Stengėsi atsipalaiduoti, bet ne- 
galėjo užmiršti, kad jos likimas politikoje priklauso nuo 
to, kaip šis žmogus įvertins jos elgesį prieš vienuolika 
metų. 

Kai baigė kalbėti, Heptonas atstūmė odinį krėslą nuo 
stalo ir lėtai pasuko į šoną. Pakėlė galvą ir įdėmiai įsižiū- 

rėjo į trijų monarchų ir dviejų ministrų pirmininkų por- 
tretus ant priešingos sienos. Patrynė nykščiu žandikau- 
lį; jo tylėjimas buvo toks gūdus, kad Ivė išgirdo, kaip su- 
čežėjo žandenos, kai jis nykščiu patrynė šerius. 

— Manau, Laksfordo veiklos motyvai du: laikraščio ti- 
ražas ir politinis diskreditavimas, — tarė ji. - Jis nori, kad 
jo laikraščio būtų parduota daugiau negu „Globe“. Nori 
pakenkti Vyriausybei. Šia istorija vienu šūviu nušaus du 
zuikius. 

— Gal. O gal ir ne. - Jis mąstė. Iš balso Ivė suprato, 
kad vidaus reikalų ministras svarsto, kaip reaguoti į šią 
publikaciją. Svarbiausia pasirūpinti, kad ji padarytų kuo 
mažiau žalos. 

— Neabejoju, kad straipsnį galima panaudoti prieš Laks- 
fordą, Ričardai, - tarė ji. —- Gerai, aš veidmainė, o jis kas? 
Kai tik policija išaiškins, kas organizavo Šarlotės pagro- 
bimą... 

Heptonas nutildė ją pakeldamas smilių. Jis galvojo to- 
liau. Ivės neliko nepastebėta, kad jis renkasi galimybes, 
jai jų neatskleisdamas. Ji žinojo, kad geriausia patylėti, 
bet negalėjo susilaikyti nesigriebusi paskutinio šiaudo. 

— Leiskit man pasikalbėti su ministru pirmininku. Be 
abejonės, jei jis deramai įvertins, kodėl Denis Laksfor- 
das parašė šį straipsnį... 

— Žinoma, - lėtai ištarė Heptonas. - Ministrui pirmi- 
ninkui reikia nedelsiant pranešti, kas darosi. 

— Galiu iškart važiuoti į Dauningo gatvę, - su didžiu- 
liu palengvėjimu tarė ji. - Jis iškart mane priims, kai su- 
žinos, kas pastatyta ant kortos. Geriau važiuoju tuoj pat — 
kol tamsu ir nepzadėjo pardavinėti laikraščių, - nelauk- 
siu, kad visi perskaitytų straipsnį ir pradėtų rinktis re- 
porteriai. 

— Rytoj Bendruomenių rūmuose jis turės atsakinėti į 
klausimus, - toliau mąsliai kalbėjo Heptonas. 

— Taigi jam būtinai reikia dabar sužinoti apie Laks- 
fordą. 

— Opozicija - apie spaudą neverta nė kalbėti — suės jį 
gyvą, jei nebūsim atsargūs. Jis negali atsakinėti į klausi- 
mus, kol galutinai nesutvarkė šio reikalo. 

— Kol nesutvarkė, - pakartojo Ivė. Per Heptono nu- 
statytą laiką reikalą galima sutvarkyti tik vienu būdu. — 
Leiskite man su juo pasikalbėti, - apimta nevilties, kal- 
bėjo ji toliau. —- Leiskite paaiškinti. Jei man nepavyks jo 
įtikinti... 

Heptonas nutraukė ją vis dar mąsliu balsu. Ivė suvo- 
kė, kad taip jis atsiriboja nuo jos. Tokiu balsu monarchas 
nenoriai paskelbtų mirties nuosprendį mylimam žmogui. 

— Po Larnsio katastrofos ministras pirmininkas pri- 
verstas elgtis ryžtingai, Ive. Apie taikstymąsi negali bū- 
ti nė kalbos. —- Pagaliau jis pažvelgė į ją. - Juk supranti? 
Pati supranti? 

Ji pasijuto, lyg viduje kažkas būtų išklibę, kai jos atei- 
tis — tarsi ji būtų jaugusi į raumenis, organus, kraują — 
pradėjo tirpti. Ilgi rūpestingo planavimo metai, pastangų 
metai, politinių machinacijų metai vienu mostu buvo nu- 
šluoti. Kad ir kuo taptų ateityje, Vestminsterio rūmuose 
ji nieko nebereikš. 

Seras Ričardas Heptonas, regis, tai įžvelgė jos veide. 

— Žinau, kad atsistatydinti - baisus smūgis, bet nereiš- 
kia, jog gyvenimas baigtas. Gali reabilituotis. Pažiūrėk į 
Džoną Profumą. Kas būtų pamanęs, kad šitokią nešlovę 
užsitraukęs Žmogus taip išpopuliarės? 

— Neketinu tapti inkščiančia visuomenininke. 

Heptonas pakreipė galvą ir nutaisė tėvišką miną. 

— Neketinau to siūlyti, Ive. Be to, tebesi valdžioje. 
Tebeturi vietą Bendruomenių rūmuose. Atsistatydini- 
mas iš ministro pavaduotojos posto nereiškia, kad vis- 
ką praradai. 

Ne. Beveik viską, pamanė Ivė. 

Ji parašė laišką, kurio reikėjo vidaus reikalų minist- 
rui. Norėjo tikėti, kad ministras pirmininkas nepriims jos 
atsistatydinimo, bet žinojo, jog taip nebus. Žmonės pasi- 
tiki savo išrinktais lyderiais, pamaldžiai trauks jis nuo 
Dauningo gatvės dešimtojo namo laiptų. Kai pasitikėji- 
mas pakirstas, išrinktieji lyderiai privalo pasitraukti. 

Nuvažiavo galelį iš Vidaus reikalų ministerijos iki Par- 
lamento aikštės. Buvo darbo vietoje, kai atvyko jos pa- 
vaduotojas. Jis greit nusuko akis, ir Ivė Bouven suprato, 
kad Džoelis Vudvordas girdėjo naujienas. Nieko nuosta- 
baus. Per ryto Žinias turėjo pranešti, o Džoelis visada jas 
žiūrėdavo kimšdamas į burną košę. 

Greit tapo aišku, kad visi Parlamento aikštės pastato 
darbuotojai žino apie Laksfordo straipsnį. Niekas jos ne- 
užkalbino, žmonės greit linktelėdavo ir greit nukreipda- 
vo žvilgsnį, o jos biure balsai skambėjo tyliai, lyg ką tik 
tiesiogiai susidūrus su mirtimi. 

Reporteriai pradėjo skambinti, vos prijungus telefono 
linijas. „Jokių komentarų“ jų nepatenkino. Jie norėjo ži- 
noti, ar Merilbouno parlamentarė paneigs „The Source“ 
teiginius. 

— „Jokių komentarų“ — ne atsakymas, - rūpestingai pa- 
kartojo vieno reporterio žodžius Džoelis. — Tai arba tie- 
sa, arba melas, ir jei ji neketinanti duoti į teismą už šmeiž- 
tą, mes daugmaž numanom, iš kur vėjas pučia. 

Džoelis norėjo, kad ji paneigtų laikraščio pareiškimą. 
Negalėjo patikėti, kad jo neskaisčių sapnų objektas kar- 
tais smarkiai nukrypdavo nuo partijos skelbiamų idealų. 

Džoelio tėvas atsiliepė tik rytui įpusėjus. Ne pats, bet 
per Nualą: ji paskambino jai iš rinkėjų asociacijos štabo 
1r pasakė, kad pulkininkas Vudvordas sušaukęs asociaci- 
jos vykdomojo komiteto susirinkimą. Nuala perskaitė šau- 
kimą atvykti ir pranešė susirinkimo laiką. Paskui pritil- 
dė balsą ir maloniai paklausė: 

— Kaip jaučiatės, ponia Bouven? Čia tikra velniava. Kai 
atvyksite, pasistenkite įeiti pro užpakalines duris. Re- 
porteriai tiesiog užtvindė šaligatvį. 

Kai ji atvyko, jų buvo marios. Dabar rinkiminės apy- 
gardos būstinėje Ivė ruošėsi blogiausiam atvejui. Aso- 
ciacijos vykdomasis komitetas nepakvietė jos dalyvauti 
preliminarioje diskusijoje. Pulkininkas Vudvordas tik įkišo 
galvą į kabinetą ir pareikalavo pasakyti jos dukters tėvo 
vardą. Paklausė nedraugiškai, nemėgino sušvelninti klau- 
simo eufemizmu. Suriaumojo lyg karininkas įsakymą, kad 
ji žinotų, kokios jos politinės perspektyvos. 

Ji bandė imtis kasdieninių darbų, bet jų buvo mažai. 
Paprastai rinkiminės apygardos būstinėje lankydavosi: 
penktadieniais, todėl reikėjo tik peržiūrėti koresponden- 
ciją. Niekas nenorėjo kalbėtis su vietos atstove Parla- 
mente, išskyrus reporterius, 0 šiuos paskatinti bent vie- 
nu žodžiu galėjo tik beprotis. Todėl ji skaitė laiškus ir 
atsakinėjo į juos, o kai to nedarė, vaikščiojo po kambarį. 

Praėjus porai valandų nuo susirinkimo pradžios, pul- 
kininkas Vudvordas atėjo jos pakviesti. 

— Dabar kviečiama jūs, - tarė jis ir apsisukęs ant kul- 
nų nudrožė į vykdomojo komiteto pasitarimų kambarį. 

Eidamas nubraukė nuo eglute austo švarko pečių pleis- 
kanas, kurių kiekiu negalėjo skųstis. 

Asociacijos vykdomasis komitetas sėdėjo aplink sta- 
čiakampį raudonmedžio stalą. Jis buvo apkrautas kavinu- 
kais, nešvariais puodeliais, geltonais bloknotais ir pieš- 
tukais. Kambarys buvo įkaitęs — ir nuo kūnų, ir nuo karštų 
dviejų valandų ginčų, - ir Ivė norėjo paprašyti, kad kas 
nors atidarytų langą. Bet tos minties turėjo atsisakyti pri- 
siminusi lauke tykančius reporterius. Užėmė tuščią vie- 
tą galustalėje ir laukė, kol pulkininkas Vudvordas grįš į 
priekį. 

— Laksfordas, - tarė jis. Lyg būtų pasakęs „šunio šū- 
das“. Įsmeigė į ją žvilgsnį iš po vabalo dydžio kaktos, 
kad ji suprastų, kaip didžiai nepatenkintas jis, taigi ir vyk- 
domasis komitetas. - Mes nežinom, kaip tai paaiškinti, 
Ive. Romanas su antimonarchistu. Liežuvautoju. Leibo- 
ristų rėmėju. Gal net komunistu, trockistu ar panašiu ti- 
pu. Negalėjai bjauriau pasirinkti. 

— Tai buvo seniai. 

— Nori pasakyti, kad tada jis buvo kitoks? 

— Priešingai, noriu pasakyti, kad tada aš neužėmiau 
tokios padėties. 

— Padėkokim Viešpačiui už šią menką paguodą, - tarė 
pulkininkas Vudvordas. Sėdintieji už stalo neramiai su- 
judo. Ivė valandėlę žvelgė kiekvienam komiteto nariui į 
veidą. Iš noro ar nenoro pažvelgti jai į akis sprendė, koks 
jo požiūris į jos ateitį. Atrodė, kad dauguma pritaria pul- 
kininkui Vudvordui. 

— Praeityje aš padariau klaidą, - pasakė ji visiems. — 
Sumokėjau už ją daugiau negu koks nors kitas visuome- 
nės veikėjas už neprotingą poelgį: aš praradau vaiką. 

Visi pritariamai susišnibždėjo, o trys moterys pareiš- 
kė užuojautą. Pulkininkas Vudvordas iškart pasistengė 
nuslopinti užuojautos protrūkį, galintį virsti parama, pa- 
sakydamas: 

-- Praeityje jūs padarėte ne vieną klaidą. Jūs melavote 
šiai organizacijai, ponia Bouven. 

— Netikiu, kad aš... 

— Nutylėjimas - irgi melas, ponia. Melas, atsiradęs 1š- 
sisukinėjant ir veidmainiaujant. 

— Aš vadovavausi savo rinkėjų interesais, pulkininke 
Vudvordai. Atidaviau rinkėjams laiką, dėmesį ir pastan- 
gas. Jei galėsite rasti sritį, kurioje nepakankamai nuvei- 
kiau Merilbouno gyventojų labui, norėčiau, kad ją nuro- 
dytumėt. 

— Kalbame ne apie jūsų politinį efektyvumą, - tarė pul- 
kininkas Vudvordas. - Pirmuosius rinkimus laimėjome tik 
aštuonių šimtų balsų persvara. 

— Per paskutinius rinkimus ji padidėjo iki tūkstančio 
dviejų šimtų, - atsakė Ivė. - Aš jums iš karto sakiau, kad 
tokia persvara, kokią jūs turit omeny, pasiekiama tik per 
daugelį metų. Jei duosite man laiko... 

— Laiko kam? — šoko pulkininkas Vudvordas. - Negi 
ketinate išlaikyti savo vietą? 

— Kaip tik taip. Jei dabar atsistatydinsiu, bus surengti 
papildomi rinkimai. Kai tokios nuotaikos, kokių tikitės 
rinkimų rezultatų? 

— O jei neatsistatydinsite, jei po šitos istorijos su Laks- 
fordu mes vėl iškelsime jūsų kandidatūrą į Parlamentą, 
1rgi pralaimėsime leiboristams. Kad ir ką manytumėte 
apie savo sugebėjimą gauti rinkėjų atleidimą, nė vienas 
rinkėjas, ponia Bouven, nebus linkęs užmiršti prarajos 
tarp visuomenei pateikto įvaizdžio ir tikrovės. Net jei rin- 

kėjai būtų tokie užmaršūs, opozicija su džiaugsmu pri- 
mintų visas negražias jūsų praeities smulkmenas, jei per 
kitus rinkimus būtumėte mūsų kandidatė. 

Žodžiai „negražios smulkmenos“, regis, atsimušė nuo 
kambario sienų. Ivė pamatė, kaip vykdomojo komiteto 
nariai sužiuro į savo geltonus bloknotus, pieštukus ir ka- 
vos puodelius. Jiems beveik ant kaktų buvo parašyta, jog 
jaučiasi nesmagiai. Nė vienas nenorėjo, kad susirinkimas 
virstų sąskaitų suvedinėjimu. Bet jei jie tikisi, kad ji pa- 
klus visuotiniam norui, turės labai aiškiai tą norą pasa- 
kyti. Ji nesisiūlys tuojau atsistatydinti ir atiduoti savo vie- 
tos Opozicijai. 

— Pulkininke Vudvordai, - ramiai tarė ji, - mums vi- 
siems rūpi partijos interesai. Bent aš taip manau. Kaip 
pageidautumėte, kad pasielgčiau? 

Jis įtariai įsistebeilijo į ją. Jį įsiutino jos antrasis sa- 
kinys. 

— Aš jus smerkiu, ponia, - tarė jis. - Smerkiu už tai, 
kas esate, už tai, ką padarėte, ir už tai, kad bandėte tai 
nuslėpti. Bet partija svarbiau negu mano nepalankumas 
jums. 

Ivė suprato, kad jis turi ją nubausti. Turi tai padaryti 
kuo viešiau, kiek tik leidžia padėtis ir jų abipusis rūpes- 
tis nediskredituoti partijos. Juto, kaip iš pykčio gyslose 
užvirė kraujas, bet nejudėdama iš vietos pasakė: 

— Visiškai pritariu, kad partija svarbiausia, pulkininke 
Vudvordai. - Ir pridūrė: - Kaip pageidautumėte, kad pa- 
sielgčiau? 

— Pasirinkimas tik vienas. Jūs liekate savo vietoje, 
kol ministras pirmininkas paskelbs kitus visuotinius rin- 
kimus. 

— O tada? 

— Tada mūsų bendras darbas baigtas. Jūsų veikla Par- 
lamente baigta. Jūs užleidžiate vietą naujai išrinktam de- 
putatui. 

Ji apžvelgė stalą. Suprato, kad šis planas kompromisi- 
nis, nevykęs tarpinis atsistatydinimo nedelsiant ir toles- 
nio neriboto atstovavimo variantas. Ji laimi tiek laiko, kiek 
ministras pirmininkas pajėgs atsispirti politinių permai- 
nų vėjams ir neskelbs visuotinių rinkimų. Prasidėjus rin- 
kimų kampanijai, jos karjera bus baigta. Tiesą sakant, ji 
baigta jau dabar. Kurį laiką ji išlaikys vietą Bendruome- 
nių rūmuose, bet visi posėdžių salėje žino, kam priklau- 
sys tikroji valdžia. 

— Jūs visuomet manęs nemėgot, tiesa? — paklausė ji 
pulkininką Vudvordą. 

— Ir buvo dėl ko, - atšovė pulkininkas. 


f 

Ča valandėlę, kai rado 
Stentono Šv. Bernardą, Barbara Heivers pajuto, kad tie- 
sa aiškėja. Miestuką sudarė penki susikertantys keliukai 
1r gatvės, ant kurių kaip karoliai buvo suvertos fermos, 
svirnai ir pirkios. Čia buvo šaltinis, šulinys, batų dėžės 
dydžio paštas ir kukli bažnyčia, surengusi mugę, per ku- 
r1ą padėvėtų drabužių kioske atsidūrė maišas skudurų su 
Šarlotės Bouven mokykline uniforma. Bet Barbaros su- 
sidomėjimą kėlė ne bažnyčia. Ją sudomino vieta, kurioje 
įsikūręs miestukas. Vos už pusmylės į pietus per laukus, 
apsėtus pašarinėm žolėm ir kukurūzais, ramiai plukdė 
vandenis į Elingtoną, esantį už dviejų mylių į vakarus, 
Keneto ir Eivono kanalas. Barbara, greitom apvažiavusi 
miestelį, įsitikino, kad taip ir yra, paskui pasuko į bažny- 
čią. Kai sustabdė savo „Mini“ ir išlipo įkvėpti mėšlu pra- 
dvisusio oro, žinojo, kad eina žudiko pėdomis. 

Pastorių su Žmona ji rado sode prie namo siaurais lan- 
gais su lentele „Pastorija“. Abudu klūpojo priešais gėlių 
prisodintą lysvę, ir valandėlę Barbara manė, kad jie mel- 
džiasi. Sustojo luktelėti prie vartelių, regis, gana pagar- 
biu atstumu, bet jų balsai pasiekė ją. 

Pastorius tarė: ,Vėdrynai turėtų puikiai atrodyti, bran- 
gioji, jei oras bus gražus“, o žmona atsakė: „Bet paukšt- 
pienės jau nužydėjo, tiesa? Reikia išrauti. Netrukus mo- 
terų lyga ateis pas mus arbatos, ir sodas turi būti tvar- 
kingas, meiluti“. 

Išgirdusi tokį nedievobaimingą pokalbį, Barbara šūk- 
telėjo: „Sveiki!“ ir pastūmė vartelius. Pastorius su žmo- 
na kiek atsitiesė 1r dabar tupėjo. Buvo suklaupę ant lan- 
guoto vilnonio automobilio kilimėlio. Priėjusi arčiau, Bar- 
bara pamatė, kad vienoje juodoje pastoriaus kojinėje bo- 
luoja skylė. 

Matyt, jie buvo pasiruošę darbui. Prie kelių pasidėję 
daugybę švarutėlių sodo įrankių. Jie buvo išdėlioti ant 
didžiulės vyniojamo popieriaus skiautės. Rodos, jame bu- 
vo nubraižytas bendras sodo planas. Popierius buvo smar- 
kiai išterliotas ir prirašinėtas pastabų. Atrodo, abudu kni- 
so Žemę aistringai kaip tikri fanatikai. 

Barbara prisistatė ir parodė pažymėjimą. Pastorius nu- 
sišluostė rankas ir atsistojo. Padėjo pasikelti žmonai, o 
kol ši taisėsi džinsinį sijoną ir žilstančius plaukus, prisi- 
statė esąs pastorius Metisonas ir pristatė žmoną: 

— Mano nuotaka Rouza. 

Žmona droviai nusijuokė taip pavadinta ir paėmė vy- 
rui už parankės. Jos ranka slinko žemyn, kol jų pirštai 
susitiko ir susikabino. 

— Kuo galėtume jums padėti, mieloji? — paklausė pas- 
torius. 

Barbara paaiškino atėjusi pasikalbėti apie paskutinę 
bažnytinę muge, ir Rouza pasiūlė kalbėtis tvarkant sodą. 

— Ne taip paprasta ištaikyti augalams valandėlę pono 
Metisono laiko, - patikliai pranešė ji, - ypač kai jis viso- 

kiais būdais stengiasi išsisukti nuo kapstymosi gėlių 
lysvėse. Tad jeigu jau jį čia atitempiau, turiu kalti geležį, 
kol karšta. 

Ponas Metisonas, regis, sutriko. 

— Aš nusimušiau nykštį, Rouza. Juk žinai, Dievas ma- 
nęs neapdovanojo botaniko talentu. 

— Žinau, - karštai patvirtino Rouza. 

— Su džiaugsmu padėsiu, kol kalbėsimės, - pasiūlė Bar- 
bara. 

Rouzai berods patiko pasiūlymas. 

— Tikrai? — Ji vėl atsiklaupė ant kilimėlio. Barbara pa- 
manė, kad ketina pasimelsti dėkodama Dievui už padėjė- 
ją. Bet ji tik surado tarp įrankių grėbliuką ir padavė jai. — 
Pirmiausia paruošime žemę. Iš pradžių supurensime, pas- 
kui patręšime. Antraip niekas neaugs. 

— Žinoma, - pritarė Barbara. Jai neužteko drąsos pri- 
sipažinti, kad ir jos nykštys veikiau juodas kaip anglis 
negu žalias. Dangaus vartus, be abejo, puošė šimtai au- 
galų, kuriuos ji per šitiek metų pasiuntė atsiimti teisėto 
atpildo. 

Ponas Metisonas irgi atsiklaupė prie jų ant kilimėlio. 
Jis pradėjo rauti paukštpienes ir mesti ant pievutės. Dirb- 
dama abipus Barbaros, pora maloniai šnekučiavosi apie 
mugę. Tai buvo kasmetinis renginys —- svarbiausias me- 
tų renginys, sprendžiant iš jų įkarščio, — ir pastorius pa- 
sinaudojo juo pinigams rinkti, kad galėtų pakeisti bažny- 
čios langus. 

— Mes ketiname vėl įdėti vitražus, - paaiškino ponas 
Metisonas. — Tiesa, kai kurie seniūnai dėl tų langų mane 
kaltina, esą prijaučiu Aukštajai bažnyčiai... 

— Jie kaltina tave katalikybe, - švelniai nusijuokė 
Rouza. 

Ponas Metisonas atmetė kaltinimą, švystelėdamas per 
petį siūbuojantį paukštpienės stiebą. 

— Kai langai bus įstatyti, jie kitaip manys, pamatysit. 
Visa bėda dėl įpratimo. Bet kai dabartiniai tamošiai neti- 
kėliai pripras prie šviesos žaismo, prie to, kad susikau- 
pimas ir malda visiškai kitokie švelnesnėje šviesoje... 
šviesoje, kokios jie kaip gyvi nėra matę... jei nebuvo Šar- 
tre ar Dievo Motinos katedroje... 

— Taip, meiluti, - tvirtai ištarė Rouza. 

Nuo jos žodžių pastorius atsikvošėjo. Sumirksėjo, pas- 
kui sukikeno. 

— Vėl įsivažiavau, a? 

— Labai šaunu kuo nors žavėtis, - tarė Barbara. 

Rouza stropiai ravėjo vėdrynus. 

— Tikrai, - tarė ji ir truktelėjo itin giliai įsišaknijusią 
pienę. —- Bet kartais norėtųsi, kad pono Metisono susiža- 
vėjimas būtų anglikoniškesnis. Prieš dvi savaites jis liaup- 
sino vakarinį Reimso katedros fasadą, arkidiakonui gir- 
dint, ir aš pamaniau, kad vargšą žŽmogelį ištiks apoplek- 
sija. — Ji storai sududeno: —- Bbbet, mielas Metisonai, tai 
popiežininkų statinys. - Sukikeno. - Štai ką iškrėtė po- 
nas Metisonas. 

Barbara kaip pridera suaičiojo, paskui vėl prakalbo 
apie muge. Paaiškino, kad ją domina padėvėtų drabužių 
kioskas. Skudurų maiše, nupirktame tame kioske, ras- 
tas drabužis, mokyklinė uniforma, susijusi su Žmogžu- 
dystės byla. 

Ponas Metisonas liovėsi kautis su paukštpiene. 

— Žmogžudystės byla? - nepatikliai paklausė, o žmo- 
na taip pat nepatikliai pakartojo: 

— Mokyklinė uniforma? 

— Mergytės, kuri sekmadienio vakare rasta kanale. 
Elingtone. Girdėjot? 

Žinoma, girdėję. Kas negirdėjo? Elingtonas ranka pa- 
siekiamas, miestelis priklauso pono Metisono parapijai. 

— Teisingai, — tarė Barbara. - Taigi tarp skudurų rasta 
jos mokyklinė uniforma. 

Rouza susimąsčiusi kibo į piktžolę, kuri, Barbaros nuo- 
mone, nelabai skyrėsi nuo greta augančių žolynų. Ji su- 
raukė kaktą ir papurtė galvą. 

— Ten tikrai buvo jos uniforma? 

— Su prisiūta pavarde. 

— Vientisa? 

Barbara bejėgiškai pažvelgė į ją manydama, kad kal- 
bama apie Šarlotės pavardę. 

— Atleiskite, nesupratau, - tarė ji. 

Ponia Metison norėjo sužinoti, ar uniforma buvo ne- 
sudraskyta. Paaiškino, kad skudurai nėra drabužiai. Sku- 
durai, kaip rodo pavadinimas, ir yra... na, skudurai. Visi 
drabužiai, kurie nebetinka parduoti kaip drabužiai, kar- 
pomi, dedami į maišus ir per mugę pardavinėjami padė- 
vėtų drabužių kioske kaip skudurai. Nesukarpyto drabu- 
žio tarp skudurų negalėjo būti, tvirtino ponia Metison. 
Prieš mugę ji su dukteria - kurią, kaip Ostin laikais, va- 
dino „jaunąja panele Metison“, - peržiūrėjo visus padė- 
vėtus drabužius ir pačios viską sukarpė. 

— Kad neįžeistume parapijiečių, - patikliai pranešė 
Rouza. - Jei jie sužinotų, kad kuris nors kaimynas svars- 
to, tinkama jų auka ar ne... Tikriausiai apskritai nieko 
nebeduotų, kaip manot? Todėl mes pačios sukarpom. Vi- 
sada pačios karpydavom. 

Taigi, priėjo ji išvadą, energingai dorodama dobilo 
kuokštą, iš jos rankų geros kokybės mokyklinė unifor- 

ma nebūtų atsidūrusi tarp skudurų. O jei būtų buvusi 
sudraskyta, būtų ją sukarpiusios kaip ir kitus netinka- 
mus rūbus. 

Įdomus posūkis, pamanė Barbara. Ji grėbstė aplink 
kažkokį augalą ir mąstė. 

— Kada vyko mugė? - paklausė. 

— Praėjusį šeštadienį, - tarė Rouza. 

— Kur? 

Prie bažnyčios, paaiškino jie. Padėvėtų drabužių kios- 
kui skirti daiktai buvo keturias savaites renkami į karto- 
nines dėžes bažnyčios prieangyje. Kiekvieno šeštadie- 
nio vakarą ponia Metison su dukteria - minėta jaunąja 
panele Metison — surūšiuodavo juos bažnyčios kriptoje. 

— Ten mes ir karpydavom, - pasakė ponia Metison. — 
Lengviau karpyti kas savaitę, negu laukti iki galo ir vis- 
ką daryti iš karto. 

— Mugės sėkmę lemia organizuotumas, - patikino po- 
nas Metisonas. - Šeštadienį surinkom tris šimtus pen- 
kiasdešimt aštuonis svarus ir šešiasdešimt keturis pen- 
sus, ar ne, Rouza? 

— Tikrai. Bet lėkštės monetoms mėtyti galbūt buvo 
per daug išteptos riebalais. Toje būdelėje laimėta nedaug 
prizų, ir Žmonės pyktelėjo. 

— Nesąmonė, - atšovė vyras. — Viskas dėl kilnaus rei- 
kalo. Kai langai bus įdėti, parapijiečiai pamatys... 

— Žinome, meiluti, - tarė ponia Metison. 

Nusprendusi, kad uniformos tarp ponios Metison per- 
žiūrėtų padėvėtų drabužių nebuvo, Barbara paklausė, kas 
galėjęs prieiti prie jau surūšiuotų, sukarpytų ir į maišus 
sudėtų skudurų. 

Ponia Metison nuropojo gėlių lysve paskui kažkokį vi- 
joklį, nusagstytą mažučiais geltonais žiedeliais. 

— Prieiti prie padėvėtų drabužių? Man regis, bet kas. 
Laikėme juos kriptoje, o kripta neužrakinta. 

— Bažnyčia irgi neužrakinta, - pridūrė ponas Metiso- 
nas. - Nenoriu apie tai nė girdėti. Šventa vieta turi būti 
dieną naktį atdara atgailotojui, elgetai, nusidėjėliui ir liū- 
dinčiajam. Baisi kvailystė tikėtis, kad parapijiečiai norės 
melstis pagal pastoriaus grafiką, sutinkat? 

Barbara atsakė sutinkanti. O kol pastorius nepradė- 
jo toliau dėstyti savo religinės filosofijos - matė, kad 
jis pasiruošęs, nes paliko paukštpienę ir pasitrynė ran- 
kas, - paklausė, ar kelios dienos prieš mugę jie nepa- 
stebėję aplinkui svetimų žmonių. Ar net, pridūrė ji, mu- 
gės rytą. 

Metisonai susižvelgė. Papurtė galvas. Žinoma, pridū- 
rė ponas Metisonas, į mugę visada ateina nepažįstamų 
žmonių, nes apie ją skelbiama visuose artimesniuose kai- 
muose ir miesteliuose, jau nekalbant apie Malborą, Vu- 
ton Krosą ir Divaizą. Juk mugė skirta ne tik pinigams 
rinkti, bet ir grąžinti Viešpačiui kokią paklydusią sielą. O 
koks gali būti geresnis būdas už paklydusių sielų ben- 
dravimą su jau išgelbėtomis? 

Barbara suprato, kad reikalas sudėtingesnis, negu ji 
manė. Dar blogiau, nusikaltėlio galimybės atrodė beveik 
neribotos. 

— Taigi bet kas, - tarė ji, - galėjo prieiti prie maišų su 
skudurais, kurį nors atrišti ir įkišti į vidų uniformą. Arba 
kriptoje prieš mugę, arba per pačią mugę. 

Per mugę kažin, atsakė ponia Metison. Kioske buvo 
pardavėja, ir jei nepažįstamas Žmogus būtų atrišęs mai- 
šą, ji tikrai būtų pamačiusi. 

Ar ji pati pardavinėjusi skudurus? — pasiteiravo Bar- 
bara. 

Taip, atsakė ponia Metison. O kai jos nebuvo, buvo 
jaunoji panelė Metison. Ar seržantė nenorėtų pasikalbė- 
ti su jaunąja panele Metison? 

Barbara norėjo, kad tik nereikėtų laužyti liežuvio kar- 
tojant „jaunoji panelė Metison“. Bet per pokalbį jai rei- 
kėjo Denio Laksfordo nuotraukos. Jei Laksfordas viešė- 
jo Viltšyre ir vėliau, ne tik prieš mėnesį, kai lankėsi Bei- 
verstoke, - jei praėjusią savaitę slampinėjo aplink Sten- 
tono Šv. Bernardą, - kas nors turėjo matyti. O kur rasi 
geresnę vietą tokiam žmogui ieškoti? 

Ji pasakė pastoriui ir jo žmonai, kad grįš su nuotrau- 
ka. Pasakė, kad norėtų ją parodyti ir jų dukrai. Kada jau- 
najai panelei Metison baigiasi pamokos? 

Metisonai sukikeno. Jie paaiškino, kad jaunoji panelė 
M mokyklos nelanko, tai yra jau nelanko, bet dėkui, jei 
manot, jog mes dar pakankamai jauni turėti mokyklinio 
amžiaus vaiką. Nereikia didžiuotis savo išvaizda, bet ser- 
žantė ne pirmoji pasakė, kad pora, pašventusi savo gy- 
venimą Dievui, atrodo labai jaunai. Mat kai visą gyveni- 
mą tarnauji Dievui ir daug laiko praleidi gryname ore kaip 
jie dabar... 

— Teisingai, - pritarė Barbara. - Kur aš galiu ją rasti? 

Barklio banke Vuton Krose, atsakė Rouza. Jei seržan- 
tė norėtų, kad jaunoji panelė Metison pasižiūrėtų į nuo- 
trauką dar nesibaigus darbo dienai, tegu eina į banką. 

— Pasiteiraukite panelės Metison iš sąskaitų atidary- 
mo skyriaus, - išdidžiai pasakė ponia Metison. — Geras 
darbas. 

— Ji net atskirą rašomąjį stalą turi, — rimtai pridūrė pas- 
torius. 


Priešo akivaizdoje 595 


-1-— 


Vinstonas Nkata atsiliepė į seržantės Heivers skam- 
butį, taigi Linlis girdėjo tik pusę pokalbio, kurio didžiąją 
dalį sudarė: „Taip... Puikiai sumanyta, seržante... Kada 
jis buvo Beiverstoke?.. Ooo, šaunu... O kaip kateriai?“ 

— Ji prašė, kad faksu į Eimsfordo policijos nuovadą nu- 
siųstume Laksfordo nuotrauką, —- pasakė Linliui konsteb- 
lis, baigęs pokalbį. - Sako užnėrusi jam kilpą ir ji vis la- 
biau veržiasi... 

Linlis pasuko į kairę, kai tik pasitaikė proga, ir ėmė 
nardyti tarp automobilių, važiuojančių į šiaurę, Haigeito 
1 Laksfordo namų pusėn. Kol važiavo, Nkata išdėstė jam 
paskutines seržantės veiklos Viltšyre naujienas. 

— Įdomu, kad Laksfordas neužsiminė praėjusį mėnesį 
buvęs Viltšyre, tiesa? — baigė kalbėti jis. 

— Svarbus nutylėjimas, - sutiko Linlis. 

— Jei pavyks nustatyti, kad jis išsinuomojo katerį, — 
tuo šią valandėlę užsiima seržantės simpatija, tai... 

— Seržantės simpatija? - patikslino Linlis. 

— Vyrukas, su kuriuo ji dirba. Negi negirdit, kad jos 
balsas pasidaro kaip aksomas, kai taria jo vardą? 

Linlis svarstė, kaip galėtų skambėti aksominis balsas. 

— Negirdėjau jokio aksomo, - tarė jis. 

— Vadinasi, užsikimšote ausis. Ta porelė įsižiūrėjo vie- 
nas kitą, paminėsit mano žodį. 

— Priėjot išvadą iš seržantės balso skambesio? 

— Taip. Ir nieko nuostabaus. Žinot, kaip būna, kai glau- 
džiai su kuo nors bendradarbiauji. 

— Nežinau, - atsakė Linlis. - Mudu kartu dirbam jau 
kelios dienos, bet ypatingo ilgesio tau nepajutau. 

— Viskas savo laiku, - nusijuokė Nkata. 

Milfildo skersgatvis Haigeite buvo virtęs Žurnalistų 
stovykla. Jie aplipo Laksfordo namo fasadą it neatsikra- 
tomų baisių prisiminimų spiečius, o juos atlydėjo maši- 
nos su įranga, kino operatoriai, kalnai televizijos pro- 
žektorių ir trys kaimynų šunys, besiriejantys dėl žur- 
nalistų išmestų maisto likučių. Kitoje gatvės pusėje, į 
rytus nuo Haigeito tvenkinių, susibūrė pėstieji, kaimy- 
nai ir Žiopliai. Tuo metu, kai Linlio „Bentlis“ perskyrė 
minią priešais keliuką į Laksfordo sodybą, prie suirutės 
prisidėjo trys dviratininkai ir du riedlentininkai, susto- 
Ję pažiopsoti. 

Kol kas spauda paisė keliuko gale stovinčių policinin- 
kų. Bet kai budintis konsteblis atitraukė užtvarą, pro jį 
prasmuko reporteris, jam ant kulnų lipo du fotografai. Jie 
nuskuodė prie vilos šlaito viršūnėje. 

— Gal man užmauti tiems tipams antsnukius? —- suėmęs 
durų rankeną, paklausė Nkata. 

Linlis žiūrėjo, kaip jie dumia prie portiko. Vienas fo- 
tografas pradėjo fotografuoti sodą. 

— Nieko naudingo jie nepeš, - tarė jis. - Galiu lažin- 
tis, kad Laksfordas neatidarinėja durų. 

— Tegu savo kailiu patiria, koks malonumas, kai šita 
"šutvė lando pro visus plyšius. 

— Smagi ironija, - pripažino Linlis, - jei mėgsti tokius 
dalykus. 

Sustabdė automobilį už „Mersedeso“. Pabeldus duris 
atidarė konsteblis. 

— Pone Laksfordai! - pro Linlį šūktelėjo reporteris. — 
Atsakykite į keletą „Sun“ klausimų. Kokia jūsų žmonos 
reakcija į šio ryto... 

Linlis stvėrė vyrukui už marškinių apykaklės. Atkišo 
j; Nkatai, o tas, regis, su malonumu išstūmė reporterį 

atgal į gatvę. Lydimi riksmų apie prakeiktų policininkų 
žiaurumus, jie įžengė vidun. 

— Gavot mūsų pranešimą? - paklausė konsteblis. 

— Kokį pranešimą? — paklausė Linlis. - Mes važiavom 
automobiliu, Vinstonas kalbėjo telefonu. 

— Šis tas naujo, - tyliai pasakė konsteblis. - Vėl skam- 
bino. 

— Pagrobėjas? Kada? 

— Nepraėjo nė penkios minutės. - Jis nusivedė juos į 
saloną. 

Užuolaidos buvo užtrauktos, kad Laksfordai nepakliūtų 
į teleobjektyvus. Langai uždaryti jiems apsaugoti nuo 
smalsių ausų. Užtat atmosfera salone tvyrojo tvanki ir 
tamsi, 0 įžiebtos stalinės lempos nė kiek nepraskaidrino 
kapų gūdumo ir neįprastos tylos. Ant kavos staliukų, ku- 
šečių ir kėdžių mėtėsi maisto, daugiausia nė nepaliesto, 
likučiai. Rojalis buvo apkrautas puodeliais su arbata plė- 
vele aptrauktu paviršium ir peleninėmis, kuriose nebe- 
tilpo nuorūkos ir pelenai; atverstas šios dienos „The 
Source“ numeris barstė lapus ant grindų. 

Denis Laksfordas sėdėjo krėsle prie telefono, susiė- 
męs rankomis galvą. Kai policininkai priėjo, pakėlė akis. 
Tuo pačiu metu į saloną įžengė inspektorius Džonas Stiu- 
artas — Linlio bendradarbis Jarde ir nepamainomas žmo- 
gus, kai reikia itin skrupulingai paisyti smulkmenų. Ant 
lieso it morka kaklo kabėjo ausinės; jis kalbėjo į mobilųjį 
telefoną: 

— Taip... Taip... Velnias. Kitą kartą pamėginsim išgauti 
daugiau... Taip. - Ir išjungė. - Nieko, pone Laksfordai, — 
pasakė jis. - Jūs padarėt, ką galėjot, bet viskas buvo per 
trumpai. Girdėjai? —- paklausė Linlį. 

— Ką tik sužinojau. Kas tai per pokalbis? 

— Mes įrašėm į garsajuostę. - Jis nusivedė Linlį į vir- 
tuve. Vidury, tarp stalo ir nerūdijančio plieno viryklės, 
stovėjo pasiklausymo aparatūra. Ją sudarė magnetofonas, 
pustuzinis ritinių juostos, ausinės ir laidai, rodos, išve- 
džioti visur. 

Inspektorius Stiuartas atsuko juostą į pradžią ir palei- 
do. Pasigirdo du balsai, abu lyg ir vyriški, vienas Laks- 
fordo. Kitas skambėjo taip, lyg Žmogus kalbėtų iš ger- 
klės gilumos ir pro sukąstus dantis. Veiksmingas būdas 
balsui iškreipti 17 padaryti jį neatpažįstamą. 

Pokalbis buvo trumpas, per trumpas, kad spėtum su- 
sekti, iš kur skambinta. 

—- Laksfordas? 

— Kur mano sūnus? Kur Leo? Leiskit man basikalbeti 
SU JUO. 

— Tu ne tai baraše:, šikniau. 

— Kaip ne tai? Apie ką jūs kalbat? Del Dievo... 

— Užsičiaupk. Ir gerai klausykis. Man reikia tiesos. Vi- 
sos 1storijos. Jei žmonės nesužinos tiesos, vaikas mirs. 

— Aš barašiau! Ar nematet laikraščio? Pirmame busla- 
byje! Padariau, kaip liebet, lygiai taib, kaip liebet. Dabar 
grąžinkit man sūnų arba... 

— Tu ne tai baraše:, šikniau. Nemanyk, kad nežinau. Ry- 
to) parašyk, kaip reikia, arba Leo mirs. Kaip Lote. Aišku? 
Rytoj, arba jis mirs. 

— Bet ką... 

Įrašas baigėsi, kai telefonas išsijungė. 

— Tik tiek, — tarė Stiuartas. - Nepakako laiko susekti, 
iš kur skambina. 

— Kas dabar, inspektoriau? 

Linlis atsisuko. Prie virtuvės durų stovėjo Laksfor- 
das. Nesiskutęs, iš pažiūros nesiprausęs, tais pačiais dra- 

bužiais, kuriais vilkėjo vakar. Baltų marškinių rankoga- 
liai ir atsegta apykaklė buvo nešvarūs nuo prakaito. 

— „Tu ne tai parašei“, - pakartojo Linlis. - Ką tai galė- 
tų reikšti? 

— Nežinau, - atsakė Laksfordas. - Dievas liudytojas, 
nežinau. Padariau, kaip jis liepė, žodis žodin. Nežinau, ką 
dar galėčiau padaryti. Štai. - Jis atsinešė rytinio „The 
Source“ numerį ir padavė Linliui. Tankiai mirksėdamas 
krauju pasruvusiomis akimis paraudusiais vokais. 

Linlis įdėmiau negu pirma peržvelgė laikraštį. Geres- 
nės antraštės ir pridedamos nuotraukos grobikas nega- 
lėjo tikėtis. Beveik nebebuvo reikalo skaityti straipsnio. 
Visi, turintys septynmečio vaiko skaitymo įgūdžių, būtų 
supratę Laksfordo straipsnyje panaudotus žodžius, bent 
jau pirmame puslapyje. Linlis greitomis perskaitė jį ir 
pamatė, kad jau pirmoje pastraipoje pateikti atsakymai į 
esminius klausimus: kas, kur, kada, kodėl ir kaip. Per- 
skaitęs pirmojo puslapio medžiagą, toliau neskaitė. 

— Kiek prisimenu, buvo taip, - tarė Laksfordas. — Gal 
sumaišiau kokią smulkmeną. Gal ką praleidau - garbės 
žodis, neprisimenu viešbučio kambario numerio, - bet 
viską, ką prisiminiau, surašiau. 

— Vis dėlto parašėt ne tą. Ką jis norėjo pasakyti? 

— Sakau gi, kad nežinau. 

— Atpažinot balsą? 

— Kas, po velnių, atpažintų tą balsą? Kalbėjo kaip už- 
kišta burna. 

Linlis pažvelgė jam už nugaros, salono pusėn. 

— Kur jūsų žmona, pone Laksfordai? 

— Viršuje. Guli. 

— Prieš kokią valandą nebeišlaikė, - pridūrė Stiuar- 
tas. —- Išgėrė tabletę ir atsigulė. 

Linlis linktelėjo Nkatai, šis paklausė: 

— Ji viršuj, pone Laksfordai? 

Laksfordas, regis, suvokė, ką reiškia šis klausimas, 
nes sušuko: 

— Ar negalit palikti jos ramybėj? Ar būtina jai dabar 
pasakyti? Jei ji galų gale užmigo... 

— Gal ji nė nemiega, - tarė Linlis. - Kokią tabletę 1š- 
gėrė? 

— Raminamųjų. 

— Kokių? 

— Nežinau. Kam? Kodėl klausiat? Klausykit. Gerasis 
Dieve. Nežadinkit jos ir nesakykit, kas atsitiko. 

— Gal ji jau žino. 

— Jau? Iš kur? — Pagaliau Laksfordui, matyt, viskas pa- 
aiškėjo, nes jis skubiai išbėrė: - Negi jūs vis dar manot, 
kad Fiona įsipainiojusi į šitą istoriją. Jūs ją vakar matėt. 
Matėt, kokia jos būsena. Ji ne aktorė. 

— Patikrink, - tarė Linlis. Nkata pakilo eiti. - Man rei- 
kia jūsų nuotraukos, pone Laksfordai. Norėčiau ir jūsų 
žmonos nuotraukos. 

— Kam? 

— Savo kolegei Viltšyre. Neminėjot, kad neseniai ten 
buvote. 

— Kada aš, po velnių, buvau Viltšyre? 

— Beiverstokas nieko neprimena? 

— Beiverstokas? Norit pasakyti, kai nuvažiavau į mo- 
kyklą? Kuriam galui turėjau minėti apsilankymą Beivers- 
toke? Jis neturi nieko bendro su šia istorija. Aš tik norė- 
jau susitarti dėl Leo mokslo. - Regis, Laksfordas bandė 
atspėti, kaltu ar nekaltu jį laiko Linlis. Regis, atspėjo, 
nes kalbėjo toliau: - Jėzau. Kas darosi? Kaip jūs galite 
stovėti ir žiūrėti, lyg tikėtumėtės, kad mane tuoj išvers 


Priešo aki1vaizdoje 601 


pūslės? Jis ketina nužudyti mano sūnų. Juk girdėjot? Ke- 
tina rytoj jį nužudyti, jei nepadarysiu, ko jis nori. Tai ku- 
rių velnių gaištate laiką apklausdamas mano žmoną, kai 
reikia kažką daryti - ką n07s, — kad išgelbėtumėt mano 
sūnui gyvybę? Prisiekiu Dievu, jei Leo kas nors atsi- 
tiks... -Rodos, jis pastebėjo, kad dūsta. Bejėgiškai išta- 
re: — Dieve, nežinau, ką daryti. 

Inspektorius Stiuartas žinojo. Jis atidarė indaują, su- 
rado butelį chereso ir pripylė puse puodelio. 

— Išgerkit, - tarė Laksfordui. Kol šis gėrė, grįžo Nka- 
ta su laikraštininko žmona. 

Linlio spėlionės, ar kartais Fiona Laksford neįsipai- 
niojusi į Šarlotės Bouven nužudymo ir vėliau - sūnaus 
pagrobimo bylą, ar ne ji neseniai skambino mobiliuoju 
telefonu 1š kokio užkaborio šiuose namuose, - iškart iš- 
nyko pamačius, kaip moteris atrodo. Plaukai prilipę, vei- 
das išpurtęs, lūpos sutrūkinėjusios. Vilkėjo didžiulius su- 
glamžytus marškinius su dėme priekyje, lyg būtų juos 
apvėmusi, ir mūvėjo aptemptas kelnes. Nuo jos sklido 
vėmalų tvaikas, o pečius buvo apsisiautusi antklode - vei- 
kiau apsiginti, o ne sušilti. Išvydus Linlį, jai pakirto ko- 
jas. Paskui pamatė vyrą ir, regis, įžvelgė nelaimę jo vei- 
de. Jos veidas susitraukė. 

— Ne. Jis ne. Jis ne! - pasakė, o baimė balse vis augo. 

Laksfordas apkabino ją. Stiuartas dar įpylė chereso. 
Linlis nusivedė visus atgal į saloną. 

Laksfordas švelniai pasodino žmoną ant sofos. Ji dre- 
bėjo kaip lapas, todėl jis geriau susupo ją į antklodę ir 
apkabino pečius. 

— Leo nemirė. Nemirė. Girdi? - tarė jis. 

Ji bejėgiškai atsišliejo į jo krūtinę. Įsikibo į marški- 
nius. 

— Jis baisiai bijo. Jam tik aštuoneri... - tarė ji. Ir stip- 
riai užsimerkė. 

Laksfordas prispaudė prie krūtinės jos galvą. 

— Mes surasim jį. Susigrąžinsim, - tarė jis. Pasižiūrė- 
jo į Linlį žvilgsniu, kuriame slypėjo nebylus klausimas: 
kaip jūs galit patikėti, kad ši moteris organizavo savo sū- 
naus pagrobimą? 

Linlis turėjo pripažinti, kad jos kaltumu patikėti sun- 
ku. Fiona Laksford nuo vakar popietės, kai parsirado na- 
mo, sugniaužusi rankoje sūnaus uniforminę kepurę, el- 
gėsi labai tikroviškai. Beprotiško šios moters nerimo ne- 
sugebėtų suvaidinti talentingiausia artistė. Nebent ko- 
kia psichopatė. Bet nuojauta sakė, kad Leo Laksfordo mo- 
tina — ne psichopatė. Tiesiog Leo motina. 

Tačiau tai nereiškė, kad nekaltas ir Denis Laksfordas. 
Šiaip ar taip, apieškojus jo „Poršė“, rasti Šarlotės akiniai 
1r jos plaukų. Juos galėjo ten kas nors palikti tyčia, tačiau 
Linlis vis dar įtarinėjo laikraštininką. 

— Reikia išnagrinėti straipsnį, pone Laksfordai, - įdė- 
miai žiūrėdamas į jį, pasakė Linlis. - Jei jūs parašėte ne 
tai, reikia išsiaiškinti, kodėl. 

Atrodė, jog Laksfordas protestuos, ginčysis, kad ge- 
riau švaistyti laiką ir energiją ieškant gatvėse jo sūnaus, 
o ne jo žodžiuose - klaidos, kurią galima ištaisyti ir tuo 
įsiteikti žmogžudžiui. 

— Byla sėkmingai tiriama Viltšyre, - į neištartą pro- 
testą atsakė Linlis. - Londone irgi padarėm pažangą. 

— Kokią pažangą? 

— Be kitų dalykų, atpažinome akinius. Ir mergaitės 
plaukus. Rastus ten pat. - Daugiau jis nieko nepridūrė: 
pono Laksfordo padėtis netvirta, taigi galbūt jis iš pas- 
kutiniųjų norės padėti. 

Lakstordas suprato užuominą. Jis nebuvo kvailys. 

— Neįsivaizduoju, ką dar galėjau parašyti, - vis dėlto 
spyrėsi jis. - Ir nesuvokiu, kam to reikia. 

Jo dvejonė buvo suprantama. 

— Per savaitę, kurią jūs ir Ivė Bouven drauge pralei- 
dot Blekpule, galėjo atsitikti kažkas, ką jūs užmiršot, — 
tarė Linlis. - Tas įvykis - atsitiktinė pastaba, koks nors 
nepastebėtas pažįstamas, atšauktas susitikimas, neatlikta 
užduotis - gali padėti išaiškinti, ką slepia Šarlotės ir jū- 
sų sūnaus pagrobimas. Jei išsiaiškinsime, ką jūs pralei- 
dot, galbūt pastebėsime kokį nors ryšį, nes šią valandėlę 
jokio ryšio nematom. 

— Tam reikia Ivės, - tarė Laksfordas. Žmona pakėlė 
galvą, bet jis kalbėjo toliau: - Kitos išeities nėra, Fi. Aš 
surašiau viską, ką šiuo tarpu galiu prisiminti. Jei ką nors 
praleidau, tik ji gali pasakyti, ką. Turiu su ja susitikti. 

Fiona pakreipė galvą. Jos žvilgsnis buvo miglotas. 

— Taip, - tarė ji. Bet žodis nuskambėjo, lyg neturėtų 
prasmės. 

— Tik ne čia, - paprašė Linlį Laksfordas. - Ne su tais 
maitvanagiais lauke. Ne čia. Prašau. 

Linlis padavė Nkatai raktus. 

— Paimkit ponią Bouven. Nuvežkit ją į Skotland Jardą. 
Ten susitiksime. 

Nkata išėjo. Linlis tiriamai žiūrėjo į Fioną Laksford. 

— Ištverkite dar kelias valandas, ponia Laksford. Čia 
liks inspektorius Stiuartas. Konstebliai irgi bus. Jei gro- 
bikas paskambins, stenkitės kuo ilgiau užtęsti pokalbį, 
kad mums pavyktų susekti, iš kur jis skambina. Jis - žu- 
dikas, bet jei jūsų sūnus - jo paskutinis koziris, jis jo ne- 
skriaus, kol yra galimybė gauti, ko nori. Suprantate? 

Ji linktelėjo, bet nepajudėjo. Laksfordas palietė jai 
plaukus ir pašaukė vardu. Ji atsitiesė spausdama prie krū- 
tinės antklodę. Vėl linktelėjo. Akis aptraukė migla nuo 
pritvinkusių ašarų, bet jos nebyrėjo. 

— Man reikės tavo automobilio, Džonai, - paprašė Lin- 
lis inspektorių. 

Stiuartas metė jam raktus ir pajuokavo: 

— Pasitaikius progai, pervažiuok keletą tų kiaulių, su- 
sibūrusių kieme. 

— Ar ištversi? —- paklausė Laksfordas žmoną. - Gal kam 
nors paskambinti, kad su tavim pabūtų? 

— Eik, - tarė ji, ir buvo aišku, kad apie vieną dalyką 
tikrai mąsto blaiviai. - Svarbu tik Leo. 

ii iš anksto nusprendė, 
kad bus maža naudos, jei Denis Laksfordas ir Ivė Bou- 
ven susitiks apklausos kambaryje. Juos gali trikdyti mag- 
netofonas, sienos be langų, apšvietimas, suprojektuotas 
taip, kad oda atrodytų geltona, o nervai būtų įtempti. Ta- 
čiau šią valandėlę buvo svarbiau, ne kad jie netektų sa- 
vitvardos, bet kad norėtų vienas kitam padėti. Todėl jis 
iškart nusivedė Laksfordą į savo kabinetą, ir jie ėmė lauk- 
ti, kol Nkata grįš su Merilbouno parlamentare. 

Dorotėja Hariman kyštelėjo Linliui krūvą pranešimų, 
kai jie ėjo pro jos stalą. Matyt, apie juos pridūrė: 

— SO7 ataskaita apie Jurgio gatvės landynę. SO4 dėl 
Džeko Berdo pirštų atspaudų. Vigmoro gatvė dėl sava- 
norių policininkų. Du reporteriai - vienas iš „The Sour- 
ce“, o kitas iš „Mirror“... 

— Iš kur jie sužinojo mano pavardę? 

— Kas nors visada pakiš liežuvį, inspektoriau Linli. Tik 
pažvelkit į karališkąją šeimą. 

— Jie plepa apie save. - priminė Linlis. 

— Kaip keičiasi laikai. - Ji vėl prakalbo apie praneši- 
mus. - Seras Deividas du kartus. Jūsų brolis vieną kar- 
tą - sakė, kad jam skambinti nebūtina. Tiesiog reikalas 

dėl Trefalvino pieninės sutvarkytas. Jūs ką nors supra- 
tot? — Atsakymo ji nelaukė. - Jūsų siuvėjas vieną kartą. 
Ponas Sent Džeimsas tris kartus. Beje, liepė jam kuo grei- 
čiau paskambinti. O seras Deividas žaibiškai pageidautų 
ataskaitos. 

— Seras Deividas visada pageidauja ataskaitos žaibiš- 
kai. - Linlis paėmė pranešimus ir susikišo į švarko kiše- 
nę. - Prašom čia, - tarė Laksfordui ir pasodino laikrašti- 
ninką savo kabinete. Paskambino SO4 ir SO7, ką jie pa- 
sakys apie Džeką Berdą ir landynę. Informacija buvo iš- 
sami, bet nelabai naudinga. Pirštų atspaudų žinyba pa- 
tvirtino, kad Džekas Berdas sėdėjęs kalėjime, bet jo pirš- 
tų atspaudų niekur nerasta. Kilimas iš landynės ištirtas, 
bet reikės dar mažiausiai savaitės surūšiuoti viskam, kas 
rasta jame ir ant jo: plaukams, spermai, kraujui, šlapimui 
ir maisto atliekoms, kurių yra tiek, kad balandžių pulkas 
laimingas kapstytųsi daug valandų. 

Kai atvyko Nkata su Ive Bouven, Linlis padavė kon- 
stebliui kitus pranešimus ir Denio Laksfordo nuotrauką, 
kurią gavo iš „The Source“ redaktoriaus. Nkata skubiai 
išėjo pasiųsti nuotraukos Heivers į Viltšyrą, peržiūrėti 
pranešimų ir kurpti ataskaitos, kuri nors dienai apramin- 
tų komisaro pavaduotoją, o Linlis uždarė duris ir atsisu- 
ko į Ivę Bouven ir jos vaiko tėvą. 

— Ar to būtinai reikėjo, inspektoriau Linli? - paklausė 
parlamentarė. - Negi nesuvokiat, kiek fotografų troško 
įamžinti nemirtingąją akimirką, kai mane išsiveda kon- 
steblis? 

— Galėjom ateiti pas jus į biurą, - atsakė Linlis. - Bet 
abejoju, ar jums tai būtų patikę. Tiems patiems fotogra- 
fams, kurie nufotografavo jus išeinančią su konstebliu 

Nkata, būtų tikra šventė, užfiksavus poną Lakstfordą prie 
jūsų durų. 

Ji apsimetė, kad Denio Laksfordo nemato. Dabar irgi 
neparodė jį pastebėjusi. Tik priėjo prie vienos iš dviejų 
kėdžių priešais Linlio stalą ir tiesiai it mietą prarijusi at- 
sisedo ant krašto. Vilkėjo juodą dvieilę paltinės medžia- 
gos suknelę su šešiomis paauksuotomis sagomis. Be abe- 
jo, politikės drabužis, bet jis atrodė kažkoks sumurkšlin- 
tas, o juodoje kojinėje ties kulkšnimi nubėgusi akis gra- 
sino balta gyvatuke nuvinguriuoti per visą koją. 

— Aš atsistatydinau iš vidaus reikalų ministro pava- 
duotojos posto, Deni, - ramiai, bet nežiūrėdama į jį pa- 
sakė. — Mano karjera Merilboune baigta. Dabar tu laimin- 
gas? Padarei, ką sumanęs? Patenkintas? 

— Evelina, aš mekad... 

— Praradau beveik viską, - pertraukė ji. - Tačiau, anot 
vidaus reikalų ministro, vilties yra. Po dvidešimties me- 
tų, jei vėl neapsidirbsiu, galėsiu tapti Džonu Profumu. 
Manim žavėsis, nors nei gerbs, nei bijos. Puiki perspek- 
tyva, a? - Ji dirbtinai nusijuokė. 

— Aš nekaltas, - tarė Laksfordas. - Kaip tu gali po 
visko, kas atsitiko, įsivaizduoti, kad aš sumaniau tokį 
siaubą? 

— Nes visos mozaikos detalės labai gražiai dera: viens, 
du, trys, keturi. Šarlotė pagrobiama, man grasinama, aš 
nenusileidžiu, Šarlotė miršta. Dėmesys nukrypsta į ma- 
ne, kaip tu to ir norėjai, penktoji detalė paruošta. 

— Kokia? - paklausė Laksfordas. 

— Dingsta tavo sūnus, ir tu privalai mane sužlugdy- 
ti. - Pagaliau ji pažvelgė į jį. - Pasakyk, Deni, kaip tira- 
žas? Ar pagaliau aplenkėte „Sun“? 

— Gerasis Dieve... - Laksfordas nusisuko nuo jos. 

Linlis priėjo prie stalo. Atsisėdo veidu į juos. Laksfor- 
das kiūksojo kėdėje nesiskutęs, nešvariais, bet kaip su- 
šukuotais plaukais, glaisto spalvos oda. Bouven tebesė- 
dėjo nepalenkiama poza, o jos veidas priminė ant odos 
nupieštą kaukę. Linlis svarstė, kaip priprašyti ją padėti. 

— Ponia Bouven, - tarė jis, - vienas vaikas jau nebe- 
gyvas. Gali mirti ir kitas, jei mes nepasiskubinsime. — 
Jis paėmė „The Source“ numerį, kuris mėtėsi Laksfordo 
namuose, ir aukštyn kojom padėjo ant stalo, kad anie du 
matytų dienos sensaciją. Iveė Bouven su pasibjaurėjimu 
dirstelėjo į jį 17 nusuko akis. —- Apie tai ir turime pasikal- 
bėti, - pasakė Linlis. - Kažkas straipsnyje parašyta ne- 
teisingai ar praleista. Mes turime sužinoti, kas. Ir mums 
reikia jūsų pagalbos, norint tai sužinoti. 

— Kuriam galui? Ponas Laksfordas renka medžiagą ryt- 
dienos straipsniui? Ar negali savarankiškai plėtoti temos? 
Kol kas jam tai pavyko. 

— Ar skaitėte straipsnį? 

— Aš nesivolioju purvyne. 

— Tai paprašysiu jį perskaityti dabar. 

— O jei atsisakysiu? 

— Nemanau, kad dėl aštuonmečio vaiko mirties jūsų 
negrauš sąžinė. Ir beveik iškart po Šarlotės nužudymo. 
Nors jūs galite sulaikyti žudiką. O dar viena mirtis bus — 
nepuoselėkite kitokių iliuzijų, - jei dabar neužkirsime 
jai kelio. 

— Nelaikykit manęs kvaile. Ponas Laksfordas gavo, ko 
norėjo. Išspausdino savo puikųjį straipsnį pirmame pus- 
lapyje. Sunaikino mane. Gali dienų dienas rašinėti nau- 
jus straipsnius ta pačia tema, neabejoju, kad taip ir pada- 
rys. Bet savo sūnaus šiuo metu jis tikrai nenugalabys. 


Priešo akivaizdoje 609 


Laksfordas puolė pirmyn ir griebė laikraštį. 

— Skaityk! — sukriokė jis. - Skaityk tą prakeiktą 
straipsnį. Tikėk, kuo nori, manyk, ką nori, bet perskai- 
tyk šitą velnio straipsnį, arba garbės žodis, aš... 

— Ką? - paklausė ji. - Iš pradžių sunaikinti žodžiu, o 
paskui iš tikrųjų? Ar pajėgsi? Ar galėtum įsmeigti peilį? 
Ar galėtum nuspausti gaiduką? O gal vėl patikėtum dar- 
bą kuriam nors savo budeliui? 

Laksfordas sviedė laikraštį jai ant kelių. 

— Tu susikuri tokią tikrovę, kokios tau reikia. Nebesi- 
stengsiu tau atverti akių. Perskaityk straipsnį, Evelina. 
Nenorėjai nieko daryti, kad išgelbėtum mūsų dukrą, ir 
aš negaliu to pakeisti. Bet jei... 

— Kaip drįsti vadinti ją 22454 dukra. Kaip drįsti užsi- 
minti, kad aš... 

— Bet jei, - pakėlė balsą Laksfordas, - manai, kad sė- 
dėsiu rankas susidėjęs ir lauksiu, kol mano sūnus taps 
antra kažkokio psichopato auka, tai manęs visiškai nepa- 
žįsti. Dabar perskaityk tą prakeiktą straipsnį. Perskaityk 
dabar, perskaityk stropiai ir pasakyk, ką aš parašiau ne- 
teisingai, kad galėčiau išgelbėti Leo gyvybę. Nes jei Leo 
mirs... - Laksfordo balsas nutrūko. Jis atsistojo ir nuėjo 
prie lango. - Turi dėl ko manęs nekęsti, - pasakė stik- 
lui. - Bet nekeršyk mano sūnui. 

Ivė Bouven stebėjo jį kaip mokslininkas pavyzdį, ga- 
lintį suteikti tam tikros empirinės informacijos. Padarė 
karjerą, nes nepasitikėjo niekuo, niekam neatskleisdavo 
savo sumanymų ir nenuleisdavo akių nuo kitų partijos 
narių, tik ir laukiančių progos suvaryti peilį į nugarą, — 
todėl nebemokėjo tikėti. Įgimtas įtarumas - politinio gy- 
venimo rykštė ir būtinybė — buvo dabartinės jos padė- 
ties kaltininkas, kainavo ne tik postą, bet ir jos vaiko gy- 

vybę. Linlis aiškiai matė, kad tas pats įtarumas, kartu su 
priešiškumu vyrui, nuo kurio pastojo, neleidžia jai pati- 
kėti ir padėti jiems. 

Negalėjo su tuo taikstytis. 

— Ponia Bouven, - tarė jis, - šiandien skambino gro- 
bikas. Jis pasakė, kad nužudys berniuką, jei ponas Laks- 
fordas neištaisys neteisingų duomenų savo straipsnyje. 
Galite netikėti pono Laksfordo žodžiais. Bet prašau pati- 
kėti manim. Aš girdėjau skambučio įrašą. Tai padarė vie- 
nas mano bendradarbis, buvęs Laksfordo namuose, kai 
grobikas paskambino. 

— Tai nieko nereiškia, - tarė Ivė Bouven. Bet šį kartą 
nebeatrodė taip įsitikinusi. 

— Iš tiesų. Nieko. Esama daugybės būdų suklastoti te- 
lefono skambučiui. Bet tarkim, kad skambutis tikras, ir 
tada jūsų sąžinę prislėgs antra mirtis. 

— Mano sąžinės neslegia nė pirmoji. Aš elgiausi taip, 
kaip reikėjo. Aš elgiausi teisingai. Aš neatsakau. Jis... — 
Ji parodė į Laksfordą. Pirmą kartą ranka truputį virpėjo. 
Regis, ji tai pastebėjo ir nuleido ranką ant kelių, kur gu- 
lėjo laikraštis. - Jis... Ne aš... - Ji nurijo seilę, akys pasi- 
darė negyvos, pagaliau pakartojo: - Ne aš. 

Linlis laukė. Laksfordas atsisuko nuo lango. Pradėjo 
kažką sakyti, bet Linlis sušnairavo į jį ir papurtė galvą. 
Kažkur už jo kabineto čirškė telefonai, jis išgirdo Doro- 
tėjos Hariman balsą. Sulaikė kvapą mąstydamas: „Grei- 
čiau, greičiau. Velniai tave rautų, moterie. Greičiau“. 

Ji sugniaužė laikraščio kraštus. Pasitaisė akinius. Pra- 
dėjo skaityti. 

Suskambo telefonas. Linlis stvėrė jį. Skambino sero 
Deivido Hiljerio sekretorė. Kada komisaro pavaduotojas 
gali tikėtis iš savo pavaldinio naujausių žinių apie bylos 

eigą? Kai jos bus surašytos, atsakė Linlis ir numetė ra- 
gelį. 

Ivė Bouven atsivertė vidurinį puslapį su straipsnio tę- 
siniu. Laksfordas tebestovėjo prie lango. Baigusi skaity- 
ti, ji valandėlę sėdėjo uždengusi ranka popierių, pakėlusi 
galvą tik tiek, kad matytų Linlio stalo kraštą. 

— Jis pasakė, kad aš ne tai parašiau, - tyliai pasakė jai 
Laksfordas. - Pasakė, kad turiu parašyti teisingai, arba 
jis nužudysiąs Leo. Bet aš nežinau, ką pakeisti. 

— Nieko nereikia keisti. - Ji vis dar nežiūrėjo į jį, bal- 
sas buvo slopus. - Viskas teisingai. 

— Gal jis ką nors praleido? - paklausė Linlis. 

Ji išlygino popierių. 

— Kambario numeris septyni šimtai dešimt, - tarė ji. — 
Geltoni sienų apmušalai. Mikono akvarelė ant sienos vir- 
šum lovos. Mažutis baras su labai prastu šampanu, todėl 
mes išgėrėm šiek tiek viskio ir visą džiną. - Ji atsikrenkš- 
tė. Vis dėlto tebežiūrėjo į stalo kraštą. - Dukart ėjome 
vakarieniauti kitur. Vieną kartą kažkokioj užeigoj, kuri 
vadinosi „Le Chateau“. Kitą kartą italų restorane. „San 
Filippo“. Vienas smuikininkas džyrino prie mūsų stalo 
tol, kol davei jam penkis svarus. 

Atrodė, kad Laksfordas negali atitraukti nuo jos akių. 
Į jį buvo gaila žiūrėti. 

— Mes visuomet išsiskirdavom gerokai prieš pusry- 
čius, - toliau kalbėjo ji, - nes taip buvo išmintinga. Bet 
paskutinį rytą neišsiskyrėm. Viskas buvo baigta, bet mes 
norėjom pratęsti paskutinę valandėlę. Todėl užsisakėm 
pusryčius į numerį. Juos atnešė vėlai. Atšalusius. Tu pa- 
ėmei iš vazos rožę ir... - Ji nusiėmė akinius ir sulankstė. 

— Evelina, atleisk, - tarė Laksfordas. 

Ji pakėlė galvą. 

— Už ką? 

— Sakei, kad tau nieko nereikia iš manęs. Tau manęs 
nereikėjo. Todėl aš galėjau tik įnešti pinigų į jos sąskai- 
tą — ir aš tai dariau, kartą per mėnesį, kiekvieną mėnesį, 
į jos sąskaitą, - kad jeigu mirčiau, kad jeigu jai ko nors 
prireiktų... - Regis, jis suprato, koks nenuoseklus ir ap- 
gailėtinas jo bandymas prisiimti atsakomybę, palyginti su 
didžiuliais, baisiais pastarosios savaitės įvykiais. — Aš ne- 
žinojau, — tarė. — Man nė į galvą neatėjo, kad... 

— Kas? — staigiai paklausė ji. - Kas tau neatėjo į galvą? 

— Kad ta savaitė tau galėjo reikšti daugiau, negu man 
tuo metu atrodė. 

— Ji man nieko nereiškė. Tu man nieko nereiškei. Tu 
man nieko nereiški. 

— Žinoma, - sutiko jis. —- Aš Žinau. Žinoma. 

— Gal dar kas nors? - paklausė Linlis. 

Ji vėl užsidėjo akinius ant nosies. 

— Ką aš valgiau, kąjis valgė. Kiek pozų išbandėm. Koks 
skirtumas? — Ji atidavė Linliui laikraštį. - Tą savaitę 
Blekpule daugiau neatsitiko nieko, kas galėtų ką nors do- 
minti, inspektoriau. Įdomiausias dalykas jau išspausdin- 
tas: beveik savaitę Ivė Bouven dulkinosi su kairiųjų pa- 
žiūrų nešvankaus laikraštpalaikio redaktoriumi. O pas- 
kui vienuolika metų apsimetinėjo, kad nieko panašaus ne- 
buvo. 

Linlis nukreipė dėmesį į Laksfordą. Apgalvojo žodžius, 
girdėtus iš pokalbio įrašo. Atrodo, iš tiesų nebėra ko pri- 
durti, parlamentarė ir taip visiškai sužlugdyta. Beliko vie- 
nintelė galimybė, kad ir kokia neįtikėtina: grobikas ne- 
troško sužlugdyti parlamentarės. 

Jis pradėjo peržiūrinėti aplankus ir ataskaitas ant sta- 
lo. Šūsnies apačioje rado dviejų pirmųjų grobiko raštelių 

fotokopijas. Originalus tebeturėjo SO7, laboratorijoje bu- 
vo atliekama ilgalaikė procedūra pirštų atspaudams nuo 
popieriaus paimti. 

Jis perskaitė Laksfordui atsiųstą raštelį, iš pradžių sau, 
paskui balsiai. 

— „Pripažink savo pirmagimį pirmame puslapyje, ir Lo- 
te bus laisva“. 

— Aš ją pripažinau, - tarė Laksfordas. - Aš pareiškiau 
savo teisę į ją. Aš prisipažinau. Ką dar galiu padaryti? 

— Jei viską padarėte ir vis dėlto parašėte ne tai, yra 
vienintelis galimas paaiškinimas, - tarė Linlis. - Šarlotė 
Bouven nėra jūsų pirmagimė. 

— Ką jūs sakot? — pasipiktino Laksfordas. 

— Manau, kad tai visiškai akivaizdu. Jūs turite dar vie- 
ną vaiką, pone Laksfordai. Ir kažkas žino, kas tas vaikas. 


Barbara Heivers grįžo į Vuton Krosą maždaug tuo me- 
tu, kai geriama arbata, su Denio Laksfordo nuotrauka, 
kurią Nkata faksu atsiuntė į Eimsfordo kriminalinį sky- 
rių. Ji buvo grūdėta, o kokybė, padarius kelias fotokopi- 
jas, dar labiau suprastėjo, bet reikėjo pasitenkinti tokia. 

Eimsforde ji iš paskutiniųjų stengėsi vėl nesusirieti 
su seržantu Regu Stenliu. Seržantas buvo budėtojų kam- 
baryje, užsibarikadavęs telefono abonentų sąrašais. Ka- 
dangi jis spaudė prie ausies ragelį ir rėkavo į jį prisideg- 
damas cigaretę tuo bjauriu moteriško užpakalio žiebtu- 
vėlių, Barbarai pavyko dalykiškai, bet šaltai linktelėti, o 
paskui ji ėmė ieškoti fakso iš Londono. Radusi jį ir pasi- 
dariusi kopijas, pagavo Robiną, jau apvažiavusį katerių 

nuomos punktus. Trys jam atrodė tinkami, ir jis jau keti- 
no aptarti juos su ja, bet ji pasakė: 

— Puiku. Gerai padirbėta, Robinai. Dabar drožk atgal į 
tas tinkamas vietas ir parodyk va šitą. - Ji padavė jam 
Denio Laksfordo fotokopiją. 

Robinas pasižiūrėjo į ją ir paklausė: 

— Laksfordas? 

— Laksfordas, - atsakė Barbara. - Pirmaujantis kandi- 
datas į Visuomenės Priešo Numeris Pirmas vietą. 

Valandėle Robinas tyrinėjo nuotrauką, paskui pasakė: 

— Gerai. Žiūrėsiu, gal kas prie katerių jį atpažins. O tu 
ką veiki? 

Ji pasakė, kad vis dar bando susekti, iš kur atsirado 
Šarlotės Bouven mokyklinė uniforma. 

— Jei Denis Laksfordas įbruko tą uniformą tarp skudu- 
rų Stentono Šventame Bernarde, kas nors tikrai turėjo 
pamatyti. Jo aš ir ieškau. 

Ji paliko Robiną stiprintis puodeliu arbatos. Vėl įsi- 
ropštė į „Mini“ 1r pasuko į šiaurę. Aplenkė karaliaus Al- 
fredo skulptūrą Vuton Kroso sankryžoje, pravažiavo pro 
mažutę policijos nuovadą, kur pirmą kartą susitiko Robi- 
ną, pamanydama: „Negi tai buvo tik prieš dvi paras?“ Bar- 
klio banką susirado pagrindinėje gatvėje, tarp „Dramblio 
porceliano parduotuvėje“ (pirmi ir antri patiekalai) ir po- 
no Parslou „Nuostabių (šviežutėlių) pyragaičių“. 

Barklio banke popietė buvo rami. Jokio triukšmo, vei- 
kiau bažnyčia negu bankas. Patalpos gale buvo užtvara 
dideliems ponams. Toje vietoje prieš kabinetus buvo 
įrengta keletas būdelių. Kai Barbara paprašė pakviesti 
„panelę Metison 1š sąskaitų atidarymo skyriaus“, ruda- 
plaukis vyriškis išgedusiais dantimis parodė jai būdelę 
arčiausiai vedėjo kabineto. Barbara pamanė, kad „jau- 

nosios panelės Metison“ tėvai taip didžiuojasi savo at- 
žalos darbu veikiausiai dėl artumo tokiam dideliam vir- 
šininkui. 

Panelė Metison sėdėjo prie stalo nugara į Barbarą, vei- 
du į kompiuterį. Greit įvedinėjo duomenis iš popierių šūs- 
nies, viena ranka vartaliodama lapus, o antrąja mikliai 
spaudydama klavišus. Barbara pastebėjo, kad ji sėdi er- 
godinamiškai pritaikytoje kėdėje, o laikysena tokia, ko- 
kios ją kadaise išmokė mašinraščio kursuose. Šiai mote- 
riai negresia riešų skausmai, kreivas kaklas ar iškrypęs 
nugarkaulis. Pažvelgusi į ją, Barbara išsitempė kaip sty- 
ga, neabejodama, kad šitaip išstovės bent trisdešimt se- 
kundžių, kol vėl sudribs kaip paprastai. 

— Panelė Metison? - tarė ji. — Skotland Jardo krimina- 
linis skyrius. Gal galėčiau su jumis šnektelėti? 

Jai prabilus, anoji apsuko krėslą. Barbaros: „Gal galė- 
čiau su jumis šnektelėti?“ virto murmesiu, 0 iš žavingo- 
sios laikysenos neliko nieko - taip griūva kortų namelis, 
vėjui papūtus. Ji ir „jaunoji panelė Metison“ spoksojo vie- 
na į kitą išvertusios akis. Anoji tarė: “Barbara?“, o Bar- 
bara pasakė: „Selija?“ 1r susimąstė, kaip čia išėjo, kad 
sekdama Šarlotės Bouven uniformos pėdsaku, atėjo pas 
„Robino Peino sužadėtinę. 

Kai jos pagaliau atsikvošėjo iš nustebimo, išvydusios 
viena kitą netikėtoje vietoje, Selija nusivedė Barbarą į 
viršų, į tarnautojų poilsio kambarį. 

— Man jau metas padaryti pertrauką, - tarė ji. - Ne- 
manau, kad atėjot atsidaryti sąskaitos? 

Poilsio kambarys buvo viršuje laiptų, užtiestų rudu ki- 
limu, kad nesimatytų žemių. Greta įsikūrė sandėlis ir ben- 
dras tualetas; poilsio kambarys buvo apstatytas dviem 
stalais ir ergodinamiškai nepritaikytomis plastiko kėdė- 

mis, kuriose prasėdėjus ketvirčio valandos pertrauką, visa 
puikiųjų kėdžių, kuriose buvo sėdima likusią dienos dalį, 
teikiama nauda turbūt nueidavo šuniui ant uodegos. Ant 
stalo oranžinės plastmasės viršumi stovėjo elektrinis ar- 
batinis, apsuptas puodelių ir dėžučių su arbata. Selija įjun- 
gė arbatinį ir per petį paklausė: 

— „Taifu“? 

Barbara pastebėjo arbatos dėžutę, dar nespėjusi apsi- 
kvailinti ir ištarti: „Į sveikatą“. 

— Gerai, - atsakė ji. 

Kai arbata buvo užplikyta, Selija atnešė ant stalo du 
puodelius. Ji įsidėjo dirbtinio saldiklio; Barbara pasaldi- 
no arbatą baltąja mirtimi. Jos maišė ir gurkšnojo arbatą 
budriai lyg du imtynininkai, prieš pradėdami kovą, kol 
Barbara atskleidė savo apsilankymo priežastį. 

Ji papasakojo Selijai Šarlotės Bouven mokyklinės uni- 
formos istoriją — kur ji buvo rasta, kas ją rado ir tarp ko- 
kių daiktų — 1r pastebėjo, kad atsargumą jaunosios mo- 
ters veide pakeitė nuostaba. Barbara išėmė iš rankinės 
Denio Laksfordo nuotrauką ir baigė tokiais žodžiais: 

— Taigi mus domina, ar jums matytas šitas tipas. Ne- 
pastebėjote jo mugėje? Ar netoli bažnyčios prieš prasi- 
dedant mugei? 

Ji padavė nuotrauką. Selija padėjo puodelį su arbata 
ant stalo 1r išlygino nuotrauką suėmusi už abiejų galų. 
Įdėmiai įsižiūrėjo į ją ir papurtė galvą. 

— Jam ant smakro randas, tiesa? 

Barbara nebuvo jo pastebėjusi, bet dabar pasižiūrėjo 
dar kartą. Selija teisi. 

— Manau, taip. 

— Prisiminčiau randą, - tarė Selija. - Veidus gana ge- 
rai įsidėmiu. Banko klientams patinka, kai į juos kreipie- 

si pavarde. Paprastai, kad būtų lengviau prisiminti, įsi- 
dėmiu kokią ypatingą savybę, šiuo atveju tai būtų buvęs 
randas. 

Barbara nenorėjo žinoti, kaip Selija ją įsidėmėjo. Bet 
pamanė, būtų geriausia patikrinti jos atmintį. Ji išsitrau- 
kė Hovardo Šorto nuotrauką, kurią nučiupo kriminalinio 
skyriaus raštinėje. Paklausė Seliją, ar jį prisimenanti. 

Šį kartą atsakyta buvo teigiamai ir iš karto. 

— Jis atėjo į padėvėtų drabužių kioską, - tarė ji ir sąži- 
ningai — be abejo, tai būtų patikę jos tėvams - pridūrė: — 
Bet aš ir taip būčiau jį pažinusi. Tai Hovardas Šortas. Jo 
senelė eina į mūsų bažnyčią. - Ji gurkštelėjo arbatos. Bar- 
bara pastebėjo, kad geria nesriaubdama, nors arbata karš- 
ta. Justi geras auklėjimas. 

— Labai malonus berniukas, - patvirtino Selija ir grą- 
žino nuotrauką Barbarai. - Tikiuosi, neprisidarė bėdos? 

Barbara pamanė, jog Selija vargu ar daug vyresnė už 
Hovardą Šortą, todėl „labai malonus berniukas“, rodos, 
buvo pasakyta šiek tiek iš aukšto. 

— Šiuo metu atrodo, kad jis niekuo dėtas, - vis dėlto pa- 
aiškino ji, - nors mažosios Bouven uniforma rasta pas jį. 

— Hovardą? - negalėjo patikėti Selija. - Oi: ne, jis ne- 
gali būti susijęs su jos mirtimi. 

— Jis irgi taip tvirtina. Sako, uniforma buvusi maiše 
tarp skudurų, kuriuos jis pirko jūsų kioske. 

Selija patvirtino Hovardo pasakojimą, kad jis pirkęs 
skudurus iš jos, bet ji patvirtino ir motinos pasakojimą, 
kaip drabužiai tampa skudurais. Paskui ji papasakojo, 
kaip atrodo padėvėtų rūbų kioskas: vienoje pusėje dra- 
bužiai, sukabinti ant pakabų, kitoje - sulankstyti ant sta- 
lų, dar skirta vietos išdėlioti avalyne: - „jos niekad ne- 
parduodam daug“, prisipažino ji, - o plastmasiniai mai- 

šai su skudurais sukrauti į didžiulę dėžę pačiame kam- 
pe. Nėra reikalo jų budriai stebėti, nes, šiaip ar taip, tai 
tik maišai su skudurais. Bažnyčia nepatirs didelio nuos- 
tolio, jei koks maišas ir bus nudžiautas, nors skaudu ma- 
nyti, kad kažkas pasinaudojo labdaringu renginiu - me- 
tine muge Stentono Šventame Bernarde - atsikratyti 
žmogžudystės įkalčiu. 

— Taigi kas nors galėjo, nepastebėtas kasininkės, įkiš- 
ti uniformą į maišą? —- paklausė Barbara. 

Selija sutiko, kad galėjo. Nelabai tikėtina, bet įmano- 
ma. Padėvėtų drabužių kioskas - populiari metinės mu- 
gės vieta. Ponia Ešli Heiverkom iš Vaimeno dvaro netoli 
Bredfordo prie Eivono paprastai gausiai dovanoja savo 
drabužių, ir mugės pradžioje dėl jų gerokai pasistumdo- 
ma, taigi tuo metu... Taip, galėjo. 

— Bet jūs nematėt šito vyriškio? Neabejojate? 

Selija neabejojo. Tačiau padėvėtų drabužių kioske ji 
prekiavo ne visą dieną, todėl nepakenktų parodyti nuo- 
traukos ir motinai. 

— Ji ne taip gerai prisimena veidus kaip aš, - tarė Se- 
lija, - bet mėgsta paplepėti su žmonėmis, taigi jei jis ten 
buvo, ji galėjo persimesti su juo pora žodžių. 

Barbara abejojo, ar Laksfordas toks kvailas, kad pa- 
slėpęs dukters uniformą tarp skudurų, atkreiptų dėmesį 
į save pokalbiu su pastoriaus žmona. 

— Iš čia važiuoju atgal į Stentono Šventą Bernardą, - 
vis dėlto pasakė. 

— Ne į „Vieversio lizdelį“? - nerūpestingai paklausė 
Selija, dailios formos nykščio nagu braukdama per puo- 
delio kraštą. Barbara pažvelgė į puodelį ir atkreipė dė- 
MesSį į piešinį: putni raudona širdis, virš jos užrašyta: „Lai- 

mingos Valentino dienos“. Nei iš šio, nei iš to susimąstė, 
ar jis kartais ne dovana. 

— Dabar? — tarė ji. - Ne. Turiu per daug nepadarytų 
darbų. — Ji atstūmė nuo stalo kėdę ir buvo bekišanti nuo- 
traukas atgal į rankinę. 

— Iš pradžių stebėjausi, - tarė Selija, - toks elgesys 
jam tikrai nebūdingas, bet vakar vakare man viskas pa- 
aiškėjo. 

— Atleiskit, nesupratau? — nustebo Barbara ir pritrenk- 
ta klestelėjo į kėdę, iškėlusi ranką su nuotraukomis, ka- 
rančiomis it atstumta auka. 

Selija perdėtai rūpestingai apžiūrinėjo šūsnį biulete- 
nių aplankstytais kampais su purpuriniu užrašu „Bar- 
klio pulsas“ stalo viduryje. Giliai įkvėpė ir vos šyptelė- 
jusi tarė: 

— Kai jis praėjusią savaitę grįžo iš kursų, nesupratau, 
kas atsitiko, kad padėtis taip pasikeitė. Prieš šešias sa- 
vaites buvom vienas kitam viskas. Ir staiga mūsų niekas 
nebesieja. 

Barbara pabandė susivokti. Jis būtų Robinas. Padetis 
būtų jų santykiai. Kursai būtų Robino lankyti detektyvų 
kursai. Tiek ji suprato, bet įvadinis Selijos teiginys, esą 
jai viskas paaiškėjo, tebebuvo miglotas. 

— Paklausykit, - prabilo ji, - Kriminalinis skyrius - kie- 
tas reikalas. Ši byla Robinui pirmoji, todėl jis labai susi- 
rūpinęs, nes nori, kad jam pasisektų. Neimkit į širdį, jei 
elgiasi kiek santūriau. Toks jau darbas. 

Bet Selija turėjo savo nuomonę. 

— Iš pradžių maniau, kad taip yra dėl Korinos ir Semo 
sužadėtuvių. Maniau, jam neramu, nes motina per trum- 
pai Semą pažįsta, kad sutiktų už jo tekėti. Robinas šiuo 

atžvilgiu konservatyvus. Ir labai prisirišęs prie motinos. 
Jie visą laiką gyveno kartu. Bet ir tai neatrodė rimta prie- 
žastis nenorėti... na, nenorėti bžti su manim. Jei supran- 
tat, ką noriu pasakyti. - Ji susidomėjusi žiūrėjo į Barba- 
rą. Įdėmiai ją stebėjo. Regis, laukė atsakymo į neištartą 
klausimą. 

Barbara visiškai nenutuokė, ką atsakyti. Kolegoms 1š 
Jardo kriminalinio skyriaus pasirinkta specialybė kainuoja 
nemažai, bet vargu ar Seliją paguostų duomenys apie Bar- 
baros bendradarbių iširusias santuokas ir nutrūkusias 
draugystes. 

— Jis turi apsiprasti su darbu, - tepasakė ji. - Žodžiu, 
susirasti savo vietą. 

— Jis tikrai kai ką susirado, nors ir ne savo vietą. Su- 
pratau tai pamačiusi jus „Vieversio lizdeiyje“ vakar va- 
kare. Jis nesitikėjo, kad jo lauksiu. O kai mane pamatė, 
net dėmesio neatkreipė. Tai daugmaž viską paaiškina, su- 
tinkat? 

— Ką paaiškina? 

— Jis susitiko jus tuose kursuose, Barbara. Detektyvų 
kursuose. Ten viskas 1r prasidėjo. 

— Viskas? Prasidėjo? — Barbara negalėjo patikėti. Jai 
susisuko galva, pagaliau supratus Selijos užuominas. - Jūs 
manot, kad Robinas ir aš... - Mintis buvo tokia absurdiš- 
ka, kad ji net sakinio užbaigti nepajėgė. - Mes abu? Jis? 
Su manim? Jūs taip manot? - užsikirsdama kalbėjo ji. 

— Aš žinau. 

Barbara pasirausė rankinėj cigarečių. Jautėsi kiek ap- 
svaigusi. Sunku patikėti, kad ši jauna, madingai susišu- 
kavusi ir apsirengusi moteris apvaloku, bet neginčija- 
mai dailiu veidu laiko ją varžove. Ją, Barbarą Heivers, 
neišpešiotais antakiais, į varnos gūžtą panašiais plau- 

kais, rudom apdribusiom kelnėm ir didžiuliu megztiniu, 
vilkinčią taip, kad paslėptų kresną kūną, kurio prieš ge- 
rus dešimt metų paskutinis geidęs vyrukas buvo taip 
nusitašęs, jog... Velniai griebtų, pamanė Barbara. Ste- 
buklai prasideda. 

— Selija, nusiraminkit, - tarė ji. - Tarp manęs ir Robi- 
no nieko nėra. Aš jį susitikau tik prieš dvi dienas. Tiesą 
sakant, parbloškiau jį ant žemės ir dar primyniau ran- 
ką. - Ji plačiai nusišypsojo. - Žinot, tai, ką jūs palaikėt 
geismu, veikiausiai tėra Robino noras atsikeršyti, kai tik 
pasitaikys proga. 

Selija nepritarė jos linksmybei. Ji atsistojo ir nunešė 
puodelį prie stalo, išskalavo ir atsargiai padėjo prie kitų, 
kaip pakliuvo sukrautų ant džiovintuvo. 

— Tai nieko nekeičia, —- tarė ji. 

— Kas nieko nekeičia? 

— Kada jūs jį susitikot. Ar kaip. Ar net kodėl. Matot, 
aš pažįstu Robiną. Viską matau jo veide. Tarp mūsų vis- 
kas baigta, ir jūs dėl to kalta. - Ji nusišluostė rankas į 
virtuvinį rankšluostį, paskui brūkštelėjo delnu į delną, 
lyg norėdama nubraukti dulkes, Barbarą ir ypač - šį po- 
kalbį. Šaltai šyptelėjo Barbarai. - Ar dar norėtumėte su 
manim apie ką nors pasikalbėti? - paklausė tokiu balsu, 
kokiu, be abejonės, kalbėdavosi su banko klientais, kurių 
negalėjo pakęsti. 

Barbara irgi atsistojo. 

— Nemanau, - atsakė ji. O kai Selija pasuko prie du- 
rų, pridūrė: - Žinokit, jūs neteisi. Tikrai. Nėra jokio ro- 
mano. 

— Gal dar ir ne, - atsakė Selija ir ėmė kopti laiptais į 
viršų. 

Juodaodis policininkas, kalbantis nenusakomu akcen- 
tu, negalėjo parvežti jos namo, todėl Linlis užsakė ne- 
pažymėtą policijos mašiną, kad paimtų Ivę Bouven iš 
požeminio garažo ir skubiai nuvežtų į Brodvėjų. Ivė ma- 
nė, kad pakeitus automobilius — prašmatnų sidabrinį 
„Bentlį“ į kuklų apypurvinį rusvai geltoną „Golfą“, - tie 
šunys reporteriai pames jos pėdsaką. Bet ji klydo. Vai- 
ruotojas griebėsi kai kurių apgaulingų manevrų, važiuo- 
damas Tothilo, Dartmuto ir Senosios Karalienės gatvė- 
mis, bet jį persekiojo specialistai. Kol jis atsikratė dviejų 
automobilių, kurių vairuotojai apsirikę nusprendė, jog 
jis važiuoja į Vidaus reikalų ministeriją, lekiančius į šiau- 
rę pro Sent Džeimso parką juos pasivijo trečias. Vai- 
ruotojas kalbėjo mobiliuoju telefonu, taigi galėjai neabe- 
joti, kad Ivei Bouven dar nepriartėjus prie Merilbouno, 
jai ant kulnų lips ir kiti. 

Netrukus po vidurdienio ministras pirmininkas ofi- 
Cialiai priėmė jos atsistatydinimą; kalbėjo iškilmingai ir 
pasakė viską, kas dera pasakyti žmogui, balansuojančiam 
tarp gėdos, kurios tikimasi iš asmens, pasišventusio Es- 
minių Angliškų Vertybių Puoselėjimui, 1r dėkingumo, 
kurį turi parodyti kolega toris gerbiamai ministro pava- 
duotojai, dirbusiai nenuilstamai ir vaisingai. Ministrui 
pirmininkui pavyko deramai apgailestauti ir kartu atsi- 
riboti nuo jos. Šiaip ar taip, kalbas jam rašydavo nekvai- 
li žmonės. Po keturių valandų prie Rinkėjų asociacijos 
štabo durų Žodį tarė pulkininkas Vudvordas. Kalbėjo 
glaustai, bet jo ištarmė puikiai tiko pakartoti per vaka- 
ro žinias: „Mes ją išrinkome; mes ją pasiliekame. Šiuo 
tarpu“. Ir nuo to laiko, kai šie orakulai paskelbė jos lemtį, 

reporteriai troško užfiksuoti jos reakciją Žodžiu ar vaiz- 
du. Tiktų ir tai, ir tai. 

Ji nepaklausė prie „Golfo“ vairo sėdinčio konsteblio, 
ar reporteriai žino, kad Skotland Jarde su ja susitiko De- 
nis Laksfordas. Šią valandėlę tai nebesvarbu. Jos ryšys 
su Laksfordu nebe naujiena nuo to laiko, kai Laksfordo 
laikraštis išspausdino apie jį visuomenei pasigardžiuoti. 
Reporterius dabar domino tik nauji tos istorijos aspek- 
tai. Laksfordas nušluostė nosį visiems Londono laikraš- 
čiams, ir kiekvienas redaktorius nuo Kensingtono iki Šu- 
nų salos kalė savo personalui į galvas šitą faktą. Taigi 
nuo šios akimirkos iki tol, kol visuomenę sudomins nau- 
Ja sensacija, reporteriai vaikysis ją, medžiodami nors ko- 
kią smulkmeną, kuri padėtų parduoti jų laikraštį. Ji gali 
pabandyti juos pergudrauti, bet neverta tikėtis, kad jie 
jos pasigailės. 

Rytdienai medžiagos jie turi pakankamai, dėkui mi- 
nistrui pirmininkui ir Rinkėjų asociacijos pirmininkui. Jie 
turi tiek medžiagos, kad dabar ją vaikytis beveik nėra 
reikalo. Bet visada esama galimybės, kad pavyks išknisti 
kokį smagų dalykėlį. Ir, dievaži, jie nepražiopsos progos 
dar šiūptelėti purvo ant jos kapo. 

Konsteblis ir toliau bandė išvengti persekiotojų. Vest- 
minsterio gatvėmis važiavo taip meistriškai, kad Ivė 
emė spėlioti, ar jis anksčiau nedirbo Londono taksistu. 
Ir vis dėlto neprilygo ketvirtajai valdžiai. Kai tapo aiš- 
ku, kad jis, nors ir aplinkiniais keliais, važiuoja į Meril- 
bouną, pėdsekiai paskambino kolegoms, slampinėjan- 
tiems aplink Devonšyro aikštę. Kai Ive ir „Golfas“ pa- 
galiau pasuko iš pagrindinės Merilbouno gatvės į deši- 
nę, jų laukė gauja rėkaujančių tipų su fotoaparatais ir 
užrašų knygelėmis. 

Ivė visuomet deramai pašlovindavo karališkąją šeimą. 
Buvo torė, to iš jos tikėtasi. Bet nors širdies gilumoje 
neabejojo, jog jiems išlaikyti skirtos lėšos - besmegeniš- 
kas švaistymas, pajuto trokštanti, kad kuris nors iš jų — 
visiškai nesvarbu, kuris, —- šiandien būtų ką nors iškrė- 
tęs ir nusipelnęs pašėlusio spaudos dėmesio. Kad tik jie 
atstotų nuo jos. 

Aikštė tebebuvo užblokuota ir saugoma konsteblio, ku- 
ris garantavo, kad į jos namus kol kas neįsiverš. Nors ji 
atsistatydino, nors tai per kelias dienas gerokai pakeis 
jos padėtį, bet aikštė bus užblokuota, kol skandalas ap- 
rims. Seras Ričardas Heptonas jai pažadėjo. „Saviškių aš 
vilkams neatiduodu“, - pasakė jis. 

Ne. Tik išvaro ten, kur vilkai sukiojasi, nutarė Ivė. 
Bet tokia yra politika. 

Vairuotojas paklausė, ar ji nenorėtų, kad jis palydėtų 
ją į vidų. „Pasirūpinti patalpų apsauga“, anot jo. Ji pasa- 
kė, kad tokia apsauga nereikalinga. Jos laukia vyras. Be 
abejo, jis jau išgirdo blogiausia. Ji nori tik vienumos. 

Išgirdo, kaip žaibiškai spragsi fotoaparatai, kai palen- 
kusi galvą bėgo prie namo durų. Reporteriai kažką rėka- 
vo už barjero, bet jų klausimus užgožė pagrindinės gat- 
vės eismas ir girtuoklių, maukiančių alų prie „Devonšy- 
ro herbo“ lauko staliukų, klegesys. Ji nekreipė į juos dė- 
mesio. O kai uždarė lauko duris, ir nebegirdėjo. 

Užstūmė sklendes. Garsiai pašaukė: „Aleksai?“ ir nu- 
ėjo į virtuvę. Laikrodis rodė be dviejų minučių pusę še- 
šių, laikas jau po arbatos, bet dar ne vakarienė. Tačiau 
niekur nematyti jokio ženklo, kad kas nors būtų valgęs 
ar gaminęs maistą. Jai tai nebuvo labai svarbu. Valgyti 
nenorėjo. 

Užlipo laiptais į antrą aukštą. Sumetė, kad vilki tuos 
pačius drabužius jau aštuoniolika valandų: nuo tada, kai 
praėjusią naktį išėjo iš namų, bergždžiai mėgindama už- 
kirsti kelią bedai. Juto, kaip prilipo prie pažastų suknelė, 
kaip drėgnos kelnaitės spaudžia šakumą it girtuoklio del- 
nas. Norėjo išsimaudyti, ilgai mirkti karštoje vonioje, į 
kurią įpilta kvapnaus aliejaus, užsitepti kosmetinę kaukę 
purvui nuo odos nugrandyti. Paskui norės išgerti taurę 
vyno. Baltojo, atšaldyto, kurio išgėrus burnoje lieka mus- 
kuso skonis, primenantis jai iškylas Prancūzijoje, įsime- 
tus duonos ir sūrio. 

Galbūt jie taip ir darys, kol viskas aprims ir ji nebebus 
Flito gatvės liežuvautojų pikantiškiausia mėnesio nau- 
jiena. Jie išskris į Paryžių ir išsinuomos automobilį. Ji 
atsiloš sėdynėje, užsimerks, ir tegu Aleksas veža ją kur 
nori. Būtų gerai išvažiuoti. 

Miegamajame ji nuspyrė batelius. Vėl pašaukė: „Alek- 
sai?“, bet visur tvyrojo tyla. Pradėjusi sagstytis suknelę, 
išėjo į koridorių ir vėl pašaukė jį vardu. Paskui prisimi- 
ne, koks laikas, ir suprato, kad jis viename iš savo resto- 
ranų, kur paprastai būdavo po pietų. Jos tokiu metu nie- 
kad nebūdavo namie. Be abejo, pasirodę antgamtiškai ty- 
lūs namai iš tiesų yra tokie kaip visada. Vis dėlto oras 
kažkoks nuščiuvęs, lyg kambariai, užkandę žadą, lauktų, 
kol jai paaiškės... kas? Ir kodėl ji taip įsitikinusi, kad kaž- 
kas negerai? 

Nervai, pamanė ji. Perėjo pragarą. Reikia išsimaudy- 
ti. Reikia išgerti. 

Išsinėrė iš suknelės, paliko sumurkšlintą ant grindų 
1r nuėjo prie spintos chalato. Atlapojo duris. Ir tapo aiš- 
ku. Suprato, ką jai stengėsi pasakyti tyla. 

Jo drabužiai buvo dingę: visi marškiniai, visi kostiu- 
mai, visos kelnės ir batai. Taip stropiai susirinkti, kad 
neliko nė pūkelio, galinčio paliudyti, jog kadaise kažkas 
naudojosi šiuo dabar tuščiu strypu, lentynomis, medine 
pakaba ir batų stovu. 

Komodoje irgi buvo tas pats. Ir naktiniame staliuke, 
ir vonios kambario tualetiniame staliuke bei vaistinėlė- 
je. Negalėjo įsivaizduoti, kiek laiko jam prireikė, kad na- 
mie jo neliktų nė ženklo. Bet jos vyras taip ir padarė. 

Ji tuo įsitikino patikrinusi kabinetą, svetainę ir virtu- 
vę. Viskas, kas ženklino jo buvimą namuose - ir jos gy- 
venime, - buvo dingę. 

Šunsnukis, pamanė, šunsnukis. Kaip puikiai pasirin- 
ko laiką. Geriausias būdas perverti jai širdį - palaukti, kad 
jos viešas pažeminimas būtų visiškas. Tie maitėdos, lau- 
kiantys pagrindinėje Merilbouno gatvėje, be abejonės, 
matė jį išvažiuojant grūste prigrūstu „Volvo“. O dabar 
jie laukia, kaip ji reaguos į baigiamąjį jos gyvenimo su- 
naikinimo etapą. 

Šunsnukis, vėl pamanė ji. Šlykštus šunsnukis. Pasi- 
rinko lengviausią kelią, išsmuko iš čia lyg koks bailus vai- 
kėzas, kai jos nebuvo, kad ji nieko neklaustų ir nereika- 
lautų atsakymų. Kaip paprasta: susirink daiktus ir išeik, 
palikęs ją klausytis klausimų choro. Girdėjo juos jau da- 
bar. Ar tai oficialus išsiskyrimas? Ar jūsų vyras išėjo dėl 
šį rytą Denio Laksfordo prisipažintų paslapčių? Ar iki šios 
dienos „The Source“ straipsnio jis žinojo apie jūsų ro- 
maną su ponu Laksfordu? Ar jūsų požiūris į santuokos 
šventumą nepasikeitė per pastarąsias dvylika valandų? 
Ar greit skyrybos? Ar jūs nenorėtumėt ko nors pasakyti 
ryšium su... 

O taip, pamanė Ivė. Ji turi ką pasakyti. Tik ne spaudai. 

Grįžo į vonios kambarį ir skubiai apsirengė. Iš naujo 
pasidažė lūpas. Susišukavo plaukus, pirštais sulygino ant- 
akius. Nuėjo į virtuvę, kur kabojo kalendorius. Trečia- 
dienio kvadratėlyje perskaitė “Skeptras“, parašytą dailia 
Alekso rašysena. Kaip gerai, pamanė ji. Šis restoranas 
Meifere, automobiliu nereiks nė dešimties minučių. 

Pamatė, kaip sukruto už policijos barjero reporteriai, 
kai ji išvažiavo iš garažo. Jie šiek tiek apsistumdė, nes 
tie, kurių mašinos stovėjo netoliese, puolė prie jų, ketin- 
dami ją sekti. Ties barjeru prie jos automobilio pasilenkė 
konsteblis ir pasakė: 

— Negerai važiuoti vienai, ponia Bouven. Galiu ką nors 
iškviesti Čia per... 

— Nuimkit užtvarą, - paliepė ji. 

— Šitie nenaudėliai lips jums ant kulnų lyg suerzintos 
širšės. 

— Nuimkit užtvarą, - pakartojo ji. - Tučtuojau. 

Jo žvilgsnis sakė: „Kvaiša boba“, bet lūpos ištarė: „Ge- 
rai“. Ir jis atitraukė medinį barjerą, praleisdamas ją į pa- 
grindinę Merilbouno gatvę. Ji žaibiškai pasuko kairėn ir 
nurūko Berklio aikštės pusėn. „Skeptras“ buvo akmeni- 
mis grįstos aikštės pietvakariniame kampe. Gražus ply- 
tų pastatas, apaugęs vijokliais, su gausybe vešlių tropi- 
nių augalų prie durų. 

Ivė atvažiavo kur kas greičiau už reporterius, nes tie 
sugaišo risnodami prie savo mašinų ir laikydamiesi kelių 
eismo taisyklių, kurių ji nepaisė. Restoranas dar buvo už- 
darytas, bet ji žinojo, kad virėjai ateina į darbą nuo dvie- 
jų, Oo gal dar anksčiau. Aleksas bus su jais. Nuėjo prie 
šoninių durų ir garsiai pabeldė žalvariniu savo raktų žie- 

du. Atsidūrė sausų produktų sandėly, akis į akį su vy- 
riausiuoju konditeriu, kol iš paskos atsekę reporteriai dar 
net nespėjo išlipti. 

— Kur jis? — paklausė ji. 

— Gamina naują patiekalą, - atsakė vyriausiasis kondi- 
teris. —- Firminis šio vakaro patiekalas iš kardžuvės, ir jis... 

— Apsieisim be smulkmenų, - atkirto Ivė. Nustūmė jį 
17 pro didžiulius šaldytuvus ir spintas atviru priešakiu, 
kuriose, nušviesti ryškios lempų šviesos, spindėjo puo- 
dai 1r keptuvės, nuėjo į virtuvę. 

Aleksas ir vyriausiasis virėjas stovėjo prie stalo, ant 
kurio buvo kalnas smulkintų česnakų, butelis alyvų alie- 
jaus, krūva pjaustytų alyvuogių, ryšelis kalendros, dar 
neliestų pomidorų, svogūnų, ankštinių pipirų, ir kalbėjo- 
si. Aplink virte virė darbas —- ruošiamasi vakarienei: pa- 
dedant eruka ir baigiant trūkažole. Kvapų maišalynė bū- 
tų apsvaiginusi, jei būtų norėjusi valgyti. Bet maistas jai 
tikrai nerūpėjo. 

— Aleksai, - tarė. 

Jis pakėlė akis. 

— Norėčiau persimesti keliais žodžiais, - tarė ji. Su- 
vokė, kad jai prabilus valandėlę stojo tyla, bet netrukus 
virtuvės triukšmas ir puodų trinksėjimas ją užgožė. Ji 
laukė, kad jis antrą kartą per dvidešimt keturias valan- 
das pasielgtų kaip bailus paauglys: „Ar nematai, kad aš 
užsiėmęs? Teks palaukti“. Bet jis taip nepadarė. Tik pa- 
sakė vyriausiajam virėjui: „Iki rytojaus reikia įsigyti opun- 
cijų“, o paskui Ivei: „Į raštinę“. 

Vienintelėje raštinės kėdėje sėdėjo buhalterė. Tvar- 
kė šūsnį sąskaitų, sukrautų ant stalo. Regis, buvo įpusė- 
jusi jas rūšiuoti, 1r pakėlė akis, kai Aleksas atidarė duris. 

— Galvą guldau, kad to kioskelio Smitfilde sąskaita vėl 
išpūsta, Aleksai, - tarė. - Reikia keisti tiekėjus arba ką 
nors daryti... - Staiga ji pastebėjo, kad už vyro nugaros 
stovi Ivė. Padėjo sąskaitą, apie kurią kalbėjo, ir apžvelgė 
kambarį lyg ieškodama, kur dingti. 

— Penkias minutes, Džila, - tarė Aleksas. - Jei nepri- 
eštarauji. 

— Kaip tik svajojau apie puodelį arbatos, - pasakė ji. 
Atsistojo ir išsiskubino. Ivė pastebėjo, kad buhalterė ne- 
Žiūri į ją. 

Aleksas uždarė duris. Ivė tikėjosi, kad jis jausis paže- 
mintas, sutrikęs, kad apgailestaus ar net šoks į akis. Ne- 
sitikėjo, kad jo veidą giliomis raukšlėmis bus išvagojęs 
gūdus sielvartas. 

— Pasiaiškink, - tarė ji. 

— Ką norėtum išgirsti? 

— Nenorėčiau išgirsti nieko ypatingo. Noriu žinoti, kas 
dedasi. Noriu žinoti, kodėl. Manau, kad priklauso. 

— Taigi jau buvai namie. 

— Žinoma, buvau. Kaip manai? O gal tikėjaisi, kad iš 
reporterių sužinosiu, jog vyras mane paliko? Turbūt, 
krausteisi taip, kad jie galėtų akis paganyti? 

— Beveik viską išsivežiau vakar naktį. Kas liko, šian- 
dien rytą. Reporterių dar nebuvo. 

— Kur apsistojai? 

— Nesvarbu. 

— Tikrai? Kodėl? - Ji pažvelgė į duris. Prisiminė bu- 
halterės miną, kai ši pastebėjo ją stovint koridoriuje už 
Alekso. Ką ji reiškė? Baimę? Išgąstį? Katė, paliejusi pie- 
ną? — Kas ji? —- paklausė Ivė. 

Aleksas nuvargęs užsimerkė. Regis, vos įstengė vėl 
atsimerkti. 

— Manai, kad viskas dėl to? Dėl kitos moters? 

— Atėjau čia, kad suprasčiau, dėl ko. 

— Matau. Bet nežinau, ar galėsiu tau paaiškinti. Ne, 
netiesa. Galiu paaiškinti. Galiu paaiškinti, galiu aiškinti 
iki rytojaus, jei nori. 

— Gera pradžia. 

— Bet mano paaiškinimų pabaiga bus tik visko pradžia. 
Tu nesuprasi. Taigi geriau ramiai išsiskirkime, užmirš- 
kime savo praradimus ir neskaudinkime vienas kito dar 
labiau. 

— Tu nori skirtis. Juk taip, tiesa? Ne. Palauk. Dar ne- 
atsakyk. Noriu įsitikinti, kad supratau. - Ji nuėjo prie sta- 
lo, padėjo ant jo rankinę ir atsisuko į jį veidu. Jis tebesto- 
vėjo prie durų. - Ką tik išgyvenau baisiausią savaitę sa- 
vo gyvenime, ir bus dar blogiau. Man pasiūlė atsistaty- 
dinti. Man liepė per kitus rinkimus užleisti vietą Parla- 
mente. Mano istorija išspausdinta visuose šalies laikraš- 
čiuose. O tu nori skirtis. 

Jis prasižiojo įkvėpti. Žiūrėjo į ją, bet, regis, nepažino. 
Lyg būtų pasitraukęs į kitą pasaulį, kurio gyventojai vi- 
siškai nepanašūs į moterį, šiuo metu su juo esančią raš- 
tinėje. 

— Paklausyk savęs, - išvargęs sukuždėjo. - Po perkū- 
nais, Ive. Nors kartą paklausyk. 

— Ko? 

— Savęs. Kas tu esi. 

Jo balsas nebuvo šaltas, jame nesijautė pralaimėjimo. 
Bet tokios nevilties ji dar nebuvo girdėjusi. Kalbėjo, lyg 
būtų priėjęs kažkokią išvadą, bet ar ji supras tą išvadą, 
jam, regis, visiškai nesvarbu. Ji sukryžiavo rankas ir su- 
siėmė už alkūnių. Suleido nagus į odą. 

— Aš velniškai gerai žinau, kas esu, - tarė. — Šiuo me- 
tu esu uždarbis visiems šalies laikraštininkams. Esu vi- 

suotinės pajuokos objektas. Esu dar viena žurnalistų karš- 
to troškimo formuoti viešają nuomonę ir pakeisti Vyriau- 
sybę auka. Bet esu ir tavo žmona, ir žmona norėtų iš- 
girsti keletą tiesių atsakymų. Po šešerių santuokos me- 
tų turiu teisę išgirsti geresnį paaiškinimą negu psichoa- 
nalitinis skiedalas, Aleksai. „Paklausyk savęs, kas tu 
esi“,- tera pakankama dingstis susirieti. Tuo ir baigsis 
šis pokalbis, jei nepasiteisinsi. Ar aiškiai kalbu? 

— Tu visada aiškiai kalbėjai, - atsakė vyras. — Tai aš bu- 
vau netekęs nuovokos. Nemačiau, kas yra man po no- 
sim, nes nenorėjau matyti. 

— Kalbi visiškas nesąmones. 

— Tau - taip. Suprantu, kad taip ir turi būti. Iki šios 
savaitės ir pats būčiau manęs, kad nesąmonė. Kvailystė. 
Paistalai. Visiškas idiotizmas. Kas tik nori. Bet paskui 
dingo Šarlė ir turėjau pažvelgti į mūsų gyvenimą, prasi- 
krapštyti akis. Ir kuo ilgiau žiūrėjau, tuo bjauresnis jis 
darėsi. 

Ivė sustingo. Regis, juos skyrė ne tik atstumas, bet ir 
ledo siena. 

— O koks gi turėjo būti mūsų gyvenimas pagrobus Šar- 
lotę? — tarė ji. - Nužudžius Šarlotę? Kai jos gimimas ir 
mirtis tapo pramoga visai šaliai? 

— Aš tikėjausi, kad tu elgsies kitaip. Per daug tikėjausi. 

— Ak, tikrai? O ko gi tu iš manęs tikėjaisi, Aleksai? 
Ašutinės? Galvos, apibarstytos pelenais? Sudraskytų dra- 
bužių? Nukirptų plaukų? Kokios nors ritualinės sielvar- 
to apraiškos, kuriai galėtum pritarti? Tu to norėjai? 

Jis papurtė galvą. 

— Norėjau, kad būtum motina, - tarė jis. - Bet supra- 
tau, jog vaiką pagimdei per klaidą. 

Ji pajuto, kaip ją užplūsta pasiutęs pyktis. 

— Kaip tu drįsti užsiminti... - pradėjo ji. 

— Tai, kas atsitiko Šarlei... - Jis nutilo. Akių vokai pa- 
raudo. Garsiai krenkštelėjo. - Tai, kas atsitiko Šarlei, iš 
tiesų nuo pat pradžių sukosi apie tave. Net dabar, kai ji 
nebegyva, vis dar apie tave. Laksfordo laikraštyje išspaus- 
dintas straipsnis irgi apie tave. Ir šitas reikalas —- aš, ma- 
no sprendimas, tai, ką aš padariau, - irgi svarbu tik dėl 
tavęs, dar viena kliūtis tavo politiniams siekiams, kurią 
reiks kaip nors paaiškinti spaudai. Tu gyveni pasaulyje, 
kuriame išorė svarbiau už esmę. Aš paprasčiausiai bu- 
vau per kvailas tai suprasti, kol nužudė Šarlę. - Jis su- 
emė durų rankeną. 

— Aleksai, je: tu dabar mane paliksi... - pradėjo ji. Bet 
nežinojo, kaip užbaigti grasinimą. 

Jis vėl atsisuko į ją. 

— Neabejoju, kad yra koks nors eufemizmas - ar net 
metafora, - kuria spaudai gali paaiškinti, kas įvyko tarp 
mūsų. Vadink tai kaip nori. Man nesvarbu. Kad tik su- 
prastum, jog viskas baigta. 

Jis atlapojo duris. Pasigirdo restorano virtuvės garsai. 
Jis buvo beeinąs i1š raštinės, paskui susvyravo žiūrėda- 
mas į ją. Ji pamanė, kad jis ketina ką nors pasakyti apie jų 
istoriją, jų bendrą gyvenimą, jų nebeegzistuojančią vyro 
1r Žmonos ateitį. Bet jis pasakė: 

— Man regis, baisiausia, jog aš taip norėjau, kad tu su- 
gebėtum mylėti, jog patikėjau tave šitai sugebant. 

— Tu kalbėsies su žurnalistais? — paklausė ji. 

Jis atsakė ledine šypsena. 

— Dieve mano, Ive, - ištarė jis. - O varge. Dieve 
mano... 

4 aksfordas rado ją Leo mie- 
gamajame. Ji rūšiavo jo piešinius ir dėliojo į tvarkingas 
krūveles pagal temas. Štai kruopščios Džoto angelų, ma- 
donų ir šventųjų kopijos. Štai pieštuku daryti trapių ba- 
lerinų ir šokėjų su cilindrais eskizai. Greta pluoštelis žvė- 
riukų, daugiausia voverių ir miegapelių. O stalo vidury 
gulėjo vienišas piešinys: mažas berniukas nuliūdęs sėdi 
ant trikojės kėdės už kalėjimo grotų. Laksfordui toptelė- 
jo, ar ne iš Dikenso knygos sūnus bus jį nukopijavęs. 

Atrodė, Fiona tyrinėja šį piešinį. Priglaudusi prie 
skruosto languotos Leo pižamos švarkelį. Švelniai, be- 
veik nepastebimai suposi krėsle, prispaudusi veidą prie 
sudėvėtos flanelės. 

Laksfordas negalėjo įsivaizduoti, kaip ji pakels pasku- 
tinį smūgį, apie kurį atėjo jai pasakyti. Visą kelią nuo Vest- 
minsterio į Haigeitą perkratinėjo savo praeitį ir sąžinę. 
Bet nesugalvojo, kaip jai ramiai pasakyti, ko grobikas da- 
bar iš jo reikalauja. Didžiausią siaubą kėlė tai, kad jis ne- 
turi reikalaujamos informacijos. Ir jam nepavyko sugal- 
voti, kaip pasakyti žmonai, kad sūnaus gyvybė guli vie- 
noje svarstyklių lėkštėje, o į antrąją jis, Laksfordas, ne- 
turi ko įdėti. 

— Tau skambino, - tyliai tarė Fiona. Ji neatitraukė akių 
nuo piešinio. 

Laksfordui pasidarė silpna. 

— Ar jis... 

— Ne grobikas, - balsas buvo negyvas, lyg ji jau nieko 
nebejaustų. - Iš pradžių Piteris Ogilvis. Jis norėjo suži- 
noti, kodėl nutylėjai įvykį su Leo. 

— Gerasis Dieve, - sušnibždėjo Laksfordas. - Iš ko jis 
sužinojo? 

— Jis pasakė, kad turi jam iškart paskambinti. Pasakė, 
kad užmiršti savo įsipareigojimus laikraščiui. Pasakė, kad 
es) susijęs Su sensacingiausia metų istorija, ir jei slepi ją 
nuo savo laikraščio, jis nori žinoti, kodėl. 

— O Dieve, Fi. Atleisk. 

— Rodnis irgi skambino. Jis nori žinoti, ką rytoj dėti į 
pirmą puslapį. O ponia Voles nori žinoti, ar leisti Rodniui 
1r toliau naudotis tavo kabinetu žinių aptarimams. Aš ne- 
žinojau, ką jiems atsakyti. Pasakiau, kad kai galėsi, pa- 
skambinsi. 

— Eina jie šikt. 

Ji švelniai suposi, lyg jai būtų pavykę atsiriboti nuo 
to, kas vyksta. Laksfordas pasilenkė prie jos. Palietė lū- 
pomis medaus spalvos plaukus viršugalvyje. 

— Aš taip bijau dėl jo, - tarė ji. - Įsivaizduoju jį vieną. 
Sušalusį. Alkaną. Jis stengiasi būti drąsus ir visą laiką 
spėlioja, kas atsitiko ir kodėl. Prisimenu, kartą skaičiau, 
kad pagrobta auka buvo paguldyta į karstą ir palaidota 
gyva su oro atsarga. Ir ją reikėjo rasti greit, kol neuždu- 
so. Ir aš taip bijau, kad Leo... kad kas nors gali jį nu- 
skriausti. 

— Nereikia, - tarė Laksfordas. 

— Jis nesupras, kas atsitiko. O aš noriu ką nors pada- 
ryti, kad padėčiau jam suprasti. Jaučiuosi tokia bejėgė. 
Sėdžiu čia, laukiu. Nieko negaliu daryti, nes kažkas kaž- 
kur paėmė įkaitu visą mano pasaulį. Neturiu jėgų galvoti 
apie jo siaubą. O apie nieką kitą galvoti negaliu. 

Laksfordas atsiklaupė prie jos krėslo. Negalėjo prisi- 
versti pasakyti to, ką kalbėjo jai jau daugiau kaip dvide- 
šimt keturias valandas: mes jį atgausime, Fiona. Mat pir- 
mą kartą nebebuvo tikras: nei dėl Leo saugumo, nei dėl 
ko nors kito. Jautė einąs per lūžtantį ledą, tokį trapų, kad 
vienas neapgalvotas žingsnis pražudys juos visus. 

Fiona krustelėjo, apsisuko krėsle, kad matytų jo vei- 
dą. Ji palietė jam galvą ir padėjo ranką ant peties. 

— Aš žinau, kad ir tu kenti. Žinojau iš pat pradžių, 
bet nenorėjau matyti, nes ieškojau kaltų. O tu buvai 
po ranka. 

— Nusipelniau, kad mane kaltintum. Jei ne aš, šito ne- 
būtų atsitikę. 

— Prieš vienuolika metų tu pasielgei neišmintingai, De- 
ni. Bet tu nekaltas dėl to, kas atsitiko dabar. Tu tokia pat 
auka kaip Leo. Kaip Šarlotė ir jos motina. Aš žinau. 

Jos kilnus atleidimas kaip replėm suspaudė jam širdį. 

— Turiu tau kai ką pasakyti. - Jam supyko širdis. 

Liūdnos Fionos akys įsmigo į jį. 

— Tai, ko trūko šio ryto straipsnyje, - nusprendė ji. — 
Ivė Bouven žinojo. Pasakyk man. Nieko tokio. 

Kur jau čia nieko. Ir niekad nebebus gerai. Ji pasakė 
1eškojusi, ką apkaltinti, o jis iki šios popietės irgi elgėsi 
taip pat. Tik tiek, kad kaltino Eveliną, manė, jog Šarlotė 
nebegyva, o Leo pagrobtas dėl jos persekiojimo manijos, 
jos neapykantos ir begalinio kvailumo. Bet dabar supra- 

to, kas iš tiesų atsakingas. O kai pasakys Žmonai, jos vi- 
sos viltys žlugs. 

— Deni, pasakyk, - tarė ji. 

Jis pasakė. Pradėjo nuo to, kad Ivė Bouven beveik nie- 
ko negalėjo pridurti prie straipsnio laikraštyje, paskui kal- 
bėjo, kaip inspektorius Linlis supranta žodį „pirmagimis“, 
o baigė nupasakodamas savo apmąstymus po to, kai išėjo 
iš Naujojo Skotland Jardo. 

— Fiona, aš nežinau, kas tas trečias vaikas. Iki šiol ne- 
žinojau, kad jo esama. Dievas liudytojas, nežinau, kas jis. 

Ji, regis, apstulbo. 

— Bet kaip tu gali nežinoti?.. - Supratusi, ką reiškia jo 
nežinojimas, nusisuko. — Negi jų buvo tiek daug, Deni? 

Laksfordas svarstė, kaip paaiškinti, koks jis buvo prieš 
daugelį metų, kai juodu dar nebuvo pažįstami, kas jį val- 
dė, kokie velniai buvo jį apsėdę. 

— Kol nepažinau tavęs, Fiona, - tarė jis, - seksas bu- 
vo kasdieniškas reikalas. 

— Kaip valytis dantis? 

— Man jo reikėjo, aš taip įrodinėjau sau... - Jis be tiks- 
lo mostelėjo ranka. - Tiesą sakant, nežinau, ką. 

— Nežinai? Tiesą sakant, nežinai? Ar nenori pasakyti? 

— (Gerai, - tarė jis. - Vyriškumą. Patrauklumą mote- 
rims. Nes aš visą laiką bijojau, kad jei nuolat neįrodinė- 
siu sau, koks neapsakomai patrauklus esu moterims... — 
Jis, kaip ir ji, atsisuko į Leo stalą su subtiliais, jautriais 
piešiniais, sielos atspindžiu. Jie vaizdavo baimę, kurios 
jis bandė išvengti visą gyvenimą. Galų gale ją įvardijo 
žmona. 

— Turėsi susidurti su tuo, kad esi neapsakomai patrauk- 
lus vyrams. 

— Taip, - atsakė jis. - Dėl to. Maniau, man kažkas ne 

taip. Maniau, kaip nors išsiduodu: aura, kvapu, nebyliu 
kvietimu... 

— Kaip Leo. 

— Kaip Leo. 

Ji paėmė mažo berniuko atvaizdą, nupieštą sūnaus. Pa- 
kėlė, kad šviesa kristų tiesiai ant jo. 

— Štai kaip jaučiasi Leo, - tarė ji. 

— Mes jį atgausime. Aš parašysiu straipsnį. Prisipa- 
žinsiu. Pasakysiu viską. Išvardysiu visas moteris, kurias 
pažinojau, ir maldausiu, kad atsilieptų ta, kuri... 

— Jis ne dabar taip jaučiasi, Deni. Matai, jis taip jaučia- 
si visą laiką. 

Laksfordas paėmė piešinį. Prisikišęs arčiau pamatė, 
kad berniukas tikrai vaizduoja Leo. Jį galima buvo atpa- 
žinti iš baltų plaukų, per ilgų kojų ir trapių nuogų kulkš- 
nių, nes kelnės buvo išaugtos, o kojinės nusmauktos. Bu- 
vo matęs ir tą nevilties pozą - dar praėjusią savaitę Pon- 
do aikštės restorane. Įdėmiau įsižiūrėjęs į eskizą, paste- 
bėjo, kad iš pradžių jame buvo pavaizduota ir kita figūra. 
Ją ištrynus liko neryškus kontūras ir dar buvo galima įžiū- 
rėti raštuotas petnešas, standžius marškinius ir rando 
brūkšnį smakre. Ši figūra buvo per daug didelė - nežmo- 
niškai didelė, - ir ji šmėkšojo virš vaiko tarsi jam paskelb- 
tas nuosprendis. 

Laksfordas suglamžė piešinį. Pasijuto nugalėtas. 

— Dieve, atleisk man. Negi buvau jam toks žiaurus? 

— Kaip 1r sau. 

Galvojo apie sūnų: koks atsargus jis būdavo tėvo aki- 
vaizdoje, kaip saugodavosi nepadaryti klaidos. Prisimi- 
nė, kaip berniukas stengdavosi prisitaikyti prie tėvo — 
žengti dideliais žingsniais, kalbėti storu balsu, vengti žo- 
džių, kurie išduotų, kad jis lepūnėlis. Bet per stropiai ku- 

riamą vaidmenį visuomet prasiverždavo tikrasis Leo: 
jautrus, linkęs greit pravirkti, atviraširdis, trokštąs kurti 
ir mylėti. 

Laksfordas pirmą kartą nuo tada, kai dar mokinys nu- 
sprendė, jog reikia slėpti jausmus ir žygiuoti pirmyn, pa- 
juto, kad širdis plyšta iš skausmo. Bet jam nenuriedėjo 
nė viena ašara. 

— Norėjau, kad jis būtų vyras, - tarė. 

— Žinau, Deni, - atsakė Fiona. - Bet kaip jis galėjo būti 
vyras? Prieš tapdamas vyru, turi pabūti mažu berniuku. 


Barbara Heivers visai sugniužo, kai grįžusi iš Stento- 
no Šv. Bernardo, išvydo, kad prie „Vieversio lizdelio“ nėra 
Robino automobilio. Po to keisto pokalbio su Selija - dėl 
neapsakomai kvailų Selijos išvadų apie jų santykius ne- 
vertėjo sukti galvos - ji negalvojo, kaip jį pamatys, bet 
kai išvydo tuščią vietą, kurioje jis paprastai statydavo savo 
„Eskortą“, iškošė pro dantis: „O, velnias“ ir suprato, jog 
vylėsi aptarti bylą su bendradarbiu, panašiai kaip aptari- 
nėdavo su inspektoriumi Linliu. 

Ji grįžo į pastoriją Stentono Šv. Bernarde ir parodė De- 
nio Laksfordo nuotrauką ponui Metisonui ir jo žmonai. 
Jie stovėjo su nuotrauka virtuvėje po lempa - suėmę 
kiekvienas iš savo pusės, - ir vienas paklausė: „Kaip ma- 
nai, mMeiluti? Ar tai pažįstamas žmogus?“, o kitas atsakė: 
„Oi, brangioji, mano atmintis niekam nebetinka“, paskui 
abu dvejodami nusprendė, jog šis veidas jiems nematy- 
tas. Ponia Metison pasakė, kad veikiausiai būtų prisimi- 
nusi plaukus, ir droviai šyptelėjusi pridūrė, jog „mėgsta 
jaunus vyriškius su vešlia plaukų kupeta“. Ponas Meti- 

sonas, kurio plaukai buvo skystučiai, pasakė, kad jei jis 
nesikalbėjo su žmogum liturginėmis, asmeninėmis ar re- 
liginėmis temomis, tai ir veido neprisimins. Ir vis dėlto 
jei šis būtų apsilankęs bažnyčioje, kapinėse ar mugėje, 
jo veidas būtų pasirodęs pažįstamas. O dabar... Jie apgai- 
lestauja, bet jo neprisimena. 

Kitokio atsakymo Barbara miestely nesulaukė. Beveik 
visi, su kuriais ji matėsi, norėjo padėti, bet niekas nega- 
lėjo. Todėl išvargusi ir pikta grįžo į „Vieversio lizdelį“. 
Vis tiek seniai metas skambinti į Londoną. Linlis laukia, 
ar neišgirs ko tinkamo pateikti komisaro pavaduotojui Hil- 
jeriui, kad šis atsikabintų. 

Ji nukėblino prie durų. Apie Leo Laksfordą nieko ne- 
girdėti. Seržantas Stenlis vėl ėmėsi savo kvadratėlių sis- 
temos, ypatingą dėmesį skirdamas malūno apylinkėms. 
Bet nėra jokių įrodymų, kad vaikas Viltšyre, o pažvelgę į 
jo nuotrauką, rodomą kiekviename kaime, miestelyje ir 
mieste, gyventojai vieningai purto galvą. 

Barbara svarstė, kaip du vaikai gali be pėdsakų dingti. 
Ji užaugo besiplečiančiame didmiestyje, ir svarbiausias 
vaikystėje įkaltas draudimas po: „Pasižiūrėk į abi puses, 
prieš pereidama gatvę“ buvo: „Niekada nekalbėk su ne- 
pažįstamais žmonėmis“. Tai kas atsitiko tiems dviem vai- 
kams? — spėliojo Barbara. Niekas nematė, kaip juos kly- 
kiančius velka gatve, taigi abu nuėjo savo noru. Nejaugi 
jiems niekas nebuvo sakęs, kad reikia būti atsargiems su 
nepažįstamais žmonėmis? Barbara negalėjo tuo patikėti. 
O jei ir jiems kaip jai buvo įkaltas į galvą šis nesenstantis 
draudimas, belieka vienintelė išvada - juos pagrobė pa- 
žįstamas žmogus. Taigi kas gali būti pažįstamas abiem 

Barbara buvo per daug alkana, kad ieškotų sąsajų. Rei- 
kia pavalgyti — ji stabtelėjo Elvio Patelio bakalėjos krau- 
tuvėje ir tam neatidėliotinam reikalui nusipirko sūdytos 
mėsos kepsnį („reikia tik įkišti į orkaitę“) - o kai paval- 
gys, galbūt gliukozės kiekis kraujuje ir protiniai sugebė- 
jimai pasieks reikiamą lygį pagal turimus duomenis su- 
sieti Šarlotę ir Leo. 

Ji dirstelėjo į laikrodį 1r žengė pro duris su kepsniu 
rankoje. Beveik aštuonios, ideali valanda prašmatniai va- 
karienei. Vylėsi, kad Korina Pein neprieštaraus, jei va- 
landėlei pasisavins jos viryklę. 

— Robi1? — nuo valgomojo pusės atsklido plonas Kori- 
nos balsas. - Čia tu, mielasis? 

— Čia aš, - tarė Barbara. 

— O... Barbara. 

Kadangi valgomasis buvo pakeliui į virtuvę, Barbara 
negalėjo išvengti susitikimo su ta moteriške. Rado ją sto- 
vint prie stalo, ant jo gulėjo šakelėmis išmarginta med- 
vilnės atraiža. Korina buvo prismeigusi prie audinio for- 
mą ir taisėsi kirpti. 

— Sveiki, — tarė Barbara. - Ar galiu pasinaudoti viryk- 
le? — Ir kilstelėjo kepsnį, kad Korina pamatytų. 

— Robio su tavim nėra? — Korina pakišo žirkles po me- 
džiaga. Kirpo pagal formą. 

— Tikiuosi, dar darbe. - Barbara krūptelėjo per vėlai 
suvokusi, kad pasirinko nelabai tinkamą posakį. 

Korina nusišypsojo savo dirbiniui 1r sušnibždėjo: 

— Manau, tu irgi? 

Barbara pajuto, kaip užnižo kaklas. Bandė kalbėti 
linksmai. 

— Laukia daugybė darbo. Aš tik šitą pašildysiu ir ne- 
besipainiosiu jums po kojų. - Ji pasuko į virtuvę. 

— Tu beveik įtikinai Seliją, - tarė Korina. 

Barbara sustojo. 

— Kuo įtikinau? 

— Dėl savęs ir Robio. - Ji tebekirpo medžiagą. Ar man 
vaidenasi, svarste Barbara, ar Korinos žirklės ėmė ček- 
sėti daug greičiau? — Nė dvi valandos nepraėjo, kai ji 
skambino. Tu to nesitikėjai, tiesa, Barbara? Žinoma, su- 
pratau iš balso — aš tai puikiai sugebu, — ir nors ji neno- 
rėjo pasakoti, ištraukiau iš jos visą istoriją. Manau, jai 
reikėjo pasikalbėti. Žinai, žmogui reikia. Ar nenorėtum 
su manim šnektelėti? - Ji pakėlė akis ir gana maloniai 
pasižiūrėjo į Barbarą. Bet žirkles kilstelėjo taip, kad Bar- 
barai net pagaugai per nugarą nuėjo. 

Barbara nemokėjo išsisukinėti. Mokykloje visiškai ne- 
išmoko to dalyko. Dažnai pamanydavo, kad kaip tik dėl 
moteriškų gudrybių neišmanymo kiekvienus Naujuosius 
metus sutinka klausydamasi radijo ir valgydama Kalėdų 
Senelio svajonių pyragą su riešutais. Todėl ėmė laužyti 
galvą, ką čia pasakius Korinai Pein, kad ji nukryptų nuo 
šios temos, bet galų gale išpyškino: 

— Selijai kažkas pasivaideno dėl manęs ir Robino, po- 
nia Pein. Nežinau, iš kur ji ištraukė tokią nesąmonę. 

— Korina, - tarė Korina. — Vadink mane Korina. - Ji vėl 
pradėjo kirpti. 

— Gerai. Korina. Tai aš įkišiu šitą į orkaitę ir... 

— Moterims nesivaidena, Barbara. Mes - intuicijos 
žmonės. Pati mačiau, kaip pasikeitė Robis. Paprasčiau- 
siai nežinojau, kaip tai pavadinti, kol tu neatvažiavai. Su- 
prantu, kodėl melavai Selijai. - Sulig žodžiu „melavai“ žir- 
klės sučekšėjo itin energingai. - Šiaip ar taip, ji - Robio 
sužadėtinė. Bet man nemeluok. Neverta. - Baigdama kal- 
bėti, Korina kostelėjo. Barbara pirmą kartą pastebėjo, kad 

ji sunkiai kvėpuoja. Stebėjo, kaip moteriškė patrina krū- 
tinę, nusišypso ir ištaria: — Šlykšti astma. Ore per daug 
žiedadulkių. 

— Pavasarį sunku, - tarė Barbara. 

— Negali įsivaizduoti, kaip sunku. - Korina kirpdama 
apėjo stalą. Dabar stovėjo tarp Barbaros ir virtuvės du- 
rų. Pakreipė galvą ir meiliai nusišypsojo. - Pasakyk man, 
Barbara. Nereikia meluoti Korinai. 

— Ponia Pei... Korina. Selija nusiminusi, nes Robinas 
susirūpinęs. Bet taip visada būna tiriant žmogžudystę. 
Įsitrauki. Kurį laiką viską užmiršti. Bet bylą užbaigus, 
gyvenimas vėl teka sena vaga, ir jei ji bus kantri, pama- 
tys, kad sakau tiesą. 

Korina patapšnojo žirklių galu į lūpą. Kritiškai nužvel- 
gė Barbarą, o pradėjusi kirpti, vėl grįžo prie pasirinktos 
temos. 

— Prašom nelaikyti manęs kvaile, brangioji. Nežemink 
savęs. Aš judu girdėjau. Robis stengėsi elgtis apdairiai. 
Šiuo atžvilgiu visada buvo rūpestingas. Bet aš girdėjau, 
kaip jis naktį įėjo pas tave, taigi man labiau patiktų, kad 
atvirai viena kitai Viską pasisakytume. Meluoti taip ne- 
malonu, tiesa? 

Nuo šitos užuominos Barbarai trumpam užgniaužė 
žadą. 

— Įėjo? — sumikčiojo ji. - Ponia Pein, negi jūs manot, 
kad mes... 

— Aš jau sakiau, Barbara, gal tau atrodė, kad reikia me- 
luoti Selijai. Žinoma, juk ji - jo sužadėtinė. Bet man ne- 
reikia meluoti. Esi šių namų viešnia, ir taip elgtis nela- 
bai gražu. 

Viešnia, kuri moka už buvimą, norėjo patikslinti Bar- 
bara, kai Korinos žirklės vėl ėmė didinti greitį. Netru- 

kus čia nebeviešės, jeigu jai pavyks greitai susirinkti 
daiktus. 

— Jūs viską neteisingai supratot, ir jūs, ir Selija. Bet 
leiskit man išsikraustyti. Taip visiems bus geriau. 

— Kad Robis būtų lengviau prieinamas? Įsitaisius to- 
kioje vietoje, kad galėtumėt susitikinėti ir nevaržomai 
daryti ką tinkami? — Korina papurtė galvą. - Būtų nepa- 
doru. Ir negražu dėl Selijos, a? Ne. Manau, bus geriau- 
sia, jei pasiliksi čia. Mes viską išsiaiškinsime, kai tik Ro- 
bis grįš namo. 

— Nėra ko aiškintis. Apgailestauju, jei Robinas ir Seli- 
ja nebesutaria, bet aš čia niekuo dėta. Ir jūs tik baisiau- 
siai sugluminsit jį, jei mėginsit įrodyti, kad jis ir aš... kad 
mes... kad jis buvo... žodžiu, kol aš čia buvau... - Barbara 
dar niekad nebuvo taip susinervinusi. 

— Manai, aš išsigalvoju? - paklausė Korina. - Kaltini 
mane melavimu? 

— Nieko panašaus. Aš tik sakau, kad jūs klystat, jei 
manot... 

— „Klystat“ nesiskiria nuo „meluojat“, brangioji. „Me- 
luojat“ mes paprastai pakeičiam žodžiu „klystat“. 

— Galbūt, bet aš... 

— Nesiginčyk su manim. - Korinos krūtinėje sugergž- 
dė. - Ir neneik. Aš žinau, ką girdėjau, ir žinau, ką tai reiš- 
kia. O jei manai, kad gali išskėsti kojas ir atimti mano 
Robį iš mergaitės, kurią jis ketino vesti... 

— Ponia Pein. Korina. 

—...tai verčiau apsigalvok. Nes aš to nepakęsiu. Selija 
to nepakęs. O Robis... Robis... - Ji ėmė dusti. 

— Be reikalo jaudinatės, - tarė Barbara. - Jūs visa iš- 
raudot. Prašom sėstis. Aš kalbėsiu, jei norit. Pasisteng- 
siu paaiškinti. Tiktai nurimkit, arba susirgsit. 

— Argi tau nepatiktų? - Korina taip švestelėjo žirklė- 
mis, kad Barbara išsigando. - Argi ne taip viską iš pat 
pradžių suplanavai? Kai mamulė nebesipainios po kojom, 
kas jam išaiškins, kad jis ketina vėjais paleisti visą gyve- 
nimą dėl kažkokios šiukšlės, kai gali turėti... - Žirklės 
nubarškėjo ant stalo. Ji griebėsi už krūtinės. 

— Velnias, - burbtelėjo Barbara. Prisiartino prie Kori- 
nos. Korina karkdama mostelėjo ranka, kad ji pasitrauk- 
tų. - Ponia Pein, - tarė Barbara, - turėkit proto. Aš su- 
sitikau Robiną vos prieš dvi paras. Mes drauge pralei- 
dom iš viso kokias šešias valandas, nes tiriame ne tą pa- 
čią bylos dalį. Taigi prašom pagalvoti. Ar aš panaši į lem- 
tingą moterį? Ar aš atrodau taip, kad Robinas panorėtų 
vidurnaktį įsmukti pas mane? Ir tik po šešių valandų pa- 
žinties? Ar protinga taip kalbėti? 

— Aš jus abu stebėjau. - Korina stengėsi įkvėpti oro. — 
Aš mačiau. Ir žinau. Žinau, nes skambinau... - Ji sugniau- 
že rankom krūtinę. 

— Nieko, nieko, - tarė Barbara. - Pabandykit nusira- 
minti. Jei nenusiraminsit, jūs... 

— Semas ir aš... Mes paskyrėm sužadėtuvių datą, ir aš 
maniau, kad jis norės sužinoti... pirmutinis... - Sušvokštė 
ji. - Sužinoti... — Ji užsikosėjo, bet nepasidavė. - Bet jo ten 
nebuvo, nebuvo, ir mes abi žinom, kodėl, 1r kaip tau ne 
gėda... gėda, gėda... vogti kitos moters vyrą. - Šis saki- 
nys ją išsekino. Ji sukniubo ant stalo. Alsavo taip, lyg trauk- 
tų orą pro adatos skylutę. Įsikibo į medžiagą, kurią kirpo. 
Nutraukė ją nuo stalo, kai susmuko ant grindų. 

— Velniai griebtų! - Barbara puolė į priekį. - Ponia 
Pein! - suriko. - Velnias! Ponia Pein! - Ji griebė Koriną 
ir apvertė ant nugaros. 

Korinos veidas iš raudono pasidarė baltas. Lūpos pa- 
mėlo. 

— Oro, - pūkštė ji. - Kvėpuoti... 

Barbara be ceremonijų paleido ją ant grindų. Pašoko 
11 ėmė ieškoti. 

— Inhaliatorius. Ponia Pein, kur jis? 

Korinos pirštai silpnai krustelėjo laiptų pusėn. 

— Antrame aukšte? Jūsų kambary? Vonioje? Kur? 

— Oro... prašau... laiptai... 

Barbara nuskuodė laiptais. Pasirinko vonios kambarį. 
Atlapojo vaistinėlę. Pustuzinį kažkokių buteliukų iššlavė 
apačion į kriauklę. Išmetė dantų pastą, burnos gaiviklį, 
pleistrus, dantų krapštukus, skutimosi kremą. Inhaliato- 
riaus nebuvo. 

Tada pamėgino ieškoti Korinos kambary. Ištraukė ko- 
modos stalčius ir išvertė, kas juose buvo. Taip pat pasi- 
elgė su naktiniu staliuku. Pasidairė ant knygų lentynų. 
Nuėjo prie drabužių spintos. Nieko. 

Iškūrė į koridorių. Girdėjo skausmingą moteriškės 
kvėpavimą. Regis, jis lėtėjo. 

— Po perkūnais! - suriko ji, puolė prie spintos, sukišo 
rankas ir ėmė versti viską ant grindų. Paklodes, rank- 
šluosčius, žvakes, stalo žaidimus, antklodes; fotografijų 
albumus. Ištuštino spintą mažiau kaip per dvidešimt se- 
kundžių ir nieko nepešė. 

Bet ji sakė laiptai Negi ne „laiptai“? Negi ji galvojo 
ne apie?.. 

Barbara nuskuodė laiptais žemyn. Apačioje stovėjo 
pusmėnulio formos stalas. O ant jo tarp šios dienos paš- 
to, vešlaus kambarinio augalo ir dviejų dekoratyvinių va- 
zų gulėjo inhaliatorius. Barbara griebė jį ir nulėkė į val- 

gomąjį. Pridėjo Korinai prie burnos ir kaip pakvaišusi ėmė 
pumpuoti. 

— Greičiau, - tarė ji. - O Dieve, greičiau! - Ir laukė, 
kad medicina padarytų stebuklą. 

Praėjo dešimt sekundžių. Dvidešimt. Pagaliau Kori- 
nos alsavimas pasidarė lengvesnis. Padedama inhaliato- 
riaus, kvėpavo toliau. Barbara prilaikė ją. 

Taip jas po kokių penkių minučių ir rado Robinas. 


Linlis vakarieniavo prie rašomojo stalo, maloniai pa- 
sirūpinus penktam aukštui. Tris kartus jis skambino Hei- 
vers — du kartus į Eimsfordo kriminalinį skyrių ir kartą į 
„Vieversio lizdelį“, ten perdavė savo prašymą kažkokiai 
moteriškei, o ta pasakė: „Būkite ramus, inspektoriau, bū- 
tinai perduosiu“ su tokiu lediniu mandagumu, iš kurio 
buvo aišku, kad Barbara turbūt išgirs kur kas daugiau 
negu prašymą paskambinti į Londoną ir atsiskaityti už 
šios dienos tyrimą. 

Jis paskambino ir Sent Džeimsui. Pasikalbėjo tik su 
Debora, ji pasakė, kad kai visą dieną fotografavusi prie 
Šv. Botolfo bažnyčios, prieš pusvalandį grįžo, vyro nera- 
do namie. 

— Kai pamatai benamius... - tarė ji. - Viskas atsistoja 
į savo vietas, ar ne, Tomi? 

Jis pasinaudojo proga ir tarė: 

— Debe, dėl pirmadienio popietės. Negaliu niekaip pa- 
siteisinti, kodėl elgiausi kaip kiaulė. Ne, ir buvau tikras 
kiaulė. Tas mano leptelėjimas apie vaikų žudymą nedo- 
vanotinas. Labai atsiprašau. 

Mąsliai, kaip būdinga Deborai, patylėjusi, ji atsiliepė: 

— Aš irgi atsiprašau. Esu labai jautri, kai kalbama apie 
tokius dalykus. Vaikus. Juk žinai. 

- Žinau. Žinau, - tarė jis. - Atleidai man? 

— Seniausiai, mielas Tomi, - atsakė ji, nors praėjo tik 
keturiasdešimt aštuonios valandos po to, kai buvo ištarti 
tie Žiaurūs žodžiai. 

Pasikalbėjęs su Debora, Hiljerio sekretorei pranešė, 
maždaug kokiu laiku komisaro pavaduotojas gali tikėtis 
jo raporto. Paskui paskambino Helenai. Ji pasakė jam tai, 
kąjis jau žinojo, - kad su juo nori pasikalbėti Sent Džeim- 
sas ir kad jis to nori jau nuo vidurdienio. 

— Nežinau, dėl ko, - tarė ji. - Kažkas dėl Šarlotės Bou- 
ven nuotraukos. Tos, kurią palikai pas Saimoną. Pirma- 
dienį. 

— Aš apie tai kalbėjau su Debora, - tarė Linlis. - Atsi- 
prašiau. Negaliu atsiimti savo žodžių, bet atrodo, kad ji 
linkusi man atleisti. 

— Tokia jau ji yra. 

— Taip. O tu? Ar tu linkusi? 

Stojo tyla. Jis paėmė pieštuką ir pradėjo keverzoti ant 
rudo aplanko. Išvedžiojo jos vardą it mokinukas. Įsivaiz- 
davo, kaip ji kaupia jėgas atsakymui. Išgirdo kitame laido 
gale tarškant indus, suprato pertraukęs jos vakarienę ir 
prisiminė, kad nuo pusryčių apie valgį negalvojo. 

— Helena? - tarė jis. 

— Saimonas sako, kad turiu apsispręsti, - tarė ji. — Me- 
tas liautis bėgti nuo vilko, metas užbėgti ant meškos ar- 
ba metas apskritai dingti iš miško. Jam pačiam labiau pa- 
tinkanti meška. Sako, jį jaudina rizikinga santuoka. 

Ji išklojo visą jų santykių esmę, 0 jai tat nebūdinga. 
Linlis negalėjo nuspręsti, gerai ar blogai. Helena buvo 
linkusi ieškoti išeities aplinkiniais keliais. Bet jis žinojo, 


648 E George 


kad Sent Džeimsas sakė tiesą. Šitaip negali tęstis amži- 
nai — vienas nesiryžta įsipareigoti, kitas taikstosi su tuo 
neryžtingumu, kad tik nebūtų atstumtas. Juokinga. Jie 
nebėga nuo vilko. Pastaruosius šešis mėnesius jie net 
prie miško nesiartino. 

— Helena, tu savaitgalį laisva? — paklausė jis. 

— Ketinau pietauti su motina. Kodėl klausi? Negi ne- 
dirbsi, brangusis? 

— Galbūt. Veikiausiai. Tikrai, jei ši byla nebus baigta. 

— Tai ką?.. 

— Pamaniau, kad galim susituokti. Leidimą turim. Ma- 
nau, laikas juo pasinaudoti. 

— Viens du? 

— Tiesiai ant meškos. 

— Bet kaip tavo šeima? Kaip mano šeima? Kaip sve- 
čiai, bažnyčia, pokylis?.. 

— Kaip vedybos? —- spyrėsi jis. Balsas skambėjo nerū- 
pestingai, bet širdis drebėjo. - Greičiau, brangioji. Vel- 
niop blizgučius. Galėsim grįžti prie jų vėliau, jei norėsi. 
Metas ryžtis. 

Beveik jautė, kaip ji svarsto, bando iš anksto numaty- 
ti, kokie bus padariniai, visam laikui ir viešai susiejus 
savo gyvenimą su jo. Kai reikia apsispręsti, Helena 
Klaid - nestaigiausia iš visų pažįstamų moterų. Jos ne- 
ryžtingumas varė jį iš proto, bet jis seniai suprato, kad 
tokia jau ji yra. Gali ketvirtį valandos svarstyti, kokias 
kojines rytą mautis ir dar dvidešimt minučių mąstyti, ku- 
rie auskarai tinkamiausi. Tad ko stebėtis, kad pastaruo- 
sius aštuoniolika mėnesių svarsto: iš pradžių - ar tekėti 
už jo, o paskui — kada? 

— Helena, viskas, - tarė jis. - Suprantu, kad apsispręsti 

sunku ir baisu. Dievaži, aš ir pats abejoju. Bet natūralu, 
jog ateina laikas, kai vyras ir moteris turi... 

— Brangusis, aš viską žinau, — protingai tarė ji. - Nėra 
reikalo manęs raginti. 

— Nėra? Tai, dėl Dievo, kodėl nesakai?.. 

— Ko? 

— Sakyk „taip“. Sakyk, kad sutinki. Sakyk ką nors. Sa- 
kyk bet ką, kad aš suprasčiau kaip ženklą. 

— Atleisk. Nemaniau, kad tau reikia ženklo. Aš tik 
svarsčiau. 

— Ką, dėl Dievo? 

— Svarbiausią dalyką. 

— Kokį? 

— O dangau. Tikiuosi, žinai ne blogiau už mane: ką, po 
galais, reikės apsivilkti? 

Jis pareiškė, kad jam nesvarbu, kuo ji vilkės. Jam ne- 
svarbu, kuo ji vilkės iki jų abiejų gyvenimo pabaigos. Ašu- 
tine, apibarstyta pelenais, jei nori. Mėlynais džinsais, tri- 
ko, atlasu ir nėriniais. Ji nusijuokė ir pasakė priminsianti 
jam jo žodžius. 

— Kaip tik turiu visus priedus prie ašutinės. 

Paskui jis suvokė, koks yra alkanas, ir nuėjo į penktą 
aukštą; firminis tos dienos patiekalas buvo avokado svies- 
tainis su krevetėmis. Nusipirko vieną kartu su obuoliu ir 
nusinešė į kabinetą, uždėjęs obuolį ant kavos puodelio. 
Buvo sudorojęs pusę to gero, kai pro duris įžengė Vins- 
tonas Nkata su užrašų knygelės lapeliu rankoje. Atrodė 
suglumęs. 

— Kas yra? - paklausė Linlis. 

Nkata perbraukė pirštu randą ant skruosto. 

— Nežinau, kaip tai suprasti, - tarė. Susirangė liesu kū- 

nu ant kėdės ir vėl pasižiūrėjo į savo popiergalį. - Ką tik 
kalbėjausi su Vigmoro gatvės policijos nuovada. Jie nuo 
vakar tikrina savanorius. Atsimenat? 

— Savanorius konsteblius? — Nkata linktelėjo. - Kas dėl 
jų neaišku? 

— Prisimenat, kad nė vienas etatinis Vigmoro gatvės 
policininkas praėjusią savaitę neišvijo to tipo iš Kros Ki- 
zo aklagatvio? 

— Džeko Berdo? Taip. Todėl mes nusprendėm, kad tai 
padarė savanoris. Suradai, kuris? 

— To negalima padaryti. 

— Kodėl ne? Sąrašai netikslūs? Pasikeitė personalas? 
Kas atsitiko? 

— Atsakymas į abu pirmus klausimus „ne“, į paskutinį 
„nieko“, - tarė Nkata. - Sąrašai tvarkingi. O savanorių 
veiklą derina tas pats žmogus kaip ir visada. Praėjusią 
savaitę niekas nemetė darbo. Ir nė vienas naujokas ne- 
įtrauktas į budėjimų sąrašą. 

— Tai ką nori man pasakyti? 

— Kad Džeką Berdą išgrūdo ne savanoris konsteblis. 
Ir ne etatinis Vigmoro gatvės konsteblis. - Jis palinko į 
priekį, suglamžė popierių, išmetė į šiukšlių dėžę. - Jau- 
čiu, kad Džeko Berdo apskritai niekas nevarė. 

Linlis susimąstė. Nesąmonė. Jie turi du nešališkus vie- 
nas kitą patvirtinančius parodymus, —- be valkatos paro- 
dymų, —- kad Berdas tikrai buvo išvytas iš to aklagatvio 
kaip tik tą dieną, kai dingo Šarlotė Bouven. Nors abu pa- 
rodymus pirmiausia užrašė Helena, bylą tiriantys parei- 
gūnai oficialiai paėmė juos iš tų pačių asmenų, mačiusių, 
kaip konsteblis išvijo valkatą. Taigi jei Džekas Berdas ne- 
susimokęs su Kros Kizo aklagatvio gyventojais, turi būti 
kitas paaiškinimas. Kad ir, Linlio nuomone, apsimesti kon- 

stebliu. Policininko uniformą įmanoma gauti. Tarkim, iš- 
sinuomoti maskaradinių kostiumų parduotuvėje. 

Nuo išvadų, kurios piršosi iš tokių apmąstymų, Lin- 
liui pasidarė nejauku. Veikiau sau negu Nkatai tarė: 

— Veiklos zona plati. 

— Man regis, greičiau tuščia. 

— Aš taip nemanau. 

Linlis pažvelgė į laikrodį. Skambinti į maskaradinių 
kostiumų parduotuves jau vėlu, bet kiek tokių gali būti 
Londone? Dešimt? Dvylika? Tikrai nebus dvidešimties, 
1r rytoj 1š ryto visų pirma... 

Suskambo telefonas. Priimamasis. Apačioje laukia kaž- 
koks ponas Sent Džeimsas. Ar inspektorius jį priims? Lin- 
lis atsakė, kad priims. Žinoma. Pasiuntė Nkatą jo atvesti. 

Po valandėlės su Vinstonu Nkata įžengęs į Linlio ka- 
binetą, Sent Džeimsas negaišo laiko visokioms ceremo- 
nijoms. Tiktai pasakė: 

— Atleisk. Nebegalėjau laukti, kol man paskambinsi. 

— Čia visi iš proto kraustosi, - tarė Linlis. 

— Taip. - Sent Džeimsas atsisėdo. Nešėsi didžiulį ru- 
dą voką, kurį padėjo ant grindų, atrėmęs į kėdės koją. — 
Kaip jums sekasi? „Evening Standard“ viską verčia ant 
neįvardyto įtariamojo Viltšyre. Tai tas mechanikas, apie 
kurį man vakar vakare pasakojai? 

— Padėkok Hiljeriui, - atsakė Linlis. - Jis nori, kad vi- 
suomenė žinotų, jog iš jos surinkti mokesčiai tinkamai 
naudojami teisėtvarkai stiprinti. 

— Ką dar aptikote? 

— Daugybę padrikų pėdsakų. Ieškome, kaip juos su- 
sieti. 

Jis išdėstė Sent Džeimsui bylos naujienas, tiek Lon- 
dono, tiek Viltšyro. Sent Džeimsas įdėmiai klausėsi. Kar- 

tais įterpdavo klausimą: ar seržantė Heivers įsitikinusi, 
kad Beiverstoke matytoje nuotraukoje vėjo malūnas tas 
pats, kuriame buvo laikoma Šarlotė Bouven? Ar esama 
ryšio tarp bažnytinės mugės Stentono Šv. Bernarde ir 
kurio nors įtariamojo? Ar rasti kiti Šarlotės daiktai - li- 
kusios uniformos dalys, vadovėliai, fleita? Ar Linlis ne- 
galėtų pasakyti, kokia tarme kalbėjo žmogus, skambinęs 
Deniui Laksfordui į namus šiandien popiet? Ar Deimje- 
nas Čeimbersas neturi giminių Viltšyre, ypač giminių, 
dirbančių policijoje? 

— Tuo klausimu su Čeimbersu nekalbėjom, - tarė Lin- 
lis. — Pagal politines pažiūras jis - IRA šalininkas, bet ry- 
šio su Laikinąja IRA veikiausiai nepalaiko. - Linlis išvar- 
dijo faktus, surinktus apie Čeimbersą. Baigė klausimu: — 
Kodėl susidomėjai? Ką nors žinai apie Čeimbersą? 

— Negaliu užmiršti, kad, išskyrus bendraklases, jis vie- 
nintelis vadino ją Lote. Ir dėl to jis - vienintelė grandis 
tarp Šarlotės ir jos žudiko. 

— Bet juk daugybė žmonių galėjo žinoti, kaip vadina- 
ma mergytė, nors patys jos taip nevadino, - priminė Nka- 
ta. - Jei bendraklasės būtų vadinusios ją Lote, ir moky- 
tojai būtų žinoję. Būtų žinoję bendraklasių tėvai. Būtų 
žinoję jos pačios tėvai. Jau nekalbu apie jos šokių moky- 
toją, choro vadovą, bažnyčios, kurią ji lankė, pastorių. Pa- 
galiau bet kas galėjo nugirsti, kaip ją, einančią gatve, kas 
nors šaukia tokiu vardu. 

— Vinstonas tiesą sako, - pritarė Linlis. - Kodėl tave 
taip sudomino vardas, Saimonai? 

— Mat manau, kad žudikas padarė klaidų išsiduodamas, 
jog žino Šarlotės pravardę, - tarė Sent Džeimsas. - Kita 
klaida - nykščio atspaudas... 

—...magnetotono viduje, - užbaigė Linlis. - Ar jis dar 
padarė klaidų? 

— Manau, dar vieną. - Sent Džeimsas paėmė rudąjį vo- 
ką. Atplėšė jį ir šūstelėjo turinį ant Linlio stalo. 

Linlis pamatė, kad tai Šarlotės Bouven lavono nuo- 
trauka. Ta nuotrauka, kurią jis sviedė Deborai ir po vaido 
paliko. 

— Ar turi abu grobiko raštelius? - paklausė Sent 
Džeimsas. 

— Tik kopijas. 

— Bus gerai. 

Linlis lengvai surado raštelius, nes žiūrinėjo juos vos 
prieš keletą valandų, kai kabinete buvo Ivė Bouven ir 
Denis Laksfordas. Padėjo juos greta nuotraukos. Laukė, 
kol smegenys ras sąsają. Tuo tarpu iš anapus stalo priėjo 
Sent Džeimsas. Nkata palinko į priekį. 

— Praėjusią savaitę ilgai žiūrėjau į tuos raštelius, - 
tarė Sent Džeimsas. — Trečiadienio vakare, susitikęs su 
Ive Bouven ir Deimjenu Čeimbersu. Nerimau bandyda- 
mas kaip nors susieti, ką žinojau. Todėl patyrinėjau ra- 
šyseną. —- Kalbėdamas jis pieštuko galu su trintuku ro- 
dė į kiekvieną aptariamą detalę. - Pažiūrėk, kaip jis ra- 
šo raides, Tomi, ypač t ir f. Ir vienos, ir kitos brūkšnelis 
susijungia su tolesne raide. Ir pasižiūrėk į v, visą laiką 
atskira, nesusieta su likusiu žodžiu. Atkreipk dėmesį į 
e. Ji visada sujungta su paskesne raide, bet atskirta nuo 
prieš ją einančios. 

— Aš matau, kad abu rašteliai rašyti ta pačia ranka, — 
tarė Linlis. 

— Taip, — pritarė Sent Džeimsas. - O dabar pasižiūrėk 
į šitą. - Jis apvertė Šarlotės Bouven nuotrauką, parody- 

t, - tarė jis. — Pasižiūrėk į e. Pasižiūrėk į v. 

— Jėzau... - sušnibždėjo Linlis. 

Nkata atsistojo. Priėjo prie Sent Džeimso. 

— Dėl to aš ir klausiau apie Deimjeno Čeimberso ryšį 
su Viltšyru, - tarė Sent Džeimsas. - Man atrodo, kad kaž- 
kas - tarkim, Čeimbersas, - perdavė informaciją savo 
bendru: Viltšyre, nes tik taip tas, kas užrašė jos pavardę 
ant nuotraukos, galėjo žinoti jos pravardę, kai rašė tuos 
du raštelius. 

Linlis apgalvojo visus žinomus faktus. Atrodo, kad iš 
jų galima padaryti vieną teisingą, baisią ir neišvengiamą 
išvadą. Vinstonas Nkata atsitiesė nuo raštelių, ir pasakė 
tą išvadą balsu. 

Sunkiai iš visos krūtinės atsiduso: 

— Manau, kad turėsim vargo. 

— Visiškai pritariu, - atsakė Linlis 17 pakėlė telefono 
ragelį. 

4 P Barbarą ir motiną 
ant grindų, Robis išbalo kaip sūris. 

— Mamyt! - sukliko ir suklupo ant kelių. Neryžtingai 
suėmė Korinos ranką, lyg ji galėtų subyrėti, per šiurkš- 
čiai paliesta. 

— Jai nieko neatsitiko, - tarė Barbara. - Buvo priepuo- 
lis, bet ji jau atsipeikėjo. Aš visą namą apverčiau aukštyn 
kojom, ieškodama inhaliatoriaus. Viršus atrodo kaip po 
žemės drebėjimo. 

Neatrodė, kad jis ją girdi. 

— Mam? Kas atsitiko? Mam? Tu sveika? 

Korina krustelėjo. 

— Mielas vaikelis, - vos girdimai sukuždėjo ji, nors kvė- 
pavo daug lygiau. - Robi, man buvo priepuolis, mielasis. 
Bet Barbara... pasirūpino manim. Dabar viskas gerai. Ne- 
sijaudink. 

Robinas pareikalavo, kad ji tuoj pat eitų gulti. 

— Paskambinsiu Semui, kad atvažiuotų pas tave, ma- 
ma. Nori? Ar paprašyti Semo, kad atvažiuotų? 

Jos vokai suvirpėjo, kai vangiai papurtė galvą. 

— Noriu tik savo berniuko, - sušnibždėjo. - Savo Ro- 
bio. Kaip senais laikais. Ar gerai, branguti? 

— Žinoma, gerai, - pasipiktino Robinas. - Kodėl turė- 
tų būti negerai? Mama tu man ar ne? Ką sau manai? 

Barbara puikiai žinojo, ką mano Korina, bet nutylėjo. 
Ji didžiai nudžiugo perdavusi moteriškę Robino globon. 
Padėjo jam pakelti motiną ir užvesti ją laiptais. Jis įėjo su 
ja į miegamąjį ir uždarė duris. Barbara girdėjo už durų jų 
balsus, gležną Korinos ir raminamą lyg tėvo - Robino. 

— Mama, turi labiau rūpintis savim, - kalbėjo jis. - Kaip 
galiu tave atiduoti Semui, jei nepradedi labiau savim rū- 
pintis? 

Barbara atsiklaupė koridoriuje prie spintos tarp 1š- 
draikytos patalynės. Pradėjo rūšiuoti paklodes ir rank- 
šluosčius. Jau tvarkė stalo žaidimus, žvakes ir baisybę 
kitų niekučių, kuriuos buvo išvertusi ant grindų, kai iš 
motinos miegamojo išėjo Robinas. Jis atsargiai uždarė 
duris. 

— Palauk, Barbara, - skubiai pasakė pamatęs, ką ji da- 
ro. —- Aš pats sutvarkysiu. 

— Bet viską aš ištaršiau. 

— Tu išgelbėjai mano motinai gyvybę. - Jis priėjo prie 
jos ir padavė ranką. - Kelkis, - tarė, - įsakau. - Sušvel- 
nino savo žodžius šypsena ir pridūrė: — Jei neprieštarau- 
ji, kad tau įsakinėtų menkas konsteblis. 

— Ne toks jau menkas. 

— Malonu girdėti. 

Ji paėmė jo ranką ir leidosi pakeliama. Nedaug tebuvo 
sutvarkiusi. Kryptelėjusi galva į krūvą ant grindų, tarė: 

— Daugmaž taip atrodo ir jos miegamasis. Bet tu tik- 
riausiai matei. 

— Aš jį sutvarkysiu. Čia irgi sutvarkysiu. Ar vakarie- 
niavai? 

— Ne. Nieko tokio. Tikrai. Turiu kepsnį. 

— Barbara... - Ištarė jos vardą kaip įžangą. Balsas bu- 
vo tylus, staiga sklidinas jausmo, kurio ji negalėjo apibū- 
dinti. 

— Pirkau kepsnį Elvio Patelio parduotuvėje, - greitai 
sutratėjo ji. - Ar buvai ten? Pamačiusi pavadinimą, nuta- 
riau užeiti. Kartais man atrodo, kad turėjau gimti šešta- 
me dešimtmetyje, nes visada žavėjausi mėlynais zomši- 
niais batais. 

— Barbara... 

— Nešiausi į virtuvę pašildyti, —- dar ryžtingiau varė ji. — 
Tada tavo mamą ir ištiko priepuolis. Aš vargais negalais 
radau inhaliatorių. Laksčiau po namus lyg... - Ji užsikir- 
to. Jo veidas buvo pilnas įtampos, toks, kuriame labiau 
patyrusi moteris būtų įžvelgusi enciklopediją prasmių, 
bet Barbara neaiškiai suvokė tik tiek, kad įklimpusi gi- 
liau, negu manė iš pradžių. Jis trečią kartą ištarė jos var- 
dą, ir ji pasijuto, lyg krūtinę bertų deginančiais spuogais. 
Ką, po perkūnais, reiškia jo įdėmus žvilgsnis? Ir ką reiš- 
kia švelnus balsas, kai jis taria: „Barbara“, ji šitaip sako: 
„Dar plaktos grietinėlės“. Skubėdama kalbėjo toliau: — 
Taigi tavo mamą ištiko priepuolis, nepraėjus nė dešim- 
čiai minučių po to, kai parėjau namo. Taip ir nepavyko 
pasišildyti kepsnio. 

— Žodžiu, neatsisakytum pavalgyti, - protingai nu- 
sprendė jis. - Aš irgi neatsisakyčiau. - Jis paėmė jai už 
rankos, ir ji pajuto, kad švelniai spustelėjęs stumia ją laip- 
tų link. - Aš - geras virėjas, - pasakė. - Parsinešiau na- 
mo avienos muštinių, juos mudviem ir iškepsiu. Turime 
šviežių brokolių ir keletą žmoniškai atrodančių morkų. - 
Jis nutilo ir pasižiūrėjo tiesiai į ją. Lyg mestų iššūkį. Ji 
nelabai suprato, ką reiškia toks žvilgsnis. - Ar galima tau 
iškepti valgyt, Barbara? 

Kažin, ar „tau iškepti valgyt“ naujaisiais laikais ne- 
reiškia ko nors daugiau? Jei taip, kitos reikšmės ji neži- 
no. Turėjo pripažinti, kad išalko taip, jog surytų šerną, 
todėl nusprendė, jog jų bendradarbiavimas nenukentės, 
jei leis jam staigiai paruošti jai vakarienę. 

— Gerai, - tarė. Vis dėlto jautė, kad nesąžininga sutik- 
ti vakarieniauti, nepaaiškinus Robinui, kas įvyko tarp jos 
ir jo motinos. Be abejo, jis mano, kad ji išgelbėjo Koriną, 
1r galbūt yra švelniai dėkingas už pagalbą šio vakaro dra- 
moje. Ir nors ji iš tiesų išgelbėjo Koriną, bet pati ir sukė- 
lė tą astmos priepuolį. Jis turi žinoti. Taip garbingiau. To- 
dėl ji ištraukė ranką ir tarė: 

— Robinai, mums reikia pasikalbėti. 

Jis iš karto sukluso. Barbara pažino tą jausmą. „Mums 
reikia pasikalbėti“ paprastai pranašauja galą, 0 šiuo at- 
veju gali baigtis tik du dalykai: profesinis arba asmeni- 
nis bendravimas... jei jie bendravo asmeniškai. Ji norė- 
JO Jį nuraminti, bet neišmanė, kaip moterys kalbasi su 
vyrais, 1r bijojo pasirodyti idiote. Todėl painiodamasi kal- 
bėjo toliau: 

— Šiandien šnekėjau su Selija. 

— Selija? — Jis, regis, dar labiau pastatė ausis. - Seli- 
ja? Kam? Kas yra? 

Puiku, pamanė Barbara. Jis jau ruošiasi gynybai, 0 ji 
pasakė dar tik įvadinį sakinį. 

— Turėjau su ja pasimatyti dėl bylos... 

— Ką bendro Selija turi su byla? 

— Paaiškėjo, kad nieko, bet aš... 

— Tai kam reikėjo su ja kalbėti? 

— Robinai. - Barbara palietė jam ranką. - Leisk man 
pasakyti, ką reikia, gerai? 

Atrodo, kad jis sutriko, bet linktelėjęs dar paklausė: 

— Ar negalime pasikalbėti apačioje? Kol aš kepsiu va- 
karienę? 

— Ne. Turiu tau papasakoti dabar. Mat gal paskui ne- 
bepanorėsi gaminti man vakarienės. Gal pajusi, kad rei- 
kia šįvakar išsiaiškinti su Selija. - Jis suglumo, bet jam 
dar nespėjus nieko paklausti, ji skubiai šnekėjo toliau. 
Paaiškino, kas atsitiko, iš pradžių banke su Selija, paskui 
„Vieversio lizdelyje“ — su jo motina. Jis viską išklausė - 
iš pradžių jo veidas apniuko, įpusėjus jis tarstelėjo „vel- 
nias“, baigiant stovėjo ir tylėjo. Kadangi tebetylėjo jai 
baigus kalbą, ji pareiškė: 

— Taigi manau, kad bus geriau, jei pavalgiusi iš čia 
išsinešdinsiu. Jei tavo mamai ir draugei kažkas vaide- 
nasi... 

— Ji ne mano... - skubiai nutraukė jis, bet nebaigęs nu- 
tilo. - Klausyk, ar negalėtume apie tai pasikalbėti apa- 
čioje? 

— Daugiau nėra apie ką kalbėti. Sutvarkykim šitą jo- 
valą, ir aš susirenku daiktus. Pavakarieniausiu su tavim, 
bet paskui turėsiu nešdintis. Kitaip negalima. - Ji antrą 
kartą griebėsi darbo. Pradėjo rinkti išbyrėjusį „Monopo- 
lio“ žaidimą, kurio pinigų ir turto korteles buvo sumai- 
šiusi su senovinio žaidimo kauliniais žymekliais. 

Jis vėl paėmė jai už rankos ir sulaikė. Šį kartą sugniau- 
že tvirtai. 

— Barbara, - tarė jis. - Pažiūrėk į mane. - Jo balsas, 
kaip ir rankos paspaudimas, visiškai pasikeitė, lyg vietoj 
berniuko staiga būtų atsiradęs vyras. Ji pajuto, kad širdis 
ėmė keistai daužytis. Bet padarė kaip liepta. Jis vėl už- 
vedė ją aukštyn. - Tu matai save ne tokią, kokią mato 

kiti. Aš tai iš karto supratau. Man rodos, tu savęs net 
moterim nelaikai, moterim, kuri galėtų dominti vyriškį. 

Po perkūnais, pamanė ji. Bet balsu pasakė: 

— Manau žinanti, kas aš ir kokia. 

— Netikiu. Jei žinotum, kas esi ir kokia, nebūtum taip 
pasakojusi, ką apie mus mano mama, - ką apie mus ma- 
no Selija. 

— Aš tik išdėsčiau faktus. - Jos balsas buvo lygus. Nu- 
džiugo pamaniusi, kad net nerūpestingas. Bet skaudžiai 
juto jo artumą ir to artumo pažadą. S 

— Tu man ne tik faktus išdėstei. Tu pasakei, kad nepa- 
tikėjai. 

— Nepatikėjau kuo? 

— Kad tai, ką matė Selija 17 mama, teisybė. Kad aš tau 
kai ką jaučiu. 

— Aš tau irgi kai ką jaučiu. Mes drauge dirbam. O kai 
su kuo nors dirbi, susibičiuliauji ir gali... 

— Aš tau jaučiu daugiau negu bičiulystę. Nepasakok, 
kad nepastebėjai, nes nepatikėsiu. Mes skirti vienas ki- 
tam, ir tu Žinai. 

Barbara neišmanė, ką sakyti. Negalėjo neigti, kad jie 
vienas kitą traukė nuo pat pradžių. Bet kadangi atrodė, 
jog tai negali gerai baigtis, ji iš pradžių nekreipė dėme- 
sio į tą trauką, o paskui ją iš paskutiniųjų slopino. Taip 
elgtis logiška, paaiškino sau. Jie bendradarbiai, o roma- 
nas tarp bendradarbių - negerai. Ir net jei nebūtų ben- 
dradarbiai, ji ne tokia bukagalvė, kad nors valandėlę pa- 
mirštų savo nepavydėtiną naštą: visų pirma veidą, pas- 
kui figūrą, apsirengimą, stačiokišką elgesį ir dygią kaip 
ežio asmenybę. Argi atsirastų šioje žemėje vyriškis, ku- 
ris per šitiek šlamšto išvystų, kas ji iš tikrųjų? 

Regis, jis atspėjo jos mintis. 

— Svarbu žmogaus vidus, ne išorė, - pasakė. - Tu žiū- 
ri į save ir matai moterį, kuri niekad nepatiks jokiam vy- 
rui. Teisingai? 

Ji nurijo seilę. Jis nesitraukė nuo jos. Tikėjosi atsaky- 
mo, ir ji vis tiek turės ką nors atsakyti. Arba atsakyti, 
arba pabėgti į savo kambarį ir užtrenkti duris. Sakyk gi 
ką nors, liepė sau. Atsakyk jam. Nes jei neatsakysi... jis 
artinasi... jis gali pamanyti... 

Ji staiga prapliupo: 

— Tai buvo labai seniai. Tiesą sakant, negulėjau su 
vyru jau... Žodžiu... Aš nemoku... Nenori paskambinti 
Selijai? 

— Ne, - tarė jis. - Nenoriu paskambinti Selijai. - Žen- 
gė kelis trumpus juos skyrusius žingsnius ir pabučiavo ją. 

Po galais, velniai rautų, perkūnas, pamanė Barbara. 
Paskui pajuto jo liežuvį burnoje ir jo rankas ant veido, 
paskui pečių, paskui rankų, paskui ieškančias jos krūtų. 
Ir daugiau negalvojo. Jis spaudėsi prie jos. Pristūmė ją 
prie sienos. Atsistojo taip, kad jinai jaustų jį Visą ir ne- 
abejotų dėl jo ketinimų. Protas sakė jai, ne, verčiau bėk, 
verčiau slėpkis. Kūnas sakė: pagaliau, seniai metas, po 
galais... 

Suskambo telefonas. Čirškimas juos išskyrė. Stovėjo 
įsmeigę akis vienas į kitą, gaudydami kvapą, jausdamiesi 
kalti, įkaitusiais kūnais, išplėstomis akimis. Prabilo kar- 
tu, Barbara pasakė: „Tu geriau...“, o Robinas: „Turiu...“ 

Abu nusijuokė. 

— Leisk, atsiliepsiu, - nusišypsojo Robinas. — Stovėk, 
kur esi. Neženk nė žingsnio. Pažadi? 

— Taip. Gerai, - tarė Barbara. 

Jis nuėjo į savo miegamąjį. Išgirdo jo balsą: tylų „alio“, 
pauzę ir paskui: 

— Taip. Ji čia. Palaukit. - Jis išėjo iš kambario, nešinas 
mobiliuoju telefonu. 

— Londonas. Tavo viršininkas, - tarė paduodamas jį 
Barbarai. 

Velniai griebtų, pamanė ji. Turėjo seniai paskambinti 
Linliui. Jis laukia jos ataskaitos nuo pavakario. Prisidėjo 
telefoną prie ausies, o Robinas atidarė patalynės spintą 
1r pasilenkęs vėl pradėjo dėlioti daiktus. Ji tebejautė bur- 
noje jo skonį. Tebejautė jo rankas ant krūtų. Linlis nega- 
lėjo paskambinti netinkamesniu momentu. 

— Inspektoriau? — tarė ji. - Atleiskit. Čia iškilo šiokių 
tokių nesusipratimų. Kaip tik ketinau jums skambinti. 

Robinas pakėlė akis į ją, plačiai nusišypsojo ir darba- 
vosi toliau. 

— Ar konsteblis su jumis? - tyliai paklausė Linlis. 

— Žinoma, taip. Ką tik su juo kalbėjotės. 

— Noriu pasakyti, dabar. Tame pačiame kambaryje. 

Barbara pamatė, kad Robinas vėl pakėlė į ją akis. Pa- 
šaipiai pakreipė galvą. Ji gūžtelėjo ir tarė Linliui: „Taip“, 
bet pajuto, kad ištarė šį žodį kaip klausimą, o ne patvirti- 
nimą. Robinas vėl ėmė darbuotis. 

— Jis su ja, - kažkam kitam kabinete pasakė Linlis ir 
kalbėjo toliau, kapodamas žodžius, kaip jam nebuvo bū- 
dinga. - Klausykit atidžiai, Barbara. Laikykitės ramiai. 
Didelė tikimybė, kad Robinas Peinas tas, kurio ieškome. 

Barbara pasijuto kaip prie žemės prikalta. Nebūtų nie- 
kuo 1šsidavusi, net jei būtų norėjusi. Išsižiojo ir kažkaip 
išspaudė žodžius: „Taip, pone“, bet daugiau nieko ištarti 
nepavyko. 

— Ar jis vis dar ten? - paklausė Linlis. - Kambaryje? 

— O taip. - Barbaros žvilgsnis nuo priešingos sienos 

peršoko prie Robino, tupinčio ant grindų. Jis krovė į rie- 
tuvę fotografijų albumus. 

— Jis parašė grobiko raštelius, - tarė Linlis. - Jis už- 
rašė Šarlotės pavardę ir bylos numerį kitoje nusikaltimo 
vietos nuotraukų pusėje. Sent Džeimsas viską ištyrinė- 
jo. Rašysena sutampa. O Eimsfordo kriminalinis skyrius 
patvirtino, kad ant nuotraukų rašė Peinas. 

— Suprantu, - tarė Barbara. Robinas tvarkė „Monopo- 
lio“ žaidimą. Pinigai į vieną krūvą. Namai į kitą. Viešbu- 
čiai greta jų. Dirstelėjo į vieną Atsitiktinumo kortelę. Pa- 
leidžiamas iš kalėjimo. Norėjo staugti. 

— Mes sužinojome, ką jis veikė pastarąsias keletą sa- 
vaičių, — toliau kalbėjo Linlis. - Jis atostogavo, Barbara, 
todėl galėjo būti Londone. 

— Šis tas naujo, tiesa? — tarė Barbara. Tačiau pro Lin- 
lio žodžius jai pasigirdo kiti žodžiai, kuriuos turėjo iš- 
girsti anksčiau, kuriuos būtų i1šgirdus:, jei nebūtų apa- 
kinta minties - 0 gal vilties, kvaiša tu? - kad tas vyriš- 
kis ja susidomėjo. Girdėjo balsus, ir prieštaraujantys vie- 
nas kitam teiginiai turėjo įspėti ją kaip raudonos vėlia- 
vėlės: 

Pradėjau dirbti kriminaliniame skyriuje vos prieš tris 
savaites, - kalbėjo Robino balsas, - kai tik baigiau ku7- 
sus. 

Bet Selija pasakė: Kai praėjusią savaitę grįžo namo 1š 
kursų... 

O Korina suriko: Kai paskambinau... jo ten nebuvo. Šis 
sakinys reikšmingiausias. Barbara girdėjo, kaip jis aidi 
jos galvoje. Jo ten nebuvo, jo ten nebuvo, jo nebuvo de- 
tektyvų kursuose. Nes jis buvo Londone, pradėjo vykdy- 
ti savo planą: sekiojo paskui Šarlotę, paskui Leo, sužino- 

j0, kur vaikšto abu vaikai, ir pasižymėjo jų kelią, kad pa- 
grobtų juos, kai ateis laikas. 

— Barbara, - tarė Linlis. - Ar girdit mane? 

— O taip, pone, - atsakė ji. - Puikiai. Čia ryšys pui- 
kus. - Krenkštelėjo, nes suprato, kad balsas skamba keis- 
tai. — Aš tik svarsčiau, kodėl ir dėl kokios priežasties. Su- 
prantat, ką noriu pasakyti. 

— Jo motyvai? Kažkur yra dar vienas vaikas. Be Šarlo- 
tės ir Leo, Laksfordas turi trečią vaiką. Peinas žino, kas 
jis. Ar kas jo motina. Jis nori, kad Laksfordas tai išspaus- 
dintų laikraštyje. To jis norėjo iš pat pradžių. 

Barbara stebėjo jį. Jis rinko žvakes, išbyrėjusias iš 
spintos. Raudonas, bronzines, sidabrines, rausvas, mė- 
lynas. Ar gali būti? — svarstė ji. Jis atrodė lygiai kaip 
anksčiau, kai glaudė ją, kai bučiavo, kai elgėsi taip, lyg 
jos norėtų. 

— Tai faktai nebekelia jokių abejonių? - toliau apsime- 
tinedama, bet vis dar kabindamasi už šiaudo, paklausė 
ji. - Žodžiu, Harvis atrodė toks velniškai nepriekaištin- 
gas, tiesa? Žinau, iš pat pradžių ieškojom ryšio su Viltšy- 
ru, bet vis dėlto... Po velnių, pone, nenoriu kabinėtis, bet 
ar visapusiškai patikrinot? 

— Ar mes įsitikinę, kad tai padarė Peinas? - patikslino 
Linlis. 

— Taigi, - patvirtino Barbara. 

— Beveik neabejojam. Beliko tik patikrinti piršto at- 
spaudą. 

— Kurį? 

— Sent Džeimso rastą magnetofono viduje. Mes jį ve- 
žamės į Viltšyrą... 

— Dabar? 

— Dabar. Reikia, kad Eimsfordo kriminalinis skyrius 

patvirtintų. Jo pirštų atspaudai bus kartotekoje. Jei ati- 
tiks, jam galas. 

— O tada? 

— Tada nieko. 

— Kodėl? 

— Jis turi mums parodyti, kur berniukas. Jei suimsim 
Peiną anksčiau, galim pražudyti vaiką. Kai Laksfordo laik- 
raštis rytą išeis be straipsnio, kurį jame nori pamatyti 
Peinas, jis puls pas vaiką. Tada mes jį ir griebsim. — Lin- 
lis tyliai ir atkakliai kalbėjo toliau. Liepė jai elgtis kaip 
lig tol. Pasakė, kad svarbiausia - Leo Laksfordo saugu- 
mas. Pabrėžė, kad jie turi laukti nieko nedarydami, ko! 
Peinas juos nuves ten, kur slepia berniuką. Pasakė jai, 
jog kai pirštų atspaudų tapatumas bus patvirtintas, Eims- 
fordo kriminalinis skyrius ims stebėti namą. Ji iki to lai- 
ko turi elgtis kaip paprastai. - Vinstonas ir aš dabar va- 
žiuojam į Viltšyrą, - pasakė jis. - Ar galite dirbti toliau? 
Ar galit elgtis lyg niekur nieko? Ar galit vėl imtis to dar- 
bo, kurį dirbot, kai aš paskambinau? 

— Tikiuosi, taip, - tarė ji i1r susimąstė, kaip jai, po vel- 
nių, tai padaryti. 

— Puiku, - tarė Linlis. —- Taigi, jo nuomone, mes čium- 
pam Elisterą Harvį. Elkitės lygiai taip kaip pirmiau. 

— Taip. Teisingai. - Paskui ji patylėjo 1r dėl viso pikto 
pridūrė, lyg atsakydama į Linlio klausimą. — Ryt rytą? Ge- 
rai. Nieko tokio. Kai patupdysit Harvį į cypę, jis pasakys, 
ką padarė berniukui. Taigi trumpai drūtai - aš čia nebe- 
būsiu reikalinga. Kada man prisistatyti į Jardą? 

— Puikiai suvaidinta, Barbara, - tarė Linlis. - Ir toliau 
taip laikykitės. Mes atvažiuojam. 

Barbara paspaudė mygtuką ir išjungė telefoną. Stebė- 
jo, kaip Robinas darbuojasi ant grindų. Norėjo šokti ant 

jo ir išmušti ir tiesą, ir tikrovę. Ir dar norėjo, kad sumu- 
šus pasirodytų, jog Robinas toks, kaip iš pradžių atrodė. 
Bet ji žinojo, kad šią valandėlę bejėgė ką nors padaryti. 
Leo Laksfordo gyvybė svarbiau už tai, ką jai reiškė va- 
landėlė niurkymosi tarp patalynės spintos rankšluosčių 
i1r paklodžių. Kai ji paklausė: „Ar galiu padėti telefoną?“, 
Robinas pakėlė akis, ir ji pamatė, kodėl jis taip troško 
kepti vakarienę, sutvarkyti jos jukinį, sudominti ją ir nu- 
kreipti jos dėmesį nuo to, ką ji netyčia aptiko patalynės 
spintoje. Jis surinko žvakes. Ruošėsi kišti atgal į spintą. 
Bet jo gniaužtuose atsidūrė ir sidabrinė žvakė, kuri iš 
tiesų nebuvo žvakė. Tai buvo fleitos dalis. Šarlotės Bou- 
ven fleitos. 

Robinas atsistojo. Sugrūdo tai, ką laikė rankoje, prie 
rankšluosčių krūvos. Tarp šlamšto ant grindų Barbara pa- 
matė dar vieną fleitos dalį, gulinčią greta dėklo, iš kurio 
ji iškrito. Šitą jis pastvėrė drauge su užvalkalais. Įdėjo į 
spintą. Paskui paėmė iš jos telefoną, pasakė: „Aš padė- 
siu į vietą“ ir, eidamas į savo kambarį, palietė pirštais jai 
skruostą. 

Ji tikėjosi, kad jo apsimestinė aistra išgaruos, kai flei- 
ta dings iš akių. Bet grįžęs jis šypsodamasis prisiartino. 
Perbraukė pirštu jai per žandikaulį 1r pasilenkė prie jos. 

Barbara mąstė, kokiu mastu reikės nesiskaityti su 
priemonėmis pareigos labui. Tik ne šitaip. Juto jo liežu- 
vį burnoje it kokį roplį. Norėjo kaukštelėti žandikauliais 
1r kąsti tol, kol pajus jo kraujo skonį. Norėjo žiebti jam 
keliu į kiaušius, kad kibirkštys pažirtų iš jo bjaurių aki- 
duobių. Neketino dulkintis su žmogžudžiu nei iš mei- 
lės, nei dėl pinigų, nei dėl karalienės, nei tėvynės la- 
bui, nei iš pareigos ar nesveiko jaudulio. Suprato, kad 
kaip tik dėl pastarosios priežasties Robinas Peinas nori 

ją išdulkinti. Kad patirtų nesveiką jaudulį. Kad smagiai 
žvengtų patvarkęs policininkę, kuri stengiasi jį susekti. 
Mat jis tai vienaip ar kitaip darė visą laiką. Metaforiškai 
ją tvarkė. 

Barbara jautėsi, lyg iš pykčio krūtinėje tuoj pradegs 
skylės. Norėjo trenkti jam į veidą. Bet ausyse tebeskam- 
bėjo Linlio balsas, liepęs tvardytis. Taigi susimąstė, kaip 
laimėti laiko. Nemanė, kad bus sunku. Dingstis atsisaky- 
ti Čia pat, namie. Ji atsitraukė nuo bučiuojančio ją Robino 
1r sušnibždėjo: 

— Po velnių, Robinai. Tavo mama. Ji savo kambary. Ne- 
galim... 

— Ji miega. Daviau jai dvi tabletes. Smigo iki ryto. Nė- 
ra ko nerimauti. 

Planas numeris pirmas neišdegė, pamanė Barbara. Ir 
tada jai kniostelėjo, ką jis pasakė. Tabletes. Zabletes. Ko- 
kias tabletes? Reikia skubiai grįžti į vonios kambarį, ji 
beveik neabejojo, ką ras tarp vaistų, kuriuos nušlavė nuo 
vaistinėlės lentynų. Bet norėjo įsitikinti. 

Robinas užkirto jai kelią, vieną ranką įrėmęs į sieną, 
kitą uždėjęs jai ant sprando. Ji juto, kokie stiprūs jo pirš- 
tai. Kaip lengvai jie laikė Šarlotę Bouven po vandeniu, 
kol ji mirė. 

Jis vėl pabučiavo ją. Įkišo liežuvį. Ji sustingo. Jis at- 
sitraukė. Įdėmiai pasižiūrėjo į ją. Ji pamatė, kad jis ne 
kvailys. 

— Ko? - paklausė. - Kas yra? 

Jis suprato, kad kažkas atsitiko. Ir ji gali nepūsti ara- 
bų, kad nerimauja dėl motinos. Todėl pasakė tiesą, nes 
jai toptelėjo, kad dėl anksčiau nepastebėto jo grobuoniš- 
ko seksualumo jis supras ją taip, kaip jai reikia. 

— Aš tavęs bijau. 

Pamatė, kaip jo akyse įsižiebė įtarimas. Patikliai ir ra- 
miai Žiūrėjo į Jį- 

— Nepyk, - kalbėjo ji toliau. - Bandžiau tau pirma pa- 
sakyti. Aš negulėjau su vyru šimtą metų. Nebelabai ži- 
nau, ką daryti. 

Įtarumas jo akyse išnyko. Jis stipriau prisispaudė. 

— Viską prisiminsi, — sušnibždėjo jis. - Pažadu. 

Ji ištverė dar vieną bučinį. Aiktelėjo vildamasi, kad 
tai tinkamas garsas. Jis atsiliepė paimdamas jai už ran- 
kos. Uždėjo ją ant varpos. Privertė apimti ją pirštais. Su- 
spaudė juos, kad sugniaužtų ją. Sustenėjo. 

Ji nepraleido dingsties ir atšoko. Pasistengė kalbėti 
taip, lyg jai trūktų oro, lyg būtų sutrikusi, išsigandusi. 

— Per greit, Robinai, po paraliais. Tu patrauklus vyras. 
Dievaži, labai seksualus. Bet aš dar nepasiruošusi... Žo- 
džiu, man reikia šiek tiek laiko. - Ji pasikasė krumpliais 
galvą. Pabandė gailiai nusijuokti. - Jaučiuosi: visiškai ne- 
tinkama, - tarė. - Ar negalime kiek lėčiau? Duok man ga- 
limybę... 

— Bet tu rytoj išvažiuoji, - priminė jis. 

— Išvažiuoju?.. — Ji sustojo ant bedugnės krašto. - Bet- 
gi tik į Londoną. Kiek laiko reikia važiuoti į Londoną? 
Aštuoniasdešimt mylių? Neverta nė kalbėti, jei iš tiesų 
nori ten nuvažiuoti. - Ji nusišypsojo jam ir išplūdo save, 
kam tiek mažai laiko gyvenime skyrė moteriškų tauška- 
lų mokslui. - Taigi ar nori? Ar nori atvažiuoti į Londoną? 
Ar 1š tiesų nori? 

Jis perbraukė pirštu jai per nosį. Trim pirštais paglos- 
tė lūpas. Ji nejudėjo, užgniaužė norą įsikirsti dantimis į 
trečiąjį krumplį. 

— Man reikia šiek tiek laiko, - vėl pasakė ji. - O Lon- 
donas netoli. Duok man truputį laiko, gerai? 

Ji išnaudojo savo menkutį abejotinų moteriškų gudry- 
bių arsenalą. Laukė, kas dabar bus. Kaip tik būtų metas 
pasirodyti dews ex machina. Kažkas, ugniniu vežimu be- 
sileidžiantis iš aukštybių, būtų kaip tik tai, ko reikia. Bet 
ji Robino rankose, kaip ir jis jos. Ji pasakė: ne dabar, ne 
čia, dar ne. Kas bus toliau, priklauso nuo jo. 

Jis palietė burna jos lūpas. Jo ranka ėmė slysti jos kū- 
nu žemyn. Jis taip staigiai sugriebė jai už šakumo, jog ji 
gal būtų nė nesuvokusi to judesio, jei nebūtų taip smar- 
kiai suspaudęs, kad kai atitraukė ranką, ji tebejautė jos 
karštį ir jėgą. 

— Londonas, - tarė jis. Ir nusišypsojo. - Einam vaka- 
rieniauti. 


-— 


Ji stovėjo miegamajame prie lango ir įtempusi akis žiū- 
rėjo į tamsą. Berbidžo gatvė buvo neapšviesta, todėl nuo 
menesienos, žvaigždžių šviesos ir kartais pravažiuojan- 
čio automobilio Žibintų priklausė, ar ji pastebės kokį žen- 
klą, kad policija seka namą, kaip žadėjo Linlis. 

Vakarienę prarijo žiaukčiodama. Dabar neprisiminė, ką 
jis dar pagamino, be avienos muštinių. Ant valgomojo sta- 
lo buvo išdėlioti indai su patiekalais, ir ji įsidėdavo mais- 
to apsimesdama, kad valgo. Ji kramtė, ji rijo, ji išgėrė 
taurę vyno, sukeitusi su jo taure - dėl viso pikto, - kai 
jis išėjo į virtuvę atnešti daržovių. Bet skonio nejautė. 
Atrodė, veikia tik vienas iš penkių jos pojūčių - klausa. 
Ji klausėsi visko: jo žingsnių, savo kvėpavimo, peilių 
dzingsėjimo į porcelianą, o labiausiai - tylių garsų iš lau- 
ko. Gal pravažiavo automobilis? Gal tykiai dunksi vyrų, 
perimančių budėjimą, žingsniai? Gal kažkur skamba var- 

pelis, policininkams einant į namus, kuriuose jie lauks, 
kol Robinas ims veikti? 

Kalbėtis su juo buvo kankynė. Ji aiškiai juto, kaip pa- 
vojinga paklausti ko nors netinkamo - apsimetinėjant, ko- 
kie jie artimi, - ir netyčia išsiduoti, kad žino, jog jis - nu- 
sikaltėlis. Kad to išvengtų, kalbėjo. Nelabai turėjo ką pa- 
sakyti, juolab kad nenorėjo jam nieko sakyti. Bet kad jis 
patikėtų, jog ji svajoja pamatyti jį Londone, jos akys tu- 
rėjo švytėti, o balsas skambėti džiugiai ir viltingai. Turė- 
jo Žiūrėti tiesiai į jį. Turėjo įtikinti jį, kad nori, jog jis 
atkreiptų dėmesį į jos lūpas, krūtis, šlaunis. Turėjo pra- 
šnekinti jį, o kai jis prabilo, turėjo godžiai gaudyti jo žo- 
džius, lyg badaujantys —- dangaus maną. 

Negali sakyti, kad suvaidino tobulai. Kai jie baigė val- 
gyti, buvo visiškai nusivariusi. Kai jie nukraustė stalą, 
jos nervai buvo įtempti kaip styga. 

Ji pasakė nebepastovinti, diena buvusi baisiai ilga, ry- 
toj rytą reiksią anksti išvažiuoti, Jarde turinti būti pusę 
devynių, o kai toks eismas... Jei jis neprieštaraus, ji e1- 
sianti miegot. 

Jis neprieštaravo. 

— Šiandien viską sėkmingai užbaigei, Barbara, - pasa- 
kė jis. - Nusipelnei kieto miego. - Palydėjo ją iki laiptų 
1r paglostė sprandą, linkėdamas labos nakties. 

Kai jis dingo Barbarai iš akių, ji ėmė laukti, bene 1š- 
girs, ar jis jau grįžo į valgomąjį ar virtuvę. Kai iki jos 
atsklido plaunamų indų tarškesys, smuko į vonios kam- 
barį, kuriame pirmiau ieškojo Korinos inhaliatoriaus. 

Sulaikiusi kvapą, žengdama kuo tyliau, peržiūrėjo pa- 
gal receptą parduodamų vaistų buteliukus, gulinčius 
kriauklėje, kur ji juos išvertė. Rado vaistų nuo pykini- 
mo, nuo užkrėtimo, nuo nerimo, nuo viduriavimo, nuo 

raumenų spazmų ir nuo virškinimo sutrikimų, visi jie bu- 
vo išrašyti tai pačiai pacientei: Korinai Pein. Buteliuko, 
kurio ji ieško, nebuvo. Bet jis turi būti... jei Robinas tas, 
kas jis, Linlio nuomone, yra. 

Paskui prisiminė. Jis davė Korinai tablečių. Jei jos iš 
pradžių buvo su kitais vaistais, jis irgi turėjo išnaršyti 
visą kriauklę - kaip ji dabar, — kol juos rado. Suradęs čiupo 
buteliuką, iškratė dvi tabletes ir... Ką jis padarė su tuo 
prakeiktu buteliuku? Į vaistinėlę nepadėjo. Ant kriauk- 
lės krašto nepaliko. Į šiukšlių dėžę neišmetė. Tai kur?.. 
Pamatė jį ant bakelio viršaus. Mintyse pergalingai švilp- 
telėjo 1r stvėrė buteliuką. Valium — perskaitė etiketėje. 
Ir nurodymus ligoniui: po vieną tabletę prasidėjus stre- 
sui. Ir mažą papildomą etiketę: Gali sukelti mieguistu- 
mą. Nemaišyti su alkoholiu. Vartoti tik bagal gydytojo nu- 
rodymus. 

Vėl padėjo buteliuką ant bakelio viršaus. Nutvėriau 
tave, pamanė. Nuėjo į savo kambarį. 

Ketvirtį valandos skleidė visokius garsus, būdingus 
einant gulti. Dribo ant lovos ir išjungė šviesą. Palaukė 
penkias minutes ir šmurkštelėjo prie lango. Dabar sto- 
vėjo ten, žiūrėjo ir laukė ženklo. 

Jei jie tikrai ten - o Linlis sakė, kad bus, - tai juk turi 
ji ką nors pastebėti? Nepažymėtą mašiną? Blausią šviesą 
už užuolaidos name anapus kelio? Kieme judančius me- 
džius? Bet ji nieko nematė. 

Kiek laiko praėjo nuo Linlio skambučio? - spėliojo ji. 
Dvi valandos? Daugiau? Jis skambino iš Jardo, bet sakė, 
kad jie tuoj pat išvažiuoja. Greitkeliu kaipmat atvažiuos, 
jei kur nors nepakliuvo į avariją. Kaimo keliai į Eimstfor- 
dą nėra lygūs kaip stalas, bet jie vis tiek jau turi būti 
atvažiavę. Nebent juos sulaikė Hiljeris. Nebent Hiljeris 

pareikalavo smulkios ataskaitos. Nebent tas velnio Hil- 
jeris, kaip paprastai, kaišo pagalius į ratus... 

Ji išgirdo Robino žingsnius koridoriuje už durų. Šoko į 
lovą ir palindo po apklotu. Prisivertė alsuoti, lyg miego- 
tų kaip užmušta, ir įtempusi ausis laukė, kol pasisuks 
durų rankena, atsilapos durys ir kambary pasigirs jo ty- 
lūs Žingsniai. 

Tačiau triukšmas atsklido iš vonios kambario. Jis šla- 
pinosi lyg iš gaisrinės žarnos. Atrodė, galo nebus. Paskui 
suūžė bakelis, o kai ūžesys pritilo, ji išgirdo pažįstamą 
dzingt. Buteliuke barškančių tablečių. 

Ausyse jai aiškiai, lyg patologoanatomas stovėtų šia- 
me kambaryje, suskambo jo balsas: „Ji buvo apsvaiginta 
prieš nuskandinant, todėl ant kūno nėra pastebimų žy- 
mių. Ji nebūtų galėjusi priešintis. Buvo be sąmonės, kai 
jis įkišo ją į vandenį“. 

Barbara staigiai atsisėdo. Berniukas, pamanė ji. Jis 
nelauks rytojaus laikraščio. Šiąnakt važiuos pas berniu- 
ką ir vėl pasinaudos valiumu. Ji nušveitė antklodę į šo- 
ną ir tyliai liuoktelėjo prie durų. Surizikavo jas kiek pra- 
verti. 

Robinas išėjo iš vonios kambario. Nuėjo prie moti- 
nos miegamojo ir atidarė duris. Valandėlę žiūrėjo, ro- 
dos, patenkintas, paskui pasuko Barbaros pusėn. Ji už- 
darė duris. Sklendės nebuvo. Nebuvo ir laiko nulėkti 
iki lovos, kol jis nepriėjo. Ji stovėjo prispaudusi galvą 
prie medžio. Kartojo kaip maldą: praeik pro šalį, praeik 
pro šalį, praeik pro šalį. Išgirdo jo alsavimą anapus du- 
rų. Jis tyliai pasibeldė. Ji nieko nedarė. Jis sukuždėjo: 
„Barbara? Miegi? Galima įeiti?“ Ir vėl pasibeldė. Ji su- 
čiaupė lūpas ir sulaikė kvapą. Po valandėlės išgirdo jį 
nulipant laiptais. 

Jis čia gyvena. Žino, kad jos durys be sklendės. Vadi- 
nasi, nenorėjo įeiti, nes jei būtų norėjęs, būtų įėjęs. Va- 
dinasi, tik norėjo įsitikinti, ar ji miega. 

Ji atsargiai atidarė duris. Girdėjo jį vaikštant apačioje. 
Jis nuėjo į virtuvę. Ji nusėlino laiptais žemyn. 

Jis buvo uždaręs virtuvės duris, bet jų neužsklendęs. 
Ji vos vos jas pravėrė. Labiau girdėjo, negu matė: štai jis 
atidaro indaują, štai zirzia elektrinis skardinių atidarytu- 
vas, štai į plyteles žvangteli metalas. 

Paskui jos akiratyje atsidūrė jis su didžiuliu raudonu 
termosu rankoje. Robinas pasirausė indaujoje ir ištraukė 
trinkele mėsai kapoti. Padėjo ant jos keturias mėlynas 
tabletes. Mediniu šaukštu sutrynė. Tvarkingai supylė mil- 
telius į termosą. 

Jis nuėjo prie viryklės, ant kurios kažkas šilo. Valan- 
dėlę maišė. Išgirdo, kad jis tyliai švilpauja. Paskui nusi- 
nešė puodą prie termoso ir supylė į jį karštą garuojantį 
skystį, sprendžiant iš kvapo, pomidorų sriubą. Užsukęs 
termoso dangtelį, kruopščiai sunaikino visus savo darbo 
pėdsakus. Apžvelgė virtuvę, paplekšnojo sau per kiše- 
nes, išsitraukė automobilio raktus. Išjungė šviesą virtu- 
vėje ir išėjo į naktį. 

Barbara nuskuodė prie laiptų. Lyg ant sparnų nuskriejo 
į viršų ir puolė prie lango. „Eskortas“ išjungtomis švie- 
somis tyliai riedėjo per kiemą kelio link. Bet jie pamatys 
jį, kai jis išvažiuos į gatvę. Tada seks iš paskos. 

Ji pažvelgė į dešinę, paskui į kairę. Laukė. Žiūrėjo. 
Robino automobilis šoko pirmyn, vos atsidūręs kelyje. 
Jis įjungė priekinius žibintus ir pasuko į vakarus, mies- 
telio pusėn. Bet niekas jo nesekė. Praėjo penkios sekun- 
dės. Dešimt. Penkiolika. Nieko. 

— Po velnių! - sušnibždėjo Barbara. - Prakeiktas... 
Velniai griebtų! - Ji griebė raktus. Nudundėjo laiptais. 
Puolė per virtuvę ir atsidūrė naktyje. Įšoko į savo „Mi- 
ni“. Su krioksmu paleido variklį, atbuliniu bėgiu išva- 
žiavo iš kiemo ir nudardėjo Berbidžo keliu. Išjungusi 
šviesas lėkė miestelio kryptimi. Meldėsi. O nustojus: 
melstis keikėsi. 

Miestuko vidury sustabdė mašiną prie sankryžos, kur 
stovėjo karaliaus Alfredo statula. Jei pasuks į kairę, va- 
žiuos į pietus, Eimsfordo link. Dešinioji atšaka veda į šiau- 
rę Malboro pusėn, į vieškelį, kuris vingiuoja per Vutono 
slėnį, per Stentono Šv. Bernardą, per Elingtoną ir pro 
pamėklišką kreidos arklį, kuris tūkstantį metų šuoliuoja 
per kalvas. Ji pasirinko dešinįjį kelią. Paspaudė akcelera- 
torių 1š visų jėgų. Prašvilpė pro tamsos apgaubtą polici- 
jos nuovadą, pro Elvio Patelio bakalėjos krautuvę, pro 
paštą. Tiltą, jungiantį Keneto 1r Eivono kanalo krantus, 
„Mini“ beveik perskrido. 

Pervažiavusi kanalą, ji atsidūrė už miestelio, prasidė- 
jo dirbama žemė. Permetė akimis horizontą. Prisimer- 
kusi žiūrėjo į priešais bėgantį kelią. Keikė Hiljerį ir vi- 
sus kitus, kurie, jos supratimu, galėjo sužlugdyti stebėji- 
mo planą. Girdėjo Linlio balsą, sakantį jai, kad svarbiau- 
sia - vaiko saugumas, kad Peinas važiuos pas jį, pama- 
tes, jog laikraštyje straipsnio nėra. Išvydo skrodžiamą 
Šarlotės Bouven kūną ir trenkė per vairą rėkdama: 

— Kad tave griausmas! Kur dingai? 

Ir tada pamatė jį: ant medžių juostos už kokio ketvir- 
čio mylios sumirgėjo priekiniai žibintai. Ji nušvilpė į tą 
šviesą. Tai buvo jos vienintelė viltis. 

Jis taip neskubėjo. Jo supratimu, nebuvo reikalo. Ma- 
nė, kad motina ir Barbara miega. Kuriam galui kam nors 

sukelti įtarimą lekiant keliu, lyg visi velniai gintų? Tai- 
gi Barbara pasivijo jį, o kai jis važiavo pro ryškiai ap- 
šviestą degalinę už Oro, pamatė, kad iš tiesų persekioja 
Robino Peino „Eskortą“. Galbūt, pamanė ji, Dievas vis 
dėlto yra. 

Bet paskui ją nevažiavo niekas. Vadinasi, ji visiškai 
viena. Be ginklo, be plano, nevisiškai suprantanti, kodėl 
Robinas Peinas užsimetė sugriauti šitiek gyvenimų. 

Linlis sakė, kad Denis Laksfordas turi ir trečią vaiką. 
Kadangi grobiko raštelis liepė laikraštininkui pripažinti 
pirmagimį ir kadangi Šarlotės Bouven pripažinimas gro- 
bikui netiko, peršasi tik viena išvada, kad yra didesnis 
vaikas. Ir Robinas Peinas žino apie tą vaiką. Žino ir siun- 
ta. Įsiutęs taip, kad žudo. Taigi kas?.. 

Jis pasikeitė, pasakė Selija. Kai grįžo iš detektyvų kur- 
sų, kaip ji manė, iškart ir pasikeitė. Kai jis išvyko iš Vu- 
ton Kroso, ji manė, kad jie susituoks. Kai jis grįžo, ji pa- 
juto, jog juos skiria praraja. Ji nusprendė, kad praraja reiš- 
kia kitą moterį Robino gyvenime. O jei Robinas sužinojo 
ką nors apie ją? Apie Seliją? Apie Selijos romaną su kitu 
vyru? Apie Selijos romaną su Deniu Lakstordu? 

Pirma jos važiuojantis Robinas iš vieškelio pasuko kai- 
rėn, jo žibintai apšvietė vingiuotą keliuką per dirbamą 
žemę. Posūkis į kairę reiškia, kad jis važiuoja į šiaurinę 
Vutono slėnio dalį. Privažiavusi keliuką, Barbara surizi- 
kavo valandėlę įjungti šviesas, kad gerai įsižiūrėtų, kur 
jis vyksta. Rodyklėje perskaitė: Faifildas, Lokridžas ir Va- 
karų Overtonas. O greta visiems suprantamas istorinio 
paminklo ženklas su rodykle: baltame metale rudos pi- 
lies bokštas ryškiai dantyta siena, kad niekas nesupai- 
niotų, kas tai per daiktas. Oho, pamanė Barbara. Pirma 
vėjo malūnas. Paskui pilis. Robinas Peinas, anot jo pa- 

ties, seniai žino, kokios vietos Viltšyre tinkamiausios ne- 
doriems darbams. 

Gal jis ten net buvo su Selija. Gal kaip tik dėl to pasi- 
rinko šią vietą. Bet jei šita istorija susijusi su negražiu 
Selijos Metison ir Denio Laksfordo romanu, kada ir kaip 
tai galėjo atsitikti? Šarlotė Bouven mirė dešimties me- 
tų. Jei ji nebuvo Lakstfordo pirmagimė, aišku, kad pirma- 
gimis turi būti vyresnis. Ir net jei tas vaikas vyresnis tik 
keliais mėnesiais, Selija Metison turėjo susidėti su De- 
niu Laksfordu, būdama paauglė. Kiek Selijai metų? Dvi- 
dešimt ketveri? Daugių daugiausia dvidešimt penkeri? 
Kad pagimdytų vyresnį už Šarlotę Bouven vaiką, ji turė- 
jo dulkintis su Laksfordu, būdama keturiolikos metų. Tai 
nėra neįmanoma, nes vaikai per amžius gimdė vaikus. 
Bet nors Laksfordas, rodos, šlykštus tipas - sprendžiant 
iš jo laikraščio, —- Barbara nebuvo girdėjusi jokių užuo- 
minų, kad jį traukia paauglės. O kai pagalvoji apie Portli 
duotą Beiverstoko laikų Laksfordo charakteristiką, ypač 
kai prisimeni, kaip, pasak Portli, Laksfordas skyrėsi nuo 
kitų berniokų, prieini išvadą, kad... 

Pala pala, pamanė Barbara. Velniai griebtų! Dar stip- 
riau įsikibo į vairą. Matė Robino automobilį: jis riedėjo 
vingiuotu keliu, palindo po medžiais, ropštėsi įkalnėn. 
Ji sekė 1š paskos, vedžiodama akimis nuo jo automobi- 
lio prie keliuko, kuriuo važiavo, ir stengėsi prisiminti 
svarbiausias Portli papasakotas smulkmenas. Grupė Bei- 
verstoko moksleivių — baigiamosios klasės, Denio Laks- 
fordo amžiaus, - mokyklos teritorijoje esančioje ledai- 
nėje nuolat susitikinėdavo su kaimo mergina ir lytiškai 
santykiaudavo. Kiekvienas už suteiktas paslaugas jai 
mokėdavo po du svarus. Ji pastojo. Paskui kilo skanda- 
las, kai kuriuos pašalino, reikalą užglostė. Taip? Taigi 


Priešo akivaizdoje 677 


jei ta kaimietė išnešiojo kūdikį, jei pagimdė sveiką ir 
gyvą ir jis tebegyvena, tai vaikui, gimusiam iš kaimo 
mergelės poravimosi: ledainėje su būriu gašlių bernio- 
kų, dabar būtų, suskaičiavo Barbara, dvidešimt devyne- 
ri metai. 

O kad tave galas, pamanė Barbara. Robinas Peinas nie- 
ko nežinojo apie Laksfordo vaiką. Robinas Peinas įsitiki- 
nęs, kad jis ir yra Laksfordo vaikas. Iš kur jis tai ištrau- 
kė, Barbara neturi supratimo. Bet ji žino, kad tai tiesa, 
kaip žino, kad jis veda ją pas vaiką, kurį laiko netikru 
broliu. Ausyse suskambo jo žodžiai, ištarti tą naktį, kai 
jie važiavo pro Beiverstoko mokyklą. Mano genealoginis 
medis tuščias. Ji manė, kad jis kalba apie svarbius žmo- 
nes. Dabar suprato, kad jis turėjo omeny būtent tai, ką 
pasakė. Tuščia, nieko, bent jau teisėto, nėra. 

Iš tiesų genialiai sumanyta - pasirūpinti, kad jam bū- 
tų pavesta tirti šią bylą. Niekam nekilo jokių įtarimų, kai 
uolus jaunas konsteblis paprašė paimti ir jį. O pasiūlyda- 
mas Skotland Jardo seržantei prieglobstį - arti vietos, kur 
rastas lavonas, miestuke juk nė vieno padoraus viešbu- 
čio, jo mamytė gyvena kartu, kad būtų išsaugotas pado- 
rumas, namas iš tiesų nuomojamas turistams, - užsitik- 
rino galimybę sekti, kaip vyksta tyrimas. Sužinodavo, ką 
jie išsiaiškino, kai tik pasišnekėdavo su Barbara ar 1š- 
girsdavo ją kalbant su Linliu. O kai ji persakė jam frazę 
apie plytas ir gegužės medį iš Šarlotės garso įrašo, jis 
pasijuto kaip devintam danguj. Ji įdavė „raktą“, kurio jam 
reikėjo, kad rastų vėjo malūną. Ten jis, be abejo, per- 
traukė Šarlotės uniforma per dėžes, kad užsikabintų siū- 
las, paskui sulankstė ir lankydamasis pas Metisonus įki- 
šo į skudurų maišą. Aišku, Metisonams Robinas nebuvo 
svetimas žmogus, slampinėjantis aplink bažnyčią. Jis bu- 

vo dukters sužadėtinis, dukters mylimasis. Kad jis dar ir 
žudikas, jie nepastebėjo. 

Barbara nenuleido akių nuo Robino „Eskorto“. Jis vėl 
pasuko kitur, šį kartą į pietus. Jo automobilis ėmė ropš- 
tis aukštyn į kalvą. Barbara aiškiai juto, kad jie artėja 
prie tikslo. 

Ji pasuko jam 1š paskos, sulėtinusi greitį. Aplink nie- 
ko nebuvo - paskutinė sodyba liko už kokių trijų mylių, — 
todėl nebijojo, kad išleis jį iš akių. Matė tolumoj šokinė- 
jančias jo priekines šviesas. Nemažindama atstumo, slin- 
ko jam iš paskos. 

Keliukas susiaurėjo ir virto vėžių išvagotu šunkeliu. 
Kairėje kilo kalva, tankiai apaugusi medžiais. Dešinėje į 
tamsą driekėsi didžiulis laukas, atitvertas nuo šunkelio 
vielų tvora. Takas pasuko aplink kalvą, 1r Barbara dar la- 
biau sulėtino greitį. Paskui už kokių šimto jardų priešais 
statinių vartus Robino automobilis sustojo. Kelias buvo 
užtvertas, Barbara matė, kaip Robinas išlipo ir atkėlė var- 
tus. Jis įvažiavo, užkėlė vartus ir nudardėjo toliau. Mė- 
nesiena apšvietė jo kelionės tikslą. Dar už kokių šimto 
jardų stūksojo pilies griuvėsiai. Ji matė yrančią sieną, kuri 
supo pilį, ir mėnesienos apšviestus krūmų ir medžių nė- 
rinius kieme. Jo vidury riogsojo pilies liekanos. Ji įžiūrė- 
jo du apvalius dantytus bokštus abiejuose griūvančios sie- 
nos "galuose, o už kokių dvidešimties jardų nuo vieno 
bokšto —- pastato stogą: gal virtuvės, gal kepyklos, gal vir- 
šutinio aukšto kambario, gal salės. 

Barbara šunkelio pakraščiu privažiavo prie pat užda- 
rytų vartų. Išjungė variklį ir išsiropštė lauk, laikydamasi 
kairės, kur buvo kalvos šlaitas, apaugęs medžiais ir krū- 
mais. Iškaba ant vartų skelbė, kad šis statinys - Silberio 
Huišo pilis. Kitoje lentelėje buvo parašyta, jog lankytojai 

įleidžiami tik pirmą kiekvieno mėnesio šeštadienį. Robi- 
nas pasirinko tinkamą vietą. Kelias buvo toks blogas, kad 
atbaidydavo daugumą turistų, o jei kurie ir:ryždavosi at- 
sibelsti į tokią tolybę šiokią dieną, vargu ar rizikuodavo 
be leidimo veržtis į privačią nuosavybę tik tam, kad pa- 
spoksotų į kažkokius griuvėsius. Apylinkėse pilna griu- 
vėsių, prie kurių privažiuoti kur kas lengviau. 

Robino „Eskortas“ sustojo prie išorinės pilies sienos. 
Jo priekiniai žibintai ryškiais lankais apšvietė akmenis. 
Ir užgeso. Prišliaužusi prie skaldytų statinių vartų, Bar- 
bara pamatė jo tamsią figūrą, lipančią iš automobilio. Jis 
nuėjo prie bagažinės ir ėmė raustis joje. Išėmė kažkokį 
daiktą, kuris žvangtelėjo dedamas ant akmenų. Kitą daiktą 
tebelaikė, iš jo tryško ryškus šviesos kūgis. Žibintuvė- 
lis. Juo Robinas pasišvietė kelią palei pilies sieną. Po va- 
landėlės jis dingo 1š akių. 

Barbara nuskubėjo prie savo automobilio bagažinės. 
Nerizikavo pasišviesti žibintuvėliu — vieno žvilgsnio per 
petį užtektų, kad Robinas Peinas, supratęs, jog yra seka- 
mas, ją nudobtų. Bet ji neketino lįsti į griuvėsius ir ten 
bastytis be kokio nors ginklo. Todėl išvertė ant žemės 
„Mini“ bagažinės turinį, plūsdama save, kam taip ilgai 
joje laikė visokį šlamštą. Po antklodėmis, aulinių batų po- 
ra, žurnalais ir kokių dešimties metų senumo maudymo- 
si kostiumėliu rado hidraulinį kėliklį su geležiniu štry- 
pu. Griebė šį. Pakilnojo. Smagiai pliaukštelėjo lenktuoju 
galu per delną. Iš bėdos bus gerai. 

Ji nuėjo paskui Robiną. Jis į pilį važiavo keliuku. Ji pės- 
čia, taigi eiti keliu nebūtina. Ji leidosi per didžiulį atvirą 
plotą. Kadaise jame pilies gyventojai iš tolo galėdavo pa- 
matyti artėjantį priešą, Barbara, skuosdama per lauką, 
to neužmiršo. Bėgo pasilenkusi, žinodama, kad nors mė- 

nesiena, nušviesdama kelią, palengvina judėjimą, bet ap- 
šviečia ir ją pačią - šešėlį, matomą kiekvienam, kas tik 
pažvelgs jos pusėn. 

Ji lėkė greit, lengvai ir niekieno netrukdoma, kol koją 
pakišo gamta. Užkliuvo už žemo krūmokšnio - dūrė kaip 
kadagys - ir išbaidė iš lizdo kažkokius paukščiukus. Šie 
pakilo į orą. Rodos, į kiekvieną pilies sienų akmenį atsi- 
mušė ir nuaidėjo jų ček ček ček. 

Barbara sustojo kaip įbesta. Laukė, širdis daužėsi. Pri- 
sivertė du kartus suskaičiuoti iki šešiasdešimt. Kadangi 
toje pusėje, į kurią nuėjo Robinas, niekas nejudėjo, vėl 
pasileido. 

Jo automobilį pasiekė be jokių nuotykių. Dirstelėjo 
vidun, ar nepalikęs raktų. Ne. Žinoma, to tikėtis never- 
tėjo. 

Pagreitinusi žingsnį, apsuko pilies sieną, kaip ir Robi- 
nas. Sugaišo laiko, kurio tikėjosi laimėti neidama keliu. 
Būtinai turi atsigriebti. Bet svarbiausia užpulti vogčia ir 
tyliai. Be geležies, turėjo tik vieną ginklą - staigumą. 

Už lenktos pilies sienos aptiko sarginės liekanas. Prie 
senų akmenų jau nebuvo pritvirtintų durų, liko tik jų an- 
gos arka, virš jos neaiškiai įžiūrėjo išblukusį herbą. Stab- 
telėjo nišoje, susidariusioje pusiau išvirtus sarginės sie- 
nai, ir ištempė ausis. Paukščiai nutilo. Nakties vėjelis šiu- 
reno pilies kieme augančių medžių lapus. Bet nebuvo gir- 
dėti nei balsų, nei žingsnių, nei drabužių šlamesio. Ir nie- 
ko nesimatė, išskyrus du stačius bokštus, kylančius į tam- 
sų dangų. 

Juose buvo maži pailgi plyšiai, pro juos ant įvijų ak- 
mens laiptų krisdavo saulės šviesa. Pro šiuos plyšius bū- 
davo ginama pilis, kai kariai lėkdavo į viršų, ant dantyto 
stogo. Pro šiuos plyšius ir dabar būtų sklidusi blausi švie- 

sa, jei Robinas Peinas būtų pasirinkęs kurį nors bokštą 
Leo Laksfordui įkalinti. Bet šviesa pro juos nėjo. Taigi 
Robinas turi būti pastate, kurio stogą Barbara pastebėjo 
už kokių dvidešimties jardų nuo tolimesniojo bokšto. 

Prietemoje matė neaiškų pastato pavidalą. Tarp to 
statinio dvišlaičiu stogu ir durų arkos į sarginę, kur lyg 
tamsos puodelyje stovi ji, beveik nėra kur pasislėpti. 
Kai ji 1išlįs 1š sarginės ir iš medžių bei krūmų priedan- 
gos, liks tik padrikos pamatų akmenų krūvos, žymin- 
čios vietas, kur kadaise stovėjo gyvenamoji pilies dalis. 
Barbara atidžiai apžiūrėjo tas krūvas. Nusprendė, kad 
iki pirmosios, kur ją pridengs stačiu kampu supilta skal- 
da, apie dešimt jardų 

Ji klausėsi, ar neišgirs judesio ar garso. Negirdėjo nie- 
ko, tik vėją. Puolė prie akmenų. 

Atsidūrusi dešimčia jardų arčiau išlikusio pastato, pa- 
žino, kas tai. Įžiūrėjo smailių gotikinių langų arkas ir tam- 
siame danguje smailės viršūnės kontūrą ant stogo šel- 
mens. Kryžius. Tas pastatas - koplyčia. 

Barbara nenuleido akių nuo smailiųjų langų. Laukė, 
kol viduje sumirgės šviesa. Jis turi žibintuvėlį. Visiškoje 
tamsoje negalės nieko daryti. Be abejo, netrukus i1šsi- 
duos. Bet ji nieko nematė. 

Ranka, laikanti gelžgalį, sudrėko. Nusišluostė ją į kel- 
nes. Apžiūrėjo kitą atviros žemės plotą ir vėl nėrė prie 
kitos akmenų krūvos. 

Čia pamatė, kad koplyčią supa siena, žemesnė už pi- 
lies išorinę. Maža sarginė su išlikusiu stogu, tokios pat 
formos kaip koplyčia, pridengė tamsų medinių durų sta- 
čiakampį. Šitos durys buvo uždarytos. Nuo koplyčios sar- 
ginės Barbarą skyrė dar penkiolika jardų, penkiolika jar- 
dų su vienintele priedanga — suoleliu, pastatytu turis- 

tams, kad jie galėtų pasigrožėti menkomis viduramžių 
tvirtovės liekanomis. Barbara nulėkė prie suoliuko. O nuo 
suoliuko nėrė prie koplyčios sienos. 

Beveik nekvėpuodama slinko palei sieną, stipriai su- 
spaudusi geležį. Glausdamasi prie akmenų, pasiekė kop- 
lyčios sarginę. Prisispaudė nugara prie sienos ir įsiklau- 
sė. Vėjas. Paskui reaktyvinis lėktuvas aukštai virš gal- 
vos. Ir dar vienas garsas. Arčiau. Į akmenį džergžtelėjo 
metalas. Barbaros kūnas atsiliepė drebuliu. 

Ji palengva prisiartino prie vartų. Spustelėjo delnu. 
Jie prasiverė. Ji pasižiūrėjo į vidų. 

Tiesiai prieš ją buvo uždarytos koplyčios durys. Smai- 
lūs langai virš jų tebebuvo juodi ir akli. Bet už koplyčios 
vingiavo akmenimis grįstas takas, ir Barbara, įsmukusi 
pro vartelius, toje pusėje pirmą kartą pam4tė mirgant 
šviesą. Ir vėl išgirdo tą garsą. Metalo į akmenį. 

Palei išorinę sieną, kuri ribojo koplyčios teritoriją, veš- 
lius, šakeles, lapus ir žiedus. Vienur kitur peraugusi žolė 
buvo ištrypta, ir Barbara, tai pastebėjusi, galėjo galvą gul- 
dyti, kad ją ištrypė ne pirmojo mėnesio šeštadienio lan- 
kytojas, rizikavęs sudaužyti automobilį, grūdantis į tokį 
užkampį. 

Ji nusėlino taku prie pačios koplyčios. Slinko šonu pa- 
lei šiurkščius išorinės sienos akmenis, kol priėjo kampą. 
Ten stabtelėjo. Įsiklausė. Iš pradžių vėl išgirdo vėją, jis 
pralėkė kalvos šlaitu netoliese, sušlamino medžius. Pas- 
kui —- metalą į akmenį, šįkart garsiau. Paskui - balsą. 

— Gersi, kai liepsiu. - Kalbėjo Robinas, bet ne anks- 
tesnysis Robinas. Ne savimi nepasitikintis, nepatyręs 
konsteblis, su kuriuo ji bendravo keletą pastarųjų dienų. 
Šis kalbėjo kaip plėšikas ir galvažudys. - Aišku? 

Paskui — vaiko balsas, plonas ir išsigandęs: 

— Bet skonis kažkoks keistas. Lyg... 

— Man nesvarbu, koks skonis. Išgersi, kaip liepiu, ir 
džiaugsies gavęs, arba supilsiu tau į gerklę. Supratai? Pra- 
ėjusį kartą patiko, kai pyliau? 

Vaikas tylėjo. Barbara vos vos pasislinko pirmyn. Iš- 
drįso dirstelėti iš už koplyčios kampo ir pamatė, kad ta- 
kas veda prie akmeninių laiptų. Laiptai pro arką koply- 
čios sienoje leidosi žemyn. Regis, į požemį. Iš apačios 
sklido šviesa. Per šviesu, kad būtų žibintuvėlis, suprato 
Barbara. Turbūt jis pasiėmė ir žibintą. Turėjo žibintą, kai 
jie nuvažiavo į vėjo malūną. Štai ką jis išėmė iš automo- 
bilio bagažinės. 

Ji sugniaužė atrypą. Lėtai sėlino pirmyn, spausdama- 
si prie koplyčios siemos. 

— Gerk, po velnių, - kalbėjo Robinas. 

— Aš noriu namo. 

— Man nusispjaut, ko tu nori. Nagi, imk... 

— Skauda! Ranką! - suriko berniukas. 

Atrodė, kad jie grumiasi. Pasigirdo smūgis. Robinas 
kažką suniurnėjo. Paskui sukriokė: 

— Ak, tu šūdžiau! Kai liepiu gerti... - Ir smarkus 
pliaukštelėjimas. 

Leo suklykė. Dar vienas smūgis. Robinas jį nužudys. 
Arba privers išgerti vaistus, palauks kelias minutes, kol 
jis neteks sąmonės, ir nuskandins kaip Šarlotę arba už- 
muš. Nesvarbu kaip, bet Leo mirs. 

Barbara pasileido taku į šviesą. Jos pusėje staigumas, 
pasakė sau. Ji turi strypą. Užpuls netikėtai. 

Riktelėjusi puolė laiptais 1r įlėkė į požemį. Atlapojo 
medines duris taip, kad šios atsitrenkė į akmenis. Robi- 
nas alkūnės linkiu buvo sugniaužęs berniuko galvą į pa- 

kulas panašiais plaukais, o kita ranka spaudė jam prie lū- 
pų plastmasinį puodelį. 

Ji tuojau suprato, kaip jis ketina pasielgti šį kartą. Po- 
žemyje buvo senovinis laidojimo rūsys. Duobėje grindy- 
se gulėjo šeši švino karstai. Duobė buvo pilna dumbliais 
aptraukto vandens, dvokiančio puvėsiais, žmogaus ne- 
švarumais ir ligomis. Toks vanduo būtų rastas Leo kūne. 
Šį kartą ne vandentiekio vanduo, o daug įdomesnis daly- 
kas patologoanatomui tyrinėti. 

— Paleisk jį! - suriko Barbara. - Sakau, velnie, paleisk! 

Robinas paleido. Bloškė vaiką ant grindų. Bet nesi- 
traukė ir nesusigūžė, kad išaiškinta, jog jis —- žudikas. Ne, 
puolė ją. 

Barbara tvojo strypu. Kliudė petį. Jis sumirksėjo, bet 
nesustojo. Ji vėl užsimojo. Jis stvėrė gelžgalį. Išplėšė iš 
jos rankos 1r nusviedė į šalį. Strypas nulėkė akmenine 
asla. Žvangtelėdamas atsitrenkė į karstą ir pūkštelėjo į 
vandenį. Robinas išgirdęs nusišypsojo. Vėl puolė. 

— Leo, bėk! - suklykė Barbara, bet vaikas nustėręs pri- 
tūpė netoli karsto, į kurį atsitrenkė gelžgalys. Žiūrėjo į 
juos pro pirštus. 

— Ne! - suriko jis. - Neliesk! 

Robinas prispaudė ją prie sienos, jai dar nesupratus, 
kas atsitiko. Žiebė kumščiu į pilvą, pargriaudamas ją ant 
akmenų, paskui kilstelėjęs - į inkstus. Ji pajuto, kaip ją 
užplūdo karštis, ir įsikibo jam į plaukus. Taip papešė, kad 
atlošė galvą. Grabaliojo akių. Jis instinktyviai trūktelėjo 
atgal. Išsprūdo. Vožė kumščiu jai į veidą. 

Ji išgirdo, kaip trekštelėjo nosis. Pasijuto, lyg į veidą 
būtų kas šiūptelėjęs ugnies. Griūdama įsikibo į jį. Par- 
vertė. Abu žnektelėjo ant akmenų. 

Ji išsiropštė viršun. Kraujas pliaupė jam iš nosies. Su- 

griebė jo galvą abiem rankom. Pakėlė. Trenkė į akmenis. 
Daužė kumščiu Adomo obuolį, ausis, skruostus, akis. 

— Leo! - suriko ji. — Bėk! 

Robinas griebė jai už gerklės. Ėmė blaškytis po ja. Kaip 
per miglą ji pamatė, kad Leo sujudėjo. Bet nesitraukė. 
Nebėgo prie durų. Jis šliaužiojo tarp karstų, lyg norėda- 
mas pasislėpti. 

— Leo! - suklykė ji. - Bėk! 

Robinas krioktelėjęs nubloškė ją. Ji pašėlusiai spyrė 
jam ir trenkėsi ant grindų. Pajuto pataikiusi į blauzdą, o 
kai jis susmuko, pašoko. 

Perbraukė ranka per veidą. Delnas liko raudonas. Ji 
pašaukė Leo. Pamatė jo plaukus, ryškiai švytinčius blau- 
saus karstų švino fone, o tada Robinas irgi atsistojo. 

— Šūdas... po perkūnais... - Nunėręs galvą, puolė. Dė- 
jo ją į sieną. Sukriokė. Ėmė daužyti jai veidą. 

Ginklo, pamanė Barbara. Reikia ginklo. Ji nieko netu- 
ri. O kadangi ji nieko neturi, jie žuvę. Ji žuvusi. Leo žu- 
vęs. Jis juos užmuš. Užmuš abu, nes jai nepasisekė. Ne- 
pasisekė. Nepasisekė. Nuo tos minties... 

Ji nubloškė jį, iš visų jėgų dobusi petim į krūtinę. Jis 
vėl kirto jai, bet ji sugriebė jį, apglėbusi liemenį. Įsi- 
spyrė kojomis į žemę, o kai jis pasviro, trenkė keliu vir- 
šun, taikydama į šakumą. Nepataikė, ir jis nepražiopso- 
jo progos. Tėškė ją į sieną. Griebė už kaklo. Nušveitė 
ant grindų. 

Stovėjo virš jos ir dairėsi. Ieškojo ginklo. Jinai pamatė 
jį kartu su juo. Žibintą. 

Griebė jam už kojų, kai Robinas šoko prie jo. Jis spyrė 
jai į veidą, bet jinai jį parvertė. Kai jis pargriuvo ant grin- 
dų, ji užropojo ant jo, bet suprato, kad jėgos baigiasi. Su- 
gniaužė jam gerklę. Suspaudė kojas savo kojomis. Jei ga- 

lėtų jį taip išlaikyti, jei berniukui pavyktų pabėgti, jei jam 
užtektų proto pasislėpti tarp medžių... 

— Leo! - suriko ji. - Bėk! Slėpkis! 

Jai pasirodė, kad akies krašteliu pamatė jį judant. Bet 
kažkas ne taip. Plaukai nebe tokie šviesūs. Veidas kaip 
šmėklos, kojos ir rankos nežinia kokios. 

Jis persigandeęs. Jis dar vaikas. Nesupranta, kas deda- 
si. Bet jei ji neįtikins jo, kad reikia bėgti, bėgti greit, bėgti 
dabar, tai... 

— Bėk! - suriko ji. - Bėk! 

Ji pajuto, kad Robinas kilstelėjo. Kojas, rankas ir krū- 
tinę. Sukaupęs jėgas, vėl nusimetė ją. Bet šį kartą ji ne- 
begalėjo atsistoti. Jis apžergė ją, kaip ji ką tik buvo jį ap- 
žergusi. Ranka ant gerklės, kojos suspaudė jai kojas, karš- 
tas alsavimas degino veidą. 

— Jis su... - Kaip paklaikęs gaudė orą. -...mokės. Jis 
sumokės. 

Suspaudė stipriau. Prislėgė ją visu kūnu. Barbarai aky- 
se ėmė plėstis spengianti ūkana. Dar spėjo pamatyti Ro- 
bino šypseną. Taip šypsosi žmogus, galų gale įvykdęs tei- 
singumą. 

4 inlis stebėjo, kaip Korina 
Pein kelia puodelį prie lūpų. Jos akys buvo apspangusios, 
O judesiai vangūs. 

— Dar kavos, - niūriai paliepė Nkatai. - Šį kartą išvirk 
juodos. Ir stipresnės. Dvigubai stipresnės. Trigubai, jei- 
gu gali. 

— Šalto dušo poveikis būtų toks pat, - atsargiai užsi- 
minė Nkata. Kalbėjo toliau, lyg atremdamas neištartą Lin- 
lio argumentą, kad su jais nėra konsteblės. Patiems ne- 
valia nurengti moters. - Kam ją nurengti? Galima ir taip 
pakišti po dušu. 

— Parūpink kavos, Vinstonai. 

— Mažiuli? — sušnibždėjo Korina, ir jos galva nusviro 
ant krūtinės. 

Linlis papurtė ją už peties. Ištraukė kėdę ir moterį 
pastatė. Pervedė per visą valgomąjį, bet jos kojos buvo 
ne tvirtesnės už virtus makaronus. Iš jos buvo ne dau- 
giau naudos, kaip iš virtuvinio ryko. 

— Po velnių, moterie, - sumurmėjo jis. - Atsikvošėk. 
Tučtuojau. — O kai ji susmuko jam ant rankų, suvokė, kaip 
trokšta purtyti ją, kol atsipeikės. Tada ir suprato, koks 

nerimas jį suėmė per pusvalandį, praleistą „Vieversio liz- 
delyje“. 

Viskas turėjo eiti kaip per sviestą. Išvykstame iš Jar- 
do, nuvažiuojame į Viltšyrą, palyginame konsteblio Pei- 
no pirštų atspaudus su pirštų atspaudais, paliktais ant 
magnetofono ir landynėje. Paskui imam stebėti Peiną, kad 
jam rytą išvykus pas Laksfordo berniuką - jis būtinai tai 
padarys pamatęs, kad „The Source“ nėra pageidaujamo 
straipsnio, - nebūtų sunku jo susekti, areštuoti ir grą- 
žinti vaiką tėvams Londone. Tačiau Eimsfordo krimina- 
linis skyrius viską sugadino. Pirštų atspaudų pareigūno 
niekaip nepavyko rasti, o kai tokią būtybę pagaliau iškni- 
so, pasirodyti nuovadoje ji teikėsi tik daugiau kaip po va- 
landos. Tuo laiku Linlis žodžiavosi su seržantu Regu Sten- 
liu, kuris, išgirdęs, kad vienas iš jo detektyvų pagrobė 
du vaikus ir vieną nužudė, pareiškė: „Visiška nesąmonė! 
O jūs kas per tipai? Kas jus čia atsiuntė?“ 1r pašaipiai 
sušnarpštė supratęs, jog jie dirba su Skotland Jardo ser- 
žante, kuriai aiškiai jautė ypatingą antipatiją. Panašu, kad 
bendradarbiavimą nelabai vertino, net būdamas geriau- 
sio ūpo. O dabar - būdamas blogiausio ūpo - visiškai ne- 
beturėjo noro padėti. 

Kai jie gavo reikiamą patvirtinimą - tai truko, kol pirš- 
tų atspaudų pareigūnas užsidėjo akinius, įjungė galingą 
lempą, išsiėmė didinamąjį stiklą ir, pro jį pažvelgęs į kor- 
teles su pirštų atspaudais, pasakė: „Dvigubų kilpų raš- 
tas. Vaikiškas žaidimas. Tokie pat. Ar iš tiesų tik dėl šito 
mane atplėšėt nuo pokerio?“ — sekimo grupė buvo su- 
burta greit. Konstebliai ėmė niurnėti, kai paaiškėjo, ką 
reikės sekti, bet vis dėlto buvo išsiųstas furgonas, už- 
megztas radijo ryšys ir greit paskirstyti postai. Linlis su 

Nkata išvyko į „Vieversio lizdelį“, jau gavę pirmąjį pra- 
nešimą, - kad nėra nei įtariamojo, nei Skotland Jardo ser- 
žantės automobilių. 

— Ji nuvažiavo jam iš paskos, - pasakė Nkatai Linlis, 
kai jie nakties tamsoje lėkė į šiaurę Vuton Kroso link. — 
Jis buvo kambary, kai aš su ja kalbėjau. Veikiausiai įžvel- 
gė tiesą jos veide. Heivers nemoka vaidinti. Jis ėmė 
veikti. 

— Gal išvažiavo į pasimatymą, - tarė Nkata. 

— Nemanau. 

Linliui pasidarė dar neramiau, kai jie privažiavo prie 
namo Berbidžo kelyje. Jame buvo visiškai tamsu - atro- 
dytų, visi nuėjo gulti, - bet užpakalinės durys buvo ne 
tik neužrakintos, bet ir atidarytos. O gili vėžė gėlyne prie 
kelio iš garažo rodė, kad kažkas išvažiavo skubėdamas. 

Kai Linlis su Nkata pasuko prie atvirų durų, sutraškė- 
jo radijas. 

— Reikia pagalbos, inspektoriau? — paklausė balsas iš 
furgono, stovinčio už kelių jardų ant kelio. 

— Nepalikite savo posto, - paliepė Linlis pareigūnui. — 
Atrodo, kažkas negerai. Mes dirstelėsim į vidų. 

Užpakalinės durys vedė į virtuvę. Linlis įjungė švie- 
są. Nei čia, nei valgomajame, nei svetainėje niekas ne- 
krito į akis. 

Viršuje jie rado kambarį, kuriame miegojo Heivers. 
Jos senas treningas su šv. Jurgiu ir slibinu dryksojo nuo 
kablio duryse, pakabintas už etiketės. Lova buvo sujauk- 
ta - bet tik lovatiesė ir antklodė, paklodės tebebuvo tvar- 
kingai sulankstytos. Taigi ji arba snaudė - nepanašu į tie- 
są, arba apsimetė mieganti — tai labiau atitiko jo nurody- 
mus elgtis kaip paprastai. Ant komodos gulėjo beformė 

rankinė, bet automobilio raktų nebuvo. Veikiausiai išgir- 
do, kad Peinas išvažiuoja iš namų, pamanė Linlis. Vei- 
kiausiai griebė raktus ir nusivijo. 

Pamanes, kad Heivers viena persekioja žmogžudį, Lin- 
lis prišoko prie miegamojo lango. Atitraukė užuolaidas ir 
įsistebeilijo į naktį, lyg žvaigždės ir mėnulis galėtų pasa- 
kyti, kurion pusėn nuvažiavo ji ir Robinas. Velniai rautų 
prakeiktą bobą, pamanė jis. Kur buvo jos galva, kai viena 
išlėkė jam iš paskos? Jei ją nužudys... 

— Inspektoriau Linli? 

Linlis atsisuko nuo lango. Tarpduryje stovėjo Nkata. 

— Kas atsitiko? 

— Viename iš miegamųjų radom moterį. Visiškai ap- 
dujus. Atrodo, apsvaiginta. 

Štai jie ir pila kavą Korinai Pein gerklėn, o ši šnibžda 
tai „mažiuli“, tai „Semai“. 

— Įdomu, kas tas Semas, - parūpo Nkatai. 

Linliui jis nerūpėjo. Jis tik norėjo, kad moteriškė imtų 
rišliai kalbėti. Ir kai Nkata įnešė į valgomąjį dar vieną 
puodelį kavos, Linlis pasodino Koriną prie stalo ir ėmė 
girdyti. 

— Mums reikia žinoti, kur jūsų sūnus, - pasakė Lin- 
lis. - Ponia Pein, ar girdit mane? Robino čia nėra. Ar ži- 
not, kur jis dingo? 

Šį kartą jos žvilgsnis buvo sąmoningas, nes kofeinas 
pagaliau ėmė veikti smegenis. Šaudė akimis nuo Linlio į 
Nkatą ir išplėtė jas iš siaubo, pamačiusi pastarąjį. 

— Mes - policininkai, - pasakė Linlis, kol ji nepradėjo 
staugti, savo švarutėliame valgomajame išvydusi nepa- 
žįstamą, užtat ir grėsmingą juoduką. — Mes ieškome jū- 
sų sūnaus. 


Priešo akivaizdoje 69] 


— Robis - policininkas, - atsakė ji. Paskui, regis, su- 
vokė tikrąją Mes ieškome jūsų sūnaus prasmę. - Kur Ro- 
bis? — reikalavo atsakyti ji. - Kas atsitiko Robiui? 

— Mums reikia su juo pasikalbėti, - paaiškino Linlis. — 
Gal galite mums padėti, ponia Pein? Gal nujaučiat, kur 
jis galėtų būti? 

— Pasikalbėti? — Ji kiek pakėlė balsą. - Kam su juo kal- 
bėtis? Dabar naktis. Jis miega. Geras vaikas. Visada bu- 
vo geras mamytei. Jis... 

Linlis raminamai uždėjo ranką jai ant peties. Ji kvėpa- 
vo nelygiai. 

— Astma, - tarė ji. — Kartais pritrūkstu kvapo. 

— Vaistų turite? 

— Inhaliatorių. Miegamajame. 

Nkata jį atnešė. Ji ėmė energingai jį spaudyti ir, ro- 
dos, atsigavo. Nuo kavos ir inhaliatoriaus atsipeikėjo. Ke- 
lis kartus sumirksėjo, lyg būtų visiškai pabudusi. 

— Ko jums reikia iš mano sūnaus? 

— Londone jis pagrobė du vaikus. Atsivežė juos į kai- 
mą. Vienas nebegyvas. Kitas veikiausiai dar gyvas. Mums 
reikia jį rasti, ponia Pein. Mums reikia rasti tą vaiką. 

Atrodo, kad ji visiškai išmušta iš vėžių. Sugniaužė in- 
haliatorių, ir Linlis pamanė, kad vėl ims jį spaudyti. Bet 
ji tik spoksojo į jį. Iš veido buvo matyti, kad nieko nesu- 
pranta. 

— Vaikai? — tarė ji. - Mano Robis? Jūs beprotis. 

— Deja, ne. 

— Vaikų jis nė už ką neskriaustų. Jam ir į galvą neat- 
eitų. Jis juos myli. Ketina pats turėti vaikų. Dar šįmet 
ves Seliją Metison ir turės krūvą vaikų. - Ji smarkiau 
susisiautė chalatu, lyg staiga būtų pajutus: šaltį. — Tai 


692 E George 


jūs man sakot, - pasipiktinusi tyliai kalbėjo toliau, - jūs 
mane iš tiesų norit įtikinti, kad mano Robis - iškrypė- 
lis? Mano Robis? Mano sūnus? Mano vaikas, kuris savo 
pimpaliuko nenorėdavo liesti, kol pati neįduodavau jam 
į rankas? 

Po jos žodžių valandėlę tvyrojo tyla. Linlis pamatė, kaip 
Nkata susidomėjęs pakėlė antakius. Iš moters klausimo 
aiškėjo negražūs, nors ir nesunkiai suvokiami dalykai, 
bet nebuvo laiko daryti išvadoms. Linlis kalbėjo toliau: 

— Vaikų, kuriuos jis pagrobė, tėvas tas pats. Atrodo, 
jūsų sūnus griežia dantį ant šito Žmogaus. 

Moteris tik dar labiau suglumo. 

— Kas? Koks tėvas? - paklausė ji. 

— Jis vardu Denis Laksfordas. Ar Robiną kas sieja su 
Laksfordu? 

— Kas? 

— Denis Laksfordas. Jis yra laikraščio „The Source“ 
redaktorius. Mokėsi: šiose apylinkėse, Beiverstoko mo- 
kykloje, prieš kokius trisdešimt metų. Pirmas vaikas, 
kurį pagrobė jūsų sūnus, buvo nesantuokinė Laksfordo 
duktė. Antras yra teisėtas Laksfordo sūnus. Rodos, Ro- 
binas mano, kad yra ir trečias vaikas, vyresnis už tuos. 
Jis nori, kad Denis Laksfordas parašytų apie tą vaiką 
laikraštyje. Jei neparašys, ir antras jo pagrobtas vaikas 
mirs. 

Linliui kalbant, jos veidas pamažu persimainė. Sulig 
kiekvienu sakiniu vis labiau niaukėsi. Pagaliau jos ranka 
nusviro ant kelių. 

— Sakot, net laikraščio redaktorius? —- išlemeno. - Lon- 
done? 

— Taip. Vardu Denis Laksfordas. 

— Gerasis Dieve. 

— Kas yra? 

— Aš nemaniau... - mikčiojo ji. - Man netoptelėjo, kad 
jis patikės... 

— Kuo? 

— Tai buvo taip seniai. 

— Kas? 

Be „gerasis Dieve“, iš moteriškės nieko išpešti nepa- 
vyko. 

Linlio nervai buvo įsitempę kaip styga. 

— Jei galite pasakyti, kaip surasti sūnų, sakykite, 1r 
greičiau. Viena gyvybė pražudyta. Dar dviem gresia pa- 
vojus. Neturim laiko apmąstymams. Dabar... 

— Aš tikrai nežinojau, kas, - kalbėjo ji stalui, o ne kat- 
ram nors vyrui. - Iš kur galėjau žinoti? Bet turėjau jam 
ką nors pasakyti. Mat jis nuolat kamantinėdavo... Vis 
klausdavo ir klausdavo. Nedavė man ramybės. - Regis, 
ji traukėsi akyse. 

— Nieko nebus, bičiuli, - nusprendė Nkata. 

— Suieškok jo miegamąjį, - tarė Linlis. — Gal iš ko nors 
paaiškės, kur jis išvažiavo. 

— Bet mes neturim... 

— Velniop orderį, Vinstonai. Heivers dingusi. Gal pa- 
kliuvo į bėdą. Neketinų sėdėti čia 1r laukti, kol... 

— Teisingai. Einu ieškoti. - Nkata nuėjo laiptų link. 

Linlis išgirdo greitus konsteblio žingsnius antrojo 
aukšto koridoriuje. Durys atsidarė ir užsidarė. O ištrau- 
kiamų stalčių 1r varstomų spintos durų girgždesį stelbė 
nepaliaujamas Korinos Pein veblenimas. 

— Niekaip nebūčiau pamaniusi, - vapėjo ji. - Atrodė 
taip paprasta, kai pamačiau laikraštyje... Kai perskaičiau... 
Kai radau parašyta „Beiverstokas“... ne kas kita, o Bei- 
verstokas... Ir jis juk galėjo būti vienas iš jų. Tikrai galė- 

jo. Matot, aš nežinojau jų pavardžių. Neklausinėdavau. 
Jie ateidavo į ledainę. Pirmadieniais ir trečiadieniais... 
Labai gražūs berniukai... 

Linlis norėjo papurtyti ją, pakratyti taip, kad dantys 
išbyrėtų. Ji tuščiai pliauškia, o laikas bėga. 

— Vinstonai! - šūktelėjo jis. - Ar radai ką nors? 

Nkata nubildėjo laiptais žemyn. Jis nešėsi laikraščio 
iškarpas. Buvo niūrus. Padavė iškarpas Linliui pasakęs: 

— Radau jo kambary, stalčiuje. 

Linlis pažvelgė į iškarpas. Jos buvo iš žurnalo „Sun- 
day Times“. Išskleidė jas ant stalo, bet skaityti nebuvo 
reikalo. Tas pats straipsnis, kurį jam savaitės pradžioje 
rodė Nkata. Antrą kartą perskaitė pavadinimą: „Kaip pri- 
kelti laikraštį iš numirusių“. Trumpa Denio Laksfordo 
biografija su puikiomis jo paties, žmonos ir sūnaus nuo- 
traukomis. 

Korina ištiesė ranką ir neklusniu pirštu apvedė Denio 
Laksfordo veido kontūrus. 

— Čia rašo „Beiverstokas“. Kad jis mokėsi Beiversto- 
ke. O Robis norėjo žinoti... Kas jo tėtis... Klausinėjo daug 
metų... Sakė, kad turi teisę... 

Pagaliau Linlis suprato. 

— Jūs pasakėte sūnui, kad Denis Laksfordas - jo tė- 
vas? Jūs tai turite galvoje? 

— Jis kalbėjo, kad turiu pasakyti jam tiesą, jei ketinu 
ištekėti. Vieną kartą turiu jam pasakyti, kas jo tėvas. Bet, 
matot, aš nežinojau. Jų buvo tiek daug. O to aš jam nega- 
lėjau sakyti. Negalėjau. Kaipgi? Todėl pasakiau, kad bu- 
vo tik vienas. Vieną kartą. Naktį. Aš nenorėjau, pasakiau 
jam, bet jis buvo stipresnis, todėl turėjau nusileisti. Tu- 
rėjau, nes būtų buvę blogai. 

— Išžaginimas? — tarė Nkata. 

— Niekad nemaniau, kad Robis... Pasakiau, kad tai bu- 
vo seniai. Pasakiau, kad nebesvarbu. Pasakiau, kad dabar 
svarbu tik jis. Mano sūnus. Mano vienintelė meilė. Tik 
jis vienas svarbu. 

— Jūs jam pasakėte, kad Denis Laksfordas jus išžagi- 
no? — pasitikslino Linlis. - Jūs pasakėte savo sūnui, kad 
Denis Laksfordas jus išžagino, kai abu buvote dar pa- 
augliai? 

— Laikraštyje buvo jo pavardė, - šnibždėjo ji. - Be to, 
ten buvo parašyta „Beiverstokas“. Aš nemaniau... Pasi- 
gailėkit. Nekaip jaučiuosi. 

Linlis atsitraukė nuo stalo. Stovėjo ties ja, bet dabar 
panoro atsidurti kuo toliau. Negalėjo patikėti. Mergytė 
negyva, dar du žmonės per plauką nuo mirties, nes ši 
moteris - ši šlykšti moteris —- nenorėjo, kad jos sūnus su- 
žinotų, Jog ji neturi supratimo, kas jo tėvas. Ištraukė pa- 
vardę it fokusininkas iš skrybėlės, iš niekur, iš dangaus. 
Pamatė žurnalo straipsnyje žodį „Beiverstokas“ ir, pasi- 
naudodama tuo vienu žodžiu, pasmerkė mirti dešimtme- 
tį vaiką. Dieve. Beprotybė. Jam trūksta oro. Reikia eiti 
lauk, ant kelio. Reikia rasti Heivers, kol Peinas jos nepa- 
siekė. 

Linlis pasuko į virtuvę, prie durų, į laisvę. Staiga atgi- 
jo radijas. 

— Atvažiuoja automobilis, inspektoriau. Lėtai. Iš va- 
karų. 

— Šviesas, - įsakė Linlis. Nkata skubiai nubėgo jų ge- 
sinti. 

— Inspektoriau? —- sutraškėjo radijas. 

— Nepalikite postų. 

Prie stalo krustelėjo Korina. 

— Robis? Ar Robis? 

— Vesk ją į viršų, - paliepė Linlis. 

Nkata prisiartino prie jos. Pakėlė. 

— Einam, ponia Pein. 

Ji įsikibo į kėdę. 

— Jūs jo neskriauskit, - pasakė. - Jis - mano mažas 
berniukas. Prašom jo neskriausti. 

— Išvesk ją iš čia. 

Kai Nkata vedė Koriną į viršų, valgomąjį užliejo prie- 
kinių automobilio žibintų šviesa. Mašinai artėjant prie na- 
mo, vis garsiau burzgė variklis. Paskui gargtelėjęs su- 
čiaudėjo ir nutilo. Linlis prislinko prie lango ir pamažu 
atitraukė užuolaidą. 

Automobilio nebuvo matyti, jis sustojo gale namo, kur 
tebebuvo atidarytos virtuvės durys. Linlis tyliai apėjo stalą 
1r pasuko ton pusėn. Išjungė radiją. Klausėsi garsų lauke. 

Atsidarė automobilio durelės. Praėjo valandėlė. Pas- 
kui namo pusėn suplumpsėjo sunkūs žingsniai. 

Linlis greit šoko prie durų tarp virtuvės ir valgomojo. 
Išgirdo lauke žemą gerklinį riksmą — skambėjo taip, lyg 
būtų Žiauriai užgniaužtas. Jis laukė tamsoje, uždėjęs ran- 
ką ant jungiklio. Pamatęs laiptuose neaiškų pavidalą, pa- 
spaudė mygtuką, ir kambarį užtvindė šviesa. 

— Vajetau! - suriko jis. Pašaukę Nkatą, o seržantė Hei- 
vers susmuko prie durų. 


Rankose ji laikė vaiko kūnelį. Jos akys buvo užtinu- 
sios, o veidas vienos mėlynės ir visas kruvinas. Purvino 
megztinio priekis irgi permirkęs krauju. Krauju išteptos 
1r kelnės nuo klubų iki kelių. Ji dėbtelėjo į Linlį, pakėlusi 
sudaužytą veidą. 

— Velniai griebtų, - iškošė pro papurtusias lūpas. Vie- 
nas dantis buvo išmuštas. - Jūs nesiskubinot. 

Į kambarį įpuolė Nkata. Išvydęs Heivers, sustojo kaip 
įbestas ir sušnibždėjo: 

— Viešpatie... 

— Iškviesk greitąją, - per petį metė Linlis ir paklausė 
Heivers: - O berniukas? 

— Miega. 

— Atrodo siaubingai. Abu atrodot siaubingai. 

Ji nusišypsojo, bet iškart susiraukė. 

— Jis šoko į vandens duobę ieškoti mano kėliklio stry- 
po. Kaip reikiant užvažiavo Peinui. Tiesą sakant, ne vie- 
ną, o keturis kartus. Kietas vaikinas. Nors jį veikiausiai 
reiks skiepyti nuo stabligės po maudynės tokiame van- 
denyje. Baisiame. Visų žmogui žinomų ligų perykloje. 
Laidojimo rūsyje. Matot, ten buvo keli karstai. Pilyje. Ži- 
nau, kad turėjau laukti, bet kai jis išvažiavo ir niekas jo 
nesekė, pamaniau, bus geriausia... 

— Heivers, - sustabdė ją Linlis. - Puikiai padirbėjot. 

Jis priėjo prie jos, paėmė vaiką. Leo sujudėjo, bet ne- 
pabudo. Heivers buvo teisi. Vaikas aptekęs nešvarumais 
1r dumbliais. Atrodė, ausyse auga grybai. Delnai juodi. 
Šviesūs plaukai lyg žali. Bet gyvas. Linlis padavė vaiką 
Nkatai. 

— Paskambink tėvams, - tarė jis. - Pranešk. 

Nkata išėjo. 

Linlis vėl atsisuko į Heivers. Ji nesitraukė nuo durų. 
Atsargiai jis atplėšė ją nuo jų, išvedė iš šviesos į valgo- 
mąjį, kur vis dar buvo tamsu. Pasodino. 

— Sulaužė nosį, - sušnibždėjo ji. - Ir dar kažką. Labai 
skauda krūtinę. Turbūt šonkaulius. 

— Atleiskit, - atsiprašė Linlis. - Dėl Dievo, Barbara, 
atleiskit. 

— Leo jį sutvarkė, - tarė ji. - Užvažiavo kaip reikiant. 

Linlis pritūpė prieš ją. Išsitraukė nosinę ir švelniai nu- 
šluostė jai veidą. Nudžiovino kraują. Bet jis vėl ėmė sunk- 
tis. Kurgi ta prakeikta greitoji? 

— Aišku, žinojau, kad iš tiesų jam nerūpiu, - tarė ji. — 
Bet apsimečiau, jog tikiu. Atrodė, taip reikia. 

— Taip ir reikėjo, - sutiko Linlis. - Elgėtės teisingai. 
Buvote teisi. 

— Galų gale patirs savo kailiu. 

— Ką? —- paklausė Linlis. 

Ji susijuokė ir vyptelėjo iš skausmo. 

— Užrakinau jį kriptoje. Pamaniau: kažin, kaip jam pa- 
čiam patiks tupėti tamsoje. Šunsnukis. 

— Taip, - pritarė Linlis. - Tikras šunsnukis. 


Ji nevažiavo į ligoninę, kol neįsitikino, kad jie supra- 
to, kur jis yra. Neleido net jos apžiūrėti, kol nenubraižė 
Linliui žemėlapio. Susikūprino prie stalo ir varvino kraują 
ant Loros Ešli staltiesės. Ir braižė žemėlapį pieštuku, lai- 
kydama jį abiem rankom. 

Kartą nusikosėjo, ir iš burnos putodamas pliūptelėjo 
kraujas. Linlis atėmė 1š jos pieštuką ir tarė: 

— Supratau. Važiuoju jo. Dabar jums reikia į ligoninę. 

— Bet aš noriu pasižiūrėti, kuo viskas baigsis, - ne- 
protingai leptelėjo ji. 

— Savo jau padarėt, - pasakė jis. 

— O kas dabar? 

— Dabar atostogausit. - Jis spustelėjo jai petį. - Užsi- 
tarnavot. 

Baisiausiai jį nustebindama, ji nusiminė. 

— O ką jūs... - prabilo ji, bet balsas nutrūko, lyg būtų 
bijojusi pravirkti. 

Jis spėliojo, ką ji norėjo pasakyti. Ką jis? Suprato, kai 
išgirdo už nugaros žingsnius ir priėjo Vinstonas Nkata. 

— Pranešiau tėvams, - pasakė. - Jie atvažiuoja. Kaip 
sveikata, seržante? 

Heivers nenuleido akių nuo aukštojo inspektoriaus. 

— Barbara, niekas nesikeičia, - paaiškino jai Linlis. — 
Važiuojat į ligoninę. 

— Bet jei įvyks nusikaltimas... 

— Jį tirs kas nors kitas. Savaitgalį mano ir Helenos ves- 
tuvės. Manęs Jarde irgi nebus. 

— Vestuvės? — nusišypsojo ji. 

— Pagaliau. Vieną kartą. 

— Po perkūnais, - tarė ji. - Reikėtų ta proga išgerti. 

— Išgersime, - pažadėjo jis. —- Bet ne šiąnakt. 


Linlis rado Robiną Peiną ten, kur seržantė Heivers sa- 
kė jį palikusi: šiurpiame rūsyje po Silberio Huišo pilies 
koplyčia. Jis buvo susigūžęs kampe, kuo toliau nuo šiur- 
pių švino karstų, ir užsidengęs rankomis galvą. Kai kon- 
steblis Nkata Žžibintuvėliu apšvietė policininką Peiną, šis 
pakėlė galvą į šviesą, ir Linlis, išvydęs, kaip jis apdoro- 
tas, trumpai pajuto pirmykščio Žmogaus pasitenkinimą. 
Heivers ir Leo neliko skolingi. Peino skruostai ir kakta 
buvo gerokai sudraskyti ir apdaužyti. Plaukai sulipę nuo 
kraujo. Viena akis visiškai užtinusi. 

— Peinas? - paklausė Linlis. 

Konsteblis krūptelėjęs atsistojo, perbraukė atgaliu 
kumščiu per burną ir prabilo: 

— Išleiskite mane iš čia, a? Užrakino kažkokie chuli- 
ganai. Aptalžė ant kelio ir... 

— Aš - seržantės Heivers partneris, - pertraukė jį 
Linlis. 

Vyrukas nutilo. Užmiršo tariamus chuliganus iš isto- 
rijos, kurią kurpė nuo to laiko, kai jį čia paliko Heivers. 
Jis prisispaudė prie rūsio sienos 1r paklausė stulbinamai 
pasitikinčiu, turint omeny jo padėtį, balsu: 

— Tada kur mano mama? Turiu su ja pasikalbėti. 

Linlis liepė Nkatai perskaityti Peinui įspėjamąją for- 
mulę. Vienam iš Eimsfordo konsteblių liepė per radiją 
pranešti, kad nuovadoje lauktų daktaras. Kol Nkata pyš- 
kino tekstą, o kitas policininkas ieškojo gydytojo, Linlis 
stebėjo konsteblį, atnešusį mirtį, žlugimą ir neviltį gru- 
pelei žmonių, kurių jis niekad nebuvo matęs. 

Nors Peinas buvo sumuštas, Linlis dar galėjo įžvelgti, 
koks jaunatviškai — ir apsimestinai — naivus jo veidas. Tas 
paviršutiniškas naivumas kartu su maskuote, kuri jokiam 
mąstančiam stebėtojui nebūtų pasirodžiusi maskuotė, pui- 
kiai jam pasitarnavo. Apsivilkęs uniforma, kurią nešiojo 
dar nebūdamas Eimsfordo kriminalinio skyriaus konsteb- 
liu, jis išvarė Džeką Berdą iš Kros Kizo aklagatvio Me- 
rilboune, ir niekam, kas tuo metu matė jį tai darant, ne- 
būtų atėję į galvą, kad jis - grobikas, kuris išvaiko liudi- 
ninkus, prieš čiupdamas auką, o ne policijos patrulis. Ap- 
sivilkęs ta pačia uniforma, naiviu, geriausius ketinimus 
atspindinčiu veidu, jis įkalbėjo Šarlotę Bouven - o vėliau 
Leo Laksfordą - eiti su juo. Jis žinojo, kad vaikai nuo kū- 
dikystės mokomi nekalbėti su nepažįstamais žmonėmis. 

Bet žinojo ir tai, kad vaikai mokomi pasitikėti policija. O 
Robino Peino veidas tiesiog įkvėpdavo pasitikėjimą. Lin- 
lis matė per visas mėlynes. 

Tai buvo ir protingas veidas, nes suplanuoti ir įvykdy- 
ti Peino padarytiems nusikaltimams reikėjo geros gal- 
vos. Protingai naudojosi Jurgio gatvės landyne, būdamas 
Londone, kad galėtų lengvai ateiti ir išeiti, kai sekė savo 
aukas, — tiek apsirengęs konsteblio uniforma, tiek civili- 
niais drabužiais, - nerizikuodamas, jog viešbučio regist- 
ratorė gali jį įsidėmėti ir vėliau galbūt susieti su dviejų 
vaikų pagrobimu ir vieno iš jų nužudymu. Remdamasis 
išmone bei profesine patirtimi, paliko Denį Laksfordą in- 
kriminuojančius įkalčius, kad policija juo susidomėtų. Mat 
vienaip ar kitaip ketino atsilyginti Deniui Laksfordui. Bu- 
vo aišku, kad visi Peino nusikaltimai padaryti dėl žmo- 
gaus, kurį jis laiko savo tėvu. 

Siaubingiausia, kad keršydamas Laksfordui, keršijo 
melo pagimdytai šmėklai. Ir atsidūrus akis į akį su Žžudi- 
ku, ši mintis trukdė Linliui elgtis, kaip buvo sumanęs. 

Vaikų grobikas. Žmogžudys. Važiuodamas į pilį, Lin- 
lis apgalvojo pirmą jųdviejų susitikimą: kaip jis, paėmęs 
už pakarpos, pastatys Peiną ant kojų, kaip šaižiai šūk- 
tels perskaityti įspėjamąją formulę, kaip uždės antran- 
kius ir išstums į naktį. Vaikų žudikai - šlykščios atma- 
tos. Ir nusipelno, kad su jais būtų atitinkamai elgiama- 
si. O Robino Peino tonas, kai prašė pasikalbėti su moti- 
na — pasitikintis, be jokio sąžinės graužimo, - regis, kuo 
puikiausiai atskleidė jo sugedimą. Bet stebėdamas vai- 
kiną 1r mąstydamas apie jo praeitį, Linlis jautėsi skau- 
džiai pralaimėjęs. 

Bedugnė tarp tikrosios ir Robino Peino tiesos buvo 
per plati, kad Linlis, tegu ir pasipiktinęs, ir užsigavęs, 

galėtų ją peržengti, nors konsteblio prašymas ir buvo 
įžūlus. Kai Nkata užlaužė jam už nugaros rankas ir su- 
rakino riešus, Linlio galvoje suskambo Korinos Pein žo- 
džiai: „Prašom jo neskriausti. Jis mano mažas berniu- 
kas“. Ir išgirdęs tuos žodžius, Linlis suprato, kad 
skriausti Robiną Peiną nėra prasmės. Jį jau pakankamai 
nuskriaudė motina. 

Vis dėlto jam reikėjo sužinoti atsakymą į paskutinį 
klausimą, kad galėtų užbaigti bylą išsaugojęs šiokią to- 
kią dvasios ramybę. Ir tą atsakymą jis ketino išgauti gud- 
rumu. Peinas pakankamai protingas ir supranta, kad jei 
tylės, Linlis niekad nesužinos visų smulkmenų. Bet kai 
jis panoro pasikalbėti su motina, Linlis suvokė, jog gali- 
ma vienu metu nors iš dalies įvykdyti teisingumą ir su- 
žinoti iš konsteblio paskutinį trūkstamą faktą, nepanei- 
giamai siejantį jį su Šarlote Bouven ir jos tėvu. Tiesą ga- 
lima sužinoti tik ją pasakius. Bet kalbės ne jis. 

— Paimkite ponią Pein, - tarė jis kažkuriam iš Eims- 
fordo konsteblių. - Atvežkite ją į nuovadą. 

Iš nustebusios konsteblio minos Linlis suprato, kad 
šis mano, jog Peino prašymas pasikalbėti su motina pa- 
tenkinamas. Nedrąsiai pasakė: 

— Ne visai pagal taisykles, sere. 

— Taip, - atsakė Linlis. - Visas gyvenimas ne pagal tai- 
sykles. Atvežkit ponią Pein. 


Į Eimsfordą važiavo tylėdami, pro šalį skriejantį nak- 
tinį gamtovaizdį tik retkarčiais iš tamsos išplėšdavo pra- 
važiuojančio automobilio šviesos. Prieš juos ir už jų rie- 
dėjo apsauginės policijos mašinos, kurių radijas, be abe- 

jonės, traškėjo pranešdamas, kad Peinas suimtas ir ga- 
benamas į nuovadą. Tačiau „Bentlio“ viduje nebuvo gir- 
dėti nė garso. Nuo tos akimirkos, kai paprašė leisti pasi- 
kalbėti su motina, konsteblis neištarė nė žodžio. 

Tik kai jie pagaliau atvažiavo į Eimsfordo policijos nuo- 
vadą, Peinas prakalbo. Jis pamatė prie nuovados durų lau- 
kiančius reporterį su užrašų knygele ir fotografą su pa- 
ruoštu aparatu ir tarė: 

— Visa šita istorija ne apie mane. Yla išlįs iš maišo. 
Žmonės sužinos. Ir aš džiaugiuosi. Velniškai džiaugiuosi. 
Ar mamos dar nėra? 

Atsakymą jie sužinojo įėję į vidų. Prie jų prisiartino 
Korina Pein, jai už alkūnės laikė apkūnus pliktelėjęes vy- 
riškis pižaminiu švarku, sukištu į pilkas, nesujuostas diržu 
kelnes, austas „eglute“. 

— Robi? Mano Robi? — Korina ištiesė į sūnų rankas, 
lūpos sudrebėjo tardamos jo vardą. Akys pasruvo ašaro- 
mis. - Ką tie bjaurūs vyrai tau padarė? — Paskui atsisuko 
į Linlį. - Sakiau jums jo neskriausti. Ar jis sunkiai su- 
žeistas? Kas jam atsitiko? Oi Semai! Semai... 

Palydovas kaipmat apkabino jos liemenį. 

— Gražuolėle, - sušnibždėjo jis. - Nusiramink. 

— Nuveskite ją į apklausos kambarį, - tarė Linlis. — 
Vieną. Mes tuojau ateisime. 

Uniformuotas konsteblis žengė artyn ir paėmė Kori- 
nai Pein už rankos. 

— O Semas? - paklausė ji. - Semai! 

— Aš lauksiu čia, gražuolėle, - tarė jis. 

— Neišeisi? 

— Aš tavęs nepaliksiu, mylimoji. - Jis pabučiavo jai 
pirštų galus. 

Robinas Peinas nusisuko. 

— Gal einam prie reikalo? - tarė jis Linliui. 

Koriną nuvedė į apklausos kambarį. Jos sūnų turėjo 
apžiūrėti gydytojas; jis laukė atsidaręs lagaminėlį, išsiė- 
męs instrumentus, tvarkingai susidėjęs tvarsčius ir dez- 
infekcijos priemones. Greit apžiūrėjo pacientą, tyliai pa- 
sakė, kad jam gali būti sutrenktos smegenys ir artimiau- 
sias keletą valandų sužeistąjį reikės stebėti. Jis prilipdė 
pleistrų ir susiuvo bjaurią žaizdą Peino galvoje. 

— Neduokite aspirino, - pasakė baigęs darbą. - Ir ne- 
leiskite užmigti. 

Linlis paaiškino, kad artimiausioje ateityje Robinui Pei- 
nui tikrai nepavyks užmigti. Nusivedė jį koridorium pas 
motiną; pastebėjo, kad Peino kolegos praeidami nusuka 
akis. 

Korina sėdėjo toliau nuo vienintelio apklausų kamba- 
rio stalo. Kojos tvirtai rėmėsi į grindis. Ant kelių laikė 
rankinę, abiem rankom suėmusi rankeną, lyg ketintų tuo- 
Jau išeiti. 

Su ja buvo Nkata. Atsišliejęs galinės sienos, jis gurkš- 
nojo iš puoduko. Veidą gaubė garas. Ore sklido vištienos 
sultinio kvapas. 

Pamačiusi sūnų, Korina stipriau suspaudė rankinę. Bet 
nepakilo nuo kėdės. 

— Šitie vyrai pripasakojo man baisių dalykų, Robi. Apie 
tave. Jie sako, kad tu prikrėtei siaubingų dalykų, o aš sa- 
kau, kad jie klysta. 

Linlis uždarė duris. Ištraukė iš po stalo kėdę ir, uždė- 
jęs ranką Peinui ant peties, parodė, kad šis atsisėstų. Pei- 
nas pakluso, bet neištarė nė žodžio. 

Korina kalbėjo toliau, krutėdama kėdėje, bet vis dar 
nesiartindama prie sūnaus. 

— Sako, tu užmušei mažą mergytę, Robi, bet aš pasa- 

kiau jiems, kad apie tai negali būti nė kalbos. Pasakiau, 
kad tu visada mylėjai vaikus ir kad ketinate su Selija pri- 
sigimdyti jų visą krūvą, kai tik susituoksit. Reikia iškart 
paaiškinti, kokia tai kvailystė, taip, mielasis? Tikiuosi, 
tai siaubinga klaida. Kažkas kažko prikrėtė, bet juk ne 
tu, tiesa? — Bandė viltingai nusišypsoti, bet lūpos neklau- 
sė. O akys, kad ir ką ji kalbėtų, išdavė baimę. Peinas iš- 
kart neatsakė į jos klausimus, todėl ji karštai kalbėjo to- 
liau: — Robi? Juk taip? Juk tie du policininkai kalba nesą- 
mones? Juk tai baisi klaida? Žinai, pamaniau, gal dėl to 
kalta pas mus apsistojusi seržantė. Gal ji prišnekėjo kvai- 
lysčių apie tave. Paniekinta moteris, Robi, padarys bet 
ką, kad atkeršytų. 

— Tu juk nepadarei, - tarė jis. 

Korina kiek sutrikusi parodė į save. 

— Ko nepadariau, mielasis? 

— Nieko nepadarei, kad atkeršytum, - tarė jis. —- Ir ne- 
būtum padariusi. Todėl padariau aš. 

Korina baikščiai šyptelėjo jam. Pagrasė pirštu. 

— Kalbi apie savo pastarųjų dienų elgesį su Selija, iš- 
dykėli? Tada ji turėtų sėdėti šitoje kėdėje, o ne aš. Na, ta 
mergina kantriai kaip angelas laukia, kol tu pasakysi, ką 
nusprendei, Robi. Bet nesusipratimus su Selija išsiaiš- 
kinsim tuoj po to, kai išsiaiškinsim nesusipratimus čia. — 
Ji gyvai stebėjo jį. Aiškiai tikėjosi, kad sūnus supras užuo- 
miną. 

— Jie mane sugavo, mama, - tarė Peinas. 

— Robi... 

— Ne. Paklausyk. Tai nesvarbu. Svarbu, kad žmonės 
sužinos šitą istoriją, ir sužinos su visom smulkmenom. 
Tik taip jis susilauks atpildo. Iš pradžių maniau išlupti iš 
jo pinigų, - kad liktų be kelnių, mokėdamas už tai, ką pa- 

darė. Bet kai pirmą kartą pamačiau jos pavardę, kai su- 
pratau, kad jis taip pat pasielgė dar su kažkuo... Supra- 
tau, jog pinigų nepakaks. Reikia visiems parodyti, kas jis 
toks. Dabar tai įvyks. Jis atkentės, nors tada išbrido sau- 
sas, mama. Aš tai padariau dėl tavęs. 

Korina, regis, susijaudino. Niekuo neparodė supratusi. 

— Apie ką tu kalbi, mielas Robi? 

Linlis išsitraukė iš po stalo antrą kėdę. Atsisėdo taip, 
kad galėtų stebėti ir motiną, ir sūnų. 

— Jis aiškina, kad pagrobė ir nužudė Šarlotę Bouven, 
paskui pagrobė Leo Laksfordą dėl jūsų, ponia Pein, - ty- 
čia negailestingai pasakė. - Jis aiškina, kad taip keršijo 
Deniui Laksfordui, taip vykdė teisingumą. 

— Teisingumą? 

— Kam tas išprievartavo jus, kam nėščią pametė prieš 
trisdešimt metų. Jis žino, jog neišsisuks — Silberio Hui- 
šo pilyje įkalintas Leo Laksfordas, ko gero, neįrodo jo 
nekaltumo, - todėl nori, kad žinotumėt, kodėl jis taip el- 
gėsi. Jis tai padarė dėl jūsų. Tai žinodama, ar nenorėtu- 
met papasakoti jam teisybės apie praeitį? 

— Dėl manęs? - Ji vėl bedė pirštu sau į krūtinę. 

— Aš tavęs klausiau ir klausiau, - paaiškino Peinas mo- 
tinai. —- Bet tu nesakei. Visada manei:, kad klausiu dėl sa- 
vęs, taip? Manei, noriu patenkinti smalsumą. Bet aš nie- 
kad nenorėjau žinoti dėl savęs, mam. Tik dėl tavęs. Su 
juo reikėjo atsiskaityti. Jis negalėjo tavęs taip palikti ir 
lyg niekur nieko gyventi toliau. Tai neteisinga. Todėl aš 
Jį pamokiau. Dabar tą įvykį aprašys visi laikraščiai. Ir jis 
žlugs, kaip to nusipelnė. 

— Laikraščiai? — pakraupo Korina. 

— Niekas, be manęs, negalėjo to padaryti, mama. Nie- 
kas, be manęs, negalėjo to net sumanyti. Ir aš nė kiek 

nesigailiu. Jau sakiau, kad jis patvarkė ne tave vieną. Kai 
sužinojau, supratau, jog jis turi atsiimti savo. 

Jis antrą kartą prabilo apie kitą išprievartavimą, ir to 
tariamo išprievartavimo auka galėjo būti tik vienas as- 
muo. Kadangi Peinas apie tai prašneko, Linlis pasinau- 
dojo proga. 

— Iš kur jūs sužinojot apie Ivę Bouven ir jos dukterį, 
konstebli? 

Peinas vis dar kalbėjo motinai. 

— Matai, jis taip padarė ir kitai moteriai, mama. Ir ji 
tapo nėščia kaip tu. Ir ją jis paliko kaip tave. Todėl turėjo 
atsilyginti. Iš pradžių ketinau iš jo išlupti pinigų gerai 
tavo ir Semo vestuvių dovanai. Bet kai pažvelgiau į jo 
sąskaitą ir pamačiau jos pavardę, pamaniau, Dieve, o čia 
kas? Ir iššniukštinėjau, kas ji. 

Jos pavarde j0 sąskaitoje. Ketinau iš j0 išlubti pinigų. 
Pinigai. Staiga Linlis prisiminė, ką Denis Laksfordas pa- 
sakė Ivei Bouven, kai jie susitiko jo kabinete. Atidaręs 
sąskaitą dukters vardu, ji būtų galėjusi pasinaudoti tais 
pinigais, kai prireiks, - taip jis bandė nešti jos gimimo 
naštą. Ieškodamas, kaip sužlugdyti Laksfordą, Robinas 
Peinas, matyt, aptiko tą sąskaitą ir taip sužinojo didžiau- 
sią redaktoriaus paslaptį. Bet kaip jis tai padarė? Linliui 
betrūko paskutinės grandies. 

— Paskui buvo lengva, - toliau kalbėjo Peinas. Jis per 
stalą palinko motinos pusėn. Korina vos pastebimai susi- 
gūžė. - Nuvažiavau į Šventos Kotrynos bažnyčią. Pama- 
čiau, kad jos gimimo liudijime, kaip ir mano, tėvas nenu- 
rodytas. Tada supratau, kad Laksfordas dar su kai kuo 
pasielgė taip kaip su tavim. Kai supratau, jo pinigų man 
nebereikėjo. Tik norėjau, kad pasakytų tiesą. Todėl per 
motiną suradau mažylę. Paskui sekiau ją. Atėjus laikui, 

pagrobiau. Neketinau jos žudyti, bet kadangi Laksfordas 
nenorėjo prisipažinti, kitos išeities nebuvo. Tau aišku? 
Supratai? Mirtinai išblyškai, bet nesirūpink. Kai šią isto- 
riją išspausdins laikraščiai... 

Korina susijaudinusi sumosavo ranka, kad jis nutiltų. 
Atsidarė rankinę ir susirado inhaliatorių. Įsikišo į burną 
1 ėmė maigyti. 

— Mama, tik nesusirk, - susirūpino Peinas. 

Korina kvėpavo užmerkusi akis, uždėjusi ranką ant 
krūtinės. 

— Robi, mielasis, - sušnibždėjo ji. Paskui atsimerkė ir 
meiliai nusišypsojo jam. —- Mano brangus gražutis ber- 
niuk. Nesuprantu, iš kur šitas siaubingas nesusipratimas. 

Peinas bukai žiūrėjo į ją. Nurijo seilę 1r paklausė: 

— Ką? 

— Iš kur, brangusis, ištraukei, kad šitas Žmogus tavo 
tėvas? Aš tau tikrai to nesakiau. 

Peinas, nieko nesuprasdamas, spoksojo į ją. 

— Tu sakei... - Aplaižė išdžiūvusias lūpas. - Kai pama- 
tei „Sunday Times“ straipsnį apie jį... Pasakei... 

— Aš nieko nesakiau. - Korina įsidėjo inhaliatorių į 
rankinę. Rankinę paukštelėdama uždarė. - Na, gal sa- 
kiau, kad tas vyras kažkur matytas, bet tu baisiai klysti 
manydamas, jog aš jį atpažinau. Gal net sakiau, kad jis 
šiek tiek panašus į berniuką, kuris kadaise taip negra- 
žiai su manim pasielgė. Bet daugiau tikrai nieko nebū- 
čiau sakiusi, mielas Robi, nes tai buvo prieš šitiek me- 
tų. Ir truko vieną naktį. Vieną baisią, siaubingą širdį dras- 
kančią naktį, kurią labai norėčiau užmiršti. Tik kaip da- 
bar užmiršti, kai tu man šitaip padarei? Dabar laikraš- 
čiai, Žurnalai ir televizija apipils mane siaubingais klau- 
simais, kurie išjudins visą purvą, kurie man viską pri- 

mins, kurie sukels Semui visokių minčių... gal jis net 
paliks mane... Tu to norėjai? Norėjai, kad Semas mane 
paliktų, Robi? Dėl to padarei šitą baisų dalyką? Netru- 
kus turėčiau atitekti kitam vyrui, tu tai norėjai sužlug- 
dyti? Taip, Robi? Ar norėjai, kad Semas manęs nebe- 
mylėtų? 

— Ne! Aš tai padariau, nes tu dėl jo kentėjai. O kai 
vyras suteikia moteriai kančios, jis turi sumokėti. 

— Bet jis man nesuteikė kančios, - tarė ji. - Nieko pa- 
našaus... Robi, tu ne taip supratai. Čia ne tas vyriškis. 

— Tas. Pati sakei. Aš prisimenu, kaip padavei man Žur- 
nalą su straipsniu, kaip parodei Beiverstoką, kaip pasa- 
kei: „Čia tas vyriškis, mano Robi. Vieną gegužės naktį 
jis mane nusivedė į ledainę. Turėjo su savim butelį che- 
reso. Privertė mane truputį išgerti, išgėrė pats, o paskui 
parvertė ant žemės. Bandė mane pasmaugti, todėl aš ne- 
sipriešinau. Štai kaip viskas buvo. Čia tas vyras.“ 

— Ne, - prieštaravo ji, - aš to niekad nesakiau. Gal sa- 
kiau, kad jis man primena... 

Peinas trenkė ranka į stalą. 

— Tu pasakei: „Čia tas vyras“! — suriko jis. —- Todėl aš 
išvažiavau į Londoną. Todėl sekiau jį. Todėl atsekiau iki 
Barklio banko, o tada grįžau namo, nuėjau pas Seliją, ge- 
rai ją paniurkiau ir tariau: „Parodyk man, kaip veikia kom- 
piuteris. Ar galime pasižiūrėti į sąskaitas? Nesvarbu, kie- 
no? Pavyzdžiui, šito tipo? Dieve, kaip įdomu“. Ir radau 
jos pavardę. Todėl suieškojau ją. Supratau, kad jis padarė 
jos mamai tą patį, ką ir tau. Ir turėjo sumokėti. Jis... tu- 
rėjo... su... mokėti. - Peinas susmuko į kėdę. Pirmą kar- 
tą atrodė sutriuškintas. 

Linlis suprato, kad galų gale žino viską. Prisiminė Ko- 
rinos Pein žodžius: „Jis ketina vesti Seliją Metison“. Su- 

siejo juos su konsteblio pasakojimu. Priėjo vienintelę ga- 
limą išvadą. Pasakė Nkatai: 

— Selija Metison. Atvežk ją. 

Nkata pasuko prie durų. Peinas jį vangiai sustabdė: 

— Ji nežino. Niekuo neprisidėjo. Negalės nieko jums 
pasakyti. 

— Tai tu pasakyk, - tarė Linlis. 

Peinas stebėjo motiną. Korina atidarė rankinę. Išsi- 
traukė nosinę, kurią spausdavo prie nosies ir akių. 

— Ar jums dar manęs reikės, inspektoriau? - tyliai ta- 
rė. - Jaučiuosi nekaip. Gal būtumėte toks geras ir pa- 
kviestumėte Semą manęs paimti... 

Linlis linktelėjo Nkatai, tas smuko iš kabineto. Kol jie 
laukė jo grįžtant, Korina dar kartą užkalbino sūnų: 

— Koks baisus nesusipratimas, mielasis. Neįsivaizduo- 
ju, kaip tai galėjo atsitikti. Negaliu įsivaizduoti... 

Peinas nuleido galvą. 

— Išveskite ją iš čia, - pasakė Linliui. 

— Bet, Robi... 

— Prašau. 

Linlis išlydėjo Koriną Pein iš kambario. Nkatą su Se- 
mu jie sutiko koridoriuje. Ji krito į jo putnų glėbį. 

— Semai, atsitiko kažkas baisaus, - tarė ji. —- Robis kaip 
nesavas. Bandžiau su juo kalbėtis, bet jis neketina ateiti 
Į protą ir aš taip bijau... 

— Tylėk, - tarė Semas ir patapšnojo jai nugarą. - Ty- 
lėk, gražuolėle. Aš parvešiu tave namo. 

Pasuko su ja prie priimamojo. Juos pasiekė balsas: 

— Tu manęs nepaliksi, tiesa? Pasakyk, kad nepaliksi? 

Linlis grįžo į apklausos kambarį. 

— Ar negalėčiau gauti cigaretės? — paprašė Peinas. 

— Aš tuo pasirūpinsiu, - tarė Nkata ir nuėjo cigarečių. 

Kai grįžo su pakeliu „Dunhill“ ir degtukų dėžute, kon- 
steblis prisidegė ir valandėlę tylėdamas rūkė. Atrodė kaip 
kontūzytas. Linlis susimąstė, kaip jis pasijus, kai - jei- 
gu — motina kada nors ryšis pasakyti tiesą apie jo gimi- 
mą. Vienas dalykas manyti, kad esi smurto padarinys. 
Visiškai kitas žinoti, kad esi padarinys beprasmio sekso 
už pinigus, atlikto paskubom ir be žodžių, kai vienas gal- 
voja, tik kaip greičiau pasiekti orgazmą, o kita - tik kaip 
po visko išleisti surinktus svarus ir pensus. 

— Papasakok man apie Seliją, - tarė Linlis. 

Jis pasinaudojęs ja, paaiškino Peinas, nes ji dirbo Bar- 
klio banko Vuton Kroso skyriuje. O, jis ją pažinojo se- 
niau - tiesą sakant, visą gyvenimą, - bet per daug nesu- 
ko dėl jos galvos, kol suprato, kaip ji jam gali padėti. 

— Vieną vakarą, kai ji užsisėdėjo darbe, prisiprašiau, 
kad įleistų mane į banką, - pasakojo jis. - Ji turi būdelę, 
kurioje dirba, parodė ją man. Parodė ir savo kompiuterį, 
o aš įkalbėjau ją pažiūrėti Laksfordo sąskaitas, nes norė- 
Jau sužinoti, kiek galiu 1š jo išlupti. Įkalbėjau pažiūrėti ir 
kitas sąskaitas. Elgiausi lyg žaisdamas ir įterpiau Laks- 
fordą kažkur per vidurį. O kol ji tai darė - kol žiūrinėjo 
sąskaitas, - aš ją patvarkiau. 

— Jūs turėjot su ja lytinių santykių, - patikslino Linlis. 

— Kad manytų, jog mane domina ji, - baigė Peinas, - o 
ne jos kompiuteris. 

Jis nukratė ant stalo pelenus nuo cigaretės. Bakstelė- 
jo smilium ir žiūrėjo, kaip pelenų krūvelė suiro. 

— Jei manėt, kad Šarlotė Bouven - jūsų netikra se- 
suo, - tarė Linlis, - ir tokia pat auka kaip jūs, kodėl ją 
nužudėt? Tai vienintelis man nesuprantamas dalykas. 

— Aš apie ją taip negalvojau, - atsakė Peinas. - Galvo- 
jau tik apie mamą. 

Jie lėkė greitkeliu į vakarus, mirksėjo avarinės švie- 
sos, kad niekas nesipainiotų dešiniojoje kelio juostoje. 
Vairavo Laksfordas. Fiona sėdėjo greta jo ta pačia poza, 
kokia Haigeite sėdo į „Mersedesą“. Buvo prisirišusi sau- 
gos diržu, bet lenkėsi per jį į priekį, lyg automobilis nuo 
to važiuotų greičiau. Nekalbėjo. 

Jie buvo lovoje, kai sučirškė telefonas. Gulėjo tamso- 
je apsikabinę ir tylėjo, nes nebeturėjo ko sakyti. Minėti 
sūnų reiškė įamžinti jo dingimą, apie tai jie neturėjo jėgų 
kalbėti. Kalbėti apie Leo ateitį reiškė rizikuoti, kad koks 
nors kerštingas dievas panorės atsigriebti. Todėl jie apie 
nieką nešnekėjo, apsikabinę gulėjo po antklode, nesiti- 
kėdami nei užmigti, nei nusiraminti. 

Prieš einant gulti, suskambo telefonas. Laksfordas pa- 
laukė, kol jis sučirkš tris kartus, kaip jį pamokė detekty- 
vas, tebesėdintis virtuvėje 1r tebesitikintis viską išaiški- 
nančio skambučio. Bet kai Laksfordas pakėlė ragelį, at- 
siliepė Piteris Ogilvis. 

— Rodnis sako, kad vienas Jardo šnipelis šiandien po 
pietų ten tave matė su Ive Bouven, - gyvai prabilo jokių 
prieštaravimų nepripažįstančio žmogaus balsu. - Ketinai 
išspausdinti tą straipsnį ar dovanoti jį „Globe“? O gal 
„Sun“? 

— Neturiu ko pasakyti. 

— Rodnis tvirtina, kad tu iki ausų įklimpęs į šitą Bou- 
ven istoriją, nors jis paminėjo kitą kūno dalį. Užsimena, 
kad iš pat pradžių buvai įklimpęs. Iš to man aiškėja, kas 
tau svarbiausia. Ne „The Source“. 

— Mano sūnų pagrobė. Galbūt nužudė. Jei manote, kad 
tokiu metu turiu galvoti apie laikraštį... 


Priešo akivaizdoje 73 


— Apgailestauju dėl sūnaus pagrobimo, Deni. Bet jis 
nebuvo dingęs, kai užvirė šita košė dėl Bouven. Tada tu 
mums nieko nepranešei. Neneik. Rodnis tave sekė. Ma- 
tė, kaip susitikai su Bouven. Nuo Bouven mergaitės mir- 
ties ir dar anksčiau jis dirba už du. 

— Ir pasirūpina, kad jūs tai žinotumėt, - tarė Laks- 
fordas. 

— Aš tau duodu progą pasiaiškinti, - priminė Ogilvis. — 
Tapai laikraščio direktorių tarybos nariu, kad prikeltum 
jį iš numirusių kaip „Globe“. Jei gali garantuoti, kad ryt 
ryto straipsniu užkiši informacijos spragas - turiu ome- 
ny visas spragas, Deni, - redaktoriaus postas lieka tavo 
ne mažiau kaip šešis mėnesius. Jei negali garantuoti, ta- 
da turiu pasakyti, kad mums metas išsiskirti. 

— Mano sūnų pagrobė, - pakartojo Laksfordas. - Ar jūs 
tai bent išgirdot? 

— Tuo įspūdingesnis bus pirmo puslapio straipsnis, — 
atšovė Ogilvis. - Koks tavo atsakymas? 

— Mano atsakymas? — Laksfordas pažvelgė į žmoną, sė- 
dinčią ant kušetės erkeriniame miegamojo lange. Ji te- 
belaikė Leo pižamos švarkelį. Rūpestingai lankstė jį, pa- 
sidėjusi ant kelių. Jis norėjo eiti prie jos. - Aš pasitrau- 
kiu, Piteri, — tarė Ogilviui. 

— Ką tai turėtų reikšti? 

— Rodnis nuo pirmos dienos troško mano posto. Ati- 
duokit jį jam. Jis to nusipelnė. 

— Pats nesupranti, ką sakai. 

— Niekad taip gerai nesupratau. 

Jis padėjo ragelį ir priėjo prie Fionos. Atsargiai ją nu- 
rengė ir paguldė į lovą. Atsigulė greta. Jie žiūrėjo, kaip 
ant sienos ir lubų mirguliuoja mėnulio šviesa. 

Kai po trijų valandų telefonas vėl sučirškė, Lakstor- 
das iš nevilties nebenorėjo jo liesti. Tačiau pasielgė taip, 
kaip mokė policija, ir sulig ketvirtu čirkštelėjimu pakėlė 
ragelį. 

— Pone Laksfordai? - paklausė švelnus vyriškas bal- 
sas. Kalba su melodingu Vest Indijos gyventojo, užaugu- 
sio pietų Londone, akcentu. Prisistatė esąs konsteblis 
Nkata ir pridūrė: „Skotland Jardo kriminalinis skyrius“, 
lyg Laksfordas per kelias valandas nuo paskutinio susiti- 
kimo būtų spėjęs jį pamiršti. - Turim jūsų sūnų, pone 
Laksfordai. Viskas gerai. Vaikas nenukentėjo. 

Laksfordas tesugebėjo išspausti: 

— Kur? 

— Eimsfordo policijos nuovadoje, - atsakė Nkata. Ir 
ėmė aiškinti, kaip jį rado ir kas, kodėl jį pagrobė, kur lai- 
kė. Galų gale nusakė, kaip nuvažiuoti į nuovadą, tik tiek 
Laksfordas ir prisiminė ar stengėsi prisiminti iš jo trum- 
pos kalbos, kai su Fiona naktyje lėkė pirmyn. 

Svindone jie išsuko iš greitkelio ir nudardėjo į pietus 
Malboro link. Trisdešimt mylių iki Eimsfordo atrodė kaip 
šešiasdešimt — šimtas šešiasdešimt, - ir tada Fiona pa- 
galiau prabilo: 

— Aš sudariau sutartį su Dievu. 

Laksfordas pažvelgė į ją. Pravažiuojančio sunkvežimio 
žibintų šviesa užliejo jos veidą. 

— Pasakiau Jam, kad jei Jis grąžins man Leo, paliksiu 
tave, Deni, jei neateisi į protą. 

— Į protą? - paklausė jis. 

— Negaliu įsivaizduoti, kaip reikėtų tave palikti. 

— Fi... 

— Bet paliksiu. Leo ir aš išeisim. Jei neapsigalvosi dėl 
Beiverstoko. 

— Man regis, jau paaiškinau, kad Leo nereikės ten va- 
žiuoti. Maniau, supratai iš mano žodžių. Taip, tiesiai ne- 
pasakiau, bet maniau, supratai, kad neketinu jo 1šsiųsti 
iš namų po šitos istorijos. 

— O kai „šitos istorijos“ — anot tavęs — siaubas užsi- 
mirš? Kai Leo vėl ims tave erzinti? Kai atstriksės užuot 
atžirgliojęs? Kai ims per daug gražiai dainuoti? Kai per 
gimtadienį paprašys nuvesti į baletą, o ne į futbolo ar kri- 
keto varžybas? Ką darysi, kai vėl i1msi manyti, kad jam 
reikia grūdintis? 

— Melsiuosi, kad laikyčiau liežuvį už dantų. Ar to už- 
teks, Fiona? 

— Kaip galėtų? Aš žinosiu, ką tu manai. 

— Ką manau, nesvarbu, - tarė Laksfordas. - Išmoksiu 
taikstytis su juo tokiu, koks yra. - Vėl pažvelgė į ją. Jos 
mina buvo nepermaldaujama. Jis matė, kad ji neapgaudi- 
nėja. - Aš jį myliu, - pasakė jis. - Myliu nepaisydamas jo 
trūkumų. 

— Koks jis yra ar kokį įsivaizduoji? 

— Kiekvienas tėvas turi svajonių. 

— Tėvo svajonės neturi virsti sūnui košmarais. 

Jie pravažiavo Apeivoną, apsuko lankstą ir toliau 
tamsoje lėkė į pietus. Vakaruose kartais žybteledavo 
mieguistų Solsberio lygumos pakraščio bažnytkaimių 
žiburiai. Ist Čisenberis, Litlkotas, Longstritas, Kum- 
bas, Fitltonas. Važiuodamas pro kelrodžius su jų pava- 
dinimais, Laksfordas galvojo apie Žmonos žodžius ir 
kaip glaudžiai žmogaus svajonės siejasi su būgštavi- 
mais. Svajoji būti stiprus, o esi silpnas. Svajoji būti tur- 
tingas, o esi vargšas. Svajoji kopti į kalnus, o su visais 
murkdaisi slėnyje. 

Jo svajonės apie sūnų tik atspindėjo jo nuogąstavimus 
dėl sūnaus. Tik atsikratęs nuogąstavimų, jis galės atsi- 
žadėti svajonių. 

— Aš turiu jį suprasti, - tarė Laksfordas. - Ir suprasiu. 
Leisk man pabandyti. Suprasiu. 

Važiavo konsteblio Nkatos nurodytu keliu, ko! atsidū- 
rė Eimsfordo pakraštyje. Įvažiavo į automobilių aikštelę 
1r sustojo prie policijos mašinos. 

Nuovadoje virte virė gyvenimas, lyg būtų ne vidur- 
naktis, o vidurdienis. Koridoriais vaikščiojo uniformuoti 
konstebliai. Tipas su portfeliu ir trijų dalių kostiumu skel- 
bė esąs skvairas Džeraldas Sofortas, advokatas, ir reika- 
lavo susitikti su klientu. Į priimamąjį išėjo balta kaip drobė 
moteriškė, užsikvempusi ant plinkančio vyro, kuris tapš- 
nojo jai per ranką ir kartojo: „Važiuojam namo, gražuolė- 
le mano“. Grupė sanitarų atsakinėjo į policijos karininko 
civiliniais rūbais klausimus. Vienišas reporteris piktai 
kažko teiravosi priimamojo seržantą. 

— Denis Laksfordas, — garsiai ištarė Laksfordas per re- 
porterio galvą. - Aš... 

Moteris, kuri išėjo į priimamąjį, suklykė gūždamasi 
prie palydovo šono. 

— Nepalik manęs, Semai, - meldė ji. - Sakyk, kad ne- 
paliksi! 

— Niekad, - karštai patvirtino Semas. - Pamatysi. - Ji 
paslėpė veidą jam ant krūtinės, ir jie pro Laksfordą su 
Fiona išėjo laukan, į naktį. 

— Aš atvažiavau savo sūnaus, - pasakė Laksfordas ser- 
žantui. 

Seržantas linktelėjo ir pakėlė ragelį. Paspaudė tris 
skaitmenis. Trumpai šnektelėjo. Padėjo ragelį. 

Po valandėlės atsidarė durys greta priimamojo per- 
tvaros. Kažkas ištarė Laksfordo pavardę. Laksfordas pa- 
ėmė Žmonai už parankės, ir jie drauge išėjo į koridorių, 
kertantį visą pastatą. 

— Štai čia, - tarė policininkė. Ji nuvedė juos prie kaž- 
kokių durų ir atidarė jas. 

— Kur Leo? - paklausė Fiona. 

— Prašom čia palaukti, - tarė konsteblė ir paliko juos 
vienus. 

Fiona ėmė vaikščioti po kambarį. Laksfordas laukė. 
Abudu klausėsi koridoriaus garsų. Per kitas dešimt mi- 
nučių pro šalį nesustodami pradundėjo trys tuzinai žings- 
nių. Pagaliau ramus vyriškas balsas paklausė: „Čia?“ Du- 
rys atsidarė. 

— Leo nenukentėjo, - pamatęs juos, iškart pasakė ins- 
pektorius Linlis. - Kiek užtrukome, nes jį apžiūri gydy- 
tojas. 

— Gydytojas? — suriko Fiona. —- Ar jis... 

Linlis paėmė jai už rankos. 

— Tik dėl viso pikto. Buvo purvinas, kai mano seržan- 
tė jį parvežė, todėl bandome jį šiek tiek apvalyti. Jau greit. 

— Bet jis nesužeistas? Tikrai nesužeistas? 

Inspektorius nusišypsojo. 

— Ne tik nesužeistas. Jei ne jis, kažin, ar mano seržan- 
tė būtų likusi gyva. Jis užpuolė žudiką ir paliko jam kau- 
kolėje atminimo žymę. Jei nebūtų to padaręs, mūsų da- 
bar čia nebūtų. O jei būtume, kalba būtų visiškai kita. 

— Leo? —- paklausė Fiona. - Leo tai padarė? 

— Pirmiausia jis įšoko į kanalizacijos griovį susirasti 
ginklo, - paaiškino Linlis. - O paskui panaudojo geležies 
strypą taip, lyg visą amžių būtų skaldęs kaukoles. - Jis 
vėl nusišypsojo. Laksfordas matė, kad stengiasi nuraminti 

Fioną. Jis nuvedė ją prie kėdės. - Leo - tikras chuliga- 
nėlis, - tarėjis. - Bet tokiomis aplinkybėmis kaip tik taip 
ir reikėjo elgtis. A, štai ir jis. 

Ant konsteblio Nkatos rankų iš tiesų buvo jis - šla- 
piais šviesiais plaukais, apkuoptais, bet nešvariais dra- 
bužiais, padėjęs galvą juodaodžiui ant krūtinės. Jis mie- 
gojo. 

— Mirtinai nusikalęs, - paaiškino Nkata. - Šiaip taip iš- 
tverė nemiegojęs, kol jį apžiūrėjo daktaras, tačiau tren- 
kant galvą užmigo. Deja, apipraustas tik tualetiniu mui- 
lu. Jį reikės gerai pašiūruoti, kai parsivešit namo. 

Laksfordas priėjo prie konsteblio ir paėmė sūnų. Fio- 
na pašaukė: 

— Leo, Leo! - Ir palietė galvytę. 

— Mes valandėlę paliksim jus vienus, - tarė Linlis. — 
Kai pasisveikinsit, dar pasikalbėsim. 

Kai durys tyliai užsidarė, Laksfordas nusinešė sūnų 
prie kėdės. Atsisėdo laikydamas jį ant rankų, stebėda- 
masis, koks lengvutis, jausdamas kiekvieną kaulelį, lyg 
liestų juos pirmą kartą. Užsimerkė ir įtraukė jo kvapą: ir 
aitraus skalbiklio, kuriuo trenkė prastai išplauti plaukai, 
1r gaižių išmatų, kuriomis dvokė drabužiai. Pabučiavo sū- 
nui kaktą, abi akis. 

Vokai virptelėjo, ir jos atsimerkė, dangiškai mėlynos 
kaip motinos. Sumirksėjo, paskui apsiprato. Jis pamatė, 
kas jį laiko. 

— Tėtuk, - tarė ir automatiškai pasitaisė - pakeitęs bal- 
są, kaip seniai reikalavo Laksfordas: - Tėti, sveikas. Ar 
mamytė su tavim? Aš neverkiau. Bijojau, bet neverkiau. 

Lakstordas stipriau apkabino berniuką. Įsikniaubė vei- 
du į Leo petį. 

— Sveikas, mielasis, - tarė Fiona ir atsiklaupė šalia 
kėdės. 

— Tikiuosi, kad taip ir reikėjo elgtis, - narsiai pasakė 
jai Leo. - Nė kartelio neverkiau. Jis laikė mane užraki- 
nęs, aš baisiai bijojau ir norėjau verkti. Bet neverkiau. 
Nė kartelio. Gerai padariau, tiesa? Man rodos, gerai. — 
Jis smarkiai susiraukė. Pasimuistė, kad geriau galėtų 
matyti tėvą. — Kas atsitiko tėčiui? - suglumęs paklausė 
motiną. 

— Nieko, - atsakė Fiona. - Tėtis verkia už tave. 

ELIZABETH GEORGE — VIENA IS TRIJŲ MOTUIRI 
šiuo metu karaliaujančių detektyvo žanro Olinpe (kto: 
dvi; P. D. James 1 Ruth Rendell). |1 gyvena Iahiorioje, 
bet rašo tik apie Diažiąją Britaniją. Apdov: mota AV, 
Prancūzijos w Vokietijos Liieratūrimėnis premijos (tarpo 
jų Grand Prix de Littėratuve Policiėne). 

žarašė 9 romanų ciklą apie inspektorių detekivvų lordą 
Tomą Linlį, kuriaiie atvirai 1: negailestingai tiksuoji: 
XX a. pabaigos visuomenės ydas. Jos Knygų tiesa (Laviaai 
šokiruoja | tr sakrečia. Lyrinė atsvara detektyvinė: Lstos)- 
jai — per visis sonmianus einantis šiltas, |: audinaitis pasako: 
įimas apie patį Tomą Linlį, jo mylimąją led: Heleną, 
artimiausius draugus Deborą ir Saimoną. Jų gyveni 
peripetije s (ralėtų tapti atskira saga. 

„Priešo arivaizdoje“ — vienas raujausių ciklo romanų. 
Sulaukusi skaitytojo pritarimo. leidykla ketina leisti visą 
ciklą nuo pradžios, m 


Pagrobiama devynerių metų sarlotė, vi aus veikalų vicemi- 
nistrės nesantuokinė dukti. Jos tėvas gauna anoniminį raštelį, 
reikalaujant spaudoje pripažinti savo hurmagimį vaiką. Ima 
suktis beprotiška melo, keršto. valdžios troškimo, d: a o 
aklumo 1 menkybės karuselė... Ti 


